
SPIRITELE ÎN DIALOG CU NOI 
— extrase din channeling 


;>24/7 cu Isus” — 9 mesaje de la spiritul lui 
Isus, prin Tina Spalding 


Notă: Alte mesaje ale lui Isus prin Tina Spalding sunt cuprinse în mai multe 
cărţi, pe care le-am publicat separat. (R.P.) 


Mesaj %1 - "Plutiţi pe val" 


Telefoanele sunt zăbrelele de la noul tip de celulă în care sunteţi 
închişi — chiar se numesc telefoane „celulare”. (Isus) 

ISUS: 

«Adevăr grăiesc, sunteţi nişte fiinţe binecuvântate. Eu sunt cel pe 
care îl ştiţi ca Isus. 

Conştiinţa voastră este în curs de expansiune. Se extinde, datorită 
faptului că treceţi prin dificultăţi. Iar acest lucru nu-i place ego-ului. Din 
acest motiv, mulţi sunteţi supăraţi sau confuzi, îngrijoraţi sau revoltați în 
acest moment, pentru că ego-ului nu-i place ceea ce se întâmplă. 

Dar din punctul de vedere al spiritului, ceea ce se întâmplă este 
senzaţional. Este senzaţional, pentru că vă sunt puse la încercare 
convingerile despre lume. Iar aceasta pregăteşte una dintre marile 
transformări prin care treceţi şi veţi trece. Foarte mult timp, v-aţi 
complăcut într-o stare de adormire şi aţi crezut tot ceea ce vi s-a dat cu 
linguriţa de către sistemele educaţionale, ori de către guvernele voastre, 
ori de către companiile farmaceutice. Nu aţi pus nimic la îndoială. Chiar 
dacă existau o mulţime de dovezi, de efecte negative ale acelor companii 
şi instituţii, care vă indicau că ceva nu este în regulă, le-aţi ignorat. 

Prin urmare, ceea ce se întâmplă acum în societatea voastră este o 
revelaţie, o dezvăluire a adevărului. Căci nimic nu poate fi transformat 
până când nu este dezvăluit. 

Dacă, să zicem, ai un partener de viaţă care te înşală şi tu nu ştii 
nimic, acea infidelitate va continua. Faptul că a rămas secretă şi ascunsă 
înseamnă că nu pui întrebări pertinente, înseamnă că ai o încredere 
oarbă, înseamnă că accepţi nişte minciuni de poveşti. Însă odată cu 
revelaţia că se întâmplă ceva nepotrivit, atunci te uiţi în urmă şi te 

gândeşti “Doamne, ştiam eu că ceva nu-i în regulă, a fost treaba aia şi a 
fost acea călătorie în străinătate şi au mai fost acele telefoane ciudate”. 
Analizezi retrospectiv şi îţi dai seama că existau nişte indicii, nişte 
semnale de alarmă. Desigur, odată ce infidelitatea a fost demascată, 
atunci trebuie să iei o decizie. Vei rămâne în relaţie cu această persoană 
care te-a minţit? Vei continua să ai încredere în ea sau nu? 

Cam aceasta este situaţia în care v-aţi trezit acum mulţi dintre voi în 
relaţia cu guvernele voastre, cu sistemele de educaţie, cu sistemele de 
transport şi cu administraţiile locale. Vă daţi seama că se pun la cale nişte 
lucruri suspecte de ceva vreme. De unde ştiţi asta? Fiindcă aţi văzut ce 
strategii au implementat în ultimii doi ani şi deduceţi că este vorba de o 
întreagă orchestrație. Că e vorba de un plan mai mare, să zicem aşa. 

Iar acum aţi devenit conştienţi de înşelăciune, de escrocherie. 
Primiţi tot mai multe dovezi care vă demonstrează că ceea ce vi s-a spus 
nu este adevărat. Cei care v-aţi conformat cererilor guvernelor voastre, 
care vă asigurau că mai târziu veţi fi liberi, descoperiţi că nu sunteţi 
liberi. Unora dintre voi vi se redă acum libertatea.. Dar ia staţi puţin — 
oare nu o aveaţi înainte, nu eraţi liberi înainte?! Ei bine, de fapt, nu, nu 
eraţi. Doar credeaţi că sunteţi liberi. Încet, dar sigur, aţi fost mânaţi într- 
un ţarc. Acel ţarc încă există. Au deschis poarta pentru puţin timp în 
unele locuri şi vă lasă pe câţiva să priviţi câmpul, dar câmpul nu este încă 
cu adevărat la dispoziţia voastră. 

Vrem să înţelegeţi că orchestraţia la care aţi asistat în ultimii doi ani 
nu se va opri. Nu se va opri. Vor mai fi scurte reprize de respiro, dar vor 
apărea foarte curând alte implementări, imediat ce poarta se va deschide 
puţin. Veţi gândi “O, vom putea să ne plimbăm din nou liberi pe câmp”. 
Dar apoi veţi observa că vine altceva peste voi. 

De ce vă spunem asta? Nu ca să vă întristăm. O spunem ca să vă 
avertizăm. Avertismentul vă ajută să vă pregătiţi pentru următorul val. 
Dacă eşti în apa mării şi te loveşte un val mare şi te răstoarnă, dar te 
ridici în picioare şi apoi vezi mai încolo un alt val, la 20 sau 30 de metri, 
deja ştii ce se va întâmpla. Iar când vine valul acela, se va întâmpla una 
din două posibilităţi: fie te va dobori, dacă nu eşti pregătit, fie poţi pluti 
pe val sau poţi sări în sus, astfel încât valul să nu te mai dezechilibreze. 

Am prefera să plutiţi pe val până ajungeţi la țărm. Am prefera ca, în 
loc să vă lăsaţi loviți de următorul val, să vă gândiţi “Vine un alt val, cum 
ne pregătim?”. Pentru că asta se va întâmpla. Vine un alt val. 

Acum, nu ne cereţi să vă spunem care va fi următorul val. Veţi şti, 
mass-media vi-l va dezvălui de îndată. Dacă apare în mass-media, e clar 
că face parte din următorul val. Orice vă transmite acel sistem de 

mesagerie face parte din acest următor val. Aşa că nu trebuie să ghiciţi ce 
va fi, veţi şti când va veni. 

Dar voi, cei care ascultați acum, vrem să vă pregătiţi pentru acest val 
următor. Cum să vă pregătiţi pentru următorul val? Continuaţi cu 
practica voastră spirituală. De ce? Pentru că acest sistem de mesagerie 
spirituală vă va oferi informaţiile de care aveţi nevoie. E vorba de acea 
intuiţie care spune “Să iau nişte mâncare în plus”. E vorba de acea 
intuiţie care spune “E timpul să mă reeduc, e timpul să-mi găsesc o 
ocupaţie în care să nu mai depind de sistem”. Poate să devii antreprenor, 
poate să investeşti în unele afaceri care se vor extinde, alte tipuri de 
afaceri, alte tipuri de monede, de exemplu. 

Sunteţi îndrumați prin intuiţie. Intuiţia reprezintă mesajele pe care 
ghizii şi învățătorii voştri vi le transmit tot timpul. Vă transmit mesaje de 
genul “Priveşte aici, caută acolo, învaţă asta, joacă-te aici, asta-i 
interesant, nu mă pot opri să mă gândesc la asta, asta mă face fericit”. 
Destinul vostru împreună cu ghizii şi învățătorii voştri vă vor conduce în 
situaţia cea mai favorabilă pentru voi. 

Am mai spus acest lucru, dar îl vom repeta. Mulţi oameni care au 
făcut ceea ce li s-a poruncit în ultimii doi ani şi au acceptat reţetele 
oferite, cam 95% dintre ei aveau sentimentul că nu ar trebui să o facă. 
Acest sentiment venea din îndrumarea primită de la ghizii şi învățătorii 
lor. Ceea ce vrem noi este ca aceia dintre voi care aţi ales să urmaţi 
poruncile, iar acum vedeţi că nu primiţi ceea ce vi s-a promis, de data 
aceasta să vă ascultați îndrumarea. Căci ea vine acum cu şi mai multă 
putere. Codurile de lumină care sosesc pe această planetă vă upgradează 
pe toţi. Cum vă upgradează? Ei bine, când staţi afară, la lumina soarelui, 
primiţi un upgrade. Când staţi aşezaţi pe pământ, sub un copac, primiţi 
un upgrade. Când respiraţi aer proaspăt şi nepoluat, primiţi un upgrade. 

Aşa că faceţi aceste lucruri. Ieşiţi la lumina soarelui, la aer curat şi 
staţi în contact cu pământul. Staţi în natură. Acolo este locul unde 
sistemele de bruiaj nu vă pot ajunge. Prin urmare, de fiecare dată când vă 
faceţi timp să staţi pe afară, aveţi ocazia să primiţi noi informaţii, aveţi 
ocazia de a vă actualiza sistemul. 

Acesta este sfatul nostru pentru astăzi. Pregătiţi-vă pentru al doilea 
val, ascultându-vă îndrumările interioare, ieşind în natură, liniştindu-vă 
mintea, lăsându-vă telefoanele acasă. Da, ştim că au camere bune şi că 
vreţi să faceţi poze la cascadă sau la frunze sau la păsări, dar vă rugăm să 
vă lăsaţi telefoanele acasă când mergeţi în natură. Ele vă bruiază foarte 
mult sistemele voastre bioelectrice, încât aproape că deveniți surzi la 
glasul intuiţiei atunci când ţineţi telefonul la voi. Lăsaţi-l acasă cât mai 

des posibil. Dacă aşteptaţi unele apeluri telefonice importante, puneţi-l 
pe modul avion, lăsaţi-l undeva departe de corp şi verificaţi-l o dată la 
fiecare jumătate de oră, dacă este nevoie. Vedeţi dacă a intrat ceva 
important, dar nu-l ţineţi tot timpul în mână, în buzunar, în poşetă. Luaţi 
cu voi o pungă Faraday. Este o pungă mică care blochează toate mesajele 
telefonice. În acest fel, puteţi alege să vă verificaţi mesajele într-un loc pe 
care îl consideraţi sigur, acceptabil şi le menţineţi într-o limită. Asta 
poate face oricine. 

Telefoanele sunt zăbrelele de la noua voastră celulă — este chiar 
interesant că se numesc telefoane „celulare”. Exact ăsta-i rostul lor, sunt 
folosite ca zăbrele la celula voastră şi sunteţi împinşi să le folosiţi din ce 
în ce mai mult. Au apărut restaurante unde trebuie să scanaţi un cod QR 
pentru a obţine meniul. Cereţi-le un meniu pe hârtie şi spuneţi-le că nu 
veţi folosi codul QR, că nu doriţi să luaţi parte la aşa ceva. Spuneţi-vă 
punctul de vedere, fiţi curajoşi şi înţelegeţi că totul este bine din punctul 
de vedere al spiritului. Treceţi printr-un proces în care învăţaţi despre 
lumea voastră, învăţaţi despre guvernele voastre, învăţaţi despre 
sistemele mass-media, începeţi să deschideţi ochii către adevăr. Şi numai 
în adevăr vă veţi găsi libertatea. 

Eu sunt cel pe care-l ştiţi ca Isus şi vă voi vorbi din nou în curând.» 

26 ianuarie 2022 


Video: https://www.youtube.com/watch?v=jkg6AGCn9Gk 

Mesaj 42 - "Educaţia și lumea în schimbare" 


“Nu-i mai putem controla pe aceşti copii”. Nu, nu puteţi. Ei au venit 
aici pentru a perturba sistemul. (Isus) 


Întrebare: S-a terminat cu sistemul şcolar aşa cum îl ştiam? Copii nu mai 
au respect, iar profesorii nu se mai descurcă cu aceşti copii, care parcă au 
înnebunit. 


ISUS: 

«Adevăr grăiesc, sunteţi nişte fiinţe binecuvântate. Eu sunt cel pe 
care îl ştiţi ca Isus. 

Este foarte, foarte dificil să repari un sistem care i-a îndoctrinat pe 
toţi cei care participă la el. Când sunt 30 de copii într-o clasă şi li se cere 
să facă un anumit lucru, nu le poţi oferi cu adevărat libertatea. Sistemul 
nu este creat pentru a le oferi libertatea de exprimare. Dacă sunt 30 de 
copii şi un singur profesor sau poate un asistent, nu poţi menţine ordinea 
sau să ţii energiile sub control, decât dacă le spui să stea pe scaunele lor şi 
să tacă şi să facă linişte. Deci, într-adevăr, în cadrul acestei structuri 
există limitări. 

Dar ai putea face altceva. Să spunem că ai un elev vorbăreţ, îl poţi 
ruga să vină în faţa clasei, spunându-i într-un mod foarte amabil şi cu 
iubire: “Uite, ştiu că ai multe de spus. Vii în fiecare zi aici şi stai mereu la 
taclale.” De ce să nu-l întrebi pe acel elev ce are de zis? Întreabă-l ce ar 
vrea să spună! Şi s-ar putea să-şi dea seama că nu are prea multe de spus 
sau, dimpotrivă, că are ceva de spus. 

Dacă în acest sistem vin copii care sunt agresivi, vă este foarte greu 
să îi disciplinaţi, pentru că nu sunteţi în măsură să exercitaţi controlul de 
care au ei nevoie. Aşa că, de fapt, înotaţi împotriva curentului încă de la 
început, pentru că predaţi într-o clasă cu mulţi copii, cărora nu li se oferă 
suficient timp şi spaţiu ca să se exprime liber. Aşa că aveţi un spaţiu de 
manevră limitat. 

Dar ceea ce puteţi face, de exemplu, dacă aveţi de-a face un copil 
care se chinuie la o materie, îl puteţi chema deoparte la sfârşitul orei şi să 
îi vorbiţi cam aşa: “Uite, văd că nu prea te descurci la această materie. 
Pot să fac ceva să te ajut? Ai probleme acasă?” Deci acum vorbesc ca şi 
cum aţi vorbi voi cu acel elev: “Vreau să ştii că, dacă nu te descurci la 
matematică, nu înseamnă că ai fi un copil rău. Nu înseamnă deloc asta. 
Unii oameni sunt buni la matematică, dar alţii nu sunt. Există vreo cale 
prin care te-am putea ajuta să promovezi la matematică, pentru că nu 
oricine este matematician, nu toată lumea se pricepe la asta.” 

La fel şi cu scrierea creativă. E câte unul care scrie doar o propoziţie 
când ar fi trebuit să scrie o scurtă povestire. Trageţi-l deoparte şi spuneţi- 
i: “Uite, ştiu că nu te descurci prea bine la această materie şi nu-i nimic. 
Nu toţi sunt buni la asta. Dar putem oare face ceva ca să te ajutăm să 
treci acest curs? Te pot ajuta cu ceva sau poate să te implici tu un pic mai 
mult, doar pentru a promova această materie? Pentru că uneori e 
suficient să depui ceva mai mult interes. Şi îţi vei găsi locul, vei găsi şi 
materia care-ţi place. Dacă vei continua, vei găsi acea nişă în lume care ţi 
se potriveşte.” Dar e foarte, foarte dificil în acest sistem închis. 

Desigur, acesta este şi motivul pentru care au apărut şcolile 
alternative. În şcolile alternative, elevii sunt mai puţini, li se oferă mai 
multă flexibilitate, fac mai multe exerciţii în aer liber, toate aceste lucruri, 
pentru că se ştie că copiii nu se dezvoltă la capacitatea maximă în clase de 
30 de elevi, cărora li se spune să tacă şi să stea cuminţi în bancă. 

Perioada prin care treceţi acum, cu restricţiile împotriva covidului, 
cu închiderea şcolilor şi alte lucruri de acest gen, a provocat o adaptare şi 
remodelare a sistemului. Mulţi părinţi au ales să-şi şcolarizeze copiii 
acasă şi, desigur, pe aceştia n-aveţi cum să-i vedeţi. Mai sunt profesori 
care au fost concediaţi pentru că au refuzat să se vaccineze şi care încep 
să dea meditații la domiciliu. Aşadar, un nou sistem începe să ia fiinţă. La 
fel cum există un nou sistem de sănătate care începe să se dezvolte. Şi 
cum un nou sistem de exerciţii fizice începe să se dezvolte. Dacă nu mai 
sunt lăsaţi să meargă la sala de sport, unii oameni se adună în câte un 
subsol de casă şi se antrenează împreună, dar nici pe aceştia nu-i veţi 
vedea niciodată. 

Aşa că trebuie să vă aruncăm speranţele în aer, pentru că sistemul se 
va prăbuşi, din cauză că energiile acestor vremuri nu mai susţin acest tip 
de presiune şi control. Să o spunem direct. 

Aglomerând 30 de copii într-o clasă, asta nu-i ajută la o bună 
socializare. Nu este o bună socializare. Nu este bine să forțezi copiii să 
înveţe lucruri pe care nu vor să le înveţe. Prin urmare, dacă faci parte din 
sistem, probabil că vei putea contribui doar cu chestiuni mărunte, cum ar 
fi să ajuţi un copil să se împace cu faptul că nu este foarte bun la o 
materie, spunându-i că asta nu înseamnă că ar fi un ratat sau o persoană 
rea. Înseamnă că nu şi-a găsit încă drumul. Înseamnă că nu toată lumea 
este menită să fie bună la toate. Chiar şi faptul că le spui asta unora 
dintre aceşti copii, le va fi de ajutor. 

Acum, în ceea ce priveşte gestionarea sistemului în general, am 
spune că sistemul începe să se prăbuşească. Şi observați foarte clar lipsa 
de respect a copiilor, teama unor profesori de copii, acest gen de lucruri. 

Disfuncţiile din societatea voastră devin atât de vizibile, încât vechiul 
sistem, pur şi simplu, nu va mai funcţiona. Deci dacă eşti profesor în acel 
sistem, iată ce îţi spunem: atâta timp cât alegi să rămâi în meserie, fă cele 
mai iubitoare lucruri pe care le poţi face în cadrul sistemului. Dar nu va 
mai funcţiona mult timp. Nici sistemul bancar nu va continua să 
funcţioneze. Multe alte sisteme nu vor mai funcţiona, pentru că au intrat 
în joc forţe mai rapide şi mai înalte şi mai bune, iar pentru a permite 
apariţia acelor sisteme care sunt mai rapide şi mai înalte şi mai bune, 
trebuie întâi să se creeze o breşă. 

De pildă, s-ar putea să aveţi surpriza că, peste cinci ani, conduceţi un 
grup de educaţie la domiciliu şi că mergeţi cu copiii în pădure, că îi duceţi 
la plajă, că îi învăţaţi tot felul de lucruri variate. De fapt, dacă simţiţi că 
munca voastră devine din ce în ce mai dezagreabilă, asta vă sugerăm să 
începeţi să vă imaginaţi. Intraţi pe internet, vedeţi ce fac şi alţi profesori 
dezamăgiţi de sistem, vorbiţi cu ei, poate prin apel Zoom, întrebaţi-i la ce 
se gândesc, ce fac, dacă există grupuri de şcoala-acasă care au nevoie de 
profesori, puneţi un anunţ în ziar. Toate acestea sunt lucruri pe care le 
puteţi face, în loc să vă lamentaţi “Nu-i mai putem controla pe aceşti 
copii”. Nu, nu puteţi. Ei au venit aici pentru a perturba sistemul. Mulţi 
copii vin aici pentru a nu se conforma, vin pentru a dărâma sistemul. Nu 
sunt nişte răi, ci îşi urmează scopul lor spiritual. 

Deci acesta este cealaltă chestiune care trebuie s-o reţineţi. Când 
frecvenţa specifică unora dintre aceste fiinţe tinere se loveşte de vechea 
frecvenţă a învăţământului tradiţional, vor ieşi scântei. Şi nu puteţi face 
nimic pentru a-i integra. Dacă un astfel de copil, aflat în armonie cu 
sistemul propriu de ghidare, urăşte matematica, iar voi îi cereţi să facă 
matematică, se va ridica şi va ieşi din clasă. Îi puteţi cataloga drept 
anormali sau delincvenţi, dacă vreţi, dar mulţi dintre ei îşi ascultă, de 
fapt, călăuzirea spirituală. 

Prin urmare, numai voi veţi decide cum să gestionaţi un sistem care 
se prăbuşeşte din interior. Vei rămâne aici pe timpul prăbuşirii şi vei 
suporta dificultăţile aferente? Sau vei citi ce scrie pe perete în văzul 
tuturor şi vei gândi “Mda, aici nu merge bine, voi începe să mă interesez 
de altceva”. Poate că te vei recalifica, poate că nu mai vrei să fii profesor, 
poate că vrei să faci altceva. Sau poate că vrei să fii profesor, dar să 
lucrezi într-un stil alternativ, mai flexibil, mai deschis. Începeţi să-i 
căutaţi pe cei care fac deja asta. Există deja oameni care fac acest lucru. 
În loc să aşteptaţi până când "Titanicul" se va scufunda, ureaţi-vă pe o 
barcă de salvare cât mai curând.» 

Tina: Şi îmi apare o imagine mare cu "Titanicul" scufundându-se. 


8 februarie 2022 


Video: https://www.youtube.com/watch?v=aSomTmfEjFI 

Mesaj 43 - "Deciziile voastre schimbă lumea" 


Nu inițiem contactul cu voi, decât dacă aveţi un mental extrem de 
stabil. Nu vrem să vă producem frică şi nici să vă agităm mintea. 
(Ananda) 

Colectivul spiritual ANANDA: 

«Suntem din nou alături de voi, dragii noştri. Noi suntem Ananda, 
suntem ghizii şi învățătorii acestei fiinţe. Suntem o conştiinţă de grup şi 
ne aflăm aici pentru a vă ajuta în procesul vostru de ascensiune. 
Colaborăm cu această ființă de aproape 10 ani în mod conştient, dar 
lucrasem cu ea şi înainte, conducând-o la deschiderea care v-a putut 
aduce aceste învățături şi care i-a permis, în felul ei, să vă ajute în 
evoluţia voastră. 

Acum zece ani am intrat în viaţa acestei fiinţe cu o mare explozie de 
iubire şi acela a fost momentul vieţii ei, când a simţit nişte energii 
extraordinare şi o transformare de conştiinţă pe care nu o mai cunoscuse 
vreodată. Dar vrem să ştiţi că acest lucru este posibil pentru voi toţi. Toţi 
aveţi capacitatea de a vă ridica vibrația până la punctul în care ghizii şi 
învățătorii voştri pot să dea năvală în viaţa voastră. 

Aşa că, dacă în această perioadă sunteţi la nivelul în care citiţi „Un 
curs de miracole” şi ascultați sau vizionaţi aceste materiale video şi vă 
gândiţi că „Păi, nu se întâmplă nimic, nu se întâmplă nimic, nu se 
întâmplă nimic”, vrem să înţelegeţi că există un motiv pentru care nu 
sunteţi conştienţi de schimbările care se petrec în psihicul vostru. 

Mintea umană este foarte, foarte instabilă, aproape de nebunie, am 
zice. Mulţi dintre voi vă supăraţi uşor, sunteţi schimbători, sunteţi 
emoţionali, iar acestea sunt calităţi ale ego-ului, nu ale adevăratului 
vostru Sine. Iar noi ne manifestăm prin oameni cu mare prudenţă tocmai 
din această cauză. În societatea voastră, cel mai mic spasm pe care nu-l 
controlaţi înseamnă că există ceva teribil de în neregulă cu voi. V-aţi 
născut şi trăiţi într-o societate care nu va tolera nici cea mai mică 
schimbare a conştiinţei voastre fără să vă declare bipolari sau psihotici 
sau că aveţi o cădere psihică. 

De aceea, vă abordăm cu mare precauţie şi nu iniţiem contactul cu 
voi, decât dacă vedem că aveţi un mental extrem de stabil. Aşa că, dacă 
aveţi senzaţia că aţi depus multă muncă spirituală şi totuşi nu se 
întâmplă nicio manifestare, nu aveţi nicio senzaţie energetică în corp, nu 
aveţi vise profetice, nu scrieţi automat sau orice altceva consideraţi că ar 
trebui să faceţi, atunci am dori să reflectaţi asupra nivelului păcii voastre 
mentale. Noi nu vrem să vă producem frică şi nici să vă agităm mintea. 

Când am intrat prima dată în contact cu această fiinţă, ea studia de 
mult timp „Cursul de miracole”. Era profund angrenată în practica 
predării de sine, în practica de iertare. Şi, de fapt, am aşteptat mult timp 
până am intrat în contact cu ea, deoarece materialul pe care doream să-l 
transmitem necesita o vibraţie mai înaltă. În unele cazuri, putem să ne 
facem simțită prezenţa şi când omul vibrează pe o frecvenţă mai joasă şi 
nu avem atâtea informaţii de adus. Dar am aşteptat-o pe această fiinţă 
până la momentul perfect, datorită misiunii pe care şi-a asumat-o pentru 
acest timp şi loc. 

Toţi cei care ascultați sau priviţi acum ştiţi bine ce efect au avut 
aceste sesiuni de channeling asupra vieților voastre. Şi conştientizaţi 
efectele pe care schimbările prin care aţi trecut le au asupra vieților celor 
din jurul vostru şi aşa mai departe şi aşa mai departe şi aşa mai departe. 
Este ca o piatră aruncată într-un iaz liniştit şi care ajunge în locuri foarte 
îndepărtate de impactul iniţial. 

Vrem să înţelegeţi că, chiar dacă simţiţi că vă aflaţi într-o etapă de 
început, chiar dacă simţiţi că nu obţineţi rezultatele pe care le-aţi dori, 
aveţi încredere în acele mici progrese ale păcii lăuntrice. Aveţi încredere 
în acele mici schimbări de percepţie. Aveţi încredere în faptul că intuiţi 
când ceva este corect şi când ceva este greşit. Acesta este un moment 
foarte important în evoluţia spirituală a fiecăruia dintre voi. 

Deciziile pe care le faceţi acum vă vor influenţa viaţa pentru foarte 
mult timp. Şi vrem să înţelegeţi că celelalte fiinţe din viaţa voastră care 
iau alte decizii cu care nu sunteţi de acord vor avea parte de urmările 
propriilor decizii, iar voi veţi avea parte de urmările deciziilor voastre. 
Când veţi ajunge la sfârşitul acestei încarnări şi vă veţi analiza viaţa — 
fiecare veţi avea parte de o retrospectivă a vieţii, unde veţi analiza toate 
deciziile pe care le-aţi luat de-a lungul întregii încarnări şi veţi simţi tot 
ce i-aţi făcut pe alţii să simtă, veţi revedea foarte multe situaţii şi relaţii şi 
experienţe — atunci veţi înţelege că toate aceste relaţii şi experienţe şi 
interacțiuni cu alte ființe au fost cauzate de capacitatea voastră de a 
alege. De a vă folosi liberul arbitru pentru a decide „Voi vorbi cu această 
persoană sau nu voi mânca acea mâncare sau voi merge în această 
excursie sau voi merge la acest colegiu”. V-aţi folosit liberul arbitru pe tot 
parcursul acestei încarnări şi aţi ajuns în punctul în care vă aflaţi acum, 
când aţi luat decizia de a vă înscrie la sesiunea de channeling online sau 
aţi venit în această locaţie pentru a vă bucura de ea în persoană. 

Liberul arbitru îţi aparţine. Liberul tău arbitru te ajută să creezi 
viaţa, experienţele, evoluţia spirituală pe care ai venit aici să o trăieşti. 
Odată ce liberul arbitru îţi este luat, atunci şi capacitatea de a creşte 

spiritual îţi este luată. Această planetă este un loc al liberului arbitru. 
Acesta este un loc în care poţi alege, poţi avea o experienţă şi poţi învăţa 
din ea. 

Or, ceea ce se întâmplă în societatea voastră în acest moment vă 
îndepărtează de liberul vostru arbitru. Este important să înţelegeţi 
magnitudinea schimbărilor care au loc în societate în acest moment şi 
importanţa de a nu vă pierde capacitatea de a decide. Trebuie să nu vă 
pierdeţi capacitatea de a alege, ceea ce înseamnă că trebuie să puteţi 
evalua o situaţie în mod inteligent, să o cercetaţi, dacă este necesar, 
folosind mai multe surse diferite de informaţii şi niciodată una singură, şi 
să cumpăniţi bine aceste decizii pentru o vreme, până când veţi simţi că 
vă aflaţi pe drumul cel bun. 

Trebuie să nu uitaţi că acţionează acum în lume forţe hotărâte să vă 
răpească liberul arbitru. Iar din punct de vedere spiritual, acest lucru nu 
este deloc ideal. Nu-i deloc ideal — avem grijă ce cuvinte folosim. Nu 
vrem să speriem pe nimeni. Nu vrem să derutăm pe nimeni. Dar vrem să 
subliniem că, atunci când vă pierdeţi liberul arbitru, atunci evoluţia 
spirituală se opreşte. 

Desigur, liberul arbitru poate fi angrenat chiar şi numai în liniştea 
propriei minţi. Cineva v-ar putea ameninţa că vă bagă la închisoare, dar 
mintea va fi în continuare liberă. Deci liberul arbitru încă funcţionează. 
EI nu se referă la corp. Este vorba despre minte, despre conştiinţă. 

Ceea ce vrem să vă spunem este că metodele folosite în societatea 
voastră pentru a vă răpi liberul arbitru ţintesc mintea. Pe de-o parte, 
sunteţi bombardaţi cu fluxuri propagandistice prin televizoare şi 
computere şi, pe de altă parte, a intrat în joc şi treaba cu pandemia, 
pentru a vă împiedica să vă folosiţi liberul arbitru. Pentru asta este, nu 
are nimic de-a face cu boala, deloc. Nu despre sănătate este vorba. Ci 
despre a vă obişnui cu blocarea capacităţii voastre de a decide liber. 

Prin urmare, în viaţa cotidiană, când trebuie să luaţi unele decizii, 
întâlnind tot felul de situaţii diferite, asta vrem să reţineţi: că trebuie să 
eliminaţi orice impietează asupra capacităţii minţii voastre de a 
funcţiona. 

Acum am dori să vorbim despre alte lucruri care împiedică mintea 
de a vedea clar şi de a evalua situaţiile în mod strategic. Ne referim la 
substanţele care alterează mintea. Poate fi vorba de nicotină, poate fi 
vorba de cofeină, poate fi vorba de alcool, poate fi vorba de droguri 
recreaţionale de orice fel. 

Vrem să subliniem că aceasta este o perioadă în care aveţi nevoie de 
toate facultăţile, de toate abilităţile voastre în formă maximă. Aşa că, 

dacă aţi tot amânat momentul pentru a scăpa de unele astfel de 
substanţe, să ştiţi că este timpul să faceţi curăţenie. Este timpul să faceţi 
curăţenie, dar nu în sensul de „ar fi mai sănătos sau pielea ar arăta mai 
bine”. Ci este vorba despre liberul vostru arbitru, înțelegând că, din punct 
de vedere psihic, acesta este o perioadă în care trebuie să aveţi limite 
sănătoase şi o foarte clară conştiinţă de sine, ca nu cumva să fiţi mânaţi 
pe un drum pe care nu vreţi să mergeţi şi să nu mai fiţi stăpâni pe 
facultăţile voastre. 

Există anumite forţe în joc care caută orice fisură prin care pot avea 
acces la conştiinţa voastră. S-ar putea ca asta să vă pară un pic 
înfricoşător, un pic dificil de acceptat, dar vrem să fiţi conştienţi că acesta 
este sfârşitul unui anotimp spiritual. Iar sfârşitul unui anotimp spiritual 
vă aduce ocazia să aduceţi la lumină orice lucru cu care nu v-aţi 
confruntat încă: pentru a îndrepta lucrurile, a elimina din minte ceea ce 
nu conţine iubire, a elimina din minte distorsiunile. Pentru a face asta 
într-un mod care are sens şi care să vă conducă spre țelul dorit de voi, 
aveţi nevoie de toate facultăţile pe care le aveţi la dispoziţie şi trebuie ca 
creierul să fie în formă maximă când evaluaţi situaţiile, când vă analizaţi 
emoțiile. 

De exemplu, să zicem că mergeţi la o petrecere şi cineva vă oferă un 
joint, iar voi trageţi un fum din acel joint, atunci deveniți imediat 
vulnerabili psihic la fiinţele de frecvenţă mai joasă. Deveniţi imediat 
vulnerabili psihic la ființele de vibraţie mai joasă. Voi nu sunteţi 
conştienţi de asta, dar noi o vedem de la nivelul nostru energetic. 

Deci vrem să deveniți nişte minunaţi paznici ai propriei conştiinţe în 
aceste vremuri. Este foarte important să înţelegeţi acest lucru. Pentru că 
este sfârşitul unui anotimp spiritual, există forţe care vor să vă orienteze 
într-o direcţie diferită. A apărut o bifurcaţie, drumul are o bifurcaţie aici. 

Direcţia corectă vă conduce spre ascensiune, dar pentru a merge pe 
acest drum aveţi nevoie de toate facultăţile intacte, să înţelegeţi cum 
funcţionează mintea, cum funcţionează sistemul vostru de ghidare, ce 
anume vă înfricoşează, ce anume vă derutează, trebuie să fiţi în stare să 
evaluaţi permanent ce vi se întâmplă în corpul-minte.» 


17 februarie 2022 


Link-ul: https://www.youtube.com/watch?v=ONTcXDg4o0HY 

Mesaj 44 - "Cum să menţinem pacea într-o lume 
nebună" 


Mintea se debarasează de ceea ce o deranjează (iar când judeci şi 
ataci te simţi neplăcut) dând vina pe altcineva, care devine “omul cel 
rău”. (Isus) 
Tina: Aceasta a fost lecţia de astăzi, din textul “Cursului de miracole” 
capitolul 6, partea a treia, “Renunţarea la atac”. Să vedem ce are de comentat 
Isus. 


ISUS: 

«Adevăr grăiesc, sunteţi nişte fiinţe binecuvântate. Eu sunt cel pe 
care-l ştiţi ca Isus. 

Cea mai prețioasă armă a ego-ului şi comoara care-i este foarte 
dragă, pe care o foloseşte ca o modalitate de a menţine separarea este 
credinţa lui că soluţia ar fi atacul. 

Acum, când priviţi la ce se petrece în lume, vedeţi oameni care se 
atacă unii pe alţii. În acest moment, în lumea voastră are loc un război pe 
care îl consideraţi devastator şi foarte real şi la care se uită multe 
milioane, dacă nu chiar miliarde de oameni. Îl privesc, pentru că le place 
atacul. 

Acesta este un lucru foarte greu de înţeles de către cei care nu au 
studiat “Cursul de miracole”, anume că vă place să priviţi la accidente de 
maşină şi la războaie şi la filme de război, din cauză că sunteţi conduşi de 
mintea ego-ului, care se hrăneşte cu atac şi moarte. Iar pe măsură ce se 
întăreşte, vrea tot mai mult din acestea. 

Aşa că acum observați cum acele fiinţe care sunt atrase în naraţiunea 
războiului şi cărora li se spune că o persoană este rea, iar alta este bună, 
acum au intrat şi ele în război, iar multe îl atacă pe atacator. Deoarece 
cred în război şi urmăresc războiul şi consumă fapte de război, ele nu-şi 
dau seama că au devenit exact ca cel pe care îl dispreţuiesc. Ele fac o 
proiecţie psihologică, îşi scot agresivitatea din propria minte şi o plasează 
asupra celeilalte persoane, în efortul de a-şi aduce pacea în minte. 

Asta-i ironia, că mintea se debarasează de ceea ce o deranjează (iar 
când judeci şi ataci te simţi neplăcut) dând vina pe altcineva, care devine 
“omul cel rău”. Dar atunci când crezi povestea cu tipul cel rău şi crezi că 
este malefic, că se împotriveşte voinţei lui Dumnezeu (apropo, NIMENI 
NU SE POATE ÎMPOTRIVI VOINŢEI LUI DUMNEZEU), atunci faci o 
proiecţie agresivă în loc să manifeşti pacea. 

Iar în această lecţie tocmai a fost vorba despre manifestarea 
credinţei din mintea ta. Dacă crezi că atacul nu are nicio valoare (asta s- 

ar putea să fie o credinţă nouă pentru tine, anume că atacul nu are niciun 
rost), atunci nu vei mai ataca pe nimeni. Ceea ce înseamnă că vei înceta 
să mai bârfeşti oamenii, vei înceta să-i mai judeci, de genul “O, este prea 
bătrână ca să poarte haina aia” sau “EI n-ar trebui să facă treaba asta” sau 
orice altă judecata pe care o crezi secretă, de fapt, nu-i deloc secretă, ci se 
va manifesta în lume. Şi te va menţine într-o vibraţie joasă, la mare 
distanţă de zonele înalte ale iubirii pe care cauţi să le atingi şi să le simţi, 
acolo unde se găseşte pacea, bucuria, creativitatea şi abundența. 

De fapt, îţi tragi singur un glonţ în picior de fiecare dată când îl 
urăşti pe acel “duşman”, perceput ca fiind persoana cea rea. Îţi subminezi 
propria viaţă. Îţi cobori frecvenţa de vibraţie. 

Deci ideea de a ierta lumea înseamnă să renunţi la atac, să înţelegi că 
dacă îi ataci pe alţii, de fapt, te ataci pe tine însuți. 

Revenind la această lume modernă, vrem să vă atragem atenţia că, 
atunci când sunteţi asaltaţi de toată această avalanşă de informaţii, 
devine foarte important să nu vă conectaţi la site-urile de internet sau la 
emisiunile de televiziune unde se practică atacul. Pentru că, dacă le veţi 
opri, atunci vă veţi regăsi în sufrageria voastră, unde nu se întâmplă 
nimic rău şi trăiţi într-un loc paşnic. 

Însă când consumaţi acele materiale informative, începeţi automat 
să-l atacați pe “tipul cel rău” — şi punem ghilimele de rigoare, pentru că 
nu-i niciun tip rău acolo. În acea parte a lumii, fiinţele care manifestă 
agresiune cred că este cel mai bun lucru pe care îl pot face. Conflictul este 
practica lor spirituală şi nu voi stabiliţi dacă sunt fiinţe bune sau rele. 
Este cazul să vă vedeţi de treaba voastră şi să vă analizaţi propria viaţă, 
întrebându-vă “Oare eu când atac, când judec, când sporesc puterea 
separării în viața mea şi, prin urmare, în lume?”. 

Concentraţi-vă pe propria practică acum, pentru că acesta este 
sfârşitul unui anotimp spiritual, iar motivul pentru care primiţi aceste 
lecţii foarte importante este că se termină un anotimp spiritual. Aceste 
evenimente globale cruciale la care sunteţi martori şi la care participaţi 
vă oferă ocazia de a vă eleva conştiinţa către mai multă iubire. Acesta e 
folosul lor. Sunt nişte oportunităţi excepţionale de a nu mai crede în 
boală şi moarte, în război şi atac, astfel încât să puteţi absolvi cu brio 
şcoala Pământului la sfârşitul acestui anotimp spiritual. Asta aveţi ocazia 
de a învăţa aici. 

Prin urmare, atunci când citiţi acest fragment de text sau o ascultați 
pe draga noastră lecturându-vă textul, faceţi o pauză după lectură şi 
întrebaţi-vă fiecare “Dar oare eu unde manifest agresivitate?”, pentru că 
aceasta este lucrarea interioară pe care o aveţi de făcut, nicidecum în 

lumea exterioară. Lumea exterioară este deja creată, este deja 
manifestată. Noi însă vorbim despre viitor. Când renunţaţi la agresiunea 
din propria minte, abia atunci începeţi să-i învăţaţi şi pe alţii despre pace, 
începeţi să simţiţi pacea şi, în fond, asta pretindeţi că vă doriţi cu toţii. 

Aşa că mergeţi la sursă, în locul de unde se proiectează toate aceste 
lucruri, care este conştiinţa colectivă, iar acţiunea voastră înţeleaptă în 
cadrul acestei conştiinţe colective va putea transforma lumea. 

Eu sunt cel pe care-l ştiţi ca Isus şi vă voi vorbi din nou în curând.» 


19 martie 2022 


Link-ul: https://www.youtube.com/watch?v=vr259Ml1ef6s 

Mesaj %5 - "Război și iar război" 


Războiul este hrană pentru ego. Nu-l mai hrăniţi. (Isus) 

ISUS: 

«Adevăr grăiesc, sunteţi nişte fiinţe binecuvântate. Eu sunt cel pe 
care-l ştiţi ca Isus. 

Privind la energiile planetare, vedem că urmaţi două direcţii foarte 
diferite. 

Unii dintre voi sunteţi captivaţi de programele mass-media. Şi ne 
pare sincer rău pentru aceia care păţesc asta. Dar asta vă face să 
conştientizaţi în ce anume credeţi, din ce surse vă informaţi şi, cel mai 
important, să conştientizaţi cum vă face să vă simţiţi. 

Observăm însă că cealaltă parte a oamenilor — cei care s-au prins de 
înşelare, de frica ce se pompează constant -— ei opresc acele fluxuri 
panicarde, pentru că îşi dau seama că îi fac să se simtă groaznic. Şi îşi dau 
seama că, dacă te simţi groaznic, înseamnă că ai nevoie de o recalibrare; 
când te simţi groaznic, trebuie să acţionezi altfel; când te simţi groaznic, 
înseamnă că sistemul tău de ghidare funcţionează aşa cum trebuie. Asta, 
pentru că sistemul de ghidare este acordat pe frecvenţa iubirii. 

Cei care urmăresc poveştile din mass-media fac greşeala de a crede 
că se simt rău din cauza compasiunii lor pentru fiinţele prinse în zona de 
război din acea parte a lumii. Ei cred că starea lor de rău ar fi semnul că îi 
iubesc pe acei năpăstuiţi. Ceea ce este absolut incorect. Este total 
incorect. Iubirea nu-ţi dă niciodată o stare de rău. Iubirea te face să te 
simţi întotdeauna bine. 

Acum se vădesc rezultatele instruirii voastre religioase, fundamentul 
cultural de a preţui suferinţa şi vina şi ruşinea şi martiriul — acestea sunt 
evidente când observăm energia planetară din acest moment. 

Prin urmare, dacă priviţi la ceva care vă face să vă simţiţi rău, 
trebuie să înţelegeţi că aveţi două opţiuni. Puteţi să nu mai urmăriţi acel 
lucru — şi asta vă sugerăm în privinţa războiului care nu are loc în casa 
voastră, în curtea voastră, în comunitatea voastră. Dacă vă uitaţi la 
război, înseamnă că doriţi război. 

Desigur, cei mai mulţi care priviţi dramele de pe scena globală din 
acest moment, nu vă gândiţi deloc că doriţi război. Dar dacă nu aţi vrea 
război, nu v-aţi uita la el, nu aţi vorbi despre el, nu v-aţi umple de el, aţi 
înţelege că atunci când urmăriţi avizi ştirile de război, de fapt, îl 
alimentaţi. 

Deci când vă uitaţi la ceva şi vă provoacă o stare de rău, vă sugerăm 
să nu vă mai uitaţi acolo, iar apoi... să faceţi ceva opus lucrului care nu vă 
place. 

De exemplu, dacă eşti un iubitor de animale şi vizionezi, te frămânţi 
mereu şi denunţi cruzimea faţă de animalele de pe planetă, atunci te veţi 
simţi rău în fiecare zi — pentru că există multă cruzime față de animale pe 
această planetă. În schimb, dacă vei gândi “Nu vreau cruzime faţă de 
animale. Oare ce pot face pentru a uşura durerea animalelor care 
suferă?”, atunci îţi spunem să nu mai vizionezi acele imagini şi apoi să-ţi 
spui aşa: “Oare ce pot face pentru a-mi manifesta grija şi bunătatea faţă 
de animale?! OK, voi face o donaţie lunară de 100 de dolari pentru 
adăpostul de animale. O să merg acolo şi o să-mi ofer serviciile de a-i 
ajuta, poate, cu căţeii care trebuie plimbaţi, cu câinii care trebuie îngrijiţi, 
cu curăţenia zilnică a adăposturilor”. 

Fă ceva concret în direcţia unde vrei să vezi progres şi prosperitate. 
Şi te vei simţi mai bine. Te vei simţi mai bine, căci îţi vei aminti “Ce 
minunat, astăzi am petrecut două ore ajutând pe cineva cu animăluţul 
lui”. Poate că ştii pe cineva în vârstă care are un animal de companie care 
nu-i plimbat suficient, poate că-i un câine mic ţinut mai mult în casă, şi 
observi că persoana în vârstă se chinuie să se deplaseze. Du-te, bate-i la 
uşă şi spune-i “Iubesc animalele şi fac tot ce pot să le ajut, ca parte a 
practicii mele spirituale. Mi-ar face plăcere să vă scot câinele la plimbare 
în fiecare zi. Sunteţi de acord? Care parte a zilei v-ar conveni?”. Iar 
persoana respectivă s-ar putea să răspundă “Îmi este foarte greu după 
ora cinci spre seară, câinele meu încă are energie, dar eu sunt deja obosit, 
nu mai pot să-l scot la plimbare la acea oră.” Iar tu vei spune “Bine, voi 
veni de trei sau patru ori pe săptămână şi vă voi scoate câinele la 
plimbare pe la ora 5:30. Daţi-mi numărul de telefon şi vă voi anunţa 
dimineaţa la ce oră voi ajunge”. 

Acesta este genul de comportament pe care am dori să îl vedem la 
oamenii înduioşaţi de suferinţa animalelor: să facă ceva concret. Oricare 
dintre voi aţi putea face asta, indiferent de câţi bani aveţi, de cât de 
bogaţi sau săraci sunteţi sau alte considerente. 

Dar ce faceţi de obicei — desigur, din cauza modului în care aţi fost 
instruiți, a modului în care funcţionează societatea voastră - este că 
protestaţi împotriva celor care sunt cruzi cu animalele, vizionaţi 
videoclipuri despre cruzimea față de animale şi aşa rămâneţi cu inima 
frântă. Vă concentrați pe direcţia greşită, daţi atenţie la ceea ce are scopul 
să vă influenţeze şi vă lăsaţi păcăliți de programul de instruire a 

societăţii, care urmăreşte să vă instaleze sentimente de vinovăţie şi ruşine 
şi îngrijorare şi lamentări tardive. 

Am vrea să înţelegeţi că aceasta este o învăţătură culturală care îşi 
manifestă acum efectele din plin. Iată că milioane şi milioane de oameni 
vor să atace acum economia, oamenii, structura Rusiei, din cauza unor 
poveşti aflate de la ştiri sau de pe reţelele de socializare. În urmă cu o 
lună, nu le păsa deloc de ce se întâmpla în Ucraina. Nu le păsa deloc de ce 
se întâmpla în Ucraina. Dar pentru că mass-media a pompat frica, a 
pompat verdicte, a umflat povestea, dintr-o dată, a devenit cel mai 
important lucru. 

lată ce am vrea să vă spunem acelor mulţi necăjiţi din cauza 
războiului: ca să puneţi capăt războiului, puneţi capăt războiului din 
propria viaţă. Puneţi capăt războiului cu rudele cu care nu mai vorbiţi. 
Puneţi capăt războiului cu voi înşivă, dispreţului de sine pe care îl aveţi 
atunci când vă uitaţi în oglindă sau când reflectaţi la realizările vieţii 
voastre. Puneţi capăt războiului din propria viaţă. 

Voi nu înţelegeţi că, urmărind violenţa, discutând despre violenţă, 
chiar şi participând la boicotarea unei ţări care nu v-a făcut niciun rău, 
rezonaţi pe frecvenţa agresiunii, deveniți pentru Rusia la fel cum Rusia 
este pentru Ucraina: deveniți un agresor. Deveniţi un adept al atacului şi 
al războiului şi, astfel, îl alimentaţi. Şi tocmai pentru asta vi se arată mult 
război, fiindcă vă vor energia. Vă vor frica, vă vor furia, vă vor indignarea 
îndreptăţită. Acestea sunt nişte emoţii de frecvenţă joasă din care se 
hrănesc structurile globaliste care vă conduc planeta. Se hrănesc cu asta. 
Şi exact asta le permite să emită legi şi norme şi reglementări de 
frecvenţă joasă. Vă menţin pe o frecvenţă joasă, pentru că nu ştiţi cum 
funcţionează regulile creaţiei. 

Regulile creaţiei sunt “dacă atacați, veţi fi atacați”. Însă voi îi atacați 
pe ruşi sau îl judecaţi pe Putin sau pe Trump sau orice altceva — şi mulţi 
dintre voi atacă în minte o mulţime de lucruri. Atacaţi multe lucruri în 
mintea voastră. Exact această frecvenţă de vibraţie permite guvernelor 
corupte să adopte legi care vă vor ataca la rândul vostru. Este atât de 
simplu. 

Vibraţia voastră pe frecvenţa fricii şi a îngrijorării permanente şi a 
preocupării constante pentru moarte şi agonie, această frecvenţă 
contribuie ca planeta voastră să devină din ce în ce mai bolnavă. 

Însă nu vrem să îi mustrăm prea tare pe cei care au ales să se implice 
în război — pentru că asta faceţi dacă vă uitaţi la el, vă implicaţi în război. 
Dacă urâţi Rusia, participaţi la război. Dacă îl urâţi pe Putin, participaţi 
la război. Vă provocăm pe toţi cei care urmăriţi acest videoclip să vă 

opriţi chiar acum. Şi să fiţi atenţi ce poveste vă vine în minte. Închideţi 
CNN sau orice canal de ştiri pe care îl urmăriţi. Opriţi-le, nu mai căutaţi 
imagini de război şi cu oameni care îşi pierd casele. 

Pricepeţi că, atunci când căutaţi asta, înseamnă că asta vreţi. Când 
vă uitaţi la aşa ceva, chiar o vreţi. Şi când o vreţi, o veţi obţine. Aceste 
bătălii desfăşurate pe ecranele mass-media provin din interiorul vostru, 
al tuturor. Provin din interiorul vostru, al tuturor. Instigarea la frică vine 
din exterior, voi o cultivați în interior şi aşa se regenerează. 

Aşadar, marii decidenţi nu ar putea face aceste lucruri fără sprijinul 
vostru. Nu ar putea face ca aceste lucruri să se întâmple fără sprijinul 
vostru. Deci nu-i mai susţineţi. Nu mai priviţi. Nu vă mai crispaţi de frică. 
Nu mai credeţi minciunile lor. Opriţi emisiunea şi folosiţi-vă în mod 
pozitiv energia, acea energie pe care aţi folosit-o în mod negativ, iar acum 
vă simţiţi dezamăgiţi, vă simţiţi trişti, vă simţiţi copleşiţi, vă este teamă 
de viitor. Acea frecvenţă joasă a intrat în viaţa voastră. Iar viaţa voastră 
va deveni din ce în ce mai dificilă. Vrem să ştiţi acest adevăr. Vrem să ştiţi 
acest adevăr. 

Totuşi, privind imaginea de ansamblu a planetei, situaţia înfloreşte. 
Oamenii îşi cultivă grădinile, îşi mulg vacile, îşi cresc legumele în sere, se 
întorc la şcoală şi se autoeducă, fac lucruri care îi ajută în viaţă. Acesta 
este mesajul nostru de astăzi pentru voi. 

Închideţi sursele mass-media şi faceţi ceva constructiv pentru voi. 
Iar când simţiţi nevoia să aflaţi ştirile de război şi să vizionaţi ce s-a mai 
întâmplat, pur şi simplu, nu o mai faceţi. În schimb, faceţi un duş, răsfoiţi 
un catalog cu seminţe, scoateţi-vă la plimbare câinele vostru sau pe al 
vecinului, faceţi ceva în sprijinul vieţii. Ieşiţi afară şi priviţi apusul 
soarelui, ascultați cântecul păsărilor şi spuneţi-vă “Nu mă aflu într-o 
zonă de război, nu sunt în niciun război, nu susţin niciun război, nu-mi 
ofer energia pentru război, nu mă gândesc la război, de fapt, mă voi opri 
chiar acum şi voi rămâne total prezent aici şi acum, privind cum apune 
soarele, ascultând păsările care zboară şi se cuibăresc în copaci”. Orice aţi 
face, fiţi conştienţi că, dacă războiul nu se desfăşoară în curtea voastră, 
nici nu-i problema voastră. Nu-i treaba voastră. 

Analizaţi-vă viaţa şi întrebaţi-vă “Oare de ce mă concentrez atât pe 
suferinţele altora?! Poate că ar trebui să-mi depistez propria mea rană 
sufletească”. Înseamnă că evitaţi să vedeţi ceva dureros din voi, dacă vă 
place să vă uitaţi tot timpul la suferinţa altora, la războaiele altora. Există 
ceva în voi ce vibrează pe aceeaşi frecvenţă, căci altfel nu aţi urmări cu 
aviditate, nu v-ar interesa atâta. 


Răzvan- Alexandru Petre — Traduceri spirituale 2022 pag. 23 


Opriţi ştirile negative şi apoi ascultaţi-vă propria durere. Oare 
suferiţi de singurătate, sunteţi bolnavi, v-au dezamăgit propriile decizii, 
trebuie să faceţi nişte schimbări?! Folosiţi toată energia pe care o 
trimiteaţi către altă parte a lumii şi investiţi-o în viaţa voastră. Aveţi 
destule de făcut pentru viaţa voastră. Este inflaţie, se apropie mari 
transformări. Cu cât aţi investit mai mult în propria educaţie, în 
reorientarea profesională, în practica spirituală a iertării, cu atât vă va fi 
mai bine. Pentru că veţi vibra pe o frecvenţă mai înaltă, ceea ce înseamnă 
că veţi fi atraşi de idei, oameni, locuri, lucruri şi experienţe de o frecvenţă 
mai înaltă. Iar acestea vă vor îmbunătăţi viaţa. 

Iar asta nu înseamnă să vă simţiţi vinovaţi că aţi fi egocentrici sau 
ceva de genul ăsta, deoarece, dacă viaţa voastră nu înfloreşte, asta nu va 
ajuta cu nimic pe nimeni din Ucraina. Dacă viaţa voastră nu înfloreşte, 
asta nu va ajuta cu nimic pe niciun animal abuzat. 

Dimpotrivă, o viaţă înfloritoare va fi motivul să aduceţi din ce în ce 
mai multă şi mai multă iubire în lume. Căci de asta este nevoie acum. 
Este o nevoie profundă şi enormă de iubire, de la voi către lume. Iar 
adevărata iubire înseamnă să aveţi grijă de voi înşivă, ca să înfloriţi, ca să 
vă umpleţi paharul cu binecuvântările Divinităţii, pe care sunteţi meniţi 
cu toţii să le primiţi. Sunteţi meniţi să fiţi fericiţi şi prosperi. 

Este, pur şi simplu, o minciună pe care v-au spus-o instituţiile 
religioase şi guvernele voastre, că ar trebui să vă simţiţi vinovaţi dacă 
sunteţi fericiţi, că ar trebui să vă simţiţi vinovaţi dacă sunteţi sănătoşi, că 
ar trebui să vă simţiţi vinovaţi dacă vă bucuraţi de abundență. Nu este 
adevărat. Dar aşa vă menţin în ignoranță aceste puternice instituţii de 
influenţă, ca să nu înfloriţi şi să fiţi mai uşor de manipulat. 

Se întâmplă din plin în aceste timpuri. Întâi au fost doi ani de 
propagare a fricii pentru ştiţi voi ce, iar acum vi se induce mai multă şi 
tot mai multă frică. De ce? Pentru că este o perioadă în care lumea ego- 
ului se luptă să reziste, din cauza procesului de Ascensiune aflat în 
desfăşurare. 

Procesul de Ascensiune înseamnă că aveţi ocazia de a absolvi cu brio 
şcoala Pământului, atunci când rezonaţi cu iubirea adevărată, când 
rezonaţi cu fericirea adevărată, când vă aliniaţi la scopul real şi înţelegeţi 
cum funcţionează acest loc al Creaţiei. Acest loc este înşelător, acest loc 
este plin de tentaţii, acest loc este terenul de joacă al ego-ului. Iar 
războiul este hrană pentru ego. Nu-l mai hrăniţi. 

Eu sunt cel pe care-l ştiţi ca Isus şi vă voi vorbi din nou în curând.» 

19 martie 2022 

Link-ul: https://www.youtube.com/watch?v=qo0FXPpul 

Mesaj %6 - "Natura este vindecătoare" 


A venit vremea să reînviaţi abilităţile manuale, cu care vă puteți 
ocupa ca divertisment. (Isus) 

ISUS: 

«Eu sunt cel pe care-l ştiţi ca Isus. 

Ne place să vă vedem că vă copilăriţi puţin şi vă distraţi. Este foarte 
bine că vă distraţi în aceste vremuri grele. Chiar este un lucru pe care vi-l 
puteţi stabili ca sarcină: să vizionaţi şi câte ceva vesel. Draga noastră face 
asta uneori. Se uită la un talk-show al unui prezentator britanic, numit 
Graham Norton, în momentele când se simte mai tristă sau este obosită 
şi nu vrea să înveţe nimic ori să facă ceva constructiv. Atunci vizionează 
câteva episoade cu Graham Norton, care i se pare foarte amuzant. 

Este perfect în regulă să vă distraţi pentru a vă mai detensiona, când 
simţiţi că viaţa vă trage în jos. 

Însă, desigur, dacă urmaţi recomandările noastre, nu ar trebui să vă 
simţiţi traşi în jos de viaţă, pentru că v-am dat reţeta pentru a rămâne 
fericiţi şi sănătoşi chiar şi atunci când lumea o ia razna. Vrem să vă 
reamintim că aici este terenul de joacă al ego-ului şi că lumea a avut 
întotdeauna parte de războaie şi molime şi impozite şi tot felul de lucruri 
de acest gen, pentru că aici experimentați lumea 3D, cu vibraţiile ei joase. 

Însă, pe măsură ce vă ridicaţi vibraţiile, aveţi şansa de a scăpa de 
influenţa acelor frecvenţe inferioare. Şi, desigur, spre asta vă călăuzim. 
Noi vă învăţăm să vă îndepărtați de acele frecvenţe inferioare, dar 
puterile lumeşti vă coboară tot mai jos şi mai jos în frecvențele 3D, în 
zonele foarte joase ale războiului şi ale morţii şi ale bolii. Prin urmare, vă 
încurajăm pe toţi să staţi departe de mijloacele mass-media. 

Înţelegem că societatea vă îndeamnă să fiţi la curent cu tot ce se 
întâmplă, că se consideră că sunteţi educați şi bine informaţi dacă vă 
uitaţi la ştiri. Dar după cum ştiţi acum, asta nu-i adevărat. Aşa că am dori 
să vă schimbaţi acest mod de abordare a realităţii. 

Desigur, dacă aveţi de luat nişte decizii importante, evident, dacă 
trebuie să rezervaţi un bilet de avion sau dacă trebuie să treceţi graniţa 
sau să mergeţi într-o altă parte a lumii, atunci este normal să vă 
informaţi ce se întâmplă acolo. Şi este perfect în regulă. E în regulă. E 
bine să aflaţi toate amănuntele atunci când e necesar, e bine să urmaţi un 
program atunci când e necesar. Principiile pe care vi le prezentăm aici şi 
în “Cursul de miracole” sunt pentru viaţa obişnuită de zi cu zi. 

Dar, după cum aţi înţeles deja, odată ce începeţi să vă armonizaţi cu 
Spiritul, să vă acordaţi cu creativitatea, să luaţi contact direct cu 

comunitatea voastră, fiecare zi vă oferă un număr imens de informaţii şi 
potenţiale experienţe. În consecinţă, vă încurajăm să renunţaţi la 
dispozitivele electronice, pe cât posibil. Ştim că ne repetăm, dar utilizarea 
acestor dispozitive devine tot mai atotprezentă. Societatea vă împinge să 
rezolvaţi totul prin telefon sau computer. Fi bine, am vrea să începeţi să 
vă imaginaţi un stil de viaţă în care le folosiţi doar ocazional. 

Desigur, înţelegem că unii aveţi afaceri online şi trebuie să staţi la 
computer, dar vă încurajăm insistent să aveţi grijă ca, timp de măcar 
câteva ore pe zi, să îl opriţi, să nu vă mai zgâiţi la ecran. Consumul 
tuturor acestor imagini de pe ecrane vă este foarte, foarte dăunător, 
pentru că fiecare fiinţă care lansează un mesaj pe internet sau tv are un 
anumit interes, inclusiv noi. 

Şi noi urmărim o agendă atunci când vă difuzăm aceste informaţii. 
Iar agenda noastră este să vă ridicăm vibraţiile. Ştiţi bine că este aşa, 
pentru că ne urmăriţi de ani de zile şi dacă vă uitaţi la videoclipurile mai 
vechi, veţi regăsi acelaşi mesaj. 

Deci aţi înţeles că agenda noastră este plină de iubire. Dar există o 
mulţime de alte fiinţe care pompează tot felul de informaţii pe ecrane, 
prin muzică, prin filme şi prin videoclipuri, pe care nu le interesează 
deloc binele vostru. Aşa că fiţi tot mai vigilenţi ce anume vizionați. 

Cei care urmaţi “Cursul” de ceva timp sunteţi familiarizați deja cu 
această chestiune. Şi totuşi, apărând această poveste cu războiul global, 
este foarte, foarte uşor să fiţi absorbiți în ea. Şi de aceea amplifică ei 
evenimentele, pentru că vor să coboare vibrația cât mai multor oameni, 
ca să aibă succes cu acest control social tot mai sporit şi cu acţiunile de 
tip medical. 

Fiinţele care deţin puterea ştiu că, dacă vibraţi pe o frecvenţă mai 
înaltă, mesajul lor nu mai poate ajunge la voi. De aceea dorim să fiţi 
foarte circumspecţi ce anume consumaţi pe toate tipurile de canale 
media. Rațiunea lor de a vă cobori vibrația este ca, astfel, să deveniți 
receptivi la mesajele de frecvenţă mai joasă. 

De pildă, dacă vă simţiţi trişti şi daţi drumul la ştiri dezolante (sau 
nu le opriţi, dacă sunt deja pornite sau dacă altcineva le ascultă), veţi 
simţi că ele concordă cu starea voastră depresivă. Iar dacă vă atrag prin 
asemănarea cu starea voastră de moment, pot ajunge să vă influenţeze şi 
mai mult viaţa. 

Prin urmare, trebuie să vă creaţi o imunitate spirituală împotriva 
planului pe care lucrătorii pentru Întuneric îl au pentru voi, lucrătorii 
pentru Lumină. Lucrătorii pentru Lumină sunt mai puternici, deoarece 
Lumina este mai puternică decât Întunericul. Nu există un întrerupător 

care să pornească Întunericul. Puterile lumeşti aşteaptă ca voi să vă 
micşoraţi Lumina. Pe asta se bazează: că, de bunăvoie şi nesiliţi de 
nimeni, vă veţi implica sufleteşte într-o poveste negativă şi, astfel, vă veţi 
reduce singuri Lumina. 

Aşadar, când spunem să fiţi mai cu grijă la ce anume vă uitaţi, chiar 
am dori să vă gândiţi bine ce vizionaţi. De exemplu, draga noastră se uită 
la concursuri de pictură, pentru că îi place să privească oamenii pictând, 
îi plac discuţiile de acolo şi inspiraţia pe care i-o dă. Dacă este o zi 
ploioasă, întunecată şi plictisitoare şi are puţin timp la dispoziţie, la asta 
se uită. Aşa că am dori ca să analizaţi dacă luaţi suficiente pauze de la 
calculator şi telefon, când le folosiţi în scopuri profesionale, şi vă faceţi 
suficient timp să nu mai staţi cu ochii pe ecrane. 

Iar cei care nu faceţi afaceri online şi nu aveţi deloc nevoie să staţi cu 
ochii pe ecrane, am dori să evaluaţi cât timp petreceţi în acest mod. Pe 
vremuri, oamenii obişnuiau să construiască măsuţe din lemn pentru 
servitul cafelei, creşteau găini în spatele casei şi ieşeau mereu pe afară să 
le hrănească, aveau tot felul de activităţi de interior sau de exterior, în 
funcţie de vremea de afară. Femeile obişnuiau să stea la şezătoare, unde 
se adunau şi făceau împreună plăpumi frumoase, stăteau la taclale, 
spuneau poveşti şi îşi împărtăşeau reţete. Era o experienţă concretă, fără 
o agendă specială, scopul fiind doar comuniunea şi creativitatea. 

Cei care v-aţi îndepărtat de vibraţiile inferioare ale acestei societăţi, 
a venit vremea să vă amintiţi că există nişte metode străvechi ce trebuie 
reînviate. Vă puteţi ocupa timpul cu ele ca divertisment. De pildă, puteţi 
urmări nişte emisiuni despre metodele de supravieţuire. 

Asta nu înseamnă că v-am sugera să vă pregătiţi pentru sfârşitul 
lumii, ceea ce ar fi un fel de a vă induce frica. Dar puteţi observa şi 
singuri că inflaţia vă goleşte buzunarele şi că, dacă cumpăraţi o conservă 
de roşii astăzi, este mai ieftină decât dacă aţi cumpăra-o peste şase luni. 
Prin urmare, dacă aveţi ceva bani în plus, v-am sugera să faceţi câteva 
cumpărături mai consistente, în cazul în care nu aveţi o rezervă bună de 
alimente, înțelegând că, în acest mod, economisiţi nişte bani. 

Ce am dori să mai faceţi voi este să petreceţi mai mult timp cu 
oamenii din comunitatea voastră. Poate că aveţi un vecin sau un prieten 
pe care îl preţuiţi şi cu care nu prea vă întâlniți, din cauză că sunteţi prea 
ocupați făcând una şi alta. Dar faceţi-vă timp să luaţi masa împreună sau 
întâlniţi-vă să colaboraţi la un proiect constructiv. 

Începeţi să vă amintiţi cum trăiau oamenii înainte de apariţia 
tehnologiei actuale. Problema cu tehnologia este că vă îndepărtează din 
ce în ce mai mult de abilităţile şi competențele pe care le veţi aprecia în 

viitor. Şi nu e vorba numai de asta, ci şi de faptul că aceste aptitudini şi 
abilităţi — fie că este vorba de grădinărit sau de o formă oarecare de 
creativitate sau de a învăţa cum să repari ceva sau să construieşti ceva — 
toate aceste acte creative vă aduc o mare satisfacţie. 

Din păcate, majoritatea oamenilor au pierdut aceste îndemânări de- 
a lungul generaţiilor, iar industria divertismentului a preluat controlul. 
Divertismentul a luat locul preocupărilor manuale: “Aştept ca cineva să 
mă distreze”, în loc de “Mă duc în atelierul meu de reparaţii ca să-mi 
termin treaba de mecanic” sau “Mă duc în atelierul meu de artizanat ca 
să modelez nişte obiecte”. 

Am dori să începeţi să puneţi din nou accentul pe aceste aspecte care 
nu sunt legate de tehnologia electronică. Desigur, dacă trebuie să 
urmăriţi un videoclip de pe Youtube pentru a învăţa să construiți măsuţa 
pentru cafea sau ca să găsiţi nişte sugestii creatoare, este o cu totul altă 
poveste. Înseamnă că folosiţi internetul pentru ceea ce este foarte bun, 
anume să învăţaţi ceva de acolo. 

Deci asta am dori să vă atragem atenţia, rugându-vă să vă orientaţi 
mai mult preocupările pe direcţia lumii analogice, a lumii fizice, a lumii 
concrete şi să plecaţi de lângă ecrane. Aceasta este provocarea pe care v-o 
adresăm astăzi, să puneţi mai mult accent, doar puţin mai mult, pe aceste 
exprimări ale lumii voastre interioare. Asta înseamnă expansiunea 
conştiinţei, asta înseamnă să iubiţi ceva. 

De exemplu, dacă iubiţi florile, începeţi să plantați nişte seminţe în 
bucătărie, pe tejgheaua din bucătărie. Dacă aveţi o seră, spuneţi-vă “Eu 
ador florile, aşa că, în loc să le cumpăr de la magazin, voi planta nişte 
floarea-soarelui ca s-o am mai târziu în acest an”. Murdăriţi-vă de 
pământ, ocupaţi-vă de alegerea seminţelor şi de semănarea şi îngrijirea 
lor. 

Privind cum vă funcţionează sistemele de energie, ceea ce observăm 
la cei mai mulţi dintre voi sunt nişte atitudini foarte superficiale: “Păi, 
dacă pot cumpăra ceva de la magazin la acelaşi preţ, de ce să mă obosesc 
cultivându-l?” Ei bine, este vorba de acel noroi, de viermi, de pasărea 
colibri care va veni şi va pluti în faţa ta, pentru că te crede o floare; este 
vorba de comuniune, de a sta la umbra copacului după ce te-ai încins şi ai 
transpirat în grădină şi îţi dai seama că nu ai mai făcut asta de ani de zile. 
Acestea sunt nişte sentimente mai subtile pe care am vrea să începeţi să 
le preţuiţi, ca parte a condiţiei voastre de fiinţă naturală. 

Agenda societăţii este să vă îndepărteze de la starea de ființă 
naturală către a deveni o fiinţă exagerat de socială. Şi de aceea oamenii 
devin din ce în ce mai nefericiţi şi mai nefericiţi şi mai nefericiţi, mai 

buimaci şi mai uşor de manipulat. Căci atunci când staţi la umbra unui 
copac într-o zi însorită, mass-media şi reţelele de socializare nu mai au 
niciun control asupra voastră. Este natura cea care vă curăţă, este 
frumuseţea florilor de primăvară care vă farmecă, este umezeala din locul 
unde v-aţi aşezat fundul cea care vă atrage atenţia. Şi numai în natură va 
avea loc recalibrarea calmă şi blândă a corpului vostru fizic. 

Noi lucrăm asupra minţilor voastre, dar când vă angrenaţi în aceste 
activităţi fizice — cum ar fi grădinăritul sau pictura sau tâmplăria sau 
gătitul sau îngrijirea găinilor — primiţi un upgrade natural de la mediul 
care este mereu împrospătat în mod natural. Cei care staţi tot timpul în 
casă, tot timpul la calculator, sunteţi văduviţi de acestea. 

Şi aşa trebuie să priviţi chestiunea, nu că “Isus vrea să nu mai fac 
asta, aşa, fără niciun motiv special”, ci că “Trebuie să ies afară pentru a 
mă upgrada, trebuie să stau pe pământ ca să comunic cu Gaia”. Aşa am 
dori să priviţi lucrurile, să încercaţi să aduceţi mai mult echilibru în 
vieţile voastre, o mai mare varietate de activităţi, o varietate de interese, 
o varietate de interacțiuni. Şi atunci veţi descoperi că veţi fi mai fericiţi, 
vă veţi simţi mai puţin stresaţi şi mai puţin temători pentru viitor, 
deoarece, stând în mijlocul naturii, înţelegeţi că natura este şi va fi acolo 
veşnic. 

Să luăm, de exemplu, Marea Depresiune (criza anilor '29-33). Da, a 
existat acea furtună de praf, dar şi aceea a fost generată de oameni prin 
practicile agricole ale vremii. În schimb, sinuciderile, foametea şi 
disperarea din acea perioadă au fost create de structura socială, nu de 
natură. 

Aşadar, cultivați natura oricând puteţi, staţi în aer liber ori de câte 
ori puteţi şi înţelegeţi că — atât înainte de această criză, în timpul crizei, 
cât şi după ce se va sfârşi criza — natura va fi prezentă, văzându-şi de 
treaba ei, având capacitatea de a vă oferi hrană din abundență. Înfigeţi o 
sămânță în pământ — ei nu-i pasă că e război în Ucraina, nu-i pasă că 
există criza Covid — băgaţi în pământ o sămânță de floarea-soarelui şi 
natura îşi va face treaba. Iar dacă vă preocupaţi de acest gen de lucruri, 
atunci veţi vedea că nu mai e cazul să vă fie frică, fiindcă cea mai mare 
forţă a creaţiei trăieşte nu doar în voi, ci şi în natură. Acesta e motivul 
pentru care vă facem această sugestie.» 


1 aprilie 2022 


Link-ul: https://www.youtube.com/watch?v= k5yNO5GOS8 

Mesaj 47 - "Relaţia cu un narcisist" 


Spune aşa: "Nu sunt o victimă a lumii. Eu am creat asta, prin toate 
deciziile pe care le-am luat." (Isus) 


Avem o întrebare de la o doamnă: „Tocmai am ieşit dintr-o căsnicie toxică 
şi încep să-mi dau seama că fostul meu soţ are o personalitate narcisistă 
ascunsă. Avem împreună custodia copilului, aşa că nu este posibil să mă 
distanţez total de el. Mi-aş dori nişte sfaturi cum să mă vindec şi să mă 
protejez pe mine şi pe fiica mea pe mai departe, precum şi ce anume defecte 
are un empaitic care pot atrage acest tip de relaţie. Cum se formează 
personalitatea narcisistă? Cum se poate interacţiona în siguranţă cu ea? 


ISUS: 

«Adevăr grăiesc, sunteţi nişte fiinţe binecuvântate. Eu sunt cel pe 
care îl ştiţi ca Isus. 

Forma întrebării ne arată modul de gândire pe care îl ai, anume că 
cealaltă persoană ar fi de vină. Dar adevărul este că, dacă ai fost într-o 
relaţie disfuncţională, abuzivă... Draga noastră a fost într-o astfel de 
relaţie în tinereţea ei, dar a ajuns să înţeleagă că acea relaţie era o 
reflectare a propriei minţi. Pe parcursul lunilor şi anilor care vor urma, 
când vrei să discuţi cu acea fiinţă, lucru pe care ţi l-ai stabilit ca sarcină, 
este foarte important să-ţi spui “Nu sunt o victimă a lumii pe care am 
creat-o. Eu am creat asta, prin toate deciziile pe care le-am luat”. 

Această afirmaţie te pune într-o poziţie de putere. Te face să nu mai 
etichetezi: “Eu sunt o empatică, el este un narcisist, el are asta şi eu am 
asta”. Ceea ce urmăreşti este adevărul şi anume că tu însăţi eşti 
creatoarea propriilor experienţe. Experienţa pe care o trăieşti a fost 
generată de, să zicem, ultimele o mie sau zece mii de decizii pe care le-ai 
luat. Deci, dacă relaţia a fost lungă, înseamnă mai mult de zece mii de 
decizii. Am vrea ca tu să analizezi cu ce ai contribuit la problemele de 
relaţie. 

Desigur, această punere a chestiunii este foarte prost văzută în 
societatea voastră de acum şi se numeşte “blamarea victimei”, dar în 
învăţăturile “Cursului de miracole”, nu există nicio victimă. Tu ţi-ai 
provocat asta, prin ceea ce crezi despre lume, prin ceea ce crezi despre 
tine însăţi, prin comportamentele pe care le-ai manifestat, prin valorile 
pe care le-ai susţinut şi întărit în ultima mie de decizii pe care le-ai luat. 

Aşadar, primul lucru pe care am vrea să-l faci este să reflectezi 
asupra contribuţiei tale la această situaţie. Iar motivul pentru care-ţi 
cerem s-o faci este următorul. În starea de luptă-sau-fugi (în care te vei 
afla dacă te simţi atacată de o persoană care are gânduri murdare faţă de 

tine), vei fi într-o stare de alertă ridicată şi vigilenţă extremă, adică cu o 
mentalitate de supravieţuire. Ceea ce înseamnă că vei recurge la 
mecanismele ego-ului în efortul de a supravieţui. Exact din acest motiv 
am dori să schimbi povestea. Pentru că dacă vei rămâne în starea de 
“săraca victimă empatică”, nu vei fi deloc relaxată şi calmă, ci supusă 
instinctului de luptă-sau-fugi-sau-înlemneşte. Şi vei repeta deciziile 
proaste pe care le-ai luat în trecut, doar că într-o formă diferită. 

Prin urmare, când ai o căsnicie disfuncţională, toxică, prima 
concluzie pe care trebuie s-o tragi este că este o co-creaţie. Şi este poziţia 
cea mai de forţă, pentru că aşa începi să analizezi cum a luat naştere. 
Întoarce-te în timp la prima întâlnire cu această persoană şi întreabă-te: 
“Oare ce m-a sedus? Înfăţişarea lui, hainele lui, maşina lui de lux? Oare 
m-a sedus comportamentul lui fermecător? Oare am observat de 
timpuriu nişte semnale de alarmă şi care au fost acelea şi de ce le-am 
ignorat?”. Foarte puţini oameni aflaţi în acest tip de relaţie nu vor admite 
că existau nişte semnale de alarmă. Ci vor recunoaşte: “Da, am văzut cum 
îşi trata copilul sau câinele sau cum vorbea cu chelnerița aceea sau cum 
s-a comportat cu mine prima dată când nu am fost de acord cu el sau 
când nu am făcut ceea ce voia el sau ea”. (Nu este valabil numai pentru 
bărbaţi, bineînţeles.) 

Aşa că am vrea să te întorci la baza de pornire acelei relaţii şi să te 
întrebi: Care a fost morcovul, care a fost farmecul, care a fost magia pe 
care omul respectiv a ţesut-o în jurul său pentru a te convinge să fii cu el 
când, de fapt, s-a dovedit a nu fi deloc aşa de cumsecade. Deci, el doar se 
prefăcea, iar tu ai căzut în capcana farmecului său. Care farmec nu a 
durat foarte mult timp. De fapt, poate că a început să se destrame în 
primele două, trei luni sau şase luni. 

Şi atunci, întrebarea logică pe care ţi-o pui va fi “De ce am rămas, 
deşi simţeam umbre nefaste pândind în spatele acelui om?”. Poate că 
încă arăta bine, încă era fermecător, încă era asta sau aia. Sau a intervenit 
frica, încă de la început te-a cuprins frica în această relaţie? Şi te-ai 
gândit “O, ar fi mai bine să mă comport în aşa fel ca el să nu se supere pe 
mine” sau “ea să nu se supere pe mine”. 

Şi apoi trebuie să conştientizezi că, de îndată ce începea să te certe, 
te conformai la ceea ce voia, îi cântai în strună. Or, asta ar fi contribuţia 
ta la problemele din căsnicie, nu a lui. 

Oricine îţi poate spune orice: “Vreau să te duci şi să te aşezi în colţul 
acela”, iar tu răspunzi “nu mă duc”. Dar dacă se supără şi vine peste tine 
şi se răsteşte “Vreau să te duci şi să te aşezi în colţul acela”, atunci te 

răzgândeşti “Mai bine mă duc să mă aşez la colţ ca să nu se întâmple ceva 
rău”. 

Aceasta poate fi situaţia de la începutul relaţiei. Şi asta vrem să 
cercetezi, ca să afli care au fost punctele tale slabe, pentru că această 
fiinţă va continua să folosească aceleaşi strategii pe care le-a folosit cu 
tine la început şi, dacă nu ai aflat care-ţi sunt punctele slabe şi 
vulnerabile, strategiile lui vor funcţiona în continuare asupra ta, pentru 
că te influenţează de mult timp. 

Din acest motiv, dorim să te întorci în timp şi să pui pe hârtie toate 
modalităţile în care crezi că ai contribuit, şi temerile, şi emoţiile, şi 
călcâiul lui Ahile pe care le observi în propriul comportament. Iar apoi, 
văzând clar aceste lucruri, poţi să te gândeşti “Oare cum să-mi întăresc 
aceste puncte slabe, pentru momentele când voi fi obligată să stau faţă în 
față cu această persoană în următoarele săptămâni şi luni şi ani?”. 

De exemplu, dacă omul respectiv ridică vocea sau se repede la tine 
sau este foarte intimidant sau ameninţător, iar asta te făcea să-i 
îndeplineşti dorinţa, acum te vei pregăti să înfrunţi această situaţie când 
te vei reîntâlni cu el: “O, când îmi voi duce copilul la el în vizită, este 
foarte posibil să folosească din nou aceeaşi tactică şi, prin urmare, mă voi 
pregăti pentru cazul ăsta”. 

Desigur, aceasta ar fi o abordare mai omenească a problemei. 
Abordarea spirituală din “Cursul de miracole” este că te vei ruga pentru 
el, îi vei dori binele şi vei face o meditaţie, imaginându-ţi că aveţi o 
interacţiune minunată atunci când veţi discuta sau veţi fi la o întâlnire cu 
avocaţii sau altceva, şi vizualizezi că totul se rezolvă aşa cum doreşti să se 
rezolve. 

Dar pentru a reuşi toate acestea, trebuie să ajungi într-o stare de 
calm, să ieşi din reacţia instinctivă de luptă-sau-fugi-sau-înlemneşte şi să 
accezi la acel aspect mai evoluat care, desigur, apare doar când eşti 
liniştită şi calmă. 

Îţi sugerăm să faci lucruri care te relaxează, să pui nişte muzică 
liniştitoare, să te opreşti atunci când observi că mintea o ia razna după 
poveşti, revino la momentul prezent, revino în corpul tău şi observă ce se 
întâmplă în acest moment: “Stau în sufragerie, nu se petrece nimic rău şi, 
totuşi, am intrat în panică. Asta înseamnă că am părăsit prezentul, am 
plecat în viitor, trăiesc într-o fantezie”. Căci asta se întâmplă atunci când 
părăseşti clipa prezentă şi te duci într-un viitor înfricoşător: ai fantezii 
despre un viitor negativ şi crezi în el, iar corpul reacţionează la imaginile 
şi ideile pe care trăieşti în minte. Aşa că este foarte important să rămâi în 
momentul prezent şi să revii mereu în corpul tău. 

Prin urmare, asta ţi-am sugera. Întoarce-te în timp la începutul 
relaţiei şi vezi cum de acea fiinţă te-a atras cu vrăjeala ei nefastă şi admite 
că făceaţi o pereche perfectă unul cu celălalt. Slăbiciunile tale erau 
punctele lui forte. De pildă, poate că tu erai cam aeriană, iar el ştia exact 
ce face. Poate că slăbiciunea ta erau obiectele strălucitoare şi el ţi-a oferit 
obiecte strălucitoare şi, astfel, nu ai mai fost atentă la celelalte semnale 
de alertă. 

Deci toată chestiunea este de a înţelege care sunt punctele tale slabe 
şi că nu-i vorba aici de “blamarea victimei”, ci că acesta este scopul 
experienţei pe care ai avut-o. Ai avut această experienţă pentru a putea 
afla ce convingeri ai şi pe ce pantă groaznică te pot conduce. 

Începe cu această convingere, că el ar fi tipul cel rău, iar tu ai fi 
sensibila empatică. Această convingere nu îţi va fi de folos în procesul de 
vindecare. Trebuie să pricepi că eraţi compatibili din punct de vedere 
energetic şi al vibraţiei. El avea ceva ce-ţi doreai tu, tu aveai ceva ce-şi 
dorea el şi vă potriveaţi perfect. Iar opinia ta că el are nişte tulburări, este 
din păcate, o oglindă pentru ca tu să înţelegi că, la un anumit nivel, şi tu 
aveai nişte tulburări. De aceea aţi fost atraşi unul de celălalt, de aceea aţi 
rămas împreună, de aceea a avut loc această dramă. 

Aşa că învaţă lecţia şi nu te supăra, ci întoarce-te la începuturile 
relaţiei şi întreabă-te “Cu ce am greşit eu şi cum am contribuit la apariţia 
problemei?”. 

Desigur, ar putea fi vorba aici de o poveste similară cu cea a dragei 
noastre la 20 de ani, când era într-o relaţie toxică: “Asta-i un om rău şi 
vrea să-mi facă rău şi mă face să mă simt oribil şi vorbeşte urât şi este 
periculos”. S-ar putea să fie aşa. Iar dacă este periculos, îţi recomandăm 
să procedezi cu prudenţă. Draga noastră a trebuit să se poarte neapărat 
cu prudenţă cu bărbatul pe care şi l-a ales. Dar adevărul este că lumea ei 
interioară era atât de haotică şi fără iubire şi plină de prejudecăţi, încât el 
a fost o creaţie pe care ea şi-a atras-o. El a manifestat în cuvinte, fapte, 
comportamente toate aspectele pline de ură şi credinţele haotice pe care 
le avea în mintea ei. El o abandona, o agresa fizic, abuza de ea, o ignora, 
făcea toate aceste lucruri îngrozitoare dar, de fapt, când a început să 
urmeze “Un curs de miracole” şi a privit retrospectiv, şi-a dat seama că el 
îi arăta, ca într-o oglindă, cât de puţin se iubea ea pe sine însăşi. 

Acesta a fost răspunsul nostru.» 

7 aprilie 2022 


Link-ul: https://www.youtube.com/watch?v=GRosPZiwsg4 

Mesaj 48 - "Mesaj de Paşte 2022" 


"Pregătiţi-vă să fiți martori la multe evenimente cu plecări în masă în 
lumea de dincolo, în următorii 10 ani." (Isus) 

ISUS: 

«Adevăr grăiesc, sunteţi nişte fiinţe binecuvântate. Eu sunt cel pe 
care îl ştiţi ca Isus. 

După cum se ştie, Paştele este marea sărbătoare creştină în care se 
celebrează moartea şi învierea. Iar duminica Paştelui este cea mai 
importantă zi din calendarul creştin, în sensul că este ziua în care a fost 
dezintegrat vechiul trup şi a fost făurit noul trup. 

Însă, desigur, acea demonstraţie a fost destinată discipolilor mei de 
atunci. Este foarte interesant pentru Noi, cei aflaţi de această parte a 
vălului, să observăm ce se poate fabrica dintr-o poveste personală. 
Evident, povestea mea nu era în totalitate personală. Mă urmau la acea 
vreme o mulţime de oameni, nu doar discipolii, şi discutam şi îi învăţam 
pe foarte mulţi. Lor le-a fost foarte greu să treacă prin tot procesul 
petrecut de Paşte cu atâţia ani în urmă. 

Dar pentru toţi cei care sunteţi elevi ai “Cursului de miracole”, 
aceasta este o zi de bun augur, pentru că în această zi a fost dezvăluit 
adevărul — adevărul despre natura voastră eternă, adevărul că trupul în 
care vă aflaţi nu este factorul de decizie asupra vieților voastre. Aceasta 
este lecţia de astăzi: că nu corpul vă are în stăpânire, ci voi sunteţi 
stăpânii corpului vostru. Nu corpul vă stabileşte moartea. Ci conştiinţa 
voastră determină momentul morţii. Învoiala pe care aţi încheiat-o cu 
ghizii şi învățătorii voştri şi acceptul ce vi l-aţi dat pentru proiectul vieţii 
voastre, acestea determină momentul în care veţi trece pe celălalt tărâm. 

Deci una dintre ideile pe care dorim să vi le aducem în minte astăzi 
este să aveţi toată încrederea în forţa vitală care circulă prin corpul 
vostru. Şi, încredere în înţelepciunea deciziei luate înainte de a vă naşte 
cu privire la momentul plecării voastre. 

Desigur, uneori pot apare mai multe ocazii de plecare, în funcţie de 
ceea ce aţi realizat în decursul încarnării voastre. 

Aşadar, am vrea să vă surprindem puţin în legătură cu ideea morţii, 
care înseamnă a părăsi planeta, a merge Acasă, a vă întoarce înapoi în 
braţele lui Dumnezeu. Am vrea să vă clarificaţi această idee odată şi 
pentru totdeauna. Am vrea să nu mai vedeţi moartea cuiva ca pe sfârşitul 
lumii. Am vrea să înţelegeţi că, prin ceea ce voi numiţi „moarte”, spiritul 
omului părăseşte forma sa fizică şi se întoarce într-un loc plin de iubire, 
îngrijire şi iertare. Am vrea să schimbaţi vechea poveste despre acest 

subiect, pentru că este una dintre marile denaturări ale adevărului, 
cauzată de ego, care este indisolubil legat de trup. 

Prin urmare, atunci când vedeţi că cineva moare, de fapt, corpul său 
este părăsit de spirit. Acesta este cel mai bun mod de a începe să priviţi 
situaţia, să vă gândiţi: „A, spiritul a părăsit acest corp, şi-a terminat 
treburile aici şi a decis să se întoarcă acasă”. Spunându-vă această 
poveste, nu veţi fi măcinaţi de durere şi disperare. Veţi înţelege: „A, acea 
fiinţă şi-a încheiat misiunea, i-a sosit momentul de plecare şi a plecat”. 

Această înţelegere superioară va fi foarte, foarte importantă în anii 
care vin, din motivul că o mulţime de fiinţe îşi vor părăsi corpurile. Multe 
fiinţe vor considera că lucrarea lor aici s-a încheiat şi vor pleca Acasă. 

Pentru voi, ca ființe care veţi rămâne pe Pământ, aceasta va fi o 
provocare foarte mare, dacă încă păstraţi viziunea tradiţională asupra 
morţii şi consideraţi că este un eveniment trist când cineva îşi părăseşte 
corpul. Pentru spirit, este ceva la fel de vesel precum o naştere. 

De fapt, atunci când se naşte o fiinţă în lumea voastră, noi ne rugăm 
pentru ea şi îi urăm noroc, pentru că ştim ce provocare o aşteaptă, ştim în 
ce se bagă, ştim că setările implicite în acest loc sunt separarea şi frica, 
ştim că trupul este dificil de manevrat şi că societatea voastră este dificil 
de ordonat şi că duce mare lipsă de iubire uneori, în acest loc al separării. 
Atunci când ne luăm rămas bun de la un spirit înainte de călătoria sa 
spre naştere, am spune că nu suntem la fel de bucuroşi. Desigur, ne 
bucurăm pentru voi că veţi intra în încarnarea fizică, în sensul că veţi 
curăța unele lucruri care trebuie curățate. Dar adevărul este că abia la 
întoarcerea voastră Acasă izbucneşte adevărata bucurie în partea aceasta 
a vălului. 

Asta nu înseamnă că ar trebui să fiţi fericiţi când cineva trece 
dincolo, dar am vrea să vă domoliţi credinţa că acesta ar fi sfârşitul lumii 
şi că ar trebui să fiţi îndureraţi şi să vă frângeţi mâinile pentru totdeauna 
de acum înainte. Această atitudine nu v-ar fi benefică în următorii ani. 

Dar de ce au ales atâtea ființe să plece în următorii ani? Este 
important de înţeles, pe măsură ce ne apropiem de aceste vremuri grele. 

Principalul motiv este schimbarea de frecvenţă. Unele fiinţe ştiu că 
nu se vor putea adapta la schimbarea de frecvenţă a planetei. Şi s-a 
convenit înainte de încarnarea lor că vor trăi o anumită perioadă de timp 
şi, la un moment dat, vor pleca, deoarece viaţa va deveni foarte, foarte 
dificilă pentru cei care nu au atins încă o anumită frecvenţă în evoluţia 
lor. 

Printre voi sunt mulţi — şi în această categorie sunt incluşi 
majoritatea elevilor „Cursului de miracole” — aproape gata să absolve 

şcoala Pământului şi, dacă vă străduiţi în această încarnare, veţi promova 
la următorul nivel de evoluţie a conştiinţei. Există totuşi nenumărate 
fiinţe care ştiau de la început că nu vor face faţă acestui proces şi au decis 
că, la un moment dat — în următorul deceniu sau cam aşa ceva — îşi vor 
părăsi corpurile şi se vor reîncarna apoi într-o altă comunitate 3D, într-o 
altă societate 3D şi chiar pe o altă planetă 3D, pentru că încă mai au 
multe treburi de făcut. 

Aşa vrem să priviţi lucrurile. Vrem să înţelegeţi că a fost alegerea lor 
şi s-ar putea să aleagă un mod de a muri care să atragă atenţia oamenilor. 
Am dori să înţelegeţi şi acest lucru, că atunci când se întâmplă o plecare 
în masă — fie că este vorba de prăbuşirea unui avion Jumbo Jet sau de 
scufundarea unui vapor de croazieră sau de un dezastru natural, cum ar 
fi un tsunami, ceva de genul acesta — atunci când foarte mulţi de oameni 
aleg să îşi părăsească corpurile în acelaşi timp, înseamnă că au ales să o 
facă în acest mod pentru a atrage atenţia pământenilor, pentru a vă da 
ocazia să vă schimbaţi mentalitatea şi faptele şi să vă treziţi din 
inconştienţa voastră. 

Prin urmare, dacă şi când vedeţi grupuri de fiinţe părăsind Pământul 
simultan, trebuie să înţelegeţi că acesta a fost planul lor încă dinaintea 
naşterii şi că au fost de acord să plece împreună, ca să vă atragă atenţia. 
Deci, atunci când sunteţi martori la aşa ceva, iată cum am vrea să gândiţi: 
„O, oare ce anume fac eu în mod inconştient? Acel grup de fiinţe care au 
decis să plece împreună au făcut-o pentru a-mi atrage atenţia. Oare în ce 
fapte şi gânduri de frecvenţă joasă sunt eu angrenat? Ce anume trebuia 
să schimb în mine şi nu am reuşit încă, ce anume ştiu că ar trebui să fac, 
dar tot amân sau în ce privinţă sunt încă inconştient?” Auzind că o 
mulţime de oameni au plecat împreună, ce făceai în acel moment? Poate 
că te uitai pierdut la televizor sau rumegai nişte amintiri. Şi dintr-o dată, 
primeşti această veste care te trezeşte, te readuce în momentul prezent — 
şi exact ăsta a fost rostul evenimentului. 

Vă spunem aceste lucruri, din motivul că asta se va întâmpla în anii 
care vin. Veţi urmări ştiri care vor spune: „Atâţia oameni au părăsit 
planeta în masă în evenimentul acesta sau acela”. Toate acestea fac parte 
din procesul de ascensiune, fac parte din trezirea planetei de la 
inconştienţă la conştienţă. Şi deja treceţi cu toţii prin asta şi simţiţi că 
trebuie să fiți mai atenţi şi că nu mai sunteţi la fel de inconştienţi ca 
înainte. Sunteţi mai conştienţi de cum stau lucrurile, sunteţi mai 
conştienţi de sistemul vostru intern de ghidare, sunteţi mai conştienţi de 
cuvintele care vă ies pe gură, sunteţi mai conştienţi de alimentele pe care 

le băgaţi în gură, sunteţi mai conştienţi decât eraţi acum un an. Iar 
acesta-i un lucru bun şi asta ne dorim cu toţii să vedem la voi. 

Din păcate, minţile umane care sunt profund condiţionate să 
doarmă, profund condiţionate să nu fie atente, profund condiţionate doar 
să se distreze, de exemplu, e greu să le fie atrasă atenţia acestor minţi. 
Din acest motiv, se întâmplă multe lucruri pe scară largă, se întâmplă 
multe lucruri greu de suportat, dar sunt concepute pentru a vă atrage 
atenţia, ca să puteţi reflecta la ce preţuiţi mai mult, unde vă investiţi 
timpul, ce vă face plăcere cu adevărat, ce nu vă place, toate acele lucruri 
despre care v-am tot vorbit în mod repetat. 

Însă adevărata mare schimbare care trebuie să se petreacă este 
sfârşitul ideii că moartea ar fi sfârşitul. 

Acum, în ceea ce priveşte învierea, ce-a fost cu ea? Prin ea, am 
dovedit că moartea nu este reală. Are legătură cu această discuţie. 
Moartea nu este reală. Oricărei fiinţe care părăseşte planul fizic şi îşi lasă 
corpul în urmă -— aşa cum vi se întâmplă vouă, pământenilor -— i se 
deschide imediat o uşă către un nou nivel de conştiinţă, unde este primită 
cu braţele deschise, cu bunătate, iubire, iertare, şi cu vindecare şi 
compasiune (dacă a fost traumatizată şi a trecut printr-o perioadă 
dificilă). Asta este moartea. 

Aşa că, atunci când auziţi că cineva a „murit”, între ghilimele, să ştiţi 
că nu a murit. Fiinţa care a părăsit corpul nu este moartă, ci doar a trecut 
pe un alt nivel de conştiinţă, un nivel cu care puteţi comunica dacă 
menţineţi vibrația corectă şi dacă vă antrenați să o faceţi. Nu a plecat 
nicăieri. 

Doar că, în locul unde trăiţi acum, aveţi cu toţii o perspectivă 
îngustă, o energie foarte, foarte grea, densă, focalizată pe separare, care 
împiedică comunicarea, dacă nu vă ridicaţi vibrația până la nivelul la care 
se află cei plecaţi dintre voi. Majoritatea acelor fiinţe nu vor să coboare la 
frecvenţa specifică fiinţelor 3D de de Pământ. Dacă însă practicaţi 
iertarea, dacă încercaţi să fiţi mai iubitori faţă de voi înşivă şi faţă de 
ceilalţi, dacă vă armonizaţi cu natura şi cu toate aspectele despre care am 
tot vorbit, atunci vă ridicaţi la acel nivel unde, eventual, ar putea să ia 
contact cu voi. 

Desigur, nu vă sugerăm că ar trebui să vă petreceţi viaţa încercând 
să-i contactaţi pe cei care au trecut dincolo. Ei au primit noi misiuni. Nu 
vor să fie tot timpul chemaţi înapoi ca să stea la taclale cu voi. Se 
descurcă foarte bine, au acces la noi zone de satisfacere a curiozităţii şi de 
învăţare şi de creştere. Aşa că ar fi foarte bine să îi lăsaţi în pace acolo 
unde sunt. 

Dar vrem să nu uitaţi că doliul, jalea voastră profundă şi dureroasă, 
suferinţa voastră provine din povestea pe care v-o spuneţi despre 
moarte.» 


27 aprilie 2022 


Link-ul: https://www.youtube.com/watch?v=o1QENkDpzfO 

Mesaj %49 - "Războiul întărește ego-ul" 


"Se întâmplă chiar în interiorul vostru, al tuturor, iar voi sunteţi co- 
creatorii violenţei şi războiului pe care îl priviţi" (Isus) 

ISUS: 

«Adevăr grăiesc, sunteţi nişte fiinţe binecuvântate. Eu sunt cel pe 
care îl ştiţi ca Isus. 

Simţiţi cu toţii cum creşte presiunea şi, aşa cum am spus de multe 
ori prin acest medium, presiunea va continua să crească. Iar motivul este 
că vibraţiile Luminii continuă să se amplifice şi să vă transforme 
conştiinţa. 

Conştiinţa voastră trece în mod natural către o frecvenţă mai înaltă. 
Poate că voi nu simţiţi că-şi rafinează vibrația. Dar vrem să înţelegeţi că 
toate emoţiile pe care le aveţi acum, emoţiile de frică sau negativitate sau 
presiune sau confuzie, acestea existau ascunse în voi. Ele au existat 
mereu în voi, generate de traumele prin care aţi trecut, generate de 
învățătorii şi religiile voastre, generate de filmele şi emisiunile tv pe care 
le urmăriţi. Prin urmare, toată această negativitate iese acum la suprafaţă 
pentru limpezirea şi eliberarea sufletului. 

Deci am vrea să înţelegeţi că acesta este, într-adevăr, un moment de 
bun augur, dacă înţelegeţi regulile jocului. Iar regulile jocului sunt că, pe 
măsură ce frecvenţa voastră creşte, nu mai puteţi tolera ceea ce 
obişnuiaţi să toleraţi. Iar ceea ce descoperiţi acum despre societatea 
voastră devine intolerabil. 

Asta vi se înfăţişează. Vedeţi acea parte intolerabilă a societăţii, care 
nu poate supravieţui la trecerea pe noile frecvenţe. Şi asta se reflectă 
asupra tuturora, revelându-vă intoleranţa voastră şi temerile şi judecăţile 
şi negativitatea voastră şi credinţa în violenţă. Vi se pare că se întâmplă 
în altă parte, acolo, în altă ţară, dar nu-i deloc aşa. Se întâmplă chiar în 
interiorul vostru, al tuturor, iar voi sunteţi co-creatorii violenţei şi 
războiului pe care îl priviţi. 

“Cum se poate asta?” vă întrebaţi. “Cum eu — o persoană drăguță şi 
amabilă, căreia îi place să se relaxeze în grădină — cum contribui eu la 
petrecerea lucrurilor oribile şi îngrozitoare din acest moment?” 

Ei bine, prin fiecare gând de dispreţ de sine pe care-l nutriţi atunci 
când vă priviţi în oglindă. Prin fiecare judecată pe care o emiteţi despre 
acea rudă pe care nu o suportaţi. Prin acea indignare justiţiară pe care o 
exprimaţi şi în care credeţi atunci când vedeţi un politician care nu vă 
place. Prin filmele de război pe care le urmăriţi. Prin filmele violente pe 
care le urmăriţi. Prin marile superproducţii la care priviţi, în care băiatul 

bun îi ucide pe toţi băieţii răi. Pe această frecvenţă vibraţi mulţi dintre voi 
în mod inconştient. Vibraţi în mod inconştient. Vă credeţi nevinovaţi în 
acest sens. Şi totuşi, poate că în mintea voastră întreţineţi o profundă ură 
de sine, în ungherele secrete ale minţii. 

Gelozia, furia, frica de sărăcie, toate aceste lucruri se manifestă în 
fiecare dintre voi, într-o măsură mai mică sau mai mare. Dar vrem să 
înţelegeţi că asta nu vă defineşte ca fiind “răi”, nu vă face nişte “păcătoşi”, 
ci că aşa vă învăţaţi lecţiile pe această planetă. Vă exprimaţi în lume 
aspectele negative inconştiente interioare. Ele se manifestă în lumea 
exterioară. Şi exact asta vă apare în faţa ochilor acum. 

Aşadar, toate fricile voastre de boală şi de moarte s-au manifestat în 
forma din ultimii doi ani. Toate credinţele voastre în război, violenţă şi 
agresiune vă apar acum drept în faţă, ca să le puteţi vedea. Ca să le puteţi 
vedea, pentru că colcăiau în inconştientul vostru. Nimeni nu-şi dă seama 
că crede în război şi, totuşi, priveşte cu nesaţ filme pline de violenţă. 
Nimeni nu crede că venerează moartea şi, totuşi, se uită la emisiuni care 
se referă numai la catastrofe şi dezastre şi accidente de maşină şi stopuri 
cardiace şi tot felul de lucruri dintr-astea — acestea sunt emisiunile cele 
mai urmărite în societatea voastră. Şi au rolul de a vă declanşa ego-ul 
inconştient. Sunt făcute pentru a zgândări ego-ul şi, astfel, a-l întări şi, 
prin urmare, pentru a vă menţine pe o frecvenţă mai joasă. 

A venit timpul pentru o revoluţie a iubirii, dar fiecare dintre voi 
trebuie să fie conştient de ceea ce se întâmplă. Lumea vă pune în faţă 
oglinda ca să vă priviţi aceste aspecte inconştiente. Toată violenţa pe care 
aţi consumat-o în ultimele câteva decenii se manifestă acum în lume în 
fața voastră. 

Însă aveţi puterea de a schimba această situaţie. Credeţi că nu puteţi, 
deoarece aţi fost învăţaţi că sunteţi doar un individ fără nicio influenţă, 
cu excepţia votului vostru într-un sistem politic corupt. Ba ştiţi că nici 
măcar votul nu mai are importanţă, aşa că vă simţiţi complet 
neputincioşi, pe baza a ceea ce aţi fost învăţaţi de părinţi, în şcoli şi în 
biserici. Totuşi, căpătaţi o imensă putere atunci când renunţaţi la aceste 
mentalități de frecvenţă joasă. 

Sistemul vostru de ghidare, acest dar minunat care v-a fost dat de 
Dumnezeu pentru a nu vă rătăci complet aici, jos, în a treia dimensiune, 
acest sistem de ghidare este farul călăuzitor către Acasă. Când priviţi 
imaginile de război şi vă simţiţi groaznic şi trişti şi speriaţi, faptul că aveţi 
emoţii negative vă spune că nu ar trebui să le mai priviţi. La urma urmei, 
nu se întâmplă în curtea voastră. Ce se întâmplă acum în curtea voastră? 
Priviţi pe fereastra casei voastre din Pensacola, Florida, sau din 

Vancouver, Columbia Britanică, sau din Reykjavik, Islanda, vă uitaţi 
afară şi nu se întâmplă nimic rău în lumea voastră. 

Dar la televizor şi pe reţelele de socializare apar toate aceste imagini 
negative, iar voi le înghiţiţi cu lăcomie şi aşa vă provocaţi propria 
suferinţă. Aţi fost instruiți că, dacă nu vă uitaţi la ştiri, sunteţi nişte 
ignoranţi, că nu vă pasă, dar contrariul este adevărat. Dacă vă uitaţi la 
ştiri, alimentaţi violenţa din lume cu reacţia voastră de frecvenţă joasă. O 
alimentaţi şi voi. Vă coborâţi pe acea frecvenţă şi îi daţi forţă şi o aduceţi 
în realitatea voastră. În Pensacola, Florida, în Vancouver, Canada, sau în 
Reykjavik, Islanda, atrageţi acea frecvenţă joasă în lumea voastră, acolo 
unde nu există în prezent. Hrănindu-vă cu această violenţă, nu aduceţi 
beneficii umanităţii, nu vă faceţi un bine nici vouă înşivă şi, cu siguranţă, 
nici celor din jurul vostru, pentru că vă coborâţi vibrația. 

Prin urmare, asta dorim să vă spunem astăzi. Opriţi ştirile negative 
şi porniţi ceva care să vă inspire: cum să construiți o masă frumoasă din 
lemn, cum să vă cultivați grădina, cum să construiți o fântână, cum să vă 
dresați câinele. Indiferent ce, dar să vă facă fericiţi, să vă împlinească. 
Opriţi aceste mesaje negative, aceste imagini violente şi aceste poveşti 
intenţionate şi reveniţi la viaţa voastră simplă, înfrumuseţând-o cu 
iubire, cu lumină, cu lucruri sănătoase şi fiţi conştienţi că acesta este un 
act cu adevărat revoluţionar din partea voastră. 

Eu sunt cel pe care-l ştiţi ca Isus şi vă voi vorbi din nou mâine.» 


10 martie 2023 


Link-ul: https://www.youtube.com/watch?v=8xPEpRNiZkO 

EXPERIENŢE PARAPSIHICE 
— subtitrări de videoclipuri 


Experienţa din apropierea morţii a lui 
Natalie Sundman. Şi-a pus la cale dinainte 
rănile din accident 


Natalie Sundman ne povesteşte ieşirea sa din corp în momentul 
exploziei. l-a fost afectată vederea cu ochiul drept, a rămas cu o mobilitate 
redusă a încheieturii mâinii şi a umărului, iar găurile din craniu îi sunt acoperite 
cu plăci de titaniu. lar toate aceste răni le-a pus la cale propriul ei spirit!!! 


Melissa Denyce: - Bună ziua tuturor, bine aţi revenit pe canalul 
meu de YouTube! Astăzi o avem pe Natalie Sudman şi experienţa ei în 
apropierea morții. Povestea sa mi-a schimbat viața acum câțiva ani, 
când am auzit-o pentru prima dată. Sunt încântată că pot dialoga cu ea 
astăzi. 


Câteva informaţii despre Natalie. Născută în Montana şi crescută în 
Minnesota, a lucrat timp de 16 ani ca arheolog în vestul Statelor Unite. In 
2006, a plecat în lrak, unde a administrat contracte de construcţie pentru 
Corpul de ingineri al armatei americane. Pe când lucra în Irak, vehiculul cu 
care circula a fost lovit de o bombă artizanală. In cartea sa “Application of 
Impossible Things” îşi detaliază experienţa plecând de la acel incident. 


Mulţumesc că eşti alături de noi, Natalie. 

Natalie Sundman: - Mulţumesc că m-ai invitat, Melissa. 

- Probabil că vei începe prin a ne împărtăşi cum ai ajuns la acea 
experienţă în preajma morții şi ce s-a întâmplat atunci. 

- Lucram în Irak de aproximativ 15 luni şi eram cu alţi trei colegi, 
inspectând şantiere de construcţii. Era la sfârşitul unei zile lungi de vizite 
pe şantiere. Cum procedam: când ieşeam din bază, călătoream într-un 
convoi blindat, adică patru maşini de teren blindate. Eram într-una 
dintre ele cu un coleg şi aveam un şofer şi un paznic. Iar ceilalţi doi colegi 
se aflau într-un camion în faţa noastră şi aveau şi ei un paznic şi un şofer. 
Şi mai era un camion în față şi un camion înarmat în spate. Deci 
călătoream într-un convoi de patru vehicule. Era sfârşitul zilei şi ne 
întorceam la bază, când o bombă artizanală a explodat sub vehiculul 
nostru. Eu eram pe jumătate adormită, îmi ţineam capul în mână, căci 

este destul de plictisitor să stai toată ziua într-un vehicul blindat încins, 
aşa că eram destul de obosită. 

Prin urmare, eram în acel camion pe jumătate adormită şi, dintr-o 
dată, nu mai eram acolo. Mă aflam în picioare pe un fel de mică scenă şi 
în jur erau mii de fiinţe. Iar eu le comunicam o mulţime de informaţii. 
Ştiam exact ce fac, ştiam exact unde sunt şi ştiam exact ce se întâmplase. 
Nu era nicio confuzie despre locul în care mă aflam sau ce se întâmpla 
acolo. Păream să ştiu exact ce fac. 

Iar când am terminat de transmis informaţiile acestor fiinţe, le-am 
spus că nu mă voi întoarce, că nu mă interesează să mă mai întorc în 
planul fizic. Dar ei mi-au spus “Dar dacă te-ai întoarce şi ai face asta?!”, 
iar eu mă gândeam “O, da, sună amuzant, poate că mă voi întoarce, 
totuşi!”. Aşa că am început să discutăm ce ar putea urma. Nu-mi 
amintesc tot ce am discutat şi nici nu am scris în carte chiar totul, dintr- 
un anumit motiv, despre care putem vorbi mai târziu, dacă doreşti. 

Când am terminat de vorbit cu ei despre chestiunea asta, într-o 
clipită, m-am trezit în alt loc. S-a petrecut la fel de iute ca un clipit, aşa că 
îi spun “într-o clipită”. M-am trezit într-un loc pe care îl numesc “spaţiul 
pentru odihnă profundă”, care era un fel de spaţiu imens negru şi 
catifelat, foarte liniştitor şi foarte relaxant. 

La început, erau lângă mine alte două fiinţe, cu care nu 
interacţionam. În acel stadiu nu aveam nicio formă, eram mai mult o 
structură energetică. Iar aceste fiinţe parcă remediau structura asta, ca şi 
cum ar fi reparat o maşină sau ceva de genul ăsta. 

De asemenea, în timp ce ele făceau asta, se desfăşura un fel de 
panoramă a vieţii mele, dar nu aşa cum citisem în cazul altor experienţe 
de moarte clinică. Îmi răsfoiam viaţa şi retrăiam părţi din ea şi căutam 
întâmplări petrecute într-un mod neaşteptat sau care fuseseră 
distractive, în sensul că îmi lărgiseră înţelegerea a cine şi ce eram sau ce 
era posibil, ceva de genul acesta. 

Când am terminat, am intrat în acea stare de odihnă profundă. Fra 
ca şi cum m-aş fi repliat în mine însumi. Nu ştiu cât timp am rămas 
acolo, dar când am încheiat, într-o clipită, eram deja într-un alt loc cu 
alte două fiinţe şi mă uitam de sus la camion. Vedeam camionul avariat, 
vedeam deşertul din jur şi vedeam şi toate corpurile din camionul 
avariat. Le vedeam ca structuri de energie. 

Una dintre aceste fiinţe era un prieten foarte bun şi ne prosteam 
împreună. Parcă fluturam din mână ca să plasăm diverse răni în corpul 
meu şi apoi vedeam un fel de hologramă, o imagine despre cum s-ar fi 
desfăşurat viaţa mea mai departe cu acele răni. Nouă ni se părea foarte 

amuzant. De pildă, stabileam “Ce-ar fi să am o leziune cerebrală!” şi apoi 
ni se arăta ce viaţă voi avea, încercând să mă descurce în lume cu această 
leziune cerebrală. Ne prăpădeam de râs, fiindcă ni se părea atât de 
amuzant. Sau propuneam să-mi pierd mâna dreaptă şi apoi ni se arăta 
imaginea cu mine încercând să fac totul numai cu mâna stângă. 

După ce ne-am prostit aşa ceva vreme, am conchis “Gata, trebuie să 
terminăm”. Aşa că am ales ce răni mă pot pregăti pentru lucrurile pe care 
voiam să le realizez. Apoi într-o clipită, eram jos lângă vehicul, în deşert, 
dar era un fel de zonă crepusculară, ca şi cum totul era suspendat. Parcă 
eram într-un alt spaţiu-timp. Eram cu alte opt sau nouă fiinţe şi vorbeam 
cu toţii despre ceea ce fusesem de acord să fac. Dar această discuţie era 
mai mult din punctul de vedere al cuiva pus pe treabă. Când vorbeam 
despre intenţia mea cu acel grup de fiinţe, parcă aş fi vorbit cu arhitectul 
sau cu designerul întregului proiect. Este cu totul altceva atunci când 
mergi pe teren ca să acţionezi, aşa că vorbeam despre chestiuni concrete. 

Când am terminat, am revenit în corpul meu. Camionul încă mai 
mergea din inerție pe şosea. Ochii îmi erau încă închişi, încă stăteam aşa. 
Iar când camionul s-a oprit, atunci m-am gândit că ar fi bine să mă apuc 
de treabă. 

- Experienţa ta mi se pare uimitoare din multe puncte de vedere, 
pentru că ţi s-a oferit o perspectivă pe care nu mulți oameni o au, cum 
ar fi să vezi întâi perspectiva arhitectului şi apoi perspectiva de pe 
teren, ambele mi se par fascinante. 

- Nu m-am gândit ca fiind ceva unic, dar cred că ai dreptate. Totuşi, 
cred că, probabil este la îndemâna oricui într-o oarecare măsură, poate că 
uneori avem experiențe de genul acesta şi nu le privim astfel. Ne 
proiectăm în viitor şi ne gândim “Vreau ca viitorul meu să arate cam aşa”. 
Într-un fel, e cam acelaşi lucru, dar când ajungi în acel viitor s-ar putea să 
arate foarte diferit de ceea ce te aşteptai, nu-i aşa? 

- Corect. Crezi că avem capacitatea de a ne schimba viitorul de la 
acest nivel, de aici, în această viaţă, sau poate fi schimbat doar de 
dincolo, când îl planificăm? 

- Cred că poate fi schimbat din ambele perspective. Mă gândesc că 
poate suntem co-creatori împreună cu Sinele întreg, cu acel Sine 
superior. Poate că putem influenţa şi crea unele lucruri doar din această 
personalitate a minţii conştiente. Dar poate că asta înseamnă să creăm 
din perspectiva unui copil de trei ani, ceva de genul “Vreau să mănânc 
toate prăjiturile”, iar Sinele superior stă deoparte şi îngăduie “Bine, dacă 
le vrei pe toate, dă-i drumul, dar o să te doară burta”. Ştii cum se spune: 
“ Ai grijă ce ceri, că s-ar putea să se împlinească”. 

În schimb, cred că dacă conştientizăm faptul că suntem mai mult 
decât această personalitate şi această conştiinţă îngustă cu care ne-am 
obişnuit, că suntem mai mult decât atât şi că am putea accesa mult mai 
multe informaţii dintr-o conştiinţă extinsă, atunci poate că am putea 
colabora cu Sinele superior şi am avea mai mult succes în realizarea a 
diverse lucruri. 

- Da. Ce explicaţie bună! Îmi dau seama că, dacă ar fi să-mi 
planific viaţa din această perspectivă îngustă şi să obțin tot ceea ce cred 
că îmi doresc, probabil că nu ar fi în interesul meu superior. 

- Şi s-ar putea să nu ne satisfacă, adică, credem că ştim cum ar fi să 
avem toate acele lucruri, dar când le obţinem, suntem dezamăgiţi: “O, 
nu-i ce-am vrut, nu-i ce credeam că va fi”. 

- Da, exact. Ai pomenit că nu ai scris anumite lucruri în carte. Cred 
că despre ce s-a petrecut înainte de a ajunge în spaţiul de odihnă 
profundă. Vrei să vorbeşti despre asta? 

- Nu am pus în carte nişte chestiuni pe care am fost de acord să le 
realizez. În parte, pentru că nu-mi amintesc totul, dar şi pentru că 
suntem educați să gândim la modul competitiv şi să ne comparăm cu alţi 
oameni. Or, eu consider că ceea ce m-am întors să fac este doar treaba 
mea. lar ceea ce faci tu aici este doar treaba ta. 

Cred că mulţi oameni, dacă le-aş povesti despre chestiunile pe care 
m-am întors să le fac, ar putea spune fie “O, păi, asta nu-i prea 
important”, fie “Wow, asta-i mult mai important decât ce fac eu”. Aşa 
suntem educați să gândim. Şi vreau să evit asta, pentru că, de fapt, fiecare 
persoană face ceva preţios. Nu e vorba că cineva ar face ceva mai 
important decât altcineva, doar fiindcă aşa ni se pare nouă, din 
perspectiva noastră. Lucrurile nu stau aşa, nu funcţionează aşa. 

Din acest motiv, am eliminat din carte acest risc. Am vrut să 
transmit mesajul că fiecare dintre noi contează şi că suntem conectaţi la 
Ceva mai mare. Şi că orice facem aici este important, indiferent de ceea 
ce facem. Cam ăsta ar fi motivul conştient pentru care am scos aspectele 
acestea din carte. 

- Ai menţionat că tu ţi-ai ales rănile pe care să le ai la întoarcerea 
în corp, pentru că te vor ajuta să realizezi ceea ce ţi-ai propus la venirea 
aici. Crezi că fiecare dintre noi ne alegem greutăţile vieţii? 

- Cred că toţi alegem sau suntem de acord cu tot ceea ce trăim, dar 
chestia asta poate fi foarte greu de priceput, pentru că, din perspectiva 
umană, de ce am alege ceva care doare sau ceva care este foarte dificil?! 
Am scris despre asta în detaliu în carte. Ezit să vorbesc acum, pentru că 
am încercat să scriu cu mare grijă, căci eu, una, am trecut prin dureri 

cronice şi depresie. N-aş fi dorit să aud vreodată pe cineva spunându-mi 
“Păi, este vina ta”. Şi nu asta spun eu, nu spun că ar exista vreo “vină”. 

Ceea ce vreau să spun este că, din perspectiva Sinelui întreg, putem 
privi dificultăţile cu totul altfel. Ce-ar fi dacă ai afla că ai fost de acord sau 
ai proiectat orice dificultate prin care treci, pe motivul că, într-un fel, este 
foarte, foarte valoroasă pentru tine?! Noi analizăm totul în contextul unei 
singure vieţi: naştere, creştere, maturizare, îmbătrânire, moarte — şi 
vrem ca totul să aibă sens în acest cadru restrâns. Dar Sinele întreg are 
un cadru mult mai larg. 

Prin urmare, dacă singurul lucru pe care trebuie să-l facem ar fi 
mersul la magazin şi întoarcerea acasă, ne-am putea întreba “Care să fie 
rostul vieţii mele, când eu doar merg zilnic la magazin şi înapoi?”. O 
astfel de viaţă pare să nu aibă niciun sens. Şi nu i-am putea înţelege 
niciodată raţiunea, până când nu vom vedea imaginea de ansamblu. 
Poate vom începe a înţelege că orice ni se întâmplă în viaţă se poate 
încadra într-o imagine mult mai mare care are sens. 

- Apreciez foarte mult grija cu care abordezi această problemă. 
Când ţi-am auzit povestea cum tu şi prietenul tău, sau persoana pe care 
o cunoşteai, ați suferit diferite răni, pentru mine a fost o eliberare. M- 
am gândit că am trecut prin multe greutăţi în viaţă, dar poate că le iau 
prea în serios. Dar ştiu că nu toți oamenii s-ar gândi aşa şi că este uşor 
să minimalizăm durerea oamenilor atunci când privim detaşaţi. Eu 
însămi m-am făcut vinovată de asta în trecut. 

- Da, e uşor de privit cu detaşare şi chiar nu vreau să o fac, pentru că 
am trecut prin aşa ceva. Când ai dureri cronice foarte mari, atitudinea 
asta nu te va ajuta. 

- Corect. 

- Nu te va ajuta să te simţi mai bine, nu cred. Cred că te poate ajuta 
foarte mult să faci un pas înapoi şi să intri într-o conştiinţă extinsă. Şi 
totuşi, asta poate fi aproape imposibil dacă ai dureri foarte mari. Atunci 
este foarte greu să te detaşezi şi să priveşti dintr-o perspectivă mai înaltă. 

- Într-un alt interviu, te-am auzit spunând că încă eşti capabilă să 
te cufunzi în acel spațiu de relaxare profundă. Cum te simţi atunci? 

- E ca şi cum ai trage obloanele. Majoritatea dintre noi avem o minte 
ocupată, puţin cam guralivă. Ne gândim la ceva şi, dintr-o dată, acea voce 
mică din spate începe să ne spună “Arăţi bine făcând asta” sau “De ce ai 
făcut asta, de ce ai spus asta?”. Este profund relaxant şi întineritor să fi 
capabil să opreşti toate comentariile astea şi să te cufunzi foarte, foarte 
adânc în linişte. Şi cred că atunci devii una cu Tot ceea ce există. Este o 
stare în care-ţi pierzi marginile şi devii doar Mişcare sau devii 

Creativitate sau devii Respirație. Există diferite cuvinte ce descriu starea 
asta. Mulţi pot ajunge acolo prin meditaţie sau contemplaţie profundă. 
Cred că tot acolo ajung şi yoghinii şi sfinţii. Şi mai cred că nu-i deloc un 
loc exclusivist. Pun pariu că mulţi copii îl cunosc, dar apoi au ieşit din el 
prin educaţie sau l-au uitat, pur şi simplu. 

- Ai vreun sfat pentru cei care nu au trăit niciodată această 
experienţă, dar şi-ar dori-o? 

- Din experienţa mea, poate că meditaţia ar fi cel mai bun mod de a o 
face. Însă, probabil, şi cei care se angrenează în vise lucide au modalităţi 
de a ajunge acolo, apoi mai există tehnologii pe bază de sunete, care îi 
ajută pe oameni să atingă şi să se menţină în stări de conştiinţă extinsă. 
Aceste tipuri de practici pot ajuta oamenii să atingă aceste stări. Există o 
mulţime de învățături care vizează acea linişte, în care devii una cu Totul, 
starea supremă. 

Cred că este important, cred că este o experienţă profundă. Dar, mai 
ales, coborârea ei cumva în această lume, menţinând aici acel tip de 
linişte şi de conştientizare că suntem cu toţii interconectaţi şi că suntem 
cu toţii una, că respirăm aici împreună, cred că această conştientizare 
este chiar mai importantă decât experienţa în sine. Cum cobori acea stare 
aici? Cum o aduci pentru toată lumea şi cum o manifeşti în lume? 

- M-a fascinat ceva din prima parte a experienţei tale, când erai pe 
acea scenă şi spuneai că transmiteai informaţii acelei mulțimi de fiinţe. 
Îţi aminteşti ce fel de informații erau? 

- Vag, nu prea avem concepte pentru aşa ceva. Ştiu ce era, dar nu 
prea ştiu cum să descriu. În carte am scris că era ceva cultural, în sensul 
cel mai larg. Prin cultural poţi înţelege orice, de la modul în care 
interacţionăm unii cu alţii, sau cum interacţionăm cu obiectele şi cum le 
percepem, ce considerăm că este simţitor şi ce nu, sau ce considerăm a fi 
conştient şi ce nu, până la perceperea unor culturi întregi ca fluxuri de 
energie, ca structuri energetice, şi apoi perceperea omenirii ca o structură 
de energie, şi toate relaţiile dintre indivizi, dintre indivizi şi obiecte, 
dintre obiecte şi obiecte, dintre molecule şi molecule, până la modul în 
care o structură precum umanitatea interacționează cu structuri care ne 
apar sub forma stelelor sau orice altceva. Mă refer la niveluri peste 
niveluri de relaţii şi manifestări. 

Dacă te gândeşti că totul este o expresie a Unicului, a Totului, a 
Spiritului, a lui Dumnezeu, a Divinului, cum vrei să-i spui, înseamnă că 
noi toţi facem parte, suntem cu toţii expresii ale Aceluia. Prin urmare, le 
transmiteam ceea ce învăţasem sau trăisem în cadrul acestor tipuri de 
fluxuri de energie sau de manifestare. 


Răzvan- Alexandru Petre — Traduceri spirituale 2022 pag. 47 


- E fascinant. Deci captezi aceste informaţii la modul subconştient 
sau conştient? 

- Nu, nu conştient. Cred că fiecare dintre noi, ca Sine întreg, facem 
lucruri de care nu ne dăm seama ca celule conştiente. Dar faptul că 
intrăm într-un corp şi luăm parte direct în aceste sisteme îi oferă Sinelui 
superior o perspectivă diferită şi un mod diferit de influenţă şi de 
manifestare. Cred că rareori suntem conştienţi de imaginea mai largă a 
ceea ce face sau explorează Sinele întreg, dar cred că ni se dau 
întotdeauna nişte indicii. 

De pildă, eu sunt interesată de artă. Nu am nicio înclinaţie pentru 
minuţiozitatea foarte plictisitoare a ştiinţei. Există, probabil, o corelaţie 
între faptul că sunt interesată de creativitate şi de art-terapie şi lucruri de 
genul acesta. Alţi oameni care sunt interesaţi de ştiinţă au alte preocupări 
privind acel plan superior, interacționează într-un alt fel cu cea ce există 
şi sunt interesaţi de alte părţi sau manifestări ale Întregului.» 


27 martie 2022 


Video: https://vimeo.com/771456609 

NONDUALITATE 
— subtitrări de videoclipuri 


"Wow! Atât de uimitor şi de strălucitor!" — 
iluminare cu Emerson 


În acest videoclip, iluminatul EMERSON, într-o şedinţă privată de 
nondualitate cu clientul lan, îi facilitează trezirea spirituală. O 


Acest vis aparent, care nu se întâmplă nimănui. Nimeni nu a 
adormit, aşa că nimeni nu se va trezi. 

Dar tu nu eşti cel care visează. Tu eşti visul. [Râsete] 

Deci nu există un visător separat. De aceea, când se vede că este un 
vis, apare un fel de uimire de genul: “Wow, a fost întotdeauna un vis. 
Sfinte Sisoe, este atât de obişnuit.” Este extraordinar de obişnuit, pentru 
că-i doar un vis teribil. 

Şi nu a existat niciodată nimeni de fapt. E ca un vis, o iluzie. Şi acum 
este atât de clar, uimitor de clar, încât tot ceea ce credeam, “O, viaţa mea 
se destramă” nu se întâmplă cu adevărat, pentru că în momentul în care 
se petrece, şi trece, ca un vis. În momentul în care apare, şi dispare, ca un 
vis. Este perfect de clar şi al naibii de evident. 

Este lumina care se face lumină. Este barba care se face barbă. 
[Râsete] 

Nu se întâmplă nimic. Asta nu se întâmplă nimănui. Nu există 
nimeni. Nu a existat niciodată nimeni. | Râsete] 

De aceea e ceva pur şi inocent. Cine e rău şi cine e bun într-un vis? 
Nimeni. Sunt numai idei. Chiar dacă cineva e omorât într-un vis, nu se 
întâmplă cu adevărat. E doar un vis. Nimeni nu e rănit cu adevărat. 

Văd că acolo, la tine, chiar apare iluminarea. Îţi vezi ecranul 
telefonului? Se luminează foarte mult. 

Deci nimeni nu se iluminează într-un vis, pentru că e un vis. Scuze, 
ce spui? 

- Ştiam că voi obține ceva din acest apel telefonic. 

Ce vei obţine? 

- Ştiam că voi obține ceva de la acest apel, o iluminare. [Râsete] 

Ei bine, nimeni nu a fost iluminat, pentru că totul este deja iluminat. 
Este un vis iluminat. | Râsete] 

- E uimitor. 


Răzvan- Alexandru Petre — Traduceri spirituale 2022 pag. 49 


E uimitor, nu-i aşa că e uimitor? Acum vezi? 

- Da. 

Vezi şi tu acum, da? 

- Da! 

A existat vreodată un Ian?! Nu. Nu există niciun lan. E doar un vis, e 
doar o idee. 

Acum te uiţi în jur ca un nebun şi spui: “E uimitor!” 

Wow, nu?! 

- Ei bine, da, totul e mai strălucitor acum! 

Ştiu [Râsete] 

Întotdeauna a fost aşa, frăţioare. [Râsete] 

- Străluceşte! 

Daaa! Da... [Râsete] 

- Al naibii de grozav! 

Nu-i aşa că e grozav? 

Ştiu că farmecul meu funcţionează mereu, se întâmplă mereu. 
[ Râsete] Glumeam. 

Dar nu-i aşa că e atât de strălucitor şi de frumos şi uimitor şi 
evident?! 

- Chiar şi corpul meu străluceşte acum! 

Da, da. 

- Parcă n-ar exista nicio limită acum... 

Nu există limite. 

- Totul străluceşte. 

Da, pentru că e gol, totul e gol. Ca un vis, iar visele sunt goale. Aici e 
doar vidul care vorbeşte cu vidul. De fapt, nu vorbeşte nimeni...| Râsete] 

Am atâtea videoclipuri ca acesta. [Râsete] Ultima persoană zicea 
“Oare există un club al morţilor lui Emerson?”. Iar eu i-am zis că “Nu 
există niciun Emerson, e doar un club al morţilor”. 

Asta-i moartea. Asta-i ceea ce căutai. E vidul. Nu-i nimeni aici. 

E atât de amuzant: când ai intrat în şedinţă, îmi spuneai povestea ta 
dureroasă. [Râsete] Iar eu: “E doar o poveste”. Şi tu continuai “Da, dar 
aşa şi pe dincolo...” Iar eu ţi-am zis “Ai copiat de undeva povestea asta? 
E ireală.” 

Totul e irealul care apare ca fiind real. Dar e atât de evident acum. 
[Râsete] 

Întotdeauna e aşa. Te uiţi în jur, de parcă... Nu-i aşa că-i o nebunie? 

- Totul e acum un pic mai direct acum. 

Da. 

- E mai spontan. 

Este spontan. [Râsete] Wow! 

- Da, totul e “Wow” acum. 

Da, e “Wow”. 

- Totul pare mai uimitor. 

Este uimitor. | Râsete] 

- Wow! 

Wow. Nu-i aşa că e wow? Întotdeauna a fost aşa. Întotdeauna a fost 
aşa, pentru nimeni. [Râsete] 

Ce uşurare, nu-i aşa? Aici e Acasă. Bine ai revenit acolo de unde nu 
ai plecat niciodată. 

- Wow! 

Da. [Râsete] 

De fapt, chiar şi să te plimbi prin jur e halucinant. Te uiţi pierdut la 
copaci... Nu ştiu unde te afli acum, dar te uiţi la copaci... 

- Doar până în bucătărie, aşteaptă două secunde. 

Da, da. [Râsete.] 

- Da, corpul se simte destul de... nu ştiu, e ciudat. Am o senzaţie de 
furnicături peste tot. 

Da. 

- Vimitor! 

Da, păi, o să pun pauză acum, lan. E atât de frumos. 

- Este, este! Totul este atât de uimitor, chiar şi lucrurile obişnuite pe 
care nu le vedeam în trecut, sunt ca şi cum... 

Da. 

- Chiar şi zgârieturile de pe blat. 

Da. În interviurile mele... 

- Nu voi mai şterge niciodată praful. 

Da, asta mi-am zis şi eu. Am văzut ceva praf. Şi mi-am zis: “Doamne, 
există praf în eternitate? Există praf în infinit?” Eram atât de şocat. 
Pentru că e perfect. Cel mai mic fir de praf e perfect. 

- Da. 

Şi luminile, nu-i aşa? Luminile. Se pare că luminile sunt foarte 
strălucitoare şi luminoase. Şi asta nu necesită o înţelegere. E ca şi cum ai 
renunţa la toate cunoştinţele, pentru că nu există niciun cunoscător. Şi e 
doar această strălucire care nu are nicio... Doar această strălucire. 

- Chiar şi umbra este... 

Frumoasă şi ea, nu? [Râsete] 

Nu-i aşa că e atât de neaşteptat? Atât de neaşteptat. E ceva obişnuit, 
dar e uimitor de obişnuit. Şi e frumos şi e atât de limpede. [Râsete] 

- Mulţumirea! 

Ce anume? 

- Mulţumirea. 

Asta este mulţumirea. Da. 

- Este mulţumirea! 

Este mulţumirea, pentru că nu mai există nicio dorinţă care să fie 
satisfăcută. Poate că vei vrea să mănânci ceva mai târziu, dar asta-i doar 
ceva ce se întâmplă de la sine. Nu este dorinţa cuiva. Asta nu are niciun 
proprietar. Asta este completă şi perfectă. Este plinătate. Este plinătate 
goală. Mulţumirea. Asta-i pacea care întrece orice înţelegere. Asta este 
pacea deplină. Şi nimeni nu a făcut asta. 

- "Cine?" 

Nimeni. Exact: "cine?". 

O nebunie, nu? E atât de evident. Întotdeauna a fost aşa. Asta nu a 
dispărut niciodată. Asta e dintotdeauna aşa. E o nebunie! [Râsete] 

Epic! 

- Omule, eşti uimitor! 

Şi tu, omule, eşti uimitor. E minunat. 

- Mulţumesc. 

Şi eu. O să opresc înregistrarea. 


Ca întotdeauna, oferta va fi Nimic în întâlnirea cu Nimeni. Email: 
emerson(Qnon-duality.live 


12 februarie 2022 


Video: https://www.youtube.com/watch>v=Ah23UvPLV | 

"Totul este o manipulare" — reflecţii 
nondualiste cu Suzanne 


Poezie? Meditaţie? Nonsens? Înţelepciune? Terapie? Toate acestea sunt 
cuprinse în exprimările Nondualităţii catre Sine însăşi. O poate face în 
nenumărate feluri prin diferite persoane care şi-au pierdut simţul eului şi au 
rămas nişte canale pure ale Nondualităţii. Insă mintea sofisticată nu poate 
înţelege acest mesaj, pentru că este prea simplu. Suzanne Chang ne 
vorbeşte direct şi spontan, inspirată din spaţiul vid al Absolutului, al lui 
Dumnezeu Creatorul şi Distrugătorul. Lasă-te vrăjit de farmecul acestei 
exprimări laconice, dar profunde. Ascultă până la sfârşit fără să-ţi încordezi 
intelectul, fiindcă nu ai ce pricepe. Ascultă cu inima muzica neînţelesului. Şi te 
relaxează adânc, uitând de tine... 


Totul este o manipulare, tot ce se spune aici (de către Suzanne). 

Aici nu-i un cineva care „ştie ceva”. 

Nu există niciun adevăr absolut, nu există ceva corect sau greşit, nu 
există o cale unică, o cale corectă, nicio cale nu-i greşită. 

Este ceea ce este, există doar ceea ce se petrece, ceea ce pare a se 
petrece. 

Totul este AstA. Totul. Şi nimic nu-i exclus. 

Este o încâlceală a naibii. 

Este o încâlceală frumoasă. 

Este o încâlceală groaznică. 

Este o dezgustătoare catastrofă. 

Este şocant de frumoasă. 

Nu se poate afirma nimic cu certitudine. Cine ar putea afirma?! 
Acestea sunt doar nişte cuvinte 

Vorbe goale. Vorbe minunate. 

Cuvinte cu sens care nu înseamnă nimic. Sunt complet goale. Nu au 
nicio semnificaţie. 

Ceea ce este descris aici nu poate fi descris. 

Despre ceea ce vorbim nu se poate spune nimic. 

AstA nu poate fi atinsă; nu poate fi cunoscută. 

Dar pare interesantă încercarea de a cunoaşte, făcută de nimeni. 

Aici (în Suzanne) nu-i nimeni. Nimeni nu răspunde pentru nimic. 

Dar simţul răspunderii poate apare. Şi el este tot AstA. 

Simţul vinovăţiei poate apare. Şi el este tot AstA. 

Simţul autoapărării poate apare. Nimic nu este exclus. Totul este 
AstA. 

Nimeni nu deţine nimic. 

Nimeni nu a făcut vreodată ceva greşit sau corect. 

Totul se întâmplă, pur şi simplu. 

Totul, pur şi simplu, se iveşte din neant. 

Este un neant absolut. În realitate, nu se întâmplă nimic. 

În realitate, nimeni nu face nimic, nimeni nu spune nimic, nimeni 
nu gândeşte nimic, nimeni nu simte nimic. 

Gândurile, emoţiile, sentimentele, faptele, se întâmplă de la sine şi 
nimeni nu le face. 

AstA este moartea care nu are loc niciodată. AstA este viaţa care nu a 
trăit niciodată. 

AstA este viaţa, pur şi simplu. Viaţa în stare pură. 

AstA e viaţa simultană cu moartea. Fără distincţie între ele, fără o 
separare între ele. 

În mod aparent, se poate resimţi că s-a petrecut o moarte sau că 
moartea tocmai are loc. 

Şi moartea este tot AstA. 

Acea moarte ar putea revela, în faţa nimănui, că dintotdeauna nu a 
existat decât viaţa. 

Exista doar această simultaneitate care nu poate fi explicată sau 
înţeleasă. 

AstA creează în minte milioane de nedumeriri, dar mintea va 
continua să încerce a înţelege. 

Şi nu-i nimic în neregulă cu asta. Şi încercarea e tot AstA. 

Nu ai unde să fugi de AstA. 

AstA e moartea sinelui iluzoriu, care revelează că nu a existat decât 
viaţă în formă pură, vibrația pură a vieţii. 

Care revelează că nimeni nu a fost rănit niciodată şi că nimeni nu a 
rănit vreodată pe altcineva. 

Aceste lucruri s-au petrecut în aparenţă, dar nu s-au petrecut în 
realitate. În fapt, nu se petrece nimic. 

AstA este irealul ce apare ca real. 

AstA e soliditatea care-i complet goală pe dinăuntru. 

Este nimicul. 

Acum tu priveşti la nimic şi cel ce priveşte este nimeni. 

Această aparenţă pe care o numim vedere, pur şi simplu, se 
întâmplă. 

Dar în spatele ochilor nu există nimeni care să privească. 

Nu există nimeni în trup. Nu există nimeni aflat într-o călătorie. 

Există numai libertate. 

Libertate pură şi necondiționată. Iubire pură şi necondiționată. 

Când acest mesaj este auzit de către persoană, de către un eu, va fi 
greşit interpretat, va fi greşit înţeles. 

Şi mesajul acesta este o manipulare. Adică, într-un fel, acest aparent 
corp (Suzanne) te manipulează ca să auzi ceva ce nu poate fi auzit. 

Să înţelegi ceva ce nu poate fi înţeles, nu poate fi cunoscut, nu poate 
fi cuprins. 

De AstA nici nu te poţi apropia, nici nu te poţi îndepărta. 

Şi nu există nimeni aici care să-şi asume responsabilitatea pentru 
această manipulare. 

Pur şi simplu, asta se întâmplă, asta se iveşte. 

Această exprimare pare că provine din simpla bucurie de a se 
împărtăşi în acest mod. 

Alte aparente trupuri ar putea să manipuleze într-un sens aparent 
opus. 

Poate exista acolo dorinţa de multă putere, dorinţa de a domina, 
dorinţa de a avea mai mult control, dorinţa de a răspândi frica. 

Şi acele aspecte fac parte din întâmplare. 

AstA nu poate fi pricepută de persoană. 

Toate acestea sunt egale, toate acestea se petrec, pur şi simplu. 

Există o neutralitate incognoscibilă şi inimaginabilă în orice, 
indiferent ce formă ia. 

Toate sunt AstA, toate mizeriile, toate frumuseţile. 

Totul este o manipulare, pe care nu o face nimeni. 

Aici (în Suzanne) există preferința de a manipula înspre partea 
pozitivă. Poate o înclinaţie către lumină şi iubire. 

Este o simplă preferinţă. Nu-i prin nimic mai valoroasă sau mai 
importantă. 

Doar pentru simţul eului, doar pentru persoană pare a fi ceva mai 
important, mai preţios, mai corect. 

„Aşa este corect să trăieşti, aşa este corect să vorbeşti, aşa este corect 
să acţionezi.” „Sunt o persoană bună, fiindcă eu aşa acţionez.” „Trebuie 
să te fac şi pe tine o persoană mai bună.” 

Totul este frumos şi nevinovat. 

La fel sunt şi cei care răspândesc frica. 

Şi totul ia naştere din simţul eului. 

Acel eu care „poate schimba lumea în bine sau în rău”. Acel eu care 
„poate avea un impact asupra lumii”. 

Se poate petrece un astfel de impact, da, în mod aparent, impactul 
are loc. 

Dar nu-l generează nimeni, ci, pur şi simplu, el se întâmplă. 

Însă simţul eului îl poate revendica, îl poate lua în posesie. Dar acest 
simţ este iluzoriu. 

Şi el este AstA. Acel simţ de control, de posesiune şi responsabilitate, 
şi acela este AstA. 

AstA este întregul necondiţionat care apare sub forma a tot şi toate, 
cuprinzând totul. 

Nimeni nu este închis. Nimeni nu este liber. 

Nimeni nu-i în iad. Nimeni nu-i în rai. Nimeni nu ajunge în iad sau 
în rai. 

Toate astea fac parte din vis, toate sunt o idee, un concept, o 
credinţă. Şi poate fi chiar o credinţă fermă. Poate părea adevărată pentru 
persoană în cadrul visului, pentru simţul eului. 

Dar este atât iad, cât şi rai. Iubirea necondiționată este absolut totul. 
Nu există nicio diferenţă. 

Îi putem spune acasă, paradis, perfecţiune, libertate totală, 
iluminare, trezire. Nu contează cum îi spunem, toate cuvintele sunt 
înşelătoare. Toate produc confuzii. 

Ceea ce se indică aici - de către nimeni şi nici nu poate fi indicat - 
este că AstA este moartea, este moartea eului. Este o moarte care nu se 
petrece niciodată. 

Pentru că viaţa nu a fost niciodată deţinută sau trăită de vreun simţ 
al eului. 

Eul nu este un gând, eul nu este o credinţă. Eul poate fi parte dintr- 
una, dar eul este o contracție în întregul corp, o contracție energetică 
subtilă. 

Oricum, nu contează dacă există sau nu această contracție, nu-i nicio 
diferenţă. 

Nimeni nu se trezeşte. Nimeni nu capătă nimic. Nimeni nu ajunge 
nicăieri. 

Deşi toate acestea pot părea că se întâmplă. Această călătorie care nu 
se petrece poate părea că se întâmplă. Evoluţia care nu există poate părea 
că are loc. 

Acest mesaj nu se adesează simțului eului. 

Dar asta nu înseamnă că ar trebui să nu mai faci nimic. Ci înseamnă 
că acţiunile sunt oricum realizate, fără a exista cineva care să le 
înfăptuiască. 

Iluzoriul simţ al eului le revendică în mod automat, dar el este doar 
un efect colateral, ulterior şi, în acest sens, este fără cusur. Nu-l poţi 
depista. Pare aproape automat. Şi acest simţ este tot AstA. 

Aici (în Suzanne) nimeni nu a pierdut nimic, fiindcă nimeni nu a 
avut vreodată ceva aici. 

Moartea care nu s-a petrecut niciodată, pierderea care nu a existat 
niciodată, ele se pot simţi foarte reale. 

Dar, de fapt, nimic nu se petrece. 

Nimic nu a fost câştigat, nimic nu a fost pierdut, deşi poate părea 
aşa. 

Totul face parte din acest efect iluzoriu. Face parte din vis. 

Eul nu ştie că se află în vis, din cauză că el este chiar visul. 

Eul nu poate simţi cum este să exişti fără eu. 

Eul nu poate şti AstA, eul nu poate simţi AstA, eul nu poate ajunge la 
AstA. 

Eul este AstA. Totul este AstA. 

Nu putem şti dacă simţul eului va dispărea. Nu ştim de ce dispare 
din unele aparente trupuri, dar nu şi din altele. 

Nu-i mai bine sau mai rău într-un caz sau altul. Nu-i mai bine sau 
mai rău în niciun caz. Pur şi simplu, asta se întâmplă. Nu există oameni 
speciali, nu există oameni aleşi. 

Acesta nu-i nici un mesaj fericit, nici trist. Poate că e fericit şi trist. 
Dar nu este în niciun fel, este doar ceea ce este. 

Şi AstA poate primi interpretarea de nihilism, ca o completă 
distrugere a totul şi orice. Într-un sens, poate fi privit astfel. 

Dar AstA e, de asemenea, vibrația vieţii la maximum. AstA-i viaţa, 
pur şi simplu, viaţa, viaţa în stare pură. 

Este şocant de uimitoare, pentru nimeni. 

Este şocant de groaznică, pentru nimeni. 

Fie că este terifiantă, fie că este mângâietoare, totul este AstA. 

Apare o anumită reacţie, dar nu aparţine nimănui, nu se petrece în 
fapt. Doar pare reală, dar este o vacuitate totală absolută. 

Neantul care se manifestă, neantul care se exprimă. 

Aici (în Suzanne) se poate observa că se ivesc fostele condiţionări 
manifestate prin dorinţa de a-i ajuta pe ceilalţi. Şi totuşi, nu-i nimeni 
acolo şi nu-i nimeni aici, dar acest obicei tot se mai iveşte. 

Iar asta-i o manipulare totală, fiindcă acea durere şi suferinţă care 
apare, pur şi simplu, se întâmplă, nu-i nici bună, nici rea. 

Desigur, corpul preferă să nu simtă durerea şi suferinţa. Aşa că 
apare o încercare de a o alina, fie că reuşeşte sau nu. 

Nu depinde de cineva, nu e meritul nimănui. Nimeni nu face asta, ci 
pur şi simplu, se întâmplă de la sine. 

Nimeni nu trebuie să fie reparat. Când o aparentă vindecare se 
petrece, atunci asta-i ce se petrece, dar asupra nimănui. 

Pur şi simplu, este o aparentă desfăşurare în vis. 

Această aparentă călătorie unică se va desfăşura în felul ei. Nu se 
poate spune cum anume, nu se poate prezice. 

Toate aceste gânduri, emoţii şi fapte se petrec, pur şi simplu. Este o 
desfăşurare absolut misterioasă şi necunoscută. 

Şi nimeni aici (în Suzanne) nu deţine controlul a nimic. Aşa a fost 
dintotdeauna. Chiar şi când exista iluzoriul simţ al eului, era aceeaşi 
situaţie. Cu adevărat, nimeni nu controla nimic. 

17 martie 2022 

Video: https://www.youtube.com/watch?v=gaM_7H6V_g0E 

Clipa eliberării spirituale — mărturia lui 
Nargis 


Olandeza Nargis Shah este în dialog prin Zoom cu o persoană interesată 
de terapie şi nondualitate, ocazie cu care îşi descrie percepțiile din momentul 
în care s-a petrecut iluminarea spirituală. 


În clipa în care iluzia a încetat, mi se părea că avusesem pe ochi un 
puf, ca o folie transparentă, care apoi a dispărut şi totul a devenit foarte 
limpede. Primul lucru pe care l-am observat a fost că pereţii nu mai 
aveau limite. Nu înţelegeam ce se schimbase de fapt, pentru că era tot 
camera mea. Am oprit muzica şi m-am aşezat pe canapea. Mă holbam 
nelămurită, de genul “Ce naiba e asta?”, pentru că nu ştiam ce s-a 
întâmplat. 

În acel moment nu mi-am dat seama că era eliberarea, pentru că, 
pur şi simplu, nu-mi trecea prin minte. Şi apoi am simţit că mă topesc în 
canapea, dispărându-mi senzaţia de a fi cineva. 

- Da. 

Dar tot nu puteam să-mi explic ce s-a întâmplat. Apoi m-am dus şi 
în celelalte camere să văd ce se schimbase, dar nu se schimbase nimic, şi 
totuşi, totul era diferit şi mă simţeam altfel. Însă nu am vrut să dau prea 
multă atenţie la treaba asta, gândindu-mă că, poate, era doar o viziune 
distorsionată. Nu mai avusesem niciodată o astfel de viziune. Dar m-am 
gândit că ar fi o viziune, ce ştiu eu. Nu-mi puteam explica ce era, pentru 
că nu mă aşteptam ca aşa să fie eliberarea. Era ceva foarte liniştitor. 
Eram mai mult uimită. Nu aş spune că mă simţeam iluminată. Nu, doar 
uimită. Şi ceva aici, în interior, a devenit foarte liniştit. Nu spun că nu 
mai existau gânduri, dar ceva a început să se încetinească. 

Şi apoi am spălat vasele, pentru că trebuia să le spăl. Mi-am zis că 
trebuie să le termin. 

Nu am putut dormi în acea noapte, iar la un moment dat, cum 
stăteam întinsă în pat şi mă zgâiam la pereţi, pur şi simplu, nu mi-a mai 
apărut nimic în minte. Doar stăteam întinsă, uitându-mă la pereţi, fără 
nicio poveste despre ce ar trebui să însemne asta sau ce să fac. 

Iar apoi nu mai înțelegeam ce avusesem eu în cap când căutam 
iluminarea. M-am gândit că fusese un simptom ciudat, căci nu mai 
găseam niciun sens pentru acea căutare a iluminării. Mi-am dat seama că 
era deja cazul. Mă simţeam foarte mulţumită. 

- Nu-ţi puteai aminti de ce tot căutai, te întrebai care fusese 
motivul, pentru că totul exista deja aici, în aceşti pereți albi şi pe 
canapea. 

Da. 

- Ai putea spune că era o senzaţie de (Doamne, cuvintele sunt 
probabil imposibile) fără localizare? 

Da. Asta am observat a doua zi. M-am trezit şi m-am uitat în oglindă, 
dar nu puteam localiza de unde provenea simţul vederii. Nu puteam 
localiza vederea. 

- Încercai să găseşti locul de unde provenea vederea... şi nu puteai 
găsi sursa ei. 

Da. 

- Asta înseamnă non-separarea, nu-i aşa: wow! 

Nu era ceva psihologic, ci o schimbare vizuală: Mă uitam în oglindă, 
nu urmărind ceva anume, ci cum te uiţi dimineaţa în oglindă. Dar atunci 
ceva era diferit, de parcă trupul meu s-ar fi aflat chiar în oglindă. 

(Aparentă schimbare de la contracția energetică la energia 
nemărginită. De la omul care priveşte la omul care este privit). 

Nu-mi părea deloc o reflexie, nu părea că, prin aceşti ochi, se uita 
cineva şi mă vedea pe mine. Ci în oglindă apărea un corp real, ca şi cum 
ai vedea un prieten stând în faţa ta — pur şi simplu, stând acolo. Şi asta 
m-a frapat. Apoi m-am uitat foarte atentă. Încă e tot aşa. De exemplu, 
văd că avem două ferestre pe ecran şi văd corpul lui Nargis acolo, dar de 
unde apare vederea?! Nu ştiu. Este peste tot şi nicăieri. 

- Nargis, ceea ce tocmai ai împărtăşit mi se pare cel mai uimitor 
lucru dintre toate. Mi-ai mărturisit nişte lucruri fascinante în ultima 
jumătate de oră şi în programul tău. Ştii că am fost în preajma unor 
oameni care au atins iluminarea. Aşa că am mai auzit acest gen de 
mărturii autentice. Pentru mine, e ca o lumină verde, ca un clopoțel 
care-mi sună ca autentic. Nu spun că nu credeam că ai fi autentică, dar 
acum am un fel de dovadă indubitabilă. Nu-ţi dai seama de unde vine 
vederea, asta-i confirmarea că nu există niciun centru — asta vreau să 
Zic. 

Asta a fost confirmarea, pentru că, înainte, exista un centru aici, care 
privea prin ochi, ce se percepeau în oglindă ca o reflecţie a lor. Dar acel 
centru dispăruse, şi aşa a rămas de atunci. Şi mi-am dat seama: “La 
naiba, cred că s-a produs eliberarea!”. Asta a fost confirmarea definitivă. 

Şi apoi am început să cad. Timp de câteva săptămâni, am căzut într- 
un fel de... era ca şi cum mintea nu înţelegea ce se întâmpla, pentru că 
mintea era atunci transcensă şi ea nu a înţeles niciodată ce este 

eliberarea. Nici acum nu o poate înţelege, pentru că este vorba de 
transcenderea minţii, iar mintea poate funcţiona doar la nivelul ei. Aşa că 
era cumva amuzant. 

- Sunetul universal este “La naiba!” nu „AUM” . E mai degrabă “La 
naiba!” sau “Wow!” sau “Rahat!” sau “Sfinte Sisoe!”. Nu este “AUM, 
Namaste”, nu-i aşa? 

Da. Eram atât de uimită şi nu ştiam nimic. Asta am observat când m- 
am trezit, că nu ştiu nimic. Adică nu ştiam nimic despre nimic. Era vorba 
de dispariţia cunoaşterii, a conştiinţei. 

(A dispărut acel sine iluzoriu care „ştie” ce vede. Şi a rămas doar 
ceea-ce-există, mereu proaspăt, plus un sentiment de uimire) 

Am simţit că nu ştiu nimic, ca şi cum conceptele deveniseră foarte 
seci, foarte aride. Am deschis o carte şi am simţit că toate astea nu aveau 
sens, toate cuvintele astea despre nondualitate sunt apă de ploaie. Şi am 
pus-o deoparte. De unde, înainte, eram o cititoare foarte avidă. Apoi am 
pus un video cu Jim Newman sau Tony Parsons, dar tot mi s-a părut 
foarte plictisitor. Aşa că, mai bine, m-am dus să mă plimb. 

- Chiar este foarte plictisitor în comparaţie cu a ieşi şi a te distra. 

Înainte, mă uitam la trei satsang-uri pe zi, stând nemişcată şi 
absorbind fiecare cuvânt pe care îl spuneau. Dar acum, mă gândeam „Da, 
dar nu contează...”. 

- Când îi urmăreai înainte pe Youtube, îi priveai ca pe nişte 
fursecuri, dar apoi ţi se păreau carton vopsit. Destul de plictisitor, 
pentru că ştii ce vor spune, nu-i aşa? 

Da. Pur şi simplu, nu mai existau motive să... Fiindcă toate 
întrebările care sunt puse în satsang vin de la nişte oameni care încearcă 
să schimbe ceea-ce-există pentru a avea o viață mai bună. Iar eu eram 
perfect mulţumită: „Ştii ce, ies la plimbare şi asta-i tot şi nu-mi pasă ce 
voi face după aceea, voi vedea atunci”. 

Pentru că timpul — această naraţiune trecut, prezent, viitor — 
înseamnă să fii mereu în căutarea a altceva, altceva, altceva, altceva, 
altceva. Şi dacă acest impuls dispare, rămâne doar mulţumirea ivită de la 
sine. 

Aşa că, într-un fel, era şi un pic de confuzie, dar în acelaşi timp, 
nimic serios şi foarte lejer şi amuzant şi mă simţeam bine. Singurul lucru 
de care eram absolut sigură era faptul că nu a existat niciun „eu”, 
niciodată. „Eu” nu s-a întâmplat niciodată. 

- A fost prima dată când ai putut spune asta cu certitudine? 

Exact, da, a doua zi după. 

- „Dacă aşa spunea Jim Newman, înseamnă că trebuie să fie 
adevărat”. 

Da. Simţeam că nu ştiu nimic despre nimic, şi totuşi, eram sigură că 
nu există deloc un „eu”. Nu existase niciodată, a fost un vis absolut şi o 
totală iluzie. Şi râdeam, râdeam de toate acele poveşti despre trezire. Mi 
se părea atât de amuzant să încerci să scapi de ceva ce nu există. Cel mai 
haios lucru posibil. 

- Asta se simte la tine, autenticitatea. Sunt sigur că ţi-au mai spus-o 
şi alții, pentru că e uşor de perceput. 

Mulţumesc. 

- 100%. Este evident, entuziasmul copilăresc, energia, deschiderea, 
că nu te deranjează să spui „La naiba!”, că vorbeşti despre psihoterapie, 
dar şi că ea nu-i chiar totul. Se simte foarte autentic ceea ce spui. Ceea 
ce mi-ai descris în ultimele 10 minute îmi dă senzaţia că am priceput, 
mai mult decât intelectual. Îmi dau seama că, deşi mă chinuie această 
panică de mult timp, „noaptea întunecată a sufletului”, totuşi pot să 
suport groaza, pentru că n-am încotro — aşa cum spui tu, te obişnuieşti 
cu ea. În fond, nu-i chiar aşa de mare scofală, a doua zi ţi-e un pic mai 
uşor. Dar încă nu mi s-a întâmplat ultima fază, aceea de „a nu mai găsi 
sursa vederii”. Sunt încă în sala de aşteptare, ca atâţia oameni. 

Aşa este. Şi cu cât crezi mai mult că ai fi în sala de aşteptare... tocmai 
asta împiedică eliberarea, din cauză că a te considera într-o sală de 
aşteptare înseamnă că afirmi „Ceea ce există nu-i AstA". 

- Da. 

Şi dacă susţii aşa ceva, prin faptul că te crezi în sala de aşteptare, că 
„Asta nu-i AstA”, atunci realitatea îţi va PĂREA ca nefiind AstA. 

- Da, da. 

În ultima săptămână de dinaintea eliberării, aşa cum ţi-am spus, eu 
nu mai eram în sala de aşteptare. Mă gândeam că „Mda, dacă se va 
întâmpla eliberarea, va fi doar ceea-ce-există deja, aşa că nu va fi nimic 
de câştigat. Nu va fi nimic de câştigat”. 

- De parcă sala de aşteptare nu ar fi tot AstA, nu-i aşa? ceea ce nu-i 
decât o altă vicleană evitare a non-dualităţii. Dar şi sala de aşteptare 
are rostul ei, pentru că există deja — chiar dacă se simte ca o pierdere de 
timp şi este o iluzie. Este ultima iluzie, nu-i aşa? 

Da, da. E ca şi cum eu-ul dispare treptat, în etape, până când va 
înțelege cu adevărat că nu are nicio şansă de a realiza ceva, pentru că 
totul se întâmplă de la sine. Este nevoie de ceva timp — pentru unii 
oameni, mai mulţi ani, iar pentru alţii, mai puţini ani — până ce eul 
ajunge să priceapă cu adevărat acest lucru. Iar când este înţeles cu 

adevărat, abandonul eului se produce în mod natural. Atunci devine 
foarte clar că „Nu eu fac să se întâmple asta”. Ultima fărâmă de speranţă 
provine din faptul că încă mai există senzaţia de făptuitor, că ar exista 
cineva care poate face ceva. 

3 aprilie 2022 


Video: https://www.youtube.com/watch>v=eXz2m9l7xos 

Adyashanti — Când eul dispare 


Înregistrare dintr-un retreat spiritual susţinut de învățătorul nondualist 
Adyashanti în Watsonville, California, noiembrie 2010. 


Subtitluri (adăugate de traducător): 

Non-separarea. Prospeţimea percepţiei. Jinduirea întăreşte eul. A fi unic 
înseamnă a fi ciudat. Stingerea gradată a iluziei. Pierderea definitivă a eului. 
Iluminarea apare în lipsa eului. Dizolvarea treptată a sinelui uman. Devastarea 
minţii, restructurarea creierului. Pericolul unor explicaţii prea clare. Frica eului 
de vid. Prima trezire nu aboleşte eul 


«Cred că în jurul vârstei de 32-33 de ani, s-a petrecut un alt moment 
de claritate. 

Iar frumuseţea acestuia constă în faptul că nu a produs nicio 
experienţă. A fost complet diferit de orice altă experienţă sau realizare 
spirituală avute de mine. Toate îmi generaseră nişte energii emoţionale — 
ceea ce te cam împiedică să te focalizezi pe esenţa adevărului. Dar acum 
nu exista absolut nicio emoție. Era doar o percepţie pură. Nicio mişcare, 
nici sus, nici jos, nici stânga, nici dreapta, doar o percepţie directă. O 
putem numi şi experienţă, dar numai dacă v-o imaginaţi fără 
caracteristici sau atribute. 


Non-separarea 


La început, am auzit ciripitul unei păsări de afară. Şi a răsărit o 
întrebare, nu din minte, ci din stomac. (Poţi simţi de unde vine energia 
unei întrebări. De obicei ele vin din minte, dar aceasta, efectiv, am simţit- 
o venind din stomac către minte.) Iar întrebarea era “Cine aude acest 
sunet?”. Şi imediat mi s-a dat şi percepţia directă. De îndată ce a fost 
pusă întrebarea, nu mai exista decât pasărea, sunetul, ascultarea, toate 
erau o singură întâmplare. Nu mai exista cineva care să audă sunetul. 
Totul era un singur eveniment: sunetul, auzirea, pasărea. Un singur şi 
acelaşi lucru. Nu aşa cum simţim de obicei — că eu aud asta sau eu observ 
un eveniment. 

S-a întâmplat când m-am aşezat pentru meditaţie. Dar chiar înainte 
de a începe să meditez. Iar asta are un tâlc. Am descoperit că orice lucru 
cu adevărat util care mi s-a întâmplat, întotdeauna a avut loc când m-am 
aşezat să meditez, dar chiar înainte de a începe să meditez, în acel scurt 
interval când nici n-ai apucat să faci ceva. 

Bineînţeles, am sărit în sus ca să mai verific, aşa că am început să mă 
uit la obiectele cele mai banale pentru a vedea dacă era valabilă aceeaşi 
percepţie. Şi oamenii care mă cunosc nu se vor mira că m-am întrebat 
“Care este cel mai ordinar lucru pe care aş putea verifica?” Şi m-am 
gândit la vasul de la WC. Am intrat în baie, m-am uitat la toaletă şi, 
desigur, am perceput acelaşi lucru. “Să fiu al naibii!”, mi-am zis. 

Următorul gând: la ce să mă mai uit? Şi m-am dus la aragaz. Ştiţi, 
majoritatea oamenilor ar vrea să iasă în natură sau ceva de genul ăsta. Eu 
nu — la aragaz m-am dus şi, acelaşi lucru. Apoi m-am uitat la copaci, 
aceeaşi viziune. Şi am tot continuat... 


Prospeţimea percepției 


La câteva minute după ce s-a întâmplat asta, mă plimbam prin 
sufragerie. Şi acea percepţie a dispărut. Totul a dispărut ca într-un vid, 
pur şi simplu, a dispărut în neant. Toată chestia cu unitatea, toată chestia 
cu unimea, toată chestia cu “Eu sunt asta”, toate au dispărut, pur şi 
simplu, în vid. 

Nu am idee cât timp am stat în acel vid. Iar când am ieşit din acel 
vid, mă plimbam prin sufragerie. 

Pe atunci, eu şi Mukti locuiam într-o căsuţă de 450 de metri pătraţi, 
în primii şase ani şi jumătate ai căsniciei noastre. Iar acea sufragerie era 
şi cameră de zi, şi bucătărie, era cam totul. 

Deci mă plimbam prin sufragerie şi se întâmplau atât de puţine 
lucruri, căci totul era vid. 

Următorul lucru pe care mi-l amintesc este că mă uitam în jos la 
picioarele mele. Era ca atunci când un copil foarte mic se îndrăgosteşte 
total de ceva, pur şi simplu, îl ia în braţe şi e uimit. Sau când se 
recunoaşte prima oară în oglindă şi se priveşte la nesfârşit. Se simte în 
energia lui sentimentul de noutate absolută. 

Şi iată-mă plimbându-mă prin sufragerie şi simţindu-mă ca un 
copilaş. Fiecare pas era cu totul nou, proaspăt, primul pas în viaţă. Era ca 
şi cum m-aş fi născut în acea clipă şi nu mai călcasem vreodată pe 
pământ. Fiecare pas era extraordinar. Nu făceam altceva decât să mă 
plimb înainte şi înapoi. Şi mă minunam ca un prunc: “O, wow!”, eram 
foarte entuziasmat, “Piciorul, podeaua!”. 

Apoi m-am suit în maşină şi am plecat la muncă. 

Ani de zile, am considerat-o ziua mea de naştere. Pentru că m-am 
simţit ca şi cum atunci m-aş fi născut. Simţeam că asta era ziua mea 
adevărată de naştere. 

A fost ceva curios, pentru că totul s-a întâmplat de Ziua Sfântului 
Patrick. Şi cu mai puţin de un an înainte, mă căsătorisem cu Mukti, care 
provine dintr-un clan de irlandezi sadea. Nu ştiu dacă asta are vreo 
semnificaţie şi nici nu-mi pasă. Dar cred că este o sincronicitate ciudată 
pe care, ştiţi, uneori mintea nu o poate pricepe. Nu-mi dau seama dacă 
toate astea au vreun sens. 

Şi exact un an mai târziu, tot de Ziua Sf. Patrick, iarăşi... 


Jinduirea întărește eul 


Apropo, în anul care a urmat primei experienţe, ceva din mine 
încerca să o refacă parţial, dar nu mereu, ci ocazional. Însă intuiţia, acea 
voce, îmi tot amintea: “Nu te agăța, nu te uita înapoi, nu încerca să refaci 
experienţa, lasă-te păgubaş!” E mai uşor de spus decât de făcut, nu-i aşa, 
mult mai uşor de spus decât de făcut. După cum mulţi dintre voi ştiţi, 
atunci când aveţi vreo realizare spirituală profundă, este foarte dificil să 
nu încercaţi să vă agăţaţi de ea, să o păstraţi sau să nu încercaţi să 
recreaţi experienţa. 

Deci această voce îmi amintea mereu: “Nu face asta. Nu te agăța, nu 
încerca să o recreezi, nu face asta.” Dar câteodată tot mai încercam, nu la 
modul disperat, ci în doze mici. 


A fi unic înseamnă a fi ciudat 


Eu am avut un avantaj, fiindcă, de mic copil, mama avea o vorbă 
care îmi sugera cât de ciudăţel eram. A fost o binecuvântare pentru mine, 
fiindcă folosea tot timpul fraza asta: “Ce minunat e să fii ciudat” şi dansa 
prin bucătărie şi îmi cânta “E minunat să fii ciudat”. 

“Da, mamă, cum zici tu, probabil că ştii tu ceva!”. Dar ce cadou, ce 
cadou! 

Mi-ar plăcea să împărtăşesc cumva acest cadou cu oricine şi cu toţi, 
pentru că, în adâncul său, oricine este cam ciudăţel în felul său când 
ajungi să-l cunoşti. Bineînţeles, tocmai această ciudăţenie ne face pe 
fiecare dintre noi uimitori, unici şi fascinanţi. Din păcate, depunem atât 
de multă energie încercând să nu fim ciudaţi. 

Deci eu am fost un norocos că am primit această mantră încă de 
când eram foarte, foarte tânăr: “E minunat să fii ciudat”. 

Aşa cum mulţi dintre voi ştiţi, atunci când au loc schimbări 
spirituale, perspectiva voastră se schimbă şi relaţia voastră cu viaţa este 
diferită. Începe să se schimbe, nu-i aşa? Felul în care interacţionaţi cu 
viaţa, ce vă atrage şi ce nu vă atrage, ce interese vă conduc, ce vă leagă de 

oameni, ce vă susţine prietenia sau relaţiile romantice sau viaţa 
profesională sau ce relaţie aveţi cu toate acestea — toate suferă o 
transformare. 

Iar această transformare este adesea este ciudată, pentru că 
trezirea nu vine cu un set de instrucţiuni, nu-i aşa? E ca şi cum ţi s-ar 
spune “Iată noua ta perspectivă, acum descurcă-te să trăieşti în acest fel”. 
Nu ţi se spune şi cum anume să o faci. 


Stingerea gradată a iluziei 


Dar cu cât ne sporim claritatea, cu atât suntem mai puţin înclinați să 
fim complici cu iluzia. Observăm că, în primul rând, nu este deloc 
distractiv. Nu mai este interesant de la un moment dat. Pe tărâmul ego- 
ului suntem complici cu iluzia, asta facem mereu, asta ne leagă între noi, 
devenim complici cu iluziile celuilalt, nu-i aşa? Aşa ne asociem. După 
cum vă spuneam, ne ataşăm între noi mai mult prin durere şi suferinţă 
decât prin fericire şi bucurie, dar toate sunt iluzii. 

Aşadar, trebuie să ne reevaluăm toate vechile obiceiuri de viaţă, 
ajungând la o nouă relaţie cu condiţia noastră umană. Nimeni nu ne 
poate spune cum să o facem. Şi nici nu există un mod “corect” de a o face. 
Fiecare persoană îşi găseşte calea cam aşa cum apa îşi găseşte singură 
calea de scurgere pe versantul muntelui şi devine râu. Ştiţi, râul nu 
priveşte de la distanţă: “Bine, acolo e un obstacol şi trebuie să-l ocolim, 
pentru că este un bolovan”. Nu ia decizii, ci are un mod natural de a-şi 
găsi calea şi ritmul. 

Pe măsură ce conştiinţa începe să ni se transforme, mai întâi, ne 
confruntăm cu faptul că avem o viziune diferită de cea a restului lumii şi, 
prin urmare, avem un mod diferit de a fi în lume. Şi totuşi, nu prea avem 
habar cum ar trebui să fie noul mod de a fi. 

În cele din urmă, atunci când nu mai încerci să procedezi “corect” şi 
nu te mai străduieşti atât de mult, constaţi că lucrurile se aranjează de la 
sine, ca atunci când apa se scurge de la sine pe coasta muntelui. 
Claritatea îşi găseşte calea, îşi găseşte ritmul, îşi găseşte tiparul, îşi 
găseşte modul său de a fi în lume, în relaţie cu oamenii, cu locurile, 
obiectele şi evenimentele. 

Şi fiecare om trebuie să-şi găsească propriul drum. Este ceva intuitiv 
şi tăcut, pe care îl descoperi puţin câte puţin pe cont propriu. 

Spuneam că am fost norocos, în sensul că am primit de foarte tânăr 
această mantră de la mama: “Este minunat să fii ciudat”. Iar aceste 

chestiuni spirituale chiar că sunt ciudate şi te pot face să te simţi un 
ciudăţel prin lume. 

Dar eu eram deja obişnuit şi ciudăţeniile mi se păreau în regulă. Să 
nu ştiu exact cum ar trebui să stea treburile era foarte în regulă. Ştiam de 
mult timp că, cu cât încerci mai mult să aranjezi lucrurile şi să le pricepi, 
cu atât devii mai confuz. Aşa că te relaxezi. Laşi lucrurile să fie aşa cum 
sunt, ciudate, şi te laşi purtat prin necunoscut. Întotdeauna, spiritul îşi 
găseşte calea. 

Spun că am fost un norocos, pentru că, de când predau aceste 
învățături, am observat că oamenii au dificultăţi de adaptare la o viziune 
diferită sau la o calitate diferită a viziunii. Şi asta, mai ales din cauza 
minţii, care se chinuie să-şi dea seama cum să acţioneze. Cu cât eşti mai 
relaxat, viaţa îşi găseşte mai iute propria cale. 


Pierderea definitivă a eu-lui 


Deci cum spuneam, după un an, efectiv, la următoarea aniversare a 
Sfântului Patrick, exact un an mai târziu, stăteam pe canapea în aceeaşi 
cameră. Citeam o carte, cred că de Krishnamurti. Nu am nicio idee dacă a 
avut vreo legătură cu ce urma să se întâmple. Apoi am închis-o, am pus-o 
jos şi m-am ridicat în picioare. 

Iar ce am observat când m-am ridicat a fost că, oricât de ciudat ar 
părea, ceva din mine nu s-a ridicat. Am simţit clar. Şi m-am gândit: “Ce 
anume a rămas acolo? Ştiu că am lăsat ceva în urmă pe canapea, dar nu 
ştiu ce anume. Ce nu s-a ridicat odată cu mine?” Eram curios. Dar ştiam 
cu certitudine că “ceva” din mine a rămas acolo sau a dispărut sau cum 
vreți să-i spuneţi. 

Şi am rămas cu o curiozitate. Iar când m-am pus în pat să mă culc în 
acea noapte, stând aşezat pe marginea patului, înainte să mă întind şi să 
trag pătura peste mine, atunci m-a trăsnit: “Mi-am lăsat sinele pe 
canapea. Asta am lăsat pe canapea, să fiu al naibii! Mi-am lăsat eul pe 
canapea”. 

Însă nu poţi explica oricui ce înseamnă asta. Este ceva complet de 
neînțeles pentru majoritatea oamenilor. Pentru că, de obicei, confundăm 
sinele uman cu ego-ul. Iar sinele şi ego-ul sunt, de fapt, două lucruri 
diferite. Sinele uman este ceva mult mai fundamental decât ego-ul. 

Unul dintre aspectele psihologice pe care copiii le dezvoltă destul de 
devreme — cam pe la un an şi jumătate, doi ani, uneori mai devreme — 
este abilitatea de a se recunoaşte în oglindă, de a înţelege că ceea ce văd 

sunt ei înşişi. Aşadar, apare destul de devreme acest reflex “O, acel lucru 
din oglindă, acela sunt eu!”. 

Dacă pui un bebeluş la vârsta de şase luni în faţa oglinzii, nu are 
nicio idee că ceea ce vede în oglindă ar fi cumva mai special decât orice 
altceva. Nu are niciun sentiment de sine, nu are niciun sentiment de 
nimic, totul este complet nediferenţiat. Şi acesta este unul dintre 
lucrurile minunate la prunci, că nu au un sine uman. Vor dezvolta unul 
destul de repede, iar apoi mami şi tati vor încerca să-l suporte pentru tot 
restul vieţii. 

Desigur, habar nu aveam ce naiba însemna chestia asta. 

Pentru că nu prea găseşti scris în literatura spirituală despre aşa 
ceva. Literatura spirituală vorbeşte despre chestiuni din acelea pe care le- 
am descris până acum şi chiar mai mult decât am descris eu, cum ar fi, că 
există Unitatea şi beatitudinea şi că poţi găsi ceea ce este veşnic, ceea ce 
nu vine sau pleacă niciodată, ceea ce nu moare şi să te vezi în tot ce 
există, să-l vezi pe Dumnezeu în totul, unirea cu Dumnezeu etc. Toate 
aceste experienţe sublime despre care se vorbeşte în literatura spirituală, 
pe acestea le urmăresc majoritatea oamenilor, asta vor să li se întâmple. 

Dar când m-am ridicat de pe canapea nu s-a petrecut, cu siguranţă, 
nimic din toate astea. A fost, de fapt, suprema non-experienţă. A fost ca 
şi cum aş fi ieşit din orice fel de experienţă. Nu poţi să-i atribui nicio 
caracteristică. Nu a fost nicio exclamaţie de uimire, nici măcar o revelaţie 
interioară. Abia seara am priceput ce se întâmplase. 

Este interesant că pierderea sinelui uman poate începe să se 
întâmple cu mult înainte de acest eveniment despre care vorbesc. Începe 
să se întâmple în viaţa noastră spirituală mult mai devreme. 

Dar acum se întâmpla la modul complet, total. Pierderea sinelui este 
mult mai uşor de descris prin ceea ce pierzi şi ceea ce câştigi. Pierzi orice 
relaţie cu Divinul, de fapt, pierzi Divinul, pierzi orice experienţă pe care o 
aveai în legătură cu Divinitatea sau Dumnezeu, pierzi toate acestea. Dacă 
aveai uniune, pierzi uniunea. Uniunea dispare. “Eu şi Dumnezeu suntem 
una” dispare. Este partea cea mai greu de explicat şi nici nu voi încerca să 
o explic prea mult. 


Iluminarea apare în lipsa eu-lui 


Doar privind în retrospectivă, putem înţelege acum că fiecare 
experienţă de până atunci a fost percepţia sinelui despre ceva. Percepția 
sinelui despre viaţă, percepţia sinelui despre ceilalţi. Şi apoi, percepţia 
sinelui despre Divinitate, percepţia sinelui despre Dumnezeu, percepţia 

sinelui despre unitate sau despre orice altceva. Şi de aceea, până în 
momentul când avem acest tip de experienţă, care este foarte profundă şi 
transformatoare, există de obicei un aspect al sinelui care se agaţă de 
experienţe, care le vrea, care se întreabă: “Cum să le recapăt? Cum pot să 
menţin starea asta?” Acesta e sinele. “Am avut acea experienţă în care nu 
mai eram prezent, iar viaţa curgea minunat. Cum să mă întorc acolo?” 
Observaţi completa contradicţie din întrebare! 

Dar cei mai mulţi dintre noi, la un moment dat, ne punem astfel de 
întrebări atunci când avem parte de aceste momente profunde. Pentru că 
avem multe momente în care trăim viaţa fără un sine, fără măcar să ştim 
că se întâmplă asta. Abia când sinele reapare într-un fel sau altul, atunci 
ştim că a fost foarte bine când dispăruse. 

Nu a fost bine în sensul că ai avut o experienţă cosmică şi extatică, 
pentru că doar sinele poate avea experienţe cosmice şi extatice. Fără 
sine, nu mai există experienţe spirituale cosmice şi extatice. Dacă asta 
căutaţi, opriţi-vă înainte de a ajunge atât de departe! 

De aceea spun adeseori că cel mai profund impuls din noi către 
Realitate, Dumnezeu, Sacru, indiferent cum îl numiţi, cel mai profund 
impuls spiritual din noi este un impuls irațional, pentru că ne duce, 
literalmente, dincolo de noi înşine. 

Atunci când auzim despre asta, de obicei ne facem o reprezentare în 
minte, încercând să ne amintim cum am trăit ceva aflat dincolo de sine. 
Dar cel ce face asta este tot sinele. Credem că putem simţi acel “dincolo 
de sine” tot prin sinele nostru, dar nu e ceva autentic. 

A trece dincolo de sine înseamnă a fi fără sine, fără acest mecanism 
al conştiinţei de sine. Toată lumea din această sală cunoaşte acest 
mecanism de autoreflexie, această răsucire a conştiinţei, care mereu se 
bagă în seamă: “Cum mă simt? E o zi bună? E o zi proastă? Îmi place? 
Nu-mi place? E bine pentru mine? Nu este bine pentru mine? Îmi place 
asta, nu-mi place aia. Vreau mai mult din asta. Nu vreau mai mult din 
aia.” Este efectiv o răsucire a conştiinţei, care se uită mereu, instantaneu, 
în propria imagine de sine şi se întreabă: “Ce crezi despre ceea ce se 
întâmplă?” Este un proces instantaneu şi aproape complet inconştient. 
Observi numai efectul. Aproape tot timpul ne gândim: “Ce simt despre 
ceea ce se întâmplă? Ce gândesc despre ceea ce se întâmplă? Care este 
judecata mea despre ceea ce se întâmplă?” Toate acestea sunt moduri 
prin care dăm importanţă eului nostru uman. 

Dizolvarea treptată a sinelui uman 


Aşa cum spuneam, unul dintre jaloanele de bază ale adevăratei 
spiritualităţi este dizolvarea sinelui uman. Rareori se întâmplă ca în cazul 
meu, când m-am ridicat de pe canapea şi s-ar zice că sinele a rămas 
acolo. Dar, timp de mulţi, mulţi ani, a existat o diminuare, o dizolvare a 
sinelui. Se întâmpla în paralel cu viaţa mea spirituală, fără ca să-mi dau 
seama, era un proces cumva ascuns. 

Însă există nişte semne că te pierzi pe “tine” de-a lungul drumului. 
Aşa cum spuneam, ţi se schimbă relaţia cu viaţa. Chiar şi când pierzi doar 
bucățele din “tine”, ţi se schimbă felul în care îţi duci existenţa. 

Cred că unul dintre cele mai obişnuite semne că sinele începe să nu 
mai fie o parte atât de importantă a vieţii tale este când începe să ţi se 
diminueze gustul şi apetitul pentru dramatismul repetitiv al ego-ului. 

Ceea ce este altceva decât o rezistenţă, de genul “Nu mai vreau asta, 
m-am săturat să ascult despre asta!”. Asta este negare, este tot un 
egocentrism, de fapt. 

Ci e vorba doar de un fel de dizolvare a interesului pentru 
dramatism, de parcă nu mai are înţeles, nu mai are niciun sens. 

Şi atunci începi să observi că, dacă continui să trăieşti dintr-o 
perspectivă egotică, de fapt, eşti complice cu anumite iluzii. Dar, 
bineînţeles, sinele şi ego-ul din oameni vor ca tu să fii de acord cu iluziile 
lor. Deşi în profunzime, ei nu vor, pentru că Adevărul este în toţi. Dar, la 
suprafaţă, sinele şi ego-ul doresc acest tip de complicitate. 

De aceea, adesea ne adunăm în grupuri, ca să putem consfinţi 
anumite iluzii. Ne punem de acord asupra unor iluzii. Iar iluziile noastre 
sunt diferite de iluziile lor. Doar că nu le numim iluzii, nu-i aşa? 
“Adevărul meu este diferit de al lor. Ei sunt proşti, eu sunt deştept”, ştiţi, 
genul ăsta de prostii. 

Aşadar, există semne distinctive ale acestei diminuări, adesea lente, 
şi abandonări a sinelui. Şi tocmai micşorarea sinelui îţi transformă cu 
adevărat relaţia cu viaţa, care se schimbă şi evoluează permanent. Viaţa 
devine din ce în ce mai puţin focusată pe sine. Pur şi simplu, aşa se 
întâmplă. Devine din ce în ce mai puţin centrată pe sine. Nu folosesc 
expresia de centrare pe sine la modul moralist, ca o lipsă de virtute, în 
sensul de “egocentrism”, ci mă refer la ceva concret: la lipsa focalizării pe 
sine. 

Devastarea minţii, restructurarea creierului 


Însă, pe măsură ce sinele se diminuează sau dispare complet, de 
multe ori, asta îţi face ravagii în minte, de obicei, pentru o perioadă 
destul de lungă. Chiar şi când se dizolvă numai părţi din sine şi tot îţi 
devastează mintea. Aşa că, dacă eşti mai tânăr, te vei întreba “Am 
înnebunit? Oare o iau razna?” Iar dacă eşti mai în vârstă, probabil că vei 
începe să te întrebi “Oare devin senil?” Pentru că unul dintre cele mai 
obişnuite semne distinctive este că memoria îţi joacă feste. Îţi zdruncină 
memoria, de obicei, timp de ani de zile. “De ce nu-mi pot aminti ce am 
făcut acum două minute?”. Omul care are 50, 60, 70 de ani zice “Poate că 
devin senil, Doamne Dumnezeule!”, iar cineva mai tânăr “Poate că 
înnebunesc. O să ajung la spitalul de psihiatrie? Isuse!” 

Deci, apar o mulţime de schimbări concrete în funcţionarea 
creierului, pentru că el se restructurează. Trebuie, efectiv, să se adapteze 
la o viziune diferită asupra vieţii, a ceea ce este real, şi nu o poate face 
instantaneu. Literalmente, îşi reconectează sinapsele. Sunt absolut 
convins că, dacă savanții ar monitoriza funcţionarea creierului şi ar 
vizualiza în mod continuu activarea zonelor neuronale, ar observa cu 
certitudine cum creierul îşi restructurează funcţionarea şi activarea 
sinapselor şi cum se modifică totul. 

Timp de mai mulţi ani, m-am simţit de parcă în capul meu exista 
ceva de genul acelor panouri de telefonie vechi, în care nişte operatori 
băgau şi scoteau borne. Mă simţeam de parcă un operator încerca pe 
creierul meu “Asta nu a mers, nu o vom mai repeta.” 

Deci, chiar poate fi un fel de joacă cu funcţionarea minţii. Însă, odată 
cu această reconfigurare a reţelei neuronale, adesea mintea devine mult, 
mult mai clară, mult mai ageră. Prin agerime nu mă refer neapărat la 
faptul că îţi măreşti coeficientul IQ, că devii mai inteligent, ci capeţi o 
claritate a minţii şi o claritate a viziunii. 


Pericolul unor explicaţii prea clare 


Această diminuare a sinelui, aşa cum spuneam, pentru cei mai mulţi 
oameni, se întâmplă treptat şi, adesea, într-o perioadă lungă de timp. Mai 
ales că, în zilele noastre, se vorbeşte atât de mult despre non-dualitate, 
despre dispariţia sinelui, că nu există un făptuitor şi tot felul de lucruri de 
acest gen. Şi este foarte bine şi frumos. Însă problema este că, cu cât o 
învăţătură este mai precisă, cu atât este mai dăunătoare în mod potenţial. 
Din cauză că este doar aproape de Adevăr, or nicio învăţătură nu este 
Adevărul. Nimic din ceea ce se poate spune nu este chiar Adevărul. 

Aşadar, cu cât te apropii mai mult de ceea ce este adevărat, cu atât este 
mai uşor să confunzi afirmațiile despre Adevăr cu ceea ce este Adevărul 
de fapt. Şi acesta este pericolul unei învățături spirituale corecte şi 
precise: predispune la interpretări greşite. Înţelegeţi?! 

Să oferi claritate în privinţa acestor chestiuni este şi binecuvântare, 
şi blestem. Este o binecuvântare, pentru că lucrurile sunt clarificate. Este 
un blestem, pentru că poţi explica lucrurile atât de clar, încât omul va 
zice: “Da, am înţeles”, dar s-ar putea să nu fi înţeles deloc. A înţeles doar 
ceea ce spui tu, dar s-ar putea să nu fi înţeles din ce poziţie ai vorbit. Ar 
putea să înţeleagă şi poziţia de unde ai spus-o, dar s-ar putea să nu 
înţeleagă. Aşa că pândeşte un fel de pericol. 

Motivul pentru care vorbesc despre asta, aşa cum ziceam, nu este 
acela de a-mi povesti trecutul personal, chiar dacă am făcut-o până la un 
anumit punct. Şi chiar ezit, de obicei. Dar când îmi împărtăşesc 
fragmente de viaţă, o fac deoarece cred că mă apropie de oameni. Şi, de 
obicei, împărtăşesc lucruri care îi ajută pe oameni să mă privească ca pe 
un om ca ei, fiindcă aşa-i bine. 

Dar pericolul şi ezitarea mea de a-mi împărtăşi povestea personală, 
este că după ce o auzim, mintea noastră încearcă să caute exact ce am 
auzit, încearcă să copieze ceea ce am auzit. Problema este, repet, că 
evoluţia fiecărei persoane este unică şi specifică numai pentru ea. 

Într-adevăr, în final ajungem să percepem că, la baza a tot ce există, 
stă unitatea, toată lumea este de acord cu acest aspect. Dacă trăieşti 
uniunea, când tu eşti în uniune cu Divinul (ceea ce adesea se confundă cu 
starea de lipsă a sinelui, dar nu este aşa, ci doar o uniune), când ai trăit 
asta şi discuţi cu altcineva care a trăit-o şi el, vă înţelegeţi reciproc. 

Dar va diferi foarte mult modul cum aţi ajuns acolo, cum s-a 
desfăşurat procesul, cum vi s-a revelat. Deci rezultatul final este similar, 
dar cum ajungi acolo diferă foarte mult. 

Deci pericolul de a povesti despre procesul spiritual individual este 
că apare acea tendinţă puternică a minţii de a încerca fie să-l copieze, fie, 
mai rău decât atât, să facă comparații. “Unde mă situez eu în raport cu 
experienţa asta?”. Şi asta face mereu sinele, bineînţeles, raportează totul 
la el însuşi. “Care-i poziţia mea în raport cu asta?”. Sinele vrea mereu să 
ştie care-i poziţia lui în raport cu orice. 

Deschide ştirile: “Ce părere am despre ştiri? Sunt de acord cu ele? 
Îmi plac? Ar fi trebuit să se întâmple asta? Ar fi trebuit să nu se întâmple 
aia? Cine are dreptate, cine greşeşte? Au dreptate cei de stânga sau au 
dreptate cei de dreapta?” Mereu încearcă să stabilească “Care este poziţia 

mea în raport cu orice?”. Pentru că sinele nu vrea cu niciun preţ să se 
piardă pe sine. 


Frica eu-lui de vid 


Şi de aceea, în acest retreat, după cum aţi văzut şi auzit, când încep 
să întrezărească ceea ce se află dincolo de sine, în general, pe cei mai 
mulţi oameni, aceste licăriri îi sperie de moarte. Pentru că ceea ce se află 
dincolo de sine, din perspectiva sinelui, este un vid absolut. Asta este. 
Din punctul de vedere al sinelui, ceea ce este dincolo de sine este total şi 
absolut incognoscibil. El nu are abilitatea de a înţelege nici cel mai mic 
lucru despre ceea ce există dincolo de sine. Sinele nu are niciun fel de 
capacitate de a cunoaşte ceva despre ceea ce este dincolo de sine. 

Iar atunci când începe să se izbească de ceea ce se află dincolo de 
sine, singura interpretare pe care o poate da este de vid absolut, un vid 
adesea terifiant pentru mulţi oameni, un vid înspăimântător şi terifiant. 
Un vid în care majoritatea aspiranţilor vor reveni de mai multe ori 
înainte ca sinele să se lase dizolvat. 

Cei mai mulţi căutători spirituali se vor întâlni cu vidul de mai multe 
ori înainte ca sinele să renunţe la sine. Aşa stau lucrurile. Dacă sinele nu 
se abandonează, nu-i din cauză că ai fi făcut ceva greşit, iar atunci când 
sinele se abandonează, nu se întâmplă pentru că ai fi făcut ceva bun. Este 
doar o chestiune de sincronizare, o chestiune de maturizare. Totul vine la 
timpul său. Dar, aşa cum am văzut în acest retreat, la mulţi oameni frica 
face parte din spiritualitatea profundă, din motivul că ne lovim de acest 
vid infinit. 

Cineva poate chiar să se abandoneze cu adevărat în vid, dar sinele se 
poate recrea chiar şi după asta. Şi abia atunci se sperie cu adevărat, 
pentru că îşi dă seama că încetase să existe. Este chiar mai înfricoşător 
decât să nu se fi abandonat niciodată cu adevărat. Este mai înfricoşător 
să se dizolve în vid şi apoi sinele să se reconstituie şi să gândească: 
“Doamne, eu nu mai existam acolo, lipseam cu totul. Iar vidul acela încă 
mă pândeşte.”. 

Dar, în mod curios, păstrezi şi această amintire ciudată, de genul “Şi 
a fost atât de uimitor!”. Eşti atras ca o molie de flacără. Este o relaţie de 
du-te-vino cu neantul, nimicul, non-experienţa, non-sinele, nicio uniune, 
niciun Dumnezeu. Divinitate, da. Dar niciun Dumnezeu, în sensul că nu 
mai există relaţia personală cu Dumnezeu. Înţelegeţi? 

Prima trezire nu abolește eul 


Cum vă ziceam, pe la vârsta de 25 de ani am descoperit acea 
veşnicie, nu ştiam exact ce era, ştiam că eram Eu, ştiam că era ceea ce 
oamenii numesc Dumnezeu, ştiam că era ceea ce budiştii numesc natura 
de Buddha, ştiam asta. Ştiam, dar nu ştiam cu adevărat. 

Toate aceste cuvinte se referă la “ceva”. La ce se referă Dumnezeu? 
La ce se referă natura de Buddha? La ce se referă Divinitatea? La ce se 
referă aceşti termeni? Ştiam că trăiam ceea ce menţionează ei, dar nu 
eram complet lămurit. Cu ce am rămas din acea experienţă, încă 
păstrând un sine, a fost un sine ce ştia că Divinul este mereu prezent şi că 
El este esenţa fiinţei mele. Dar sinele încă nu dispăruse. Tocmai de aceea 
a continuat călătoria, pentru că sinele era încă prezent. 

Şi, de obicei, în general, cam aşa se întâmplă, cu diverse variaţii. 
Rareori se abandonează sinele complet de prima dată. Este foarte, foarte 
rar. Se mai întâmplă, dar destul de rar.» 


Extras din cartea THE INFINITE SHINING (Strălucirea infinită) 
înregistrare din Watsonville, California, noiembrie 2010. 


aprilie 2022 


Video: https://www.youtube.com/watch>v=lobLihCRpuU 

Chill-out nondualist cu Theo — răspunsuri 
despre starea de Nondualitate 


Tânărul Theo ne împărtăşeşte experienţa sa directă nondualistă, stabilă 
în fiinţa sa de câteva luni. Theo este român, dar dialoghează în limba engleză, 
fiindcă "pe engleză este cerere pentru acest mesaj", cum spune el. Rămâne 
de văzut dacă li se va deschide şi românilor gustul pentru nondualitate... 
Selecţiile din şedinţa mai lungă de întrebări şi răspunsuri aparţin 
traducătorului. 


Am primit aici un comentariu: 

„Sunt complet epuizat de viaţă. Munca mă solicită cu totul. Ştiu că 
nu îmi poţi oferi o soluţie, dar cum pot schimba acest vis?” 

Rob, când spui că eşti complet epuizat de viaţă, probabil că eşti doar 
obosit de ceea ce ţi se întâmplă. Din cauza senzaţiei de separare, nu poţi 
percepe această Energie infinită. Dar când nu mai există senzaţia 
separării, nu mai rămâne decât această Energie fără limite, nu mai eşti 
epuizat, nu mai eşti în niciun fel. 

Revenind la întrebarea ta: „cum pot schimba acest vis?”. 

Această iluzie că ai putea schimba visul, că ai putea fi fericit şi 
împlinit, este falsă. Încercând să schimbi visul care se desfăşoară deja, nu 
vei face decât să amplifici senzaţia falsă că tu ai fi făptuitorul, dintr-o 
perspectivă diferită. Se va petrece acelaşi lucru, dar cu alte gânduri şi 
asta-i tot. Însă nu vei putea păstra fericirea în acest mod, va trebui să o 
susţii prin efort şi, de fapt, e doar o piesă de teatru din care poţi ieşi când 
percepi această Energie infinită şi nu mai există iluzia. Însă când e 
prezentă iluzia, pare că nu este prezentă Energia infinită, deşi iluzia se 
întâmplă chiar în Ea. 

Deci soluţia nu este cum să schimb acest vis, să-l fac mai bun, să 
scap de suferinţă, nu. Ci este să se stingă de la sine împotrivirea faţă de 
viaţă, să nu mai existe senzaţia că eu sunt cel ce acţionează. Dar ori că mă 
simt a fi realul făptuitor, ori că nu mai există senzaţia de făptuitor, nu 
asta contează neapărat. Contează că senzaţia de împotrivire faţă de ce 
oferă viaţa este falsă. Iar când e percepută aşa cum e, o simplă iluzie, ea 
dispare automat şi dispare şi pălăvrăgeala mentală. Căci dacă îţi propui 
să scapi de pălăvrăgeala mentală, doar o vei spori. Ea este iluzorie, ca şi 
visătorul însuşi. Deci problema nu este visul, ci visătorul. 

Iar când investighezi visătorul, de genul „cine este cel ce visează?”, 
nu vei căpăta niciun răspuns, ci însăşi întrebarea se va destrăma. Şi nu va 

mai fi nici suferinţă, nici bucurie, nici durere, nu vei mai fi interesat de 
niciuna dintre astea, căci vei vedea singur că eşti Spiritul nemuritor care 
transcende corpul şi mintea. 

Sper să înţelegi ce am spus, dar nu m-am adresat personal. 

În concluzie, când eşti dincolo de corp şi minte, care fac parte din 
iluzie, de ce ţi-ar mai păsa cum este acest vis?! 


2 


„Mulţi oameni trăiesc înstrăinaţi de esenţa lor spirituală, urmărind 
lucruri superficiale prin lume, ca să-şi umple senzaţia de gol dinăuntru. 
Este aceasta tot o căutare?” 

Da, sigur că este o căutare. Când încerci să fugi, să te împotriveşti, 
când eşti mereu în competiţie, e la fel ca atunci când trăieşti în visul că 
trebuie să atingi perfecțiunea sau să te dizolvi complet în Absolut. Atunci 
nu vezi ecranul, scena, ci doar piesa de teatru. Dar când e perceput 
ecranul, filmul dispare. Şi ăsta-i sfârşitul poveştii. E sfârşitul oricărei 
descrieri prin concepte. 

Dar e ceva foarte natural. Eu nu vorbesc nici de vacuitate, nici de 
plenitudine. Nu vorbesc de cele două feţe ale monezii. Nici măcar de o 
monedă. 


3 


„Totul e în mintea ta. leşi de acolo, Joe! Suntem cât se poate de 
reali, trezeşte-te la viaţa adevărată!” 

Eu vorbesc aici despre viaţa adevărată, Joe. E viaţa reală, sfârşitul 
acestor proiecţii mentale care te aruncă în afară iar şi iar. 


4 


„Theo, eşti atât de amuzant!” 

Doar câţiva oameni pot înţelege asta. Restul vor să filosofeze cu 
mine. Ei chiar cred că e cineva aici. Îi las să-şi facă jocurile. Oricum, n-am 
de ales. 

Ce spun eu este destinat doar pentru cei oneşti, sinceri, oameni 
atraşi de acest mesaj, doar pentru ei. 

Totuşi, până nu eşti pe deplin interiorizat, vei fi interesat să visezi în 
continuare, chiar dacă spui că ai vrea să anulezi toată scena, tot filmul. 


5 

„Când spui că nu există alţii, dar în acelaşi timp să-ți vezi de treaba 
ta, oare asta nu înseamnă că există alții, dar nu-ţi pasă de ei?” 

E foarte simplu. Când „îţi vezi de treaba ta” — poţi să-i spui 
investigare de sine, dar se petrece spontan — înseamnă să recunoşti că 
orice visezi se petrece pe un ecran. Când observi existenţa ecranului, 
atunci visul care se desfăşoară pe el este perceput drept fals, iluzoriu. 
Orice concepte ar apărea în vis, ele nu contează. 

Iar când observi ecranul şi faptul că întotdeauna filmul a fost 
proiectat pe el, apare recunoaşterea că nu ai fost niciodată un personaj în 
film. Ai fost dintotdeauna această Energie nemuritoare, acest ecran care 
a susţinut lumea şi totul. Dar atâta timp cât de focalizezi pe obiecte, atâta 
timp cât eşti interesat de una sau de alta şi compari unul cu altul şi îţi dai 
cu părerea, vei suferi în continuare. Deci ce sugerez prin „îţi vezi de 
treaba ta” este că, atunci când percepi Realitatea, înţelegi că-i inutil să 
alergi mereu după himere şi te opreşti. Pur şi simplu, te opreşti. Dar 
spontan. Te opreşti. 

Aşa „îţi vezi de treaba ta”. Uiţi de orice gânduri proiectai, uiţi de 
orice. Iar când oprirea este completă, nu mai există nicio minte care să 
creeze valuri, care să creeze o altă iluzie, ci rămâne doar această Energie. 

Dar nu poţi opri mintea prin propria voinţă. Toate meditaţiile doar 
ajută mintea ca să apese pedala de frână, tot mai încet, şi mai încet, ca să- 
i fie oprirea uşoară. În unele cazuri este bruscă. 


6 


„Ce mă atrage la vorbele tale?” 

Nu ştiu. Nu fantazez cu nimic. Este experienţa mea. Asta-i tot ce 
împărtăşesc. 

Putem vedea diverşi vorbitori, când se exprimă din simţul eului, cum 
încearcă să descrie asta într-un mod bombastic. Aici mă exprim cu 
luciditate. Nu e nici extaz, nici agonie, nici nelinişte, nici veselie. E mai 
presus de vorbe. E recunoaşterea că Tu eşti dincolo de cuvinte. 


4 


Întotdeauna când te simţi separat, vei fi atras de vreun obiect al 
simţurilor sau al gândirii. Şi vei fi absorbit în povestea despre el. Nu de ce 
este obiectul în realitate, ci de o poveste despre el. În schimb, în 
meditaţie eşti absorbit chiar de obiectul meditaţiei, nu de o poveste. Eşti 
absorbit de un sunet, o mantra sau altceva. Dar meditaţia nu te conduce 
nicăieri, ci doar îţi arată că orice ai experimenta, este doar o perspectivă 
falsă, iluzorie. Asta-i tot rostul ei. 

8 


„Poți vorbi mai mult de focalizarea asupra făptuitorului, nu pe 
fapte?” 

Poate că nu simţi încă acest abandon de sine — ca o relaxare, ca o 
simplă stare de a fi, fără a mai fi cineva sau dorinţa pentru obiecte. Dacă 
încă nu te simţi aşa, asta-i situaţia şi gata. Dar când se întâmplă şi eşti 
într-o stare de lepădare de sine, vezi totul aşa cum este în Realitate. Iar, 
la un moment dat, nu te mai focalizezi pe mediul exterior, începi să 
înţelegi că Realitatea nu este ceea ce se întâmplă în aparenţa exterioară. 
Aşa că te focalizezi pe interior, în mod natural. Şi atunci vezi că nu e 
nimeni acolo. Iar toată iluzia se sparge în cioburi. 

Dar e un proces natural. Unii nu înţeleg ce înseamnă „natural”. E 
cum se aude un sunet. Natural. Dacă forţezi, nu e prea bine. 

Când investighezi făptuitorul, cum ar fi „Cine este cel ce umblă? Cine 
este cel ce suferă? Cine e aşa şi pe dincolo?” asta anulează experienţa de a 
te simţi făptuitorul, iar acţiunea de derulează de la sine. Totuşi, încă este 
ceva mental. Nu este o investigaţie prin care să capeţi un răspuns. Ci este 
un proces natural. Investigația de sine sau abandonul natural de sine — 
deşi sună aiurea, căci abandonul e doar o poveste — e un fel de ultim pas 
necesar când nu te mai poţi focaliza pe exterior, ci doar pe interior. 
Investigația se petrece de la sine, detaşarea vine de la sine. 


9 


La cel care a urmat foarte mult timp o cale spirituală apare o 
introversiune naturală, te simţi obosit de orice fel de poveste. Şi atunci te 
focalizezi iar şi iar pe făptuitor. Şi vei vedea că nu există niciun făptuitor, 
că nici măcar nu este realizată vreo acţiune. Va fi ca şi cum te-ai uita în 
spate, peste umăr. Auzi monologul interior şi te uiţi înapoi ca să vezi cine 
ţi-a vorbit. Şi apare tendinţa naturală de a rămâne detaşat. Şi „îţi vezi de 
treaba ta”. 

Sau s-ar putea spune că rămâi cu atenţia pe Sursa ta şi eşti Energia 
infinită. Dar nu îmi plac aceste cuvinte, îmi par prea „spirituale”. Eu 
vorbesc aici despre completa luciditate. 

Şi vei vedea că nu celălalt este problema, ci problema este 
povestitorul interior care proiectează o problemă. Şi când vezi asta, eul 
care suferă dispare, căci Tu eşti acela care face toate lucrurile astea. Vezi 
că Tu eşti dincolo de minte sau corp şi că totul a fost un vis, care nici 
măcar nu s-a petrecut. 


10 

„Deci tu nu mai ai un monolog interior?” 

Nu mai există acel eu care să poată avea ceva. Dar pot să spun că, da, 
nu există sporovăială mentală. Ca o simplă descriere a stării: nu există 
sporovăială mentală. 

Ceea ce este o urmare naturală. Chiar dacă unii m-ar contrazice, este 
doar un subprodus. Nu e adevărat că ar trebui să urmăreşti să nu mai ai 
sporovăiala mentală, ci va fi doar un produs secundar. Căci dacă îl vezi pe 
acela care creează iluzia şi că acela este şi el iluzoriu, atunci întregul 
mecanism se opreşte de la sine. Şi percepi ca inutilă toată sporovăiala 
mentală, căci nu a existat nimeni vreodată care să sporovăiască. 


11 


„Simţțeai senzaţii energetice ciudate în frunte, în creştetul capului 
atunci când erai un căutător spiritual?” 

Când eram un căutător spiritual şi mă simţeam o persoană reală, 
voiam să experimentez viața, misterul, ocultul, devoţiunea, totul. Da, 
multe aiureli. Şi erau prezente diverse senzaţii. Ridicarea unei energii de 
la baza spinării, diverse senzaţii în centrul inimii, senzaţii cauzate de 
mindfulness, o concentrare mai puternică, atenţie mai bună. Dar toate 
astea aveau loc când credeam că lumea este reală. Şi nu erau decât o altă 
parte a visului, o altă urzeală de gânduri. Iar eu vorbesc acum despre ceva 
ce sfidează gândul. Când gândul este sfidat, aparenta realitate este 
percepută limpede ca fiind iluzorie, doar un concept. 

Multe lucruri se iveau când mă simţeam ca o persoană: diverse 
experienţe, chiar şi ideea că aş fi fost iluminat. Multe lucruri. Pot spune 
multe, dar va trebui să mă întrebi mai la concret, căci nu îmi provoc 
amintiri de unul singur. Pot doar să-ţi răspund la întrebări. 


12 


„Te înfurii uşor?” 

Când există această recunoaştere, diferenţa este că nu mai treci prin 
emoţii la fel cum o făceai când aveai senzaţia de persoană. Emoţia este 
neprelucrată, fără adaosul unei individualităţi. Deci chiar când eşti 
furios, la baza ei stă un soi de neutralitate. E ca atunci când citeşti ziarul: 
nu te implici deloc. 


13 


Când eşti istovit de gândire, deja recunoşti că orice gând este inutil. 
Aparent se iveşte şi aparent dispare. De aceea, niciun gând nu aduce 

plăcere sau va fi o scurtă plăcere de fiecare dată, iar apoi va urma altă 
durere şi o nouă căutare. 

Această detaşare naturală provine din înţelegere, dar prin experienţă 
directă. După ce ai consumat destul, vezi că fumatul e dăunător pentru 
tine şi renunţi la fumat. Dar unii înţeleg, de la început că fumatul este 
dăunător. Unii au nevoie să consume, alţii nu. Chiar dacă simţi nevoia să 
consumi, poţi observa că nu ai nevoie să fumezi. Nu e nevoie să creezi 
mai mulţi nori, să cauţi să ai mai multe experienţe şi, astfel, să creezi un 
văl şi mai gros. 


14 


„Poţi să faci un canal de YouTube şi în română?” 
Dacă ar fi cerere, eu aş face. 


15 


„Am observat cât de manipulatoare este mintea. Nu se opreşte 
niciodată. Ce pot să fac în privința ei, odată ce am observat 
fenomenul?” 

Păi, când îl observi, îţi dai seama că n-ai avut niciodată altă opţiune 
decât să ai o minte manipulatoare, care nu se opreşte niciodată. Dar 
odată ce înţelegi asta, vezi şi că nu există nicio minte. Unde este mintea? 
Arată-ne-o, fă-i o poză. Nu există aşa ceva, mintea. 


16 


„Dacă nu contează nimic în acest vis, înseamnă că putem face orice 
vrem, nu-i aşa, că tot nu contează?!” 

Nu. Ăsta-i conceptul de nihilism. Nihilismul poate fi confundat cu 
nondualitatea, fiindcă afirmă că nu există nimic, deci putem face ce vrem. 
Însă nondualitatea spune că nu există doi. Deci nu putem face ce dorim, 
fiindcă nu suntem doi. Iar dacă nu suntem doi şi e doar Energie, este 
doar unul, unitate, conştiinţă pură. Deci nu se pune problema de a face 
sau a nu face ce vrem. Nu e nihilism. Nihilismul poate aduce o stare de 
depresie sau angoasă sau furie. Încă provoacă emoţii. Nondualitatea este 
diferită, fiindcă nu are la bază nicio poveste. Este realitatea în stare pură, 
nealterată de niciun concept. Deci nihilismul este doar o altă poveste 
despre realitate, nu realitatea în sine. Cei care cred într-o poveste şi o iau 
ca pe rolul lor în acest film, pur şi simplu, fără să-şi dea seama, sunt 
absorbiți într-un obiect al minţii. Într-adevăr, este aceeaşi desfăşurare 
automată a Energiei, dar aducând o suferinţă inutilă. 

Cum spuneai tu, „dacă totul e un vis”, înseamnă că nici nu ai 
posibilitatea de a alege de a face sau a nu face ceva. Dacă totul e un vis şi 
se petrece de la sine, unde mai e loc de alegere?! 

Dar este greu pentru minte să digereze chestiunile astea, căci mintea 
vrea să posede. 

Iar când posezi, atunci şi câştigi, şi pierzi. Încă mai există un cineva 
care are o experienţă. 


17 


„Ce recomanzi căutătorilor spirituali?” 
Nu, nu. Doar află cine este căutătorul şi asta-i tot. Asta-i tot. Află 
dacă chiar există în tine un căutător! 
aprilie 2022 


Link-ul: https://www.youtube.com/watch?v=CifJIXX2DJQ 

Reflecţii nondualiste cu Valeriia 


O tânără mămică, Valeria, ne dă pe gât, cu blândeţe şi gingăşie, ca la 
nişte copilaşi spirituali, medicamentul amar al Adevărului nondualist. In alte 
vremuri, numai veneraţii maeştri spirituali îndrăzneau să vorbească despre EI, 
şi încă în şoaptă. Astăzi, se răspândeşte curajos în mediul online ca o 
pandemie de libertate — doar din bucuria pură a împărtăşirii Adevărului. Pentru 
ego, pare înfricoşător ca moartea şi, pentru minte, de neînțeles. Contrar 
mămicilor obişnuite, iluminata Valeriia ne trezeşte din visarea dualistă în care 
am fost adormiţi încă de copii. Graţia nu are prejudecăţi cui | se oferă. Ai putea 
fi şi tu. 


1. Care este diferenţa dintre dualitate și non- 
dualitate? 


Ştiţi cum se spune: paharul e pe jumătate plin sau pe jumătate gol. 
Asta arată dacă viziunea cuiva este optimistă sau pesimistă. 

Această metaforă ar putea ilustra destul de bine diferenţa dintre 
realitatea dualistă şi mesajul non-dualist. 

În realitatea dualistă există o persoană sau un centru real şi un pahar 
cu apă real. Acel individ are liber-arbitru sau control. Deci este un 
făptuitor care face o alegere şi, în funcţie de ea, va intra într-o categorie, i 
se va pune o etichetă şi va fi notat cu plus sau minus. 

De asemenea, realitatea dualistă sugerează că lucrurile ar fi 
incomplete sau parţial complete. 

În schimb, mesajul nondualist indică faptul că centrul, poziţia sau 
individul este o iluzie. Astfel, orice pare să se întâmple se întâmplă 
pentru nimeni. Pur şi simplu, este. Este deja fără o poziţie, fără un 
centru. 

Şi nimeni nu alege nimic. O alegere poate apărea oricând, dar nu o 
face nimeni. Este Asta, nimicul, totalitatea care apare sub forma pe care o 
numim „alegere”. 

De asemenea, mesajul nondualist indică spre neutralitate. Adică 
orice aparenţă, totul este neutru. Nu este nici pozitiv, nici negativ — căci 
polarizarea e bazată pe credinţele oamenilor, dogme, morală, tabuuri, 
ideologii, religie şi aşa mai departe. 

Totodată, sugerează că nimic nu este incomplet sau parţial complet. 
Totul este întregul, Unimea care apare într-o oarecare formă. Este 
Împlinirea care apare cum apare. Acest pahar pe jumătate plin sau pe 
jumătate gol este Împlinirea, este complet aşa cum este. Nu are nevoie de 

nişte apă în plus pentru a fi un pahar perfect. Este deja desăvârşit, este 
deja totalitatea absolută într-o formă aparentă. 

Mesajul nondualist mai indică faptul că nu există un real pahar cu 
apă. Nimic nu este doar real. Nu există lucruri absolut reale. Ele sunt 
Asta, nimicul, totalitatea, Prea-iubitul într-o formă care, simultan, există 
şi nu există. Totul este doar o aparenţă. 

Nimicul există, doar el. Întregul absolut există, doar el. Şi, de fapt, 
nu se întâmplă nimic, ci doar acest Absolut apare ca tot ce există. Deci 
există doar Asta şi nimic altceva. 

Este un paradox, non-dualitatea apare ca dualitate. Dar este acelaşi 
lucru, Asta. Care nu „ştie” că apare ca orice şi ca totul. Există, fără să ştie 
că există. 


2. Ce este Dumnezeu și cum să il găsim? 


Dumnezeu nu lipseşte de aici. Nu este nevoie să îl căutăm. Doar 
fiinţa lui Dumnezeu există sau Prea-iubitul. Totul, orice este înfăţişarea 
Lui. 

Nu ai fost niciodată alungat din Rai. Mesajul nondualist revelează 
acest vis al separării, care este o iluzie. 

Nondualitatea include totul. Totul, totul este înfăţişarea lui 
Dumnezeu. Această căutare a lui Dumnezeu, această separare, 
sentimentul de rătăcire, călătoria spre Dumnezeu, toate acestea sunt 
înfăţişarea Lui. 

Şi apare fără niciun efort. Deci nu are nevoie de nimic din partea ta. 
Nu are nicio aşteptare de la tine. Există deja. Nu ţi se cere nicio strădanie, 
nicio practică, meditaţie, rugăciune, credinţă, închinare - nimic din 
astea. Există doar Dumnezeu. Dumnezeu însuşi apare ca rugăciunea, 
Dumnezeu apare ca închinarea, ca credinţa, ca orice, El este deja toate 
acestea. 

Nu trebuie să fii o persoană bună (orice ar însemna asta) pentru a fi 
una cu Dumnezeu. Repet, există doar Prea-iubitul, deja există aici. 


3. Despre motivație 


Când vorbim despre motivaţie, totul are legătură cu „mine” — cel 
care face şi drege, care afirmă în mod fals că deţine controlul sau 
proprietatea asupra a tot şi toate. 

Marele secret este că, deja, nu există niciun individ făptuitor sau 
proprietar. Persoana nu a avut niciodată vreun control, nu a făcut sau nu 
a deţinut niciodată nimic. Este doar o iluzie. 

Tot ceea ce apare este lipsit de un centru, este fără cauză, pur şi 
simplu, există fără niciun efort şi, în acelaşi timp, nu există. Deci nu are 
nevoie de vreo osteneală din partea ta. Asta nu are nevoie de absolut 
nimic pentru ca să fie ceea ce este. Este deja. 

Totuşi, în visul dualității, motivaţia se referă la satisfacerea unor 
nesfârşite nevoi personale, la urmărirea unor experienţe din ce în ce mai 
bune. Este vorba despre devenire, despre cum ar trebui să fie viaţa „mea” 
şi cum ar trebui să nu fie. 

Prin urmare: de la un obiectiv la altul, de la o realizare la alta, de la 
un rezultat la un altul mai bun. Este vorba despre a îmbunătăţi, a 
îmbunătăţi, a îmbunătăţi, şi despre a păstra, a păstra, a păstra. Şi nevoia 
nu va fi niciodată satisfăcută. Va exista mereu o jinduire după altceva. 

Nu spunem că ar fi greşit, dar nici că ar fi corect. Este ceea ce este. 
Asta e natura acestui centru sau a persoanei. Doar exprimăm nişte reacţii 
faţă de această experienţă că „eu sunt real” şi că ar exista o separare 
reală. 

Deci, ca să fie clar, pot apărea unele nevoi de bază, pe care le-am 
putea numi „motivaţii”. Să zicem, nevoia de a mânca când apare foamea. 
Sau de a bea când apare setea. Sau de a merge la toaletă când este nevoie. 
Totuşi, acea zisă motivaţie „personală” este o iluzie. 

Ceea ce există, Asta, nu are nicio cauză. Nu duce nicăieri. Nu există 
nimic de câştigat, de obţinut sau de care te poţi agăța. 

Nu va fi nici mai bine, nici mai rău. Nu are niciun sens, niciun scop, 
nici cerinţe, nici aşteptări. 

Nu se desfăşoară niciun proces. 

Nu există niciun făptuitor, niciun proprietar, nicio poziţie de apărat. 
Totul apare, dar pentru nimeni. 

Aşadar, tot-ce-există este nimicul care se întâmplă în mod aparent 
sau nimicul care se manifestă. 

16 mai 2022 


Video: https://www.youtube.com/watch>v=Ba5F2SilKZY 

Lisa Cairns: Echilibrarea personajului- 
fantomă 


luminarea spirituală este un experiment divin, care se desfăşoară unic şi 
diferit în fiecare individ. Şi variază natural în timp, căutându-şi optimul organic. 
lată ce ne dezvăluie Lisa Cairns din propria experienţă a iluminării. 


«Uneori, când apar nişte treziri spirituale intense, nu mai există 
niciun impuls interior, iar omul poate sta la nesfârşit fără să facă nimic. 
Dar, până la urmă trebuie să apară un echilibru, în care să existe această 
libertate, dar să fie prezent şi personajul. 

Mie mi-a luat ani de zile să le pot echilibra. La început, am avut o 
trezire atât de intensă şi totul era atât de gol, încât puteam să stau şi să 
mă uit în gol o veşnicie, fără să fac nimic. Dar asta e imposibil, dacă nu te 
duci să trăieşti într-o peşteră în mijlocul pustietăţii. Altfel, nu se poate să 
rămâi aşa. 

Aşa că e necesar echilibrul, pentru că ai nevoie şi de personaj ca să 
simţi nişte impulsuri şi să interacţionezi în societate. Dacă nu ai avea 
impulsuri, atunci ai sfârşi prin a deveni sclavul celorlalţi sau ceva de 
genul ăsta. Adică ai urma doar impulsurile externe — ceea ce eu am şi 
făcut o vreme, până să-mi găsesc echilibrul. 

Există atât de multe învățături care afirmă că „nu există nimeni”. 
Dar apoi, după marile treziri, încă mai există un personaj şi, în cele din 
urmă, trebuie să te focalizezi pe subtilităţile acelui personaj şi să redevii 
mai uman. E ca şi cum ai trece de la o extremă la alta. 

Şi nu-i uşor să navighezi printre toate astea, pentru că învăţăturile 
sunt foarte diferite, în funcţie de învăţător. De exemplu, dacă asculţi pe 
un învăţător care spune că „nu există nimeni, nu există nimeni”, poţi fi 
atât de focalizat pe expansivitatea care eşti, încât devii această 
expansivitate — ceea ce este posibil — dar nu mai poţi funcţiona în viaţa 
de zi cu zi. 

Într-un fel, aproape că era obligatoriu să revină acest personaj, Lisa, 
pentru a putea funcţiona în lume. Mi s-a părut cam ciudat la început. Nu 
ştiam dacă..., îmi veneau gânduri de genul: „Oare mă reidentific?” sau 
„Reintru prea mult în persoana Lisa?”. Dar nu aveam niciun barometru 
sau pe cineva cu care să vorbesc despre asta. Şi trebuie să fie o fuziune 
blândă, altfel nu poţi funcţiona, dacă eşti doar nemărginire. 

Prin urmare, trebuie să existe o formă a personajului. Dar senzaţia 
mea este că acest personaj se întoarce ca o fantomă. 

Da. Deci revine, mai mult ca sigur, cu vechile sale dorinţe şi 
preferinţe şi caracteristici, dar uşor schimbate. În ultimii 10 ani, acest 
personaj-fantomă s-a întors — sau poate că a existat mereu aici, dar era 
foarte mic — dar e clar că s-a întors şi îl pot simţi. Şi de atunci, a avut loc 
o armonizare a acelui personaj. E ca şi cum ar fi devenit mai conştient de 
sine şi mai echilibrat, deşi pentru oamenii obişnuiţi poate părea mai 
nebunatic sau mai neastâmpărat. » 

26 mai 2022 


Video: https://www.youtube.com/watch?v= bgeKKOYAwv 

"Sfârşitul nevoii. E o iubire brutală. E o 
pierdere. Merită?" — reflecţii nondualiste cu 
Suzanne 


Suzanne Chang ne mărturiseşte cu sinceritate şi luciditate cum se 
desfăşoară procesul iluminării în propria sa fiinţă, ce senzaţii şi îndoieli pot 
apărea şi concluzia la care a ajuns după câteva luni de trăire a nondualităţii. 


Trezirea înseamnă o pierdere. 

De fapt, e vorba despre nimic. 

Dar, ca să spun o poveste, este vorba despre sfârşitul unui efect, 
sfârşitul nevoii, sfârşitul căutării, sfârşitul senzaţiei că ceva ar fi fost 
pierdut, că ar lipsi ceva. 

Sfârşitul speranţei şi al sensului. 

Sfârşitul a orice altceva decât Asta. 

Pentru că Asta-i tot, Asta este tot ce există. 

Asta este deja Întregul, Asta este deja Perfecţiunea, Asta este deja 
Acasă. 

Asta e deja Împlinirea. 

Aşa că nu s-a găsit nimic, nu s-a realizat nimic, nimeni nu a obţinut 
nimic. 

Nimeni nu câştigă această cursă. 

Nimeni nu spune „În sfârşit, am reuşit. Am găsit ceea ce am căutat 
dintotdeauna”. 

Ce pare să se întâmple, înainte de trezire, este că se crede în poveşti. 

Povestea despre un „eu” care trece prin timp, care are o viaţă a lui şi 
care a construit toate aceste lucruri, a căutat în atâtea feluri diferite, 
probabil că nici nu ştia că se află într-o permanentă căutare, dar datorită 
acestei căutări, şi-a construit o viață. Această viaţă imaginară pare a fi a 
„mea” şi „eu” mă simt real. 

Dar deşi am toate aceste lucruri, tot nu mi se pare suficient. 

Şi se poate întâmpla ca această senzaţie iluzorie că ceva este pierdut, 
că ceva lipseşte, poate dispărea înapoi în nimic, acolo de unde a venit — 
ceea ce şi este, nimic. 

Iar atunci se percepe că acea poveste şi toate poveştile nu au fost 
niciodată cu adevărat reale. 

Dar nu neg faptul că ele se simt foarte reale şi sunt foarte 
convingătoare. 

Odată cu această aparentă întâmplare de pierdere a acelei persoane 
imaginare, întreaga viaţă a acelei persoane se dizolvă. 

În cadrul poveştii, lucrurile ţi se iau, pur şi simplu, rămâi cu tot mai 
puţine. 

Această iubire necondiționată poate fi resimţită ca foarte brutală. 

Ea dizolvă absolut totul. 

În schimb, apare această odihnă, care este Asta. 

Există această stare de bine, această împlinire naturală, această 
pace. 

Acea senzaţie de lipsă, că ar lipsi ceva, pare să fi dispărut. 

Orice imagine despre viitor nu mai poate fi crezută. 

Orice amintire a trecutului nu mai este văzută ca fiind reală. 

Şi tot ce-ţi mai rămâne este doar Asta. 

Devine clar că totul, totul, totul, totul este o aparenţă. 

Totul este gol. Totul este nimic. 

Totul dansează, se joacă, se manifestă. Totul este Asta. Nu există 
nicio separare. 

Totul este fără limite, fără margini, fără graniţe, absolut liber. 

Deci în Asta este inclus orice. Separarea este tot Asta. Senzaţia că 
ceva lipseşte este tot Asta. 

Toate poveştile sunt Asta. 

Toate cuvintele, toate expresiile sunt absolut goale. Tot ce apare. 

Dacă vreţi o sugestie vizuală, aş putea să descriu Asta — deşi nu aşa 
se vede concret — prin senzaţia că, deşi lucrurile par solide, abia dacă 
există, sunt făcute din fum, din vapori. Sunt acolo şi nu sunt. 

Aşa că, Asta nu pare neapărat foarte frumoasă. Uneori, nu se simte 
prea plăcută. E moartea eului, moartea unei vieţi întregi. 

Nu se poate şti cum se va simţi şi cum va fi pentru fiecare minte- 
corp, cum se va întâmpla, ce va rămâne, ce se va dizolva, dacă va exista o 
comunicare despre Asta sau nu. 

Totul este atât de necunoscut şi totul a fost necunoscut, este 
necunoscut. 

Treaba minţii este să vrea să ştie. Vrea să solidifice şi să definească şi 
să cunoască totul sau orice i se pare important sau preţuieşte, vrea cu 
adevărat să ştie. Simte că este cu adevărat important să ştie. 

Însă acum e o dispariţie atât de totală şi absolută a tot ceea ce părea 
real, deşi nu era. S-a dizolvat în nimic şi acum e clar că întotdeauna a fost 
doar vid, pe tot parcursul timpului aparent. 

Până şi devastarea emoţională şi îngrijorarea când toate aceste 
lucruri se prăbuşeau... Dar acum nu mai există nicio îngrijorare. 

Şi cam asta şi-a dorit mereu căutătorul spiritual. Această tăcere de 
dincolo de tăcere, care nu e chiar tăcere, nu ştiu ce este. 

Este acest nimic absolut. 

Sfârşitul nevoii de a avea altceva decât ceea ce există deja... 

Partea ciudată este că această stare nu poate fi fabricată, nu poate fi 
imitată sau atinsă prin efort propriu, pentru că această aparentă 
dezgolire se întâmplă de la sine. 

Această relaxare sau odihnă naturală se întâmplă de la sine. 

Aparenta desființare tot mai intensă a viitorului şi a trecutului se 
întâmplă de la sine. 

Căutătorul spiritual nu şi-ar fi putut imagina niciodată că dizolvarea 
va fi atât de profundă. 

Se poate simţi ca o pierdere reală. Se poate simţi ca o moarte reală, 
înainte de moartea trupească. 

Dar diferă foarte mult de o experienţă spirituală... Dacă aţi avut o 
experienţă de trezire spirituală în care aţi simţit că a avut loc o moarte, 
acea moarte a intrat în posesia unui „eu”. Acea întâmplare este pentru 
„mine”. Este trăită de un „eu”. Deci este foarte diferită de dizolvarea reală 
a „eului” iluzoriu. Moartea completă a acelei senzaţii de nevoie, de lipsă, 
a acelei căutări — este cu totul altceva. 

Este sfârşitul absolut al „tău”. Sfârşitul total al vieţii „tale”. 

În cazul lui Suzanne, se schimbă multe lucruri, în sensul că nu mai 
simte că ar lipsi ceva. Deci energia de a acţiona este minimă. Până şi 
plimbarea pe jos nu durează decât e nevoie. Este şocant să-ţi dai seama 
că acele 20 de minute de mers în plus proveneau, de fapt, din acea 
senzaţie de nevoie, acel sentiment că „ar trebui”, acel impuls al unei 
persoane care vrea să fie neapărat într-un anumit fel. 

Energia dedicată mâncării este minimă. 

La fel, energia angrenată pentru a face lucrurile de bază. 

Nu mai este un efort, există o energie, dar foarte puţină. 

Dar asta nu-i o problemă. Şi nici vreo îngrijorare. Este ce este. Iar, 
dacă va reveni mai multă energie, atunci asta va fi. Dacă nu, asta va fi. 
Nimeni nu controlează nimic. Nimeni nu poate prezice nimic. 

Deci nu spun că aşa se va întâmpla la toţi. Habar nu am. E o simplă 
descriere a ceea ce se întâmplă aici. 

Şi există o adevărată frumuseţe în acest repaus natural. 

Dar este ironic faptul că se poate simţi o dorinţă atât de intensă 
pentru sfârşitul eului — chiar dacă este iluzoriu, un efect, nici nu ştiu ce 
este. 

Ar fi o simplă poveste să afirm că eul este un fel de contracție, care 
apoi dispare. Doar o poveste. 

Dar se simte foarte real. Se simte foarte reală această separare şi 
această căutare, din cauza senzaţiei că ceva lipseşte, că ceva mai bun se 
poate întâmpla, speranţa într-un viitor mai bun. 

Aşa că poate fi foarte, foarte, foarte devastator. 

Această eliberare — care deja există şi pe care nimeni nu o realizează, 
nimeni nu o obţine — se poate resimţi ca un cataclism pentru mintea- 
corp. 

În timp ce este devorat de această iubire brutală, se mai pot auzi 
ecouri puternice ale eului, protestând: „Mda, nu asta am vrut, nu la asta 
mă aşteptam”. 

Şi toate acestea pot părea o glumă atât de ciudată — toată această 
căutare, încercarea de a obţine eliberarea şi chiar şi cataclismul dizolvării 
eului, oricât de dureros ar fi — când vezi că, de fapt, nu se întâmplă nimic, 
că nu s-a întâmplat niciodată nimic, că nimic nu a avut sensul pe care i l- 
am dat noi. 

Ce glumă! E o nebunie! 

Deci, în esenţă, tot ce v-am spus a fost o poveste — dar nu-i nimic în 
neregulă cu poveştile, aşa comunicăm. 

E. povestea unui copil care a suferit o traumă psihică, declanşând 
automat un anumit mecanism de protecţie, care apoi s-a repetat de-a 
lungul vieţii. Şi apoi, dizolvarea poveştii, a mecanismelor de protecţie, 
relaxarea sistemului nervos, decondiţionarea. 

Deci povestea acestor lucruri, povestea că ai intrat pe o cale 
spirituală, apoi că ai găsit acest mesaj nondualist, apoi auzi că eul ar fi o 
contracție, care poate dispare, toate sunt simple poveşti şi niciuna 
adevărată. 

Poate părea foarte real, poate fi foarte convingător că tu exişti. Nu 
neg, asta. Dar de fapt, nu se întâmplă nimic. Şi aşa a fost întotdeauna. Nu 
era nimeni acolo care să facă, care să gândească, care să simtă ceva. Şi 
totuşi, toate acestea se întâmplau. 

Aşadar, orice se spune aici nu este mai mult sau mai puţin valoros 
decât orice altceva. Nicio poveste nu este mai mult sau mai puţin 
importantă decât orice altă poveste. 

Poveştile sunt frumoase. 

Percepția că totul este gol este frumoasă. 

Povestea morţii eului este devastatoare, este de o frumuseţe 
obsedantă. 

Cum de poate ceva să îşi dorească atât de mult propria absenţă?! Iar 
apoi, când percepe ce se înţelege cu adevărat prin „Asta e deja 
eliberarea”, atunci poate apărea un fel de groază, de genul „Wow, asta nu 
e chiar ceea ce voiam! Nu-i ceea ce mă aşteptam”. 

Pentru Suzanne, încă există o preferinţă pentru Asta, oricât de oribil 
ar fi fost uneori. 

Într-adevăr, există atâta frumuseţe în Asta, o odihnă atât de 
naturală. 

Este preferată în locul suferinţei adânci şi chiar al suferinţei mai 
subtile, cauzate doar de pălăvrăgeala neîncetată a minţii, şi chiar în locul 
formelor subtile de căutare spirituală. 

Deci, da, aş spune că merită, pentru nimeni. Dar nu-i neapărat cazul 
pentru toată lumea. Ar putea fi groaznic, aparent, în cadrul poveştii. 

Cu siguranţă, aşa a fost aici. 

Şi da, nu vreau s-o ascund. Nu vreau să ascund cât de absolut 
devastatoare a fost această moarte a unui eu care nu a existat niciodată. 
Tot ceea ce simţea cu adevărat că posedă, s-a dus. 

Şi treaba asta nu a fost primită cu inima uşoară aici. Dar nimeni nu 
acţiona, era o simplă reacţie automată. 

Da, în poveste este vorba de o pierdere. Totul se dizolvă complet 
înapoi în nimic. 

Aici apare furia, frustrarea, bucuria, beatitudinea, fericirea. 

Uneori, este dificil să-ţi expui povestea într-un mod limpede, pentru 
că încă are loc o acomodare şi, poate că mai târziu, interacţiunile cu 
ceilalţi vor fi altfel, poate că energia angrenată pentru a face anumite 
lucruri va fi diferită. 

Nu se poate ştii cu adevărat. 

Suzanne nu se gândeşte prea mult la aceste aspecte, dar există un 
oarecare interes pentru cum vor decurge lucrurile şi cum va simţi totul 
peste câteva luni sau peste câţiva ani. 

Dar şi ăsta-i doar un gând trecător, pentru că nu există un viitor. 

Este foarte dificil să am un punct de vedere în aceste videoclipuri. 
Doar spun ce-mi trece prin cap şi apoi cuvintele ajung la cine ajung. 


4 iunie 2022 


Video: https://www.youtube.com/watch?v=BFQ1XKU6Vmg 

Andreas Miller — Dialoguri despre 
nondualitate 


Andreas Miller, iluminat german, într-o întâlnire online prin Zoom, este 
bine-dispus, ca de obicei, şi ne bine-dispune şi pe noi, deşi mesajul său 
nondualist este de neînțeles. Parcă devine însă mai acceptabil când îl spune 
simpaticul Andreas. 


Asta este tot ce există. Şi nu-i absolut nimic de obţinut sau de 
pierdut sau de câştigat sau de realizat, pentru că ceea ce, aparent, se 
întâmplă este în mod natural Totul, care este întreg şi complet. 

Asta înţeleg prin afirmaţia că este în mod natural Totul. Nu mă refer 
în sensul fizic, că numai ce se vede ar exista. Nu, de existat nu există 
nimic, bineînţeles. Nimic nu există cu adevărat. Este Totul în sensul că 
Asta este întreagă şi completă. Nimic n-ar putea fi adăugat şi nimic n-ar 
putea fi luat din Asta. 

Or, practic, tocmai aşa ceva caută „persoana” spirituală: să adauge 
ceva la Asta, o realizare suplimentară, o înţelegere suplimentară a ceva, o 
conştientizare suplimentară a ceva. Sau vrea să scoată ceva din Asta, 
problemele, suferinţa sau chiar pe ea însăşi, eul, cum se zice. [Râsete] 

Dar afirmaţia că Asta este întreagă şi completă implică, de 
asemenea, că nu există niciun „eu”. Nu există separare, Asta este întreagă 
şi completă, nu există o altă entitate separată numită „eu”. Deci „eu” este 
o iluzie. 

Dar când spun că „eu” este o iluzie, înseamnă că nu există nici un 
„eu”, nici o imitație de „eu”, nu există nimic separat, nimic care să aibă o 
existenţă autonomă separată, care să acţioneze separat, care să decidă 
separat, care să aibă soliditate. Pur şi simplu, nu există aşa ceva. 

Deci, aceasta nu este o învăţătură. Nu-i absolut nimic de învăţat. Şi 
nu am absolut nimic de transmis, ca să zic aşa. Nu-i vreo metodă sau 
ceva de genul acesta. În acest sens, nu este un mesaj adresat vreunei 
persoane. 

Este doar o aparentă îndreptare a atenţiei către Întreg. Dar Asta este 
deja Întregul. Aşa că nu va deveni niciodată „mai întreagă”. Acesta este 
visul, că aici am fi nişte indivizi separați care fac ceva ca să se apropie de 
Întregire sau ca să creeze Întregul sau ca să aibă acces la o energie pentru 
a se întregi. 

Nu, nu asta se întâmplă. Orice pare să se întâmple este deja pe 
deplin întreg şi complet, nu va fi niciodată mai mult, nu va fi niciodată 
mai mult. 

Asta-i tot. 

O întrebare: „Ce părere ai despre un posibil război între Rusia şi 
lumea occidentală? Îţi pasă, măcar aparent, pentru tine, pentru familia 
ta sau pentru altcineva?” 

Păi, e greu să răspund. Desigur, nu prea, pentru că nu e nimeni aici. 
Dar îngrijorarea se întâmplă, aparent, timp de câteva minute, din când în 
când în timpul zilei, când deschid televizorul din greşeală. [Râsete] 

Dar nu trăiesc într-o stare de îngrijorare pentru ceva. Însă 
îngrijorarea se poate întâmpla, da. Mai ales în legătură cu această situaţie 
aparentă. Da. 

Dar toate astea nu-i decât ceea ce aparent se întâmplă, desigur, şi nu 
există un cineva căruia să-i pese. 

Ceea ce spune acest aparent mesaj este că, pur şi simplu, nu există 
nicio persoană, nicio persoană care să acţioneze cumva aici, în interiorul 
nostru, şi nici nu există cu adevărat cineva acolo, în lume, care să facă 
lucruri sau să simtă în mod autonom. 

Pur şi simplu, nu există nicio entitate separată. 

Ceea ce înseamnă că ce face acest tip aparent, Andreas, doar se 
întâmplă, şi la fel ce face oricine altcineva, doar se întâmplă de la sine — 
ceea ce gândesc şi simt sau ceea ce gândeşte şi simte corpul. Şi e la fel 
acolo, la voi. Este Totalitatea ce se manifestă ca atare. 

Nu este bună sau plăcută sau corectă sau chestii de genul ăsta. Este 
aşa cum este. 

Tocmai am recitit întrebarea, de fapt, este destul de simpatică. 
[Râsete] „Îți pasă măcar puţin?” Măcar puţin, doar atât cât să nu te facă 
să suferi? [Râsete] Doar atât cât să nu par total inuman, dar nici să nu 
sufăr din cauza asta. [Râsete] O linie subţire pe care să merg. 

„Măcar în privința familiei tale, pentru că este, aparent, 
ameninţată?”, şi un smiley 9. Da, nu-mi pasă deloc de mine. Dar îmi 
pasă un pic, aparent, un pic de familia mea aparentă. 

„Putem alege să avem experienţe bune, să ne simţim bine, să ne 
ridicăm vibraţiile?” 

Nu chiar. Nu, bineînţeles că nu. Şi când spun „nu chiar”, prin asta 
înțeleg că poate exista iluzia alegerii, dar totuşi nu este acolo cineva care 
să aleagă. Ceea ce se întâmplă este simplul fapt că oamenii stau împreună 
şi meditează şi se simt bine după aceea pentru o vreme şi cred că şi-au 
ridicat vibrația energetică sau au creat o stare de bine sau chestii de genul 
acesta. 

Pe de o parte, toate acestea se întâmplă într-o realitate visată, pentru 
că sunt trăite de un „eu”. Iar pe de altă parte, un alt vis este că ar exista 
cineva care a ales, a ales să fie interesat de ridicarea vibraţiilor şi să o 
realizeze. 

Aşa că nu, nu chiar. 

Iar atunci când aşa-zisul „eu” se dovedeşte a fi iluzoriu, toată această 
realitate nu mai există — în care te simţi într-o anumită stare, cu vibrații 
joase sau înalte, unde apare o energie mai subtilă sau mai grosieră şi 
chestii de genul ăsta. Toate astea nu mai au niciun sens. Numai o 
„persoană” poate avea astfel de impresii. Asta pare să constituie 
realitatea „persoanei”: să trăiască în diverse stări. 

„De ce spui că nu există nimeni? [Râsete] Nu suntem nişte ființe 
spirituale?!” 

Ei bine, nu. Nu suntem fiinţe spirituale. Iar la întrebarea de ce nu 
există nimeni, nu-i niciun răspuns. Pentru că, chiar înainte ca această 
întrebare să fie pusă, deja nu exista nimeni. Asta-i chestia. Această 
întrebare presupune că ar fi existat deja cineva. 

Acest mesaj, ceea ce vorbim aici nu este o concluzie. Faptul că nu 
există nimeni nu este urmarea unei căi. Nu-i concluzia la care ajunge 
„eul” după o lungă cercetare. Nu. Este simpla moarte a acestui „eu”, prin 
faptul că se dovedeşte că era deja un personaj în vis. Deci că ar exista un 
cineva şi că acest cineva poate fi spiritual sau energetic — cum ar fi un 
suflet sau o conştiinţă sau o prezenţă sau entitate — exact ăsta-i visul. 

Dar înţeleg, privind din visul personal, aşa se simte: „Există ceva 
aici, în mine, care nu este material.” Aşa că persoana sfârşeşte prin a se 
descrie pe sine ca fiind un spirit, un gen de entitate care trăieşte în corp. 
Dar exact acesta este visul. 

Prin urmare, faptul că nu există nimeni este realitatea naturală, care 
nu are vreo cauză. Nu există niciun motiv sau cauză pentru care nu există 
nimeni. Pur şi simplu, nu există nimeni. lar ideea de cauză poate apare 
numai într-o „persoană”: „De ce mă aflu aici? De ce m-am născut? De ce? 
[Râsete] De ce, de ce aşa?” Bine. 

În acest sens, acest eveniment — sau mesaj sau cum vreţi să-l numiţi 
— nu este spiritual. El indică, aparent, că totul este întreg şi complet, dar 
nu în sens spiritual, nu face reclamă unor idei de sfinţenie sau de 
bunătate sau alte chestii de genul acesta. Deci Întregul spre care arată 
acest mesaj este foarte, foarte obişnuit. Nu are nimic de-a face cu ideile 
„persoanei” despre cum ar arăta Întregul. Nu. Asta este deja 
Plenitudinea, exact aşa cum arată. Şi nu este plenitudinea nimănui. Şi nu 
există lucruri care să fie mai puţin plenitudine, cum ar fi mersul la toaletă 
sau privitul la televizor sau meditaţia sau altceva. Toate aceste aspecte 
sunt, în egală măsură, ceea ce se întâmplă. 

Şi în final, s-ar putea spune că este o surpriză, o aparentă surpriză, 
pentru că persoana nu se aştepta vreodată la aşa ceva. Persoana 
spirituală caută ceva remarcabil, ceva măreț, ceva neapărat mai bun 
decât ceea ce a trăit până acum. Dar toate acestea fac parte din vis. 

Deci, în acest sens, acest mesaj nu este deloc spiritual. El nu împarte 
lumea în material şi spiritual, în adevăr şi iluzie, în mai real şi mai puţin 
real. Toate acestea se prăbuşesc odată cu senzaţia de „eu exist”. 

- Da, ştiu că Asta nu este separată de manifestare, dar — de dragul 
exprimării unei păreri — nici nu are nevoie de o manifestare. Nu are 
nevoie de manifestare, nu are nevoie de planete şi de corpuri şi de toate 
astea, nu are nevoie să se întâmple toate astea. 

- Deloc, exact. Da. 

- Dacă totul ar dispărea într-o clipă... 

- Într-un fel, da. În fond, nu s-a manifestat niciodată. Aşa că, da, 
desigur. 

- Cred că acesta este saltul logic de care mintea este incapabilă, 
anume că deja nu există manifestarea. 

- Da, e imposibil, pentru că însăşi „persoana” este senzaţia de 
manifestare. 

- Wow, da. 

- Bineînţeles. Acest salt ar însemna un salt de la prezenţă la absenţă, 
ceva ce persoana nu are cum înţelege. 

- Da, nu-i vorba că nu are nevoie, ci deja nu există. 

- Da, exact. Da, deja nu există. [Râsete] Doar când crezi că există 
manifestarea, îţi poate apărea şi întrebarea: „Avem nevoie de ea sau nu? 
Poate rămâne sau poate dispărea?” [| Râsete] 

- „Ce putem face ca să o păstrăm?” 

- Da, cam asta încearcă să facă persoana: „Ce pot face ca să 
supraviețuiesc?” 

- E uimitor, e colosal. Întreaga manifestare provine din 
manifestarea „eului”. 

- Exact. Foarte simplificat, putem spune că, apărând iluzia că „eu 
exist”, atunci apare şi iluzia existenţei şi că există „ceva” — universul, 
lumea sau orice. Dar este doar impresia „eului” despre existenţă, atâta 
tot. Acesta-i tot universul. Când senzaţia de „eu” dispare, nu mai rămâne 
nimic. 

- Wow... 

- Da. [Râsete] 

- Ce grozav! 

- Tocmai am rezolvat misterul existenţei, care s-a dovedit că nu 
există. [Râsete] Nu există niciun mister al existenţei. Nu există nicio 
existenţă, de la bun început. [Râsete] 

- De neînțeles! 

- Absolut, desigur. 

- Dar sună atât de adevărat. 

- Nu este ceva ce poate fi experimentat, şi oricum experimentarea 
este iluzorie. Tocmai am descris cum este realitatea naturală. Nu e mare 
lucru, deşi poate că aşa sună. Nu vorbim despre ceva îndepărtat, nu 
vorbim despre vreun concept sau vreo filozofie. Vorbim despre ceva 
foarte direct şi imediat: stând în faţa ecranului ca un „tu” şi ca un „eu” şi 
respirând... 

- Nici măcar astea. 

- Da şi nu. Exact asta nu poate înţelege „persoana”, că statul în faţa 
unui ecran ESTE chiar nemanifestarea stând în faţa unui ecran, este 
realul şi irealul. „Cum ar putea exista universul fără să fie manifestat?!” 
Nu are niciun sens. Această idee nu are sens pentru „persoană”. Dar, de 
fapt, despre asta se pare că vorbim aici. 

- Şi de aceea moartea este atât de fascinantă şi, totodată, extrem de 
înfricoşătoare, dar este fascinantă, pentru că există pe undeva 
sentimentul că ea ar fi, de fapt, uşurarea supremă. 

- Da, am putea spune că da, da, absolut. Dar nu este chiar un 
sentiment conştient. Vreau să spun că este un dans al „persoanei” în jurul 
vieţii sale, importanţa şi sensul pe care-l dă acestei vieţi, speranţele şi 
visele şi suferinţele şi... 

- Doamne! 

- Desigur. [Râsete] Aşa dansează ea tot timpul, într-un fel. Sau s-ar 
putea spune că numai la asta se gândeşte. 

- Şi, în acelaşi timp, ar vrea să o evite. 

- Da, aparent. Toate astea sunt aparente, dar da, aşa este. „Vreau să 
rămân în lumea mea!”. Dar, în acelaşi timp, îşi repetă: „Nu există nicio 
lume. Nu există nimeni” | Râsete] 

- Cât de ridicol! Mulţumesc. 

O întrebare: „Credeţi că ne putem influența reciproc în bine şi în 
rău?” 

Ei bine, nu prea ştiu ce înseamnă bine şi rău, dar se pare că ne 
influențăm reciproc în mod constant. Nu suntem separați. Nu există 
separare în nimic. Aşa că, aparent, trupurile se influenţează permanent. 

Dar nu există un real bine şi rău şi nici nu există nişte oameni reali 
care să se influenţeze între ei. Acesta este visul, că ar exista un real bine şi 
rău şi că ar exista acele stări bune şi rele. Nu, toate sunt doar întâmplările 
vieţii. 

Atunci când eu vorbesc şi tu ai o reacţie la ce spun, asta te 
influenţează, dar e doar un fapt, o întâmplare, pur şi simplu. Asta înţeleg 
prin „totul e o permanentă întâmplare”. 

Nu sunt separat sau independent de nimic. Dar nici nu sunt într-o 
relaţie cu ceva, ci, pur şi simplu, nu există absolut nicio separare. 

Întrebare: „Ce vezi când te uiţi în oglindă, Andreas, în afară de un 
bărbat arătos?” [Râsete]. Oh, dar de ce ai adăugat şi smilies 9după 
întrebare? [Râsete] Păi, „eu” nu mă uit niciodată în oglindă, asta-i 
chestia. Aşa că „eu” nu văd nimic. Dar privitul în oglindă se întâmplă. Da. 

- Însă nu apare nicio judecată, nu-i aşa?! 

- Nu există o recunoaştere că ce văd aş fi „eu” sau acea recunoaştere 
personală „ăsta sunt eu”. Nici în ceea ce priveşte corpul nu apare ideea că 
„sunt eu” şi nici în ceea ce priveşte aşa-zisul „eu” care crede că se 
recunoaşte pe sine când se uită în oglindă. E aproape ca şi cum ar vedea 
pe altcineva. Nu se mai întâmplă să se recunoască vreun „eu”. Nu este 
nimeni aici. Dar cum se simte asta, e imposibil de descris, cum este când 
acesta se uită în oglindă. Nu apare nicio recunoaştere a nimic. 

„Deci există o aparentă separare.” 

Ei bine, da şi nu. Problema este poziţia din care ai spus-o, încă te 
concentrezi pe separare. Problema nu-i că există o aparentă separare. 
Căci exact aşa arată non-separarea: oameni care stau în faţa ecranului, 
oameni care stau în casele lor, fiecare cu propriile gânduri şi sentimente. 
Asta este non-separarea, arătând simultan exact aşa. 

Deci, da, s-ar putea spune că Asta arată ca o aparentă separare, dar 
nu cu adevărat, pentru că nu apare astfel în faţa cuiva care o priveşte. 
Deci nu-i adevărat că există experienţa separării, dar undeva, în adânc, s- 
ar şti că, de fapt, nu este chiar aşa. Nu. Când simţul de „persoană” 
dispare, atunci dispare şi simţul separării. Şi în final, nu mai rămâne 
nimic care să îşi poată spune „Da, dar aparent se întâmplă o separare”. 
Ştiu ce ai vrut să spui, desigur. Asta nu devine non-separată, este deja 
non-separarea care arată exact aşa. 

Vă mulţumesc foarte mult că ni v-aţi alăturat. Nu există niciun mesaj 
şi nimic de înţeles din toate acestea. Ceea ce aparent se întâmplă este 
Întregul, care este în mod natural întreg şi complet, aşa cum am mai 
spus, şi care arată exact aşa. Este Asta. 


13 iunie 2022 


Video: https://www.youtube.com/watch?v=nELtYRHPmA4I 

Ariana reflects — "Cum ţi-ai oprit mintea?" 


O analiză penetrantă până la rădăcina gândurilor, realizată de iluminata 
Ariana. Analiza mistică pare întotdeauna contradictorie şi de neînțeles, din 
cauză că foloseşte cuvinte care nu au fost inventate pentru a descrie realitatea 
de dincolo de gândire. De aceea, mintea este pusă pe „pauză” şi mesajul este 
recepționat subitil-energetic, intuitiv. Empatizând cu Ariana, cu încercarea ei 
imposibilă de a descrie starea fără de minte, avem ocazia să primim revelaţia, 
dar fără s-o pricepem. 


Mintea este doar gândire abstractă şi pălăvrăgeală mentală. Cumva, 
există această gândire abstractă vizuală şi ceea ce pare a fi această 
pălăvrăgeală auditivă. 

Şi este imposibil să localizez mintea, pentru că nu există nicio sursă 
pentru toate aceste gânduri, nu există nicio sursă de unde provine 
gândirea abstractă, nu există nicio sursă de unde provine pălăvrăgeala 
auditivă. Mintea este complet iluzorie. 

Dar, cumva, se simte ca o realitate vie. Cumva, pare că există acolo 
un şef, îndoiala de sine, un critic interior, poate, această pălăvrăgeală. 
Poate fi nesigură, poate fi vicioasă, poate fi nevrotică, nici nu contează. 
Dar, cumva, pare că funcţionează această gândire abstractă şi 
pălăvrăgeală auditivă. 

Şi tot acolo, cumva, pare să existe proiecţie şi filtrare. Deci din 
această minte, cumva, se proiectează o lume, alte identități localizate, 
oameni, locuri, lucruri, obiecte, cumva, există o cunoaştere a ceea ce se 
pare că se petrece. Şi există procesare, există filtrare, observare, 
analizare, evaluare, dând un sens la ceea ce există. 

Şi astfel viaţa e trăită prin intermediul unei minţi iluzorii, ca un vis 
cu ochii deschişi. 

Cum să opreşti asta? Oare n-ar fi tot o visare cu ochii deschişi, o 
fantezie mentală abstractă că „într-o zi îmi va dispărea mintea”?! Oare n- 
ar fi şi mai multă gândire abstractă, concepte despre cum să scapi de 
toată această conceptualizare?! 

Nu ştiu. 

Cum îţi poţi opri mintea sau cum poţi face mintea să 
dispară? Păi, ar trebui să am o minte care să ştie cum. 

Deci, când mintea se destramă complet, nu mai există vreo minte 
care să înţeleagă cum, nu mai există vreo minte care să analizeze ce s-a 
întâmplat, pentru că, cumva, însăşi întâmplarea se destramă, înţelesul, 
conceptualizarea se destramă. 

Deci, cum să înţelegi asta? Păi, atâta timp cât vrei să ştii, atâta timp 
cât vrei să înţelegi cum este să nu mai ai o minte, ei bine, tocmai asta este 
mintea care vrea să ştie cum ar fi dacă ea nu ar mai fi. 

Mintea nu-şi poate cunoaşte niciodată propria absenţă, pentru că 
absenţa ei înseamnă necunoaştere completă, absolută. Este sfârşitul 
oricărei mişcări mentale, sfârşitul gândirii abstracte, sfârşitul acestui 
podcast auditiv. Este sfârşitul acestui zgomot de fond mental. 

Dar cum să ajungi şi tu la asta? Visezi cu ochii deschişi că scapi de 
minte sau de pălăvrăgeala interioară. Ceea ce, în esenţă, înseamnă doar 
că adaugi şi mai multă gândire abstractă şi proiecţie în viitor, despre cum 
„poate în viitor, poate într-o lună sau un an, voi putea, în cele din urmă, 
să scap de minte sau de pălăvrăgeala din cap”. Asta-i doar un concept, o 
proiecţie care menţine în funcţiune roata hamsterului. 

Dar chiar şi afirmaţia asta, despre „menţinerea în funcţiune a roții 
hamsterului”, este un alt concept, pentru că mintea deja nu există. Este 
un văl iluzoriu, o iluzorie suprapunere. Şi nici măcar nu-i o reală 
suprapunere, pentru că a crede că există un văl sau o suprapunere este o 
parte din văl. 

Astea-s doar gândire abstractă. 

Cumva, filmul mental voalează alcătuirea naturală evidentă, natura 
deplin manifestată a tuturor lucrurilor, tot ceea ce există, Asta. 

Şi, cumva, crezi că ai fi real. Crezi că eşti o persoană reală, cu o minte 
şi un corp. Iar din această visare abstractă cu ochii deschişi, cumva, apare 
proiecția, şi proiectezi că vezi alte personaje. Cumva, proiectezi că un 
personaj nu are minte sau că altul are minte. Toate acestea sunt propriile 
tale proiecţii. 

Cumva, apare o proiecţie asupra unor personaje că ar fi mai speciale, 
mai valoroase sau mai importante. Dar în realitate, niciun personaj nu 
este special sau important sau mai mult sau mai puţin valoros, pentru că 
nici măcar nu există vreun personaj, nu există nici măcar corpuri 
separate în spaţiu. 

Iar din acest iluzoriu vis cu ochii deschişi — în care simţi că eşti o 
persoană reală într-o lume reală, relaţionând cu alţii — cumva, încep şi 
comparaţiile. Compari situaţia în care te afli, compari cine e mai bun, 
cine e mai prost, compari totul. Ai îndoieli, ai incertitudini. 

Deci, nu ştiu. Cum să îţi opreşti mintea? Ei bine, însăşi întrebarea 
face parte din minte. Întrebarea este doar o visare cu ochii deschişi, un 
concept abstract şi, cumva, cauţi un alt concept. La fel cum cauţi banii, 
cauţi fericirea, cauţi relaţiile, tot aşa poţi căuta şi această fantezie de a-ţi 
pierde mintea. Dar nu-i nicio diferenţă, totul este doar visare mentală cu 

ochii deschişi, fantezie despre ceva mai bun peste timp, altceva, ceva ce ai 
putea atinge, ceva de priceput. Totul este o proiecţie abstractă şi se 
desfăşoară în timp. 

Destrămarea minţii înseamnă prăbuşirea iluziei timpului. Toate 
graniţele se prăbuşesc. Se prăbuşeşte timpul, se prăbuşeşte locul, se 
prăbuşeşte spaţiul, se prăbuşeşte diferenţa, separarea, înţelesul. Cumva, 
această minte iluzorie proiectează înţelesuri asupra a orice, proiectează 
etichete şi sensuri şi concepte şi judecăţi, credinţe. 

Acesta este sfârşitul proiecţiilor. Este sfârşitul subiectului care 
proiectează obiecte mentale peste ceea ce se vede. Şi cumva, este 
dispariţia a ceea ce se priveşte, dispariţia privitorului, dispariţia a tot. Şi 
abia când totul implodează, se percepe cumva că nimicul este totul. Tot 
ce există este absolut nimic, cumva. Nu ştiu, nu ştiu ce se întâmplă. 

Libertatea este atunci când nimic nu mai are înţeles, pentru că nu 
mai există o minte care să dea sens la nimic. Şi cumva, se percepe că, ei 
bine, chiar şi atunci când părea să existe o minte, toată acea activitate 
mentală nu era altceva decât simple organizări de concepte, rearanjări de 
idei, şi ea nu cunoştea, de fapt, nimic, nu avea nicio valoare sau 
însemnătate în sine. Deci toate conceptele pe care le găseşti semnificative 
sau importante sunt doar intelectuale. Iar realitatea intelectuală aparţine 
visului şi nu are nicio valoare. 

Nu există valoare nicăieri. Valoarea înseamnă o condiţionare. Nimic 
nu are vreo semnificaţie. Semnificaţia înseamnă proiectarea unor 
condiţionări mentale peste ceea ce se petrece. 

Nu există limite nicăieri. 

Corpul nu este o limită. 

Nu există limite. 

Dacă vrei să-ţi opreşti mintea, ce vrea să însemne asta? Cine este 
acest „tu” care vrea să-şi oprească mintea? Ce eşti „tu”? Cum de te crezi 
separat de minte, cum poţi „tu” opri mintea? Oare nu-i totul doar un 
podcast mental: „Vreau să-mi opresc mintea”?! Nu există niciun real „tu” 
separat de minte. 

Ce dilemă! 

Crezi că ai o minte. Crezi că ai o minte, oare nu-i asta tot gândire?! 
Oare nu-i totul doar pălăvrăgeală: „Eu am o minte”?! Nu există vreun real 
„eu” care să aibă o minte reală, totul este o naraţiune. Pur şi simplu, totul 
este o poveste că ai avea o minte şi că trebuie să scapi de minte şi bla bla 
bla, pălăvrăgeală. 

Îmi pare rău, eu nu vorbesc pe limba minţii! 

Ce vis frumos cu ochii deschişi! Ce vis frumos cu ochii deschişi! Un 
vis de zi în care, cumva, „tu” eşti într-o călătorie pentru a scăpa de o 
minte sau pentru a te trezi sau elibera, orice ar fi. Toate astea sunt 
concepte proiectate într-un viitor abstract. Toate sunt naraţiuni, toate 
sunt poveşti, toate sunt o pălăvrăgeală. Şi nici măcar pălăvrăgeala nu 
există, pentru că a gândi că există o reală pălăvrăgeală ar fi tot 
pălăvrăgeală. „Am o pălăvrăgeală mentală, trebuie să scap de 
pălăvrăgeala mea!”. 

Cumva, încă simt mişcare mentală, zgomot mental. Nu e greşit, nu e 
corect, fiindcă, dacă aş gândi că e greşit, n-ar fi decât şi mai multă 
pălăvrăgeală. Chiar nu ştiu. 

Şi astfel, nimeni nu ştie nimic cu adevărat. Doar că unii emit nişte 
pălăvrăgeli şi, cumva, dau senzaţia că ştiu despre ce pălăvrăgesc. Dar 
nicio trăncăneală mentală nu poate şti ce se întâmplă de fapt. Şi toată 
pălăvrăgeala este lipsită de sens. Nu există greutate, nu există adevăr în 
nicio pălăvrăgeală. Nu există realitate în concepte, nu există realitate în 
credinţe sau concepte. 

Dar şi ăsta este un concept, anume că conceptele ar fi sau n-ar fi 
reale sau cu sens. Căci nu există sens şi nu există lipsă de sens, ambele 
variante sunt concepte, doar pălăvrăgeală. Deci ce spun nu constituie cu 
adevărat o perspectivă. Nu-i un punct de vedere. Ce este un punct de 
vedere, altceva decât un concept de pornire şi o structură de alte 
concepte construite plecând din acel punct?! Dar ce-i un punct?! Cum ar 
putea exista un punct — un punct de plecare, un punct de mijloc, un 
punct de sosire?! Cum ar putea exista cu adevărat ceva?! Cum de poate 
exista ceva dacă nu există graniţe, nu există limite?! 

Nu ştiu. 

Deci cum să îţi opreşti mintea? Ei bine, nu mă pot gândi cum să 
scapi de gândire, pentru că ar fi doar alte poveşti şi concepte despre a 
scăpa de minte, totul ar fi o naraţiune, totul ar fi doar un podcast. Cumva, 
ar fi un podcast care explică cum să scapi de un podcast. Cum oare ar 
putea discuţia care are loc în podcast să oprească funcţionarea 
echipamentului acelui podcast?! Aş spune că trebuie să se ardă siguranţa. 

Orice proces de gândire este perceput ca fiind inutil. Orice mişcare 
mentală în orice direcţie este percepută ca fiind complet inutilă. Nu 
există răspunsuri. Nu există concluzii. Nu există nicio posibilitate de a da 
un înțeles realităţii. Nu există nicio modalitate de a înţelege timpul, 
spaţiul, cauza, fizica, toate aceste chestiuni. Nu există nicio posibilitate de 
a înţelege realitatea. Oare există măcar o realitate?! Nu-i cumva ceva 
conceptual?! Dar oare există măcar ceva doar conceptual?! 

Iar chestia asta, cum să opreşti mintea, ei bine, dacă nu poţi să scapi 
de minte cu mintea, ce-ai zice de conştienţă, ce-ai zice de conştiinţă? Ce- 
ai zice de a fi prezent? Ei bine, nu funcţionează. Crede-mă, am încercat 
toate chestiile alea cu conştientizarea, am încercat toate chestiile alea cu 
prezenţa şi conştiinţa şi meditaţia. Nu duc nicăieri, ci doar îţi creează 
senzaţia că un „tu” face progrese spre ceva din viitor. Întărese 
sentimentul că „Mă aflu într-o călătorie, sunt din ce în ce mai conştient 
pentru ca, într-un final, să mă trezesc”. Conştientizarea nu are absolut 
nimic de-a face cu trezirea. Conştientizarea este un aspect al minţii, un 
aspect al visului. Şi când se termină visul, se termină şi conştientizarea. 
Este dispariţia conştiinţei. 

Senzaţia de conştiinţă este senzaţia de existenţă. Dar, cu adevărat, 
nu există nicio existenţă în sine. Există numai inexistenţa, care este şi 
existenţa. Nu-i nicio diferenţă, nu-i o opoziţie reală. 

Aşa că, meditează tu cât vrei, dar asta nu te va conduce la percepţia 
că, deja, nu există niciun „tu”. Nu va conduce iluzoriul „tu” nicăieri, din 
cauză că este iluzoriu. Mintea este complet iluzorie, în sensul că ar exista 
cineva în timp şi spaţiu, încercând să ajungă undeva sau încercând să se 
trezească. Este un iluzoriu vis cu ochii deschişi. Iar trezirea face parte din 
acest vis cu ochii deschişi. Iluminarea, eliberarea, toate acestea sunt idei, 
fantezii mentale, toate sunt doar conceptualizări. Conceptele sunt visare. 

Desigur, nu-i nimic în neregulă cu orice fel practică sau altceva... 

Nu-i nimic în neregulă dacă nu practici nimic. Nu-i nimic în 
neregulă dacă practici. Nu-i nimic în neregulă cu nimic. Mesajul de aici 
este că nu există niciun individ închis într-un corp care se mişcă prin 
lume şi având liber-arbitru. Deci orice aparent se întâmplă nu e cauzat de 
vreo acţiune a unor indivizi reali în lume. Lumea este o proiecţie a minţii. 
Corpul separat de lume este, de asemenea, o proiecţie a minţii. Fără 
minte, nu există corp. Corpul nu este perceput ca fiind diferit de mediu. 
Şi astfel, cumva, senzaţia că „tu” te mişti prin spaţiu încetează, deoarece 
corpul nu este ceva separat de mediu. Corpul nu este separat de 
împrejurimi. Cumva, există doar mediul nemărginit şi aici nu poate 
exista ceva limitat, ceva separat. Şi acesta este deja cazul aici. Aşa că, 
dacă apare senzaţia de separare, cumva, ea este deja nemărginirea. 

Niciun corp nu este, de fapt, corp. Există doar un mediu nemărginit. 
Şi cumva, în el apar nişte personaje, dar nu există nicio distanţă între ele. 
Nu există distanţă între lucrurile aparent separate în spaţiu, nu există 
pauze, nu există vid, nu există vacuitate. Nu există vacuitate, dar nu 
există nici plenitudine. Nici formă, nici fără formă. Nu există absolut 
nimic. Nici măcar nimicul nu există. 

Nu ştiu nimic. Ce descriu aici este mai evident decât orice ai putea 
cunoaşte vreodată. Este mai imediat, mai instantaneu. Atât de evident! Şi 
nu este, de fapt, nimic. 

Ce poveste drăguță, să crezi că-ţi poţi pierde mintea! Asta-i tot 
gândire. Şi nici măcar nu poate exista non-gândire, pentru că vigilenţa 
dacă mai există vreun gând face parte din gândire. E o tentativă fără de 
speranţă, fără de speranţă! 

Nu-i nevoie de speranţă. Speranţa poate exista doar dacă există 
senzaţia de timp. Nu poţi avea speranţă fără timp. Dar timpul este 
iluzoriu. Nici măcar nu există evenimente cu adevărat separate, înşirate 
pe o linie de timp. Asta-i doar un film mental abstract, gândire abstractă, 
atât. Asta pare a fi. 

Nu ştiu, nu ştiu. Nu ştiu. Ăsta e spectacolul. Un spectacol fără 
spectatori. Cine ştie, cine ştie?! Aş avea nevoie de o minte pentru a şti. 
Fără minte, nu există cunoaştere, ci doar spectacolul totului. 

Nu ştiu. 

18 iunie 2022 


Video: https://www.youtube.com/watch ?v=Z-kfQakdREY 

Tim Cliss - Întâlnire despre nondualitate (5 
mai 2022) 


Profesorul Tim Cliss, iluminat din Anglia, găzduieşte o întâlnire despre 
nondualitate. Aceasta este o selecţie din şedinţa online publicată în 5 mai 
2022. 


Introducere 

Atunci când discutăm despre Asta, când vorbesc eu sau oricine 
altcineva, în general, când auziţi că se vorbeşte despre Asta sau când citiţi 
ce a scris cineva despre Asta, nu înseamnă că ştie despre ce vorbeşte. Nu 
înseamnă că înţelege. Nu înseamnă că ceea ce spune explică ceva. Nu 
există nicio explicaţie. Iar misterul este că nici nu este nevoie de vreuna. 

Desigur, acest lucru nu-l poate mulţumi niciodată pe „eu”. „Eu” 
întotdeauna vrea o explicaţie, întotdeauna vrea să înţeleagă, întotdeauna 
vrea să ştie. Nu despre asta vorbim aici. 

Tot ce poţi spera este să capeţi o descriere cu care să rezonezi, care 
să ţi se potrivească, de genul „Oh, da, oh, da, asta este! Nu ştiu exact ce 
este, dar da, asta este!” Asta-i maximum ce poţi spera. 

Dacă crezi că există unii vorbitori care chiar ştiu despre ce vorbesc şi 
au o explicaţie clară pentru Asta, îţi faci iluzii. Până şi simpla descriere — 
care-i tot ce avem la îndemână — chiar şi ea este o încercare zadarnică. Şi 
adesea pare o jalnică tentativă de a descrie totul-care-este-nimic. 

Deci tot ce avem la îndemână sunt doar nişte descrieri, care îţi pot 
place sau nu. Nicio descriere nu este mai aproape sau mai departe de 
adevăr, căci însăşi noţiunea că am putea fi mai aproape de adevăr sau de 
realitate este iluzia. Asta este deja tot ce există, deci nu are cum exista 
ceva mai aproape sau mai departe. Asta este libertatea şi pacea. Nu există 
nimeni care să ştie mai mult sau mai puţin, indiferent de aparenta lui 
ştiinţă sau ignoranță. 

O libertate şi o pace atât de simple, ridicol de simple! 

Şi totuşi, este un vid atât de mare: o golire de orice căutare, o golire 
de orice întrebări, o golire de cale spirituală sau de călătorie, o golire de 
speranţă. 

Şi, totuşi, nu o disperare. Golit de sens şi, totuşi, fără a fi un non- 
sens. Golit de scop şi, totuşi, scopuri apar. 

Cu adevărat, necondiţionat. Fără excepţii, nimic nu este exclus. 
Exact aşa cum apare Asta, aşa cum este viaţa, în toată gloria ei uimitoare, 
absolut misterioasă. 

Dar misterul constă în lucrurile obişnuite. Nicio speranţă pentru nu- 
ştiu-ce miracole. Miracolul este Asta. Asta este miraculoasă. Singurul 
miracol. Veşnic. 

Asta nu pune întrebări. 

Te poţi simţi foarte derutat, pentru că nu ai nimic de făcut. Nimic nu 
trebuie făcut. Acţiunile se întâmplă, dar nu-s necesare. Viaţa nu-ţi cere 
absolut nimic. Tu ceri ceva de la viaţă. Ceilalţi „tu” cer ceva de la tine. Dar 
Asta nu pune întrebări şi nu cere nimic. 

Prin urmare, totul e bine, indiferent de ceea ce se întâmplă. Prin 
afirmaţia asta nu înţeleg că „eu sunt bine” sau „tu eşti bine” sau chiar că 
„viaţa e bună”. Vreau să spun că e bine chiar şi atunci când nu e bine. Şi 
este bine, pur şi simplu, pentru că totul este aşa cum este. 

XXX 

- Întrebarea mea despre meditaţie: meditaţia se simte la fel înainte 
sau după eliberare — dacă pot folosi termenul de eliberare? Meditaţia 
poate fi foarte relaxantă chiar şi după eliberare? 

- Da, bineînţeles. Deci, lui Philippe îi place să se relaxeze meditând, 
iar lui Tim îi place să se relaxeze lovind o minge de golf şi înjurând atunci 
când nimereşte aiurea. Dar toate acţiunile sunt egale, asta e. 

- Să meditezi, să joci golf sau să bei bere e acelaşi lucru. 

- Da, da. Dar, desigur, făcând lucruri diferite, se obţin lucruri 
diferite. Însă minunea este că există o egalitate absolută în toate. Nu 
există ceva mai important sau mai puţin important. Cred că tocmai asta-i 
o cheie şi un motiv pentru care vorbim despre Asta, pentru că distruge 
complet evaluările de genul: „Oh, asta-i bun pentru mine, iar asta-i rău 
pentru mine; asta-i vrednic, iar asta-i murdar sau nedemn; asta-i sfânt, 
iar asta-i profan”, toate aceste judecăţi despre bine şi rău, despre ceea ce 
e corect şi ceea ce e greşit. 

Unul dintre lucrurile pentru care m-a atras buddhismul a fost că era 
singura religie fără Dumnezeu, aşa credeam eu. Mi s-a părut foarte 
interesantă. Şi, bineînţeles, noţiunea de iluminare mi se părea atractivă. 
Dar am ajuns la „Calea celor opt adevăruri nobile” şi atunci mi-am dat 
seama că este la fel de rea — dacă nu chiar mai rea decât creştinismul — în 
privinţa judecării a ceea ce este bun şi ceea ce este rău, ce este corect şi ce 
este greşit. Erau acele opt lucruri corecte pe care trebuia să le faci în 
fiecare zi. Şi m-am gândit că este al naibii de îngrozitor — să te faci singur 
în fiecare zi să te simţi ca naiba, din cauză că nu poţi trăi la înălţimea 
acelui standard de corectitudine imposibil de atins. 

- Da, într-adevăr, am trecut şi eu prin acele multe lucruri pe care 
să le faci sau să nu le faci în buddhism. Şi se mai spune că nu este o 

religie, pentru că nu are un Dumnezeu. Dar în acelaşi timp, Buddha este 
considerat omnipotent, omniscient, omniprezent. 

- Care mai este atunci diferenţa?! 

- Deci este văzut ca Dumnezeu. 

- În schimb, aici ţi se permite libertatea de a face ceea ce preferi. 

În ce priveşte dorinţa ta de a medita, poţi să-i dai curs, pentru că te 
face să te simţi bine. Dar nu are niciun rost să meditezi ca să te aducă mai 
aproape de non-dualitate. Nu există nicio posibilitate de a te apropia mai 
mult. Meditezi doar pentru plăcerea ta. Vreau să spun că întotdeauna m- 
a terminat cu spatele şi nu reuşeam nici măcar să schiţez un lotus. 
Tendoanele mele, după 30 de ani de fotbal, sunt mult prea scurte pentru 
a face asta. 

- Da, mulțumesc Tim. 

- Mulţumesc, Philippe. Vreau să spun că nu este nimic în neregulă cu 
nimic. E o totală libertate pentru preferinţele naturale pe care le are cel 
pe care-l numeşti „eu”. Dar în realitate, niciuna dintre preferinţe nu este 
a „ta”, ci sunt cele naturale ale fiinţei umane pe care o numeşti „eu”. 
Libertatea pentru preferinţe este unul dintre motivele pentru care putem 
vorbi despre Asta ca de o eliberare. 

XXX 

- Trebuie să spunem aceste poveşti, dar toate sunt complet fără sens. 
Problema cu aceste poveşti despre Trezire, poveşti despre Iluminare, este 
că prezintă un imens pericol — poate nu atât un pericol, ci o mare 
problemă -— prin faptul că „eul” nu se poate abţine să nu gândească: „Oh, 
deci există o speranţă!”... „Pentru că asta i s-a întâmplat lui Tim (Cliss), 
asta i s-a întâmplat lui Tony (Parsons), asta i s-a întâmplat Lisei 
(Cairns).” Nu s-a întâmplat nimic. Există doar Această întâmplare. 

- Am înţeles, da, sigur. 

- Iar memoria pare să nu mai funcţioneze la fel de bine ca înainte, 
pentru că nu mai este la fel de importantă. La mine, memoria 
funcţionează bine, dar trebuie să spun că nu îmi amintesc orice aş vrea să 
îmi amintesc. Deci memoria încă funcţionează, dar toată acea importanţă 
acordată memoriei pare să se fi evaporat. Aş putea avea oricând o 
amintire clară a unei situaţii trecute şi emoţiile să apară odată cu acea 
amintire. Deci, da, memoria există. 

- Da, mi-e greu, nu prea pot explica. Mă gândesc uneori: „Oh, sunt 
recunoscătoare”, iar apoi mă întreb: „Cine e recunoscătoare şi cui îi 
sunt recunoscătoare?” Dar apoi îmi manifest recunoştinţa şi mă simt 
minunat. 

- Nu, Kathy. Aici, la mine, există o mare recunoştinţă. E mult mai 
multă recunoştinţă decât a simţit vreodată „eul”. Şi nu trebuie neapărat 
să aibă logică. Vorbim despre „pacea şi dragostea care întrece orice 
înțelegere”. Asta înseamnă că nu trebuie să aibă sens. Recunoştinţa este 
ceva absolut natural. 

- Da, recunoştinţa, dar ajungi să te întrebi „recunoştinţă pentru 
ce?”. Recunoştința vine întotdeauna cu opusul ei. 

- Ei bine, ce-ai zice de recunoştinţă pentru orice?! 

- Dar de recunoştinţă pentru nimic?! 

- E acelaşi lucru. 

- Acelaşi lucru, bine. Dar nu prea poţi să-i dai de capăt acestei 
dileme. 

- Am afirmat că „există atâta recunoştinţă”, iar apoi „eul” s-a băgat 
imediat cu întrebarea: „Dar cine e recunoscător?”. Ei bine, niciodată nu 
există nimeni. Toate sentimentele şi gândurile „mele”, de fapt, nu sunt 
ale mele. Doar despre asta am tot vorbit. Restul e indescriptibil. 

Deci singurul mesaj de aici e că tot ceea ce numim experienţele 
„mele”, viaţa „mea” se întâmplă în mod natural. Nimic din toate astea nu 
e al „meu”. Dar, desigur, „eul” nici nu vrea să audă de aşa ceva: „Măcar 
lasă-mă cu ceva!”. Ei bine, nu! Viaţa nu te recunoaşte. Nu există nimeni. 

Singurele care îţi recunosc inexistentul „eu” sunt celelalte „euri” — 
ceea ce-i foarte ironic, pentru că, desigur, ele nu te pot înţelege niciodată. 
Ştii foarte bine că nimeni nu te-a înţeles vreodată. Orice „eu” ştie asta. 
Este o impresie foarte puternică. 

Îmi amintesc că, pe când făceam psihoterapie, mă lovea ca un baros 
sentimentul că nu puteam fi înţeles, nici măcar de către geniala mea 
terapeută, în care îmi investisem toată speranţa. Era al naibii de evident 
că nu mă poate înţelege. Şi apoi am priceput: „Doamne, nimeni nu mă 
înțelege!”. 

Dar, desigur, cel mai rău este când: „Oh, nu mă pot vedea pe mine 
însumi!”. Este groaznic pentru „eu”, e o adevărată teroare, poate fi o 
groază absolută. Însă nu ai de ce să te temi. Pur şi simplu, nu ai ce vedea. 

XXX 

- Deci cel mai simplu mod de a defini iluminarea este că senzaţia de 
„eu” nu mai revine sau nu mai apare. 

- Da, aşa, ca o poveste. Dar nici asta nu sună prea bine. Adevărul este 
că, pentru orice fiinţă umană, „eul” nu este o constantă. „Eul” vine şi 
pleacă. Senzaţia de „eu” este, uneori, foarte puternică şi greu de suportat, 
mai ales când „eul” spune că lucrurile nu sunt aşa cum ar trebui să fie — 

atunci se simte foarte greu şi solid. Dar orice „eu” cunoaşte şi clipe de 
eliberare de povara de a fi un „eu”. Despre astfel de clipe vorbesc. 

Deci nu există un sine permanent. Este iluzoriu, fie că crezi sau nu. 
Şi, da, descriind în poveste cum este Trezirea, poţi spune că „eul” s-a 
destrămat. Dar nu am avut experiența destrămării sinelui. Nu pot vorbi 
despre acest lucru ca despre un eveniment. 

Cu adevărat, nu există evenimente. Evenimentele sunt utile doar 
pentru povestire. Noi separăm Asta în evenimente separate în memorie. 
Dar nu există deloc evenimente separate. Asta e absolut întreagă. Şi Asta 
e tot ce există. Desigur, putem spune poveşti despre evenimente, însă 
doar atâta sunt: nişte poveşti despre evenimente separate. Dacă ne-am 
limita să spunem „Doar Asta există şi este întreagă”, atunci povestea s-ar 
sfârşi şi n-ar mai fi nimic de adăugat. Ceea ce, desigur, nu ar fi îndeajuns 
pentru o lectură sau o conversaţie. 

Şi eu am tot aşteptat marele eveniment. Da, acesta-i e morcovul de 
aur al iluminării, eliberării sau trezirii sau orice ai aştepta: că vei şti când 
vei ajunge acolo. Tot ce pot spune este că NU vei şti când vei ajunge 
acolo. Nu-i nimic de aflat, Asta este totul. Nu există acolo. Nu există un 
acolo. 

Am putea spune că există doar aici, dar, fără acolo, nu există nici 
măcar aici. Ştiu că lui Eckhart (Tolle) îi place mult să vorbească despre 
„aici şi acum” şi sunt foarte populare chestiile astea: mindfulness şi 
prezenţa şi a fi prezent. Dar toate astea sunt încă alte rahaturi pe care 
„eu” trebuie să le facă — să fie mai prezent. Cum ai putea fi mai puţin 
prezent?! Ce zici de treaba asta? Întreb foarte serios. 

- Phyllis scrie în chat: „Oare nu identificarea este cea care se 
dizolvă?”. 

- Da, am putea spune asta. Totuşi, atunci nu mai există nimeni. 

Am fost acuzat că: „Tot ce ţi s-a întâmplat, Tim, este o disociere. 
Suferi de tulburare de disociere şi n-ai făcut altceva decât că te-ai 
depersonalizat. Acum ai un sine dezidentificat de el însuşi şi care neagă 
existenţa eu-rilor.” 

- Numai un psihoterapeut putea spune asta. 

- Da, că aş suferi de asta. Însă pot înţelege foarte bine de ce 
psihoterapeuţii şi psihologii şi psihiatrii ar spune-o, pentru că asta-i 
povestea care are sens pentru ei. Are un sens perfect. Are sens şi pentru 
mine, când îmi amintesc cursurile de formare. 

Dar nu despre asta vorbim aici. Chestia cu pierderea identităţii nu-i 
chiar aşa. Adică o poţi spune, dar nu-i adevărată. Pentru că nu există 

nimeni care să aibă sau să nu aibă o identitate. Deci, în realitate, 
identitatea rămâne exact aceeaşi. Dar nu-i identitatea „mea”. 

Vreau să spun că mulţi dintre vechii mei prieteni nu mă privesc ca pe 
un om diferit atunci când mă întâlnesc, nu cred că sunt radical schimbat, 
ci personajul este acelaşi. De fapt, doar atâta poate cunoaşte cineva 
despre tine. Şi chiar aş vrea să subliniez acest lucru. Crezi că ceilalţi 
oameni „te” cunosc. Ei bine, nu. Repet, nu există niciun „eu” pe care să-l 
poată cunoaşte. 

Desigur, se poate spune că există o tristeţe în treaba asta. O simt ca 
pe o mare pierdere. M-am jelit pe mine însumi. A existat destul de multă 
durere. Sincer, am jelit după mine, e ca şi cum ai participa la propria 
înmormântare. Dar asta-i o fantezie obişnuită, nu-i aşa? E ca şi cum ai fi 
la propria înmormântare, doar că eşti singurul care plânge. [Râsete] 
Nimeni altcineva nu a observat că te-ai dus. Şi e greu să le vorbeşti 
despre asta celor dragi. Deci ai plecat, dar eşti încă aici. 

Dacă vacuitatea îţi va deveni evidentă, îţi sugerez să nu vorbeşti 
despre Asta cu niciun prieten apropiat sau cu familia ta. Găseşte nişte 
grupuri de non-dualitate şi discută numai acolo. Pentru că prietenilor sau 
rudelor tale nu prea le-ar plăcea să le vorbeşti despre Asta. 

Şi am simţit multă tristeţe din cauza asta. Am vrut atât de mult să o 
împărtăşesc cu ei. Şi, la naiba, nu poţi. Nu o poţi împărtăşi, decât dacă 
există receptivitate. Este aşa un dar! Şi vrei să împărtăşeşti darul. Acesta 
este cel mai mare dar pe care l-ai putea oferi vreodată, dar nu poţi să-l 
oferi. 

Desigur, nu există cu adevărat un cineva care să primească darul. 
Adică darul există, dar „eu” nu are cum să-l aibă. Prin urmare, treaba 
asta poate fi foarte dificilă. Aş fi uimit dacă nu ar fi aşa, în majoritatea 
cazurilor. 

Dacă aţi primit acest cadou şi vreţi să-l împărtăşiţi, ăsta ar fi sfatul 
meu: împărtăşiţi-l doar celor care vi-l cer. Nu îl oferiţi din proprie 
iniţiativă. Nu va fi bine primit. Am fost foarte trist pentru că... oh, fir-ar 
să fie...! [Lacrimi] 

iunie 2022 


Video: https://www.youtube.com/watch?v=JL2CgNOGtRI 

Mounia — Învăţături spirituale vs 
Nondualitate radicală 


Mounia Zitouni este algeriancă, iar cunoaşterea limbii engleze a ajutat-o 
să se ilumineze pe calea nondualităţii fără compromisuri. Este o mămică 
grijulie şi îngăduitoare, dar care îşi mai face timp să vorbească pe YouTube cu 
amatorii de nondualitate, împărtăşindu-ne descoperirile sale spirituale. 


Bună ziua tuturor. În mod evident, se pare că există o contradicţie 
între învăţăturile spirituale şi non-dualitatea radicală. Şi ne putem pune 
întrebarea dacă sunt valabile învăţăturile spirituale sau ce tot repetă non- 
dualitatea radicală, anume că „nu există nicio cale de a ajunge la 
iluminare”. Care dintre variante este adevărată? 

Acela care întreabă asta e iluzoriu. Şi nici nu contează răspunsul. 
Dar când eşti într-o călătorie spirituală şi încă nu ai simţit o rezonanţă cu 
mesajul non-dualităţii radicale (că „nu există un tu”), atunci crezi că faci 
nişte progrese. Dar, în realitate, „tu” nu evoluezi către nicăieri. 

Pare să existe iluzia că persoana ta se îndreaptă spre undeva, dar nu- 
i aşa. Adică, în afară de gândurile care îţi spun că te afli într-o călătorie 
spirituală şi că te îndrepţi undeva, aşa ceva nu există. Există doar 
întâmplările, şi atât. 

Dar ce spune povestea nu există, niciodată. Povestea nu este reală. 
Povestea este doar o grămadă de cuvinte, concepte, etichete care ni se 
învârt în cap. 

Prin urmare, nu e nicio contradicţie faţă de ce spune non-dualitatea 
radicală, anume că „tu nu exişti”. Asta sună uneori că „nu este nimic de 
făcut pentru a ajunge la iluminare”, ceea ce este chiar adevărat. Dar poate 
să sune cam derutant pentru minte. Pentru minte, repet. Doar mintea se 
zăpăceşte. Căci ea se întreabă mereu care este următorul pas. Mintea 
vrea să ştie care variantă este cea valabilă, pentru a o aplica. Dar mintea 
sau ego-ul nu înţelege că el nu a făcut vreodată ceva, de la bun început, 
niciodată nu a înfăptuit nimic. 

Trebuie să îi vină vremea persoanei ca să poată auzi că ea nu există. 
Ceea ce este, de fapt, cam greu de auzit. Dacă crezi că „tu” eşti cel care ai 
făcut practicile, exerciţiile, lucrul cu umbra şi îmbunătățirile reale din 
viaţa ta, când auzi acest mesaj — mesajul non-dualist, care spune că „tu” 
nu exişti, ci există doar Sinele — este ceva greu de suportat. 

Şi nici nu-l vei auzi, până în ziua când îl vei putea auzi. Acest mesaj 
nu este pentru toată lumea. Unii oameni nici măcar nu vor încerca să-l 

asculte, pentru că este absurd. Alţii o fac, dar tot le revine continuu 
îndoiala „Mda, dar asta nu-i pentru mine. Nu, eu nu sunt Sinele, eu nu 
sunt Acela, nu pot fi, cum să fiu eu Sinele?!”. Şi aşa te întorci la vechea 
îndoială şi căutare şi la strădania de a te lămuri cu mintea ta. 

„Eul” nu poate crede că Asta este tot-ce-este sau că el nu există. Şi 
astfel, în mod automat, întotdeauna va înțelege greşit mesajul non- 
dualist. 

Noi nu ne dăm seama că absolut toate gândurile pe care le avem, 
toate sunt iluzorii. Dar, uneori, un gând este mai bun decât altul. Şi ni se 
pare că a urma gândul mai bun este o cale mai bună — atunci când 
simţim că „noi” suntem cei care acţionează. 

Dar aşa ni se prezintă lucrurile. Ai un gând, de exemplu: „Această 
persoană nu este deloc bună”. Apoi îţi vine alt gând care spune „Dar de ce 
o judeci? Cel mai bine ar fi să o ierţi”. Şi uneori ni se pare că ascultăm de 
gândul superior, fiindcă aşa ni se prezintă el, ca superior. Dar, în fond, 
sunt numai gânduri. 

Ar fi putut să nici nu te deranjeze că persoana respectivă nu este 
bună şi să treci mai departe. Dar aşa-i tendinţa eu-lui de a gândi în bucle, 
în cercuri. Şi orice-ar gândi, gândeşte în buclă. 

De aceea, la un moment dat, se pare că senzaţia de „eu” trebuie să fie 
anihilată. Iar mesajul non-dualist radical este foarte bun în acest sens, 
pentru că blochează tendinţa eu-lui de a vrea să controleze totul. Nu-i 
mai lasă nicio speranţă. Şi se pare că este singura cale ca să pricepi cu 
adevărat că „tu” nu exişti. Şi că nu ai existat de la bun început. 

Deci, în acest fel, energia minţii se epuizează. 

Totodată, cred că aceasta este o modalitate adaptată vremurilor 
moderne, pentru că, în trecut, nu erau disponibili atâţia învăţători ca 
astăzi. Acum, dai click şi ai acces la o mulţime de conţinut spiritual 
absolut uimitor. Mă refer la toţi aceşti oameni extraordinari, cei mai buni 
vorbitori pe teme spirituale şi învăţători spirituali cu mulţi ani de 
experienţă. 

Aşa că, pentru a modera această ofertă, pentru că toate astea sunt 
hrană pentru „eu”, pentru a aduce un echilibru, au apărut şi mulţi 
vorbitori non-dualişti, care au rolul de a opri complet eul, de a-i bloca 
orice întrebare, orice îndoială sau convingere pe care o are. 

Sper că v-a plăcut. Ne vedem foarte, foarte curând. La revedere. Şi 
„namaste”... 9 


22 iunie 2022 
Video: https://www.youtube.com/watch>v=pbWjwsYpvQ4 

Mei Long — Libertatea nu are nicio realitate 


Nimicul nu are realitate, el fiind realitatea naturală, frumuseţea şi 
libertatea imposibil de cunoscut. Discuţii despre nondualitate cu Mei Long, 
selecţii din întâlnirea online din 29 aprilie 2022. (Este de preferat să vizionaţi 
videoclipul, fiindcă chinezoaica Mei este mai expresivă prin râs decât prin 
comunicare în limba engleză.) 


Introducere 

Bună seara tuturor, bună ziua, bine aţi revenit la întâlnire! Bine aţi 
venit tuturor! 

Avem doar veşti bune. Dar veştile bune nu au nicio realitate. Nu 
servesc niciunui scop, fie că sunt veşti bune sau rele, pur şi simplu, nu au 
realitate. Tot ce există, orice se întâmplă nu are nicio realitate. Fie că este 
real sau ireal, pur şi simplu, nu are realitate. A împărtăşi acest mesaj sau 
a nu-l împărtăşi, nu e nicio diferenţă, pentru că nicio variantă nu are 
realitate. 

„Nu are realitate” înseamnă că nu conţine niciun sens, nu are niciun 
scop, nu serveşte la nimic. Orice emoţii, orice gânduri, orice sentimente, 
pur şi simplu, nu au nicio realitate. Nu este vorba de a respinge, de a 
nega sentimentele, emoţiile. A spune că nu există realitate nu este o 
respingere. Şi totuşi, se poate întâmpla şi aparenta respingere sau 
acceptare a sentimentelor sau emoţiilor. Dar nu există nicio realitate în 
asta. 

A lua lucrurile în serios, a gândi „O, da, ceea ce se întâmplă este cât 
se poate de real”, şi a lua totul în serios nu are realitate. Şi totuşi, nu face 
asta cineva. Respingerea situaţiilor se întâmplă sau acceptarea situaţiilor 
se întâmplă, dar nu se întâmplă cuiva. Pur şi simplu, nu există realitate. 
(Discuţia nondualistă) despre lucruri reale sau ireale, pur şi simplu, nu 
are nicio realitate. 

Pentru „persoană”, ceea ce se întâmplă este absolut real. „Ceea ce se 
petrece este real şi mi se întâmplă mie.” Ceea ce se întâmplă în viaţa 
noastră, în povestea vieţii nostre, totul pare real, absolut real pentru 
individ. Chiar şi asta, ce facem aici acum. Persoana vede totul ca fiind 
real. Dar nici chiar asta nu are realitate, ceea ce înseamnă că nimeni nu 
acţionează acum, în acest eveniment, iar cel care ia lucrurile în serios, ca 
fiind reale, nici acela nu există. Lucrurile se întâmplă de la sine, fără 
vreun făptuitor separat, fără un centru de voinţă. 

Este acelaşi lucru a spune „tot ce există este real şi ireal” cu a spune 
„nimic nu este real sau ireal”. Pur şi simplu, nu există realitate, adică 

nimic nu are realitate. Ceea ce este, în mod paradoxal, realitatea 
naturală, totalitatea necondiționată. 

Pur şi simplu, nu există realitate, deloc. 

Aceasta a fost introducerea. Şi acum, vă rog, să ridicaţi mâna sau să 
vă activaţi microfonul, ca să dialogăm. Oricine este binevenit. 

Xe %e 

- Mei, îmi place foarte mult felul în care vorbeşti. Ştiu că vorbele nu 
pot comunica mare lucru, şi că folosind „nicio realitate” sau „nu există 
realitate” este acelaşi lucru cu a spune „iluzia”, dar îmi place mai mult 
când spui că nu există realitate. 

„Nicio realitate” înseamnă că nu există un centru concret, nu există o 
realitate concretă. Pentru persoană, realitatea este ceva concret, persoana 
este un centru concret, în mijlocul unei realităţi solide. Această persoană 
se află în mijlocul realităţii. Dar individului îi este groază să audă că nu 
există realitate, [Râsete] pentru că ea este însăşi baza existenţei sale. 

- Deci atunci când vorbeşti despre realitatea naturală te referi la 
ceea ce numim 'Totalitate, sau te referi la ceea ce nu este realitate? 

Realitatea naturală este tot ce există. Este această discuţie pe care o 
avem acum. Să fii în această cameră, să ai gânduri, să rezonezi cu acest 
mesaj sau să nu înţelegi absolut nimic. Este tot ceea ce se întâmplă. Asta- 
i realitatea naturală. Este ceea ce este, ceea-ce-există. 

Este, de asemenea, respingerea acestui mesaj, rezonanţa cu el sau, 
dimpotrivă, frustrarea că nu-l pricepi, este totul, orice. Poate fi orice. 
Nimic nu are realitate, înseamnă, de asemenea, că nimic nu are nicio 
semnificaţie. Şi asta-i libertatea. Nu există realitate. 

- Deci, totul şi nimic sunt la fel. 

Da, totul este nimicul. Totul, ceea ce este imposibil de cunoscut. 

- Deci, necunoaşterea este totul. 

Aş spune, mai degrabă, necunoscutul, ceea ce nu poate fi cunoscut. 
Dar nu pentru că ar fi prea dificil, prea profund, ca un obiect misterios 
care-i dificil de înţeles. Nu este aşa. Este, pur şi simplu, tot-ce-există şi nu 
există nicăieri ceva separat de ceea-ce-există. De aceea este imposibil de 
cunoscut, este necunoscutul. Pentru că nu există nimic separat de tot-ce- 
există care să-l poată cunoaşte. 

- Deci necunoscutul este totul... şi totul este nimicul. 

Da, nimicul. Nimic nu are realitate. 

- Nimic nu are realitate... 

A spune „este real” nu are realitate sau a spune „este ireal”, nici asta 
nu are realitate. 

- Deci nu există nici o diferenţă între real şi ireal, iar acestea sunt 
doar... 

Real şi ireal, nu sunt două chestiuni diferite, două fenomene diferite, 
cum am spune „asta e real şi opusul e ireal”. Nu. Ele nu sunt separate. 

- Pentru persoană, întotdeauna există opuşi, asta e condiționarea 
persoanei, să aibă mereu gânduri opuse... 

Da, da. Această aparentă senzaţie de individ separat nu are nicio 
realitate. De aceea este imposibil să scapi voit de această senzaţie de 
separare. Absolut imposibil. 

- Şi, de asemenea, este imposibil să înţelegi incognoscibilul. 

Bineînţeles, pentru că nu te poţi separa de necunoscut. Nu există 
nicio separare. 

- Da, există doar ceea ce se întâmplă. 

Există doar ceea ce se întâmplă, dar fără a avea vreo realitate. 
[Râsete] Este de necunoscut. Nimic nu poate fi cunoscut. Şi asta-i 
libertatea. Nu poate fi cunoscută, nu poate fi experimentată, nu poate fi 
recunoscută. 

- Deci tot ceea ce apare chiar acum nu are realitate, este 
necunoscutul. 

Este necunoscutul, da, este necunoscutul. Şi apare ca o floare, ca un 
mormânt, ca orice, ca o dezamăgire în dragoste. 

- Dar nu are nicio realitate. 

Nu. Ca şi îndrăgostirea, ca şi dragostea romantică, ca şi despărţirea. 

- Mulţumesc foarte mult. 

Mulţumesc, mulţumesc. 

XX % 

- Tot eu, mai am o întrebare | Râsete] 

Râsul, râsul ăsta nu are nicio realitate, nu are niciun sens. Plânsul... 

- Plânsul, râsul, orice. Deci când spunem „Asta” ne referim la 
Incognoscibil. 

Da, da şi întotdeauna există numai Asta. Orice se întâmplă, orice 
apare, este tot Asta. 

- Îmi place cum vorbeşti despre chestiunea asta pentru că arăţi 
spre vacuitate şi nu vorbeşti prea mult despre „realitatea visată”, 
despre „iluzie”. 

Da, acea aparenţă, care apare ca iluzie şi se simte reală din punct de 
vedere experienţial, nici ea nu are realitate. 

- Este atât de uimitor, este cu adevărat uimitor. Mă simt ca un copil 
de cinci sau şase ani. 

Nu are valoare, Asta nu are nicio importanţă, nu are realitate. Iar că 
nu poţi accepta ceea ce s-a spus aici, nici neacceptarea asta nu are vreo 
realitate. Nimeni nu acceptă sau nu acceptă, nu acţionează cineva. Totul 
se întâmplă. 

- Dar nu pentru cineva anume. 

Pentru nimeni. 

e Xe 

- Mei, îmi place cum spui tu, îi spui „nicio realitate”, acestui 
necunoscut îi spui „fără realitate”. Prefer „fără realitate”. Ştiu că astea 
sunt doar cuvinte, doar o poveste. Dar în loc să spui „nimicul”... 

E un alt mod de a vorbi, da. 

- Ştiu că e doar o poveste, dar impactul pe care-l are expresia „nicio 
realitate” îmi dă sugestia că „Doamne, există chiar şi mai puţin decât 
nimicul”. 

Frumuseţea este că nu există realitate. [Râsete] Libertatea, asta-i 
libertatea supremă! Nu există realitate. „O, Doamne!” Este deja moartea 
eului [Râsete] E deja mort. 

- Şi de aceea nimic nu este important şi nimic nu contează şi nimic 
nu e ceva cu adevărat serios... 

În cadrul poveştii, există şi lucruri aparent importante şi pe care le 
iei în serios. De pildă, când îmi consult pacienţii, îi iau în serios. Se 
întâmplă şi aşa, dar nu este nicio realitate în asta. 

- Deci când spui „de netăgăduit”, că este de netăgăduit... 

E de netăgăduit că emoţiile, gândurile şi sentimentele nu au o 
realitate în sine. Dar nu înseamnă că emoţiile ce apar sunt respinse sau 
negate. 

- Da, pentru că în Totul sunt incluse toate, Totul nu pune condiții. 
Este o iubire necondiționată. 

Totul este necondiţionat, iar în el intră inclusiv respingerea 
emoţiilor, a anumitor sentimente. 

- Orice se întâmplă. 

Da, se poate întâmpla şi asta. Dar respingerea emoţiilor nu are vreo 
realitate în sine. A nu crede ceea ce se spune, a avea sau nu încredere, 
toate astea nu au nicio realitate. Nu există nicio semnificaţie, nimic din 
ceea ce se întâmplă nu are vreun scop. A încerca să înţelegi sensul vieţii, 
în toate modurile posibile, nici măcar asta nu are nicio realitate. 
Bineînţeles că nu-i nimic greşit. Doar că nu au nicio realitate. 

- Iar dacă nu există realitate, înseamnă că nici nu există nimeni 
care să fie real. 

Nu, nu. 

- E atât de simplu. 

E prea simplu, absolut, da, e dincolo de gândire. 

- Mulţumesc. 

Mulţumesc. 

Be ae ae 

Chiar şi persoana mea, desigur, persoana ar prefera să aibă 
experienţe plăcute, mai degrabă decât experienţe rele sau negative. Dar 
chiar şi această preferinţă nu are realitate. 

Cu alte cuvinte, „nu există realitate” înseamnă că totul este doar 
vacuitate. Este un gol de realitate, lipseşte un centru concret, o realitate 
concretă, adică ceva cu adevărat real. 

Nimic nu are realitate. 

O, Doamne! 

Religii, gânduri, diferite şcoli de gândire, orice, emoţii, sentimente, 
poveşti. Şi aici e frumuseţea, nimic nu are realitate. Wow! O, Doamne! 

Nici măcar frumuseţea nu are realitate, asta-i marea frumuseţe. 

Persoana tânjeşte spre o realitate ultimă pe care să o experimenteze. 
Nici măcar acest dor nu are nicio realitate. Deja! 

XXX 

- Mei, ce părere ai despre a te simți iritat? 

Pardon! 

- Când eşti iritat sau enervat. 

A fi iritat, ce minunat! | Râsete] 

- Să zicem că cineva este iritat când îi pun o întrebare. 

E minunat! 

- Nu-i nimeni acolo căruia îi pasă, nu-i aşa? 

Ce bucurie! [Râsete] Nimeni nu face asta, şi totuşi asta se întâmplă, 
pur şi simplu. Să fii iritat sau frustrat sau supărat, să fii trist, să ai inima 
frântă, este uimitor. 

- Bine, mulţumesc, cred că mi-a ajuns, mulțumesc. O 

A fi minunat, miraculos de iritat! O 

Iritarea nu are nicio problemă cu ea însăşi, pur şi simplu, apare fără 
să se cunoască, fără să se simtă pe sine. 


3 iulie 2022 


Video: https://www.youtube.com/watch>?v=dEjsROkQUK8 

"Non-negociabilul", cu Emerson Non- 
Duality 


Canadianul Emerson, din Toronto, este un entuziast promotor al 
nondualităţii radicale, după ce, în urmă doar cu câteva luni, a primit graţia 
trezirii spirituale şi viaţa i s-a schimbat profund. In ultimul timp a susţinut 
nenumărate întâlniri video şi în persoană, oferind oricui ocazia să pună 
întrebări, el răspunzând neobosit cu toată bunăvoința şi sinceritatea. Urmăriţi 
selecţii dintr-una din şedinţele recente. 


Introducere 

Vă mulţumesc mult pentru aşteptare. Bine aţi revenit. 

Deci aici discutăm despre non-negociabilul. Asta este non- 
negociabilul. Ceea-ce-există nu se negociază niciodată. Dar se pare că 
există, totuşi, un negociator care vrea să negocieze ceea ce nu este 
negociabil. El negociază ce să existe, negociatorul vrea să controleze ceea 
ce nu poate fi controlat. 

Deci tot ceea ce, aparent, se întâmplă este imposibil de negociat. Ş 
Există deja. Există deja. Nu poate fi schimbat. Nu poate fi evitat. Nu 
poate fi modificat. 

În căutarea lui Asta, mereu se întâmplă această negociere: ce se 
poate face, ce se poate obţine, ce se poate câştiga. Dar fiecare clipă ce se 
petrece este deja non-negociabilă. Nu poate fi modificată. 

Şi este necondiționată. Fiecare clipă este perfectă. Dar când apare 
negociatorul şi întreabă „Există ceva mai bun decât Asta? Putem negocia 
Asta? Putem încerca să îmbunătăţim Asta? Pot fi mai fericit? Pot scăpa 
de anxietate? Pot elimina asta şi aia?”, el întotdeauna negociază ceva care 
este deja perfect necunoscut. Nu-i nimic greşit sau corect în ce face el, 
dar în acelaşi timp, nu se poate negocia nimic. 

Şi în convorbirile despre non-dualitate, subiectul este întotdeauna 
non-negociabil. Există deja. Este deja prezent. Este deja neschimbător, 
este inefabil. Este complet inefabil. 

Iar uneori apare un fel de rugăminte fierbinte, un fel de „Păi, ştiu că 
Asta nu este negociabilă, dar ce zici de următoarea mea propunere?!”. 
[Râsete] 

Şi este foarte amuzant când îţi dai seama, după aparenta Trezire — 
deşi nu se trezeşte nimeni şi nimeni nu se va trezi vreodată, ci doar în 
poveste — când se vede cât de ridicolă e povestea, una dintre afirmaţiile 
obişnuite este „O, dar mereu a fost aşa, întotdeauna a fost non- 
negociabil”. [Râsete] Şi este destul de şocant, pentru că în tot acest 

aparent timp, căutătorul a tot încercat să negocieze: „Poate, dacă voi 
deveni mai bun, poate, dacă măresc durata meditaţiei la două ore, poate 
că atunci...”. Dar cel care caută, cel care negociază, este însăşi iluzia. 
Iluzoriul negociator tot încearcă... [Râsete] să se târguiască cu non- 
negociabilul. Şi continuă să o facă iar şi iar şi iar şi iar. Şi devine foarte 
frustrat. Şi va spune „Înţeleg ce spui, dar n-ai putea totuşi să-mi dai o 
tehnică, n-ai putea să-mi oferi ceva ce pot obţine, ceva ce pot cunoaşte, 
ceva la care să ajung, ceva să pot digera, n-ai putea cumva să mai 
simplifici?”. 

Iar vorbitorul va răspunde ceva de genul „Păi, tot-ce-există este Asta. 
Nimic nu există în afara lui Asta. Nu ai cum rata Asta. Este izbitor de clar 
că nu se poate negocia”. [Râsete] 

Şi e o idee ridicolă că se poate îmbunătăţi ceea ce este deja perfect, 
ceea ce este deja desăvârşit, ceea ce este deja de necontestat, ceea ce este 
deja libertate, ceea ce este deja iubire necondiționată. Când apare 
gândirea şi pune nişte condiţii, de fapt, ea respinge ceea se oferă 
întotdeauna fără negociere. Aşa e mereu. 

Este ca într-un scenariu umoristic, când, într-un magazin e afişat: 
Totul este aşa cum este. 

Intră negociatorul şi întreabă „Bine, bine, dar cât costă Asta?”. 

Asta este deja aşa cum este. 

„Cum aş putea să obţin Asta?”. 

Asta este deja aşa cum este. 

„Pot să achit Asta în rate?”. 

Asta este deja aşa cum este. 

Cam aşa se pare că se întâmplă şi în întâlnirile noastre, vor avea loc 
multe negocieri, vor fi multe întrebări despre ce se petrece cu adevărat. 

Prin urmare, ceea ce este non-negociabil este Infinitatea, Claritatea, 
unii îi spun Absolutul — deşi eu nu prea folosesc acest cuvânt — Întregul, 
Desăvârşirea,  Perfecţiunea, Iubirea necondiționată, Libertatea 
necondiționată. Dar toate acestea sunt sinonime pentru ceva ce nu poate 
fi descris, inefabil, şi este, de asemenea, non-negociabil. 

Cred că mi-am exprimat destul de clar punctul de vedere. [Râsete] 

Dacă aveţi întrebări, daţi-le drumul. Să înceapă negocierile! [Râsete] 

E amuzant, pentru că habar nu aveam despre ce voi vorbi astăzi. 
William vorbea mai devreme despre negocierile pentru autostradă şi 
atunci mi s-a ivit în minte: „Voi vorbi despre faptul că nimic nu se poate 
negocia”. Pentru că exact asta făceam pe vremea când eram un căutător 
spiritual, încercam să propun ceva de genul: „Sunt cu adevărat disperat 
să obţin Asta. Poate, dacă voi asculta opt ore pe zi comunicări 

nondualiste... Poate, dacă voi nota fiecare spusă...”. Este o negociere. 
Încercarea de a O înţelege, de a O pricepe, de a O cunoaşte, dea O 
imagina, toate sunt nişte negocieri. 

Cineva scrie pe chat: „Introducerile tale ne lasă întotdeauna fără 
cuvinte”. [Râsete] Mulţumesc, mulţumesc. Nu e meritul meu. [Râsete] 

E E 

- Factorul timp devine foarte important la îndeplinirea unui 
contract. Dar nu cred că se aplică în acest context. 

Nu, nu se aplică deloc, din cauză că, de fapt, nu există niciun 
contract. Ceea ce prezint aici este deja complet. Nici măcar nu are nevoie 
de negocieri, de aceea este non-negociabil. Căutătorii spirituali vor 
continua să caute Absența. Este deja absentă. Căutătorii vor căuta 
dispariţia eu-lui. Nu a existat niciodată niciun eu. Apoi vor negocia: 
„Aproape am ajuns la capăt, ascult foarte mult această comunicare. De 
20 de ani tot caut.” Asta-i negocierea. E ca şi cum ar implora „Sunt atât 
de aproape de Asta”, îşi justifică cererea prin faptul că mai au atât de 
puţin până la Asta. 

- „Dacă mergem să ascultăm un alt vorbitor nondualist, oare am fi 
mai câştigaţi?” 

[Râsete] Depinde. Fi bine, dacă mergi la vorbitori de genul 
nondualismului fără compromisuri, nu vei câştiga nimic. 

Uneori, când unii vorbitori comunică despre nondualitate făcând 
compromisuri cu eul — deşi Asta nu se poate negocia — este aproape o 
înşelătorie, când vă spun că, pentru a ajunge la Ea, puteţi practica una şi 
alta, orice vă oferă ei. Este un fel de dezmierdare. Unii mă întreabă „Cum 
de poţi fi atât de brutal, deşi pari o persoană amabilă?”. Iar eu le 
răspund: adevărata compasiune sau bunătate înseamnă să spui sincer că 
nu se poate obţine nimic, fiindcă nu există niciun „tu” care să poată 
obţine ceva. Şi orice altă abordare este, de fapt, o cruzime. Dar repet, nu e 
nimic greşit sau corect în astfel de abordări. Când văd că se prescriu 
practici - deşi nu-i nimic greşit sau corect în practici — sau interogaţia 
sinelui (cine sunt eu?), din perspectiva mea, pare o cruzime. Pentru că 
ceea ce este deja oferit nu se poate negocia. 

Desigur, vor spune şi ei că Asta nu se poate negocia, eventual cu alte 
cuvinte, vor menţiona că „Asta este deja perfecțiunea, dar lăsaţi-mă să vă 
conduc eu acolo, apoi să rămânem în acea perfecţiune, să descoperim...” 

- Transportul până „acolo” e inclus în contract. [Râsete] 

Da. Se ajunge greu la Asta. 

- Foarte greu. [Râsete]. Mulţumesc încă o dată că faci aceste 
întâlniri. 

Cu plăcere, Steve. 

- Mulţumesc. 

Mulţumesc şi eu. 

+ > 

Avem o întrebare pe chat: «Bună Emerson. Este bunătatea un 
aspect al persoanei separate?» 

Păi, nu există nicio persoană separată, nu-i aşa?! Deci nu poate 
exista vreun aspect a ceva inexistent. Prin urmare, bunătatea se 
întâmplă, cruzimea se întâmplă. Dar nu sunt aspectele cuiva. În 
momentul în care se strecoară separarea, apare şi negociatorul care 
încearcă să negocieze Unitatea non-negociabilă a tot ceea ce există deja. 
Deci bunătatea este doar bunătate. 

«Ce frumos, cum apare această bunătate de nicăieri!» 

Mulţumesc foarte mult. 

«După iluminare, mai poţi nutri învinuiri şi critici?» 

Da, ele se pot manifesta, dar de către nimeni. În momentul când se 
percepe faptul că nu există indivizi separați, că nu a existat niciodată vreo 
separare, atunci ele ar deveni o auto-învinuire sau auto-critică. Dar astea 
nu apar deloc, fiindcă nu mai există un eu. Se poate ivi o învinuire sau o 
critică, dar apare şi dispare rapid, pentru că nu e cauzată de cineva, nu 
provine de la o persoană. 

- > 

«Salut, Emerson, poți să spui ceva despre Puterea Prezentului?». 
[Râsete] 

Puterea Prezentului este un instrument de negociere a ceva ce nu 
poate fi negociat. Pentru că Asta există întotdeauna. Nici măcar nu O 
putem numi „Acum”, pentru că, până s-O numim, deja nu mai este 
„acum”. 

Din câte îmi amintesc, când eram un căutător spiritual, am citit 
cartea „Puterea Prezentului” şi mi-a cam plăcut, ca să fiu sincer. De fapt, 
devenise un fel de semn de superioritate pentru mine. De exemplu, când 
mă plimbam sau când citeam o carte, îmi spuneam „Nu eşti în prezent, 
eşti în mintea ego-ului, ar trebui să fii în prezent, ar trebui să fii în 
prezent”. (O Aşa că stabilisem o ierarhie: „Cunosc puterea prezentului şi 
sunt atât de prezent, încât pot vedea că ceilalţi oameni nu sunt prezenţi”. 
Nu-i nimic greşit sau corect în treaba asta, dar pentru personajul 
Emerson devenise un instrument sau un mecanism de negociere a Ceva 
care este mereu prezent. Încearcă să evite Ceea ce există deja prin crearea 
unui Acum iluzoriu. Şi devine un sistem foarte complicat. Poate că aşa se 
întâmplă când iei droguri, crezi că ai ajuns la Puterea Prezentului, şi 

poate că asta i s-a întâmplat şi autorului. 9 Dar nu-i nimic greşit sau 
corect în treaba asta. 
ED E 

Prin urmare, Acest non-negociabil poate apărea ca anxietate, poate 
apărea ca o durere de cap. Nu-i neapărat numai stări fericite. Iar dacă le 
respingi, atunci îşi măresc influenţa asupra ta. Anxietatea devine 
suferinţă, depresia devine foarte intensă, pentru că este negată şi doreşti 
altceva în locul ei, vrei o experienţă complet diferită. 

Eul încearcă să negocieze ceva pe care l-ar vrea altfel. Respinge ceea 
ce există pentru ceva ce consideră că ar fi mai bun decât Asta. Când există 
acea căutare, eul simte că trebuie să existe ceva mai bun decât există deja. 
Însă când eul dispare, ideea „când voi fi eliberat, atunci depresia mea va 
dispărea, anxietatea mea va dispărea, problemele mele financiare se vor 
evapora”, ideea asta devine o fantezie. 

- Devine ca un morcov atârnat de băț. 

Da, foarte bine ai spus, mulţumesc. 

Deci, este ca un morcov, ca o momeală, această tânjire după ceva 
care nu există. Pentru că deja ţi s-a oferit ceea ce există. Iar când vrei să 
ai o experienţă diferită, te uiţi la ce există şi ţi-ai dori să fie altceva. Nu-i 
nimic greşit sau corect în treaba asta, dar se pare că de aici provine cea 
mai mare suferință. Din cauză că strigi „Vreau să ies de aici!”, deşi nu ai 
cum scăpa de Asta. Dar este doar o piesă de teatru, doar un joc. 

Şi nu există vreo alegere în nimic. Da, asta-i chestia, că nu există 
liber-arbitru. Chiar şi dorinţa de a ajunge la acel morcov care te aţâţă 
este, de asemenea, ceea ce se întâmplă, este Incontestabilul, 
Indiscutabilul care apare sub această formă. Tot ceea ce se iveşte este 
deja Asta, în fiecare detaliu al realităţii. Este în perna asta, este în acel 
model din spatele camerei, este în umiditatea din Toronto, este în 
zâmbet, este în gazul din stomac, că d-aia ţin în poale această pernă. 
[Râsete] Este în toate. 

Dar, din moment ce asta este, din moment ce astea se întâmplă, nu 
mai cauţi altceva diferit. Este o totală acceptare, pentru că nu mai există 
nicio persoană aici care să se plângă „Păi, nu mă simt bine” şi tot felul de 
chestii de genul ăsta. Există doar ceea ce există şi nu se poate alege nimic 
altceva. 

Aşadar, ceea ce, aparent, se întâmplă când negociatorul vede că nu 
poate negocia o cale de ieşire, este că el se dizolvă. Iar această contracție 
energetică care căuta altceva mai bun decât Asta, atunci este percepută ca 
fiind o simplă iluzie şi că nimeni nu poate face nimic contra ei. 


kk 

- Ai spus recent, într-una dintre numeroasele tale întâlniri prin 
Zoom, LRâsete] un lucru frumos, că, în acel moment, „de ce, când şi 
cum” îşi dau singure răspuns, devin chiar ele răspunsul. Bănuiesc că 
atunci nu mai există nicio întrebare, dar ai putea vorbi mai mult despre 
ideea asta, pentru că mi s-a părut minunată şi aş vrea să te aud 
dezvoltând-o. 

Da, pe vremea când eram un căutător spiritual, mă întrebam mereu 
„de ce?” şi „când?”, întrebări care nu făceau decât să păstreze separarea şi 
să genereze mereu alte nelămuriri de genul „cum să reuşesc asta?”, ştii, 
toate acele întrebări care se înmulţesc pe măsură ce găseşti nişte 
răspunsuri. E ca într-una din acele nopţi când agonizezi în suferinţă şi te 
gândeşti că trebuie să scapi cumva: „cum să fac asta, când voi ieşi din 
asta, ce am nevoie pentru a reuşi asta?”. Te învârţi în jurul cozii şi te 
bălăceşti într-o iluzie. Şi totul continuă iar şi iar şi iar. 

Asta se petrece, până când se vede că cel care pune întrebarea este şi 
răspunsul, cel de care încerca să scape este acelaşi care răspunde la 
întrebare — ceea ce înseamnă că este ireal şi real în acelaşi timp, că este 
deja perfecțiunea. Şi atunci, acele întrebări care tânjeau după un răspuns 
sunt deja satisfăcute. Totul este deja clar, deja desăvârşit, deja rezolvat, 
deja deplină mulţumire. 

Atunci se percepe că acele întrebări sunt deja însăşi Perfecţiunea 
care îşi pune singură întrebări, şi că orice întrebare şi orice răspuns care 
apare, toate sunt Perfecţiunea. 

Chiar până şi acea jinduire de a înţelege, „de ce această disperare?”, 
este, de asemenea, tot Perfecţiunea, care-şi doreşte cu disperare propria 
sa absenţă sau speră la o perfecţiune mai bună. Însă este deja perfectă. 

Aşa se întâmplă cu toate aceste întrebări, vin şi pleacă din minte. Iar 
acum mi se pare de-a dreptul amuzant — pentru că era doar o iluzie, doar 
o poveste — toată acea agitaţie a căutătorului de a încerca să găsească 
Asta, de a vrea să se elibereze din ceva, şi convingerea „Ce bine-ar fi dacă 
aş dispărea, dacă eul mi s-ar dizolva!”, şi apoi „Dar cum să fac asta, la ce 
să apelez?”. 

- Recunosc că mi s-a întâmplat o dată sau de două ori... SIar şi 
iar, de nenumărate ori. 3 

Da, da. Odată ce se vede că acela — deşi nu există cineva — acela care 
pune toate aceste întrebări are şi toate răspunsurile, înseamnă că nu 
există o persoană separată care întreabă şi nici un răspuns separat de ea, 
totul este deja complet. Totul este deja perfecţiune. Este Perfecţiunea 
care apare ca fragmente imperfecte. Şi atunci, întrebările „de ce, când, 
cum, ce?”, sunt percepute simultan ca fiind şi răspunsuri. 

Deci cel care pune toate aceste întrebări este inexistent, pentru că 
este perfect. Este deja non-negociabil, pentru că este iubire 
necondiționată. Aşadar, iubirea necondiționată este disperată să se vadă 
pe sine. Iubirea necondiționată întreabă de ce nu se vede încă. Din 
moment ce totul este permis, iubirea necondiționată acceptă totul, 
inclusiv această orbire temporară. 

Deci, pentru a fi mai clar, cel care respinge este acelaşi care acceptă, 
este Întregul. Acela pune o întrebare şi acelaşi răspunde la ea. 

- Mi-aş dori să înţeleg ce spui! | Râsete] 

lar cel care vrea să înţeleagă este deja Perfecţiunea. Adică, 
Perfecţiunea încearcă să priceapă ce deja Ea este. 

- Mulţumesc 

Mulţumesc şi eu. 

E E 

Cuvintele sunt doar un fel de instrumente de separare, etichetând 
fiecare detaliu ca fiind separat de Întreg. Este ca atunci când ai un pepene 
mare şi pui etichete pe tot pepenele: mango, banană şi alte fructe. Dar e 
doar un pepene verde. Sunt doar nişte sugestii. Toate aceste cuvinte nu 
înseamnă nimic, sunt chiar inutile. Încearcă să descrie ceva, dar nu se 
potrivesc cu ceea ce există. 

- Deci cuvintele doar indică spre o parte a Întregului, mai mult sau 
mai puţin, descriu doar o parte a Întregului. Dar totul este deja o 
Unitate. Nimic nu este separat. Cuvintele doar descriu părţi din această 
Unitate desăvârşită. 

Da, putem spune asta. De fapt, cuvântul fragmentează tăcerea, căci, 
fără cuvinte, totul este doar tăcere. Adică, nu a fost niciodată 
fragmentată. Când apar cuvintele — deşi nici ele nu sunt separate de 
tăcere — sugerează că ar fi fragmentată. Prin modul în care vorbim acum, 
suntem divizați de sunete. Dar ceea ce ne uneşte — deşi nu există mai 
mulţi de „noi” — este tăcerea. 

Porțiunea non-negociabilă din Asta este tăcerea. Desigur, nu este 
chiar o porţiune, dar oricum, non-negociabilul este nemişcarea. Această 
aparentă mişcare sau aceste aparente sunete sunt negocieri, sunt iluzii. 

- Da, mulţumesc. 

Mulţumesc şi eu. 

- Mulţumesc pentru clarificări. 

E E i 

«Trezirile de scurtă durată — ca întrezăriri sau licăriri ale 
Realităţi — fac parte tot din Vis». 

Da, putem spune şi asta, mulţumesc. 

«Salut, Emerson. Îmi place când spui Desăvârşire. Poţi să dezvolţi 
subiectul?» 

Da, e doar un alt cuvânt pentru ceva ce nu poate fi schimbat, care 
este deja complet, de neschimbat. Tot ce se întâmplă în acest aparent 
moment este de neschimbat. Tot ceea ce gândeşte orice aparent individ 
este inevitabil. Deci tot ceea ce există este Asta, şi nu există nimic în afara 
Ei. 

Însă de undeva apare şi gândul că ceva lipseşte, că din Asta ar lipsi 
ceva. Iar afirmaţia că Asta este desăvârşită sau împlinită, arată că totul 
este deja plin, complet. E ca şi cum există deja abundență peste tot, dar 
căutătorul continuă să caute lipsuri. E ca şi cum fiecare clipă ar conţine 
un cufăr cu aur, iar căutătorul întreabă „Dar unde sunt perlele?”. O 

Şi data viitoare, când vede clipa plină de perle, întreabă „Dar unde 
sunt diamantele?”. Respinge ce conţine clipa, i se pare că nu are de ajuns. 
Şi acea comoară pe care o caută toată lumea apare în orice, apare în 
indigestie, în anxietate, în cafea. Este o mare surpriză să vezi că orice 
apare în fiecare clipă este deja perfecțiunea, este deja premiul pe care îl 
căutai. Şi este în orice. 

3% 

Am primit o grămadă de întrebări aici, Tej spune: «Poţi vorbi 
despre faptul că nu există posibilitatea de a alege nimic, niciodată?» 

Da, este destul de greu de vorbit despre asta, fiindcă mulţi dintre 
voi... chiar şi acest personaj, Emerson, când era un căutător, credea că 
are de ales. Deci povara de a crede că ai liber-arbitru, că poţi alege, este la 
fel cu a crede că poţi negocia. Dar când vezi că totul se întâmplă deja la 
modul perfect, arată că Asta este deja perfecţiune — şi nu o pune nimeni 
la cale. Ci toate se desfăşoară de la sine, fără să fie conduse de nimeni. 
Acest Întreg, această infinită Totalitate se desfăşoară de la sine. 

Sau referindu-ne la viaţa ta aparentă, încă mai crezi că ai o viaţă 
personală, că o conduci tu, că tu alegi să faci una sau alta. Şi este o iluzie 
foarte persistentă, pentru că se bazează pe ideea că „aici sunt eu”. Este 
precum acel mecanism de control foarte puternic când cineva are o 
personalitate dominantă, este un manipulator, şi nu poate renunţa la acel 
control, pentru că şi-ar pierde puterea. 

Ce sugerez aici este că, negociind păstrarea liberului-arbitru sau a 
posibilităţii de alegere, căutătorul dovedeşte că încă doreşte să controleze 
ceea ce se întâmplă automat. EI ar putea accepta că „nu există timp” sau 
că „nu există nimeni aici”. Dar căutătorul nu poate renunţa deloc la 
liberul său arbitru. 

De fapt, alegerea liberă este doar o iluzie foarte subţire. Pentru că, 
din moment ce nu există nimeni care să aibă liber-arbitru şi nu a existat 
niciodată, înseamnă că acest aparent mecanism e doar o iluzie, care îi 
sugerează că poate naviga autonom, că poate negocia evenimentele. 

Dar este o mare aroganță să creadă că ar putea face ceva. Este ca şi 
cum ar negocia paradisul. „Uite, Asta este deja paradisul. Tot ce apare 
este deja perfect.” Dar apoi negociatorul, care crede că poate alege în 
mod liber, spune: „Ştii ce, vreau un paradis mai bun, pentru că îl merit, îl 
caut de mult timp, vreau acea mare iluminare”, şi alte lucruri de genul 
ăsta. 

Deci dorinţele şi nevoile sunt alimentate de impulsul de a controla 
lucrurile, de ideea că „eu am de ales aici”. Dar când idea asta se năruie 
sau apare un abandon de genul „O, la naiba, nu nici să fac rău, nici să fac 
bine. Aşa că, în loc să-mi fac griji, mai bine să mă bucur de spectacol” O, 
atunci apare un fel de uşurinţă în toate, senzaţia intensă că eşti viu. 

Personajul nu se mai ocupă să se ferească de umbre, nu mai încearcă 
să conducă maşini imaginare, să controleze lucrurile. Doar iluzia 
nevrotică a liberului arbitru îl ţinea captiv în ideea că ar putea decide 
ceva, când de fapt, el nici nu exista, de la bun început. 

3% 

- Da, înțeleg foarte clar ce spui. Dar contracția energetică din corp 
îmi dă senzația că „eu” sunt încă aici. Este o descriere frumoasă, mai 
mult sau mai puţin, dar încă nu am ajuns acolo. Asta e, atâta timp cât 
continuă, n-am ce-i face. 

Da, tocmai ai pus un fel de autocolant pe tot pepenele şi l-ai numit 
„contractat”. Dar e doar o mică etichetă, care nu înseamnă nimic, pentru 
că totul este deja întreg. Şi nu-i nimic greşit, căci Întregul nu poate fi 
despărţit în asta şi în aia. Chiar în acest moment, Nimicul vorbeşte cu 
Nimicul. 

- Da, e incredibil de uşor. 

E foarte simplu. 

- E foarte simplu. 

Este atât de simplu că, odată ce se percepe cât de simplu este, 
aproape că nu-ţi vine să crezi. Şi aşa a fost dintotdeauna. Un întreg 
neschimbat, uimitor, necondiţionat. Întotdeauna a fost întreg. Un pepene 
întreg, doar cu etichete diferite pe el. Care sunt doar nişte sugestii, 
sugerate de ceva care nici măcar nu există. 

- > 

- Vreau să-ți zic că nu prea mai simt vreo activitate emoţională. De 

parcă totul ar fi plat. E în regulă şi aşa, doar că nu mă mai recunosc. 

Da, ce spui tu e doar o poveste, dar la fel ca în povestea ta, când 
eram un căutător, iar căutarea era pe cale să se încheie, aveam o senzaţie 
de platitudine, da, aşa e. 

E ca atunci când un copilaş face o criză de furie şi este ignorat. O Pur 
şi simplu, nu i se mai dă atenţie, iar enervarea lui se atenuează, pentru că 
nu mai are cui să-şi arate nervii. Mama îmi spunea aşa: „Când erai mic şi 
nu ne mai uitam la tine, tăceai din gură şi uitai de plâns şi te întorceai la 
jucăriile tale”. E ceva foarte asemănător cu treaba asta. Atunci când vezi 
că nu e nimeni afară şi nu e nimeni înăuntru, totul se calmează. 

- Iar altceva ce mi se întâmplă este că nu-mi mai pasă că sunt 
singură. 

Nu eşti singură şi nu ai fost niciodată singură. 

- Da, oricum nu eram cu nimeni, dar acum nu mai vreau să vorbesc 
cu nimeni. Nu mai vreau să stau cu oamenii, pentru că nu mai am chef 
să fac ce face toată lumea şi să mă port ca o „persoană”, dacă înţelegi ce 
vreau să spun. 

Da, cam aşa ceva. Şi eu devenisem un fel de pustnic, îmi cam 
pierdusem interesul pentru ce era în jur. Percepeam clar că nimeni nu 
făptuieşte nimic, că nu alegi nimic, aşa că eram total relaxat. Stăteam 
degeaba, doar priveam în jur şi nu făceam nimic. Dar nu ca să obţin ceva 
prin pasivitate, ci era, pur şi simplu, un fel de epuizare psihică. 

- Te simţeai epuizat şi fizic? 

Personajul Emerson, nu chiar, dar îşi epuizase căutarea, pentru că se 
ambalase cam tare în acel efort. Dar repet, nimeni nu se poate epuiza, 
pentru că nu există nimeni. Aparent, căutarea nu mai era la fel de 
serioasă, nu mai eram dominat de ea. Înţelegi, Kelly? 

- Da. Mi se pare că, participând la aceste întâlniri, parcă aş primi o 
doză de sănătate mintală. 

Da, da. 9 Asta făcea şi Emerson. Aproape că se predase — desigur, 
nu există nimeni care să se predea — dar apăruse un sentiment de 
renunțare la toată căutarea lui. Face şi acest abandon parte din Asta, 
pentru că atunci când se percepe care-i realitatea, negociatorul nu mai 
vrea să se bage. ONu mai vrea să se prezinte la serviciu şi să-şi facă 
treaba, pentru că a obosit. Zice „Tot negociez de ani de zile şi se pare că 
nu reuşesc să ajung nicăieri, aşa că mai bine stau şi mă uit la Netflix toată 
ziua”. Cam asta pare că s-a întâmplat cu acest personaj. Era multă 
lenevie, de genul „şi ce dacă?!”. 

- Da, exact, „şi ce dacă?!”. 

Ceva de genul „cui îi pasă?!”. Deşi nu a renunţat la toate credinţele 
lui, totuşi, a trecut printr-un fel de deprogramare. Atâta timp crezuse cu 

tărie că „eu” pot face ceva, că „eu” pot realiza ceva, însă a căzut de atâtea 
ori, până nu s-a mai putut ridica. 9 S-a epuizat atât de mult tot căutând, 
încât a căpătat „sindromul oboselii căutătorului spiritual” — ăsta-i un 
sindrom nou. | Râsete] 

Totuşi, ăsta-i doar o altă iluzie. 9 Dar acest sindrom al oboselii 
căutătorului spiritual pare că se strecoară şi se manifestă ca o lenevie: „şi 
ce dacă?!” sau „ce mai contează?!”. Iar apoi, doar arareori mai vine la 
întâlniri, pentru că gândeşte: „Ştii ce, totul e o nebunie!”. Nu-i aşa că 
totul pare o nebunie atunci când dispare eul?! Vezi că totul se întâmplă în 
mod automat, dar oamenii aleargă de colo-colo încercând să dirijeze 
spectacolul. 

Dar apoi, brusc, îţi dai seama: „Nici măcar nu există nişte persoane 
separate care aleargă de colo-colo şi fac toate chestiile astea. Ce se 
întâmplă aici? În ce zonă crepusculară am intrat?”. Ş 

Iar apoi, dintr-o dată, te gândeşti: „O, dar asta-i ceva natural. Este 
natura lucrurilor. Acesta este, de fapt, normalul. Iluzia era că „eu” conduc 
spectacolul, că mai există şi „alţii”, că există un liber-arbitru, că am de 
ales să fac sau să nu fac lucruri, că pot ajunge undeva.” Acolo era 
nebunia. 

Iar nebunia asta o vedem peste tot, în emisiuni TV, în muzică şi 
peste tot. Este ca o propagandă consecventă şi zgomotoasă despre 
separare. E ceva de genul „Eu sunt aici, iar acolo sunt ceilalţi indivizi”. 
Este o propagandă atât de puternică, e ca o sectă, secta separării. Dar 
când influenţa ei nu mai are forţă asupra ta, simţi că nu mai poţi asculta 
nimic din toate chestiile astea de spiritualitate. Aproape că devii alergic la 
spiritualitate. Ai simţit şi tu asta? 

- Vrei să spui, spiritualitatea organizată? 

Orice tip de spiritualitate, de orice orientare. Chiar şi acel 
nondualism care pozează ca nondualitate. Este un fel de alergie la toate. 

- Da. Am crescut în religia catolică şi am fost recent la o 
înmormântare, la o slujbă catolică. Dar nu am mai putut să-mi fac 
cruce. Adică a fost un efort, fiindcă mă gândeam: „Dar pentru ce fac 
asta?”. Ascultând rugăciunea domnească, mi se păreau nişte cuvinte 
fără sens. 

Da, iar pentru personajul Emerson, când cineva mă salută cu 
„Namaste”, îmi vine să-i zic, „relaxează-te, omule!”. [Râsete] Deşi înainte, 
mi se părea un salut sacru, credeam în el: „Divinul din mine se înclină în 
faţa divinului din tine!” Acum, când aud cuvinte sanscrite, am o reacţie 
alergică la ureche, nu mai vreau să aud cuvinte precum karma sau 
dharma. 

- Da, pur şi simplu, nu mai au sens nici pentru mine. 

Sunt doar nişte cuvinte pe care le foloseam, dar le înţelegeam în mod 
greşit când eram învăţător spiritual. lar după îndepărtarea tuturor 
acestor pretenţii iluzorii — deşi nu e nimic greşit sau corect în ele — acum, 
când totul este natural, poţi căpăta o senzaţie dezolantă şi aproape 
plictisitoare. Dar, de fapt, nu-i rău deloc. Nu mai are toate acele focuri de 
artificii. Este doar naturaleţe, ca atunci când te uiţi duminica la 
emisiunile de pe Discovery Channel, cu animale — aşa devine viaţa. Totul 
se mişcă în jurul tău, ca şi cum ai privi nişte elefanţi, dar în loc de 
elefanţi, vezi nişte aparenţi oameni care merg, de colo-colo şi vorbesc. 

- Da, m-ai făcut să mă simt mai bine. 

Mulţumesc. 

Şi din când în când, poţi să discuţi cu acest Emerson, ridicol de 
arătos, dar inexistent. [Râsete] Asta a fost o glumă. Aşa, pentru sănătatea 
mintală. 

- Da, mulțumesc. 

Mulţumesc, Kelly. 

3 

Discutam cu cineva despre faptul că în acest personaj (Emerson) nu 
mai există nici un filtru, aşa că el poate fi foarte amabil, dar poate fi şi 
foarte direct. Şi obişnuia să fie un personaj atât de diplomat, ceea ce 
acum a dispărut, îţi va spune în faţă cum stă situaţia. Pentru că el nu 
vorbeşte cu „altcineva” şi nimeni nu face nimic din toate astea. Totul se 
întâmplă de la sine. 

Repet, acestea sunt doar poveşti despre nişte personaje, care nici 
măcar nu sunt necesare, pentru că nu se întâmplă nimic cu adevărat. Dar 
se pare că există un mare interes în a se vorbi despre această aparentă 
perspectivă post-trezire. Ţin o grămadă de şedinţe individuale în care 
mulţi clienţi — dar şi asta-i doar o poveste, „eu” nu ţin nimic, nu am făcut 
niciodată nimic — ei simt o aparentă relaxare şi apoi îmi împărtăşesc 
aceste poveşti de genul „Hei, Emerson, după ce am făcut împreună acea 
şedinţă, acum sunt super-leneş. Mi-am pierdut motivaţia. Sau mi-am 
pierdut pasiunea”. Şi sună cam sumbru, dar poate că, în povestea acelui 
om, pasiunea aia îi provoca multă suferinţă, multă dramă inutilă. 

Încercam şi eu să păstrez compania unor prieteni spirituali, dar, din 
păcate, detectorul de rahat mi-a sunat alarma. Desigur, fără certuri, dar 
le-am spus: „Bine, nicio problemă, nicio problemă”, dar nu mă mai 
interesa, nu mă mai atrăgea ce slăveau ei. Iar asta e doar o poveste — şi ar 
putea fi invers pentru alte aparente personaje — dar acestui personaj 
(Emerson) îi place să fie singur, îi place să cânte la pian şi să fie DJ. E 

îndrăgostit de DJ-it, îi place să cânte la pian non-stop. Şi nu are nevoie de 
nicio aprobare, de nicio palmă prietenească pe spate. Îi place să facă se 
simte. 

Dar poate fi şi invers pentru vreun alt personaj, care, probabil, ar fi 
vrut să fie altfel. Repet, toate astea sunt doar poveşti, dar ceea ce pare să 
se întâmple la unii dintre oamenii cu care am vorbit după aparenta lor 
trezire — care, apropo, nu se întâmplă niciodată cuiva — este acea 
resemnare a negociatorului. Şi este o adevărată eliberare să acţionezi 
după cum simţi. 

Ieri vorbeam despre subiectul ăsta că, pe când căutam eliberarea, 
credeam că îmi găsisem calea predând meditaţia, dar apoi am descoperit 
că era doar o altă capcană. Dar ce se spune aici este că nimeni nu a fost 
niciodată prins în vreo capcană, nu există nicio persoană în poveste, totul 
se întâmplă de la sine, iar această înţelegere este o imensă eliberare, 
anume că nimeni nu face nimic din toate astea. 

Nu există vreun „cineva” care încearcă să schimbe lucrurile. 

- > 

Ştii de ce rezonezi, Shir, atunci când auzi spunându-se că nu există 
un „tu”? Îţi blochează sistemul de credinţă. Pricepi că nu există nimeni 
care să creadă ceva. Nimeni nu ştie nimic cu certitudine. Niciun cineva 
nu ştie ce este realitate sau ce este iluzie. Deci rezonanţa este cu vidul. Cu 
necunoaşterea. Şi de aceea personajul tău simte o atracţie pentru Asta. 

Dar devine foarte frustrat, pentru că se tot agaţă de ideea că viaţa ar 
fi reală. E. ceea ce pare să ţi se întâmple, şi nu-i nimic greşit în asta. Sau 
de ideea că ar exista gânduri obiective. Deşi ai sentimentul că ai întrezărit 
realitatea, când Shir nu mai exista deloc, totuşi, Shir continuă să se 
întoarcă şi să negocieze. 

- Mi s-a întâmplat de multe ori să am nişte licăriri ale adevărului. 

Da, da, numai că Shir continuă să se întoarcă, crezând că el dirijează 
spectacolul. „Tu” nu exişti ca să poţi dirija spectacolul. E un pic cam 
arogant să crezi că poţi face asta. 

- Simt furie dar, în acelaşi timp, există o anumită frumuseţe, pe 
care nu o înţeleg... 

Da, deci rezonezi cu necunoaşterea. Pentru că, în momentul în care 
recunoşti că „nu ştiu nimic, habar nu am despre ce vorbesc”, cu asta 
rezonezi. Iar când vorbim acum, tu cauţi să încheiem o afacere. 

- Da, cam aşa e. Adesea te ascult pe tine sau acest mesaj — care este 
acelaşi la tine, la Tony (Parsons), la Ariana (Reflects) — şi nu mă pot 
opri, tot revin. 


Răzvan- Alexandru Petre — Traduceri spirituale 2022 pag. 131 


Da, pentru că nu există nimeni acolo care să aibă de ales. Este aşa 
cum deja ţi-am spus, nu a existat niciodată acolo cineva care să aibă de 
ales. Pur şi simplu, totul funcţionează automat. 

- Da? 

Da, automat. | Râsete] 

- În regulă, mulțumesc. 

Mulţumesc. 

- Te iubesc oricum. [Râsete] 

Şi eu te iubesc. Pa. 

13 iulie 2022 


Video: https://www.youtube.com/watch?v=hOD6ephCEKI 

Tim Cliss — „Viaţa e o minune, moartea e o 
graţie” 


Vă prezint selecţii din întâlnirea online din 8 iulie 2021 despre 
nondualitate cu profesorul Tim Cliss din Anglia. 


Introducere 

Subiectul întâlnirii noastre poate părea ceva special, ceva 
extraordinar. 

Şi, într-un fel, este, dar este cel mai obişnuit extraordinar. 

Această viaţă minunată, obişnuit de extraordinară. 

Simpla minune de a fi viu. 

Nimeni nu merită să fie în viaţă sau să nu fie în viaţă, există viaţa, 
pur şi simplu. 

Iar nemeritul sau lipsa de merit miroase a iubire. 

Este foarte, foarte simplu. Este incredibil de direct. 

Nu mă refer aici la un sentiment de iubire, la acea emoție a iubirii. 
Este de nedescris, acest simplu fapt de a fi viu. 

Şi totuşi, poate apărea dorinţa de a vorbi despre Asta, se pare că aici 
există. Dar nu contează dacă vorbeşti sau nu despre Asta, nu contează. 

Ce spunem aici este că nu există nicio diferenţă între tăcere şi vorbă. 
Spiritualitatea a preamărit tăcerea. Dar şi cuvintele sunt goale. 

Doar că sunt — voiam să spun pasionale, o încercare pasională — dar 
nu e chiar pasională, e minunata tentativă a unor fiinţe umane care se 
simt împinse să vorbească despre Asta, despre această iubire care nu are 
nevoie de iubire, nu are nevoie de recunoaştere, nu are nevoie de 
validare, nu caută nimic. 

Nu o veţi găsi, pentru că este atotprezentă. Doar că nu este în altă 
parte (unde aţi vrea s-o căutaţi). 

Nu este vreun lucru anume, şi totuşi, este totul. 

Este, simultan, exprimabilă şi inexprimabilă. Nu-mi amintesc unde 
am auzit această frază, dar am râs mult când am auzit-o prima dată şi 
încă rezonez cu ea. Pentru că este al naibii de inefabilă (inexprimabilă). 

Nu e adevărat că unii dintre cei care vorbesc despre Asta ar avea mai 
mult din ea şi că alte fiinţe umane ar avea mai puţin şi ar mai avea ceva 
de găsit — că ar exista un fel de ierarhie. 

Asta pune capăt oricărei ierarhii. Pur şi simplu, nu există superior şi 
inferior. Există doar poveşti despre mai mare sau mai mic, care nu 
înseamnă nimic. 

S-ar părea că problema este că, dacă eul are ocazia să prindă un gust, 
o licărire, o aromă de Inefabil — cum îi vom spune astăzi — atunci nu te 
poţi abţine, ci vrei mai mult din Asta, şi atunci pleci să o cauţi. Şi probabil 
că vei căuta acolo unde te aflai când ai găsit-o prima dată, sau unde 
credeai tu că ai reuşit să o simţi, să o guşti. 

Dar nu există niciun gust care să nu fie Asta. Nu există nicio aromă 
care să nu fie Asta. Este toate aromele. Complet inclusivă. 
Atotcuprinzătoare. 

Şi poate fi resimţită ca o renunțare. 

După ce ai tot căutat o viaţă întreagă, cum se părea, o poţi resimţi ca 
pe o renunțare — când devine clar că nu este nimic de găsit, pentru că 
totul a fost deja găsit. 

Dar, indiferent de cum ai simţi-o, nu există nimic care să nu fie Asta. 

Fie că încă o cauţi, fie că, în aparenţă, ai renunţat, nu-i nicio 
diferenţă. 

Poate părea o relativă diferenţă. 

Şi chiar dacă, aparent, pare o diferenţă, este foarte evident că nu 
există nicio deosebire în acea diferenţă. 

E ca şi cum similitudinea şi diferenţa se impletesc şi îşi pierd sensul 
pe care l-au avut vreodată. Am putea spune că se pierde orice sens. 

Aţi auzit spunându-se (în nondualitate) că nu există niciun sens, 
niciun scop, nicio semnificaţie. Ei bine, asta include toate semnificaţiile, 
scopurile şi sensurile care ar părea că există. 

Lipsa de sens înseamnă că o anumită semnificaţie nu înseamnă 
nimic în sine, decât ceea ce crezi tu că înseamnă sau ceea ce altcineva 
crede că înseamnă. Desigur, semnificaţia este doar o idee, şi e clar că 
ideile sunt doar nişte idei şi atât. Sunt doar nişte gânduri. 

Pot fi numite şi credinţe, dar credinţele sunt doar nişte gânduri care 
se repetă. Iar acel „eu” se agaţă de ele ca fiind preţioase şi parte din el 
însuşi, parte din „mine”. Dar sunt doar gânduri. Nu au substanţă reală. 
Doar idei, doar credinţe, doar poveşti. 

Şi nu-i nimic rău în a spune poveşti — asta facem şi noi aici. 

Desigur, s-ar putea spune că se mai întâmplă şi altceva în afară de 
povestire, dar asta ar fi partea inefabilă, despre care nu avem ce vorbi. Nu 
se poate spune nimic (despre partea indescriptibilă). 

Bineînţeles că poeţii şi artiştii, compozitorii şi sculptorii au încercat 
întotdeauna să exprime Asta, această iubire. 

Şi, câteodată, s-ar putea să te mişte până la lacrimi şi pe neaşteptate 
ceva care pare să-ţi atingă inima. 

Îmi amintesc că săptămâna trecută cineva vorbea despre atingerea 
Vidului. Asta, da, poveste. Nimeni nu poate atinge Vidul. Nu există 
nimeni care să atingă Inefabilul. Există doar Inefabilul, dar e o mare 
frumuseţe şi bucurie în acea aparentă atingere. 

Şi, probabil, cea mai mare bucurie este în atingerea unei alte fiinţe 
umane. Ar putea fi şi o atingere fizică, dar nu la asta mă refer. 

3% 

Dacă Asta devine evidentă sau este revelată, atunci îţi vei pierde 
interesul pentru cuvinte. 

Aş spune că eram obsedat de limbajul non-dualist şi încercam să 
găsesc un mod corect de a vorbi despre ceea ce-i de nedescris. Dar nu 
există un efort mai zadarnic decât să cauţi acea persoană care vorbeşte 
despre acest subiect în modul cel mai exact, cel mai corect, cel mai... 

Asta nu are nimic de-a face cu cuvintele. 

Şi totuşi, îmi plac cuvintele, pentru că personajele sunt atrase de ele. 
Dacă vorbim despre Asta ca fiind eliberarea sau despre posibilitatea 
eliberării — ceea ce, în realitate, nu există, dar personajul doreşte 
eliberarea — aşa că dacă personajului îi plac cuvintele, atunci există aici o 
bucurie şi mai mare în folosirea cuvintelor decât înainte, când cuvintele 
erau ale „mele”. Acum cuvintele sunt libere, neîngrădite de temerile mele 
de a nu le folosi cumva greşit. 

Este minunat să ştii că nu poţi greşi vorbind despre Asta, ci doar, 
eventual, cineva să-ţi spună că, în opinia sa, ai greşit. Este minunat. 

Nu-ţi face griji. Toţi îţi vor repeta cât de mult greşeşti. Nu trebuie să- 
ţi faci griji în privinţa asta. Dar este minunat că nu ţi-o mai reproşezi 
singur. 

Există şi nişte pierderi. Nu te vei mai bucura de o controversă la fel 
de mult. Înainte, îmi plăcea să mă cert. Nu mai pot, nu mă mai 
deranjează (opiniile contrare). Când omul şi le consideră parte din el 
însuşi, va lupta până la moarte pentru a-şi apăra convingerile. Istoria 
omenirii este plină de aşa ceva. Şi nici măcar nu trebuie să cauţi în 
istorie. Pur şi simplu, te uiţi cum e lumea. În principal, se dau lupte 
pentru că fiecare ţine de convingerile sale, pentru că sunt ale „mele”. 

Or, subiectul despre care vorbim aici nu este o credinţă. Poate părea 
că este. Aşa li se pare celor cărora nu le place ce spun eu despre Asta, mai 
ales mulţi prieteni vechi, care mi-ar zice: „Asta-i noua ta credinţă, noul 
tău cult, acum eşti liderul unei secte, după cum se pare”. Uneori nu spun 
„sectă”, ci altceva asemănător când se referă la mine. 

Dar Asta nu-i o credinţă. Nu mi-aş da viaţa pentru Asta, pentru că 
nu-i nevoie să lupţi pentru Asta, nu-i nevoie să o susţii, nu-i nevoie să o 
aperi. 

Aşadar, există multă pace în a nu fi nevoit să-ţi argumentezi punctul 
de vedere împotriva unuia contrar, căci vezi că toate sunt doar atât, nişte 
puncte de vedere. 

Şi totuşi, există şi o anumită pierdere în treaba asta. E oarecum trist 
că nu mai pot intra într-o dezbatere politică cu nimeni. Nu-mi pasă deloc. 
Şi e oarecum trist că nu mai pot intra într-o dezbatere filosofică cu 
nimeni. Sunt atât de mulţi oameni care cred că non-dualitatea este o 
filosofie. Chiar nu este. Da, există şi un filon filosofic inspirat din non- 
dualitate. Dar pe mine nu mă interesează deloc. Mi se pare foarte trist că 
nu mă mai interesează controversele filozofice. Înainte îmi plăceau foarte 
mult, pentru că puteam să câştig. [Râsete] 

Iar „eu-lui” îi place să fie învingător. 

- Totuşi, Tim, încă mai ai opinii. 

Da, părerile au rămas cam aceleaşi. 

- Dar nu le mai acorzi nicio valoare. 

Nu. De pildă, din punct de vedere politic, sunt încă socialist, dar nu 
m-aş mai gândi să merg la vot, pentru că nu mai am nicio motivaţie. Mi-a 
dispărut. Şi este o oarecare tristeţe în legătură cu treaba asta. Iar oamenii 
au impresia că eşti ciudat şi că nu-ţi pasă. Oamenii cred că, dacă ai 
păreri, demonstrezi că îţi pasă, „asta contează pentru mine şi, prin 
urmare, îmi fac griji”. Ei bine, o mare parte din ceea ce numim „grijă” nu 
este dragoste în niciun fel. Este doar dorinţa egoistă ca să arăt că drumul 
„meu” este cel corect. Sau ca orientarea „mea” să câştige. 

Da, şi opiniile sunt libere, eliberate de apartenenţa la „mine”. Nu 
sunt ale „mele”. De fapt, majoritatea opiniilor au rămas la fel. Aş prefera 
să le numesc preferinţe, pentru că, prin natura cuvântului, opiniile parcă 
e obligatoriu să fie ale unui „eu”. Deci, sunt doar nişte preferinţe. Care 
încă există aici şi au existat mereu, din copilărie. Aveam idealuri 
egalitariste, eram un idealist care visa egalitate. 

Şi de aceea m-a atras comunismul. 

Dar apoi, văzând că experimentele comuniste din lume nu au reuşit 
să creeze o mai mare egalitate, nu mă mai interesează. 

+ 

- Dar în egală măsură, nu poţi să nu-i dai un nume, nu poți să nu O 
vezi. | Râsete] 

Ei bine, da, sunt valabile toate numele, da, şi niciunul dintre ele. De 
fapt, ceea ce spunem aici este că poate exista o căutare disperată, un dor 

disperat de a O găsi, de a te întoarce la Ea. Dar aici vorbim despre 
moartea, sfârşitul, inexistenţa acestei dorinţe disperate, a convingerii că 
trebuie să existe „ceva” pe care să-l pot găsi. „Trebuie să existe! Se 
vorbeşte despre Asta de milenii. Am citit 4000 de cărţi despre Asta, în 
diferite limbi, ştiu că toate vorbesc despre aceeaşi "Asta". Ştiu că e aşa. 
Am citit o mulţime de cărţi.” Dar tot ce spunem aici este că Asta nu poate 
fi găsită. Despre asta vorbim. Că ar putea deveni al naibii de evident că 
„tu” nu poţi găsi acel Totul-şi-nimic. 

Or treaba asta se poate resimţi ca o disoluţie totală. Şi „ţie” n-o să-ţi 
placă, sunt sigur. Va fi devastator. Nu este doar sfârşitul visului de a O 
găsi, ci şi sfârşitul posibilităţii de a mai visa vreodată să O regăseşti. 

Iar asta-i cu mult mai rău decât sfârşitul unui vis, pentru că, de 
obicei, „eu” se va întoarce imediat pe calea viselor imediat ce un vis se 
năruieşte. Ştii foarte bine că ţi s-au năruit o mulţime de vise în viaţă, dar 
te-ai întors repede la „O, da, dar aia a fost calea greşită, în schimb, calea 
asta pare bună, pare că m-ar putea conduce la Asta”. 

Ei bine, nicio cale nu duce nicăieri, care-i o veste teribil de minunată. 
S-ar părea că există nenumărate căi. Ele nu te mişcă nici măcar cu un 
centimetru. Nu există nimeni care merge şi nici nu are unde să se ducă. 
Încă i se va părea că se deplasează, dar va fi la fel de evident că orice 
călătorie este complet nemişcată şi că Asta e neclintită. 

Şi este pustiitoare şi incredibilă şi foarte, foarte obişnuită. Dar o pace 
minunată vine odată cu sfârşitul acelei dorinţe disperate de a călători 
spre Ea, de a fi una cu Ea, de ate uni cu Ea. 

Dacă ai simţit vreodată că eşti în uniune cu Ea, oricum ai numi-O, ei 
bine, a fost o iluzie. Există numai Ea — nu tu şi cu Ea. Şi nici măcar nu 
există o Ea palpabilă. Aşadar, nu-i deloc vorba despre o întoarcere Acasă, 
aşa cum simţi adesea în călătoria spirituală — cu siguranţă, aşa s-a simţit 
aici, la Tim. Era o căutare cu aromă de „Trebuie să revin, să mă întore 
Acasă”. 

Şi vestea teribil de minunată este că nu există nimeni care să se 
întoarcă Acasă. Există doar Acasă. 

Ar fi trebuit ca întâi să pleci, ca să ai de unde să te întorci. 

Dar nu a plecat nimeni, aşa că nu revine nimeni. 

Şi când această Nemişcare devine evidentă, dacă te loveşte sau te 
muşcă sau te rupe, atunci probabil că te vei simţi pustiit. Dar nu există 
nimeni, nu există nimeni care să fie pustiit. 

Însă prima dată ce ai simţit-O, atunci, fără îndoială, se va simţi ca o 
deziluzie. Îmi place cuvântul deziluzie, pentru că despre asta vorbim: o 
deziluzie totală. 

Şi nimic nu ia locul iluziei — lucru pentru care nu eram pregătit, cine 
ar putea fi pregătit pentru aşa ceva?! „Ce vine în locul ei?”. Păi, nimic, 
pentru că nu s-a pierdut nimic altceva decât iluzia, deci nu se câştigă 
nimic. 

Aşa că, poţi simţi că ai pierdut totul, dar numai până la un moment 
dat — atunci când va deveni foarte evident că nu se poate pierde nimic, 
deoarece, întâi, trebuie să existe un „eu” care să simtă că posedă ceva 
pentru ca, apoi, acesta să perceapă vreo pierdere. 

Şi apar mereu pierderi. Nu neg acest sentiment de pierdere. 
Pierderea este iubire. Nu există un sentiment de iubire mai mare decât 
pierderea a orice: un animal de companie, un animal iubit, o fiinţă 
umană dragă, orice. Ai putea fi mişcat până la lacrimi doar la vederea 
unei flori care era vie şi a doua zi dimineaţa iat-o, s-a ofilit şi îi cad 
petalele. Pierderea asta te-ar putea mişca până la lacrimi. Asta este 
mereu pierdută şi regăsită, mereu nouă şi mereu muribundă. Moartea 
nu-i acolo, în altă parte. 

Mă refer la moartea fizică, atotprezentă. Nu vei mai putea să-i 
întorci spatele, nu va mai fi posibil. Făcea parte din iluzie, voiam mereu 
să-i întorc spatele morţii şi să mă ascund de ea sau să-mi spun basme 
despre ea. 

Dar basmele nu mai funcţionează. Şi treaba asta poate fi resimţită ca 
o mare pierdere. 

Am auzit de curând pe cineva spunând, dacă vă amintiţi sentimentul 
când, tot amânaţi, deşi ştiaţi de ceva vreme, dar tot amânaţi să 
recunoaşteţi adevărul despre Moş Crăciun. Auziserăţi colegii de la şcoală 
vorbind că Moşul nu era chiar real, dar în momentul când v-a lovit 
adevărul în cap, desfiinţarea acelui basm a avut un efect devastator, 
poate. 

Iar noi vorbim aici despre deziluzia totală, desfiinţarea tuturor 
poveştilor pe care vi le-aţi spus vreodată, care linişteau „eul” şi îl făceau 
să se simtă mai confortabil, mai în siguranţă. 

19 iulie 2022 


Video: https://www.youtube.com/watch>v=AUD6SjeXvOo 

Andreas Muller şi Walter discută despre 
nondualitate 


Walter Driscoll, cunoscând teoretic bine domeniul nondualităţii, pune cele 
mai dificile întrebări, dar bonomul şi calmul Andreas Miller răspunde 
sistematic la toate, clar şi zâmbitor. Dacă veţi avea răbdarea de a privi, citi şi 
asculta atent — poate chiar în mod repetat — acest dialog, veţi trece „examenul 
teoretic al nondualităţii”. Discuţia se poartă la un nivel foarte înalt şi abstract, 
dar avem noroc cu tonul glumeţ şi degajat al lui Andreas, că altfel ne-am fi 


speriat rău de tot. O 


- Bună ziua tuturor şi bine aţi venit la „Andreas Muller şi Walter 
discută despre  non-dualitate”. Site-ul lui Andreas este 
thetimelesswonder.com. El a publicat o nouă carte: „No point. 
Conversations between Andreas and Justin”. Ţine discuţii săptămânale 
pe Zoom şi găsiţi detalii pe site-ul său. 

Aşadar, să enumăr câteva dintre cărțile tale, de fapt, sunt toate cele 
în engleză. Avem „Unlocked bondage and liberation. The end of all 
lockdowns”. [Râsete] Şi avem „No point perspective”, iar ultima ta 
carte, „Conversaţii cu Justin”, este o continuare a acesteia. Mai avem 
„One seeing, one knowing, one love. Andreas Muller on Meister 
Eckhart”. [Râsete] Ce minunat! Mulţi oameni sunt interesaţi de misticii 
creştini şi de faptul că aceste mesaje sunt uneori similare. Cred că 
aspectul acesta l-ai urmărit. Apoi avem „Taverna Lentes. Talks around 
closing time”, din care voi cita astăzi pentru plăcerea ascultătorilor. Şi 
„You will never be free”. [Râsete] Iar prima ta carte în limba engleză a 
fost „No thing. Ungraspable freedom”. 

Wow, da! 

- Eşti foarte prolific, ai o mulţime de cărți minunate şi site-ul este 
grozav. Ai multe programări de evenimente, se pare că şi călătoreşti 
mult. Urmăriţi site-ul, poate că Andreas vine în oraşul vostru. [Râsete] 
Foarte interesant. 

Aşadar, am putea începe cu următorul citat: «Nu există eu. Nu 
există suflet. Nu există prezenţă. Nu există conştiență de sine 
şi nici conştiinţă de sine». Mă întreb dacă ai putea să dezvolți 
subiectul. Cum se face că nu există suflet, nu există prezenţă, nu există 
conştiinţă de sine, căci se vorbeşte mult despre conştiinţă, conştiență, 
prezenţă, chestii din acestea?! 

Da, în fond, toate acestea sunt nume pentru acelaşi lucru. Sunt nume 
pe care eul şi le atribuie singur. Astfel, atunci când există senzaţia de 

„eu”, eul se va întreaba „Cine sunt eu? ce sunt eu cu adevărat? ce pot 
spune despre mine?” şi atunci apar acele idei: „Aha, eu nu sunt povestea 
mea, ci sunt un fel de spirit sau o entitate spirituală — creştinii l-ar numi 
suflet — sunt o esenţă profundă”. Sau „eu” poate ajunge la concluzia: „De 
fapt, sunt conştiinţă pură. Ca să fiu total sincer cu mine însumi, m-aş 
putea denumi conştiinţă pură sau prezenţă” şi chestiuni de genul ăsta. 
Dar, în fond, toate acestea sunt denumiri pe care „eul” şi le dă singur. 

Şi asta aş numi experienţa-de-sine, ceva care crede că este conştient 
de sine. lar când afirm că „nu există eu”, înseamnă că este complet 
iluzoriu. Toate aceste denumiri nu au nicio substanță O şi înseamnă 
acelaşi lucru. 

- Este un fel de pretenţie nefondată, nu-i aşa, să spun că „eu sunt 
conştiinţă”. 

Exact, da. Un ceva îşi revendică existenţa: „Eu sunt! Şi sunt asta şi 
aia, sunt conştiinţă, sunt prezenţă”. „Eu sunt”, asta-i veleitatea de bază. 
[Râsete] 

- Bine, următorul citat: «Nu există nicio experienţă acum şi 
nu va exista niciodată vreo experienţă». 

Exact, da, se referă la acelaşi lucru. Atunci când afirm că „Nu există 
eu” sau ceva similar, nu vorbesc la modul mod filozofic sau conceptual, ci 
mă refer exact la senzaţia experienţială, la acel „Eu exist”. „Sunt conştient 
de mine, sunt conştient că sunt ceva” e la fel cu „Mă simt pe mine însumi 
şi experimentez ceva real, o lume reală, o existenţă reală”. Dar nu, tocmai 
acesta este visul. Îmi pare rău. Nu se petrece în realitate. O Şi nu pot 
explica treaba asta. Nu am o explicaţie logică care s-o susţină. Pur şi 
simplu, nu există. Îmi pare rău. 

- Deci experienţa este doar aparentă? 

Dacă vrei să-i conferi un fel de realitate, o poţi numi aparentă, da. O 

- Se pare, totuşi, că există o experienţă relativă. Adică, se pare că se 
întâmplă ceva acum, această conversație, faptul că beau o cafea. Nu 
există niciun „eu” în această experienţă, dar se pare că se întâmplă 
ceva, totuşi. 

Da. S-ar putea spune şi asta, pe de-o parte. Dar pe de altă parte, 
nimeni nu ştie cu adevărat acest lucru. Adică, nimeni nu poate face 
această afirmaţie. Înţeleg ce vrei să spui. Pare că se întâmplă. Dar nici 
măcar această afirmaţie nu poate fi făcută. Nu se poate pretinde nici 
măcar că se pare că s-ar întâmpla aici ceva. [Râsete] 

- Drăguţ. [Râsete] «Şi nu va exista niciodată vreo experiență». 
Cred că, neexistând un acum, nu va exista vreodată nici un moment 
viitor... Bine, hai să-l încercăm pe ăsta: «Privind din aparenta 


Răzvan- Alexandru Petre — Traduceri spirituale 2022 pag. 140 


perspectivă a aparentului eu, se presupune că eliberarea ar fi 
acea experienţă neîntreruptă de a şti şi simţi în mod conştient 
că totul este bine/bun. Acea experienţă neîntreruptă nu 
există.» Deci „din perspectiva eului, eliberarea...”, prin urmare, se 
pare că acolo se întâmplă ceva, că există o perspectivă aparentă a unei 
persoane aparente care presupune că eliberarea va fi această 
experienţă continuă că totul este bun/bine. lar tu spui că această 
experienţă nu există. 

Exact. Poate că sună contradictoriu, dar tocmai asta-i aparenta 
dilemă pe care „persoana” o are în legătură cu acest mesaj. Se simte pe 
sine ca fiind reală, însă nu-i reală. Asta-i motivul pentru cuvinte precum 
perspectiva „aparentă”, în cadrul „visului”, „persoana” etc. 

Iar pentru persoană, pare de-a dreptul paradoxal. Persoana tânjeşte 
după o stare de bine, pe care să o recunoască a fi bună, în care totul se 
simte minunat. Şi speră că această stare va apărea la un moment dat. Şi, 
desigur, că va rămâne permanentă. Se simte pe sine aşa: „Merg pe o cale 
şi sper că, într-o zi, voi fi ajuns la destinaţie”. Şi apoi persoana 
etichetează destinaţia, numind-o iluminare, sau eliberare, sau realizare 
de sine. Poate că majoritatea oamenilor nici nu i-au dat un nume. Doar 
simt această subtilă sugestie că, într-o zi, va fi bine. Cu adevărat bine şi 
pentru totdeauna. 

Iar această speranţă, desigur, provine din ideea că „acum nu e bine, 
nu e perfect de bine, nu e perfect întreg şi desăvârşit”. Asta-i experienţa 
actuală, speranţa sa fiind: „sper că într-o zi va fi cu adevărat bine”. Dar 
pentru majoritatea oamenilor, e o atitudine total inconştientă. Cei mai 
mulţi oameni nu intelectualizează, ci doar aşa simt: „Sunt pe calea mea, 
trebuie să-mi trăiesc viaţa, mă străduiesc să răzbat prin viaţă şi, la un 
moment dat în viitor, toate eforturile mele vor da roade. Toate eforturile 
mele de a nu întârzia la serviciu, de a fi amabil cu vecinii, toate relaţiile 
mele umane, terapiile prin care trec... într-o zi, toate vor da roade.” 

- Adică viaţa va fi fericită şi... 

Experienţa trecerii mele prin timp se va împlini. 

- Mai spui că: «Eliberarea nu este o trezire dintr-o stare în 
alta, ci sfârşitul iluziei că ar exista o conştiinţă de sine». 

Da, exact. 

- Conştiinţa de sine, wow! 

Da, „Eu sunt”, conştiinţa de sine. „Mă simt pe mine însumi, ştiu că 
exist, există ceva aici şi pot să-l simt”. Asta e iluzia. E o senzaţie iluzorie. 
[Râsete] Dar se simte atât de reală. Persoana ar replica: „Nu mă poţi 
nega!”. Persoana ar sări imediat, gata să lupte pentru existenţa sa. Ar 

spune: „Nu mă poţi nega. Mă simt real! Sunt prezent aici, cu tot ce am, cu 
toată puterea, mă simt aici, prezent”. Dar se sparge ca un balon: Poc! O 

- Fraza asta afirmă: «Nu există nimic care să fie prezent, de 
la bun început. Senzaţia că eşti ceva care este prezent acum şi 
aici este o iluzie. Asta nu înseamnă că, în loc de o persoană 
reală, ar exista fantoma unei persoane. Nu, pur şi simplu, nu 
există absolut nimic, de la bun început.» [Râsete] Îmi place 
expresia asta, că nu există nici măcar iluzia de persoană. Aş spune că 
nu există iluzia unei persoane şi nu există nicio persoană reală, există 
doar ceea ce, aparent, se întâmplă sau ceea ce apare. Dar nu există acea 
pretenţie că „eu sunt observatorul a ce apare”. Şi totuşi, există — 
bineînţeles că nimeni nu poate susţine asta, după cum spuneai — dar nu 
mă pot abține să nu spun, pare că se întâmplă ceva aici. [Râsete] Doar 
că nimeni nu ştie ce se întâmplă, nu-i aşa? 

Exact, exact. Cred că problema este că nu se poate lua o poziţie, de 
fapt. Nu poţi spune „este ceva”, dar, desigur, nu poţi spune nici că „nu 
există cu adevărat”. Nu este o poziţie fixă, şi asta-i chestiunea cea mai 
dificilă. Da, se întâmplă toate astea, dar nu-i nimeni care să susţină că se 
întâmplă. 

- S-ar putea spune şi că trebuia să pre-existe cineva care să afirme 
că „nu există nimic”. 

Exact. Dacă se face vreo afirmaţie despre adevăr, ea nu poate exista 
decât în cadrul visului: „Eu ştiu că asta nu-i nimic”. Ei bine, nu ştie 
nimeni că asta nu-i nimic. O La fel cum nu ştie nimeni că este ceva. Pur 
şi simplu, nu există nimeni. 

- Mai scrii aici: «Nu există nici corect şi nici greşit». 

Da. 

- Ca să fac pe avocatul diavolului, tocmai au avut loc nişte 
împuşcături la o şcoală din Texas, unde au fost ucişi 19 copii şi 2 
profesori. Se pare că ăsta-i un lucru cel puţin greşit, dacă nu chiar rău. 

Da, înţeleg unde baţi. 

- Şi atunci, cum poți justifica afirmaţia că nu există bine şi rău? 

Ei bine, faptul că nu există nici bine şi nici rău nu prea poate fi 
explicat. De fapt, este o surpriză. Este o surpriză, atunci când eul se 
dovedeşte a fi iluzoriu, că ideile de bine sau rău se dovedesc a fi şi ele 
iluzorii. Acest mod de gândire (dualist) face parte din iluzie şi nu mai 
poate fi menţinut. 

Pe de altă parte, nu este deloc o încercare de a justifica, de exemplu, 
masacrul de la acea şcoală sau de a-l transforma în ceva acceptabil sau 
bun. Prin urmare, împuşcăturile de la şcoală sunt un eveniment — ceea ce 

poate că sună puţin cam rece — dar este ceea ce se întâmplă, şi la fel este 
şi reacţia oamenilor, de tristeţe, durere, furie, oricare ar fi aparenta 
reacţie emoţională. Dar niciuna dintre acestea nu este cu adevărat bună 
sau rea. 

Şi aş mai adăuga că ceea ce persoana consideră a fi bun sau rău 
provine, în esenţă, din socoteala: „Oare îmi serveşte asta pe calea mea 
sau nu?”. Persoana va considera „Treaba asta e bună dacă îmi aduce 
ceva” şi ca fiind rea dacă îi răpeşte împlinirea sau pacea sau bucuria. Cred 
că acesta este, practic, adevăratul bine sau rău pentru persoană. Iar asta 
face parte din vis. 

- De aceea întrebam mai devreme dacă nu-i un fel de experienţă 
relativă, fiindcă se pare că fiecare om are o experienţă unică a lumii. 

Păi, putem folosi diverse cuvinte. Să spunem că trupul trăieşte, 
aparent, există un corp viu care are un set unic de condiţionări şi nişte 
gânduri unice şi sentimente unice şi reacţii unice la diverse situaţii. Da, 
asta se întâmplă aparent. Doar că nu există o experienţă reală a cuiva, dar 
aparent există un corp viu. Iar corpul gândeşte şi simte şi reacţionează şi 
respiră şi... Da, desigur. 

- Bineînţeles, nu există nicio entitate autonomă care locuieşte în 
corp. Este doar un corp, corect? [Râsete]. Mai scrii aici: «Toate 
eforturile de a te uni cu Unicul sunt menite să eşueze, din 
cauză că nimic nu este separat. Căutarea spirituală este o 
încercare de a găsi un răspuns la o problemă inexistentă. Nu 
există nici o persoană şi nici o căutare reală. Cu siguranţă, nu 
există nicio soluție.» 

Da. | Râsete] 

- Ce frumos! Am şi subliniat citatul ăsta, mi-a plăcut foarte mult. 
[Râsete] Da, căutând un răspuns la o problemă care nici măcar nu 
există, e firesc să nu existe niciun răspuns. 

Absolut. De aceea nu dă niciodată rezultate. Asta face căutarea, pune 
o singură întrebare: „Cum pot deveni un eu împlinit?”. Nu există niciun 
răspuns, pentru că nu există niciun eu neîmplinit. La baza oricărei 
căutări sau orice căutare se reduce la această chestiune, venită din 
experienţa acestui eu: „Eu exist acum şi aici, iar ceva îmi lipseşte, deci 
înseamnă că sunt un eu neîmplinit”. Singura concluzie pe care persoana 
o trage este: „Înseamnă că trebuie să devin un eu împlinit. Cum să fac 
asta?”. 

Dar toată această înscenare este iluzorie. Începe cu „Eu sunt aici şi 
sunt neîmplinit”. Apoi: „Să o iau la stânga sau la dreapta, să meditez sau 
să câştig, mulţi bani, să duc o viaţă aventuroasă sau să duc o viaţă sigură, 

să am trei sau patru copii?”, şi aşa mai departe. Privind din perspectiva 
persoanei, e aceeaşi întrebare: „Ce cale mi se potriveşte ca să devin un eu 
împlinit?”. 

- Mă întreb de ce vin la pachet astea două: presupunerea că eşti o 
persoană separată pare să includă şi această neîmplinire. Par să 
meargă împreună, dintr-un motiv sau altul. 

Da, par să meargă împreună. Până la urmă, nu există niciun 
răspuns, pentru că toată chestia asta nici nu există cu adevărat. [Râsete] 
Ştiu, îmi pare rău! Nu are vreo logică. Dar asta pare să se întâmple. 
Oricând există senzaţia de prezenţă, apare şi căutarea unui „mai bine”. 

- Deci, dacă cauţi o soluție la o problemă imaginară, este un efort 
zadarnic, dar, în acelaşi timp, asta-i ce se pare că se întâmplă. Aşa că, 
nu poţi emite judecăţi de valoare. 

Da. 

- Dar este interesant că, neexistând problema, căutarea soluţiei nu 
va duce nicăieri. 

Absolut, da. Dar nu-i ceva greşit. Doar că nu asta urmăreşte 
căutătorul. O El crede că va ajunge undeva. Persoana simte că trebuie să 
caute, pentru că o va duce undeva. Ceea ce nu se întâmplă. 

- Cam în acelaşi sens, mai scrii: «Nu te poţi apropia şi nu te 
poți îndepărta de Asta nici măcar cu un pas». 

Da, da. 

- Nu te poți apropia sau îndepărta... 

Exact, da, se referă, în esenţă, la frica persoanei: „Oare acţionez bine 
sau nu, risc să o dau în bară sau nu?”. O Cu frica asta trăieşte persoana. 
„Dacă fac asta, oare voi rata fericirea? Şi dacă nu reuşesc în misiunea mea 
de a deveni un eu fericit?”. Totul face parte dintr-un vis. 

- Şi toată lumea, nu chiar toată lumea, dar căutătorii spirituali 
încearcă din greu să găsească cel mai bun învăţător, cel mai iluminat 
guru pe care să-l urmeze. I-am luat un interviu lui Tim Cliss, care 
spunea că multe conversații de după întâlnirea propriu-zisă erau 
despre cine este cel mai realizat, cine este cel mai iluminat, pentru că 
nimeni n-ar vrea să-şi piardă timpul cu învățătorul nepotrivit. [Râsete] 

Exact, da. 

- Şi descoperi că „cel mai mare iluminat” nu există. Nimeni nu se 
potriveşte cu acest criteriu. 

Absolut, da. Dar, desigur, din perspectiva căutătorului, este o 
întrebare sinceră. Căutătorul chiar nu vrea să facă vreo greşeală, dar 
acţionează într-un vis. 

- Perfect. Mai spui: «Orice experienţă plenară pe care ţi-o 
generezi face parte din vis. Orice experienţă este iluzorie. 
Ceea-ce-există este deja complet în mod natural, indiferent de 
cum arată sau cum se simte». Wow! 

Da, într-adevăr. Dar ceea ce cred cei mai mulţi oameni este că, dacă 
au o experienţă de vârf, înseamnă că se află aproape de eliberare sau că 
aşa trebuie să se simtă eliberarea tot timpul. Dar ceea-ce-există nu are 
nevoie de o experienţă plenară sau totală sau ceva pe care persoana ar 
numi-o desăvârşire. Nu există nicio legătură între orice fel de experienţă 
şi ceea ce discutăm aici. 

- Dar când apar sentimente precum tristeţea, cum se împacă cu 
plenitudinea şi desăvârşirea? 

Ei bine, surpriza este că şi ele sunt întregi şi desăvârşite. Şi că orice 
altă impresie am fi avut era doar o parte a visului de a fi o persoană. Căci 
persoana împarte realitatea: „Asta este, asta nu este; asta aparţine 
desăvârşirii, asta nu”. Şi, pur şi simplu, nu este adevărat. Nu-i absolut 
nicio o problemă cu tristeţea şi ea nu alungă împlinirea. Este şi ea 
întreagă şi desăvârşită. Dar e de aşteptat ca persoana să nu se aştepte la 
aşa ceva, fiindcă în realitatea personală va exista întotdeauna ceva care 
este inacceptabil, există întotdeauna ceva despre care persoana va spune: 
„Păi, nu, asta nu poate fi, îmi pare rău, dar asta nu poate fi 
desăvârşirea!”. Însă, pur şi simplu, nu-i adevărat. Nu este adevărat. 

Pe de altă parte, un sentiment plăcut, o experienţă minunată nu te 
aduc mai aproape de întregire. Aceasta ar fi cealaltă față a monedei. Când 
persoana gândeşte „O, mă simt superb acum”, are impresia că este foarte 
aproape de desăvârşire sau ar spune chiar: „Asta trebuie să fie 
desăvârşirea, se simte atât de minunat, încât asta trebuie să fie întregirea 
despre care vorbesc toţi acei învăţători spirituali”. Dar acestea sunt doar 
două feţe ale aceluiaşi vis: „Asta este plenitudinea, dar aia nu poate fi 
plenitudinea”. Nu, nu este o experienţă. Deci tot ceea ce se întâmplă este 
în mod natural desăvârşit, dar nu pentru cineva. Nu este experienţa 
cuiva. 

Persoana crede că există un strat suplimentar deasupra realităţii 
obişnuite. Adică, există ceea ce se întâmplă şi, în plus, ar mai trebui să 
perceapă că e întreagă şi desăvârşită. Dar realitatea nu are nevoie de 
această validare. E în mod natural perfectă. 

- Da. E minunat. E ca în poveştile acelea în care discipolul are o 
experienţă uimitoare şi extatică, aleargă la învăţător să-i relateze 
realizarea sa, dar acesta spune: „A fost doar o experienţă”, de parcă ar 
lua-o în derâdere. lar persoana se supără şi-i reproşează: „Ce vrei să 

spui, nu crezi ce am trăit eu în această experienţă?”. Iar învățătorul: 
„Da, şi ce dacă?! E doar o experienţă”. Poate că de aceea mulţi oameni 
cred că luând anumitor droguri vor ajunge la Asta, dar şi acelea sunt 
doar nişte experienţe. 

Absolut, desigur. 

- Ai ceva de spus despre chestiunea asta, despre ayahuasca sau alte 
substanţe similare? 

Păi, ai spus tu deja. Am avut şi eu nişte experienţe cu substanţe de 
genul ăsta cu mai mult timp în urmă. Dar întotdeauna „eu” eram mereu 
prezent. Desigur, când am ingerat unele dintre acele substanţe 
psihedelice, a fost cu adevărat... În momentul în care le-am luat, eram 
de-a dreptul buimac, pentru că se jucau cu impresia mea despre realitate, 
puneau la îndoială cât de solidă este această realitate de fapt. Dar în fond, 
toate astea se întâmplau pentru „eu”. Da. Toate întrebările, toate 
experienţele în alte lumi, toate acele sentimente minunate pe care le-am 
avut, lacrimile de bucurie şi faptul că am văzut frumuseţea din tot ce 
există, toate s-au întâmplat „persoanei”. Da, da. O 

- Scrii aici: «Nicio cale de intrare, nicio cale de ieşire. Nici 
mişcare şi nici stagnare.» Cum se poate să nu existe nici mişcare, 
dar nici stagnare? 

Ambele sunt impresii pe care le are persoana. Ambele sunt nişte 
experienţe, atât mişcarea, cât şi nemişcarea. Şi cred că acesta este modul 
în care persoana se simte, se experimentează pe sine: „Sunt acum, aici, 
sunt prezent, sunt un fel de conştiinţă stabilă. Dar, în acelaşi timp, se 
întâmplă continuu câte ceva”. Sau „lucrurile intră şi ies din conştiinţa 
mea stabilă”. Deci se învârte în jurul acestor două impresii. Ambele se 
întâmplă în timp. Ambele sunt experienţe temporale. Cred că aşa simte 
persoana. 

Iar apoi poate spera, conform anumitor învățături, că soluţia ar fi 
una din cele două variante. Fie se cufundă în fluxul nesfârşit al vieţii, în 
curgerea continuă de evenimente, dacă crede că aşa trebuie. Fie cealaltă 
variantă, a nemişcării: „Stai liniştit, fii prezent, nu te mişca!”. Astea sunt 
cele două idei: fie mişcarea, ceva se întâmplă mereu; fie acest spaţiu 
etern şi nemişcat. Ambele sunt impresii ale persoanei, cum se poate simţi 
sau experimenta pe sine: ori că este pe o cale, ori că este doar prezentă. 
Din păcate, nu sunt reale. De aceea, niciuna dintre ele nu funcţionează cu 
adevărat. 

- Amândouă provin din perspectiva unei persoane. 

Exact. 

- Aşa cum arată titlul cărţii tale: „Perspectiva fără un punct de 
vedere” (No point perspective). 

Da. 

- Deci nu există niciun punct de vedere care să susţină sau că stă pe 
loc, sau că se mişcă. Nu există cineva care să cunoască adevărul. 

Da. Însă vreau să adaug că chiar şi „perspectiva fără un punct de 
vedere” cam sună tot ca o perspectivă. 

- E o exprimare abilă, îmi place. Căci nu poate exista vreo 
perspectivă care să nu provină dintr-un punct de vedere. O «Starea 
de bine este realitatea naturală; toate sunt total şi absolut 
bune aşa cum sunt.» Deci, ce înţelegi prin stare de bine? 

Asta-i o chestiune dificilă. [Râsete]. Hai să spunem în felul următor. 
Nimic nu se îndoieşte de sine, asta vreau să spun că toate sunt bune. Da, 
nimic nu-i nesigur de sine. Niciun gând, nicio piatră, niciun sentiment. 
Tristeţea nu se îndoieşte de sine, nu-şi pune problema: „Oare ar trebui să 
fiu tristă, oare mi se permite să exist sau nu?”. Nu-i pasă şi aşa e 
realitatea naturală. Cred că asta am vrut să spun cu starea de bine. Repet, 
nu-i vorba că ar exista cineva care să recunoască faptul că este bine sau să 
simtă o stare de bine. Este atât de natural. Toate există, pur şi simplu, şi 
nu le pasă dacă „am dreptate? am greşit? sunt utilă? am voie să exist? 
oare ar trebui să fiu un pic mai puţin tristă?”. 

- Da, adică un fel de egalitate de spirit, un fel de echilibru perfect. 

Absolut, da. Care este realitatea naturală. Dar nu o armonie datorată 
echilibrului dintre diverse aspecte. Ci totul este, pur şi simplu, întreg, 
perfect. Fără niciun motiv. Nu pentru că s-ar simţi bine sau din altă 
cauză. Este perfect fără niciun motiv. O 

- Da. Te referi şi la iubirea necondiționată? 

Uneori, da. [Râsete] Uneori îndrăznesc să o numesc aşa. [Râsete] 

- Scrii aşa: «Nu există nimic de cunoscut, pur şi simplu, 
pentru că nu există o realitate care poate fi cunoscută. Nu 
există nimic ce "tu" să poţi pricepe». Nu există realitate... 

Da. Nicio condiţie certă. Nu poţi spune că este într-un anumit fel. 
Cred că asta se înţelege prin realitate: un anumit fel cum stau lucrurile. 
Dar nu există niciun fel fix, în general. Nici în general, nici în viaţa de zi 
cu zi, nimeni nu ştie cu adevărat ce se petrece. Aşa cum spuneam la 
început, există doar aceste întâmplări aparente, şi nici chiar asta nu se 
poate spune cu adevărat. 

- Se pare că există acel absolut şi relativ, sau subiectiv şi obiectiv. 
Poate că nu există o realitate ultimă, dar există Asta. Dar înţeleg ce 

spui, că nu există nimeni care să poată afirma cu certitudine nici măcar 
asta. | Râsete] 

Da, asta e, da, asta-i tot, ăsta-i sensul. Asta nu încearcă să nege ceva, 
nu încearcă să forţeze ceva, nu încearcă să ne împiedice să purtăm 
această conversaţie sau să o nege. Dar, în definitiv, nu poate fi spus sau 
cunoscut nimic despre Asta, nici măcar dacă există sau nu. Nici măcar 
asta, într-adevăr. 

- «Miracolul este că ceea-ce-există este în mod natural 
întreg şi desăvârşit. Toate problemele sunt chestiuni 
închipuite.» O să repet ce scrie: „Miracolul este că ceea-ce-există este 
în mod natural întreg şi desăvârşit. Toate problemele sunt chestiuni 
închipuite.” Cred că asta-i cam greu de înghiţit de către unii oameni, că 
problemele lor ar fi închipuite. 

Da, desigur, da, desigur. O Nimeni nu vrea să audă asta. [Râsete] 
Din contră, toţi ar vrea să li se spună că problemele lor sunt reale, că sunt 
nesuferite şi că au nevoie de o soluţie ca să le rezolve. Ştiu, da... 

- Da, caută o validare de genul „Mda, chiar ai o problemă şi este 
nasoală rău”. 

Absolut. 

- Deci când le spui contrariul... 

Până la urmă, numeroasele probleme se reduc la o singură problemă 
şi anume, persoana se întreabă „Cum pot rezolva asta?”. De fapt, aceasta 
este singura problemă pe care o are persoana. Desigur, aparent, în viaţă 
există situaţii care ar putea fi problematice, dar nu sunt, asta-i chestia. 
Nu sunt probleme reale, ci doar par aşa, îmi pare rău s-o spun. O Totuşi, 
nu neg că par. Aşa cum am spus, singura problemă ar fi „Cum pot să 
rezolv asta? Trebuie să rezolv această problemă pentru a reclădi 
întregul”. Asta-i problema închipuită. 

- Da, oamenii se gândesc că problema lor ar fi o excepţie de la 
această regulă, poate. [Râsete] 

„Da, s-ar putea să ai dreptate, Andreas, dar pentru mine e altfel. 
Problemele mele chiar sunt reale”. 

- Mai scrii: «Unimea este minunat de ignorantă , pur şi 
simplu, pentru că nu există nimic altceva în afara Ei.» Ce vrei 
să spui prin minunat de ignorantă? 

Noi doi, stând aici şi purtând această conversaţie — Ea nu ştie nimic 
despre treaba asta. Nu se cunoaşte nici măcar pe Ea însăşi. Asta 
înseamnă ignoranță. Aşa cum am spus, nu se simte nici măcar pe sine. 
Nu discriminează, nu spune „asta e bine, asta e rău, asta e o parte din 
mine care nu-mi mai aparţine; ştiu că asta e, ştiu că asta nu e”. Nu, nu 

ştie nimic. E doar ea însăşi, e doar ceea ce se întâmplă aparent — tu şi cu 
mine şi această conversaţie şi, poate, mai târziu, cineva care va privi la 
acest video. Este, pur şi simplu, Ea însăşi. Nu-i pasă de nimic. Nu zice: 
„Oare sunt bună, oare am dreptate, sunt cumva...?”. 

Iar dacă cineva O întreabă „Ce eşti? vreau să te cunosc!”, nu aude 
nici măcar asta, pentru că Ea este inclusiv această întrebare. Asta-i lucrul 
amuzant. Totalitatea, Unimea nici măcar nu-l poate auzi pe căutătorul 
care tot cere. Căutătorul cere: „Ajută-mă, te rog, dă-mi ceva, Unime!”. 
Dar Unimea nu aude, pentru că acela care imploră Unimea este tot 
aceeaşi Unime. O „Le rog, vezi-mă, recunoaşte-mă ca fiind adevărat, 
precum şi suferința mea şi problemele mele, te rog, am nevoie de ajutor, 
Dumnezeule! Alo, Dumnezeu? Alo, alo!” [Râsete]. 

- Uneori nu ştiu ce să mai înțeleg. Numeai asta o înscenare, spui 
„toată această înscenare”, prin care înţeleg că Unimea caută 
desăvârşirea, deşi este deja întreagă şi desăvârşită. Dar apare această 
activitate amuzantă, înscenarea de care vorbeai. Ce poți spune despre 
asta? Nu există niciun răspuns de ce se întâmplă aşa? 

Absolut. Nu există absolut niciun răspuns. În fond, ar fi vorba de 
aceeaşi întrebare „Cine sunt eu şi de ce, de ce este situaţia aşa cum este, 
de ce trebuie să sufăr?”. Dar, nu. Habar n-am. Repet, Unimea nici măcar 
nu-şi dă seama că este aşa. Chiar şi înscenarea de care am vorbit, anume 
că „Totul este întreg şi desăvârşit, dar totuşi, oamenii caută altceva etc.”, 
nici măcar de ea nu-şi dă seama, de genul „Aha, deci aşa stau treburile”. 
Nu, nu. 

- De fapt, toate astea nici măcar nu se întâmplă. O 

Exact, da. 

- Wow! 

Da. 

- «Nu există un eu, deci nu există nici visul eului. 
Presupunerea că ar exista un vis care s-ar putea sfârşi la un 
moment dat este tot o parte a visului. O Nu există nici vreo 
iluzie, nici vreun vis din care să te trezeşti». Asta seamănă cu 
ceea ce spuneam adineauri, că înscenarea nici măcar nu este pusă la 
cale de către cineva. [Râsete] 

Da, da. Ceea ce nu-i logic, nu poate fi explicat. Nu are sens. Face 
parte din vis că „Trebuie să mă trezesc, trebuie să devin eliberat, trebuie 
să-mi găsesc împlinirea”, este acelaşi joc. Dar îmi pare rău, nu. Nu există 
nimeni. „Tu” nu te vei trezi, nu există nicio problemă, toate se întâmplă, 
pur şi simplu, fără explicaţii. 


Răzvan- Alexandru Petre — Traduceri spirituale 2022 pag. 149 


- Dar ce zici despre personaj? Personajul din vis se poate trezi din 
visare? 

N-aş zice aşa. Singura poveste pe care o pot născoci este că, aparent, 
această iluzie poate dispărea. Însă nu ar produce o „persoană” trezită. 
Asta ar fi o poveste scornită de „eu”. Dar nici măcar dispariţia asta nu e 
observată de cineva. Face parte din poveste, anume că există o iluzie 
numită „eu” şi că iluzia poate dispărea. Da şi nu. Pe de o parte, da, asta 
pare să se întâmple. Pe de altă parte, cine ar putea afirma sau cunoaşte 
asta?! Şi nici măcar nu aş numi-o „trezire”. 

- Spuneai că, la tine, această contracție energetică s-a stins lent. 

Da. 

- Dar că nu a existat o experienţă a stingerii. 

Ei bine, spun această poveste privind înapoi, ca să zic aşa, după ce 
am murit. O Dar în timp ce mă stingeam, credeam că mă îndrept spre un 
viitor fericit. Nu aveam nicio idee că mă duc, că mă sting. Simţeam că 
sunt cineva şi că viaţa merge mai departe şi, în experienţa mea, simţeam 
că devin din ce în ce mai uşor. Aşa am simţit eu în acei doi ani de 
tranziţie. Simţeam că, în sfârşit, după ani de zile de carusel emoţional, 
simţeam că „Wow, în sfârşit, sunt cu adevărat bine acum!”. O 

- Credeai că te îndrepţi spre o experienţă mai bună pentru Andreas. 

Absolut. Aşa simţea eul în acei doi ani. 

- Pe când Andreas era pe moarte, ca să zic aşa. [Râsete] 

Da, absolut, da. Nu se putea prevedea. Oricum, persoana nu-şi poate 
înţelege cu adevărat moartea. Pentru persoană, propria-i moarte va 
rămâne întotdeauna un concept teoretic. Şi, până în ultimul minut, este o 
experienţă de viaţă. Până în ultima clipă a eu-lui, ca să zic aşa, este o 
experiență a eu-lui, iar moartea rămâne un concept, până când se 
întâmplă în realitate. Asta ar fi toată povestea. 

Şi încă o propoziţie: desigur, în acea experienţă de viaţă, uneori 
poate că mă gândeam bucuros: „Poate că eul e pe moarte, poate că îmi 
moare eul”, dar tot nu avea nimic de-a face cu ceea ce se întâmpla de 
fapt. 

- O, da! Obişnuiam să îmi citesc cărțile spirituale şi apoi stăteam şi 
repetam: „Eu nu sunt corpul, eu nu sunt mintea”. Dar, cum spuneai mai 
devreme, întotdeauna era acolo un „eu” care pretindea că nu este 
corpul, nu este mintea. Păi, cine spune asta, cine nu e corpul, cine nu e 
mintea? Încă mai există ceva acolo care crede că nu e corpul şi nu e 
mintea. 

Da. [Râsete] Pentru a se elibera de mintea-corp, pentru a deveni un 
„ceva” liber. 

- Un „ceva” liber, da... pe când, de fapt, nu există decât libertatea. 

Da. 

- Mai scrii: «Ceea-ce-există nu este o iluzie. Iluzie este 
percepţia acesteia.» Wow! [Râsete] Asta e tare! „Ceea-ce-există nu 
este o iluzie. Iluzie este percepția acesteia." Poate că ai putea să ne 
explici mai pe larg, dacă vrei. 

Da, păi, asta-i chestia: Ceea ce se întâmplă nu este o iluzie, ci este 
realitatea naturală. Aşa este ea. Singura iluzie ar fi să o percepi dintr-un 
punct de vedere separat. De pildă, în spiritualitate, de multe ori se spune 
cu totul altceva, cum ar fi că „există o singură realitate, care eşti tu, eul, 
conştiinţa, dar lumea este o iluzie”. Se spune că totul este o iluzie, în afară 
de tine, în afară de „eu”, în afară de cine eşti tu cu adevărat, ca să zicem 
aşa. Au divizat realitatea, este un concept separator să afirmi „Eu sunt 
ceva, dar lucrul celălalt nu este”. 

Dimpotrivă, ce spune acest mesaj este, în esenţă: „Nu este o iluzie, 
dar ceea ce se întâmplă este real şi ireal”. Deci nu-i vorba că s-ar 
desfăşura o iluzie pe care încearcă s-o înlăture. Cred că, în multe 
învățături spirituale, se hrăneşte speranţa că poţi elimina cumva lumea 
pentru a te elibera de ea, pentru a o respinge cumva, pentru a scăpa de 
ea. Asta încearcă ele, după părerea mea. 

Acest mesaj nu face asta. Nu are nimic împotriva faptului de a sta în 
faţa ecranului şi de a purta această conversaţie. Nu are nimic împotriva 
faptului de a fi trist după ce te uiţi la ştiri sau din altă cauză. Nu. Chiar şi 
asta este Ea. Prin urmare, nu este o iluzie. Ceea ce se petrece nu este o 
iluzie, este realitatea naturală. Dar nu o cunoaşte şi nu o trăieşte cineva. 

- Înţeleg. Pentru că asta ar implica o separare, anume că ar exista 
ceva care creează iluzia şi ar mai exista altceva care cade în capcana 
iluziei. 

Da. 

- Da, e frumos. 

Da, desigur, absolut. În fond, asta-i frumuseţea acestui mesaj, că 
afirmă clar: „Asta este totul, hello! asta este tot ce există”. Dar frumoasă 
pentru nimeni şi nimeni nu va înţelege ce este Asta, ceea ce face parte din 
frumuseţea Ei. Asta există deja, nu apare după o ipotetică realizare. Nu 
apare după ce te-ai lămurit tu „care este adevărul, care este iluzia, oare 
este Asta sau este nimicul?”. Nu, ci aruncă în aer toată această divizare a 
realităţii. 

- Spui aici: «Nu există un cineva nici eliberat, nici captiv». 
Da, e clar. 

„Sunt captiv, sunt un „eu” şi sunt închis” — ăsta-i visul. Ca şi ideea că 
pot deveni liber. „Sunt prizonierul gândurilor mele, de aceea trebuie să 
mă eliberez de gânduri. Sunt prizonierul emoţiilor mele negative, care 
mă fac să sufăr şi de aceea trebuie să le găsesc o soluţie.” O, nu e deloc 
aşa. Nimeni nu este prizonierul gândurilor şi emoţiilor. Nimeni nu este 
închis în corp. Nimeni nu trebuie să scape de corp. Nimeni nu trebuie să 
scape de gânduri şi emoţii. 

- Da, asta-i deja realitatea naturală, aşa cum spui. Deci nu mai 
există cineva după eliberare. Dar auzim cuvinte precum eliberare sau 
mutație, mulţi oameni spun „după mutație, înainte de mutație”. Cum 
interpretezi această eliberare sau mutație? 

Da, chestia ciudată este că aceste noţiuni nu au corespondent în 
realitate. Dar e aceeaşi dilemă, nu poţi să devii partizanul unei singure 
părţi. E la fel cum vorbeam înainte, că e real şi ireal simultan. Se pare că, 
în trecut, exista un căutător sau iluzia de căutător, care se pare că, acum, 
nu mai există. Şi totuşi, nu a existat o reală mutație de la o stare la 
cealaltă. Iar treaba asta nu pot s-o explic. Nu a existat o schimbare de la 
mai puţină plenitudine la mai multă plenitudine. Nici măcar atunci. Îmi 
pare rău! 

- «Cel ce trăieşte deja în prezenţă vrea să scape de această 
prezenţă pentru a fi mai prezent prin absenţa sa». 

Da, da. 9 

- „Cel ce trăieşte deja în prezenţă vrea să scape de această prezenţă 
pentru a fi mai prezent prin absenţa sa”. Da. Păi, am auzit spunându-se 
că absența acestei contracţții energetice sau a acestui simţ al eu-lui 
reprezintă acea prezenţă. E prezenţa a... Nu ştiu, tu ce crezi? [Râsete] 

Ar trebui să inventăm un cuvânt nou, să-i zicem „prabsenţă”. Adică 
este prezenţă şi absenţă în acelaşi timp. Da, la asta se referă propoziţia 
respectivă. Când nu mai există un cineva, prezenţa este totală. Camera, 
pereţii, vocile noastre, corpul tău, corpul meu sunt intens prezente. Dar 
în acelaşi timp, nu este prezent ceva anume. Deci este şi un fel de 
absenţă. Este şi nu este. De aceea, mi se pare că „prezenţa” indică doar o 
latură. (O) Dar înţeleg de unde vine termenul. Înseamnă ceva total. Orice 
se întâmplă din plin — vorbirea, gândirea, simţirea, stând aşezat, pereţii — 
se manifestă intens. Dar în acelaşi timp, nu-i ceva care există cu adevărat. 
Deci sunt ambele situaţii: este şi nu este, prezent şi absent, ceva şi nimic. 

- «Nu există nicio iluzie. Face parte din aparenta iluzie 
faptul că ar exista o iluzie. Nu există. Nu-i nimic de biruit şi 
nimic de pierdut.» Wow! 

Da, acest mesaj este atât de diferit de toate celelalte învățături — în 
care tu trebuie să te trezeşti, trebuie să scapi de iluzie, trebuie să ajungi la 
adevăr, să te situezi pe poziţia adevărului, să cunoşti şi să fii ferm 
convins. Dar nu. Nu. Nu este nevoie. Nu se întâmplă asta, nu există aşa 
ceva. O 

- Văd că susții multe sesiuni intensive. De exemplu, câte zile la rând 
participă oamenii la aceste întâlniri? 

Cred că cea mai lungă este de o săptămână. 

- O săptămână întreagă. Deci spre finalul săptămânii, în ultima zi, 
îmi imaginez că trebuie să fie mai mult tăcere. Căci ce fel de întrebări s- 
ar mai putea pune?! Se pare că se ajunge repede la fundul sacului în 
subiectul asta! 

E adevărat, pe de o parte, dar e amuzant că poate fi şi cu totul altfel. 
Am avut săptămâni foarte calme, în care, destul de repede, întâlnirile au 
devenit foarte, foarte tăcute. Dar am avut şi săptămâni în care discutam 
pe îndelete şi tot mai apărea câte ceva aici şi altceva acolo. Discuţiile nu 
ajung la nicio concluzie, dar nici nu se opresc. Este inexplicabil, dar 
ambele variante se pot întâmpla. Sau uneori este doar o tăcere lungă într- 
o întâlnire, dar în dimineaţa următoare apar întrebări noi. Este destul de 
interesant. 

- Apar o mulțime de „da, dar”. „Ştiu că totul e întreg şi desăvârşit, 
DAR...” [Râsete] 

Da, cam aşa ceva, da. Însă uneori apare, pur şi simplu, un alt aspect 
sau un alt lucru despre care să vorbim. Vorbim degeaba, desigur. 

- N-am participat niciodată, aşa că îmi imaginam că, pe măsură ce 
trec zilele, întrebările se epuizează, dar se găsesc mereu alte fațete sau 
alte moduri de a explora chestiunea asta. E uimitor... 

Pe de altă parte, atâta timp cât există aici un căutător, vor apărea şi 
întrebări noi. Căci căutătorul nu poate înţelege că această căutare este 
zadarnică. Poate ajunge la această concluzie din când în când, dar 
căutarea sa va continua. Deci, atâta timp cât există un cineva, pluteşte şi 
o întrebare prin aer. Poate că nu mai este o întrebare intelectuală, dar 
energia aşteptării e cumva prezentă. Care, desigur, va genera o nouă 
întrebare. Căutătorul nu-şi poate impune: „Taci, că n-are niciun sens să 
întrebi!”. Atâta timp cât există un cineva, va exista această nelinişte. 
Chiar şi în ultima zi... 

- Da, în ultima zi... 

Nu s-a schimbat nimic cu adevărat după aceste şapte zile. [Râsete] 

- Am auzit oameni spunând că s-au schimbat... poate doar în sensul 
că pot înţelege ce este nondualitatea. 

Ei bine, da, absolut, asta se întâmplă. Există o schimbare aparentă 
şi, bineînţeles, din punct de vedere energetic se întâmplă multe chestii. 
Când există un căutător, există şi o căutare de un tip sau altul. Asta am 
vrut să spun foarte simplificat. 

- Adică, căutarea nu mai păstrează, poate, toată acea mulțime de 
practici. Şi presupun că, dacă obişnuiesc să te asculte, noua formă de 
căutare constă doar în a asculta videoclipurile tale şi să-ţi pună 
întrebări. 

O, da, încearcă să înţeleagă cumva acest mesaj sau să îl integreze în 
propria viaţă. Asta făcea oricum persoana şi înainte, şi acum, încearcă să 
găsească un răspuns la chestiunile de viaţă. Da. Şi apoi pot deveni nişte 
ascultători fideli. Dar, repet, nu face asta cineva. Inclusiv această 
activitate o face acelaşi Întreg, acţionând în acest fel. Nu este o decizie 
conştientă — ce anume te fascinează sau te interesează. Dar cred că, după 
ce au auzit acest mesaj, multor oameni nu le mai rămâne nimic altceva. 
Ceea ce mi se pare normal. | Râsete] 

- Da, i se mai spune şi „ultima casă pe stânga, la ieşire”. [Râsete] 
Alt citat: «Nu există creaţie. Nu se întâmplă nimic real în timp 
şi spațiu. Nimicul nu devine vreodată ceva. Atât e de simplu.» 
Da, nu există devenire. Ce frumos! 

Da, absolut. Prima devenire ar fi acea pretenţie că „Eu sunt, am 
intrat în existenţă, exist”. Şi treaba asta nu se petrece niciodată. Nu se 
întâmplă. Nimic nu intră vreodată în existenţă. Iar din această falsă 
devenire, desigur că nu poate apărea nicio altă devenire, cum ar fi 
„Acum, că am devenit prezent, urmează să devin iluminat”. Acesta ar fi 
deja al doilea pas. Dar primul pas nici n-a fost făcut. O 

- Îmi place asta, că „Nimicul nu devine vreodată ceva”, pentru că 
uneori mesajul este înţeles ca şi cum „nimicul devine totul” sau ca şi cum 
„Nimicul se manifestă ca Walter”. Poţi vorbi despre această distincţie, 
despre sensul corect? 

Această afirmaţie, că „nimicul se manifestă ca Walter sau Andreas”, 
este doar o concepţie. Aşa înţelege persoana, acesta este un concept pe 
care persoana îl poate înţelege, aşa simte ea. „Aha, Asta se manifestă 
acum şi trebuie să fi venit de undeva”. Şi l-ai putea numi fie Dumnezeu, 
fie Neant, dar este tot un concept dualist. Şi de aceea este atât de uşor de 
priceput de către „eu” sau de către căutătorii spirituali. 

Dar că Asta este, simultan, nimic şi ceva, fără să existe un proces de 
manifestare, ideea asta nu mai poate fi concepută, nu are nicio noimă 
pentru căutător. Celălalt concept are, într-un fel, mai mult sens. Asta e 
experienţa comună: „Eu sunt aici şi trebuie să fi venit de undeva”. Auzim 

asta foarte des în spiritualitate şi alte locuri. Dar e o simplă explicaţie, pe 
care o poţi crede sau nu. 

- În multe locuri se vorbeşte foarte mult despre separare, pentru că 
există ideea că universul acţionează în favoarea mea sau în defavoarea 
mea, iar eu l-aş putea influența şi avea o relaţie cu universul. Îmi 
amintesc că, la întâlnirile nondualiste, aveam un fel de revelații, când 
vorbitorul spunea ceva şi-mi declanşa un declic în minte. De pildă, eram 
la o întâlnire şi vorbitorul a spus «Problema este că tu crezi că existați 
tu şi universul». De parcă ai exista, pe de-o parte, tu şi, de cealaltă 
parte, restul. [Râsete] Adică, admiţi că totul este întreg şi desăvârşit, 
dar pe deasupra, mai apari şi tu. Deci există totul şi încă ceva în plus. Şi 
„eu” continui să mă separ de acest întreg desăvârşit, despre care 
vorbesc toţi înțelepţii, ca şi cum ar fi separat de mine. Dar nu te poţi 
abține. În calitate de căutător, cred că nu te poţi abţine, sau aşa pare că 
se întâmplă, desigur. 

Exact, asta-i chestia. Nu o face cineva. Nimeni nu-şi creează 
impresia de a fi separat. Şi nimeni nu poate scăpa de ea. Dar aşa se simte, 
acesta ar fi sentimentul de separare: „Eu exist, iar tot restul este separat 
de mine, inclusiv gândurile şi sentimentele mele”. Întotdeauna există 
„eu” şi restul. Pur şi simplu, asta-i senzaţia. Şi nu poate fi explicată, aşa se 
simte. Şi întotdeauna există această aparentă relaţie: eu şi lumea. 

- Dai atenţie la fenomene precum sincronicitatea sau altele de 
genul ăsta? 

Nu. 

- «Orice simţi, orice faci şi orice gândeşti este doar ceea 
ce, aparent, se întâmplă. Nu le produce cineva. Nu le observă 
cineva şi nu le controlează cineva. Nu există nimeni.» 

Da. 

- «Senzaţia de a fi o persoană este însoţită automat de un 
sentiment de neîmplinire şi, mai ales, de unul de nelinişte.» 

Da, da. După mine, un alt mod de a descrie această neîmplinire ar fi 
că persoana nu-şi poate suporta propria prezenţă, ca şi cum ar simţi „nu 
pot suporta Asta”. Când eul stă acolo fără o poveste, fără un scop, fără un 
motiv, nu poate accepta această stare şi apare acea neplăcere. Ca şi cum 
propria prezenţă ar fi insuportabilă şi trebuie să găsească o soluţie sau să 
evadeze din ea. Desigur, acesta este visul — că ar fi cineva prezent şi că 
această prezenţă ar fi insuportabilă. În realitate, nu există absolut nicio 
problemă aici-şi-acum, cum se spune. Dar persoana respectivă simte „Nu 
se poate să fie Asta!”. Este ca un câmp de tensiune, un fel de apăsare. Şi 
de aici vine toată căutarea. Din această senzaţie subtilă de neplăcere au 

apărut toate religiile, toate căutările, toate conceptele — în aparenţă, 
desigur. (O Toate sunt o reacţie la „Pur şi simplu, nu poate fi Asta, ceva 
lipseşte aici”. Este uimitor! 

- Să încheiem cu asta: «Presupunerea ta este că, într-o zi, vei 
ajunge undeva. Totuşi, nu vei ajunge niciodată. Nu există 
niciun „tu” şi nicio realitate care să poată fi percepută. Nu ai 
unde sau la ce să ajungi. În acest sens, totul este minunat de 
lipsit de speranţă.» 

Da, absolut. Separarea este un vis şi căutarea este o visare. Nimeni 
nu va ajunge nicăieri. Niciun vis nu se va termina. Da. Există doar Asta, 
anume, ceea ce se întâmplă în aparenţă. 

- Îți mulţumesc foarte mult, Andreas. Apreciez timpul pe care ni l-ai 
acordat. 

Mulţumesc foarte mult. Mi-a plăcut foarte mult. Mulţumesc. 

- Aş putea să continui, dar... Menţionez că am lecturat din cartea 
„Taverna Lentes. Convorbiri după miezul nopții”, dacă vreţi să o citiţi. 
Există cel puţin şase cărți în engleză şi mult conţinut marca Andreas 
Muller, inclusiv o mulțime de videoclipuri pe YouTube, pe care ni le oferi 
cu generozitate. Intraţi pe site-ul thetimelesswonder.com şi vedeţi 
datele întâlnirilor sale — călătoreşte, ține conferinţe. Mai doreşti să le 
spui ceva ascultătorilor înainte de a ne despărți? 

Păi, nu. Vă mulţumesc foarte mult pentru că aţi fost alături de noi, 
cam atât. A fost minunat. 

- În regulă, îţi mulţumesc foarte mult. Ne mai vedem, Andreas. 
Mulţumesc. 

Da, mulţumesc şi eu foarte mult. Mi-a făcut plăcere. 

- Şi mie. 

25 iulie 2022 


Video: https://www.youtube.com/watch?v=z60n MSZ9zDQ 

"Început fără sfârşit", cu Emerson Non- 
Duality 


Întâlnire online cu Emerson Non-Duality. Urmăriţi selecţii dintr-una din 
şedinţele recente. 


Iată o întrebare: „Bună, Emerson! După ultima întâlnire online cu 
tine, am avut o Întrezărire şi totul a fost minunat timp de o săptămână, 
după care eul a revenit foarte puternic. Cum să revin la starea de 
dinainte?” 

În cadrul poveştii, Întrezărirea este acel moment de percepere 
directă că cel care priveşte de obicei, de fapt, nu există. Descoperi eroarea 
de funcţionare. Iar eroarea este eul sau personajul. Întotdeauna se 
întâmplă aşa. 

Repet, în momentul în care apare o idee, dacă te prinde, acela este 
începutul separării. În momentul în care crezi că o înţelegi, apare 
separarea. În momentul în care crezi că nu o înţelegi, şi atunci apare 
separarea. Dar separarea nu e decisă de cineva, ci este doar efectul iluziei. 
Deci iluzia este foarte persistentă, manifestând continuu efectul de 
separare. 

Aşa că, ceea ce se spune în aceste aparente întâlniri online — cred că 
au fost două zile la rând, îmi plac aceste formate mai lungi — este doar o 
poveste, dar oamenii care asistă de obicei se blochează la fraza „Percepția 
directă că nu există nimeni aici”. E ca o înfometare, ca o epuizare, pentru 
că — dacă vreţi să puneţi întrebări, continuaţi să le puneţi — întotdeauna 
răspunsul va fi că „nu se întâmplă nimic” şi că „nu există nimeni aici”. 

Omul încearcă să înţeleagă. Şi apoi tot revine la aceste întâlniri, 
pentru că nu poate înţelege ceea ce se spune aici. 

Întotdeauna nu se va oferi nimic aici, dar căutătorul sau eul vrea să 
priceapă ceva din chestia asta. De obicei, asistă la întâlnirile astea şi 
oboseşte tot încercând să priceapă — dar şi asta e tot o poveste. Observ 
uneori, în discuţiile individuale, că atunci când omul încearcă să 
înțeleagă, automat se declanşează iluzia separării. Este automată. Se 
întâmplă de fiecare dată. Este aceeaşi naraţiune în diverse forme: despre 
înţelegere, despre neînțelegere, despre „cum să pricep asta”, despre „nu 
voi înțelege niciodată asta”. 

Ceea ce se întâmplă când aleargă pe roata cunoaşterii — căci 
încercarea de a înţelege este ca un roată care se învârte în gol — este că 
aparentul cunoscător se prăbuşeşte total epuizat. Dar asta-i doar o 

poveste. Şi totul e uşor, totul e bine. Fiindcă se percepe limpede că nimic 
nu se întâmplă cu adevărat. 
E E i 

Salut, Brian, ce mai faci? 

- În ultimele zile, am încercat să înţeleg ce anume alimentează în 
mod constant această separare. Şi mă întrebam dacă are legătură cu 
faptul că creierul suprapune foarte uşor nişte poveşti imaginare peste 
ceea ce se întâmplă în realitate. De exemplu, dacă te aud spunând că 
„există un singur Dumnezeu”, în realitate, doar vibrează nişte corzi 
vocale. Dar eu interpretez imediat că ai spus ceva cu sens, că „există un 
Dumnezeu şi că numele lui Dumnezeu este Allah”. Şi automat voi 
accepta afirmația sau o voi respinge, ceea ce-i acelaşi lucru. Voi 
dezvolta o credinţă bazată pe ea sau contrară ei. 

Chiar dacă nu-i neapărat o credinţă. Este acelaşi lucru. Repet, este o 
chestie ciclică. Tot ce iese din minte este o iluzie. Orice explicaţie este 
iluzia separării în acţiune. Deci, înţelegerea este separare, neînţelegerea 
este tot separare. Parcă ar fi Geneza mereu. Este un permanent început. 
Dar este şi Apocalipsa simultan. Este începutul şi sfârşitul în acelaşi 
timp. Deci în momentul în care aude că „Nu este nimic aici de priceput”, 
personajul se va gândi că „Ei, lasă că o să pricep eu” — iar prin asta deja s- 
a separat. Dar în momentul în care apare această aparentă separare, se şi 
dizolvă. Şi apoi se va ivi alta: „Ei bine, de acum cred în chestia asta”. 

Prin urmare, orice se manifestă este vid, dar eşti mereu înghiontit să 
crezi că totul ar fi real, că s-ar întâmpla cu adevărat. „Ai dreptate, Brian, 
nu te poţi înşela, Brian”. Este acelaşi fel de gând. Deci apare tot mereu 
câte ceva. 

E ca şi cum fiecare moment este începutul şi sfârşitul. Geneza şi 
Apocalipsa simultan, începutul şi sfârşitul. Ceea ce înseamnă că nu se 
întâmplă cu adevărat. Nimic din toate astea nu se întâmplă. Noi nu 
vorbim cu adevărat aici. Doar se desfăşoară o iluzie în care nimicul pare a 
exista într-o formă, exprimând credinţă sau neîncredere, înţelegere sau 
neînțelegere. 

Aşa că, fie că există înţelegere, fie că există neînțelegere, fie „pricep 
asta”, fie „nu pricep asta”, Asta este dintotdeauna aceeaşi. Doar iluzia 
apare şi apoi se dezintegrează. Cea care crede că a înţeles sau nu a înţeles, 
sau care face distincţia dintre eu şi Sine este iluzia. Deci ce spun eu aici 
este că totul este gol, nimic nu se întâmplă acum. Nu se întâmplă absolut 
nimic. Singurul lucru care se întâmplă, în mod aparent, este ideea 
iluzorie că s-ar întâmpla ceva. Care se bazează pe iluzia că ar exista o 
separare. 

Rădăcina tuturor iluziilor — am mai spus-o — este ceea ce, aparent, 
emană din „tine”. Pentru că nu există un „tu”. Deci pare că emană din 
tine, dar nu se întâmplă cu adevărat, din cauză că nu există un „tu” din 
care să iasă. De exemplu, această plenitudine, această atemporalitate, 
veşnicie, va fi întreruptă prin iluzia că ceva începe. E secţionată. Parcă ar 
vrea să ascundă faptul că acesta este doar nimicul fără seamăn, un vis 
nemărginit. Şi aşa apar segmentele: „Ştiu despre ce vorbeşte Emerson”. 
Înseamnă că nu ştii despre ce vorbesc. Pentru că nu există nimeni care ar 
putea să ştie sau să nu ştie despre ce vorbesc — asta spun eu aici. 

Prin urmare, iluzia eului sau a personajului sau a separării este cea 
care se vâră în fiecare clipă şi începe geneza unei poveşti. Care devine o 
poveste în interiorul unei poveşti în interiorul unei poveşti. Este precum 
gaura de iepure a cunoaşterii. „Păi, eu ştiu asta sigur.”. Dar pe ce te 
bazezi? Şi răspunsul continuă să întărească convingerea că ar exista o 
separare, că ar exista un început, că ar exista un sfârşit. Este foarte 
simplu. 

- Iar ideea că problema apare din faptul că chiar se întâmplă ceva 
în realitate — e tot doar o poveste. 

Totul e doar această iluzie ingenioasă şi persistentă că „asta mi se 
întâmplă mie”. Dar dacă analizezi această iluzie — deşi e doar o expresie, 
căci nu există nimeni în realitate — vei găsi că rădăcina personajului 
supus la toate aceste iluzii este Marea Iluzie, producând constant iluzii. 
Tot timpul pompează iluzii. Deci orice ar inventa este o iluzie. O iluzie, cu 
rolul de a păstra separarea. Pentru că, numai fiind separat, „mă voi putea 
ilumina cândva”. Şi uite aşa se scufundă în acea falsă naraţiune despre 
iubire şi lumină, în ideea că „eu sunt special”. 

Iar ce spun eu aici strică toată petrecerea, totul se anulează, când 
spun că „totul se întâmplă, pur şi simplu”. Nu există nici „mai înalt”, nici 
„mai jos”. Totul este identic, totalitate, unitate — dacă vreţi să folosiţi 
acest cuvânt -— alăturare. Şi nu a fost niciodată fragmentat. Dar fiecare 
cuvânt e ca un cuţit care secţionează totalitatea. 

Însă ea nu poate fi tăiată. Tăierea este iluzia. Totalitatea nu poate fi 
separată. Nici măcar aceste idei nondualiste, această cunoaştere, această 
înţelegere, nici măcar această înţelepciune nu poate s-o taie, pentru că nu 
există nimeni care să fie înțelept. Nu există nimeni care să cunoască ceva. 
În momentul în care apare cunoaşterea, ea devine o manifestare a 
separării. Şi încă una foarte persistentă. 

- Iar căutarea adevărului are loc în acest context iluzoriu, în care 
eu cred că pot să disec totalitatea. 

„Îi voi da de capăt într-o zi!”. Chiar şi când spui că „Voi ajunge acolo 
într-o bună zi” sau „Cum să ajung acolo?”, acest gând reîntăreşte iluzia. 
Pentru că ideea că asta i se va întâmpla unui „eu” — „Voi pricepe asta!” 
sau „Nu voi pricepe niciodată asta!” — este una şi aceeaşi reacţie. 

Este ca o sală cu oglinzi care se reflectă una pe alta, care se recunosc 
una pe alta, oglinzi ale iluziei care se reflectă reciproc. E năucitor pentru 
minte, care nici nu există, de fapt. Cum spuneam, misterul nu poate 
scăpa de mistere, pentru că este alcătuit din ele. Iluzia operează doar cu 
iluzii, deci nu poate ieşi dintre iluzii. 

Iar iluzia este foarte înşelătoare, din cauză că întotdeauna menţine 
separarea. Întotdeauna generează separare. Este ca acele oglinzi puse 
faţă în faţă. Între ele nu este nimic. Dar când le aşezi împreună, apare o 
reflecţie nesfârşită a nimicului. 

- Precum „reţeaua lui Indra”, cam aşa ar fi oglinzile care reflectă 
holografic acelaşi nimic... 

Da, este magnific şi uimitor. Percepând că totul este o iluzie care 
pare absolut reală, mă minunez adeseori: „Ia uite, ce copac! Ia uite, ce se 
întâmplă!”. E doar o aparenţă care nu există cu adevărat. 

Ştiinţa este şi ea tot un gen de cunoaştere, dar hai să preluăm ideea 
ştiiinţifică că lucrurile solide sunt 99,99% spaţiu gol. Atunci cum de pot 
să ţin această ceaşcă în mână?! E un mister. Dar sunt o mulţime de 
ipoteze. 

Sau, o altă afirmaţie a oamenilor de ştiinţă este că universul este o 
stimulare, dar a nimănui, ci o simulare apărută de la sine. Însă imediat, 
mintea ne va conduce la ideea că trebuie să existe o prezenţă sau o putere 
superioară sau o fiinţă sau o cauză — ceea ce-i doar o altă încercare de 
cunoaştere care despică totalitatea. Se întâmplă chiar în momentul în 
care mintea crede că înţelege, că pricepe. 

De aceea se spune că iluminarea este doar o prea-fericită ignoranță. 
Adică, inocenţa şi puritatea intuiţiei că orice se vede este deja Asta. Şi 
nimic nu poate schimba acest adevăr. Asta este deja totul. Chiar dacă o 
recunoşti sau nu o recunoşti, Asta va fi întotdeauna aşa cum e. De aceea 
spun uneori că Asta este şi Asta nu este. 

- Şi fiecare întrebare care apare înseamnă că este... 

Este răspunsul. 

- Este doar un ocol pentru a evita să ajungă la final. 

Pentru că cel care pune întrebarea este însuşi obiectul căutării. Cel 
care este confuz este însuşi Vidul. Deci orice întrebare care apare este o 
expresie a Infinitului manifestat sub forma unor întrebări. 

- Mulţumesc. 

Mulţumesc, Brian. 

3% 

Oh, scuze, sunt câteva întrebări aici... Scuze, nu am răspuns la 
întrebarea „De ce eul revine înapoi?”. Întrebarea se mai poate pune „De 
ce nu a dispărut eul?”. Aşa cum spuneam, mintea se loveşte ca de un zid 
iar şi iar. 

În cursul trezirii, există doar percepţia că nu se întâmplă nimic, nu 
se întâmplă nimic. Însă, de obicei, când eul se întoarce, apare din nou 
separarea, credinţa că ar fi separat. Deci când apare cel care crede, atunci 
dispare şi percepţia realităţii. 

E E 

- Bună Emerson! Ştii ce se spune, că există doar acum, dar în acest 
acum există mai multe realităţi. Trăim într-un univers holografic. Poate 
că aici nu ai succes, nu ai iubire, nimic nu-ţi merge, dar în altă parte, 
dacă ai putea să accezi acolo, trăieşti o viaţă de vis. 

Ce fantezie grozavă. Este o fantezie, un roman. Este o fantezie să 
crezi că există altceva în afară de Asta. Ce spun eu aici este că tot ce există 
este Asta. Chiar şi ideea că ar exista o realitate separată sau o conştiinţă 
5D sau altceva de genul acesta — care este o promisiune, o altă versiune a 
raiului, o altă idee despre viaţa după moarte, o altă idee despre realitate — 
orice astfel de idee ocultează ceea ce se întâmplă deja. Omul caută 
altceva, din cauză că ceea ce priveşte este învălurit de aceste idei 
fanteziste de separare, şi de aceea caută altceva mai bun. În iluzia 
separării, există acest program automat, pentru că, în realitate, totul este 
doar Asta. Iar acest program spune: „Nu poate fi doar asta”. Care este 
începutul, geneza ideii de separare, ce apare instantaneu. „Trebuie să 
existe altceva decât asta”. Afirmația aceasta e deja separarea. 

Prin urmare, ceea ce este deja evident, uimitoarea claritate că tot 
ceea ce se întâmplă este deja Asta, este secţionată de ideea despre 
realităţi alternative sau dimensiuni vibratorii diferite, ca într-un vis cu 
ochii deschişi. E doar o altă idee. 

Ceea ce am perceput direct — şi e doar o sugestie — este că atunci 
când acest eu a dispărut, când eul a murit, tot ce există e doar Asta. Deci 
obstacolul în a percepe Asta constă în credinţa în concepte, cum ar fi 
dimensiunile vibratorii, realităţile paralele mai fericite sau un univers 
alternativ. Deci aceste idei de separare continuă să apară, din cauză că 
aceasta este natura iluziei, să le pompeze mereu, această credinţă ori 
necredinţă. Şi te împing la căutarea a ceva mai bun. Dar asta-i o sclavie, 
căutarea a altceva mai bun înseamnă suferinţă. Pentru că mereu vei dori 
să ajungi altundeva. Or ceea ce exprimă acest mesaj este că tot ceea ce 


Răzvan- Alexandru Petre — Traduceri spirituale 2022 pag. 161 


există-i deja iubirea necondiționată şi libertatea fără condiţii, ceea ce 
înseamnă că este în regulă tot ceea ce se întâmplă. 

Când cauţi altceva mai bun decât ce este deja, e ca şi cum ai reproşa 
că asta nu-i în regulă. Respingi ceea ce există deja. „Nu vreau asta, mă 
simt separat de asta, vreau o experienţă mai plăcută”. 

Dar poate să existe şi această aparentă mulțumire cu ceea ce se 
întâmplă — atunci când nu există nimeni aici. Atunci, orice se întâmplă 
este, pur şi simplu, ceea-ce-există. Omul nu mai visează la altceva. Are 
onestitatea să recunoască faptul că doar Asta există. 

- Deci şi realităţile paralele sunt un fel de credinţă spirituală, ca cea 
când spui că există Dumnezeu şi că într-o zi vei ajunge în rai şi va fi... 

Analizând credinţele, observăm că ele se reiau şi se reciclează, aşa e 
cu poveştile, uneori se reciclează. De exemplu, majoritatea personajelor 
de la aceste întâlniri nondualiste au început, probabil, ca persoane foarte 
religioase, care credeau în Dumnezeu şi în toate alea. Apoi, când credinţa 
asta nu le mai convine, li se pare mai mişto să creadă în Sinele superior. 
Apoi ajung la spiritualitate, la meditaţie, la practici pentru a se trezi sau a 
se uni cu acel Sine superior. Trec la purificări şi practici. Iar apoi credinţa 
iarăşi se metamorfozează, devenind o credinţă în Maeştri ascensionaţi, în 
fiinţe superioare, în diferite dimensiuni vibratorii. Este doar o schimbare 
de formă, care devine mai subtilă, se ascunde în subteran. Dar este tot o 
credinţă în separare. 

Poate că ce spun acum va trezi controverse. Dar tocmai de asta îmi 
place să fac aceste întâlniri neconvenţionale, pentru că uneori pot întrece 
măsura. Deci credinţa în Dumnezeu este separare. Credinţa într-o Fiinţă 
superioară este separare. Credinţa în Maeştrii ascensionaţi este separare. 
Credinţa în Conştiinţa pură este tot separare. Credinţa în Divinitate este 
tot o separare. Toate sunt o credinţă că ar exista ceva mai mare decât 
mine sau mai puţin decât mine. Sau că eu voi ajunge acolo cândva. 
Credinţă ce provine din senzaţia că aş fi nevrednic. Cam asta se petrece, 
dar, oricum, într-o poveste. 

- Da. Spui că se ascunde sub o formă mai subtilă, în subteran. 

Da, asta face. 

- Deci am putea tot vorbi despre ea şi s-o analizăm, dar ea continuă 
dedesubt... 

Continuă în subteran, într-o altă formă deghizată. Când crezi că ar 
exista altceva mai bun decât Asta, în învățături ce promit să-ţi ridice 
nivelul — „Emerson, trebuie să ajungi la un nivel superior!” — este tot o 
credinţă ascunsă. Niveluri, ierarhii, una, alta. Acest personaj, Emerson, a 
trecut prin toate prostiile astea. A participat la retrageri, a mers la guruşi. 

Îmi amintesc că odată m-am dus la un guru care stătea sub un copac. 
Tocmai asta era chestia tare, mi se spusese aşa: „Acest guru nu vorbeşte, 
tu doar aşază-te lângă copac şi vei simţi toată energia”. M-am dus şi: „La 
naiba! Iarăşi nu-i nimic, n-am găsit nimic”. 

Uneori m-am prefăcut, de parcă m-aş fi simţit în al nouălea cer. Dar 
e în regulă şi treaba asta, pentru că, oricum, nu e acţiunea nimănui. Nu 
dorisem să renunţ la biletul de avion retur, care făcea parte din ofertă, 
aşa că am rămas la tot acel retreat şi am cântat cu toată lumea. 

E vorba de credinţă, din nou zic. Deci personajul este credinţa că ar 
exista altceva în afară de Asta. Ca să devină mai înţelept, vizitează diverşi 
guruşi, zboară cu avionul cine ştie pe unde, se ploconeşte la picioarele 
cuiva, crede în conştiinţa superioară şi tot felul de chestii de genul ăsta. 

- Am fost crescută în religia romano-catolică. 

La fel şi eu. 

- Şi ziceam: „Doamne, nu sunt vrednică să Te văd, dar spune doar 
un cuvânt şi sufletul meu va fi al Tău”. Dar niciodată nu am simţit că 
sufletul meu va fi vindecat vreodată sau că voi fi vreodată vrednică. lar 
concluzia este că... 

Eşti o păcătoasă, Anne, eşti o păcătoasă! O Trebuie să te pocăieşti 
sau să-ţi speli toate păcatele pentru a intra în împărăţia lui Dumnezeu. 
Trebuie să practici continuu meditaţia pentru a putea accede la 
Conştiinţa pură sau la o Conştienţă superioară. Totuna. Este o capcană. 

- Oh, da. 

E amuzant că se întâmplă chiar şi în non-dualitate. Continuă în 
subteran, mereu se transformă în altceva. Deci întâi apare credinţa într- 
un Dumnezeu separat, apoi apare credinţa într-o Fiinţă superioară, iar 
apoi apare credinţa în Conştiinţa Eului superior, care se transformă în 
„Tot ceea ce există este doar Conştiinţa pură, dar trebuie să rămâi în ea!”. 
Iar pentru asta trebuie să atingi niveluri de moralitate tot mai înalte, 
chestii de genul acesta. E aceeaşi idee că eşti un păcătos, că eşti 
nevrednic, că nu te vei ilumina din cauza asta. Iarăşi, separarea. 

Deci când se înfăţişează Plenitudinea, imediat apare şi iluzia, care o 
taie pe din două şi aşa se manifestă ideea de separare sub pretextul 
nevredniciei. „Ce să fac pentru a ajunge acolo, ce trebuie să fac, cum să o 
ating, oare trebuie să sufăr mai mult, trebuie să mă îmbunătăţesc?”. Este 
o continuă căutare şi credinţa... 

- Este o dilemă încurcată. Nu ai cum s-o scoţi la capăt. 

Da, e o capcană, e ca o cămaşă de forţă. Credinţa e cămaşa ta de 
forţă. Şi odată ce ai ieşit din ea, îţi pui o cămaşă de forţă şi mai strânsă. În 
final, ieşi din ea. Deci religia, spiritualitatea, chiar şi non-dualitatea 

aplicată sunt nişte capcane, pentru că te captează mereu în idei de genul 
„Trebuie să rămân mai mult ca şi Conştiinţă, trebuie să fiu Martorul, 
observatorul gândurilor mele” sau altceva de genul „Trebuie să observ 
momentul acum”. Sunt acelaşi lucru. Toate sunt la fel. 

Aşa cum spuneam, se repetă ciclic tiparul Genezei, început şi sfârşit, 
început şi sfârşit. Dar nu există început şi sfârşit, asta tot spun, nu există 
început sau sfârşit. De fiecare dată când apare o idee, începe separarea, 
care e ideea însăşi. Dar ce spun eu este că nu există început şi sfârşit, 
pentru că nu există nimeni aici. Nu vorbeşti cu „mine”, nu vorbesc cu 
„tine”. Ideea că vorbesc cu „tine” este începutul separării. Nu are niciun 
sens, ştiu... 

3 august 2022 


Video: https://www.youtube.com/watch?v=iQYk4X7SYmw 

Tim Cliss discută despre Nondualitate cu 
Walter 


Tim Cliss răspunde întrebărilor despre nondualitate puse de Walter 
Driscoll. Acesta citează din când în când din cartea acestuia intitulată „This 
Deafening Silence” (Această tăcere asurzitoare). Site-ul lui Tim este 
timelissthis.com. 


Tot ce putem afirma cu certitudine este doar dacă o ființă umană are 
sau nu mai are convingerea că ar fi separată de tot restul. 

Iar marea ironie când discutăm despre Nondualitate este că nu 
există nicio diferenţă între cele două convingeri. Toate fiinţele umane 
sunt simple fiinţe umane şi nimic mai mult. În asta constă marea 
egalitate. 

Unii mi-au spus: „Probabil că tu îţi dai seama când cineva mai are un 
ego sau nu. Poţi să stabileşti dacă încă există un eu într-un om sau este 
golit de sine”. 

Nu. Cât de ridicol, căci toţi sunt deja goi pe dinăuntru! Dacă un om 
se află încă sub iluzia că are un sine sau nu, asta nu are nicio importanţă. 
Şi, cu siguranţă, nu se poate observa direct. Ai putea deduce, ai putea 
bănui din felul în care omul vorbeşte sau se comportă, dar tot va fi o 
simplă presupunere. Fiecare fiinţă umană este deja golită de sine — 
tocmai acesta-i mesajul Nondualităţii. 

- Da, e frumos. Am citit ceva despre fenomenul ăsta şi cred că 
cuvântul este „yani”, nu-i aşa? 

Da, am auzit şi eu, dar... 

- Se spunea că doi „yani” s-ar recunoaşte unul pe altul pe stradă. 

Am auzit şi eu treaba asta, dar zic că nu. 

- Fără să spun ceva, treci pe lângă mine şi îți dai seama: „Tipul 
ăsta e iluminat”. O 

Dintre toate miturile spirituale, acesta ar fi unul. 

- Totuşi, m-am lăsat păcălit şi eu, mi s-a părut interesant. 

Mi se pare doar o altă fantezie spirituală. E foarte clar pentru mine. 

- Da, pentru că totul este dintotdeauna exact aşa, deci nu ştiu ce ai 
putea recunoaşte la mine, decât că-mi lipseşte credința că aş avea un 
sine. 

Iar asta se poate deduce din comportament şi vorbire, sau ai putea s- 
o intuieşti după senzaţia pe care ţi-o dă omul respectiv. Însă vreau să 
subliniez că frumuseţea Nondualităţii este că nimic din toate astea nu are 

vreo importanţă. Natura necondiționată a Sa provine din faptul că 
iubirea — despre care este cel mai greu de vorbit — este indiferentă la 
toate astea, există în ciuda tuturor acestora. Este atât de evident că toate 
aceste idei nu sunt decât nişte idei, minunat de seci, ca toate ideile. 

Şi când vorbesc despre iubirea necondiționată sau despre natura 
necondiționată a Nondualităţii, mă refer la derizoriul tuturor acestor 
clasificări, de superior sau inferior. La lipsa de importanţă a evaluării 
fiinţelor umane pe orice fel de scală. Bineînţeles că s-a inventat şi o scală 
pentru Nondualitate: O cât de ciudat eşti sau cât de dus eşti, cât de 
evaporat eşti, cât de mult eşti în cădere liberă — ştii cum se spune „O, 
tipul este cu siguranţă în cădere liberă, este complet dus”. O Ei bine, poţi 
să-ţi tot dai cu presupusul. Nu există altceva decât căderea liberă. Aşa că 
nu are importanţă dacă cineva se simte cu picioarele pe pământ sau nu. 

CE 

Cred că ceea ce face iubirea să fie iubire este că nu este meritată. Nu 
este dobândită prin muncă. Este necuvenită, nu este o răsplată. Deci 
iubirea nu este adresată unui eu, ci ea există, pur şi simplu. 

- Cum ți se pare cuvântul Graţie, adică un cadou nemeritat? 

Foloseam şi eu acest cuvânt, dar acum sunt mai reticent, nu prea îl 
spun. Pentru că sună atât de creştinesc, atât de religios. O Am fost 
crescut în creştinism, care uzează mult de acest cuvânt. „Prin Harul 
lui...”. Dar aici nu este vorba de Harul oferit de cineva, ci i-am putea 
spune doar Graţie, şi atât. Cuvântul are o rezonanţă, o aromă a lui, 
indicând că primeşti ceva, dar nu pe baza unor merite. 

Există multe căi şi practici care afirmă că, prin propriile tale eforturi, 
te-ai putea apropia de ideal. Însă majoritatea căilor religioase, în esenţă, 
spun că e necesar să faci toate practicile religioase şi toate lucrările, dar 
că, în final, munca ta nu are nicio relevanţă. E un aspect comun pentru 
multe căi spirituale. 

Cel puţin, în advaita tradiţională aşa este. Adică faci toată munca de 
pregătire şi apoi, în momentul realizării sau al dizolvării iluziei, se pare 
că totul a fost pentru nimic. O În final, totul se dovedeşte a fi fost în van 
— şi tocmai asta ar fi realizarea Nondualităţii. Şi atunci ai putea s-o 
numeşti Graţie, cred. 

kk 

Un alt cuvânt potrivit este recunoştinţă. Şi totuşi, ar putea părea 
nepotrivit să foloseşti cuvântul recunoştinţă, chiar dacă apare un 
sentiment de recunoştinţă. La mine, recunoştinţa apare mult mai 
frecvent acum decât înainte. Îmi dau seama că nu are sens, pentru că 
sună ca şi cum ar mai exista aici un eu care se simte recunoscător. 

Îndeobşte, se consideră că sentimentul de recunoştinţă nu poate apare 
decât dacă „cineva” îl nutreşte. Şi asta face mereu „eul”, îşi însuşeşte 
orice, care devine „al meu”. Dar, ca toate celelalte calităţi, recunoştinţa 
este doar o senzaţie absolut naturală pentru fiinţa umană -— este foarte 
natural să simţi recunoştinţă. În mod eronat, este considerată ca fiind „a 
mea”. Dar nu a aparţinut niciodată „eu-lui”. Cum spuneam, acum simt 
recunoştinţă mai mult ca oricând. Poate fi chiar copleşitoare, mişcându- 
mă până la lacrimi. Sentimentul de recunoştinţă reverberează intens în 
corp şi ai putea presupune că trebuie să aibă un motiv. Dar adesea nu 
există ceva anume pentru care simt această recunoştinţă. Doar 
sentimentul pur de recunoştinţă. 

- Hai s-o încercăm pe următoarea. Are titlul „Această solitudine”: 
«Nu este singurătate. Doar solitudine. E solitudine, atât de 
solitară! Toate sunt una şi nimic. Solitar, atât de solitar! Atât 
de solitar! Nicio şansă pentru singurătate.» 

Uau. Cine a scris asta? O 

- Îmi place că există solitudine, dar nu şi singurătate. Poţi vorbi 
despre această solitudine? 

În aparenta absenţă a senzaţiei de eu în relaţia cu ceilalţi, două 
lucruri au devenit foarte clare. Întâi, că absenţa eu-lui nu era deloc 
evidentă. Nu exista vreo senzaţie distinctă a absenței. Tot ce spun despre 
Non-dualitate ca absenţa sinelui este dedus din lipsa „simptomelor eu- 
lui”, nu din vreo recunoaştere specifică a absenței sinelui. Asta nu poate 
fi cunoscută cu mintea. 

Şi de aici provenea această solitudine copleşitoare. Pentru că ceea ce 
de obicei este numită Unime era simțită aici ca solitudine, o totală 
solitudine. Fiindcă, fără un sine, nu există nici altul. Şi am impresia că nu 
se vorbeşte prea mult despre chestia asta. Se vorbeşte despre absenţa eu- 
lui, dar nu se vorbeşte la fel de mult despre absenţa celuilalt. Totuşi, asta 
sărea în ochi. Nu există nici alţii când nu există un eu. Tot timpul cât am 
avut un eu priveam celelalte fiinţe umane ca fiind alte variante de eu. 
Diferite eu-ri. O Iar fără eu, devenise o solitudine copleşitoare — ceea ce 
era perfect în regulă. 

Şi culmea, venea într-un contrast foarte puternic cu singurătatea de 
care suferisem deseori. Una din dorinţele intense ale acestui eu fusese să 
nu mai sufere de singurătate, de izolarea specifică eu-lui. Şi nu sunt deloc 
o excepţie, este o cauză foarte obişnuită de mare anxietate — acest 
sentiment de singurătate, de izolare. Care, desigur, provine din senzaţia 
că eu aş fi separat. 

Dar acum, această solitudine a pus capăt chiar şi posibilităţii de a 
mai fi vreodată singur. Nu m-am mai simţit niciodată singur de atunci. 
Pentru că singurătatea nu-i altceva decât senzaţia de izolare şi separare 
de ceilalţi pe care o are eul. Iar odată cu solitudinea în lipsa eu-lui, 
dispare şi posibilitatea de singurătate. 

Dar rămâne, totuşi, o anumită nostalgie. Este amintirea acelui dor 
de a deveni una cu ceva inefabil, după care tânjeşte sinele. Cred că tocmai 
această năzuință de comuniune este sursa principală a energiei 
căutătorului spiritual. Iar atunci când ea dispare, cel puţin aici, a apărut o 
jale, o tristeţe profundă că nu va mai fi niciodată posibilă acea închipuită 
comuniune. Pentru că, desigur, ar fi nevoie mai întâi de un eu, care să 
devină una cu altul — în orice formă l-aş plăsmui: ca un iubit, ca un zeu, 
ca universul, ca Brahman, oricum şi-ar închipui eul această comuniune. 

Deci imposibilitatea acestei uniri poate fi resimţită ca o mare 
pierdere. Iar aici s-a jelit mult după ea, fiind clar că nu mai este posibilă. 
Cred că atunci când mulţi vorbitori nondualişti pomenesc de „sfârşitul 
speranţei”, la asta se referă. 

- Se pare că această „Esenţă unică” se manifestă ca o varietate de 
personaje diferite. Şi astfel, creează iluzia separării şi a individualităţii. 
Se pare că fiecare om are propriile idei originale despre cum e lumea. 
Nu-mi plăcea deloc expresia „adevărul meu, adevărul tău”, dar acum 
îmi dau seama că fiecare are propriul său adevăr. 

Absolut. 

- Versiunea personală despre realitate. 

Acesta este singurul adevăr. Nu vorbesc niciodată de realitate sau de 
adevăr la modul general. Pentru că, chiar dacă nu mai există un eu, 
totuşi, nu pot rosti decât adevărul fiinţei umane pe care o vezi aici. 

- Nu există un adevăr suprem. 

Nu. Desigur, poţi emite ipoteze, poţi fantaza despre adevărul 
suprem, dar doar cu atât vei rămâne, cu ipoteze. Cum altcumva?! O Aşa 
că sunt destul de reticent când îi aud pe alţii vorbind despre adevărul 
suprem. 

Este adevărul tău, iar dacă încerci să-l predai şi altuia, atunci nu-i de 
mirare că vor apărea probleme. O) Când devine foarte limpede că nu 
cunoşti nimic despre Absolut — fie că-i spui Realitatea absolută sau 
Adevărul absolut — când este foarte clar că este incognoscibil, atunci 
renunţi la investigarea Absolutului. Cred că la asta se referă expresia 
„pacea care întrece orice înţelegere”. 

Şi întrece orice înțelegere, fiindcă este sfârşitul celui care încerca să- 
L înţeleagă. Eu, Tim, am vrut să-L pricep. Nu mă îndoiesc că şi Walter a 

vrut să-L înțeleagă. Şi eram disperat, mă uitam cu invidie la unii. Dar, de 
asemenea, mă uitam de sus la alţii, cu superioritate. Pentru că, dacă tu 
eşti în căutarea adevărului suprem, îţi vine să te uiţi de sus la cei care vor 
doar să-şi îmbunătăţească performanţele la sportul de golf. O „Ăsta-i 
singurul scop pe care ţi l-ai propus în această scurtă viaţă?!” 

Deci când eşti un căutător spiritual, te poţi simţi superior şi chiar 
există un complex de superioritate în aspiraţia spirituală. Ceea ce, repet, 
moare odată cu Asta. Asta ucide toate pretenţiile de genul ăsta. Deoarece, 
fie că încerci să-ţi îmbunătăţeşti performanţele la golf, fie că încerci să 
afli răspunsul la întrebarea supremă, toate sunt văzute doar ca nişte 
încercări ale individului de a-şi răspunde la orice întrebare şi-ar fi pus. Şi 
una nu este mai presus decât cealaltă. Ceea ce reuşeşte Asta este că 
uniformizează totul. Toate scopurile, obiectivele şi aspiraţiile sunt privite 
ca fiind absolut egale. 

- Absolut egale. 

Da, şi de aici vine o mare pace. Cel puţin eu, nu mai strâmb din nas 
la motivele şi intenţiile celorlalţi, căci cine sunt eu să le pun la îndoială?! 
Pur şi simplu, nu o mai fac. 

- Cred că e marele nivelator. 

Este un mare nivelator. Şi, repet, o putem numi şi iubire 
necondiționată. 

- Da. Ce părere ai despre dezvoltarea personală? 

Dezvoltarea personală este inevitabilă pentru sine. Asta-i impulsul 
eu-lui, pentru că sentimentul fundamental al sinelui este neîmplinirea. 
Putem spune că nu există un eu propriu-zis, dar există o senzaţie de 
incompletitudine — şi tocmai ăsta-i sentimentul de a fi eu. Sinele este 
foarte conştient de lucrurile la care nu se pricepe, de defectele, 
slăbiciunile şi eşecurile sale. O Din astea este alcătuit sinele. 

Bineînţeles că este foarte comic, pentru că, în paralel, se mândreşte 
cu toate celelalte lucruri la care ştie că este bun, mai bun decât toţi 
prietenii săi. „Sunt mai bun la treburile astea decât orice cunoscut de-al 
meu. În schimb, la astea, sunt absolut jalnic şi le ţin ascunse, le pitesc 
chiar şi de mine însumi”. Eul joacă tot felul de tertipuri cu punctele sale 
forte şi punctele sale slabe. Pe de o parte, eul se dă mare, iar pe de altă 
parte, se compătimeşte şi se dispreţuieşte. 

- Da, asta s-ar numi „egocentrism cu complex de inferioritate”. O 

Genial, o descriere perfectă! În cea mai mare parte a timpului, fiinţa 
umană încearcă să-şi evidenţieze punctele forte şi să le spună tuturor cât 
de bine se descurcă în lucrurile la care crede că e bună. Le spune la toţi 
cât de bine face. O Iar apoi încearcă să-şi ascundă tot întunericul, toate 

slăbiciunile, toată vulnerabilitatea — căci sinele are senzaţia de soliditate, 
dar o altă natură a sa este sentimentul de vulnerabilitate. Prin urmare, şi- 
a construit multe şi diferite mecanisme de apărare pentru a proteja acest 
micuţ sine vulnerabil. 

În concluzie, este inevitabil ca sinele să caute să se auto- 
perfecţioneze. 

3% 

Ca orice altceva, aceste emoţii provocate de vanitate au apărut în 
mod natural. Întâi a fost furie, apoi a fost râset şi apoi au fost lacrimi. 
Pare jalnic, dar aşa s-a întâmplat. Dar niciuna nu a avut vreo importanţă. 

Aşadar, apropo de această idee că ar fi nevoie să existe întâi un eu în 
care să apară vanitatea: este un nonsens absolut. Toate aspectele despre 
care se spune că aparţin eu-lui nu au fost niciodată ale „mele”, ci ele se 
manifestă în mod natural în această fiinţă umană. Această fiinţă umană 
nu este sub controlul eu-lui. Tocmai asta-i iluzia, că aceste aspecte ar 
depinde de ego, cum că vanitatea de a avea o frizură frumoasă venea de la 
ego. Nu eu am generat-o, ci această ființă umană este în mod natural 
vanitoasă. Această fiinţă umană, înainte de a ieşi din casă, se uită în mod 
natural în oglindă şi îşi aranjează părul. O 

- Am adus subiectul ăsta în discuţie pentru că, atunci când ai 
pomenit de „vulnerabilitate”, m-am gândit la acel moment când ai 
recunoscut în acel video: „Da, am râs, am plâns, am fost supărat”. 

Vreau să spun că un motiv pentru care vorbesc despre acest subiect 
sensibil este absenţa ruşinii. Una dintre cele mai intense emoţii pentru 
ego este ruşinea. Şi, fără îndoială, ruşinea provine de la sentimentul că 
tu, personal, ai fi făptuitorul. Deci când toate aceste acţiuni nu se simt ca 
aparţinând unui eu -— ci se întâmplă spontan, literalmente, ca orice 
altceva, reacţiile emoţionale se întâmplă, pur şi simplu — atunci nu mai 
poate apărea ruşinea. Iar lipsa de ruşine a vieţii este unul dintre motivele 
pentru care am putea numi Asta „iubire necondiționată”. 

- Uneori îi aud pe nondualişti spunând că nu mai simt jenă. 

Da, e acelaşi lucru. Jena arată că acolo este prezentă conştiinţa de 
sine. Şi un motiv justificat pentru care tot vorbim despre Asta este că nu-i 
deloc nevoie să te supraveghezi pe tine însuţi. Eul, sinele urmăreşte 
comportamentul fiinţei umane ca un observator, ca un martor. Dar aici 
vorbim despre moartea martorului, moartea observatorului, moartea 
privitorului. Nici nu ne dăm seama cât de mult timp îşi petrec 
majoritatea fiinţelor umane, mai bine zis, senzaţia de eu îşi petrece 
timpul urmărindu-se pe sine, verificând şi iar verificând ce-i va ieşi pe 

gură, controlând cum arată, supraveghind cum se comportă în relaţiile cu 
ceilalţi. Scăparea de corvoada asta este o mare eliberare. 

Recunosc însă că nu-i acea mare eliberare pe care mi-o imaginam pe 
vremea când o căutam. Pentru că-mi închipuiam că „eu” voi fi prezent 
pentru a observa toate astea. Spun adesea că „Asta nu este ceea ce vrei”, 
iar prin această expresie înţeleg că nu este ceea ce ţi-ai imaginat că va fi. 
Pentru că eul nu-şi poate imagina altfel decât că „eu voi fi prezent în 
momentul eliberării şi mă voi bucura de dispariţia mea”. O Nu 
funcţionează aşa. 

- Îmi aminteşte de citatul lui Nancy: „Este un cadou gol pentru 
nimeni”. 

Da, îmi place cum spui. Totuşi, este un cadou, pentru că, dacă nu ar 
fi un cadou, ar trebui să tăcem naibii din gură! Vorbesc serios. 

Viaţa nu este mai bună acum decât era înainte - asta ar fi doar o 
poveste — şi, totuşi, în poveste, pare a fi. Viaţa nu este nici mai bună, nici 
mai rea, desigur, fiindcă viaţa este aşa cum este — asta tot repetăm aici. 
Dar în poveste, în comparaţie cu viaţa „mea”, viaţa fără de „eu” este 
incomparabil mai bună: fără conştiinţă de sine, fără dispreţ de sine, fără 
ură de sine, fără îndoială de sine. Fie şi numai absenţa îndoielii de sine 
face să merite să discutăm despre Asta. 

- După ce ai trecut prin „mutaţia de conştiinţă”, nu ţi s-a întâmplat 
să bei prea mult şi a doua zi dimineaţă să spui „Sper că nu m-am făcut 
de râs”? 

Ba da, şi am recunoscut-o, dar îţi spun că nu-mi pasă. Deci nu 
înseamnă că n-ai putea regreta că te-ai purtat ca un tâmpit şi ai deranjat 
nişte oameni. (O Poate exista regretul, dar nu apare ruşinea — asta nu mai 
apare. Ceea ce-i cu totul altceva. Cineva, care m-a auzit spunând că regret 
ceva, mi-a reproşat: „Cum adică regreţi, că doar un eu ar putea să 
regrete?!”. I-am răspuns că NU. Dacă, în aparenta poveste, faptele tale au 
supărat sau necăjit pe o altă persoană, atunci bineînţeles că pot apărea 
regrete. Dar este o mare diferenţă între regret şi sentimentul de vinovăţie 
sau cel de ruşine. 

Multe dintre diferenţele despre care vorbim sunt neobservabile, sunt 
foarte subtile. Dar nu înseamnă că nu sunt enorme. 

Aşadar, deşi este un cadou gol, este totodată un cadou desăvârşit. 
Este un adevărat premiu. 

ENE A i 

Cum se spune, „după mutație” — de fapt, nu a existat un „după”, 
fiindcă n-aş putea preciza momentul exact, dar de dragul discuţiei, „după 
mutaţia de conştiinţă” — s-a observat un spaţiu imens şi pace, era doar 

această esenţă complet vidă, cum s-ar zice. Iar vidul este pace. Şi era 
foarte evident. 

Dar ce lipsea? Ce anume permitea tot acel spaţiu gol? Răspunsul a 
venit brusc: „Nu există întrebări. Nu-mi vine să pun întrebări”. Nu-mi 
amintesc să fi pus vreo întrebare, nici măcar nu mă puteam gândi la 
vreuna. Nu există întrebări. Tocmai faptul că Viaţa nu solicită întrebări 
este unul dintre aşa-zisele „beneficii” pe care le aduce Asta. 

Desigur, nu-s beneficii personale, ci aşa este Viaţa, n-aş vrea să sune 
cumva c-ar fi vorba despre nişte beneficii oferite cuiva. Nu este un 
avantaj personal, ci aşa este Viaţa în mod natural. Viaţa este în mod 
natural goală şi plină cu de toate. 

Şi, în principal, este lipsită de întrebări care solicită un răspuns. 
Viaţa nu pune deloc întrebări. Viaţa nu are nevoie de soluţii sau 
răspunsuri. Doar eul le cere, „eu” pun întrebările. Iar partea hilară este — 
dacă se înţelege bine treaba asta — cea mai mare glumă dintre toate este 
că tot „eu” răspund întotdeauna la întrebări. O Asta-i de-a dreptul 
amuzant. Când primesc un răspuns la o întrebare de-a „mea”, tot „eu” 
sunt cel care răspunde. Îmi dau un răspuns bun, care îl satisface pe eu. Şi 
uite-aşa, energia căutării se stinge, aşteptând următoarea întrebare. 

- Însă această satisfacţie este trecătoare. 

Da, dar această energie e ca un drog, eu-lui îi place rahatul ăsta. O 
Nu se satură niciodată de acea senzaţie plăcută că „acum ştiu, am înţeles, 
am bifat-o şi pe asta”. De parcă aş avea o listă nesfârşită de întrebări la 
care cred că trebuie să găsesc răspuns. Dar când te izbeşte faptul că Viaţa 
nu te aude, te simţi distrus. Dacă ai această revelaţie, mai ales după ce ai 
avut o credinţă în Dumnezeu, simţi că ţi-o pierzi — dacă ai avut o educaţie 
religioasă şi ai aşteptat mereu ca Dumnezeu să-ţi răspundă la întrebări. 

Rugăciunea este încă modul predominant prin care fiinţele umane 
vorbesc cu Viaţa, prin rugăciune. lar prin Viaţă mă refer la această Fiinţă 
imposibil de cunoscut. Nici măcar nu ştiu la Ce anume mă refer exact. Nu 
sunt deloc pretenţios în privinţa cuvintelor. Alţii sunt chiar foarte atenţi 
ce cuvinte folosesc. De fapt, niciun cuvânt nu este adecvat. Aşa că, de 
obicei, prefer cuvântul Asta sau Viaţa. 

Iar când devine limpede că nu există ceva numit Viaţă, că nu există 
ceva numit Dumnezeu, că nu există ceva numit Univers, că nu există ceva 
numit Conştiinţă — oricum s-ar numi entitatea căreia te adresai, cu care 
purtai conversații, sperând că îţi va răspunde — când îţi dai seama că 
totul a fost un monolog în speranţa că ţi se va răspunde, atunci te 
resemnezi total cu ideea că nu există răspunsuri şi că toate răspunsurile 
primite vreodată ţi le-ai dat singur. 

- Adică vorbeşti cu tine însuți. Când am dat prima oară de 
spiritualitate, am auzit expresia: „Rugăciunea înseamnă să vorbeşti cu 
Dumnezeu, iar meditaţia înseamnă să-L asculți”. Şi este interesant să-ţi 
dai seama că nu există o separare. Totul este întreg şi desăvârşit. Deci 
nu există un cineva care să vorbească cu o altă entitate. 

Nu. 

- Nu există un cineva care să audă vreo entitate, nu există un 
cineva care să primească răspunsuri transmise cumva din altă parte. 
Totul este în întregime doar Viaţa şi tot ce se întâmplă este doar Viaţa. 
[Râsete] Şi se poate manifesta inclusiv sub forma tentativei de a te 
adresa şi a-L asculta pe Dumnezeu. 

Da, poate să apară sub orice formă. 

Lucrul minunat legat de Asta este că s-a terminat cu ideea de 
greşeală. Că nu există fiinţe umane care să înţeleagă Asta greşit. Ceea ce-i 
minunat. Însă, totodată, se poate simţi şi o tristeţe, o resemnare şi 
dezamăgire, din cauza imposibilității de a O înţelege corect. Deci idealul, 
toți eroii, toţi maeştrii, toţi cei aleşi, toţi cei speciali cad de pe 
piedestalurile lor şi suntem cu toţii la acelaşi nivel. Repet, este un mare 
nivelator. 

Totuşi, nu mă pot abţine, încă mai sunt un pic de fan al lui Isus, nu 
mă pot abţine să nu fiu un mic admirator al lui. 

- > 

- Ce-ţi aduci aminte dintre cuvintele lui Isus care rezonează cu 
mesajul nondualist? 

Sunt foarte multe, dar nu mă pricep deloc la citate. Întotdeauna 
parafrazez, pentru că nu pot cita exact. De pildă, fraza cu iertarea este 
grozavă, nu-i aşa: „Iartă-i, căci nu ştiu ce fac”?! Da, am vorbit şi eu despre 
iertare şi recunoştinţă... 

În sensul că, atunci când nu există cineva care să ierte, totul este deja 
iertat. Indiferent dacă există sentimentul de iertare sau nu, totul este 
iertat. Căci fără un făptuitor... Iertarea este şi ea un cuvânt înşelător, ca şi 
recunoştinţa. Spuneam că nu este nevoie de un eu care să fie 
recunoscător pentru a exista Recunoştinţă. Tot aşa, nu este nevoie de un 
eu care să ierte pentru a exista Iertare. Când nu s-a întâmplat nimic şi 
nimeni nu a făcut nimic, totul este iertat în mod natural, fără ca cineva să 
ierte. 

Şi am putea spune acelaşi lucru şi despre Acceptare şi toate celelalte 
imperative spirituale pe care am încercat să le pun în practică. Recunosc 
că am fost un căutător spiritual jalnic, dar pe alocuri am încercat şi eu să 
aplic tehnici precum acceptarea. Iar în psihoterapie se vorbeşte mult 

despre acceptare — să-ţi accepţi aspectele personale pe care le respingeai 
şi să faci toată acea lucrare de auto-ajutorare. 

Dar Asta e deja Acceptarea. Dintotdeauna. Deci absenţa aceluia care 
să accepte situaţia se poate simţi ca fiind însăşi Acceptarea. Absența 
aceluia care să fie recunoscător se simte ca fiind însăşi Recunoştinţa. Îmi 
dau seama că nu are nicio logică, dar foarte multe dintre aceste aspecte 
nu au sens când sunt auzite de pe poziţia eu-lui. Pur şi simplu, nu au cum 
să aibă vreun sens. 

+ > 

- Să trecem la următorul citat din Tim Cliss. Se numeşte „Frica de 
întuneric”: «Întotdeauna mi-a fost frică de întuneric. Îmi era 
teamă de necunoscut, teamă să nu pot vedea, teamă să nu 
ştiu. Am umplut acel gol cu tot felul de monştri. Dar se pare că 
întunericul era întotdeauna gol, fără „eu” şi monştrii mei.» 

Atât de multe fiinţe umane iubesc lumina şi se tem de întuneric. Am 
putea spune că asta-i regula. Ce vreau să le spun acestora este că nu au de 
ce să se teamă. Întunericul este lumina. Şi lumina este întunericul. 
Unicul se manifestă ca lumină, Unicul se manifestă şi ca întuneric, doar 
în aparenţă. Unicul este indivizibil, pur şi simplu, există ca întreg. 

Unul dintre motivele principale pentru care vorbesc despre Asta este 
absenţa fricii. Iar una din marile absenţe este lipsa fricii de întuneric şi a 
fricii de a nu şti. Eul chiar se simte speriat atunci când nu ştie ceva: „Nu 
ştiu unde mă aflu. Nu ştiu cine sunt.” Vreau să le spun tuturor că-i firesc 
să nu şti, aşa este viaţa. Cunoaşterea este o iluzie, iar să nu ştii 
nimic este modul natural de a fi. Chiar şi când apare o anumită 
cunoaştere, în modul natural de a fi, nu ştii cum de ştii şi nici nu-ţi pasă 
cu adevărat de acea cunoaştere. Acea cunoaştere nu are substanţă. 

Cunoaşterea este utilă pentru a schimba o garnitură la un robinet, ca 
să nu mai picure. Este util să ştii cum să repari ceva. Dar când vorbim 
despre Asta, cunoaşterea nu are nicio relevanţă. 

+ 

Mulţi bărbaţi, şi nu doar bărbaţii, dar mulţi bărbaţi se sinucid de 
ruşine. Preferă să moară decât să fie ruşinaţi în public, decât să suporte 
jena, umilinţa. Eul se teme de umilire. Am spus-o şi o repet în glumă, dar 
conţine un anume adevăr: Dacă ar exista o cale pentru a scăpa de eu, 
aceea ar fi calea umilinţei, înjosirii şi eşecului. Aceea ar fi calea 
diminuării eu-lui. Pentru că, atâta timp cât eul se simte bine cu sine, 
probabil că va continua să-şi urmeze calea obişnuită, pe care se află deja. 

- E amuzant că ţi-era atât de teamă de umilire, dar tu eşti profesor, 
adică, practic, un vorbitor public, stăteai în faţa unei clase. 

Da, în fiecare zi. Însă-mi place să mi se dea atenţie. Căutam atenţie. 
Am putea spune că a rămas la fel pentru acest personaj. Îmi place să fac 
întâlnirile online prin Zoom. Îmi plac întâlnirile faţă în faţă chiar mai 
mult. Aşadar, exista un motiv pentru care îmi place să fiu profesor. E ca 
şi cum ai capturat 30 de copii împotriva voinţei lor, îi pui să stea în faţa ta 
timp de o oră şi să asculte orice prostie pe care ai de gând să le-o spui. O 

Întotdeauna mi-a plăcut să fiu în centrul atenţiei. Am fost un copil 
care căuta foarte mult să i se dea atenţie. Şi cred că nu se poate vorbi de o 
mare transformare a personajului acesta. E o eliberare pentru personaj 
să se comporte exact aşa cum îi este natura. Îmi închipuiam, eul îşi croia 
nişte fantezii cum va simţi Eliberarea personajul Tim. Şi poţi fantaza la 
nesfârşit despre Asta. La naiba, vei fi exact la fel! 

- Credeai că urma să te eliberezi de personaj. 

Speram să scap de unele aspecte ale mele. Dar nu trebuie să te 
eliberezi de nimic. Tocmai asta-i libertatea. Deci este o eliberare de 
nimic, căci s-a dovedit că acel „eu” nu era nimic. 

- E starea noastră naturală, aşa că suntem deja liberi. 

Da, desigur, vorbim despre ceva care nu se întâmplă, ăsta-i lucrul cel 
mai greu de înţeles. Adică, în mod aparent, întâi s-a petrecut această 
eliberare sau trezire sau iluminare şi apoi vine şi povestea despre ce s-a 
întâmplat. Ei bine, nimic din trecut nu s-a întâmplat. Trecutul este aici, 
evident, unde altundeva să fie?! Viitorul este aici, asta-i tot. N-avem cum 
pricepe. Asta e un mister şi ar trebui să punem punct aici, să încheiem 
propoziţia. Cum am putea oare înţelege că timpul există numai acum şi 
că nici măcar nu există un prezent?! Adică existenţa nu se manifestă într- 
un timp şi loc bine definite, dar nici altundeva. Există doar toate acestea, 
Asta, ivindu-se în mod miraculos. 

- Am auzit pe cineva spunând că e ca şi cum ar apărea şi dispărea 
țac-țac-ţac, uite-aşa de rapid. Desigur, şi asta-i tot o poveste. 

Nici măcar aşa nu este, pentru că nu există nici ceva rapid, nici ceva 
lent. Nu, nu este o succesiune rapidă. E fără timp şi fără spaţiu, este 
sfârşitul conceptelor... Orice am spune se referă la timp şi spaţiu, aşa că, 
vorbind despre Asta, de fapt, nu vorbim deloc despre Asta. De aceea mă 
şi simt atât de liber să vorbesc şi nu critic pe nimeni care îndrăzneşte să 
vorbească despre Asta, pentru că este imposibil să O descrii corect. E o 
prostie ideea că unii vorbitori O descriu mult mai clar şi sunt mai 
aproape de adevăr sau de realitate. Niciodată nu se poate vorbi despre 
Asta la modul precis. În acest sens, este un lucru minunat, pentru că 
avem libertatea totală de a vorbi despre Ea. 

Când oamenii îşi dau cu părerea despre cine este mai grozav sau mai 
lamentabil când vorbeşte despre non-dualitate O , de fapt, ei spun de 
care persoană le place sau nu. Aş vrea să fie mai sinceri în această 
privinţă şi să recunoască „Îmi place foarte mult cum vorbeşte ea despre 
asta”. Da, aşa este în regulă. Dar să nu spună că ea ar fi mai precisă, mai 
clară, acestea sunt simple fantezii că ar fi mai aproape de adevăr. Şi 
totuşi, spune adevărul — chiar dacă orice vorbitor nondualist vă va spune 
că nu există un singur Adevăr. 

- Există un termen budist, „exprimare eficientă” (upaya-kausalya), 
adică anumite cuvinte ar fi mai adaptate pentru a sugera mai clar ce se 
întâmplă. 

Da, şi bineînţeles că mai există un mit, acela că, ascultând acest 
mesaj, te poţi trezi. 

- O, da. 

E un alt mare mit, că ar exista anumiţi vorbitori care, prin cuvintele 
lor, au făcut ca mult mai multe ființe umane să se trezească sau să se 
elibereze decât alţii. O Din nou, ce fantezie minunată! Căci fiecare om 
care vorbeşte despre Asta va recunoaşte că nu există o cauză pentru 
Trezire. Şi atunci, devine chiar amuzant. 

Însă există o mare dragoste de a vorbi despre Asta. Dacă mă întreabă 
cineva de ce vorbesc despre Asta, o fac pentru că îmi place. Ador să 
vorbesc despre Asta. Dacă aş putea, aş vorbi toată ziua. De fapt, nu chiar 
toată ziua, pentru că se angrenează multă energie în vorbire, este o 
revărsare de energie şi mă pot simţi foarte epuizat după aceea. Probabil 
că voi merge să mă întind puţin după ce încheiem. | Râsete] 

- > 

- Spui că toate sunt nişte poveşti. Cum adică? O 

Păi, ar trebui să-ţi spun o altă poveste ca să-ţi explic. 

Cred că tocmai această înţelegere face viaţa atât de uşoară. Aşa se 
simte viaţa acum în comparaţie cu viaţa dinainte, când, pentru „eu”, viaţa 
părea grea. Pentru că poveştile păreau reale, poveştile pe care şi le 
spunea eul. Iar greutatea nu provenea din poveştile altora, ci întotdeauna 
era doar povestea „mea” cea care atârna atât de greu. Fiindcă o 
consideram a „mea” şi simţeam responsabilitatea să fac ceva în legătură 
cu ea, să acţionez asupra ei, să o îmbunătăţesc. 

Dar viaţa „mea” este doar o poveste. Iar dacă Walter mi-ar spune 
povestea vieţii „lui”, ar fi tot o poveste ca a lui Tim. Asta-i libertatea 
despre care vorbesc sau lejeritatea ori uşurimea vieţii. Desigur, fiecare 
om are povestea lui, dar nu-i nimic mai mult decât atât. Nu este povestea 
„ta”. Nu este povestea „mea”. Doar nişte frumoase poveşti. 

Dar unii oameni înţeleg complet greşit Nondualitatea şi au impresia 
că problema ar fi povestea: „O, el încă trăieşte în poveste”. Există acest 
mit că eul poate ieşi din poveste, că se poate elibera de poveste. Am 
pierdut mult timp încercând să scap de povestea „mea”. Este aproape o 
negare a poveştii. Fi bine, asta nu va fi de niciun ajutor. 

- Ar fi o altă poveste. O 

Desigur. 

- Că evadez din povestea mea, că „eu” nu mai sunt în ea. 

Absolut. Nu există un cineva care să fie închis în poveste sau care să 
scape de ea. Tocmai asta-i libertatea. Libertatea este că povestea lui 
Walter nu-i aparţine lui, ci este doar o poveste pe care o spune Walter. 

Chestiunile de care mi-ar fi ruşine şi chestiunile de care aş fi mândru 
— din povestea „mea” — lucrurile pe care mi-ar place să le spun oamenilor 
şi cele pe care le ascund în cele mai întunecate colţuri ale inconştientului 
ca să nu le afle nimeni — din povestea „mea” — toate au aceeaşi valoare. 
Adică niciuna. Nu au nicio valoare. 

Însă apare o problemă, în sensul că toate eu-rile a căror poveste este 
cumva împletită cu a ta, familia şi prietenii, lor nu prea le va plăcea 
treaba asta. Probabil că nu le va plăcea. Pentru că sinele insistă că 
povestea lui este foarte reală, este foarte adevărată, este adevărul „meu”, 
realitatea „mea”. Adevărul „meu” semnifică povestea „mea”. Dar nu 
înseamnă nimic. Povestea nu are nicio greutate. 

Adorabilul Paul Hedderman vorbeşte mereu despre a călători cu 
mai puţine bagaje. Îmi place să-l ascult pe Paul, îl ascultam foarte mult 
cu ani în urmă. Iar el vorbea mereu despre a călători mai lejer. Acum 
înţeleg, ce vrea să spună prin această lejeritate. Lejeritatea provine din 
faptul că povestea rămâne, dar nu mai e a „mea” şi deci nu-i deloc grea, 
pentru că nu o duc eu. De ce pare povestea atât de grea? Fiindcă atârnă 
de umărul ăsta al „meu”, e responsabilitatea „mea”, trebuie să car rahatul 
ăsta cu mine toată ziua. 

- Şi nu există o tehnică pentru a renunţa la poveste. 

Ei bine, o mulţime de oameni îţi vor spune că există. Nu spun că nu 
există, ci că ar fi doar o altă tehnică pe care va trebui să o aplic, că este o 
corvoadă în plus pentru „eu”. [Râsete] Da, poţi găsi o mulţime de 
psihoterapeuţi care îţi vor da tehnici şi o mulţime de cărţi de auto- 
ajutorare pentru aşa ceva. Şi nu spun că nu vor fi de folos pentru energia 
eu-lui, care depune acest efort, aparent. Nu asta spun. Ci spun altceva: că 
este posibil ca totul să se oprească. Acel impuls energetic de a lucra cu 
mine însumi, pur şi simplu, nu mai apare. Aşa este aici. 

Dar desigur, nu poţi face absolut nimic ca să se întâmple asta. Căci 
dacă ai putea să faci ceva în sensul ăsta, n-ai face decât să angrenezi o 
energie suplimentară a sinelui cu rolul de a diminua energia sinelui. O 
N-ar fi decât acelaşi rahat pe care l-am făcut tot restul vieţii „mele”. 

Într-adevăr, ca să devii mai relaxat şi să mai scapi de presiune, da, 
poţi lucra la aspectul ăsta. Eu nu desconsider deloc psihoterapia. În 
povestea lui Tim, psihoterapia a fost de ajutor de multe ori. Dar nu are 
nimic de-a face cu ceea ce vorbim aici, deloc. 

- Exact, aşa cum spuneai că îţi perfecționezi stilul sportiv la golf. 

Exact la fel. Chiar am luat lecţii de golf. O 

- Deci poate exista şi o îmbunătăţire personală, în sensul că aş 
putea să bat la tobe mai bine, să gătesc mai bine, să fac anumite lucruri, 
să învăţ o altă limbă. 

Da, orice. lar ceea ce spunem aici este că scapi de ceea ce te inhiba, 
căci senzaţia de „eu” a fost întotdeauna sursa inhibiţiei. Însă ceea ce am 
putea numi un dezavantaj este că impulsul de auto-perfecţionare, 
motivaţia de a îmbunătăţi ceea ce considerai a fi „eul”, pur şi simplu, nu 
apare. 

Şi totuşi, este interesant că încă mai sunt interesat să devin mai bun 
la golf. [Râsete] Mda, poate apărea orice. Nu e nimic în neregulă cu auto- 
perfecţionarea. 

10 august 2022 


Video: https://www.youtube.com/watch?v=ww3zVitrHT8 

Simeha Lev, despre viaţa în Starea naturală 
— nondualitatea 


La sfârşitul anului 2018, în Israel, Simcha conducea maşina spre casă, 
când, dintr-o dată, Simcha a dispărut. In acea clipă, a ştiut că eul ei nu va mai 
reveni niciodată. De atunci mintea-corp trăieşte fericirea şi prospeţimea 
fiecărei clipe, singura stare reală şi soluţia la toate problemele. A devenit o 
fiinţă fericită, radiantă şi plină de compasiune. Contact: 
simchayulaQgmail.com . 


Viaţa în starea naturală nu înseamnă că „cineva” trăieşte în starea 
naturală. Înseamnă că există doar starea naturală şi aceasta este Viaţa. 
Nu înseamnă că o formă separată a fost „iluminată” şi apoi ea trăieşte în 
starea naturală. 

Deci când Simcha -— care este această formă separată — a ajuns în 
punctul în care a devenit Unime, nu înseamnă că a rămas o persoană 
Simcha care acum trăieşte iluminarea (sau realizarea de Sine sau 
recunoaşterea naturii Sinelui), nu înseamnă că forma separată Simcha ar 
fi acum iluminată. Nu. Există doar această stare naturală, această Unime. 
Asta este tot ceea ce există. Aceasta este starea. 

Deci cum e posibil ca starea naturală să se manifeste prin viaţa lui 
Simcha în felul în care o face şi cum anume se manifestă? 

Primul lucru pe care îl putem spune despre manifestarea acestei 
stări naturale este că-i automată. E ca şi cum ar exista un plan măreț sau 
anumite mişcări care trebuie să se întâmple şi acesta este fluxul lor 
automat. Iar Simcha -— forma separată — nu este implicată în niciun fel în 
această mişcare. 

Iar acest lucru este foarte important de înţeles, deoarece elimină tot 
efortul pe care îl depune mintea noastră în încercarea de a controla 
această realitate şi de a acţiona în ea, deoarece totul e făcut automat. Şi 
nu-i vorba că Simcha nu s-ar mişca, ba iată că acum se mişcă, îşi mişcă 
mâna, îşi mişcă trupul şi vorbeşte. Dar ceea ce spune ea acum nu sunt 
cuvintele acelei Simcha separate care în urmă cu patru ani se identifica 
cu forma ei. Acestea sunt cuvintele Unimii. 

Dar şi înainte de această schimbare, ele erau, de asemenea, tot 
cuvintele Unimii. Doar forma separată credea că Simcha era cea care 
vorbeşte, că Simcha era cea care acţionează. Acum există doar 
recunoaşterea acestei continue întâmplări, a acestei creaţii care se mişcă 
mereu, iar Simcha nu are niciun amestec în asta. Ea doar îşi joacă rolul. 

Deci acesta ar fi primul lucru. Aceasta este o mişcare automată. 
Nimic nu poate împiedica această mişcare. Iar în acest stil de viaţă nu pot 
apărea probleme, pentru că nu există nimeni care să sufere din cauză că 
lucrurile nu au decurs conform planului său. Când există o formă 
separată, ea vrea tot timpul ca lucrurile să se întâmple într-un anumit fel 
şi, dacă nu se întâmplă aşa, apare dezamăgirea. 

Iar în starea naturală nu există o formă separată, deci nu există nici 
dezamăgire. Tot ceea ce se întâmplă este exact ceea ce ar trebui să se 
întâmple, există o conexiune cu Unimea, fără acea formă separată. Deci 
nu poate exista nicio problemă. Cum ar putea exista vreo problemă?! 

Înainte de acel moment de schimbare, când Simcha se certa cu 
cineva, era Simcha şi acel cineva, exista o ciocnire şi apăreau emoţii. 
Chiar şi acum Simcha se poate certa cu cineva, îi poate spune că greşeşte, 
ea poate face asta. Dar ea înţelege — de fapt nu ea, ci Unimea — înţelege 
cine este acel cineva care se ceartă, de ce se petrece această ceartă şi care 
va fi efectul ei. Deci este ca un joc, un joc amuzant. Totul este un joc în 
această stare. 

În această stare naturală nu poate exista nicio tulburare a formei 
separate. Nu există nicio formă separată, deci nu există niciun deranj. În 
această stare naturală, există o mare linişte şi pace. Asta-i natura sa. E 
natura Unimii. Este o pace constantă şi nemişcată. Este liniştea. E cel 
mai sigur loc imaginabil unde să trăieşti şi din care să acţionezi. Orice s-a 
întâmplat în viaţa lui Simcha în ultimii, aproape, patru ani, nimic nu a 
atins această linişte. 

Şi nu-i vorba că nu s-ar fi întâmplat lucruri, pentru că Simcha este 
căsătorită şi are patru copii, are o familie mare şi are clienţi în afacerea ei 
video şi are multe dificultăţi. Nu toate lucrurile merg uşor. La fel ca restul 
oamenilor, trece prin multe dificultăţi. Viaţa lui Simcha nu este diferită. 
Dar indiferent ce s-a întâmplat în viaţa lui Simcha, reacţiile ei au provenit 
întotdeauna din această linişte, această linişte. 

În această stare nu pot exista sentimente. Sentimentele aparţin 
formei separate. Sentimentele de iubire sau de ură, de bucurie sau de 
frică, toate aceste sentimente aparţin formei separate şi o ajută în 
povestea vieţii. Dar în starea naturală nu pot exista sentimente care să 
depindă de ceva exterior. În locul acestei game de sentimente 
schimbătoare, care variază de la un moment la altul, există doar unul 
singur, îl putem numi emoție, pentru că nu cunosc un cuvânt mai potrivit 
— senzaţie, emoție, stare. 

Iar această stare aş putea-o numi prospeţime. E ca şi cum ceva se 
naşte în fiecare clipă. Deci este cel mai proaspăt lucru pe care vi-l puteţi 

imagina. E ca şi cum în fiecare secundă apare ceva foarte, foarte, foarte 
nou şi interesant. Încercaţi să vă imaginaţi cum ar fi să vă uitaţi la 
peisajul zilnic sau la lucrurile din jurul vostru şi, de fiecare dată când vă 
uitaţi la ceva, este ca şi cum l-aţi vedea pentru prima dată. E pentru 
prima dată când îl vezi. Cât de captivant! Este foarte revigorant şi 
uimitor. Aceasta este starea naturală, în care totul este mereu nou. Din 
acest motiv este descrisă ca o stare extatică, pentru că este atât de 
fascinantă. 

Este uimitor să ştim ce suntem când ştim ce suntem — suntem acea 
stare şi ştim că suntem acea stare. E ca şi cum ne-am admira pe noi 
înşine. E ca şi cum ne-am uita în jur şi am spune „Wow! suntem atât de 
uimitori, asta-i atât de uimitor, această muscă ce zboară în jurul meu este 
o creaţie atât de minunată pe care eu am făcut-o. Se mişcă atât de repede 
şi are o formă atât de uimitoare şi e o Muscă”. 

În urmă cu patru ani, Simcha s-ar fi uitat la muscă, şi-ar fi dorit să 
dispară şi ar fi crezut că este doar o muscă. Dar starea naturală este 
uimită în fiecare secundă de propria-i creaţie. Este o stare foarte extatică 
şi poate fi chiar amplificată atunci când există muzică în jur sau oameni 
fericiţi. Dar, vai! starea omenirii cuprinde atât de multă suferinţă, atât de 
multă suferinţă. 

În starea naturală, când tu eşti starea naturală, te adaptezi la mediul 
înconjurător. Natura acestei stări este extazul. Însă nu poţi să-l exprimi 
plenar de fiecare dată când acţionezi în lume ca individ. Ar însemna, de 
pildă, ca acum, în loc să explic ceea ce explic, să încep să dansez — căci 
ceva din interiorul meu abia aşteaptă să danseze, să cânte, să se bucure şi 
să sărbătorească clipa. Dar n-ar fi logic să fac asta, pentru că acum 
trebuie să vorbesc. 

Deci în această poveste, acum Simcha are cuvântul, ea trebuie să 
vorbească, nu să danseze. În mod similar, chiar dacă starea naturală este 
fericirea şi extazul etern, ea se adaptează la ceea ce se întâmplă. Şi dacă 
se află într-un loc unde trebuie să stea serioasă sau dacă trebuie să se 
certe pentru a obţine ceva mai bun, o va face. Va face ceea ce este nevoie. 
Într-un mod foarte, foarte atent şi foarte, foarte concentrat. Acum ai 
posibilitatea de a fi foarte, foarte concentrat în viaţă, pentru că nu mai 
cari toată greutatea identităţii tale, a formei tale separate, a ceea ce 
credeai că eşti. Când nu mai ai această greutate pe umeri, te focalizezi 
doar pe ceea ce se întâmplă şi poţi acţiona eficient. 

Pot spune că, de când a avut loc această schimbare, Simcha este mult 
mai eficientă. Este concentrată, este foarte, foarte ageră, poate privi lucid 
situaţia şi înțelege bine ce se întâmplă şi percepe clar oamenii. Şi de 

aceea, în această stare, este foarte uşor să percep oamenii, să ştiu în ce 
stare sunt, ce simt, unde greşesc, cum îi pot ajuta. Pentru că Simcha nu 
mai întrerupe acest proces. Aici este doar Unimea care se priveşte pe sine 
şi vrea să se ajute. 

Deci există o mare putere de concentrare, deoarece forma separată 
Simcha nu mai captează toată atenţia, aşa cum obişnuia ea să facă, ca un 
copil sâcâitor. 

Dar în favoarea lui Simcha -— care a trăit timp de 45 de ani până la 
acest moment — şi în favoarea întregii rase umane pot spune că a trăi fără 
protecţia acestei cunoaşteri, a acestei stări, este extrem de greu. Simcha 
suferea atât de mult şi nici măcar nu-şi dădea seama. Nu ştia câtă 
suferinţă trăia ca persoană, până în ziua când această suferinţă i-a fost 
înfăţişată forme separate drept ca iluzia care este, iar persoana a putut să 
dispară şi a rămas doar starea naturală. 

Atât de multă suferinţă! Ea a suferit şi cred că toată lumea suferă. 
Este un chin permanent în minte. Te chinui tot timpul. Pot mărturisi cât 
de nesănătos este acest proces al gândirii, cum stoarce continuu de vlagă 
forma separată. Neagă speranţa, se hrăneşte din ea însăşi tot timpul. 

O admir pe Simcha şi pe toţi cei care acţionează din această stare de 
separare în această lume iluzorie şi reuşesc să reziste, pentru că este atât 
de greu. Simcha ştie cât de greu este, nespus de greu. Simcha a fost atât 
de curajoasă să meargă până la capăt. 

Pentru că, acum, starea naturală este atât de uşoară. Este o existenţă 
atât de uşoară, încât parcă nu-i corect să trăieşti în această stare alături 
de ceilalţi oameni care trăiesc toată această suferinţă. Şi priveşti această 
suferinţă şi ştii că Simcha, forma separată, nu poate face nimic pentru ei, 
să le spună „Da, suferi, dar ia acest remediu, ia două linguri şi totul va fi 
bine”. Nu aceasta este calea. Ea nu poate face asta. Dar vede bine câtă 
suferinţă marchează viaţa zilnică. 

Această Unime, exprimându-se prin Simcha acum, ceea ce vrea să 
spună este foarte clar. Aşa că luaţi aminte: 

Aceasta stare naturală este posibilă. Este reală, este singurul lucru 
real. Este soluţia la orice problemă pe care o aveţi, indiferent care este 
situaţia voastră. Aceasta este soluţia. Există o soluţie la problema voastră 
şi pentru cele mai dificile probleme. Aceasta este soluţia. Recunoaşterea a 
cine sunteţi rezolvă totul. Este calea de a fi liberi. Este calea de a putea, în 
sfârşit, să trăiţi, să puteţi trăi. 

Aşa că, indiferent ce probleme aveţi, aceasta este soluţia. Acesta este 
răspunsul. Şi este atât de simplu. Iar ceea ce spune Simcha — forma 
separată care pare să vă vorbească — este că este ceva real şi se întâmplă. 

Se întâmplă celor mai obişnuiţi oameni şi fără vreo practică. Se poate 
întâmpla. Nu ştiu ce cale urmaţi, poate că calea voastră are o practică, nu 
ştiu care este calea voastră specifică către această stare. 

Dar voi încerca să descriu această stare, această trăire astfel. Este ca 
şi cum Simcha, forma separată, se plimba într-un deşert, deşertul Sahara, 
în mijlocul verii, în amiaza mare şi transpira şi ardea pe dinăuntru. Şi 
deodată, a venit un nor şi s-a aşezat chiar deasupra ei şi a început să 
plouă peste ea. Şi s-a făcut o umbră mare şi au apărut flori şi păsări şi 
ploaie şi apă şi dans în locul acelui deşert, în locul acelei greutăţi. Aşa 
este starea. 

Este starea reală şi e singura stare. Şi voi sunteţi deja această stare. 
Sunteţi deja această Unime. Forma voastră separată vă solicită toată 
atenţia şi vă cere să vă identificaţi cu ea, şi încă o mai faceţi. Dar asta nu 
înseamnă că ar fi adevărată, că ar fi starea reală. 

Ceea ce vă descriu este starea naturală, este locul în care nu rămâne 
nicio întrebare fără răspuns. Nicio întrebare fără răspuns. Există doar 
cunoaşterea însăşi. Iar această cunoaştere nu are nevoie de aprobare din 
partea nimănui, nici din partea celor care mă ascultă, care mă cred sau 
nu mă cred, nici din partea familiei mele, căreia nu-i prea pasă de 
lucrurile pe care le spun. Nu are nevoie de nimic. Pur şi simplu, se 
exprimă prin intermediul vieţii atât de uşor, atât de lejer, atât de natural, 
atât de extatic. Aceasta este starea naturală. Aşa trăieşte Simcha de trei 
ani şi jumătate. 

Şi nu-i vorba că Simcha ar fi recunoscătoare pentru că a fost salvată 
din acest iad teribil în care trăia, deoarece nu există nicio Simha care să 
fie fericită de această evoluţie. Există doar această Unime. Şi această 
Unime exprimă acum aceste cuvinte. Această stare este singura stare, 
este deja starea voastră şi este reală şi vi se poate întâmpla în timpul 
acestei vieţi. Găsiţi-vă calea! Aduceţi-vă propriul nor să plouă peste voi! 


17 august 2022 


Video: https://www.youtube.com/watch>v=Kgh3ICOVTO0 

Ariana reflects — "Viaţa fără locaţie şi fără 
relaţie" 


Cu o exuberanţă drăgălaşă, iluminata Ariana ne mărturiseşte că nu ne 
vede ca pe nişte persoane. O Dacă n-ar fi aşa de simpatică, ar fi de-a dreptul 
înfricoşătoare pentru „eu”. Simplitatea şi sinceritatea ei mai atenuează cumva 
duritatea mesajului nondualist, total impersonal. 


Bine aţi venit! E minunat că sunteţi aici. Totuşi, evident, nu există 
entităţi separate în cameră sau corpuri separate în spaţiu. Există doar 
Asta, care este doar Energie nelimitată, am putea spune. Deci cam asta ar 
fi sugestia, că există doar Energia nelimitată care se manifestă ca sunet, 
lumină, ceea ce pare a fi culoare, ceea ce pare a fi trafic, vorbire, stând pe 
scaun, totul. 

Şi această Energie se poate manifesta ca o persoană separată, când 
te simţi ca un corp separat de restul mediului. Te simţi ca un corp separat 
de scaun. Percepi scaunul şi că există o graniţă între tine şi acesta. Dar 
asta-i o iluzie. De fapt, nimic nu este separat de restul. 

Iar când te simţi ca un corp separat de restul mediului, atunci simţi o 
lipsă, un sentiment profund de nemulţumire, simţi că trebuie să ajungi 
undeva sau să obţii ceva sau să înţelegi ceva şi acesta-i imboldul căutării, 
că ar trebui să ştii, că ar trebui să obţii ceva. 

Şi, de asemenea, când te simţi separat de mediu, atunci simţi că eşti 
separat şi de gânduri, de emoţii, de senzaţii. Prin urmare, poţi observa 
gândurile şi le poţi gestiona, poţi observa emoţiile sau senzațiile şi le poţi 
accepta sau poţi încerca să scapi de ele. Şi tot acest joc de-a acceptarea 
sau ignorarea sau încercarea de a scăpa de ele vine din sentimentul că tu 
eşti separat de acel disconfort sau de orice altceva, iar apoi încerci să 
rezolvi cumva problema asta. 

Atunci când te simţi ca o persoană separată, ai toate aceste 
simptome de a relaţiona cu ceea ce se întâmplă şi de a face faţă. Nu-ţi dau 
deloc o senzaţie de împlinire. În acelaşi timp, te simţi ca o entitate reală 
în lume. Dar sugestia mea este că această experienţă de a te simţi ca o 
entitate separată de restul camerei sau ca o entitate stând pe acel scaun 
sau cineva care priveşte o altă entitate, toată această experienţă de a fi o 
entitate este iluzorie, este doar o contracție energetică. Şi nici măcar asta 
nu pot spune, pentru că, cumva, chiar şi această stare este tot Energia 
nelimitată. Deci a te simţi în orice fel este oricum aceeaşi Energie infinită. 

Şi putem avea o discuţie interesantă, pentru că ar putea exista o 
agitaţie sau o nevoie de a pune întrebări, deci veţi dori să-mi puneţi 
întrebări. Poate că mă veţi întreba „care este experienţa ta? cum percepi 
tu lucrurile?”. Deci mi-aţi pune întrebări simţindu-vă o entitate şi 
privindu-mă ca pe o entitate care ar putea avea sau şti ceva în plus. 

Dar ceea ce afirm aici este că nu suntem entităţi diferite, care să 
posede lucruri ce-i lipsesc celuilalt. Este un fel de sugestie bizară, 
radicală, neaşteptată, din moment ce senzaţia ta implicită este că ai fi o 
persoană într-o lume, care te compari cu alţii — poate că te compari cu 
cine crezi că aş fi eu, dar eu nu sunt nimic, nici nu exist, această formă 
umană nu diferă prin nimic de aer sau de cortină, totul este aceeaşi 
Energie. Este o sugestie cam bizară că putem avea un fel de discuţie, din 
moment ce nu poţi afla ceva care să te facă să pricepi nondualitatea. 

Ai putea gândi că „O, dacă voi pune întrebarea potrivită sau dacă ea 
va explica mai altfel, poate că mi se va aprinde beculeţul sau piesele de 
puzzle se vor aşeza la locul lor şi atunci voi pricepe sau voi şti ceva”. 

Însă toată această experienţă de genul „trebuie să înţeleg, trebuie să 
aflu ceva” nu ajunge niciodată la destinaţie, la un final sau la o înţelegere. 
Toată căutarea şi încercarea de a ajunge undeva, toată chestia asta a fost 
doar o agitaţie şi atât, iar acum se destramă. 

Dar, într-un sens, nu văd nimic ca fiind real şi nici pe voi, ca pe nişte 
oameni reali — agitaţi sau nu, dorind să aflaţi ceva sau nu. Nu vă pot 
vedea. Efectiv, nu pot vedea nişte entităţi în faţa ochilor. Nu mă simt ca o 
entitate care priveşte ceva. Asta e. 

Nu ştiu nimic. Aşa că puneţi-mi întrebări. Împărtăşiţi-vă opiniile. 

E E i 

- Spune ceva despre liberul arbitru. 

Nu ştiu dacă există sau nu liberul-arbitru, dar pot spune că toată 
viaţa mea am simţit că aveam liber-arbitru, nu ca un concept, ci ca o 
senzaţie de liber-arbitru în corp, de genul „Nu, nu, uite că am liber- 
arbitru, uite, pot să-mi mişc braţul cum vreau, vezi?!” sau „Am liberul- 
arbitru să spun cuvintele pe care le doresc”. Aveam o senzaţie corporală 
de liber-arbitru, dar era un sentiment iluzoriu în corp. Nu era doar un 
concept. Nu era doar o credinţă în liberul-arbitru. Era senzaţia iluzorie că 
deţin şi revendic ceea ce se întâmpla. 

De pildă, mergeam pe stradă şi revendicam cumva pentru mine acea 
acţiune. Revendicam şi apropriam toate acţiunile: făcutul unui sandviş, 
condusul unei maşini sau orice altceva, era senzaţia corporală că „eu fac 
asta”. 

Dar când dispare această senzaţie corporală, care este un miraj 
iluzoriu, devine evident că toate acţiunile tale, fiecare sandviş făcut, când 
conduceai maşina, când te spălai pe dinţi, orice acţiune pe care ai făcut-o 
vreodată, „tu” nu erai acolo când se întâmplau astea. Se întâmplau 
automat. 

Şi acum, când clatini din cap şi ridici sprâncenele a mirare, „tu” nici 
măcar nu faci asta, ci se întâmplă automat. Acum te întorci spre vecinul 
şi-l vezi cum îşi ridică sprâncenele. [Râsete] Deci totul se întâmplă 
automat şi nu există nişte făptuitori sau nişte entităţi încorporate care să 
facă toate astea. 

[ Râsete] 

Acuma, nu deveniți prea atenţi la voi înşivă! Dar nu aveţi de ales. 
Chiar şi când te intimidezi un pic [Râsete], nu „tu” faci asta. Doar se 
întâmplă în mod natural. 

+ 

- Cum de se întâmplă să mă simt separat? Şi cum să nu mă mai 
simt aşa? 

Este bizar că, deşi aud ce spui, nu te cred. Ai senzaţia de a fi separat, 
asta e realitatea pe care o trăieşti, te simţi separat, da, „ăsta sunt eu, am 
gânduri şi experienţe”, deci te simţi separat. Dar e bizar că, atunci când 
mirajul a dispărut, nu mai poţi crede că cineva ar fi separat, pentru că 
nu-l poţi vedea separat. Când senzaţia de entitate a dispărut aici, a 
dispărut din toţi. Deci nu pot vedea nicio entitate nicăieri. Ideea de „eu şi 
celălalt” se dizolvă cu totul. Nu-i vorba că dispari tu, dar vezi în 
continuare alţi oameni ca persoane separate, ci totul se destramă 
împreună. Însă acum m-am trezit din iluzia asta, de parcă toată chestia 
cu separarea a fost o poveste. Aş spune că nici măcar senzaţia de a fi 
separată nu era ceva real, cred. 

Iar când spui acolo că te simţi separat, parcă aud un basm. Nu pot să 
cred asta, pentru că nu pot să văd acel corp separat de restul camerei. 
Este aceeaşi Energie, la fel ca aerul şi scaunele şi tot restul. Este o singură 
Energie infinită. Aceeaşi Energie nelimitată se manifestă spunând „mă 
simt separat”, apoi încercând să înţeleagă ce spun. Orice se întâmplă este 
doar o întâmplare fără sfârşit. Dar ce ştiu eu... 

EA E 

- Ai exprimat destul de clar ideea că nu ne vezi ca pe nişte indivizi, 
ci ca energie sau ca totul. Deci când vorbesc la microfon, nu vezi un 
individ separat sau nu vezi un corp? 

E acelaşi lucru. Nu pot vedea acolo un Theo ce spune ceva diferit de 
o Ariana de aici. Totul este Energia infinită şi, astfel, orice vorbire este 

doar sunete fără semnificaţii, este Nemărginirea care se exprimă. Aşa că 
nu prea pot vedea o entitate Theo vorbind despre ceva anume. Totul este 
acelaşi cântec. Acea voce este aceeaşi cu această voce. Deci nu există o 
voce localizată care să iasă dintr-un loc precis. Această voce nu vine 
dintr-un punct localizat, acea voce nu vine dintr-un punct localizat. Este 
aceeaşi Energie infinită care se manifestă ca asta. 

Deci nu există un ascultător localizat într-un corp, tu nu eşti un 
ascultător sau un văzător într-un corp. Totul este sunet şi lumină 
nelimitată. Nu ştiu, nu ştiu. 

Aş spune că această senzaţie de separare ar putea fi diferită la alţii. 
Eu o simţeam ca o separare în tot corpul, din cap până în picioare. Unii 
oameni pot fi mai intelectuali, sunt centraţi mai mult în cap, iar corpul e 
mai mult un vehicul. Poate că alţii sunt mai mentali, iar ei se simt mai 
mult ca o minte separată. Însă eu, când simţeam separarea, aveam o 
senzaţie din cap până-n picioare că acesta ar fi un corp separat de restul 
lucrurilor. Mă mişcam prin spaţiu, la stânga, la dreapta şi aşa mai 
departe. Mă simţeam ca o bucată solidă de „eu” localizată, mişcându-se 
prin lume. 

Dar nu e cazul. În realitate, nu există mişcare sau lucruri separate 
care se mişcă sau se întâmplă. 

[Râsete] 

- Nu mai am ce să adaug. Mulţumesc. 

Da, mulţumesc. Dar nu ştiu, nu ştiu nimic cu adevărat. 

3% 

- O mare parte din pălăvrăgeala mea mentală se referă la 
depăşirea acestei mari provocări, şi nu ştiu ce este, poate că este doar 
ceva mental, vreau să înțeleg la se referă non-dualitatea. Cred că, într- 
un fel, e o joacă a minții. 

Chiar nu pot să vă urmăresc pe niciunul dintre voi. Nu pot să vă 
urmăresc mai mult de două secunde, nu pot să vă urmăresc poveştile mai 
mult de două secunde, pentru că m-am trezit din beţia gândurilor şi nu 
vă cred pe niciunul dintre voi. Aud doar nişte basme care ies din fiecare. 
Nici măcar nu vă pot privi ca pe nişte entităţi localizate, cu vieţi reale. Aşa 
că nu pot să mă adâncesc în aceste poveşti şi să le analizez şi să le explic, 
pentru că, de la bun început, sunt lucidă. M-am trezit din beţia acestor 
flecăreli. 

Văd ca o iluzie, ca un vis, tot acest flux de gânduri pe care îl aveţi, ca 
şi cum totul este un vis. Eram şi eu o idealistă, l-am citit şi urmărit pe 
Eckhart (Tolle) vorbind despre trezirea globală a conştiinţei şi înflorirea 
conştiinţei şi toate alea. Eram o idealistă în sensul de „Haideţi să fim cu 

toţii conştienţi şi să-l urmăm pe acest Eckhart şi atunci ne vom trezi cu 
toţii şi vom trăi într-o lume paşnică şi armonioasă”. Dar toată chestia 
asta era o amăgire. Era visul. Iar atunci când toată chestia asta idealistă 
de a avea o lume conştientă şi de a trăi în armonie, când ideea asta se 
dizolvă, atunci rămâne doar Asta, care nici măcar nu-i ceva. 

Deci nicio colecţie de poveşti sau discuţii nu poate explica Asta — 
care nici măcar nu-i un obiect solid sau un subiect sau ceva anume. 
Părem că suntem aici, chiar dacă nu suntem aici, asta e. Nicio călătorie 
idealistă nu ajunge nicăieri cu adevărat. lar ceea ce se spune, cum că 
„dacă toată lumea ar auzi acest mesaj nondualist, doar atunci poate am 
avea o şansă la armonie”, ei bine, hm, atunci evident că va exista doar 
Nemărginirea şi nicidecum nişte persoane sau corpuri separate care să se 
bucure de armonie. Şi orişicum, nu putem scăpa niciodată de durere şi de 
disconfort, pentru că aşa stau lucrurile, durerea este durere, asta e. 

Nu mai există nicio raportare la nimic, este o viaţă fără relaţionare. 

Ca 

- Da, e minunat să auzi treburile astea, dar e şi înspăimântător. 
Poate că spun prostii, dar din perspectiva noastră sau din a mea, e 
destul de înspăimântător să aud aşa ceva. Totuşi, bănuiesc că, odată ce 
vezi cum stau lucrurile, nu mai simţi această anxietate, când toate 
aceste iluzii dispar. Aflându-te în acel spaţiu, e o senzație plăcută, ne 
poţi da un feedback de acolo? 

Ce? 

- Probabil că în lume întotdeauna va exista durere, suferinţă şi 
bucurie, fericire, tot felul de experienţe. Dar nu există nicio substanţă în 
toate astea, ci doar Energie care se manifestă, nu-i aşa? 

Da, da, doar Energia care se manifestă acum. „Tu” nici măcar nu 
vorbeşti acolo! 

- Din această aparentă discuţie, e cam înfricoşător să afli că nu 
există niciun control, nicio siguranţă. Ştii, povestea cu catolicismul sau 
capitalismul... Că faci o rugăciune şi te linişteşti, ştiind că de undeva, de 
Sus, vreun zeu va avea grijă de tine. Dar, încet-încet, descoperi că 
lucrurile astea dispar pe rând. Până şi spiritualitatea este eliminată. 

Poate că ai renunţat deja la ea. Eşti o persoană spirituală? 

- Păi, cam fluctuez. 

Bine, n-are importanţă, ascultă. Povestea eu-lui de anul trecut este 
complet diferită acum. Dar în urmă cu cinci ani? Şi mai diferită. Dar ieri? 
Cam la fel. 

Deci nu faci decât să preschimbi povestea tot mereu. Povestea ta de 
acum cinci ani era la fel de iluzorie ca şi povestea de acum: „Mă aflu în 

această cameră, am găsit un mesaj mişto şi sunt la această întâlnire şi aş 
putea obţine ceva de aici”. Toate poveştile sunt la fel de iluzorii. Toate 
poveştile sunt la fel de iluzorii. Deci o poveste spirituală iluzorie sau o 
poveste iluzorie despre pacea mondială sau o poveste iluzorie despre 
extratereştri sau orice altceva, toate sunt egale între ele. Toate poveştile 
sunt iluzorii, toate poveştile sunt doar poveşti şi atât. Prin urmare, şi 
povestea că ai dat peste un mesaj special şi acum te îndrepţi spre undeva 
— pentru că spiritualitatea se dizolvă şi te scuturi de totul şi acum eşti 
ceva mai aproape — povestea asta este la fel de iluzorie ca oricare poveste 
ata. 

- Ştiu asta. 

„Ştiu asta, DAR stai să-ţi spun ceva!” [Râsete] 

- Din punctul tău de vedere, te simţi bine ştiind toate astea? 

Vezi tu, aici pierdem conexiunea şi rămâne doar o mare trăncăneală. 
Din felul cum vorbeşti rezultă că vezi în mine o entitate şi simţi că ea 
trăieşte altfel de alte entităţi, pe când eu spun că nu-i diferită de nimic 
altceva. Aşa că, iarăşi, ne dăm cu capul de zid, dăm cu capu-n zid, deşi nu 
există niciun zid. [Râsete] 

- Bine, o să renunţ. 

Chiar nu pot să mă complic, pentru că nu mă pot îmbăta cu nimic. 
Dacă-mi pui o întrebare simplă, mă exprim. Dar când intri în toate aceste 
detalii, rămân cu gura căscată. 

+ 3% 

- Priveşti ştirile sau cum te distrezi? 

Cum mă distrez? Nu ştiu, nu ştiu. Asta mă distrează. [Râsete] Îmi 
plac reacţiile, îmi plac reacţiile oamenilor când sunt provocaţi, unii 
zâmbesc sau devin contemplativi. Aşa că distracţia mea este să vă trag 
preşul de sub... nimic. Nu ştiu. 

- Pastila roşie, pastila albastră. Ai simţit vreodată...? 

Nu m-am uitat la filmul ăla. 

- Ai simţit vreodată că ai luat-o pe un drum greşit sau că ai urcat 
pe muntele greşit? Ori eşti fericită cu orice faci? 

Stai aşa, ce-i cu pastila roşie şi cu pastila albastră? 

- Una este dacă vrei să realizezi adevărul, iar cealaltă, dacă vrei să 
rămâi în iluzie. 

Şi ce culoare este pentru fiecare? 

- Păi, e o întrebare bună. | Râsete] Deci cea roşie este adevărul... Se 
pare că tu ai ales pastila roşie. 

Nu, nu, pastila roşie şi cea albastră sunt, de fapt, amândouă albastre, 
roşul e o iluzie. 

- Ce frumos! 

„Ăsta-i un concept mişto, pe care o să mi-l notez pe telefon!” 
[Râsete] 

- > 

- Dacă amândouă pastilele sunt albastre, asta înseamnă că nu 
există nicio diferenţă între tine şi mine. Doar pare să existe o diferenţă, 
din cauză că eu îmi imaginez că tu pari diferită, pari împăcată ci sine. 
Aşa că mă întreb, ce pot să fac ca să fiu ca tine, să am ce ai tu? e cam 
aceeaşi întrebare. 

Cred că asta ar vrea toată lumea să ştie. Nu ştiu, nu ştiu, pentru că 
nu te văd ca fiind separat de ceea ce există în cameră. Nu există vreun 
corp separat de ceea ce se întâmplă, e doar Energie infinită. J Deci, nu 
ştiu. Este Energia nelimitată care se manifestă ca toată această discuţie şi 
ceea ce se petrece aici. 

Se pierde senzaţia de făptuitor, dar totodată se vede că, de la bun 
început, nu a existat niciodată vreun făptuitor. De pildă, acum apuc acest 
bidon cu apă. Altădată, simţeam că „eu” fac asta. Dar când acest miraj al 
făptuitorului s-a evaporat cumva, este limpede că întotdeauna au 
acţionat numai impulsurile. E doar un impuls, întotdeauna. Prin urmare, 
cum ar putea să dispară făptuitorul, dacă el deja nu există? Sunt doar 
nişte impulsuri, doar faptele în sine. Aşa stau lucrurile deja. Vă vorbesc 
despre situaţia de fapt, despre cum stau lucrurile deja. 

Dar... nu ştiu. Această situaţie de fapt se poate manifesta şi ca 
încercarea de a o schimba. Şi atunci, noua situaţie de fapt devine 
încercarea de a înţelege ceva. 

Tu vrei să pricepi ceva, nu-i aşa? Eu vorbesc însă despre sfârşitul 
nevoii de a pricepe ceva. Cum poţi pricepe aşa ceva? 

- Înţelegând că nu ai nevoie de nimic. 

Dar de ce ai avea nevoie să înţelegi că nu ai nevoie de nimic?! Orice 
înțelegere este doar un concept de doi bani, iar apoi vei trece la un nou 
concept peste o jumătate de secundă. 

Nu există vreo poartă către altceva. Nu există nicio scăpare. Există 
doar ceea ce se întâmplă deja. Doar această Nemărginire. 

E E i 

- În viaţa de de zi cu zi, cum te raportezi la alţi oameni, când îţi dai 
seama că spunem o grămadă de prostii, că suntem în iluzie? Cum te 
descurci cu prietenii, cu familia în general. Îi tolerezi, pur şi simplu? 

Sunt aşa cum mă vedeţi. Nu există altceva decât ceea ce vedeţi. Nu 
există o lume interioară sau o trăncăneală interioară care să ascundă 
ceva. Nu există o entitate interioară în acest corp care să ia decizii sau să 


Răzvan- Alexandru Petre — Traduceri spirituale 2022 pag. 190 


facă ceva. Există numai ceea ce vă apare în faţa ochilor: vorbire, mers, 
alergat pe stradă, filmare. Este doar ceea ce se manifestă. 

Cu alte cuvinte, nu există aici ceva în interior care să ia decizii sau să 
reflecteze sau să judece ce-i bun sau rău sau să viseze cu ochii deschişi la 
viitor. Întreaga lume interioară se prăbuşeşte, rămâne doar lumea 
exterioară, într-un fel, dar nu este chiar „exterioară”, pentru că nu există 
nici „interior”, ci doar Energia fără limite. Prin urmare, nimic nu-i 
ascuns, totul este expus, doar o exprimare imediată, nefiltrată, doar 
această voce, care nici măcar nu este localizată undeva, ci este însăşi 
Nemărginirea, este o exprimare netrecută printr-un proces de gândire 
înainte de a ieşi pe gură, ci simpla vorbire. Deci este exact cum vă apare. 

- Deci nu ai probleme să te raportezi la ceilalți... 

Nu mă raportez la nimic. 

- Doar îţi vezi de treaba ta. 

Este o independenţă fără limite, pentru că nu simţi dorinţa, nu eşti 
ataşat sau nu ai nevoie să relaţionezi. Pe de altă parte, toate relaţiile sunt 
doar schimburi de poveşti. Poţi oare relaţiona altfel decât schimbând 
poveşti?! Nu. Şi fiind de acord cu poveştile celorlalți. 

Aparent, poate că simţiţi că schimbaţi impresii despre situaţia lumii, 
dar în realitate doar spuneţi poveşti şi iar spuneţi poveşti şi păreţi a fi de 
acord cu această realitate comună. Dar sunt doar nişte poveşti iluzorii, 
prin care păreţi că vă conectaţi şi relaţionaţi prin poveşti. De fapt, sunt 
doar nişte sunete. 

Da, văleu, văleleu! O 

Dar e foarte clar că nimeni nu vorbeşte despre acelaşi lucru. S-ar 
putea să vorbiţi despre armonie, s-ar putea să vorbiţi despre trezirea 
spirituală sau despre altceva. Dar este limpede că nimeni nicăieri, niciun 
aparent personaj nu vorbeşte, de fapt, despre acelaşi lucru. Nu vorbiţi 
amândoi despre pacea mondială. Unul are propriul său concept despre 
pacea mondială şi scoate prostii pe gură, iar celălalt are un alt concept, 
complet diferit despre pacea mondială şi scoate alte prostii pe gură. Deci 
nimeni nu vorbeşte despre o aceeaşi realitate comună. Nu există 
concepte comune sau o înţelegere comună. Cu adevărat, nu există niciun 
fel de înţelegere şi toată înţelegerea este o visare. 

Astfel, de fiecare dată când simţi că relaţionezi cu cineva -— fie că este 
vorba de politică sau de pacea mondială sau de problemele actuale ale 
lumii, de religie sau de orice altceva — de fiecare dată când ai impresia că 
relaţionezi cu altcineva într-o conversaţie, de fapt, amândoi ţineţi câte un 
monolog în care scoateţi pe gură propriile concepte iluzorii şi, de fapt, nu 
vorbiţi despre acelaşi lucru. 

Sau într-o relaţie sentimentală, crezi că eşti foarte apropiat de 
cealaltă persoană cu care eşti în relaţie, aveţi amintiri comune, 10 ani de 
convieţuire şi experienţe comune sau credinţe comune — poate că sunteţi 
în aceeaşi religie. Deşi vorbiţi tot timpul, de fapt, niciodată nu vă referiţi 
la aceleaşi lucruri. Cei doi visează cu ochii deschişi la realitate, scoțând pe 
gură propriile interpretări şi imagini mentale despre ceea ce simt ei că ar 
fi amintirile relaţiei lor. Trăiesc în propriul vis cu ochii deschişi, crezând 
că au o relaţie. 

Şi astfel, de fapt, nu sunt două personaje aflate într-o relaţie, pentru 
că nici nu există entităţi separate care să poată relaţiona între ele. 
Amândouă sunt doar expresiile aceleiaşi Energii, sunt nişte sunete şi 
nişte lumină, şi atât. 

27 august 2022 


Video: https://www.youtube.com/watch?v=xS66BhGmzy8 

Theo, monolog mistic: '"'O, Cosmos 
sublim!" 


În primele minute, misticul Theo meditează cu ochii deschişi la faptul că 
existenţa este o Glumă cosmică, o iluzie magică perfectă. Imbătat de parfumul 
Divinităţii, el descrie apoi ce este rugăciunea, meditaţia şi cele patru mari 
forme de yoga, în viziunea celui iluminat nondual. 


Oh, cuvintele sunt prea limitate pentru a descrie cât de sublim este 
acest Cosmos! 

Mult prea limitate! Dacă i-aş spune fără margini, şi tot ar fi mult 
prea limitative. 

Dacă i-aş spune infinit, ar fi tot prea puţin. 

Dacă i-aş spune incredibil, tot ar fi prea puţin pentru cât este de 
incredibil. 

Cât de sublim este acest Cosmos frumos! 

Cred că actul rugăciunii a fost greşit înţeles. Ca să fiu sincer 100%, şi 
eu mă rog. Fiecare clipă este o rugăciune. Nici nu poate fi altfel. 

Este o rugăciune, dar nu motivată de dorinţă, nu de ceva ce vreau 
„eu”, de ceva ce am nevoie şi care să-mi fie dat „mie”. 

Este o expresie de uimire, dar în lipsa unui eu. Asta aş numi eu 
rugăciune. 

Nu te rogi la o Sursă, nu există un eu care să se roage. Este o 
rugăciune manifestată prin totala stupoare a minţii. 

Cred că rugăciunea a fost înţeleasă greşit, presupun că primii care au 
început să se roage au făcut-o fiind uluiţi de cât de sublim este acest 
cosmos. 

9 

Iar ceilalţi poate că i-au copiat. I-au văzut căzuţi în genunchi... O 

Dar nu pentru că cereau ceva, ci aşa mulţumeau ei. O 

Nici măcar nu este un mulţumesc pentru că am primit ceva. Ci 
pentru cât de sublim este El. Este un mulţumesc fără să fi primit ceva. 
Este o dăruire, aş spune, un mulţumesc din inimă. Dar s-ar putea ca acest 
lucru să fi fost înţeles greşit. Unii ar putea interpreta rugăciunea ca pe 
„mulţumesc, dă-mi mai mult”, adică mulţumesc pentru tot ce am şi îmi 
exprim recunoştinţa ca să primesc în continuare. Dar asta nu-i 
rugăciune. 

Recunoştinţa trebuie să ia naştere dintr-o completă năuceală a 
minţii. Şi este o expresie. Este pentru nimic şi nu într-un anumit scop. 

Este doar o expresie fără limite a deja sublimului Cosmos. Am putea 
spune că se roagă la sine însuşi, dar am greşi, pentru că nu există doi. O 

Deci, primii oameni care s-au rugat... Ce subiect! 

Existau diferite perspective care au devenit sisteme, poate, diferite 
cuvinte care au devenit scripturi, diferite mişcări care au devenit 
ritualuri. Dar rugăciunea trebuia să fi fost spontană şi complet... trebuie 
să fi fost completă, atât. Trebuie să fi fost întreagă. 

Şi trebuie să fi fost lipsită de eu, fără senzaţia de eu, fără sentimentul 
că eu aş fi făptuitorul, chiar fără gândire. 

Poate că, în acelaşi mod, şi meditaţia a fost înțeleasă greşit. 

Ea se realizează prin practică, printr-o metodă, dar se bazează pe 
înțelegerea greşită că ar exista un meditator. Or meditaţia adevărată... 

Aş putea spune că eu meditez mereu, dar fără să existe aici un 
meditator. Este o meditaţie care se întâmplă de la sine, dar nu prin 
focalizarea pe respiraţie, nu prin focalizarea pe momentul prezent, nu 
prin focalizarea pe Dumnezeu, nu prin focalizarea pe cuvinte, nu se 
focalizează pe nimic. Eşti doar tăcut, complet tăcut. Nu are legătură cu 
postura sau dacă ţii ochii închişi ori deschişi, nu are legătură cu nimic, 
pentru că este fără un eu, fără meditator. Deci ceea ce consideraţi a fi 
meditaţie printr-o practică sau metodă este o prostie totală. Nu aia 
înseamnă meditaţia. 

Meditaţia este, la fel cum şi rugăciunea este, pur şi simplu — sunt 
unul şi acelaşi lucru. Dar poate că rugăciunea este o expresie frumoasă a 
recunoştinţei, iar meditaţia este o expresie frumoasă a tăcerii. 

Este Cosmosul în toată splendoarea sa. Nu meditează cineva. Nu 
este o stare a cuiva. 

E fără cuvinte, este... 

Este dincolo de gânduri, dincolo de imaginaţie, dincolo de orice 
concept. 

Repet, e doar o expresie, o manifestare. 

Tot aşa... poate că aţi auzit de karma-yoga, serviciul dezinteresat în 
slujba semenilor. 

Tot aşa, este ceva autentic. Dacă nu există un sine aici, nu poate 
exista un sine nici acolo — ca să nu mai spunem că aici şi acolo sunt 
noţiuni lipsite de sens şi abstracte. Nu există timp, spaţiu, localizare, cu 
adevărat, nimic. 

Dar cum ai putea să nu dăruieşti celorlalţi din moment ce nu există 
alţii, mai bine zis, totul este una şi nu eşti diferit de ceea ce percepi?! Nu 
există subiect sau obiect, sau subiectul devine obiectul, oricum vreţi să 
spuneţi. Dar, repet, şi karma-yoga este greşit înţeleasă. 

Cred că primii karma-yoghini, care nici nu erau consideraţi yoghini, 
ci erau, pur şi simplu, nişte proşti dezinteresaţi, care umblau fără 
gânduri, nici măcar nu făceau servicii pentru alţii, ci îşi exprimau aceeaşi 
recunoştinţă ca prin rugăciune sau meditaţie față de acest Cosmos 
sublim. 

Dar acum a devenit un sistem, este o cunoaştere eronată că ar exista 
un Sine care poate fi realizat prin servicii dezinteresate. 

Repet, karma-yoga e o expresie frumoasă. E la fel ca meditaţia, acea 
meditaţie naturală fără efort, când rămâi tăcut şi nemişcat fără să te 
străduieşti. Ori poate avea loc când mergi sau vorbeşti, pentru că nu 
există graniţe, nu există definiţii, nu există vreo diferenţă. 

De asemenea, rugăciunea este o expresie a recunoştinţei depline... 

Tot aşa, a umbla fără gânduri, sau a sta pe loc, a îndeplini servicii 
pentru alţii nevăzând niciun „altul”, sau fără măcar a face vreun serviciu 
— şi acest lucru a fost înţeles greşit. Nu are legătură cu persoanele. Nu 
există niciun sine. 

Pur şi simplu, nu există nimeni, nu există substanță, nu există 
soliditate. 

Dacă nu te vezi pe tine însuţi, dacă nu ai conştiinţă de sine, propria 
ta oglindă, cum ai putea să vezi „alţii”?! Dar în acelaşi timp, dacă nu vezi 
„alţii”, cum să nu-i ajuţi, dar mai bine zis, cum să nu te manifeşti spontan 
către ei, cum să nu îi sprijini?! Dar nici măcar nu consideri că-i sprijini, ci 
doar te îndrepţi în acea direcţie. Este practic imposibil să nu o faci. 

Tot aşa, aş spune că şi calea intelectului a fost înţeleasă greşit, căci 
nu este chiar o cale intelectuală (jnana-yoga). 

Presupun că cei care fuseseră complet năuciţi mental îşi puneau 
întrebări de genul „cine sunt eu?” sau „ce este Asta?” sau „de unde vine 
Asta?”. 

Îşi puneau aceste întrebări din cauza totalei uluiri a minţii, nu 
pentru a ajunge undeva. Deci nu erau pe o cale intelectuală. Erau atât de 
buimăciţi încât, nemaivăzând pe alţii, au început să vorbească singuri. 

Ceea ce, de fapt, era doar o vorbire fără gândire. Dacă nu mai ai o 
trăncăneală mentală, pur şi simplu, vorbeşti către tine — este şi asta tot o 
expresie. 

Nu înseamnă să fii sub minte, ci să fii complet dincolo de ea. Pentru 
că, dacă eşti sub minte, nu diferi cu nimic de un nebun sau bolnav mintal. 
Eu însă mă refer la a fi mai presus de minte, dincolo de percepţie, dincolo 
de orice tip de înţelegere. Este doar claritate, totul este atât de clar, încât 
nu vezi „alţii”, nu te vezi pe tine însuţi şi este doar o frumoasă vorbire. S- 

ar părea că vorbeşti singur, dar nici nu poate fi altfel — chiar şi acest lucru 
a fost înţeles greşit. 

Pot spune că toate aceste căi, cum ar fi bhakti-yoga, raja-yoga, 
karma-yoga, jnana-yoga, toate acestea au fost înţelese greşit şi traduse 
greşit. 

În bhakti-yoga, există cineva... de fapt, nimeni cu adevărat, dar de 
dragul conversaţiei, există un cineva atât de... atât de departe de 
gândurile diavoleşti, încât nu poate decât să-şi exprime recunoştinţa 
deplină față de Unime. Dar nu sunt doi cu adevărat — este doar o 
expresie. 

În raja-yoga, pur şi simplu, rămâi tăcut. Dacă eşti tăcut, dacă nu mai 
ai o minte — şi nici nu a existat vreodată o minte — pur şi simplu, rămâi 
tăcut şi cam asta-i tot. Nu mai vorbeşti. Nu mai gândeşti. Pentru prima 
dată, asculţi. Întregul cosmos vorbeşte. 

În karma-yoga, viaţa este atât de plină de bucurie, viaţa este atât de 
frumoasă şi de nedivizată, încât simţi nevoia să o împarţi cu ceilalţi, care 
nu sunt altcineva decât tu însuţi. 

Iar în jnana-yoga nu este vorba de investigația de sine, nu este vorba 
de a realiza Sinele eliminând sinele artificial şi plonjând adânc în cel real. 
Ci mintea îţi este atât de răvăşită, încât nu ţi-a mai rămas decât să 
vorbeşti singur, deşi nu-i niciun sine aici. 

Dar toate acestea sunt decât nişte expresii. Nu contează care 
domină, nu contează care e aleasă. Poate fi una dintre ele, pot fi toate... 
Dar vă garantez că ele au fost înţelese greşit şi că, în realitate, au pornit 
de la nişte aparente personaje care se exprimau în felul lor. Unul era 
nebun de iubire, unul era nebun de tăcere, unul era nebun de împărtăşire 
şi unul era nebun de vorbă cu sine însuşi. 

Dar prin copiere, prin imitare... Îmi amintesc de un videoclip pe 
YouTube, era cu un tip din Himalaya. Practic, era un indian în Himalaya 
şi turiştii au început să-l filmeze. Bineînţeles că erau nişte pretinşi 
căutători spirituali, care erau interesaţi cum să mediteze — ceea ce din 
start este greşit, pentru că nu există cineva care să mediteze, niciun 
meditator. Fie există Energia total nelimitată, fie există senzaţia 
contractată de eu, care este complet opusă — dar, totodată, este doar o 
altă expresie. 

Dar ei erau interesaţi cum să mediteze. Iar acest tip măcar a fost 
sincer. Nu le-a spus „aşa se meditează”. Nu. Le-a spus „eu nu am învăţat 
niciodată cum să meditez, ci tot ce am putut face a fost să-i imit pe sfinţii 
care meditează”. Deci, pur şi simplu, stătea în poziţia lotus aşteptând să 
se întâmple ceva, sau făcea ce credea el că fac sfinţii. 

Dar a mima, a urma metode, a urma învățături, toate astea sunt 
artificiale. Este o prostie... Pare a avea sens, dar din perspectiva Asta este 
un nonsens total, pentru că nu există nimic de obţinut şi nicăieri unde să 
ajungi. 

Aşa că singura opţiune este să te laşi uimit în fiecare secundă, iar 
secundele dispar. 

Iar apoi, indiferent cum te exprimi, nu contează. Poţi să râzi, poţi să 
cânţi, poţi să plângi, poţi să dansezi. Nu există vreo cenzură şi nu tu eşti 
cel care se va exprima. E o simplă expresie. 

Este doar expresia cosmică, în continuă mişcare, rămânând, în 
acelaşi timp, nemişcată. 

Aşadar, imitând sau urmând metodele adresate corpului şi minţii, 
vei rămâne mereu captiv în gândurile despre corp şi minte, căci nu există 
un corp şi o minte reale. 

Urmând aparențele, vei ignora complet Non-fiinţa şi vei reuşi să fii 
ceva, dar asta şi aia, una şi alta. 

Aşa că, mişcarea minţii va deveni şi mai activă. 

Starea fără de minte este un domeniu complet diferit. 

Mintea este o afacere. Este un interes. Chiar şi când te rogi lui 
Dumnezeu şi vrei să pari umil, eşti al naibii de şiret. Chiar şi când stai 
aşezat în meditaţie, ai un motiv. Eşti încă în mişcare din cauza gândului. 
Este un vicleşug la mijloc. Mintea, oricât de umilă şi nevinovată ar părea, 
ascunde întotdeauna o şiretenie când te îndeamnă s-o urmezi. 

Dar să rămâi complet lipsit de minte, asta aş numi eu inocenţă. Asta 
aş numi rugăciune. Asta aş numi meditaţie, yoga, oricum i-am zice. Pur şi 
simplu, să-ţi bei ceaiul... fericit. 

Aşadar, există o aparentă diferenţă. 

Poţi să imiţi, poţi să te grăbeşti, poţi încerca să înţelegi, să obţii, dar 
întotdeauna idealul te va ocoli şi nu va deveni o experienţă proprie. 

Vei obţine un rezultat al pălăvrăgelii mentale. N-are cum fi altfel. 

Dar când percepi sublimul Cosmos în toată splendoarea sa, deja îl 
exprimi. Pentru că nu-l vezi în afara ta. Văzătorul deja a dispărut. 
Meditatorul deja s-a pierdut în meditaţia naturală. 

Însă chiar a spune asta e o prostie. De fapt, nu a existat niciodată un 
sine. Nu a existat niciodată vreo separare, o apariţie urmată de o 
dispariţie. 

A existat întotdeauna Asta. Dintotdeauna, numai Asta. 

Nu contează cât de departe credeai că ai ajuns, întotdeauna era 
numai Asta. 

Iar Asta nu-i un obiect. Asta nu poate fi percepută. Nu are legătură 
cu a sta, cu a merge, cu a vorbi, cu a acţiona. 

Este un mister frumos. 

Unii îi spun Dumnezeu, Sursa, Sinele, Energia, Universul. Dar nu 
are vreun nume, nu are vreo formă. 

Doar zâmbeşte din fundal la orice încercare, orice efort zadarnic de 
a-L cunoaşte. 

Aşa că, la urma urmei, ce rost are să urmezi, de exemplu, o carte 
sfântă precum Bhagavad-gita, să urmezi căi spirituale, dacă deja nu 
există nicio cale şi niciun căutător?! Ce rost are să iei, să zicem din Biblie, 
pe Isus Cristos ca fiind Fiul lui Dumnezeu sau Dumnezeu însuşi?! Nu 
există niciun Isus, însă Cristos străluceşte mereu, nu poate fi trecut cu 
vederea. 

Ce rost are să încerci să înţelegi chiar şi ce este non-dualitatea, să 
încerci să o obţii, să încerci să o cunoşti, dacă nu au existat niciodată 
doi?! 

Nimic nu are rost. Eşti în mijlocul pustietăţii. Însă doar în mijlocul 
pustietăţii lucrurile sunt clare, pentru că nu ai nicio perspectivă. Şi când 
nu ai nicio perspectivă a ta, Dumnezeu îţi oferă perspectiva Sa. Când tu 
nu exişti şi nu se vede nimic, non-dualitatea este, pur şi simplu, aşa-cum- 
este. 

Dar repet, aşa cum spuneam la începutul videoclipului, cuvintele 
sunt neputincioase... Poţi alege cel mai potrivit cuvânt posibil, cu cea mai 
profundă semnificaţie, şi tot va fi greşit. Orice tip de limbaj pentru a 
descrie Asta va da greş. 

Nu se poate transmite prin niciun limbaj, nici măcar prin rezonanţă. 
Însă nu poţi s-o ratezi. Asta-i tot ce pot spune. 

Iar dacă nu poţi s-o ratezi, atunci unde s-o cauţi?! Înseamnă că ai dat 
deja peste Ea. O 

Deci, în fond şi la urma urmei, ce este un yoghin? Cel care urmează o 
cale? Nu. 

Ci este cel prin care Se exprimă, nu cel care exprimă, ci acela prin 
care Se exprimă această Non-fiinţă. Asta aş numi eu un yoghin adevărat, 
nu cineva care se izolează, nu cel care se supune la tapas (asceze), nu cel 
care meditează, nu cel care vrea să pară sfânt, ci acela care este atât de 
golit de eu, încât însăşi Vacuitatea se manifestă pe deplin prin el, cum 
vrea Ea. 

Este cineva care, practic, nu există. Ceea ce este deja cazul. 

Am practicat yoga de ani şi ani şi ani. Şi multe alte metode, practici. 

Dar în primul moment în care a dispărut orice fel de cunoaştere, 
atunci am văzut că eram deja un yoghin — o simplă expresie. Nu omul de 
pe saltea, nu corpul; nu mintea — care încerca mereu fie să se 
abandoneze, fie să dobândească ceva — ci o expresie golită de un eu. 

Şi toţi acei ani au dispărut, toate practicile s-au dus. Dispar de la 
sine. 

În yoga (uniune) se percepe ceea-ce-există. Nici măcar nu mai există 
un yoghin, ci este o disoluţie completă, totală, iar yoga înseamnă să vezi 
că aceasta era deja situaţia. Prin acel căutător, prin acel practicant, 
meditator, yoghin, prin totul şi nimic în acelaşi timp, dintotdeauna exista 
yoga (uniunea), este aceeaşi situaţie şi acum, există doar Unimea. Nu 
pune condiţii, nu are reguli şi nicio minte nu o poate cuceri, poseda sau 
înțelege, din moment ce mintea înseamnă doar separare, iar Asta nu are 
minte. Fără minte, fără minte, fără minte. 

Fără minte şi nicio minte! O 

Deci yoghinul care dorea să realizeze maha-yoga era visul însuşi. 
Visătorul este visul. Fără visător, nu există nici vis. 

Dar nici în absenţa visului nu apare ceva real. Este o uniune de 
nedescris, acest Cosmosul în toată măreţia lui, nici real şi nici ireal. Este 
aşa-cum-este. 

Cum să nu te înclini până la pământ?! — repet, nu în rugăciune, ci să 
te înclini în pace. Nu să te înclini într-o asană pentru a controla energia, 
ci pentru a te odihni. Cum să nu saluţi cu „namaste” dintr-o totală 
stupoare a minţii şi cum să nu râzi la cea mai mare Glumă cosmică din 
toate timpurile?! O 

Orice ai citi despre Ea, nu numai că este fals, dar va fi şi 
reinterpretat. Orice imiţi, orice metodă pe care o urmezi, va fi o eroare 
din ambele puncte de vedere (şi originalul, şi copia). 

Şi aş spune că cea mai mare minciună dintre toate este să crezi că 
există un făptuitor real în corp, o minte, o personalitate care este solidă şi 
care există de sine stătătoare. În realitate, există doar nişte gânduri şi nu 
a existat niciodată vreo separare, nu a existat niciodată vreun eu sau orice 
alt pronume şi nici măcar o poveste sau un vis. Dintotdeauna a existat 
numai Asta — expresia supremă, yoga supremă, odihna totală. 

Căutătorul este aparentul cunoscător. Cunoscătorul pretinde 
cunoaştere. lar cunoaşterea înseamnă doar nişte obiecte separate. 
Căutătorul nu poate fi altfel decât agitat, nu poate fi decât neliniştit, nu 
poate fi altfel decât îngrijorat sau deprimat. 

Dar dincolo de acest căutător, dincolo de căutare există doar odihna, 
doar odihna. 

Cunoaşterea pură, aflată la mijloc între subiectul cunoscător şi 
obiectul cunoscut, nu poate fi atinsă. Ea este deja Claritatea absolută. 

Senzaţia de eu, sau mintea, nu trebuie ucisă. Cine ar face-o?! Mintea 
nu se poate sinucide. 

Dar dacă acest mesaj este auzit şi este simţit intuitiv sau energetic, 
atunci este sfârşitul jocului, „same over”. 

Însă nu-i sfârşitul călătoriei. Se pare că nici n-a existat vreodată o 
călătorie. Dintotdeauna a existat numai sublimul Cosmos. Asta-i tot. 

Deci nu este o eliberare de căutător, nu este eliberarea de senzaţia de 
eu, nu este o eliberare de ceva. Asta e însăşi libertatea, exact aşa-cum- 
este. Nimic mai mult, nimic mai puţin. Doar nimicul ce se exprimă. 

O frumuseţe neîntreruptă. 

Este frumoasă, pentru că Asta este deja deschisă. Asta este complet 
deschisă. 

Dar cunoaşterea o face să pară închisă. Când nu ştii nimic, nu ai cum 
să ştii ceva sau să ştii ce anume nu ştii. 

Ne prefacem că avem o viaţă, dar nu se întâmplă nimic cu adevărat. 
Ne prefacem că vorbim, dar nimeni nu vorbeşte cu adevărat. Ne 
prefacem că avem o conversaţie, dar nu există doi subiecţi care să 
interacţioneze unul cu celălalt. Ne prefacem că răspundem la întrebări şi 
ne prefacem că punem întrebări. 

Nu se întâmplă nimic. E doar un joc de-a prefăcătoria. 

Dacă-i doar jocul de-a prefăcătoria şi înţelegi asta, atunci nu-i nicio 
problemă. Dar dacă îl iei în serios, seriozitatea asta omoară inocenţa, 
omoară atitudinea jucăuşă şi vei începe să te rogi ca să o recapeţi — dar 
deja ai ratat rugăciunea Asta. O 

31 august 2022 


Video: https://www.youtube.com/watch?v=mWKeBTrjlXQ 

Suzanne şi nondualitatea: ''Visul întoarcerii 
Acasă" 


Suzanne Chang, aşa cum ne-a obişnuit, ne împărtăşeşte reflecţiile sale 
despre cum era înainte şi cum este după iluminare sau trezirea nonduală. Am 
adăugat şi un fond sonor pe muzică de Bach, care ne adânceşte într-o stare 
meditativă. 


Ştii, când eşti la şcoală şi te uiţi pe fereastră şi visezi cu ochii deschişi 
la un mâine mai bun, la ce vei face în weekend, la viitorul tău, care va fi 
diferit faţă de ce-i acum, mai bun decât Asta. E această capacitate de a 
proiecta o lume sau un timp sau un viitor imaginat care nu există cu 
adevărat, dar care îţi poate oferi satisfacția anticipării „când voi ajunge 
acolo, atunci voi fi fericit”. Îţi generează un sentiment de speranţă. 

Este de-a dreptul minunat că se poate întâmpla aşa ceva, că poţi 
crede în acea imaginaţie şi o poţi simţi ca fiind ceva real. Această 
speranţă poate îndemna corpul să acţioneze pentru a crea acel vis, acea 
idee, acel moment viitor imaginat. Aşa par că se desfăşoară lucrurile. 

Şi continui să visezi, poate că şi eşuezi de câteva ori, dar reuşeşti să 
obţii acel vis, îl realizezi. Obţii casa şi partenerul. Şi totuşi, ceva lipseşte. 
Apoi faci un copil. Poate că ceva încă mai lipseşte. 

N-am să pot numi toate lucrurile pe care cineva poate dori să le 
obţină -— cariera perfectă, titlul perfect, salariul perfect, vacanţa de vis, 
orice ar fi. Dar este foarte frumos că toate aceste aparente experienţe se 
pot întâmpla. Iar ceea ce le-a creat este senzaţia energetică de „eu”, 
senzaţia unui aici, în corp, că eu aş fi acest corp şi că aş deţine controlul şi 
că-mi pot crea viaţa pe care o vreau plecând de la imaginaţie, din lumea 
viselor. 

Prin urmare, în loc de ceea-ce-există, în loc de doar-Asta, în loc de 
ceea ce pare să se întâmple, în loc de simplitatea a ceea ce se iveşte aici şi 
acum, se profilează această senzaţie energetică ce speră, se mişcă, se 
visează într-un viitor imaginat, rememorează un trecut imaginat. Trăieşte 
într-un vis cu ochii deschişi, este chiar întregul vis, este falsa realitate a 
unui „eu” trăind viaţa „mea”, o auto-creaţie. 

Acest vis este frumos. În aparenţă, îţi poţi crea o mulţime de poveri, 
o mulţime de regrete, de vinovăţii: „Ar fi trebuit..., aş fi putut..., ce-ar fi 
fost dacă..., sper că...”. Poţi acorda o anumită semnificaţie atât de multor 
lucruri, dar şi asta-i tot rodul imaginaţiei. Este o proiecţie psihologică, 

pentru că nimic nu are vreun sens real. Totul este, pur şi simplu, doar 
ceea ce se vede. 

Însă, la un moment dat, se percepe că, de fapt, aici nu există nimeni, 
nu există un „eu”, nu există o „persoană”, nu există nimeni în corp care să 
acţioneze corpul, să gândească, să simtă, nimeni care să se mişte prin 
timp, nu există trecut, prezent şi viitor, ci există doar Asta, simplitatea 
Asta, şi nimic nu ar putea fi adăugat sau scos din Asta. Chiar şi 
imaginaţia este tot o aparenţă a lui Asta. 

Nu a existat niciodată nimic în afară de Asta. Nu a existat niciodată 
vreo destinaţie viitoare. Iar această constatare este absolut devastatoare 
pentru cel care se simte a fi real. Ce sugerează acest mesaj este că tot ceea 
ce a sperat el, tot ceea ce a visat, tot ceea ce presupunea că ştie, toate 
lucrurile în care credea, tot ceea ce avea o semnificaţie pentru el — totul 
este născocit, nu este cu adevărat real. Într-un fel, este fals, dar „eu” îl pot 
simţi ca şi cum ar fi adevărat — este adevărul „meu”. 

Aşa că ar putea fi cel mai cumplit mesaj pe care îl poate auzi 
vreodată acel „eu”, pentru că nu i adresează acelui „eu”. Afirmă că acel 
„eu” este visul, că acela pare să creeze separarea dintre „mine” şi lume, 
dintre „mine” şi orice alt obiect — şi atunci „eul” se simte special, „eul” se 
simte separat, „eul” se simte valoros. Chiar dacă se simte nevrednic, „eul” 
tot se simte diferit, distinct, separat. 

În această aparentă realitate a „eu”-lui, se desfăşoară un fel de auto- 
naraţiune foarte familiară, foarte intimă, ca şi cum ar fi vocea „mea” sau 
mintea „mea”, gândurile „mele”. În mod automat, „eu” mi-o însuşesc, dar 
este un fenomen energetic. Nu gândurile sunt problema. De fapt, nimic 
nu este o problemă. Nici dacă nu se percepe non-separarea, nici asta nu-i 
o problemă. Oricum, totul este deja nedespărţit, totul era deja viu, liber, 
eliberat, Viaţa trăindu-se. 

Chiar şi senzaţia de „eu” este tot Asta. Aşadar, acesta ar putea fi cel 
mai devastator mesaj pe care un „eu” îl poate auzi. Este sfârşitul oricărei 
semnificaţii, sfârşitul oricărui scop pentru „sine”, pentru propria viaţă. 
Sfârşitul viitorului, sfârşitul oricăror țeluri. Sfârşitul reperelor. Sfârşitul 
acumulării de experienţe. Sfârşitul sentimentului că „a meritat să-mi 
trăiesc viaţa”, că „am trăit o viaţă bună”, că „am trăit o viaţă împlinită”, că 
„am trăit o viaţă onorabilă”, că „am lăsat ceva valoros în urmă”. Este 
sfârşitul a toate acestea. Este sfârşitul oricărei moşteniri. 

Este sfârşitul oricărui câştig. Şi este, de asemenea, sfârşitul oricărei 
pierderi, pentru că numai acea senzaţie de separare poate simţi că câştigă 
şi pierde, câştigă şi pierde, că se simte fericită şi nenorocită, că are succes 
şi eşec, că se simte valoroasă şi nevrednică. 

Există o frumuseţe în acest tip de existenţă, aducând multă suferinţă 
şi multe momente extraordinare. Dar acest mesaj indică spre cu totul 
altceva, spre absenţa aceluia care simte că poate dobândi ceva sau poate 
pierde, care simte că se poate îmbunătăţi. 

Nu că n-ar putea apărea şi îmbunătăţiri - asta-i doar o idee. Ci 
îmbunătățirile pot apărea în continuare, doar că nu se întâmplă cuiva şi 
nimeni nu le produce. 

Deci ceea ce rămâne când acea senzaţie de separare se dizolvă, se 
stinge, când acea călătorie de întoarcere Acasă dispare, când călătoria 
„mea” şi a vieţii „mele”, a existenţei „mele”, toate aventurile şi eşecurile 
„mele”, cartea cu poveşti despre „mine” şi despre cum am murit „eu” 
înainte să moară trupul, când toate acestea dispar, ceea ce rămâne este 
simplitatea Asta. Absolut liberă şi nelimitată, de nerecunoscut, 
nedefinibilă, incognoscibilă, neatinsă de niciun cuvânt, Asta este totul. 
Este complet goală şi plină de energie, pulsând de viaţă. 

O putem numi iubire necondiționată, iubire pură, iubire fără scop, 
total impersonală, nelocalizabilă. Nu o poţi căpăta şi nu o poţi pierde. Pur 
şi simplu, există. Este totul. Totul este ea. 

Şi atunci se vede că nimeni nu era adormit, că, de fapt, nu exista 
nimeni. Aşa că nimeni nu trebuie să se trezească, totul este deja pe deplin 
trezit. Totul este liber să fie aşa cum este. 

Nu lipseşte nimic. Nimic de câştigat, nimic nu poate fi pierdut, nimic 
nu poate fi adăugat la Asta. Nimic nu există în afară de Asta. Nu a fost 
niciodată posibil ca cineva să atingă vreodată Asta, s-o obţină, în sfârşit, 
să poată afirma: „Sunt iluminat, sunt liber, sunt eliberat”. Nu a existat 
niciodată această posibilitate. 

Însă tocmai asta vrea „eul”, asta-i ceea ce aşteaptă. Nici nu poate 
face altcumva. Crede că va ajunge acolo. 

Acest mesaj vorbeşte despre moartea „ta”. Într-un fel, nu este un 
mesaj prea frumos şi ţi-ar putea distruge viaţa, din cauză că reprezintă, 
pur şi simplu, sfârşitul unui „eu” şi unui „tu”. 

Asta este deja plină şi desăvârşită. 

Orice pare că ai fi câştigat este tot Asta, doar că se suprapune peste 
ceea ce aparent ai pierdut, aşa că nu pare a fi o mare scofală. Nu că n-ar fi 
posibil să jeleşti pierderea „eu”-lui sau că n-ar putea apărea vreo altă 
reacţie, dar totodată simţi că nu lipseşte nimic. Aşa că nu mai simţi că s- 
ar fi pierdut vreodată ceva. 

Când nu mai există aici un „eu” pentru a putea poseda ceva, atunci 
nimic nu este al „meu”. Nimic nu poate fi luat de la „mine”, pentru că 
„eu” nu exist. Pare doar un flux de energie care curge mereu. 

Ceea ce cauţi este moartea „eu”-lui. Acest mesaj nu are ca scop să te 
facă o persoană mai bună, mai blândă, mai virtuoasă. De fapt, atunci 
când acea senzaţie de „eu” moare, poţi părea cam dereglat sau te poţi 
simţi cam dezorientat. Tot ceea ce ai sperat sau toate concepţiile după 
care ai trăit se dizolvă, iar lucrul ăsta poate fi foarte dureros. Şi rămâi cu 
nimic. Dar când nu mai există absolut nimic, nici măcar un „tu” care să 
fie trist dintr-un motiv sau altul, atunci viaţa este trăită pe deplin. Corpul 
nu este separat de nicio altă aparenţă. Există o singură mişcare în care 
este inclus şi corpul, aşa cum e el. Nimic nu are o valoare mai mare. Totul 
este la fel. Nimic nu este cu adevărat diferit de orice altceva. 

Într-un fel, abia acum este corpul absolut liber să se manifeste pe 
deplin uman, să se exprime pe deplin aşa cum este el, în felul său. 
Condiţionările pe care corpul pare să le aibă se pot manifesta acum pe 
deplin. Se poate manifesta aparenţa de mamă, tată sau cea de fiică. Dar 
nu o manifestă cineva. Te exprimi pe deplin, chiar dacă doar taci sau faci 
altceva. Acea energie a persoanei, care se judeca pe sine — nu că judecata 
n-ar mai putea apărea ca un gând, nu-i nimic în neregulă cu asta — dar 
aceea care se gândea mereu la sine şi simţea că „vreau să fiu aşa, ar trebui 
să fiu aşa” sau „am dreptul la asta, sunt nedemnă de asta”, „persoana” 
asta chiar că dispare. 

Şi este foarte greu de descris cum e, pentru că nu înseamnă că jena 
n-ar putea apărea. Totul poate apărea. 

Inclusiv acest aşa-zis proces poate părea dificil, chiar dacă timpul nu 
există şi, de fapt, nu se întâmplă nimic la modul continuu. Ar putea exista 
o perioadă în care totul se năruie şi acţiunile corpului se schimbă puţin, 
de parcă condiţionările nu te mai apasă. Anumite aspecte par să dispară, 
pentru că acum nu mai există un sine identificat cu acestea — nu c-ar fi 
existat vreodată un sine, dar nu mai există nimeni care să simtă că 
trebuie să se comporte şi să apară într-un anumit fel, să facă anumite 
lucruri pentru a se simţi satisfăcut, pentru a se simţi suficient de iubit. 
Nu mai există nimeni care să acţioneze din teamă - teama de a nu fi 
agreat sau teama de a eşua sau alte chestii de genul ăsta. 

Orice descriere poate produce confuzie, pentru că, practic, orice 
poate apărea în continuare, mai ales la începutul aparentei mutații de 
conştiinţă. Doar că acum se vede clar că nimeni nu face nimic din toate 
astea. Ele se petrec de la sine. Aşa-zisul personaj, pur şi simplu, 
acţionează după cum îi este felul. Dar nu există cu adevărat niciun 
personaj, există doar aceste caracteristici pe care le etichetăm şi le 
identificăm ca fiind un personaj. Însă, de fapt, nu există nimic solid. Doar 

pare un anumit mod de a fi, pe care îl etichetăm ca fiind un anumit 
personaj. 

Şi nu are, cu adevărat, niciun rost ca să imitaţi ceea ce vă relatez. Nu 
vă ofer aici decât o descriere, una singură dintre miliarde de alte descrieri 
a ce pot trăi corpurile umane. Prin urmare, nu înseamnă nimic. 

În esenţă, îţi dispare nevoia de altceva: nevoia de altceva decât Asta 
care există deja, nevoia de a visa cu ochii deschişi la o întâmplare 
viitoare, nevoia de a-mi imagina un „eu” mai bun în viitor, nevoia de a-mi 
imagina o situaţie mai bună, nevoia de a evada. Toate se evaporă. 
Deoarece, dacă nu există separare, dacă nu există nimic altceva decât 
Asta, atunci ce ar putea fi obţinut şi de către cine?! 

14 septembrie 2022 


Video: https://www.youtube.com/watch?v=k4hmfpvgRQ4 

Ce este nondualitatea (1) 


Nondualitatea nu este o filosofie, ci o experienţă directă. Totuşi, Richard 
Sylvester, care este un filosof şi iluminat autentic, ne clarifică teoretic acest 
domeniu exotic al spiritualităţii. Am putea chiar să rămânem cu o stare aparte 
de relaxare şi dorinţa de a asculta tot mai mult. Asta înseamnă că deja „am 
intrat în gura tigrului”, de unde nu mai avem scăpare. Şi vom începe să ne 
reevaluăm toate credinţele de până acum. Conferinţa de faţă inaugurează un 
serial ce-şi propune să lămurească psihologic şi filosofic ce este 
nondualitatea. 


Vacuitatea - percepția că sunt nimic 


Ce este non-dualitatea? Non-dualitatea este un cuvânt care indică 
spre posibilitatea unei percepții cu totul diferite. 

Vom începe prin a spune că experienţa normală pentru majoritatea 
dintre noi, în cea mai mare parte a timpului, este că trăim într-o lume a 
dualității. Cu alte cuvinte, întotdeauna par să existe două aspecte în 
experienţa noastră. 

Unul dintre aceste două aspecte este senzaţia mea puternică că sunt 
o persoană individuală, că trăiesc în ceea ce am putea numi „separare”, 
pentru că sunt separat de orice altceva, sunt separat de tot ceea ce mă 
înconjoară. 

Al doilea aspect al experienţei obişnuite a dualității este că există o 
lume exterioară. De aici provine senzaţia de dualitate (dualitatea 
însemnând două lucruri). Am putea spune că întotdeauna par să existe 
două lucruri care se întâmplă. Primul este o lume exterioară, o lume 
plină de obiecte şi de alţi oameni. Iar al doilea sunt eu, eu însumi, un 
individ autonom, care pare că se mişcă prin acea lume exterioară. Iar în 
mişcarea prin acea lume, desigur, trebuie să interacţionez cu obiectele, 
dar şi cu acele fiinţe ceva mai problematice: oamenii. 

Iar această senzaţie că aş fi un individ autonom care trăieşte într-o 
lume a separării aduce cu ea ceea ce am putea numi daruri sau blesteme, 
ori, mai bine zis, daruri şi blesteme. De exemplu, ca şi copil, pe măsură ce 
cresc şi sunt iniţiat de către adulţii din jur în ce înseamnă a fi un individ 
care trăieşte în această lume, probabil că mi se vor conferi anumite 
daruri minunate, care se pot dovedi, de fapt, a fi nişte blesteme. Iar 
aceste daruri ar include convingeri precum „Sunt responsabil de viaţa 
mea” şi „Sunt responsabil pentru mine însumi, pentru că am acest 
minunat liber-arbitru, prin care pot lua decizii cu privire la ce s-ar numi 
viaţa mea”. 

Deci, dacă nu sunt un individ excepţional — şi există unii dintre 
aceştia — probabil că voi creşte cu sentimentul că am primit acest dar 
minunat: viaţa „mea”, fiinţa „mea”, individualitatea „mea”. Însă acest dar 
e însoţit de o mare responsabilitate, pentru că îmi revine ca sarcină să 
scot tot ce se poate din el, să-mi făuresc propriul destin. 

Şi se pare că provin dintr-un trecut plin de nişte experienţe care mi 
s-au întâmplat; şi se pare că mă îndrept spre un viitor, un viitor asupra 
căruia am control. Deci liberul-arbitru, responsabilitatea, controlul şi 
existenţa ca identitate individuală sunt primordiale pentru experienţa de 
viaţă a celor mai mulţi dintre noi în majoritatea timpului. 

Nondualitatea indică spre apariţia unei posibilităţi complet diferite, 
posibilitatea de a percepe că acel individ separat — despre care mi s-a 
spus că aş fi şi care chiar simt că există — că acea individualitate separată 
este, de fapt, o iluzie totală. Şi se sugerează că acea senzaţie că aş fi un 
individ cu liber-arbitru şi cu opţiunea de a alege şi un destin de împlinit 
(sau, poate, de a eşua în a-l împlini), acea senzaţie poate, pur şi simplu, 
să dispară. Şi poate apărea recunoaşterea faptului că nu există interior şi 
exterior, din cauză că nu există niciun eu care să simtă ceva în interiorul 
său. 

Dacă această posibilitate se concretizează, dacă apare această 
percepţie, atunci putem spune că poate induce un şoc extraordinar. 
Adesea oamenii mărturisesc că este un şoc extraordinar. Pentru că 
această personalitate, acest ego, acest individ — puteţi numi cum vreţi 
ceea ce stă aşezat în acest scaun -— e confruntat brusc cu înţelegerea 
faptului că toate credinţele sale, toate experienţele sale de viață de până 
atunci, aşa cum am spus, s-au bazat pe o iluzie. 

Iar omul poate rămâne cu gura căscată de uimire, i se poate tăia 
respiraţia de la şoc când acest sentiment că ar exista o lume dualistă în 
care eu joc un rol şi ceilalţi oameni joacă un rol, când măcar pentru o 
fracțiune de secundă întrevede că nu este aşa. Şi, adeseori, cam asta se 
întâmplă prima dată când se percepe direct ceea ce descriu eu aici. 
Senzaţia de persoană poate dispărea pentru o fracțiune de secundă, 
apărând o recunoaştere instantanee a faptului că ceea ce a părut 
întotdeauna atât de solid şi atât de real aici — şi arăt intenţionat încoace, 
spre acest corp aparent — recunoaşterea bruscă a faptului că nu este 
nimic aici. Repet, literalmente, aici nu e nimic. 

Nu vorbesc de acea desfirare sau rafinare sau transluciditate a 
persoanei, care poate apărea, de exemplu, în meditaţie sau în alte practici 
spirituale. Nu mă refer deloc la asta. Mă refer la posibilitatea 

recunoaşterii bruşte a faptului că acesta este în întregime vid. Din nou, 
arăt spre mine însumi: acesta este în întregime vid. 

Iar această recunoaştere tinde să aducă cu ea o altă recunoaştere, şi 
anume că — iar acum arăt încolo, către lumea exterioară — că şi aceea este 
complet goală. Nu are substanţă. Acesta nu are substanţă, aceea nu are 
substanţă. Şi astfel poate apărea şi uluitoarea revelaţie că sunt la fel, 
pentru că, dacă nici una, nici alta nu au substanţă, înseamnă că nu există 
nicio diferență. Aşadar putem spune că se poate întrevedea în acel 
moment, chiar şi numai pentru o fracțiune de secundă, că eu nu exist, nu 
am existat niciodată, nu voi exista niciodată. Şi, dacă ceva pare că există, 
este doar un fel de strălucire evanescentă care pare să se ivească din 
nimic, iar apoi, la fel de misterios, se scufundă înapoi în nimic. 

Cei care au avut această percepţie directă au bâjbâit după cuvinte ca 
să o descrie, de-a lungul secolelor ce par a fi trecut în aparenta istorie a 
omenirii. Dar am eşuat cu toţii, pentru că este, pur şi simplu, imposibil să 
pui în cuvinte adecvate acea primă percepţie că totul este vid: „Eu nu 
exist, eu sunt vid, existenţa este vidă, lumea este vidă”. Este imposibil să 
exprimi asta prin cuvinte. Şi totuşi, dacă apare această percepţie, chiar şi 
pentru o fracțiune de secundă, este de necontestat. 

Ceea ce am descris aici este o primă întrezărire a Unimii. 

Există o carte interesantă scrisă de un autor olandez, nu-mi 
amintesc numele lui, care se numeşte „A glimpse of nothingness” [n.tr. - 
O licărire a nimicului, de Janwillem Van De Wetering). Iar la începutul 
cărții e dat un mic citat dintr-un învăţător zen: „Ceea ce cauţi este 
chiar asta, este asta, asta este ceea ce cauţi tu. Eşti ca un peşte 
care se plânge că îi este sete”. Îmi place această metaforă, pentru că 
am putea spune că noi, ca aparente persoane, suntem nimic înotând prin 
nimic. Însă noi credem că am fi cineva care se mişcă într-o lume 
exterioară reală. Şi de aici apar foarte multe dintre problemele noastre. 

Menţionând câteva chestiuni în această scurtă conferinţă, nu ştiu 
dacă v-am trezit interesul, dar am pomenit nişte idei importante legate 
de liberul-arbitru şi de lipsa existenţei eului personal. Sunt sigur că voi 
reveni şi în alte conferinţe, când voi vorbi mai mult despre ele. Cam atât, 
deocamdată. 

În concluzie, am vorbit despre percepţia vacuităţii, care pentru 
multe aparente persoane este prima revelaţie a faptului că nondualitatea 
nu este o filozofie, nu este o religie, nu este o cale spirituală, ci pur şi 
simplu este. Pur şi simplu, este. Data viitoare voi vorbi despre cealaltă 
posibilitate de percepţie în non-dualitate. Am vorbit despre posibilitatea 
ca aparentul individ să perceapă că nu este nimic, iar data viitoare voi 

vorbi despre posibilitatea ca individul să perceapă că este totul. Dar, 
deocamdată, ne oprim aici. 
mai 2022 


Video: https://www.youtube.com/watch?v=jXpeCZeHtkKg 

Ce este nondualitatea (2) 


Richard Sylvester susţine conferinţe despre nondualitate din anul 2005 şi 
a scris patru cărţi pe acest subiect. Una dintre ele se numeşte "Bea ceai, 


gustă prăjitura" (Întâlniri în şapte oraşe germane). În episodul 2 din acest 


serial, ne povesteşte o mică anecdotă de la o astfel de întâlnire cu cei 
interesaţi de nondualitate. 


Plenitudinea - percepţia că eu sunt totul 


În prezentarea anterioară am vorbit despre faptul că, uneori, poate 
apărea un moment — poate doar o fracțiune de secundă — de percepţie 
directă că eul care am crezut întotdeauna că sunt, persoana solidă care 
părea întotdeauna să existe, este, de fapt, un vid complet, total lipsit de 
orice fel de substanţă. Adeseori, aşa se manifestă trezirea iniţială. Care 
poate instaura o perioadă de, să o numim, disperare. 

Când mă contactează unele persoane pentru şedinţe individuale în 
care îmi împărtăşesc ceea ce li se întâmplă apropo de non-dualitate, 
adesea, tocmai acesta este motivul: faptul că au intrat în acea perioadă 
denumită uneori „noaptea întunecată a sufletului” sau „deşertul”. Este o 
experienţă destul de obişnuită. 

Cauza din care, destul de des, poate apărea disperarea după trezirea 
inițială este că omul a întrevăzut posibilitatea de a pune capăt tuturor 
căutărilor sale, nemulțumirii de a fi un eu separat, dar această percepţie 
fiind temporară, i se pare că, după ce abia i se oferise, i-a şi fost retrasă 
imediat. Şi poate rămâne cu impresia de genul „Am avut o percepţie, dar 
am pierdut-o şi acum ştiu că nimic din ce aş putea eu face nu mă poate 
aduce înapoi acolo, din cauză că e foarte limpede că eu nu sunt decât o 
iluzie”. 

Ceea ce poate pune capăt acelei perioade de disperare este o altă 
deschidere, să-i zicem aşa, o a doua percepţie. Poate că cel mai bun mod 
de a descrie a doua percepţie este că nu mai apare doar vacuitatea a tot ce 
există -— vidul persoanei şi vidul lumii exterioare aparente în care 
persoana pare să se mişte. Ci, când nondualitatea este percepută pe 
deplin, dispărând separarea dintre ceea ce pare a fi eul şi ceea ce pare a fi 
lumea exterioară, atunci se mai percepe în plus că, deşi acesta — şi acum 
arăt spre eul aparent — pare a fi vid (ceea ce chiar este) şi aceea — arăt 
acum spre ceea ce pare a fi lumea exterioară — pare a fi tot vid (ceea ce 
chiar este) — totuşi, sunt, în acelaşi timp, plinătate. 

În acest punct simt întotdeauna nevoia să mă opresc şi să-mi cer 
scuze pentru acest paradox, pentru că sună, cu siguranţă, ca un paradox. 

Iar în mintea căutătorului, în mintea celui care pare a fi o persoană, este 
normal să apară gândul „Păi, cum poate să fie şi gol, şi plin, asta n-are 
niciun sens”. Într-adevăr, pentru minte, nu are şi nici nu poate avea 
niciun sens. Însă când apare percepţia directă, atunci devine, pur şi 
simplu, evident. Nu mai rămâne nicio îndoială că totul este atât vid, cât şi 
plin. Că totul este, dacă vreţi, nimicul care apare, simultan, ca vid şi ca 
plin. 

Despre plenitudine este foarte dificil, ba chiar imposibil să găseşti 
cuvinte care să o descrie în mod adecvat. Dar expresia adesea folosită 
pentru realitatea despre am scris şi vorbit (şi despre care scriu şi vorbesc 
şi alţii) conţine aceste două cuvinte: iubire necondiționată. Mintea ar 
putea fi îndreptăţită să întrebe: „Dacă totul şi nimic este plenitudine, în 
ce constă acest plin?”. Nu există un răspuns satisfăcător la această 
întrebare, dar expresia „iubire necondiționată” mi se pare că o cuprinde 
mai bine decât oricare alta (şi la fel li se pare şi altor scriitori şi vorbitori 
care au încercat să comunice despre acest subiect). 

Prin urmare, atunci când eul se destramă şi realitatea este simțită în 
plinătatea sa, natura  totului-nimic este percepută ca iubire 
necondiționată. Cuvântul dificil din această expresie nu este „iubire”. 
Oricine poate înţelege şi face asocieri cu cuvântul iubire într-un fel sau 
altul. Ci dificultatea este că acea iubire percepută când eul dispare este 
„necondiţionată”. Tocmai acest cuvânt face ca ceea ce spun să fie o 
adevărată provocare pentru minte. Mintea operează întotdeauna cu 
condiţionări. Nici nu se poate abţine să nu opereze cu condiţii, aceasta 
fiind chiar natura ei. 

Cu alte cuvinte, mintea împarte lumea în diverse moduri. Mintea 
împarte lumea în eu şi lumea exterioară, în asta şi aia, după tot felul de 
criterii. Modul primitiv în care mintea priveşte lumea este împărţind-o 
în: ceea ce iubesc şi ceea ce urăsc, ceea ce îmi place şi ceea ce nu-mi 
place, ceea ce aprob şi ceea ce dezaprob. Mintea are foarte multe emoţii şi 
foarte multe păreri. Iar dualitatea pozitiv şi negativ, dragoste şi ură, pace 
şi mânie este de bază. 

Deci mintea nu va putea înţelege niciodată iubirea necondiționată. 
Dar afirm aici că, în ciuda acestui fapt, iubirea necondiționată poate fi 
percepută atunci când mintea este detronată prin vederea nondualităţii. 
Atunci devine limpede că condiţiile puse de minte prin ce îi place şi ce 
nu-i place, prin ce este pregătită să iubească şi ce nu este pregătită să 
iubească, prin ce o înfurie şi ce nu o înfurie, că toate aceste distincţii nu 
există în realitatea ultimă. Pentru că, la nivelul suprem, totul este o 
revărsare a iubirii necondiționate. 

Probabil că mintea se va revolta împotriva acestei idei, pentru că ea 
se va gândi imediat la toate lucrurile care îi displac, la toate lucrurile pe 
care le urăşte, la toate lucrurile care o înfurie şi să replice „Nu, nu, nu — 
iubirea necondiționată nu are cum exista”. Tocmai acesta este unul dintre 
motivele pentru care mintea nu poate să perceapă niciodată 
nondualitatea, să înțeleagă faptul că totul — fără nicio excludere — este o 
revărsare de iubire necondiționată. 

Uneori povestesc următoarea anecdotă de la o conferinţă pe care am 
ţinut-o în Germania, pentru a sublinia că mintea şi ceea ce gândeşte ea 
nu are importanţă în acest context. Susţineam o conferinţă în Germania 
şi în public era o tânără care nu a spus absolut nimic în timpul 
conferinţei, dar la sfârşitul acesteia s-a ridicat imediat şi a venit la mine, 
în timp ce eu încă stăteam pe scaun. „Am o întrebare pentru 
dumneavoastră”, a spus, „spuneţi că iubirea necondiționată îmbrăţişează 
totul. Asta include şi rahatul de câine?”. M-am uitat la ea şi i-am răspuns 
„Ei bine, da, iubirea necondiționată este necondiționată, îmbrăţişează şi 
include totul”. În acel moment, această domnişoară cu un aer mai 
degrabă sever şi serios, mi-a zâmbit larg: „Asta am vrut să vă aud 
spunând” şi m-a îmbrăţişat călduros. Cel puţin ea înţelesese că nu are 
nici un fel de importanţă ce are mintea de cârcotit în privinţa asta. 

Tot ce putem spune este că, pur şi simplu, iubirea necondiționată 
există. Şi orice argumente ar aduce mintea, orice ar obiecta, mai putem 
adăuga doar că acest adevăr fie este perceput direct, fie nu este perceput 
direct. Până când nu este perceput direct, nu are nicio semnificaţie reală 
şi este irelevant. Dar când este perceput direct, devine, pur şi simplu, de 
necontestat. 

Iar sugestia este că această percepţie — faptul de a vedea că totul este 
atât plin, cât şi gol şi că plenitudinea este iubire — această percepţie este 
cea care pune cu adevărat capăt căutării şi ideii de a mai căuta în 
continuare. Pentru că, atunci când se percepe asta, ce altceva ar mai fi de 
căutat?! Şi orice poveşti cu care s-a hrănit mintea (dacă i-au plăcut astfel 
de poveşti) despre sensul şi scopul vieţii şi despre nevoia de a găsi un 
sens şi un scop, probabil că se vor sfârşi în acel moment. 

„Şi după aceea ce urmează?” 

Ei bine, după aceea, urmează să se se întâmple orice s-ar întâmpla. 
Poate fi bun, poate fi rău, poate fi plăcut, poate fi neplăcut. Însă orice s-ar 
întâmpla este perceput ca ceea-ce-există. 

Deci, ca să rezumăm, am putea spune că destul de des — dar nu 
întotdeauna — percepţia directă a ceea ce încercăm cu disperare să 
descriem aici se desfăşoară uneori în acest fel: Mai întâi apare o percepţie 

sau o intuiţie sau o înţelegere a faptului că totul este vid. Dar asta nu va 
pune capăt căutării, pentru că se recunoaşte intuitiv că este încă 
incompletă. 

În a doua fază poate apărea percepţia că, da, totul este gol, dar este şi 
plin. Abia această ultimă percepţie tinde, în cele din urmă, să pună capăt 
căutării. Sau ar fi mai corect să spunem că pune capăt iluziei că există un 
căutător. Pentru că orice s-ar întâmpla după aceea, pur şi simplu, se ştie, 
se recunoaşte, se înţelege că nu mai există nimic altceva în plus de 
perceput. 

Aşadar, am putea rezuma ceea ce am discutat până acum astfel: 
Non-dualitatea este percepţia directă că eu nu sunt nimic, că nu există 
nimeni aici. Dar este, în acelaşi timp, şi percepţia directă că eu sunt totul 
şi că totul reprezintă o apariţie a iubirii necondiționate — indiferent dacă 
persoanei i se pare că nu este posibil aşa ceva. 

Şi astfel, indiferent de mijloacele cu care am căutat până în acel 
moment — unii caută prin poveşti religioase, alţii caută prin filosofie, unii 
caută prin căi spirituale, prin meditaţie, alţii caută prin practici precum 
mindfulness sau investigația de sine — în momentul de care vorbesc, când 
adevărul este perceput pe deplin, atunci toate acestea devin irelevante. 

Nu înseamnă că unele dintre acestea nu pot continua fie ca o poveste 
în minte, fie ca ceva de care se poate bucura personajul, personalitatea 
sau marioneta divină care îşi continuă viaţa pe mai departe. Astfel, poate 
rămâne încă un interes pentru speculaţii filozofice, poate rămâne 
legătura sentimentală cu calea religioasă care a fost urmată timp de mulţi 
ani, poate exista încă plăcerea unei practici, cum ar fi meditaţia. Eu 
însumi, de exemplu, încă mai meditez. Dar există conştientizarea (din 
partea nimănui) că niciuna din acestea nu duce nicăieri, că nu există 
niciun scop la care să poată ajunge persoana prin vreuna dintre acestea — 
o persoană care s-a dovedit că nici nu există. 

Cred că este suficient deocamdată şi ne vom opri aici, urmând să 
revenim cu un alt episod. 

12 mai 2022 


Video: https://www.youtube.com/watch >?v=zVseUe-xQRU 

Ce este nondualitatea (3) 


Liberul-arbitru este una dintre chestiunile contestate de nondualitate, 
generând, probabil, la fel de multe controverse precum afirmaţia că „Nu există 


nicio persoană”. Mitul liberului-arbitru poate fi risipit pe trei căi. Prima este prin 


recunoaşterea directă ce are loc în timpul trezirii nondualiste („percepţia 
mistică”), a doua este prin raţionamentul filosofic, iar a treia, pe baza 
descoperirilor neuroştiinţelor. In acest episod, iluminatul Richard Sylvester 
abordează prima cale. 


Liberul-arbitru în percepţia mistică 


Bine aţi venit la cel de-al treilea episod din „Ce este nondualitatea”. 
În primele două episoade am vorbit despre posibilitatea de a percepe 
vacuitatea. Sau, am putea spune, a percepe că eul este vid şi a percepe că 
totul este plin. Sau, am putea spune, a percepe că totul este plin de iubire 
necondiționată. 

Astăzi aş vrea să vorbesc despre liberul-arbitru şi actul deciziei. Cei 
mai mulţi dintre noi creştem cu impresia că am fi indivizi separați, nişte 
persoane care trăiesc într-o lume aflată în exteriorul nostru. Această 
experienţă are anumite caracteristici. Una dintre ele este că aflăm că 
deţinem acest bun considerat preţios, anume posibilitatea de a alege pe 
baza liberului nostru arbitru. Cu alte cuvinte, eu pot decide cum acţionez 
şi mă comport lume, iar aceste decizii vor contribui la construirea a ceva 
numit „viaţa mea”. Şi pot lua aceste decizii mulţumită acestui bun foarte 
preţios numit liberul-arbitru. 

În multe filosofii, religii şi căi spirituale, acesta este considerat a fi 
temelia pe care se construieşte tot restul, cheia de boltă de care depinde 
acest lucru numit „viaţa mea”. Sunt responsabil pentru această viaţă şi, 
prin liberul meu arbitru şi alegerile pe care le fac, eu răspund dacă îmi va 
merge bine sau rău. 

Unul dintre cele mai incitante aspecte legate de non-dualitate, una 
dintre cele mai provocatoare constatări atunci când se percepe vacuitatea 
şi plenitudinea, este că — deoarece eul este o iluzie, deoarece eul, de fapt, 
nu există — liberul arbitru se evaporează şi el. La urma urmei, nu există 
nimeni aici — şi arăt din nou intenţionat spre acest corp, unde pare că 
există un eu. Nu există nimeni aici care să îşi exercite o voinţă liberă şi să 
ia decizii cu privire la ceva numit viaţa şi viitorul „său”. 

Desigur, aceasta este o mare provocare pentru oameni, pentru că 
majoritatea valorilor noastre, simţul moralității, multe dintre 
convingerile noastre despre lume şi motivul pentru care lumea are sens 

se bazează pe această piatră de temelie, conform căreia tocmai pentru că 
sunt un individ separat, pot alege singur modul în care acţionez în lume 
şi pot lua decizii, suportând apoi consecinţele acestor decizii în bine sau 
în rău. 

Deci ceea ce afirm aici este că liberul-arbitru despre care am vorbit 
în acest episod este o iluzie, dacă vreţi, este un fel de eroare divină. Iar 
asta face parte din şocul ce apare când se percepe direct — chiar şi numai 
pentru o fracțiune de secundă -— că cel ce stă aşezat aici şi pare atât de 
solid, care pare a fi o persoană, este, de fapt, doar vidul care se manifestă 
ca sunet, ca simţire, ca vedere, ca auz, ca vorbire. 

Această senzaţie, această recunoaştere, această realizare că eul nu 
există şi, prin urmare, nici liberul arbitru nu există, îl poate pironi într-o 
adevărată stare de şoc pe cel care pare că stă în acest scaun, când apare 
pentru prima dată această percepţie directă. 

Într-un fel, prăbuşirea acelei senzaţii de sine şi de liber-arbitru face 
ca toate poveştile pline de înţelesuri despre lume — cu care am crescut, pe 
care mi le spun mie însumi, prin care simt că viaţa are un sens — face ca 
toate aceste poveşti să se prăbuşească şi ele. 

Am mai vorbit de faptul că, uneori, revelaţia iniţială referitoare la 
inexistenţa sinelui poate conduce personajul, îl voi numi aşa, poate 
conduce personajul la o stare de disperare. Iar ceea ce am spus astăzi 
explică parţial acest efect. Pentru că cel care a crezut că „are” o viaţă pe 
care o poate controla, cel care a crezut că îi poate merge bine sau rău 
conform cu deciziile pe care le ia, suportând consecinţe bune sau rele 
prin alegerile pe care le face, acela, acea persoană nu există, pur şi 
simplu. Deci niciuna dintre alegerile pe care, aparent, le-am făcut nu au 
fost nişte decizii reale, decurgând din ceva numit „voinţa mea”. Iar 
această constatare poate fi foarte şocantă. 

Pe de altă parte, poate fi şi foarte reconfortantă. Astfel, atunci când 
este percepută non-dualitatea, unul dintre aspectele constatate este o 
evaporare a sentimentului de vinovăţie pentru acţiunile din trecut şi o 
evaporare a sentimentului de responsabilitate. Şi poate, de aceea, o 
creştere a sentimentului de libertate. Aş putea să-l exprim printr-un 
sunet, ca o expiraţie, un fel de „Aaah!”, o eliminare a aerului în semn de 
relaxare şi uşurare. 

Ce relatează oamenii este că — chiar şi după numai o fracțiune de 
secundă de percepţie a vidului — strânsoarea fermă de oţel a trecutului 
asupra noastră poate slăbi sau se poate elibera în întregime, fiindcă 
devine foarte clar că eu — şi arăt din nou încoace, spre cel ce pare a fi o 
persoană — „eu” nu am făcut niciodată vreo alegere cu privire la lume — şi 

arăt din nou încolo, spre ceea ce pare a fi lumea exterioară. „Eu” nu am 
luat niciodată vreo decizie cu privire la lume, după care să urmeze nişte 
consecinţe bune sau rele. 

Însă a existat aparenţa alegerii, cu siguranţă, a existat senzaţia de 
decident, cu siguranţă, au existat urmări ce păreau a fi rezultatele acelor 
decizii, cu siguranţă. Dar odată cu percepţia că asta, asta este vacuitate, 
toate acestea se evaporă, pur şi simplu. Nu a existat niciodată cineva care 
să fi făcut vreo alegere. Nu a existat niciodată cineva care să fi luat vreo 
decizie. Nu a existat niciodată cineva care să fi cauzat evenimente — 
lucruri bune, de care să fii mândru ori mulţumit, sau lucruri rele, pentru 
care să te simţi vinovat ori să ai remuşcări. 

Voi vorbi cu o altă ocazie cum se schimbă enorm senzaţia timpului 
şi, chiar a spaţiului odată cu trezirea, cu perceperea non-dualităţii. 

Deocamdată, mă voi concentra asupra acestei eliberări şi uşurări de 
imensa povară pe care o purtăm, numită consecinţele lucrurilor pe care 
le-am făcut şi, în special, consecinţele — între ghilimele -— „greşelilor” pe 
care le-am făcut. Mulţi dintre noi trăiesc cu un acut sentiment al poverii 
trecutului şi cu un acut sentiment de vinovăţie. Acestea sunt cealaltă faţă 
a „darului” — folosesc acest cuvânt un pic ironic — de a simţi că ni s-a 
conferit onoarea de a fi o persoană cu liber-arbitru. Deci, din cauza 
acestui dar, trebuie să suport consecinţele senzaţiei că, uneori, mi-am 
exercitat acest liber-arbitru în moduri nechibzuite, poate chiar 
distructive. 

Aşa că, atunci când auzim oameni vorbind despre libertatea care 
apare prin percepţia nondualităţii, parţial despre asta-i vorba. Este ca şi 
cum ne-am fi eliberat de o mare povară, povara liberului arbitru şi a 
vinovăţiei. Am vorbit uşor neglijent, desigur; de fapt, nu ne-am eliberat 
de această povară, pentru că „noi” nu existăm, deci n-o putem face. 
Totuşi, apare această senzaţie, un sentiment de libertate sporită, când 
înţeleg că nu mai trebuie să car în spinare greutatea trecutului, pentru că 
atunci nu a existat niciodată un cineva. În cazul de faţă, nu a existat 
niciodată un Richard care să fi luat decizii cu consecinţe neplăcute acum. 

Acesta este unul dintre lucrurile cele mai fundamentale şi mai 
provocatoare legate de nondualitate. Este o sfidare — ezit să folosesc acest 
cuvânt, nefiind prea adecvat, dar îl voi folosi deocamdată — este o sfidare 
la adresa oricărei poveşti despre moralitate pe care aş fi crezut-o 
vreodată, care mi-ar fi fost predată, care mi-ar fi fost oferită de către 
adulţii din jur pe când creşteam — fie că erau părinţi bine intenţionaţi, fie 
că erau personalităţi religioase bine intenţionate (sau poate nu atât de 
bine intenţionate), preoţi, moralişti de orice fel. 

Deci, într-un fel, percepând că liberul-arbitru dispare, discutăm 
chiar despre dispariţia moralității şi a moralizării. Şi folosesc aceste două 
cuvinte cu mare atenţie. Sunt conştient că, în mintea obişnuită care aude 
asta, va apare instantaneu gândul acuzator, deşi nu obligatoriu, dar de 
obicei apare: „Bine, bine, dar fără moralitate, ar fi o completă anarhie. 
Am ieşi cu toţii în stradă şi ne-am omori unii pe alţii”. 

Ce vreau să vă spun este că povestea moralității a fost întotdeauna 
falsă, a fost întotdeauna doar o poveste. Că noi întotdeauna facem, am 
făcut şi vom face întotdeauna ceea ce se întâmplă aparent, ceea ce apare 
spontan. Că, bineînţeles, în fiecare dintre noi există un personaj: aici 
există un personaj, acolo există un personaj. Şi acel personaj se va auto- 
exprima, ca să zic aşa, în lume. 

Vorbeam despre acest lucru la o conferință acum mulţi ani şi era o 
tânără în primul rând care s-a cam îngrozit de ce auzea despre liberul- 
arbitru şi voinţa personală şi, prin urmare, despre moralitate. Şi mi-a zis, 
uşor indignată, „Dacă ceea ce spui este adevărat, Richard, atunci aş putea 
foarte bine să ies în stradă şi să încep să ucid oamenii”... Cam acesta este 
genul de reacţie la ceea ce vorbim aici, dacă chestiunea nu este înțeleasă 
prea clar. Vreau să spun că ceea ce o oprea pe acea tânără să iasă în 
stradă şi să ucidă oameni nu era învăţătura morală primită în copilărie că 
ar fi o faptă foarte rea. Ceea ce o oprea să ucidă oamenii pe stradă era 
ceva foarte evident, anume că tânăra de acolo nu avea caracterul unui 
criminal. 

Prin urmare, psihopatul, care chiar poate să acţioneze în acest fel, nu 
va fi împiedicat de nicio poveste moralizatoare. La fel şi pentru aceia 
dintre noi — mă bucur să pot spune că marea majoritate dintre noi — care 
nu ieşim pe străzi şi nu ucidem oameni la întâmplare: ceea ce ne opreşte 
nu este vreo poveste moralizatoare. Ci ne opreşte faptul că nu există în 
noi un astfel de personaj. 

Deci nu-i deloc cazul să ne îngrijorăm că, dacă un mare număr de 
oameni ar conştientiza că nu există liber-arbitru, ar izbucni în masă un 
tip de comportament foarte rău. 

Nu voi intra în detalii aici, ci doar voi menţiona în treacăt, pentru că 
este oarecum relevant: Există argumente care sugerează că tocmai 
credinţele noastre morale, convingerile noastre foarte fixe sunt cele care 
îi fac pe mulţi dintre noi să se comporte în moduri destul de negative; şi 
că, dacă am privi aceste poveşti în adevărata lor lumină, atunci, în 
general, lumea ar fi mai bună. Dar acesta este un alt subiect, puţin mai 
filozofic, la care vom reveni, poate, cu altă ocazie. 

Deocamdată, cred că ar fi momentul pentru un rezumat, aşa că voi 
încerca să-l fac. Deci sugestia este că, la un moment dat, s-ar putea 
percepe că nu există nicio persoană aici, se percepe direct că nu există 
nimeni care acţionează în ceva numit lumea „exterioară”, că nu există 
nimeni care ia decizii despre cum va acţiona în lumea exterioară. Iar 
atunci când apare această percepţie, se vede că liberul-arbitru şi ideea de 
moralitate, pur şi simplu, nu se susţin, nu au nici un punct de sprijin, 
absolut niciunul. Acesta este unul dintre motivele pentru care este atât de 
dificil de pus de acord ceea ce se spune despre non-dualitate cu 
conţinutul religiilor, filozofiilor morale şi căilor spirituale. Căile spirituale 
şi religiile tind să fie pline de învățături morale. Cu alte cuvinte, sunt 
inundate de fraze conţinând „ar trebui” şi „este necesar”. Oratorul 
religios şi învățătorul religios, oratorul spiritual şi învățătorul spiritual şi 
filosoful moral, aproape sigur, nu vor putea rezista tentaţiei de a vă 
indica vouă — subliniez, vouă — cum ar trebui să vă comportaţi, cum este 
necesar să vă comportaţi, cât de rele au fost faptele voastre de până acum 
şi cum vă puteţi îndrepta, astfel încât faptele voastre să devină mai bune. 

Cu alte cuvinte, căile spirituale, religiile şi filosofiile morale tind să 
fie pline până la refuz de expresiile „ar trebui”, „trebuie” şi „este necesar”. 
În general, acestea au un efect destul de negativ asupra noastră. Iar unul 
dintre aceste efecte negative este destul de evident: ele au tendinţa să ne 
facă extrem de nevrotici. Cu cât ai în cap mai multe de „ar trebui”, 
„trebuie” şi „este necesar”, cu atât este mai probabil să devii mai nevrotic. 
E valabil şi invers: cu cât eşti mai nevrotic, cu atât este mai probabil să ai 
în cap mai multe de „ar trebui”, „trebuie” şi „este necesar”. 

Terapeuţii şi alţi oameni şi învăţători care au înţeles asta, care au 
observat ce impact negativ au asupra noastră învățăturile morale, au 
inventat un cuvânt ce provine din englezul „must” (trebuie). Aşa că 
terapeutul îţi dă adesea sfatul să eviţi „must-urbarea” :)9. Şi desigur că 
englezul „ought” (e necesar) întăreşte „ought-oritarismul”. :)9 

Aşadar, antidotul la toate acestea este relaxarea. Dar nu vă sugerez 
că „ar trebui” să vă relaxaţi. Ci, dacă doriţi să vă relaxaţi şi găsiţi 
modalităţi de relaxare, va fi absolut încântător, absolut minunat. Dar 
prin ce spun aici, nu adaug vreun alt „trebuie”, de genul: „e necesar să te 
relaxezi”. Ceea ce subliniez aici este că, dacă nondualitatea este percepută 
şi nu mai eşti înşelat de senzaţia de persoană, atunci „ar trebui”, „trebuie” 
şi „este necesar” probabil că vor dispărea sau se vor diminua radical, iar 
relaxarea se va amplifica de la sine imens, foarte probabil. 

Deseori citez următoarea zicătoare buddhistă tibetană: „Relaxarea 
este cheia către starea de Buddha, aici şi acum”. Dar nu vă sugerez că ar 

trebui să vă relaxaţi pentru a deveni precum Buddha. Ceea ce spune acea 
zicală şi ceea ce spun şi eu aici este, pur şi simplu, o descriere, o 
observare a faptului că, atunci când eul se destramă şi când este perceput 
adevărul, atunci relaxarea tinde să crească. 

Am putea spune aşa: cu cât eul este mai puţin prezent, cu atât poate 
exista mai multă relaxare. Cam aşa putem să exprimăm chestiunea asta. 

Deci cum să încheiăm, cum să rezumăm?! Liber-arbitru, decizie — 
uitaţi de ele. Uitaţi de conceptele astea. Pur şi simplu, nu se aplică. 

Totuşi, s-ar putea să nu fie cea mai înţeleaptă decizie să intraţi într- 
un bar sau într-un grup de oameni necunoscuţi (sau chiar de prieteni) şi 
să-i anunţaţi această descoperire. Puţine lucruri vor stârni o ceartă la fel 
de repede ca negarea existenţei liberului arbitru şi a voinţei personale. 
Aşa că poate ar fi mai bine să păstrăm secretul între noi sau să-l 
împărtăşim ori să vorbim despre el doar în comunităţile non-dualiste. 
Poate că acesta este unul dintre motivele pentru care este minunat să fii 
într-o comunitate de oameni care rezonează cu non-dualitatea: că putem 
spune lucruri ce, în spaţiul public, ar suna destul de şocant pentru cei 
care ne-ar auzi acolo. 

Nu zic nici să ţineţi asta doar pentru voi. Nu este vreun secret 
ezoteric, deşi este o mare recunoaştere. Este o mare recunoaştere, dacă şi 
când apare. Liberul arbitru şi voinţa individuală sunt caracteristicile unei 
persoane, ale unui eu. Însă nu există nicio persoană. Nu există niciun eu 
individual. Deci nici liberul arbitru şi alegerea nu există. 

O să mă opresc deocamdată aici şi ne vom revedea într-un alt 
episod. 

14 mai 2022 


Video: https://www.youtube.com/watch?v=Z7J)MagL3MXm8 

Ce este nondualitatea (4) 


Richard Sylvester susţine conferinţe despre nondualitate din anul 2005 şi 
a scris mai multe cărţi pe acest subiect. A cincea sa carte, „Confesiunile unui 
căutător”, relatează despre anii săi îndelungaţi de căutări spirituale, dar 
include şi un capitol despre liberul-arbitru. In acest episod, Richard explorează 
mitul liberului-arbitru şi cele trei moduri de a-l demanitela: 1) filosofic, 2) pe 
baza descoperirilor neuroştiinţelor şi 3) prin recunoaşterea directă ce apare în 
trezirea nonduală (“percepţia mistică”). 


Trei moduri de a demonta liberul-arbitru 


Salut! În ultimul episod din „Ce este non-dualitatea?” am vorbit 
despre liberul-arbitru. În acest episod voi continua subiectul, citind din 
cartea mea, „Confesiunile unui căutător”, capitolul despre liberul-arbitru. 

Acest capitol începe cu un citat din James B. Miles, care spune aşa: 


„Liberul-arbitru este un mit dăunător”. 
EEE 


«Un mod simplu de a începe o ceartă cu cineva, dacă aveţi acest 
gând, este să îi sugeraţi că nu există liber-arbitru. Această tactică nu va 
funcţiona cu toată lumea, desigur, fiindcă unii dintre noi sunt deja 
conştienţi că liberul-arbitru este o iluzie. Dar majoritatea oamenilor încă 
mai cred în existenţa lui şi mulţi vor reacţiona la afirmaţia că acesta nu 
există de parcă ar fi fost profund insultaţi. 

Negarea liberului-arbitru pare a fi, de asemenea, o negare a multor 
lucruri pe care le considerăm cele mai importante şi mai de preţ legate de 
noi înşine, de vieţile şi valorile noastre. A contesta noţiunea de liber- 
arbitru poate fi o lovitură pentru însăşi sensul şi scopul nostru în viaţă. 
Este în joc însăşi moralitatea sau, cel puţin, viziunea convenţională 
asupra moralității. S-ar putea să aveţi o distracţie pe cinste în acest fel cu 
preoţii şi pastorii. 

Şi totuşi, într-un fel, este surprinzător că această noţiune are o 
influenţă atât de puternică asupra multora dintre noi, cât şi asupra 
culturii noastre per ansamblu. Pentru că, de fapt, este foarte uşor să 
demontezi liberul-arbitru din punct de vedere filosofic şi logic. 
Argumentaţia, care este destul de simplă ca să fie înţeleasă şi de un copil 
de 14 ani suficient de inteligent, sună astfel: 

Fie universul este în întregime determinist, fie nu este. Dacă 
universul este în întregime determinist, nu există loc pentru liber-arbitru, 
deoarece toate aparentele alegeri şi decizii sunt în întregime influențate 
şi determinate de cauze anterioare. Aceste cauze anterioare includ atât 

factori moşteniţi, cât şi factori culturali sau o combinaţie între natură şi 
educaţie. 

Dacă universul nu este în întregime determinist, atunci există doar 
două posibilităţi: fie este parţial, fie, în întregime aleatoriu. Dar o alegere 
sau o decizie luată parţial sau în întregime la întâmplare nu implică 
liberul-arbitru în niciun fel. 

Prin urmare, ori că universul este în întregime determinist, ori că 
este complet aleatoriu, ori că este un amestec de determinism şi 
întâmplare, nu există posibilitatea liberului-arbitru. 

Bineînţeles, nicio persoană sănătoasă la cap nu crede că universul 
este în întregime aleatoriu. Dovezile experienţei noastre zilnice neagă 
acest lucru. Am inclus aici posibilitatea unui univers total întâmplător 
doar pentru a completa argumentaţia. 

Pe când Sir Isaac Newton guverna fizica, cei mai isteţi pariau că 
universul este în întregime determinist. Dar descoperirile fizicii cuantice 
au tulburat apele. Acum pare probabil să joace un rol şi întâmplarea, cel 
puţin la un anumit nivel în univers. Dar nu voi risca să mă fac de râs aici 
scriind mai mult despre fizica cuantică, un subiect pe care nici măcar 
fizicienii cuantici nu îl înţeleg. 

Mulţi filozofi, cunoscuţi în branşă sub numele de „libertarieni” şi 
„compatibilişti”, insistă asupra faptului că există liber-arbitru. Ei refuză 
să recunoască faptul că acest lucru este o imposibilitate, deoarece nu le 
plac implicaţiile ideologice ale acestei concluzii. Argumentele lor pentru 
existenţa liberului-arbitru tind să fie extrem de complexe, alambicate şi 
misterioase. Însăşi acest aspect ne indică faptul că încearcă să ne tragă pe 
sfoară, deoarece, în esenţă, aceste argumente pot fi reduse la una sau alta 
dintre următoarele afirmaţii scurte şi simple: 

Fie trebuie să am liberul arbitru, deoarece am impresia că îl am. Fie 
impresia că am liber-arbitru este un substitut suficient şi echivalează cu a 
avea liber-arbitru în fapt. Aceste două propoziţii sunt atât de evident 
false, încât nici nu merită să mai fie comentate aici. 

Mulţi dintre aceşti filosofi libertarieni şi compatibilişti sunt dirijaţi 
de ideologia lor. Ei tind să fie neo-liberali de dreapta, adepţi ai pieţei 
libere. Insistenţa lor asupra faptului că există liber-arbitru se potriveşte 
cu convingerile lor ideologice, care sunt exemplificate în mitul 
fundamental american „de la cabana de lemn la Casa Albă”. El mai este 
cunoscut şi sub denumirea de mitul „omului care a reuşit în viaţă prin 
propriile puteri” (self-made man). „Întrucât avem liber-arbitru, susţin ei, 
oricine poate reuşi în viaţă şi se poate îmbogăţi într-o economie de piaţă 
liberă, indiferent de cât de neprielnice sunt circumstanţele în care s-a 

născut. Prin urmare, nu este nevoie de a egaliza şansele de reuşită prin 
acţiuni sociale, economice şi politice”. 

Problema pentru aceşti neoliberali ideologici este că, dacă recunosc 
natura iluzorie a liberului-arbitru, îşi vor contrazice credinţele şi 
atitudinile despre societate pe care le preţuiesc cel mai mult. Atunci, 
Doamne fereşte, s-ar putea să fie nevoiţi să susţină reformele sociale. 

Un alt grup de filozofi, cunoscuţi sub numele de „iluzionişti”, ştiu 
foarte bine că liberul-arbitru este o iluzie, dar susţin că nu trebuie să le-o 
spunem şi maselor, ca să nu şi-o ia în cap. „Filozofilor li se poate 
încredința această cunoaştere, susţin ei, dar dacă află turma, ar putea 
începe să se revolte pe străzi”. Acest grup de filozofi este, de asemenea, 
compus în cea mai mare parte din neoliberali. 

Un filosof, Galen Strawson, îşi prezintă atitudinea faţă de liberul- 
arbitru într-un mod remarcabil de direct şi pragmatic. Într-o emisiune 
radiofonică, el recunoaşte cu toată sinceritatea că liberul-arbitru nu poate 
exista. Dar continuă spunând foarte clar că, în viaţa de zi cu zi îi este 
imposibil să simtă acest lucru. 

Bineînţeles, aceasta este experienţa majorităţii oamenilor. Şi este 
unul dintre motivele pentru care-i atât de uşor să începi o ceartă plecând 
de la acest subiect. Negarea liberului-arbitru pare a fi un atac direct la 
realitatea experienţei noastre de zi cu zi. De asemenea, pare a fi un atac la 
moralitate. 

După cum spune cercetătorul în neuroştiinţe şi scriitorul Dick 
Swaab, „Simţul nostru moral stă la baza ideii că fiecare individ este 
responsabil pentru propriile fapte”, dar apoi el adaugă „deşi este 
iluzoriu”. Swaab subliniază, de asemenea, că, de fapt, comportamentul 
moral este imprimat în noi în urma a milioane de ani de evoluţie. Deci a 
existat dintotdeauna o caracteristică umană importantă care ar putea fi 
numită „moralitate naturală”. 

Prin urmare, nu avem nevoie de precepte religioase care să ne 
îndemne să ne comportăm moral. De fapt, religiile apar şi deturnează 
morala mult mai târziu în dezvoltarea noastră. Apoi ele afirmă că 
credincioşii religioşi manifestă mai multă moralitate în comportament 
decât necredincioşii. Însă nu există niciun fel de dovezi pentru această 
afirmaţie. Probabil că ar fi mai uşor de demonstrat contrariul. 

Swaab îl citează pe Arthur C. Clarke: „Poate că cea mai mare tragedie 
în întreaga istorie a omenirii este deturnarea moralității de către religie”. 
Am putea adăuga aici cuvintele fizicianului laureat al premiului Nobel, 
Stephen Weinberg: „Întotdeauna vor exista oameni buni care fac lucruri 
bune şi oameni răi care fac lucruri rele, dar pentru a-i face pe oamenii 

buni să facă lucruri rele este nevoie de religie”. Iar Christopher Hitchens, 
într-unul din marile sale afronturi împotriva religiei, ne aminteşte că 
„Religia a determinat nenumărați oameni să se comporte în moduri care 
l-ar scandaliza pe un paznic de bordel sau pe un susţinător al epurării 
etnice”. 

În esenţă, liberul-arbitru este o idee incoerentă. Nimeni nu a reuşit 
vreodată să explice într-un mod satisfăcător cine sau ce sau cum îl 
exercită. Există câteva cărţi care merită citite despre liberul arbitru. Una 
dintre acestea este „Iluzia liberului arbitru” de James B. Miles. Este un 
scriitor slab şi exasperant de repetitiv, iar cartea sa este marcată de furia 
sa personală faţă de implicaţiile sociale ale acestui subiect. Totuşi, dacă 
doriţi nişte explicaţii foarte clare şi într-o manieră uşor de priceput, 
„Iluzia liberului arbitru” este cea mai potrivită carte. 

Apropo, dacă, din anumite motive, nu aţi fost impresionați de 
argumentele elementare prezentate mai sus împotriva liberului-arbitru, 
poate că aţi dori, în schimb, să vă aruncaţi privirea la noua neuroştiinţă. 
De ceva timp, în lumea neuroştiinţelor se acumulează nenumărate dovezi 
concrete că nu există posibilitatea existenţei unui liber-arbitru şi nici a 
unui eu central care să-l exercite, chiar dacă ar exista. De fapt, senzaţia că 
„eu aleg să fac asta” pare să fie adăugată după eveniment, după ce decizia 
a fost luată, de fapt, prin procese inconştiente. În unele cazuri, aceste 
procese au avut loc deja cu câteva secunde înainte ca noi să devenim 
conştienţi de decizie. Abia în acest moment ulterior se formează impresia 
că noi am ales acea decizie. 

Este interesant faptul că, într-un fel, prin aceste descoperiri recente, 
omenirea se întoarce într-un cerc complet, deoarece neuroştiinţele 
secolului XXI ne oferă o viziune asupra inexistenţei eului care este 
surprinzător de apropiată de opiniile exprimate cu milenii în urmă de 
către mistici. 

Şi dacă considerăm că experimentele efectuate de savanții în 
neuroştiinţă sunt prea enigmatice şi tehnice pentru ca profanii să le poată 
înţelege, atunci am putea observa că până şi un ziar popular precum „The 
Daily Mail” le admite. Ba chiar le admite de mai mulţi ani. Mai mult, 
înţelege că aceste experimente implică inexistenţa liberului-arbitru. În 
2008, „The Daily Mai!” a publicat un articol al editorului său ştiinţific, 
Michael Hanlon, sub titlul „Este liberul arbitru doar o iluzie?”. După ce 
descrie unul dintre experimentele relevante, Hanlon scrie: „Implicaţiile 
sunt extrem de semnificative, deoarece experimentul sugerează că ceea 
ce noi considerăm a fi o decizie conştientă ar putea, de fapt, să nu fie aşa 
ceva. Eul nostru conştient este doar un observator pasiv, care leneveşte 

într-un scaun şi priveşte cum se întâmplă totul. Este ca şi cum ceea ce 
luăm noi la cunoştinţă nu este decât un film, iar luarea deciziilor are loc 
în mod absolut inconştient”.» 

(Citiţi online articolul din "Daily Mail") 


Comentariile traducătorului 


Argumentaţia logico-filosofică a lui Richard Sylvester de la începutul 
articolului nu mă convinge. Eu susţin că atât determinismul, cât şi 
întâmplarea, cât şi liberul-arbitru au drept egal de existenţă şi se 
completează reciproc. Singura problemă este că niciuna din cele trei nu 
are o existență independentă, ci toate sunt expresii ale marii Voinţe 
Divine. Cu alte cuvinte, aceeaşi Voinţă Divină se manifestă fie într-un 
cadru strict ordonat şi obiectiv de cauze şi efecte, fie absolut aleator, fie 
ca o aparentă voinţă individuală. Liberul-arbitru personal nu există, dar 
asta nu poate fi demonstrat logic, ci constatat direct experienţial. 

Nu putem trage concluzii metafizice pe baza vreunei argumentaţii 
logice. Nu atât raţionamentul e problema, ci premisele de la care plecăm. 
În cazul meu, am plecat de la premisa că există o aşa-zisă „Voinţă Divină” 
şi am ajuns la altă concluzie decât au ajuns filosofii, care pornesc de la 
premisa că nu există decât ori determinism strict cauzal, ori pură 
întâmplare. 

Cei care vor să demonstreze logic inexistenţa liberului-arbitru pleacă 
de la o intuiţie personală puternică, pe care apoi încearcă să o justifice 
prin diverse sofisme. Nu e greşit ce fac ei (fiindcă intuiţia este corectă), 
dar nici corect (fiindcă demonstraţia este greşită). 

De asemenea, oricât de justificată ar fi critica religiei, ea nu adaugă 
niciun argument la inexistenţa liberului-arbitru. Religia este doar o altă 
invenţie a pretinsului eu individual. Ca şi ateismul, care nici el nu-i mai 
breaz. Ca orice altceva a născocit mintea omenească — toate sunt nişte 
iluzii în Marea Iluzie. 

Iar în privinţa dovezilor „materiale” adunate de neuroştiinţe privind 
rolul de simplul martor pasiv al conştientului, oricât de extraordinare ar 
fi, nu le pot acorda decât un credit limitat. De ce? Pentru că, conform 
relatărilor exploratorilor astrali (cei care se pot dedubla şi călători 
conştient în lumile subtile), în dimensiunea vibratorie astrală (uşor mai 
elevată decât vibrația fizică), oamenii duc o viaţă similară cu cea de pe 
Pământ, deci continuă să fie iluzionaţi că au un sine şi o voinţă 
individuală. Constituţia corpului astral nu conţine niciun organ intern şi 
nici creier, deci dovezile neuroştiinţifice nu sunt valide în acel mediu 

„imaterial”. Se pare că abia de la nivelul subtil următor (să-l numim 
tărâmul pur mental) senzaţia de eu începe să se dizolve rapid. 
19 mai 2022 


Video: https://www.youtube.com/watch?v=t4_Gpl2VphY 

Ce este nondualitatea (5) 


Richard Sylvester susţine conferinţe despre nondualitate din anul 2005 şi 
a scris cinci cărţi pe acest subiect, inclusiv iubita cărticică „Sper că vei muri 
curând”. (Acest titlu este urarea pe care i-a făcut-o Tony Parsons pe când 
Richard trecea prin aşa-zisa „noapte întunecată a sufletului”, după prima 
trezire spirituală, când trăirea nonduală încă nu se instalase complet în fiinţa 
sa. Este vorba, desigur, despre moartea iniţiatică sau psihologică.) In acest 
episod, Richard tratează subiectul dificil al timpului şi spaţiului. 


Timpul și spaţiul 


În episodul anterior din „Ce este nondualitatea?” am vorbit despre 
liberul-arbitru şi voinţa personală. În acest episod vreau să vorbesc 
despre ceva care, adesea, îi pare minţii foarte dificil de înţeles: vreau să 
vorbesc despre timp şi spaţiu şi de ce, uneori, unii spun sau puteţi citi în 
cărţi despre nondualitate că nu există timp şi spaţiu. Vreau să încerc să 
explic ceea ce, pentru minte, pare o afirmaţie evident lipsită de sens. 

Primul lucru pe care vreau să-l spun este că nu-i vorba aici de nimic 
filosofic. Atunci când se spune că „nu există timp şi spaţiu”, este doar o 
tentativă de a explica o percepţie directă. Pur şi simplu, este o încercare 
de a descrie cum se simte Asta — mă refer la orice se întâmplă acum şi 
aici, fără a face vreo distincţie între lumea interioară şi cea exterioară. 
Deci a spune că „nu există timp şi spaţiu” este mai degrabă o încercare de 
a descrie Asta atunci când este percepută, dar nu de o persoană, adică o 
percepţie lipsită de eul personal. 

Iar această reinterpretare a timpului şi spaţiului poate avea loc chiar 
şi după numai o fracțiune de secundă de trezire spirituală. Chiar şi numai 
o fracțiune de secundă de trezire poate lăsa personajul, care reapare 
atunci când acea fracțiune de secundă s-a terminat — observați că trebuie 
să folosesc expresii bazate pe timp pentru a descrie situaţia — acel 
personaj poate rămâne cu uluitoarea recunoaştere a faptului că timpul şi 
spaţiul nu există sau, am putea zice, că timpul şi spaţiul sunt o iluzie. 

Să începem cu timpul. În cursul trezirii se vede că tot ceea ce există 
este Asta, adică orice se desfăşoară într-un „moment atemporal” — şi 
folosesc această expresie pentru că trebuie să ne bazăm cumva pe limbaj. 
Dar deja observăm cât de inadecvat este limbajul, din cauză că, desigur, 
„moment” este un cuvânt care presupune existenţa timpului. Cât de lung 
este un moment? ne-am putea întreba. Un moment ar trebui să aibă 
durată, un început şi un sfârşit. Deci chiar şi acest cuvânt este inadecvat 
pentru a descrie percepţia că timpul nu există. Şi din acest motiv, destul 

de des puteţi auzi sau citi comunicări despre non-dualitate de genul „Tot 
ce există este Asta”. Asta nu este un moment, Asta nu are început, mijloc 
şi sfârşit, pentru a fi apoi urmată de un alt moment cu început, mijloc şi 
sfârşit, generând astfel timpul. 

Prin urmare, nu există nicio modalitate de a înţelege Asta din punct 
de vedere filozofic. Am putea spune despre Asta că această realitate fie 
este percepută, fie nu este percepută. Dacă nu este percepută, dar apare 
în minte un interes în legătură cu ea, atunci aceste afirmaţii pot fi crezute 
sau pot fi respinse. Şi, desigur, oricum nu contează. 

Cu toate acestea, în acea fracțiune de secundă de trezire care se 
poate întâmpla, se percepe că nu există decât Asta, că Asta este 
atemporală, că Asta este, să zicem, eternă — unde „eternă” nu înseamnă 
că durează foarte mult timp, ci înseamnă în afara timpului. Când Asta e 
percepută — dar nu cu mintea — este veşnicia, în afara timpului. Doar 
când mintea pare să privească la Asta, atunci este construit şi timpul. 

Am putea întreba „Bine, şi ce importanţă are acest lucru?”, la care 
răspunsul ar putea fi „Păi, niciuna. Nu contează absolut deloc”. Nu 
sugerăm că ceea ce se spune aici ar avea vreo importanţă. Ceea ce 
încercăm să descriem fie este perceput, fie nu este perceput, şi fie există 
un interes, fie nu există niciun interes pentru acest subiect. Şi chiar nu 
contează care dintre ele. 

Cu toate acestea, voi continua să vorbesc puţin despre timp. Ce se 
observă adesea după ce a avut loc o trezire spirituală este o reorientare a 
celui care revine — persoana, individul, personajul, marioneta divină — 
faţă de propria istorie personală, care, desigur, pare să se fi petrecut în 
timp, deci această orientare se schimbă radical. Desigur, relaţia „mea 
personală” cu timpul constă într-o oarecare conştientizare a trecutului şi 
a evenimentelor care par să se fi petrecut în trecut, precum şi în relaţia 
„mea” cu viitorul — speranţele, temerile şi grijile de viitor. Aşa că voi 
spune câte ceva despre asta, ca o simplă descriere. 

Deci, ca o simplă descriere, atunci când are loc o trezire, am putea 
spune că realismul experienţei trecutului se destramă. Trecutul pare să 
nu mai fie real. 

Nu vreau să spun că evenimentele din trecutul personal ar fi uitate, 
că ar dispărea. Nu mă refer aici la vreo amnezie totală sau o izbucnire 
bruscă a demenţei, când povestea personală este uitată. Ci, după trezire, 
desigur, toate informaţiile autobiografice rămân intacte. Eu încă îmi pot 
aminti la ce şcoală primară se pare că am intrat când aveam şase ani. Dar 
am putea spune că toată povestea rămâne fără vlagă, rămâne fără 
energie. Aşa încât pare mult mai puţin reală. Iar dacă trecutul ne tulbura 

memoria, atunci, de asemenea, probabil că acum ne va tulbura mult mai 
puţin, pierzându-şi din realism. 

O metaforă pe care am mai folosit-o este că, pentru o persoană 
obişnuită -— cineva care se simte real, un om care simte că are 
posibilitatea de a alege şi o anume responsabilitate — amintirea trecutului 
este ca un model tridimensional. Asta ar înseamna că deţine o realitate 
proprie, adică, într-un fel, pot intra în acest model tridimensional şi mă 
pot plimba prin el. Desigur, exact asta fac mulţi dintre noi cu trecutul lor. 
Suntem destul de tentaţi să ne revizităm trecutul, să ne plimbăm prin el, 
să îl privim, să îl analizăm şi să trăim tot felul de emoţii legate de el. 
Unele emoţii ar putea fi minunate, cum ar fi amintirile momentelor 
fericite şi nostalgia, care poate fi, într-o anumită măsură, plăcută. Dar, 
bineînţeles, după cum ştiu mulţi dintre noi, destule dintre emoţiile 
asociate cu trecutul pot fi extrem de tulburătoare. Când mă plimb prin 
trecut pot da peste sentimente de vinovăţie, sentimente de regret, 
sentimente de pierdere, sentimente de durere şi o mulţime de idei „ce-ar 
fi fost dacă?” şi „dacă ar fi fost altfel!” legate de aceste amintiri. „O, dacă 
n-aş fi spus asta, dacă n-aş fi făcut aia, ce s-ar fi întâmplat dacă nu aş fi 
făcut asta sau n-aş fi spus aia sau cum ar fi fost să mă fi căsătorit cu 
cealaltă persoană în loc să mă căsătoresc cu persoana asta?!”. Este firesc 
ca cel care se percepe pe sine ca fiind o persoană să aibă o mulţime de 
probleme cu trecutul, unii mai multe decât alţii. 

Deci sugestia este că ajunge o fracțiune de secundă de trezire 
spirituală ca să ne modifice radical percepţia asupra trecutului şi 
experienţa trecutului. Continuând metafora, acel model tridimensional al 
trecutului, care părea să aibă atât de multă realitate, după trezire, se 
poate transforma brusc într-un fel de imagine bidimensională. Deci în loc 
de un spaţiu cu trei dimensiuni prin care ne puteam plimba, acum există 
o imagine bidimensională la care ne putem uita, dar în care nu putem 
intra şi nici nu suntem tentaţi să intrăm. 

Ideea cu imaginea bidimensională este că toate informaţiile sunt 
încă acolo, în ea. Aşa cum am spus, nu-i vorba de nicio amnezie — eu încă 
îmi pot aminti numele şcolii la care am mers. Dar sugestia ar fi că într-o 
imagine bidimensională nu poţi intra prea uşor şi să te plimbi prin ea. S- 
ar putea să reuşeşti şi asta, dacă îţi forţezi imaginaţia, dar este probabil 
că dorinţa de a o face va fi dispărut. 

Deci toate informaţiile sunt încă acolo, dar încărcătura lor 
emoţională a dispărut sau s-a redus mult. De aceea spunem adesea că, 
chiar şi după un moment de trezire, anumite emoţii neplăcute ar putea să 
dispară definitiv. De exemplu, vinovăția, regretul şi nostalgia, toate 

aparţinând trecutului. Atâta timp cât trecutul pare real, este foarte 
posibil şi chiar probabil să le trăiesc. Dar când devine evident că trecutul 
este ireal, atunci este mult mai puţin probabil să simt nostalgie, regret 
sau vinovăţie — deşi ar putea să mai apară ocazional, am putea spune, 
dintr-o proastă obişnuinţă. 

Aşadar, un lucru absolut clar este că atunci când are loc trezirea, 
probabil va avea loc o recalibrare radicală a relaţiei dintre aparentul 
individ — marioneta divină, dacă vrem să folosim acest termen -— şi ceea 
ce părea a fi până în acel moment trecutul său personal, dar care acum 
este perceput ca o simplă poveste. 

Acum doresc să trec la a doua parte a acestui mesaj misterios, destul 
de des auzit la conferenţiarii şi scriitori de non-dualitate, cum sunt şi eu. 
După reacţia „O, deci nu există timp, asta-i destul de derutant!”, apare şi 
afirmaţia că nu există nici spaţiu. Să ne oprim puţin şi asupra acestui 
aspect. 

Spun din nou, este imposibil pentru minte să înţeleagă aşa ceva, este 
imposibil să rezolve acest mister, absolut imposibil. Însă, repet, până şi o 
fracțiune de secundă de trezire poate să ne genereze percepţia directă că 
şi spaţiul este tot un fel de iluzie. 

Aşadar, voi afirma -— şi ştiu că mulţi dintre cei care ascultă sau 
privesc acum o ştiu deja din experienţă directă — dar o spun din nou: 
chiar şi printr-o singură fracțiune de secundă de trezire — după care 
persoana poate reveni aproape complet la forma iniţială — se recunoaşte 
faptul că, deoarece „eu” nu există în Asta, pe cale de consecinţă, nu există 
spaţiu. Spaţiul este creat de iluzia sau aparenţa că „eu” exist — şi din nou, 
arăt cu intenţie spre mine ca persoana fizică care stă aşezată aici. Spaţiul, 
ideea de spaţiu, senzaţia de spaţiu este creată de percepţia sau senzaţia că 
„eu” exist ca persoană, că „eu” ca persoană exist în acest corp, iar acest 
corp există în această cameră. Această cameră ar fi spaţiul în care acest 
corp există şi se mişcă. 

Dacă însă dispare această senzaţie că persoana ar fi reală, chiar şi 
pentru o fracțiune de secundă, atunci se percepe că conştiinţa — voi folosi 
aici acest cuvânt destul de complicat, „conştiinţă”, asupra căruia poate 
vom reveni într-un alt episod — deci conştiinţa nu este în niciun fel 
stabilită sau localizată aici. Conştiinţa este peste tot. Peste tot în această 
cameră există conştiinţă, în egală măsură. Şi astfel, am putea spune că, 
deoarece conştiinţa este pretutindeni, nu există un „spaţiu”, ci există, pur 
şi simplu, doar Asta. Nici măcar nu putem spune că ar exista un spaţiu 
umplut cumva de conştiinţă, deoarece, dacă conştiinţa este pretutindeni, 
nu există spaţiu. Ceea ce creează aparenţa de spaţiu este localizarea 

conştiinţei într-un anumit loc, iar în afara conştiinţei părând să existe 
alte locuri. 

Prin urmare, repet ce am mai spus, chiar şi într-o fracțiune de 
secundă de percepţie directă, se recunoaşte că, deoarece conştiinţa există 
peste tot, este la fel de logic să spunem că nu există nicăieri. Şi nici nu are 
unde să existe, spaţiul neexistând. Am putea spune că conştiinţa, pur şi 
simplu, este. Ar fi chiar exagerat să spunem că conştiinţa există. 
Conştiinţa, pur şi simplu, este. 

Simt că ne apropiem de finalul acestui episod, dar nu ştiu dacă v-am 
ajutat să înţelegeţi sau să vă faceţi o idee despre ce-i vorba în chestiune. 
După cum spun şi scriu mulţi mesageri ai non-dualităţii şi după cum 
spun şi scriu şi eu, Asta fie este percepută, fie nu este percepută. Când 
această realitate este percepută, nu mai este nevoie de cuvinte pentru a o 
descrie. Iar când nu este percepută, a o descrie în cuvinte şi a asculta 
aceste cuvinte nu e de niciun folos. 

Iar acum, la sfârşitul acestui episod, am putea să răspundem din nou 
la întrebarea: „De ce ne deranjăm să vorbim despre non-dualitate şi să 
scriem despre ea, de ce ne deranjăm să ascultăm dialoguri despre non- 
dualitate şi să citim cărţi despre ea, de ce ne deranjăm să stăm la taclale 
cu alţi oameni pasionaţi de non-dualitate?”. Din simpla bucuria de a o 
face, pur şi simplu, fiindcă, la un moment dat, ceva din noi ne împinge 
spre acest mesaj, ceva ne atrage spre această comunicare. Nu prea avem 
sorţi de izbândă, căci mintea nu va pricepe niciodată, iar, dintre toate 
aspectele despre non-dualitate pe care le-am putea aborda, subiectul 
inexistenţei timpului şi spaţiului este, probabil, printre cele mai dificile. 
Dar, oricum, noi ne-am străduit în această seară. 

O să ne oprim aici, vom încheia acest episod, un altul urmând peste 
puţin timp. Deocamdată, vă las cu acest memento: a percepe non- 
dualitatea nu înseamnă doar percepţia că nu există un „eu”, că nu există 
persoana, ci şi recunoaşterea faptului că povestea personală nu este 
„personală”, ci doar o poveste ca oricare alta; şi că nu există un timp în 
care ea s-a desfăşurat şi nu există nici un spaţiu locuit de această 
persoană. 

21 mai 2022 


Video: https://www.youtube.com/watch?v=Qi8iT_fFI3U 

Ce este nondualitatea (6) 


În a cincea sa carte, „Confesiunile unui căutător”, iluminatul Richard 
Sylvester relatează despre anii săi îndelungaţi de căutări spirituale, dar include 
şi capitole despre liberul-arbitru, conştiinţă şi religie. Pe alocuri, este extrem de 
amuzantă şi, pe alocuri, extrem de gravă. Unul dintre capitole tratează 
chestiunea spinoasă a conştiinţei, ce este şi dacă este. In acest episod, 
autorul citează un mic fragment din carte legat de acest subiect. 


Conștiinţa 


Aş vrea să vorbesc astăzi despre conştiinţă — ce este şi, de fapt, dacă 
există. 

Am vizionat odată începutul unui lung videoclip de pe Youtube. Era 
o discuţie de o oră şi jumătate despre natura conştiinţei între doi 
învăţători spirituali foarte bine cunoscuţi. Principalul lucru pe care l-am 
observat a fost că, încă din primele patru sau cinci minute, a devenit 
foarte evident că aceşti doi mari experţi în domeniu nu erau de acord şi 
nici nu puteau să se pună de acord asupra a ceea ce este conştiinţa. Nu 
puteau să se pună de acord asupra celui mai elementar lucru despre 
subiectul discutat. Cred că asta ne semnalează că ne ocupăm de un 
subiect extrem de alunecos. 

Aş sugera că, în discuţiile spirituale, filozofice, cuvântul „conştiinţă” 
nu înseamnă nimic. Am putea, de exemplu, să înlocuim cuvântul 
„conştiinţă” cu „experienţă”. Şi am putea spune, cred eu, destul de 
limpede, că experienţa este ceea ce se cunoaşte, se ştie că există. Aş 
sugera că ceea ce cunoaştem este numai experienţa. Este singurul lucru 
care se recunoaşte că există. Tot ceea ce se poate cunoaşte este o anumită 
experienţă. lar dacă adăugăm că, pentru ca experienţa să aibă loc, ar 
trebui să existe ceva numit conştiinţă, de fapt, nu am adăugat nimic. Nu 
am făcut decât să tulburăm apele şi să semănăm confuzie. 

Desigur, o parte a problemei provine din faptul că cuvântul 
„conştiinţă” poate fi folosit în mai multe moduri, iar, pentru scopul 
nostru, aş zice că este folosit predominant în două moduri diferite. 

În primul mod, mai ales în cercurile spirituale, cuvântul „conştiinţă” 
este folosit pentru a indica sau sugera că în univers ar exista un fel de 
substanţă misterioasă sau că ar exista o substanţă misterioasă din care 
este alcătuit universul. Am putea respinge această idee foarte simplu, pur 
şi simplu, observând că este redundantă. 

Ştiţi, au existat în trecut concepte ştiinţifice care păreau să aibă sens, 
dar pe măsură ce cunoştinţele noastre s-au extins, acele noţiuni au 

devenit complet redundante, excesive. O astfel de idee a fost 
„flogistonul”, o alta a fost „eterul” — se spunea că există în univers o 
substanţă misterioasă numită „eter”. Pe măsură ce cunoştinţele noastre 
ştiinţifice au progresat, a devenit evident că era o noţiune redundantă, 
nefolositoare. Poate că şi cea de conştiinţă este la fel. Dacă afirmăm că 
trebuie să existe conştiinţă pentru ca să apară experienţa, oare am spus 
ceva în plus decât că există experienţa?! Doar experienţa este cunoscută, 
experienţa este singurul lucru cunoscut. 

Un alt mod în care este folosit cuvântul „conştiinţă”, tot în cercurile 
spirituale, este acela de a indica un gen de calitate personală — ştiţi cum 
se zice: conştiinţa „mea”. Iar când luăm în serios această idee, foarte 
repede apare şi noţiunea de „niveluri de conştiinţă”. Şi trebuie să 
acceptăm sugestia că o fiinţă umană ar deţine ceva foarte preţios, o 
calitate numită conştiinţă şi, prin dezvoltarea sa, ar putea parcurge 
diferite niveluri de conştiinţă, de la cel mai modest până la cel mai înalt 
nivel — 7, 25 sau 36, sau oricâte niveluri de conştiinţă ne-am imagina că 
există. Din cauză că aceasta este o simplă poveste, o ficţiune, am putea 
alege câte niveluri dorim. Şi există şcoli de practici spirituale care vă vor 
învăţa, aparent, cum să urcați prin aceste niveluri de conştiinţă. Căutaţi 
pe internet şi veţi găsi cursuri online, destul de scumpe, care pretind că 
vă învaţă să ascensionaţi pe diferite niveluri de conştiinţă. 

Această idee a stat la baza a destul de multor şcoli spirituale de-a 
lungul istoriei. Repet, v-aş sugera să scăpăm de această noţiune, cum că 
ar exista niveluri de conştiinţă. Există personalităţi diferite, există 
experienţe diferite, dar chiar „niveluri” de conştiinţă, oare?! 

Prin urmare, sugerez că atât ca noţiunea de substanţă care permite 
existenţa a orice, cât şi ca noţiunea de calitate personală pe care o putem 
dezvolta, în ambele sensuri, însăşi ideea de „conştiinţă” este redundantă. 

Acum câţiva ani, s-a publicat o enciclopedie de psihologie, numită 
„Dicţionarul internaţional de psihologie”, iar definiţia „conştiinţei” era 
foarte scurtă, chiar foarte scurtă. Iar după această definiţie, Stewart 
Sutherland, cel care a scris-o, a mai adăugat: „Conştiinţă — nu s-a scris 
nimic despre ea care să merite a fi citit”. Îmi place să spun că ne-am 
putea mulţumi cu asta: Nu s-a scris nimic despre conştiinţă care să 
merite a fi citit. Şi, de asemenea, nu s-a spus nimic despre ea care să 
merite a fi repetat, inclusiv acest episod de pe Youtube. Poate că-i un fel 
de episod de Youtube autodistructiv, în care eu însumi devin redundant, 
subliniind că ceea ce spun aici, de fapt, nu are niciun sens. 

Aş vrea să închei acest episod cu o lectură. Cartea mea „Confesiunile 
unui căutător spiritual” conţine un capitol despre conştiinţă. Se numeşte 

„Cum gândeşte materia”, acesta fiind unul dintre modurile de a pune 
problema conştiinţei. Deci voi încheia acest episod citind acest capitol în 


cele ce urmează. 
e e 


«Am o discuţie aprinsă cu prietena mea, Annie. Eu susţin că ştiinţa 
nu va explica niciodată conştiinţa. Prin „conştiinţă” nu înţeleg o 
substanţă misterioasă care pătrunde universul şi nici vreo calitate 
personală pe care o putem dezvolta urmând cu asiduitate o cale 
spirituală. Mă refer, pur şi simplu, la experienţă sau percepţie. Afirm în 
faţa lui Annie că ştiinţa nu va explica niciodată cum universul fizic poate 
da naştere unei experienţe subiective. 

De fapt, cuvântul „subiectiv” este redundant în această ultimă 
expresie. E adevărat că mulţi oameni se gândesc că experienţele pot fi 
împărţite în experienţe exterioare obiective şi experienţe interioare 
subiective: o masă este considerată obiectivă, iar un sentiment de fericire 
ca fiind subiectiv. Însă este foarte real şi evident că orice experienţă este 
subiectivă. Îmi aparţine mie sau ţie, subiectul. 

Unii oameni preferă să folosească cuvântul „conştienţă” în loc de 
conştiinţă, dar acest lucru poate semăna confuzie. Ca şi conştiinţa, 
conştienţa poate fi considerată un efluviu universal misterios sau o 
calitate personală care poate fi dezvoltată. Iar asta poate duce la tot felul 
de învățături obositoare şi stresante, menite să ne sporească conştienţa 
sau să ne ridice nivelul de conştienţă, când, de fapt, tot ce trebuie să 
facem este să ne trezim dimineaţa şi gata! uite conştienţa. Supremul dar 
gratuit, darul experienţei. Experienţa a ce? Experienţa fenomenelor. Tot 
ceea ce avem este percepţia fenomenelor. 

Deci chestiunea pe care o discut cu Annie este: cum poate materia 
fizică să dea naştere la percepţie. Cea mai bună formulare pe care am 
întâlnit-o este „Cum gândeşte materia?”. Putem formula problema şi în 
alte moduri, chiar şi mai încurcate: Cum simte materia emoţiile? Cum 
simte materia empatie? Cum iubeşte materia? Aceste întrebări indică 
faptul că misterul este, cu adevărat, foarte adânc. 

Annie crede că ştiinţa a rezolvat deja problema conştiinţei. Ea 
subliniază că neuroştiinţele ne-au sporit foarte mult înţelegerea a ceea ce 
se întâmplă în creier atunci când se produc percepțiile. S-au cartografiat 
impulsurile electrice şi neurotransmiţătorii. În anumite cazuri, chiar s-au 
stabilit care dintre celulele cerebrale se activează atunci când percepem 
un anumit fenomen, cum ar fi culoarea roşie sau mirosul de lămâie. 

Filozofii conştiinţei numesc experienţele individuale unice şi 
personale cu termenul de „qualia” (senzaţii calitative). 

Astfel, atunci când privesc un măr, percep qualia de roşu. Când 
adulmec o lămâie, percep qualia mirosului de lămâie. Alte exemple de 
qualia (care este pluralul cuvântului qualis din latină) sunt senzațiile 
unui sărut sau al unei dureri de dinţi, sentimentul de fericire când vedem 
un apus de soare sau de tristețe când pierdem un prieten, căldura unei 
ceşti de cafea ţinută în mână sau răceala unui cub de gheaţă atins de 
buze. 


Referinţe suplimentare: What is Qualia? | Ce este qualia? 


Îi spun lui Annie: Ştim că activarea neuronilor dă naştere la 
percepții, dar cum anume se întâmplă acest lucru este un mister. Un 
mister fără nicio rezolvare, cel puţin în prezent. 

Annie spune că activarea neuronilor şi percepțiile pe care le 
generează sunt unul şi acelaşi lucru. Deci nu mai trebuie explicat nimic. 

Eu răspund că nu pot fi acelaşi lucru, deoarece nu putem fi niciodată 
direct conştienţi de activarea neuronilor în propriul creier; în schimb, 
suntem direct conştienţi de propriile percepții. În acest mod esenţial, 
dacă nu în altul, sunt evident diferite. 

Annie crede că o contrazic doar din cauza obtuzităţii sau 
încăpăţânării mele. Şi îl citează pe Daniel Dennett. Iar Daniel Dennet, 
care-i un filozof american foarte bine plătit, este de acord cu ea. Poate că- 
i cel mai bine plătit filozof din lume. A scris chiar şi o carte în care este de 
acord cu ea. 

Îi răspund lui Annie că mulţi oameni de ştiinţă, filosofi şi psihologi 
sunt de acord cu mine, chiar dacă nu câştigă la fel de mult ca Daniel 
Dennett. Probabil că, între ei, se înţeleg. Aceştia recunosc că chestiunea 
conştiinţei este extrem de greu de soluţionat. Chiar o numesc „problema 
cea grea”. Uneori vorbesc de „fisura explicativă” pentru a indica faptul că 
lipseşte ceva în înţelegerea noastră. Iar ceea ce lipseşte este o teorie 
coerentă despre cum fenomenele fizice, cum ar fi activarea neuronilor, 
pot da naştere percepţiei sau qualia. Au scris şi ei cărţi. Am impresia că 
Daniel Dennett este un foarte bine plătit prost. 

Poate că şi eu, la rândul meu, cred despre Annie că este încăpăţânată 
sau obtuză, dar nu i-o spun în faţă, pentru că ţin la dragostea ei. 

De fapt, rezonez cu opinia ei într-o anumită privinţă şi anume 
credinţele absurde. Cred că unii savanţi şi filosofi neagă existenţa 
„problemei dificile”, deoarece se tem că este o uşă prin care ar putea să se 
năpustească tot felul de superstiții. Odată ce se recunoaşte că experienţa 
sau conştiinţa sau conştienţa este un mister şi că nu avem nicio idee cum 

se produce, nenumărate idei iraționale ar putea să pună piciorul în prag, 
de la îndoirea linguriţelor până la vindecarea cuantică. Cu toate acestea, 
cred că rigoarea intelectuală cere recunoaşterea „problemei dificile” şi că, 
în acelaşi timp, putem să închidem uşa superstiţiilor. 

Annie şi cu mine discutăm aprins şi despre religie. Eu cred că 
viziunea ei despre Biserică este prea îngăduitoare, deoarece a fost 
contaminată de educaţia ei catolică. Cred că favorizează Biserica aşa cum 
nu o face cu alte organizaţii. Dar ea consideră că eu sunt excesiv de dur în 
judecăţile mele despre Biserică şi, în general, despre credinţele religioase. 
În mod ironic, pe acest subiect, eu şi Daniel Dennett suntem în consens, 
iar Annie este cea în dezacord. 

În cele din urmă, îi spun lui Annie: „Cred că ar trebui să nu mai 
vorbim despre conştiinţă sau religie. Nu vom fi niciodată perfect de acord 
cu niciunul dintre aceste subiecte, iar asta nu va reuşi decât să ne 
enerveze. Aşa că, ce rost are?”, dar certurile noastre şi-au lăsat micile lor 
cicatrici. Acesta poate fi unul dintre multele motive pentru care Annie nu 
mai este prietena mea. 

Mulţi filozofi, savanţi în neuroştiinţe şi psihologi recunosc că nu au 
nicio idee despre cum anume activitatea fizică a creierului dă naştere 
percepţiei, conştiinţei sau qualia. Nici măcar nu au vreo teorie rezonabilă 
în acest sens şi nici vreo modalitate de a o testa, chiar dacă ar avea. 

Unii oameni de ştiinţă şi filozofi susţin că conştiinţa ar putea fi 
explicată, în cele din urmă, prin fizica cuantică. Probabil că cel mai 
cunoscut dintre aceştia, la momentul acestei scrieri, este Roger Penrose, 
care a teoretizat că conştiinţa ar putea fi cauzată de activitatea cuantică 
din microtubulii din creier. Însă, aşa cum a subliniat un critic al său, 
Patricia Churchland, teoria lui Penrose nu are mai multă putere 
explicativă decât dacă am susţine că conştiinţa este produsă de praful 
magic. 

Unii filozofi propun existenţa teoretică a „zombilor”. În sens 
filozofic, un zombi este o fiinţă care se comportă exact ca noi în toate 
privinţele, dar nu are viaţă interioară. Pentru un zombi, nu există 
experienţă, nici conştiinţă, nici qualia. Cu alte cuvinte, luminile sunt 
stinse şi nu-i nimeni acasă. Nu pare să existe niciun motiv, cel puţin în 
teorie, pentru care un astfel de zombi să nu existe şi niciun motiv, din 
cunoştinţele noastre, pentru care creierele fizice ar trebui să dea naştere 
la experienţa conştiinţei. În fond, fiecare dintre noi avem doar propria 
experienţă directă că noi înşine nu suntem zombi, dar pare rezonabil să 
ne îndoim în privinţa celorlalţi. 

Unii filozofi şi savanţi în neuroştiinţe consideră că problema 
conştiinţei nu va fi niciodată explicată de ştiinţă. Sunt de acord cu ei. Prin 
natura sa, orice explicaţie ştiinţifică ar trebui să fie fizică, or, tot prin 
natura sa, conştiinţa este o experienţă subiectivă non-fizică. Aici apare 
acea blestemată de „fisură explicativă” la care m-am referit mai devreme. 

Desigur, ştim că structura fizică a creierului influenţează foarte mult 
modul în care este experimentată conştiinţa. De exemplu, experienţele 
noastre subiective se pot schimba radical atunci când creierul este afectat 
de un accident sau de boala Alzheimer sau când echilibrul său chimic este 
alterat de droguri. Dar rămâne un mister legătura concretă dintre 
creierul fizic şi conştiinţa însăşi. Şi probabil că va rămâne un mister 
pentru foarte mult timp sau chiar pentru eternitate.» 

Şi mai este o notă suplimentară despre Daniel Dennett. 

«După ce am scris rândurile de mai sus, am elaborat o teorie mai 
sofisticată pentru a explica obtuzitatea lui Daniel Dennett în privinţa 
conştiinţei. S-ar putea ca Dennet să fie el însuşi un zombi, în sens 
filosofic, desigur, nu în sensul magiei voodoo. În acest caz, fiind lipsit de 
orice trăire subiectivă internă, noţiunea de experienţă interioară nu ar 
avea, în mod natural, niciun sens pentru el. Un prieten filozof mi-a 
sugerat că mintea lui Dennett ar putea fi chiar un avansat robot cu 
inteligenţă artificială. Dar, bineînţeles, la fel ar putea fi şi mintea mea sau 
a ta, aşa că, să nu ne afundăm prea departe în vizuina iepurelui. 

Iar dacă aveţi obiecţii că un filosof amator ca mine îl înfruntă pe un 
profesionist foarte bine plătit precum Daniel Dennett, aţi putea urmări 
unele dintre videoclipurile de pe Youtube ale lui Sam Harris pe această 
temă şi scrierile sale. Harris îi face lui Dennet o critică mult mai rafinată 
decât mine, în ciuda faptului că Dennet îi este prieten.» 

23 mai 2022 


Video: https://www.youtube.com/watch ?v=IXyGq2vKZ6A 

Ce este nondualitatea (7) 


"Scutiţi-vă de ore întregi de urmărit videoclipuri lungi şi derutante despre 
conştiinţă cu ajutorul acestui ghid complet de două minute şi jumătate ce 
cuprinde tot ceea ce se poate şti despre acest subiect”, ne îndeamnă Richard 
Sylvester. 


Conștiinţa, explicată în mai puţin de 3 minute 


«Am putea petrece multe ore citind cărţi şi vizionând videoclipuri 
despre conştiinţă. Dar ceea ce vreau să sugerez este că, oricât timp am 
petrece studiind acest concept alunecos, nu vom afla niciodată ce este, 
sau, mai aproape de adevăr, nu vom descoperi vreodată dacă măcar 
există. 

Ceea ce sugerez este că singurul lucru cert este că există experienţa. 
Cu alte cuvinte, există fenomenele. În acest moment, când staţi aici, pot 
apărea diverse fenomene: sunetul unei voci, imaginea de pe ecran, poate 
sunetul unei maşini care trece prin apropiere, poate senzaţia căldurii 
camerei. Toate astea se pot cunoaşte. Dar oare aceste experienţe au 
nevoie de ceva numit conştiinţă sau conştienţă în care să apară? Sincer, 
nu avem cum s-o identificăm. 

Dar poate există atunci ceva numit conştiinţă personală, care este o 
calitate şi care poate fi dezvoltată? Mulţi învăţători spirituali şi mulţi 
guru sugerează că acesta ar fi adevărul. Şi vor fi fericiţi să afirme că ei 
sunt cei care ne vor permite să ne dezvoltăm această minunată calitate 
personală, poate trecând prin mai multe niveluri. Ei bine, există aşa 
ceva? Nici aceasta nu poate fi identificată. 

Aşa că, fie că ne gândim la conştiinţă ca la un fel de substanţă 
misterioasă sau mistică, care pătrunde în tot universul şi permite 
experienţei să se întâmple; fie că ne gândim la conştiinţă ca la o calitate 
personală, pe care, prin efort asiduu şi muncă intensă şi purificare, vom 
fi capabili să o dezvoltăm, ceea ce sugerez este că ambele concepte, 
ambele abordări mentale sunt la fel de zadarnice. 

Prin urmare, într-un final, am face mai bine să ne relaxăm.» 


28 mai 2022 


Video: https://www.youtube.com/watch?v=iDDQiTdrvdQ 

Ce este nondualitatea (8) 


Mulţi oameni relatează că, după o primă Trezire spirituală, trec printr-o 
perioadă de disperare. In acest episod, Richard explică de ce această 
disperare ar putea să nu fie un lucru complet negativ şi ne prezintă Marea 
Mantră: „Fără speranţă, fără ajutor şi fără sens”. 


Disperarea de după Trezire 


«Astăzi aş vrea să vă vorbesc despre disperare. Şi vreau să vă sugerez 
că disperarea nu este chiar atât de negativă pe cât pare. Mă refer, în 
special, la acea disperare care poate apărea după Trezirea spirituală. Mă 
contactează periodic — atât prin e-mail, cât şi în şedinţe individuale — 
persoane care trec printr-o perioadă neplăcută după Trezire. Şi adesea, o 
parte din disconfortul pe care îl resimt este cauzat de sentimentul de 
disperare. 

Există un motiv destul de simplu pentru care o primă Trezire iniţială 
ne va lăsa, probabil, într-o oarecare stare de disperare. Motivul este că, în 
Trezire, se percepe că nu există nimeni şi, prin urmare, nimeni nu poate 
rezolva ulterior dilema că te simţi separat. 

Înainte de Trezire, poate că exista mereu o speranţă — speranţa că 
„eu” pot face ceva în legătură cu dilema mea, oricare ar fi aceasta. Dacă 
am înclinații spirituale, aş putea să meditez, să urmez un guru, să urmez 
o cale spirituală, să devin budist şi să practic mindfulness. Problema ce 
apare odată cu Trezirea şi unul dintre motivele pentru care evenimentul 
Trezirii poate zdruncina persoana atât de tare este că, din moment ce nu 
există nimeni aici — şi arăt din nou intenţionat spre ceea ce pare a fi aici o 
persoană în carne şi oase — înţeleg că nimeni nu are cum face ceva în 
legătură cu dilema de a mă simţi separat. 

Prin urmare, sentimentul de deznădejde este o reacţie obişnuită, 
sentimentul de disperare, senzaţia că încă sunt cumva prins în capcana 
separării. Recunosc că există ceva ce nu reuşesc să am, dar mi-a dispărut 
orice speranţă că pot face ceva pentru a-l dobândi. 

Astfel, după o primă Trezire, se întâmplă destul de des, de exemplu, 
că renunţ la practicile mele spirituale, renunţ la citirea cărţilor spirituale. 
Dar încă mai am sentimentul că sunt blocat aici şi că nu pot face nimic să 
mă eliberez. 

Am născocit ceea ce eu numesc „Marea mantră”. Mi-a venit într-o zi, 
pe când ascultam pe altcineva vorbind despre non-dualitate într-o 
conferinţă. Mi-au venit în cap cuvintele „Marii mantre”, cum îi spun eu. 


Răzvan- Alexandru Petre — Traduceri spirituale 2022 pag. 238 


Aceste cuvinte sunt: „Fără speranţă, fără ajutor şi fără sens”. Şi dacă a 
existat vreodată un strigăt de disperare, aceste cuvinte o rezumă. Am 
strigat atunci această mantră în public, pentru că am simţit că era foarte 
relevantă. Iar în pauza de ceai de mai târziu, un cunoscut a venit la mine, 
şi-a pus braţul pe după umărul meu şi mi-a spus: „Richard, acesta a fost 
cel mai deprimant lucru pe care l-am auzit vreodată”. Automat, am 
început să îmi cer scuze pentru că i-am provocat acest necaz. Dar el a zis: 
„O, nu, nu, nu, a fost minunat!”. 

Asta cred şi eu, că Marea mantră — „Fără speranţă, fără ajutor şi fără 
sens” — este, de fapt, o minunată înţelegere. Şi că, deşi suntem 
condiţionaţi să ne gândim la disperare ca la ceva foarte, foarte negativ, 
sugerez că disperarea nu este neapărat atât de oribilă pe cât pare. Suntem 
condiţionaţi să credem că trebuie să trăim cu speranţă şi să evităm 
disperarea. Aş spune însă că, într-un fel, speranţa este foarte crudă, iar 
disperarea, în mod ciudat, poate fi o mângâiere. 

Oricum am privi disperarea, este foarte probabil ca ea să ne 
cuprindă după o primă Trezire, din cauză că ne dăm seama că, după ce 
am întrezărit ceva nespus de preţios, incomparabil de frumos, imediat ni 
s-a smuls acea licărire de lumină. Iar în locul ei, am rămas cu 
conştientizarea faptului că, neexistând aici nicio persoană, din acest 
motiv nimeni nu poate soluţiona dilema persoanei care încă se simte 
separată. Şi astfel, simţim că, de acum înainte, viaţa nu mai are sens. 

Cândva, credeam că viaţa avea un sens, oricare ar fi fost acela. Poate 
credeam că sensul vieţii era să îl slujesc pe Dumnezeu. Sau sensul vieţii 
era să îmi purific karma. Sau sensul vieţii era să mă pun în slujba 
semenilor. Dar acum, a dispărut orice sentiment că viaţa are vreun sens 
şi a fost înlocuit, poate, de înțelegerea că viaţa doar-este şi atât. 

Şi s-ar putea să simt deznădăjde, fiindcă încă mă simt separat. 
Înainte, simţeam că meditaţiile mele zilnice mă pot aduce cu un pas mai 
aproape de Dumnezeu-Tatăl (sau oricum i-aş spune), iar acum recunosc 
că nimic din ceea ce pot face „eu” nu mă poate scoate din dilema mea, 
pentru că „eu”, realmente, nu exist. Şi fără niciun sens, da, conştientizez 
că totul este fără sens. Totul, pur şi simplu, doar-este. 

Când, în sfârşit, nu mai eşti păcălit că ar exista o aparentă persoană, 
în parte, tocmai recunoaşterea lipsei de sens face totul atât de măreț — 
recunoaşterea faptului că nimic nu trebuie să aibă semnificaţie, că totul, 
pur şi simplu, există în propria sa fascinaţie. Problema este că 
semnificaţia este întotdeauna o construcţie mentală, iar mintea ne 
îndepărtează întotdeauna de contactul direct şi nemijlocit cu realitatea 
înconjurătoare. Mă refer aici la orice pare să se întâmple: sunetul unei 

voci, culoarea unei imagini pe care o privim, senzaţia tactilă a blănii unei 
pisici, mirosul sau gustul unei ceşti de cafea, orice apare i-mediat. 
Deoarece semnificaţiile constau în construcţii mentale, ele tind să ne 
îndepărteze de percepţia i-mediată. 

Recunoaştem faptul că Asta nu are sens, Asta nu are niciun sens. 
Altfel spus, recunoaştem că Asta nici nu are nevoie să aibă vreun înţeles. 
Poate că, spunând-o în felul acesta, vom auzi mai degrabă partea pozitivă 
decât pe cea negativă: Asta nu are nevoie să aibă vreun înţeles. Este deja 
atât de bogată şi atât de plină, încât niciun înţeles pe care i l-am atribui 
nu i-ar adăuga nimic. 

Desigur, în general, fiinţele umane sunt atrase de semnificaţii. Am 
botezat fiinţele umane „rachete în căutarea unei ţinte cu sens”. Deci este 
foarte probabil ca, în senzaţia noastră de separare, să încercăm să dăm 
un înțeles existenţei — ce pare a fi existenţa noastră — atribuindu-i vreun 
sens. Poate fi un sens religios. Poate fi un sens filozofic. Poate fi un sens 
existenţial. Oricum, fie vom atribui vieţii un sens, fie vom crede că există 
un sens care trebuie descoperit, chiar dacă încă nu l-am găsit. 

Deci, la modul cel mai simplu, putem crede în mântuirea oferită de 
un Dumnezeu creator, ceea ce va da sens, poate, multor aspecte ale vieţii 
noastre. Sau pe un nivel mai sofisticat, putem căuta vreun sens misterios, 
pe care nu l-am găsit încă, dar care simţim că se ascunde cumva pe 
undeva. 

Totuşi, odată cu Trezirea, este foarte posibil ca aceste concepte să se 
destrame, căci sensurile pe care tocmai le-am menţionat alcătuiesc o 
poveste, desigur, sunt doar o născocire a minţii. lar când toate poveştile 
se spulberă şi se percepe direct că doar Asta există, ei bine, da, atunci 
poate apare disperarea, dar se poate ivi şi relaxarea. 

Disperarea şi speranţa sunt, în mod clar, opuse. Suntem condiţionaţi 
să credem că speranţa este bună şi că disperarea este rea şi trebuie 
evitată. Însă problema este că speranţa este un stăpân foarte sever. Atâta 
timp cât „noi” avem speranţă, înseamnă că există întotdeauna ceva ce 
putem face şi chiar ar trebui să facem pentru a ne apropia de vreun scop 
imaginar. Aşa că, speranţa poate fi foarte obositoare. 

L-am mai citat pe personajul lui John Cleese din filmul „Clockwise”, 
care, în încercările sale disperate, frenetice de ajunge la împlinirea 
visurilor sale, planurile şi schemele pe care şi le face i se năruie una după 
alta, iar la un moment dat strigă: „Nu-i vorba de disperare, pot suporta 
disperarea. Speranţa n-o mai pot suporta!”. 

Deci speranţa este foarte obositoare. Speranţa este foarte insistentă. 
Speranţa ne poate epuiza. Atâta timp cât există speranţă, există 

întotdeauna ceva ce „tu” ai putea şi ar trebui să faci. „TU” ai putea şi ar 
trebui să faci. 

Acum, dacă speranţa dispare — şi este destul de probabil să dispară 
prin recunoaşterea faptului că „eu” sunt nimic — şi este înlocuită cu 
disperare — „Ah, nu pot face chiar nimic în legătură cu dilema mea, 
pentru că eu nu exist” — atunci este probabil să apară măcar un uşor 
suspin de uşurare, un gen de expiraţie, un sunet „HAA”. Este destul de 
probabil să apară măcar o oarecare relaxare până la urmă. 

Acesta este un fenomen foarte obişnuit, acest sentiment de 
disperare, provenit din senzaţia că mă simt încă blocat în această 
existenţă, şi totuşi, îmi dau seama că nicio rugăciune, nicio sfântă 
mantră, nicio tehnică, niciun pas pe calea spirituală nu mai oferă vreo 
soluţie. Deci tot ce pot face este să îmi observ disperarea. Ei bine, 
observarea disperării poate fi relaxantă. 

Şi dacă disperarea pare prea mare, dacă simţim că ne copleşeşte, ce 
să facem? Ei bine, faceţi ceva simplu, ceva foarte simplu, faceţi orice vă 
este cât de puţin plăcut. 

Când treceam prin perioade de disperare, obişnuiam să-l sun pe 
Tony Parsons. Iar Tony mă asculta şi apoi îmi sugera să fac ceva foarte 
simplu. Ar fi putut spune ceva de genul „Conduci maşina, Richard?”. I-aş 
fi răspuns că da, conduc. „Dar îţi place să conduci?”. Da. „Păi, de ce nu te 
duci tu să te plimbi cu maşina la ţară?!” — ceva de genul ăsta, desigur, 
parafrazez acum. La momentul respectiv, o parte din mine se gândea 
„Asta sună prea banal, nu vreau să aud asta. Vreau să primesc o 
înțelepciune mult mai profundă decât asta.” Şi totuşi, am acţionat 
conform acestui sfat şi, ce să vezi, m-a ajutat. Chiar m-a ajutat. Şi mi-am 
dat seama că, de fapt, este un sfat foarte bun. 

Aşa că, dacă apare disperarea, apare şi gata. Doar observând-o, 
cumva, s-ar putea dovedi măcar un pic plăcută. Dar după ce ai observat-o 
suficient de mult timp, ei bine, ridică-te şi fă ceva simplu, ridică-te şi fă 
altceva! Orice ţi-ar plăcea. O plimbare prin soare sau o plimbare prin 
ploaie, o plimbare cu maşina la ţară sau o plimbare în oraş. Ţine-ţi pisica 
în poală, dacă ai una, şi mângâie-o. Citeşte o carte. Uită-te puţin la 
televizor. Orice activitate care să te relaxeze un pic. 

Dar principalul lucru pe care vreau să vi-l spun şi cu care voi încheia 
acest episod este să ştiţi că nu sunteţi singurii, există un tipar. Nu sunteţi 
singurii, şi ţin foarte mult să vă spun asta. Dacă aţi trecut sau treceţi 
printr-o Trezire, disperarea este o reacţie obişnuită — când aţi perceput 
vacuitatea a tot ceea ce există şi inexistenţa eului, dar încă nu a apărut 
recunoaşterea sau percepţia plenitudinii a tot ceea ce există. Da, eul nu 

există, eul este un etern vid, dar această aparentă existenţă nu este doar 
goală, ci şi plină. Însă până când nu este văzută şi plinătatea, se poate trăi 
o vreme în disperare. 
Iar dacă simţiţi disperare, găsiţi ceva simplu şi plăcut de făcut şi 
faceţi-l! Vă doresc toate cele bune!» 
30 mai 2022 


Video: https://www.youtube.com/watch?v=O0k74u9zXtuc 

Ce este nondualitatea (9) 
Un alt episod susţinut de iluminatul Richard Sylvester. 
Bucuria și tristeţea 


«Astăzi aş vrea să vă vorbesc despre bucurie şi tristeţe. Şi aş vrea să 
combat un mit, mitul conform căruia ar exista o stare de Trezire fără 
nicio tristeţe sau suferinţă. 

Îmi amintesc că, în urmă cu mulţi ani, ascultam pe cineva care 
conferenţia despre non-dualitate şi cineva din public i-a pus o întrebare 
de acest gen: „După trezire, atunci când este percepută non-dualitatea, 
oare suferința se diminuează?”. Iar vorbitorul l-a privit destul de aprig şi 
a răspuns: „Nu, s-ar putea chiar să crească”. Parafrazez acum, dar cam 
aceasta a fost esenţa răspunsului. 

Prin urmare, aici combatem atât un mit, cât şi tendinţa căutătorului 
de a-şi proiecta propria imaginaţie asupra persoanelor pe care le 
consideră ca fiind trezite. Anume că acestea trăiesc într-o stare în care 
măcar nu există suferință sau există chiar o beatitudine permanentă. 
Acesta este mitul căruia vreau să îi pun capăt astăzi. 

Îmi vin în minte câteva citate. Primul, din tradiţia zen. Maestrul zen 
Kaho Zenji, a spus „Nimeni nu cunoaşte durerea ca un maestru zen”. Este 
exact ce tocmai am spus, că după trezire, s-ar putea să existe chiar mai 
multă suferinţă, nu mai puţină. Vom reveni imediat şi vom explica de ce 
poate fi aşa. 

Apoi, din tradiţia budistă tibetană, o declaraţie similară a lui Sogyal 
Rinpoche afirmă: „Chiar şi în cel mai mare yoghin, bucuria şi tristeţea 
continuă să apară”. Din nou, este aceeaşi sugestie că trezirea nu aduce o 
stare binecuvântată în care există doar bucurie, doar fericire, doar 
beatitudine. 

Deci în primul rând, să îngropăm acest mit. EI ar putea fi un rezultat 
al proiecţiilor căutătorului asupra învățătorului sau gurului sau 
yoghinului sau maestrului zen, oricine ar fi el. Poate că, într-un episod 
ulterior, voi vorbi mai mult despre aceste proiecţii. Dar deocamdată, 
putem să le respingem. Ideile pe care le avem despre starea de trezire sau 
de iluminare sau de eliberare a maestrului, ei bine, din nefericire, ne cam 
deturnează de la realitate. 

Totuşi, am putea rămâne cu o nelămurire. Deci „nimeni nu cunoaşte 
tristeţea ca un maestru zen”. Chiar aşa?! Dar de ce ar trebui un maestru 
zen să simtă mai multă tristeţe şi nu tot atâta sau mai puţină tristeţe? De 

ce oare, prin Trezire, sentimentele de tristeţe s-ar putea să fie mai acute 
şi amplificate, în loc să se diminueze? 

Există o explicaţie foarte simplă pentru acest fenomen. Şi anume că, 
prin Trezire, să o numim aşa, este foarte probabil ca toate experienţele 
obişnuite să devină mai intense, mai clare. Iar acest lucru se datorează, 
cel puţin în parte, faptului că o parte din gunoiul mental şi proiecţiile 
mentale care se interpun între ceea ce pare a fi „eu” — dar bineînţeles că 
nu este niciun eu adevărat — şi ceea ce pare a fi lumea exterioară — dar 
bineînţeles că nu este cu adevărat o lume exterioară — o mare parte din 
acest gunoi se poate eroda sau poate dispărea sau se subţiază. Şi astfel, 
orice experienţă a realităţii exterioare va fi percepută cu o mai mare 
claritate. 

Dacă-i vorba de o experienţă care ne-ar putea aduce un sentiment de 
plăcere sau fericire sau chiar beatitudine, atunci este probabil ca acesta 
să devină mai pur, am putea spune, mai puţin voalat de nevroză, de 
exemplu, mai puţin perturbat de acel monolog intern obişnuit. Aşa că 
orice se întâmplă — dar deocamdată să ne gândim la o experienţă plăcută 
— probabil că va fi resimţit într-un mod mai nemijlocit şi mai direct. 

Poate că din acest motiv, auzim destul de des poveşti şi anecdote de 
la oameni care spun că, după Trezire, simt o mare fascinaţie pentru 
lucrurile simple. Am putea auzi relatări că cineva a stat pe o bancă şi a 
privit neîntrerupt linia orizontului ore în şir, sau a privit fascinat o 
veveriţă pe trunchiul unui copac, sau a privit o furnică târându-se pe o 
creangă, sau a privit o pasăre croindu-şi drum pe cer, cu o bucurie 
neîntreruptă. Motivul este că aceste experienţe sunt acum trăite fără să le 
mai stea în cale mintea sau eul nevrotic. Şi astfel, experienţele care pot 
crea fericire, bucurie sau entuziasm, probabil că vor fi trăite mai intens 
sau într-o formă mai pură. 

Dar, bineînţeles, acelaşi lucru este valabil pentru orice tip de 
experienţă. Prin urmare, dacă există un sentiment de durere sau tristeţe 
sau alte experienţe obişnuite, cum ar fi furia, de asemenea, şi acestea vor 
fi resimţite într-un mod mai pur, mai puţin denaturat. Ceea ce se 
întâmplă în Trezire este că o parte sau o mare parte sau chiar toată 
nevroza pe care o poartă mintea persoanei, se va destrăma. Iar nevroza 
este o modalitate admirabilă de a atenua sau diminua percepţia a ceea ce 
există, aparent, în afară, în ceea ce pare a fi realitatea exterioară. 

Deci când nevroza se reduce sau se destramă sau se stinge, atunci 
orice experiență din aparenta viaţă exterioară este probabil să fie 
resimţită într-o formă mai neprelucrată. Atât experienţele de bucurie, 
cum ar fi dansul incredibil al veveriţei printre crengile copacilor, dansul 

incredibil al frunzelor ce se scutură pe gazon, dansul incredibil al 
valurilor când briza mişcă apele lacului. Cât şi, de asemenea, 
împunsătura dureroasă a tristeţii, indiferent care i-ar fi cauza, şi aceasta 
este probabil să fie resimţită într-un mod mai natural şi mai nealterat. 
Mânia, dacă apare, va fi probabil o mânie mai intensă. Fericirea va fi 
probabil o fericire mai intensă, tristeţea, o tristeţe mai intensă şi aşa mai 
departe. 

Însă, dacă apare ceea ce este considerat un sentiment negativ, cum 
ar fi tristeţea sau mânia, este foarte probabil să treacă mai repede. Este 
destul de probabil ca norul acelui sentiment să treacă mai repede pe cerul 
conştiinţei — poate că nu-i o expresie potrivită, dar o voi folosi 
deocamdată — pentru că nu va mai fi prezentă mintea nevrotică care să se 
agăţe de el şi să-l păstreze şi să aibă grijă de el, ca un câine care are grijă 
de osul lui. 

Prin urmare, am putea spune că sentimentele de orice fel, pozitive 
sau negative, se vor ivi într-un mod mai natural şi vor dispărea mai 
natural şi, indiferent de forma lor, vor fi resimţite cu o mai mare forţă, 
nediluată de mintea nevrotică — minte care înlocuieşte o parte din 
experienţa reală cu lamentările şi suspinele ei legate de situaţie. 

Încheiem aici acest episod şi poate că vom reveni altădată ca să 
discutăm mai mult despre proiecţii şi de ce ar trebui căutătorul spiritual 
să se ferească de ele, mai ales atunci când stă la picioarele învățătorului.» 


2 iunie 2022 


Video: https://www.youtube.com/watch?v=DxrO2hxdhi4 

Ce este nondualitatea (10) 


"Seeing | am nothing is wisdom, seeing | am everything is love." 
Nisargadatta Maharaj. 


Vacuitatea și înţelepciunea, plinătatea și iubirea 


«Voi începe astăzi cu un citat din Nisargadatta Maharaj. Nisargadata 
a spus: „Să văd că eu nu sunt nimic este înţelepciune. Să văd că eu sunt 
totul este iubire”. Aceste câteva cuvinte rezumă minunat esenţa 
perceperii non-dualităţii. 

Când vorbeşte despre percepţia că „eu sunt nimic”, Nisargadatta se 
referă la acea sclipire a vacuităţii, în care se realizează că totul este gol. Că 
acesta — sinele — este vid, iar aceea — lumea exterioară -— este de 
asemenea vidă. lar pentru că ambele sunt goale, desigur, ele sunt 
identice. „Asta”, de fapt, nu există, în vacuitatea sa. 

Ei bine, dar cum de se poate spune că a vedea vacuitatea tuturor 
lucrurilor, inclusiv vacuitatea mea, ar fi înţelepciune?! 

Prima noastră presupunere ar fi că înțelepciunea constă în ceva, 
într-un fel de cunoaştere, un fel de intuiţie, cu alte cuvinte, ceva care se 
adaugă la „eu”. Poate că încep fiind un prost şi, prin practică sau noroc, 
devin înţelept. 

Dar nu acesta este sensul acestei afirmaţii, nicidecum. Motivul 
pentru care se spune că cel în care s-a întâmplat perceperea vacuităţii 
este mai înţelept nu se datorează faptului că i s-a adăugat înţelepciune, ci 
pentru că i-a fost înlăturată nebunia. Cu alte cuvinte, ceva a fost eliminat, 
nu adăugat. 

Când spun că „a fost înlăturată nebunia”, mă refer la faptul că 
„persoana” — cea care se simte separată, care se simte reală şi trăind într- 
o lume exterioară — tinde să poarte cu ea o mulţime de poveşti despre tot 
felul de lucruri, dar mai ales poveşti despre sensul existenţei. Pentru că 
cel care se simte separat, adesea, nu poate rezista tentaţiei de a ţese 
poveşti sugerând că existenţa „mea” are o anumită semnificaţie, existenţa 
„mea” este specială şi prețioasă. 

Cunoaştem cu toţii unele sau multe dintre aceste poveşti. Unele sunt 
poveştile credințelor religioase, altele sunt poveştile spirituale şi există şi 
poveşti filosofice. 

Deci cel care se simte o „persoană” probabil că va căra după sine cel 
puţin una, dacă nu mai multe, ba chiar foarte multe astfel de poveşti 
despre sens şi scop. Ştiu că sună foarte dur, însă haideţi să suportăm 

următoarea afirmaţie: s-ar putea spune că toate aceste poveşti sunt o 
nebunie, din cauză că toate încearcă să descrie ceva indescriptibil şi toate 
încearcă să fixeze ceva care nu poate fi fixat, să definească ceva ce nu 
poate fi definit, afirmând nu numai că această existenţă are un anumit 
sens şi un scop, ci şi că „eu” — în calitate de preot, filozof, swami sau 
oricare altcineva — sunt capabil să ştiu care-i acel sens. 

Am putea spune că orice afirmaţie că Asta — această Existenţă — are 
vreun alt scop decât să fiinţeze pur şi simplu este un fel de nebunie. Este 
o nebunie foarte populară, este o nebunie care, în istoria aparentă, a fost 
urmată şi i s-au dedicat mulţi filosofi, mulţi învăţători spirituali, mulţi 
lideri religioşi. 

Dar chiar şi numai într-o fracțiune de secundă de percepţie a 
vacuităţii, este foarte probabil ca toate aceste poveşti să se prăbuşească, 
să fie demascate ca falimentare, din cauză că, percepându-se că nu există 
nimeni aici, în inima Existenţei, înseamnă că nu mai există nimeni 
pentru care vreo poveste să aibă sens sau căruia să i se aplice vreuna 
dintre ele. Când se percepe că nu există nimeni aici, atunci se percepe, de 
exemplu, că nu există nimeni care să facă mici paşi pe calea spre 
iluminare. Când se percepe că nu există nimeni aici, atunci se percepe, de 
exemplu, că nu există nimeni care să poată mulţumi sau nemulţumi pe 
vreun zeu creator prin acţiunile sau inacţiunile sale. 

Astfel, ceea ce se întâmplă prin Trezire uneori — căci nu se întâmplă 
întotdeauna, dar se petrece suficient de frecvent pentru a merita discuţia 
— este că poveştile despre căi spirituale, scop şi sens, pe care le-am dus cu 
noi în mod conştient sau, uneori, doar subconştient — fiindcă am absorbit 
aceste poveşti în copilărie, de exemplu — probabil că aceste poveşti se vor 
destrăma, lăsând în locul lor un spaţiu gol. Un spaţiu care până atunci 
era umplut cu nebunie, iar care acum este un simplu spaţiu gol şi care 
poate fi umplut cu orice apare în câmpul percepţiei. 

Deci, în loc de o poveste despre ce trebuie să fac pentru a linişti un 
zeu furios ca să nu fiu pedepsit şi să pot merge în rai, spaţiul care rămâne 
brusc în urma destrămării ei poate fi umplut, de exemplu, cu ceva foarte 
simplu care apare în Asta, cum ar fi o înghiţitură de cafea sau vederea 
unei păsări pe cer sau mirosul atrăgător al unei flori. 

Prin urmare, „a vedea că eu nu sunt nimic” este înţelepciune, în 
sensul că nebunia tinde să se destrame. După perceperea nimicului, nu 
există nimeni mai înţelept, pentru că nu există nimeni, pur şi simplu. Cu 
toate acestea, e posibil să apară ceva mai multă înțelepciune şi ceva mai 
puţină nebunie. 

Bun. A doua parte a citatului din Nisargadatta este „să văd totul este 
iubire”. Am mai vorbit despre asta cu altă ocazie, aşa că nu voi insista la 
fel de mult ca despre „să văd nimicul”. Dar a vedea Întregul înseamnă a 
vedea că eu sunt iubire. A vedea Întregul înseamnă a vedea că totul este 
iubire necondiționată. (Mai arunc câte o privire pe sumarele notițe pe 
care mi le-am luat înainte de începerea înregistrării, ca să nu uit citatul.) 
Deci a vedea Întregul înseamnă a vedea că totul este iubire 
necondiționată. Asta — iar prin „Asta” mă refer la orice ar apărea în 
câmpul percepţiei — este, pur şi simplu, o revărsare de iubire 
necondiționată. 

Nu mă voi ocupa aici de cât de revoltător sună această afirmaţie 
pentru minte. Pentru moment, voi presupune că mintea a fost răsturnată 
de la putere, dar poate vom reveni asupra acestui aspect într-o altă 
discuţie. Deocamdată, mintea care a fost supusă vede că această creaţie 
aparentă — care este nimicul ce apare sub toate aceste forme — este însăşi 
iubirea creatoare. 

Desigur, am putea să nu fim de acord în privinţa limbajului. Aţi 
putea replica aşa: „Să văd că eu sunt totul... Dar nu există niciun eu, deci 
cum aş putea vedea că eu sunt totul?”. Dar să lăsăm asta, ştiţi, limbajul 
este înşelător. Este imposibil să vorbim despre Asta fără să cădem în 
capcanele limbajului, într-o oarecare măsură. Haideţi să trecem cu 
vederea! Să avem bunăvoință faţă de cel care încearcă să comunice 
despre Asta, fie oral, fie în scris. Să recunoaştem că a vorbi şi a scrie 
despre non-dualitate este o sarcină imposibilă şi chiar un fel de nebunie. 

Şi acum — după ce ne-am luat această rezervă şi, prin urmare, fiind 
îngăduitori cu privire la lipsurile limbajului — poate că vom accepta că 
există multă înţelepciune în ceea ce spune Nisargadatta. Am putea 
parafraza „să văd că eu sunt totul” prin „percepţia că tot ce există este un 
întreg”. „Eu” nu mai apare în propoziţie, pentru că „eu” nici nu exist. 
Aşadar: „Percepția că totul este un întreg dezvăluie că totul este iubire 
necondiționată”. Limbajul şi descrierile sunt atât de înşelătoare! Aş fi 
tentat să spun că totul „este plin” de iubire necondiționată sau că totul 
„radiază” iubire necondiționată sau că totul „este creat” din iubire 
necondiționată. Însă toate aceste expresii sunt, desigur, cam derutante, 
dacă nu chiar foarte înşelătoare. Tot ce putem spune este că, atunci când 
Asta este percepută în plenitudinea sa, se percepe că natura sa este 
iubirea necondiționată. 

În concluzie, prin perceperea vacuităţii, se poate destrăma o mare 
parte din nebunie. Iar, în absenţa nebuniei, se poate manifesta 
înțelepciunea. Nu are nimic de-a face cu „noi”, nici cu „mine”, nici cu 


Răzvan- Alexandru Petre — Traduceri spirituale 2022 pag. 248 


„tine”, ci, pur şi simplu, se poate manifesta de la sine. Multe lucruri care 
erau foarte neclare, foarte greu sau imposibil de înţeles pentru căutător, 
acum, brusc, se pot aşeza la locul lor sau se pot ticlui — dacă se percepe 
Vidul, chiar şi numai pentru o fracțiune de secundă. 

Deci, datorită absenței nebuniei, a apărut înţelepciunea. Nu are 
nimic de-a face cu „mine”, nimic de-a face cu „tine”, şi totuşi se poate 
întâmpla. 

Iar apoi, prin perceperea Întregului, poate apărea minunata 
recunoaştere a faptului că acel vid perceput prin Trezire este un gol-plin, 
iar acea plenitudine este iubire necondiționată. Şi astfel, „să văd că sunt 
totul”, adică percepţia că tot ce există este un întreg, este iubire. 

Şi mă voi opri aici deocamdată.» 

6 iunie 2022 


Video: https://www.youtube.com/watch?v=w6p-bAYRujU 

Ce este nondualitatea (11) 


Proiecţiile mentale sunt periculoase, dar trezirea nonduală are tendinţa de 
a le pune capăt. 


Proiecţiile și miracolul castravetelui 


«Aş vrea să vă vorbesc astăzi despre proiecţii şi despre miracolul 
castravetelui. 

Cu mulţi ani în urmă în istoria acestei aparente persoane, stăteam 
într-un ashram din India şi un tânăr foarte entuziast şi impresionabil, 
care stătea lângă mine la micul dejun, mi-a relatat următoarea 
întâmplare. 

Gurul care conducea acel ashram era foarte interesat de ceea ce se 
întâmpla în bucătărie. Se mai ştia că era uşor iritabil. Într-o zi, a vizitat 
bucătăria pentru a-i urmări pe discipoli la lucru şi s-a apropiat de unul 
care felia un castravete. L-a urmărit şi, când a terminat, gurul a spus: 
„Nu, nu, nu, nu aşa se face. Trebuie să faci cum îţi arăt eu şi să obţii 28 de 
felii din fiecare castravete”. 

Aşa că gurul a luat cuțitul, castravetele şi a început ţac-ţac-ţac, până 
a feliat tot castravetele. În acest timp, discipolii îl înconjuraseră şi îl 
priveau cu uimire, ca de obicei, numărând fiecare felie. Când a terminat 
de tăiat, 24, 25, 26, 27. Nicio altă felie! Trebuie să fi existat printre ei un 
sentiment de consternare şi groază. Şi chiar a existat, după cum mi-a 
confirmat informatorul meu, pentru că se părea că gurul făcuse o 
greşeală. Or, bineînţeles, gurul nu poate greşi niciodată. 

Dar apoi gurul a întors cuțitul şi acolo, pe partea cealaltă a cuţitului, 
era lipită cea de-a 28-a felie de castravete. Ce mai uşurare pentru toată 
lumea! Poate că grupul a izbucnit în aplauze şi urale spontane. Nu ştiu 
asta, dar îmi pot imagina că aşa s-a întâmplat. Astfel, gurul s-a dovedit 
încă o dată a fi acel izvor infailibil de înţelepciune şi adevăr. 

Dar tâlcul acestei întâmplări nu este povestea în sine, ci tonul de 
admiraţie şi reverență cu care discipolul mi-a relatat-o. În mod clar, l-am 
numit în sinea mea „miracolul castravetelui”. Şi când mă gândesc la 
respectul cu care acel devot mi-a povestit acest episod, mi se pare 
potrivit. Mi l-a relatat ca pe un miracol minor, unul dintre multele pe 
care gurul, probabil, era capabil să le realizeze în fiecare zi. 

Prin urmare, aceasta este o poveste despre proiecţie şi despre 
pericolul proiecţiilor. Într-un fel, până la un anumit moment dat, nu ne 
putem abţine să nu facem proiecţii — dacă avem această înclinaţie, dacă 

suntem acest tip de personaj — asupra gurului şi învăţătorilor spirituali şi 
fiinţelor sfinte şi, poate, asupra sanyasinilor şi, poate, asupra lamaşilor 
tibetani. Îi privim prin filtrul proiecției. Nu-i putem vedea aşa cum sunt 
ei de fapt, pur şi simplu, nişte fiinţe umane ca şi noi. 

Iar aceste proiecţii, desigur, aduc cu ele şi pericole. Unul dintre 
pericole poate fi acela că, atunci când gurul ne priveşte cu ochi spirituali 
adânci şi umezi şi ne spune „Repetă mantra după mine: «Deschide-mi 
portofelul şi serveşte-te!»”, este foarte posibil să îi dăm guru-ului 
cardurile noastre bancare, banii şi chiar, în unele cazuri, chiar şi iubitele 
noastre. Acestea pot fi unele dintre necazurile pe care tind să ni le 
producă proiecţiile. 

Pe de altă parte, este foarte probabil ca într-o trezire — chiar şi într-o 
trezire de o fracțiune de secundă, când se percepe doar vacuitatea tuturor 
lucrurilor, dar încă nu şi plenitudinea tuturor lucrurilor - atunci este 
foarte probabil ca multe, dacă nu chiar toate proiecţiile noastre să 
dispară pur şi simplu. 

În unele privinţe, acest lucru poate părea destul de trist pentru 
personajul rămas, pentru că majoritatea ţinem foarte mult la poveştile 
noastre despre învățătorii spirituali, suntem chiar dependenţi de ele. Aşa 
că, într-un fel, putem regreta dispariţia acestor proiecţii, chiar dacă, două 
sau trei zile mai târziu, putem merge la cel mai apropiat centru de 
caritate cu o cutie enormă plină cu cărţile noastre spirituale şi cărți scrise 
de guru pentru a le dona. 

Da, într-un fel, poate fi destul de trist şi un şoc să nu ne mai lăsăm 
înşelaţi de proiecţiile noastre. Însă, în alt fel, este un pas inevitabil pe 
drumul spre libertate. Pentru că proiecţiile, cumva, ne înrobesc şi a te 
elibera de proiecţii este şi el un tip de libertate. 

Deşi nimeni nu poate face nimic în această privinţă, ca în cazul 
oricărui alt lucru — căci proiecţiile fie apar, fie nu apar în mod natural — 
totuşi, poate că avem un motiv de sărbătoare dacă nu ne vom mai lăsa 
înşelaţi de „miracolul castravetelui”.» 

9 iunie 2022 


Video: https://www.youtube.com/watch>v=-8J4-WAnNWOw 

Ce este nondualitatea (12) 


Ideea că ar exista în lume nişte fiinţe iluminate ne încurajează să facem 
nişte proiecţii psihologice care ne-ar putea determina "să ne pierdem relaţiile, 
banii şi chiar minţile”. Articolul citat în video face parte din cartea lui Richard 
Sylvester "Non-Duality Questions, Non-Duality Answers" ("Intrebări şi 
răspunsuri despre nondualitate”). 


Neprihânirea iluminaţilor 


Cu câţiva ani în urmă, un web-site despre non-dualitate, numit 
nondualitymagazine.org [n.tr. — în prezent desfiinţat], a invitat 
colaboratorii să scrie articole ca răspuns la o lungă serie de întrebări pe 
care le-au pus despre non-dualitate, în special, despre comportamentul 
unei persoane iluminate, un bărbat iluminat sau o femeie iluminată. 
Atunci mi s-a părut că acea invitaţie era o adevărată încurajare să facem 
proiecţii psihologice şi o încurajare a ideii că ar exista persoane 
iluminate. Aşa că, am decis să scriu un răspuns din acest unghi şi să le 
dau celor de la nondualitymagazine.org ceea ce li se cuvenea. Până la 
urmă, mi-au publicat articolul. 

Invitaţia consta, în parte, din numeroase întrebări adresate 
colaboratorilor care trimiteau articole, despre fiinţele iluminate şi alte 
chestiuni. Pentru răspunsul meu, am rezumat aceste nenumărate 
întrebări în câteva, pe care le voi citi imediat. Iar apoi vă voi citi articolul 
pe care l-am scris. 

Am rezumat întrebările lor în felul următor: Ce se întâmplă cu 
mintea la moarte? Există reîncarnare? Ar putea o persoană iluminată să 
se teamă de moarte sau de păianjeni? O persoană iluminată şi-ar da cu 
ruj pe buze sau şi-ar face operaţie de liposucţie? Cu alte cuvinte, ar mai 
avea acel tip de ego care să se preocupe cum arată şi cum este percepută 
de ceilalţi? Şi, în final: Ar putea o persoană iluminată să simtă furie sau 
anxietate sau să nu-şi asume răspunderea în privinţa ofertei sale? Cu alte 
cuvinte, ar putea o persoană iluminată să simtă în continuare emoţii 
neplăcute? Iar ultima parte a întrebării cred că era o mică critică la 
adresa diverselor website-uri despre nondualitate care apăruseră la acea 
vreme, cu câţiva ani în urmă, unde o parte a ofertei avea la sfârşit un mic 
dislaimer (clauză de absolvire de responsabilitate): “Nu sunt terapeut, nu 
sunt profesor, nu ofer niciun sfat, nu pot fi considerat responsabil din 
punct de vedere legal pentru orice se întâmplă ca urmare a citirii 
conţinutului din acest website.” 

Acum voi citi scurtul articolul pe care l-am trimis ca răspuns la 
invitaţia lor. 

«Presupunerea care stă la baza acestor întrebări este că ar putea 
exista o persoană iluminată — sau chiar mai rău, o Persoană Iluminată, 
cu majuscule — care ar putea avea nişte caracteristici prin care ar putea fi 
recunoscută ca atare. Aceste caracteristici ar putea include: 

- să ştie ce se întâmplă cu mintea la moarte şi dacă există renaştere, 

- să nu se teamă de moarte sau de păianjeni, 

- să nu se dea cu ruj şi să nu-şi facă liposucţie, 

- să nu-şi piardă cumpătul şi să nu fie niciodată îngrijorat, 

- şi, desigur, să nu declare că nu-şi asumă nicio răspundere pentru ce 
fac cititorii săi. 

Ar fi de ajuns să admitem ca valabile unele dintre aceste 
caracteristici şi deja am creat ideea de semizeu sau semizeiţă. Însă aş 
spune că, în general, bărbaţii-zei şi femeile-zeiţe sunt de rău augur. 
Probabil că aceştia ne vor antrena într-un dans vesel, în timpul căruia ne 
putem pierde relaţiile, banii şi chiar minţile. La fel cum fac unii iubiţi, 
adesea, ne frâng inimile. 

Dar un bărbat-zeu sau o femeie-zeiţă este doar o idee şi nu există o 
persoană iluminată sau o Persoană Iluminată, cu majuscule. De aceea 
putem respinge pe oricine care afirmă că se încadrează într-una din 
aceste categorii. „Iluminarea” este un cuvânt-capcană, pe care de obicei îl 
evit, dar cum nondualitymagazine.org a pus întrebările folosind acest 
termen, îl voi folosi şi eu. E revista voastră, cu regulile voastre. 

Iluminarea constă tocmai în perceperea directă a faptului că nu 
există nicio persoană. Deci nu au cum să existe „persoane iluminate”. Nu 
există niciun eu sau sine, deci însăşi căutarea non-sinelui este zadarnică. 
Căutăm să pierdem ceva ce nici nu avem, pentru că nimeni nu are un 
sine. 

Deşi nu există reguli în această privinţă, perceperea directă a 
Unităţii probabil că ne va face să recunoaştem că nu ştim absolut nimic. 
Întrebări precum: „Ce se întâmplă la moarte? Există reîncarnare şi 
karmă?” şi „Este o vanitate să mă dau cu ruj, iar dacă nu, ce nuanţă mi s- 
ar potrivi?” se dizolvă în această mare Necunoaştere. Mintea — 
pretinzând pentru o clipă că ar exista aşa ceva — pur şi simplu, îşi pierde 
interesul pentru nişte subiecte bazate doar pe speculaţii nefondate. Şi, în 
loc de a pune întrebări fără răspuns, poate apărea relaxarea. Nu există 
vreo metodă, dar dacă ar exista vreuna, aceea ar fi relaxarea. De aceea, 
recomandarea mea este, uneori: „Bea ceai şi mănâncă prăjituri”. 

Permiteţi-mi să închei cu un citat din Longchenpa: „Un nebun care 
se încrede în dogma sa este prins într-o capcană. Pierzându-se în intelect, 
nu reuşeşte să înțeleagă cu adevărat.” Iar traducătorul său, Keith 
Dauman, a adăugat: „Relaxarea este cheia către starea de Buddha, acum 
şi aici”.» 

12 iunie 2022 


Video: https://www.youtube.com/watch>v=uKgZ5a-v2Hw 

Ce este nondualitatea (13) 
Ce există? Ceea ce (aparent) se întâmplă. 


Există doar Asta! 


Există doar Asta. Doar Asta există, efectiv. Există doar Asta. Ce 
înseamnă Asta? Ce este Asta? Ei bine, Asta e orice apare. Am putea spune 
că Asta înseamnă orice experienţe care se ivesc. 

De exemplu: sunetul unei voci, senzaţia de presiune când stai pe 
scaun, forma şi culoarea tabloului din faţa mea, sunetul unei maşini care 
trece pe stradă. Poate că un gând apare, iar gândul ar putea fi despre 
orice. Gândul ar putea fi despre ce voi mânca la cină. Gândul ar putea fi 
despre non-dualitate: ce vrea să însemne „există doar Asta?”. Gândul ar 
putea fi despre ceva ce s-a întâmplat ieri, când am avut o conversaţie cu 
vecinul. 

Deci, cu alte cuvinte, „există doar Asta” înseamnă că există, pur şi 
simplu, orice fenomene care apar, orice se întâmplă. Asta poate include 
orice gând: orice gând despre un viitor imaginat, orice aparentă amintire 
despre trecut, orice gând despre ceea ce pare a fi prezentul, orice emoție, 
orice simţământ, orice senzaţie, absolut orice senzaţie. 

„Există doar Asta”, dar ce este Asta? Este orice experienţă care se 
întâmplă, orice experienţe care se produc. Iar dacă nu are loc nicio 
experienţă, atunci Asta este absenţa oricărei experienţe. 

Este o afirmaţie greu de înţeles, aceea că „există doar Asta”. Mintea 
chiar nu o poate pricepe. Şi nici n-are vreun rost ca mintea să încerce s-o 
priceapă. Şi totuşi, în trezirea nondualistă, Asta este, pur şi simplu, ceea 
ce se vede. Se vede că există, efectiv, doar ceea ce se întâmplă, orice 
experienţe se petrec, orice fenomene avem impresia că apar. 


26 iunie 2022 


Video: https://www.youtube.com/watch?v=GdgwO1da2sl 

Ce este nondualitatea (14) 


Când se percepe că sunetul şi liniştea sunt acelaşi lucru, că mişcarea şi 
neclintirea sunt acelaşi lucru, atunci locurile sunt la fel de speciale pretutindeni 
sau nicăieri. 


Oriunde este un loc la fel de sfânt 


Se spune uneori, în tentativa de a descrie percepţia non-duală — care 
oricum este o încercare de a descrie indescriptibilul — că tăcerea şi 
sunetul sunt acelaşi lucru, iar nemişcarea şi mişcarea sunt acelaşi lucru. 
Desigur, asta sună ca o contradicţie flagrantă sau, cel puţin, ca un 
paradox extrem. De fapt, nu-i niciunul dintre acestea, ci doar o încercare 
de a pune în cuvinte o percepţie, care, desigur, nu poate fi exprimată în 
cuvinte. 

Deci aceste două propoziţii sunt o încercare de a descrie ceea ce se 
percepe efectiv în trezirea non-duală, anume că există doar tăcere şi 
nemişcare, dar că ele se manifestă ca sunet şi mişcare. Deci, oricât de 
mult sunet şi mişcare ar fi, există întotdeauna şi tăcere şi nemişcare. 

Iar această percepţie demască ca fiind un nonsens ideea că eu, ca 
persoană, trebuie să caut liniştea şi nemişcarea în locuri speciale, pe care 
le-aş considera mai sfinte, pentru că e mai multă pace acolo, pentru că au 
mai multă linişte şi neclintire. Dezvăluie ca fiind o simplă poveste ideea 
că aş avea nevoie să merg într-un loc sfânt — să zicem, în India — pentru a 
găsi liniştea şi nemişcarea, când ele există pretutindeni de fapt. 

Astfel, e posibil să observ că, stând în cea mai aglomerată parte a 
celui mai aglomerat oraş, există acolo la fel de multă linişte şi nemişcare 
ca într-o mânăstire. Dacă stau în Piccadilly Circus din Londra, unde 
maşinile se învârt în jur şi pietonii trec grăbiţi pe lângă mine, acolo este 
la fel de linişte şi nemişcare precum în cea mai sfântă mânăstire din 
Japonia sau în cea mai sfântă cameră de meditaţie din India. 

Ram Tzu, pseudonimul lui Wayne Liquorman, scria că, atunci când 
suntem căutători, credem că iluminarea poate fi găsită doar într-un loc 
cu WC-ul în curte. Este un alt mod de a exprima ceea ce încerc să spun 
aici. Când suntem aspiranţi spirituali, avem tendinţa de a crede că o 
realizare specială poate fi găsită doar într-un loc foarte special. 

Cineva mi-a spus odată, pe un ton de maxim respect, că există un 
templu în Japonia unde se intonează rugăciuni neîntrerupt de 800 de 
ani, şi repet, omul îmi vorbea cu o atitudine de extremă admiraţie. Când 
apar poveşti de acest gen, se sugerează implicit, şi uneori explicit, că 

există locuri speciale, deosebit de sfinte, unde, prin urmare, putem fi 
atinşi de o graţie spirituală. 

În realitate, pretutindeni şi nicăieri este la fel de special, 
pretutindeni şi nicăieri este tăcere, pretutindeni şi nicăieri este 
nemişcare. Pretutindeni se revarsă iubirea necondiționată. 

Aşa că nu-i nevoie să căutăm o linişte specială, o nemişcare specială 
şi locuri sacre speciale, deşi, dacă ne simţim atraşi să facem asta, 
bineînţeles că nu-i greşit s-o facem. Şi dacă suntem atraşi s-o facem, 
poate foarte bine să se întâmple. 

Şi totuşi, se poate observa că, mergând prin cea mai aglomerată 
parte a celui mai aglomerat oraş sau, poate, conducând chiar pe cea mai 
aglomerată autostradă, există tot atâta linişte şi nemişcare cât ar putea fi 
oriunde. Pentru că numai ea există şi a existat vreodată, manifestându-se 
ca tot ceea ce, aparent, se petrece în lume. 

28 iunie 2022 


Video: https://www.youtube.com/watch?v=Mv7tC9uwmB4 

Ce este nondualitatea (15) 


Există multe diferite interpretări ale non-dualităţii, ceea ce dă naştere la 
numeroase controverse. Cineva a descris trei tipuri diferite de non-dualitate: 


AL] 


„advaita tradiţională”, „neo-advaita” şi „pseudo-advaita”. In acest episod al 
serialului „Ce este non-dualitatea?”. Richard descrie diferenţele dintre aceste 
„trei tipuri de Unime” şi, de asemenea, vă cere ajutorul pentru a-l lămuri ce ar 


putea fi aceea o „practică fără de practică”. Citatele sunt din cartea lui Richard 


„Non-Duality Questions, Non-Duality Answers”. 


Există trei feluri de Unime? 


Există o mulţime de controverse despre non-dualitate, aşa cum 
există o mulţime de controverse în legătură cu aproape orice, pentru că 
mintea noastră are tendinţa de a fi foarte combativă. S-a ajuns chiar la 
ideea că există trei tipuri de non-dualitate sau, dacă vreţi, trei tipuri de 
Unime. Cu ceva timp în urmă, cineva m-a contactat prin e-mail şi mi-a 
pus o întrebare despre acest subiect. Am să-i citesc întrebarea, ca o 
introducere la acest subiect. 

Iată întrebarea: «Într-o carte despre non-dualitate pe care am citit-o 
recent se spune că există Conştiinţa şi că putem deveni iluminaţi dacă 
devenim din ce în ce mai conştienţi de această Conştiinţă. Aceasta pare a 
fi metoda prescrisă de acel autor. Se pare că dumneavoastră vedeţi 
lucrurile altfel. Scrieţi că, pur şi simplu, nu există un cineva, nu există un 
sine. Mă simt atras foarte mult mesajul dumneavoastră că nu există o 
metodă şi nu există bine sau rău. Îmi mai place că spuneţi că, din punctul 
de vedere al stării de eliberare, totul este lipsit de semnificaţie şi fără 
scop. Sunteţi de acord că există diferite versiuni ale non-dualităţii pe 
piaţa spiritualităţii?» 

Da, desigur, există diferite versiuni despre non-dualitate, aşa cum 
există diferite versiuni ale creştinismului, islamului, budismului, 
marxismului, psihanalizei. Stă în natura minţii să creeze diviziuni în jurul 
oricărui lucru. Iar în privinţa non-dualităţii, putem să simplificăm 
chestiunea foarte mult, pentru că, dacă analizăm toate care se spun, le 
putem reduce la trei interpretări diferite ale non-dualităţii. 

Există un scriitor în acest domeniu, Dennis Waite, care a scris o 
carte în care a rezumat extrem de bine aceste trei tipuri de non-dualitate 
sau advaita. Desigur, orientarea lui Dennis şi a mea sunt în profund 
dezacord. Cu toate acestea, are meritul de a prezenta foarte clar care sunt 
argumentele fiecărei orientări non-dualiste. 

Ceea ce sugerează Dennis este că există ceva numit non-dualitate 
tradiţională sau advaita tradiţională, care aş spune că este strâns aliniată 
la ceea ce se consideră ca fiind spiritualitatea. Ideea principală în advaita 
tradiţională este că există un fel de ţel care trebuie atins — să-l numim 
iluminare sau eliberare sau o stare lipsită de eu. Şi că există o cale sau 
chiar mai multe căi prin care această stare poate fi atinsă. Deci există 
metode care ne vor ajuta pe această cale. Acesta ar fi primul fel de 
Unime. 

Pe cel de-al doilea tip de Unime, Dennis Waite îl numeşte neo- 
advaita. Pe scurt, neo-advaita sugerează că există un scop, deşi cuvântul 
nu este chiar adecvat. Dar există ceva ce am putea numi trezire — nu-mi 
vine să folosesc cuvântul iluminare. Deci am putea spune, poate, că există 
ceva numit eliberare, dar nu există nicio metodă prin care „noi” să putem 
ajunge la ea. Aici am putea adăuga că — cel puţin parţial, dacă nu chiar 
total — cauza este că, de fapt, problema suntem chiar „noi”. Tot ceea ce 
„noi” credem că facem pentru a ne elibera provine dintr-o senzaţie 
puternică de sine. Eliberarea poate fi percepută doar atunci când această 
senzaţie intensă de eu dispare, şi nu putem face nimic pentru a o 
provoca. 

Aşadar, acesta este al doilea tip de Unime sau de non-dualitate: 
există un fel de scop — dacă vreţi să-l consideraţi aşa — dar nu există nicio 
cale pentru a ajunge la el. Iar Dennis o denumeşte neo-advaita. 

Iar el mai sugerează — ceea ce este foarte adevărat, căci foarte mulţi 
oameni vorbesc în acest fel — că există un al treilea tip de non-dualitate 
sau de Unime, pe care Dennis îl numeşte pseudo-advaita. În pseudo- 
advaita, am putea spune că nu există nici scop — adică nu există nimic de 
realizat şi, prin urmare, evident — nici o cale către acel non-scop, cum s- 
ar zice. Am putea spune că în pseudo-advaita chestiunea se pune cam 
aşa: mă trezesc dimineaţă, îmi iau micul dejun şi, în acest timp, mă uit în 
jur şi eu sunt tot aici, iar micul dejun este tot acolo şi totul este normal, şi 
mă gândesc în sinea mea „O, da, sunt iluminat, dintotdeauna am fost 
iluminat sau eliberat” sau orice cuvânt aleg să-i dau această semnificaţie. 
9 

Ca să recapitulăm rapid, sper că nu sună prea complicat, Dennis 
sugerează următoarele interpretări ale advaitei: 

O advaita tradiţională, în care există un scop şi o cale pentru a 
ajunge la acel scop. 

Apoi, în neo-advaita, există un scop, dar nu şi o cale prin care să 
putem ajunge la acel scop. 

Şi mai există pseudo-advaita, unde nu există nici scop, nici cale, 
desigur, şi eu decid, pur şi simplu: „Ei bine, există iluminarea, iar eu am 
obținut-o”, orice ar însemna asta. 

Deci acestea explică unele dintre disputele — atât cele amiabile, cât şi 
cele uneori foarte serioase — care pot avea loc între diferiţi vorbitori şi 
scriitori care susţin interpretări diferite. 

Încă o observaţie. Am scris despre aceste interpretări într-una dintre 
cărțile mele şi am adăugat o notă relevantă. Aşa că voi încheia acest scurt 
videoclip de pe YouTube cu această notă. O Este o mică observaţie 
despre o carte peste care am dat. De fapt, însuşi autorul mi-a scris despre 
ea, întrebându-mă dacă aş putea scrie o recomandare sau o cronică 
pozitivă care să fie publicată împreună cu această carte, iar eu am refuzat 
foarte politicos. Iar motivul refuzului meu a fost că am citit descrierea pe 
care autorul o făcuse cărţii, unde afirma că „această carte respinge orice 
căi şi practici”, dar cu toate acestea, autorul promitea „instrucţiuni 
detaliate despre o practică fără de practică”. Nu am absolut nicio idee ce 
ar putea fi acea „practică fără de practică”. Mie îmi sună — şi mi-a sunat 
şi atunci când mi s-a cerut să-i dau recomandarea -— a totală gogomănie. 
O Şi, după cum spuneam, am refuzat politicos, deoarece nu am nici cea 
mai mică idee ce aş putea spune despre o „practică fără de practică” sau 
ce ar putea fi asta. 

Am putea spune că şi în cazul advaita, la fel ca în cazul tuturor 
religiilor, nu există limite pentru nebunia sofisticată pe care mintea 
noastră de maimuţă răutăcioasă o poate produce atunci când ne gândim 
la ea, când scriem despre ea, când vorbim despre ea şi când discutăm cu 
alţii despre ea. 

Mă opresc aici. Dacă vreunul dintre voi poate găsi vreo definiţie sau 
să descrie o „practică fără de practică” care să aibă sens pentru voi, v-aş fi 
foarte recunoscător. O puteţi pune la comentarii în acest videoclip şi, 
dacă voi considera că are sens — ceea ce trebuie să spun că este foarte 
puţin probabil — dar dacă voi crede că are logică, voi posta acel 
comentariu sub acest videoclip. 


Comentariul traducătorului: 


Iluminarea poate fi „corelată” cu o metodă spirituală, dar nu 
este „cauzată” de ea 
Cei care au urmat o cale şi apoi au ajuns la iluminare simțeau 
inconştient că ea se apropie şi — prin rezonanţă cu viitorul sau ca într-un 
fenomen de tip „magnet temporal” - au fost atraşi de învăţăturile 


Răzvan- Alexandru Petre — Traduceri spirituale 2022 pag. 260 


spirituale. Orice metodă sau tehnici ar fi aplicat, iluminarea tot urma să 
apară. Nu este meritul metodei sau perseverenţei lor pe acea cale, deşi 
aşa li se pare. Pur şi simplu, le era predestinat, iar ei doar au venit în 
întâmpinarea inevitabilului. Chiar dacă stăteau degeaba, tot s-ar fi 
iluminat, dar eul nu le dădea pace, simţea nevoia şi trebuia să acţioneze 
cumva. 

În viziunea mea filosofică, există două tipuri perpendiculare de 
cauzalitate. Primul, obiectiv, de la cauză la efect. Al doilea, subiectiv, de 
la scop la mijloc (care este iluzoriu, conform neo-advaita). Prin urmare, 
efectul iluminare are cu certitudine o cauză, dar care nu poate fi mijlocul 
propus de noi. 

Iar cauza este Divinul sau Absolutul. Unii, precum învățătorii 
spirituali, spun că Divinul este inteligent şi că are un plan, un scop cu noi. 
Alţii, precum neo-advaitinii, spun că Absolutul nu are minte, ci toate 
mişcările sale sunt oarecum „instinctive”, spontane. 

9 iulie 2022 


Video: https://www.youtube.com/watch?v=WU5CE8hL14A4 

Ce este nondualitatea (16) 


Cu o uimitoare simplitate şi claritate, Richard Sylvester desluşeşte 
misterul nondualităţii pe înţelesul oricui. Nicio persoană, nicio semnificaţie, 
niciun scop. Atunci de ce să ne mai vorbim despre ceva ce nu există? "Dar de 
ce n-am vorbi?!", răspunde Richard. 


Sfârşitul oricărui sens și scop 


Perceperea non-dualităţii aduce sfârşitul oricărui sens şi scop. 
Pentru că se recunoaşte faptul că nu există nimeni, nu există vreo 
persoană care să găsească vreo semnificaţie sau vreun scop. Nu există 
decât Asta, pur şi simplu, orice se întâmplă, orice apare. 

Însă când există o persoană, senzaţia de persoană, când există 
senzaţia de separare, problema este că Asta — simplitatea a orice se vede, 
orice se aude, orice se trăieşte direct — tinde să nu fie suficientă, pare să 
nu aducă destulă împlinire. Persoana, din cauza contracţiei şi separării 
resimţite, simte adesea că: „A, dar lipseşte ceva, ar trebui să mai fie ceva, 
trebuie să pot găsi ce mai este”. 

Una dintre modalităţile de a rezolva această aparentă problemă — o 
problemă ireală, deşi aparent reală — este să simţi că această experienţă, 
această viaţă, acest eu „ar trebui să aibă o semnificaţie, trebuie să aibă un 
scop”. Cu alte cuvinte, trebuie să conducă undeva. Sensul şi scopul sunt 
întotdeauna orientate spre viitor. Ele se referă întotdeauna la ceea ce încă 
nu este, dar ar putea fi într-o bună zi. 

Aşadar, deşi acum mă simt izolat ca persoană, ca individ separat, 
deşi această condiţie nu e prea satisfăcătoare, totuşi, într-o bună zi, poate 
că totul va deveni sfânt sau totul va deveni foarte clar sau va fi dezvăluit 
un mare secret. Şi astfel, pot să-mi îndrept gândurile şi emoţiile mele de 
nemulţumire spre un viitor posibil — un viitor care, desigur, nu vine 
niciodată. 

Iar poveştile despre sens şi scop pot avea un aspect metafizic, pot fi 
religioase, pot fi spirituale, pot fi poveşti despre o posibilă mântuire în 
viitor, poate, prin supunerea mea faţă de un Dumnezeu Creator sau, 
poate, datorită dezvoltării mele spirituale tot mai mari, voi atinge acea 
stare magică cunoscută sub numele de „iluminare personală”. 

De asemenea, poveştile despre sens şi scop pot fi pur lumeşti, legate 
de intenţia sau speranţa mea de a crea o lume mai bună în viitor, poate, 
luptând pentru o lume mai dreaptă sau muncind hotărât pentru o lume 
mai bună. 

Într-un fel, scopul chiar nu are importanţă. Cu adevărat important 
este că mi se pare că există un scop viitor spre care mă îndrept. El 
justifică cumva de ce simt această separare şi condiţia aparent 
nesatisfăcătoare a vieţii mele din acest moment. 

Însă, unul dintre cele mai mari şocuri pe care le poţi avea — chiar şi 
numai într-o fracțiune de secundă de Trezire — este atunci când înţelegi 
brusc că nimic din toate astea nu se aplică, că nu există nicio semnificaţie 
şi niciun scop şi că nu există nicio persoană separată care ar putea atinge 
un anumit ţel în viitor. Pentru că tot ce există este Asta, nu există decât 
ceea ce apare chiar acum. Nu există decât aceste experienţe sau 
fenomene, sunetele, mirosurile, priveliştea a orice, aparent, „eu” pot 
vedea. Nu există decât această prezenţă directă şi imediată. Iar odată cu 
această apercepţie, ideea că ar putea exista vreun scop sau sens orientat 
spre viitor în viaţa acestui aparent eu din această aparentă lume, ideea 
asta se destramă, se prăbuşeşte, se evaporă. 

Uneori, în timpul Trezirii, se poate declanşa râsul. Acest râs poate 
avea cauze diferite. Iar unul din motive este înţelegerea bruscă a faptului 
că poveştile care mi-au susţinut viaţa până în acel moment se revelează a 
fi doar nişte baliverne. Toată devoţiunea mea, poate, faţă de un 
Dumnezeu Creator exterior sau faţă de un guru care îmi va oferi 
mântuirea sau, poate, dedicarea mea pentru munca de îndreptare a 
karmei din multele mele vieţi anterioare şi orientarea karmei mele într-o 
direcţie pozitivă pentru multe — ori, dacă sunt norocos — pentru mai 
puţine vieţi viitoare, deci orice aş fi crezut, indiferent dacă avea un scop 
metafizic sau nu, ei bine, înțelegând adevărul, recunoscând brusc că ceea 
ce am luat foarte în serios este, de fapt, doar o fabulă, o naraţiune, o 
poveste — revelaţia asta îmi poate provoca o criză de râs sau măcar un 
zâmbet ironic. 

Aşadar, Asta pune capăt oricărei semnificaţii. Este sfârşitul oricărui 
scop. Este sfârşitul poveştilor orientate spre viitor. Este sfârşitul 
speranţei în orice fel de mântuire metafizică. Iar, în schimb, rămâi captiv 
în ceea ce există de fapt, în Asta, în orice apare în realitate. Şi observi 
faptul că, în acest Întreg plin, nu mai este nevoie de nicio poveste despre 
o presupusă existenţă viitoare. 

1 august 2022 


Link-ul: https://www.youtube.com/watch?v=B0_fEG34Hy0 

Ce este nondualitatea (17) 
Richard Sylvester, despre schimbarea ce poate apare după iluminare. 


Nondualitatea ne poate însingura 


Fără îndoială că perceperea non-dualităţii, fie şi doar într-o fracțiune 
de secundă de trezire, sau simplul entuziasm pe care-l simţim pentru 
non-dualitate la nivel mental şi emoţional, fără a înţelege prea bine 
despre ce-i vorba, ne poate produce un sentiment de izolare de familie, 
prieteni şi cunoscuţi. Acest sentiment de izolare este un fel de 
însingurare, deşi există un paradox aici, deoarece chiar şi numai o 
fracțiune de secundă de trezire poate pune capăt fostelor sentimente 
reale de singurătate. Poate ar fi mai exact să spunem că, atunci când 
suntem cuprinşi de non-dualitate, în noi poate apare o senzaţie de 
înstrăinare între noi şi familie sau prieteni. 

Şi există câteva motive pentru acest lucru. Cel mai evident, atunci 
când ne cuprinde nondualitatea — mi-e greu să descriu altfel acest 
fenomen -— dar chiar şi când simţim doar un profund interes crescând 
pentru non-dualitate şi, mai ales, dacă deja a avut loc o trezire, atunci ne- 
am putea pierde interesul pentru tot felul de lucruri de care eram 
interesaţi sau chiar pasionaţi înainte. Ne putem pierde interesul pentru 
lucruri care, înainte de aceasta, ne defineau ca persoană şi, poate, creau 
legături profunde cu familia sau cu prietenii, cu iubiții, cu partenerii. 

Aş putea da câteva exemple simple. Poate că participam la unele 
credinţe şi ceremonii religioase împreună cu cei apropiaţi şi dragi sau cu 
un grup de prieteni. Poate că împărtăşeam cu ei acelaşi entuziasm pentru 
o anumită cale spirituală, pentru un anumit guru. Poate împărtăşeam 
acelaşi entuziasm în practicarea tehnicilor de meditaţie. Poate că, o dată 
pe lună, ne adunam un grup de prieteni pentru a sta liniştiţi şi a asculta 
sunetele bolurilor tibetane. 

Nu înseamnă că vreunul dintre aceste lucruri trebuie neapărat să 
dispară atunci când este percepută non-dualitatea sau când suntem 
cuprinşi de entuziasm pentru non-dualitate. Putem foarte bine să ne 
bucurăm în continuare de meditaţia pe sunetele bolurile tibetane, de 
practica noastră de yoga sau tai-chi, şi de orice altceva. Însă problema 
este că, deşi ne putem bucura şi acum de aceste practici, ca şi de multe 
alte lucruri, probabil că ne va fi imposibil să le mai luăm în serios. 
Probabil că le vom simţi ca pe nişte, îmi vine în minte cuvântul, distracţii, 
nişte activităţi relaxante. 


Răzvan- Alexandru Petre — Traduceri spirituale 2022 pag. 264 


Or, dacă avem în jurul nostru un grup de oameni cu care, poate de 
mulţi ani, împărtăşim pasiunea şi credinţa în importanţa acestor lucruri 
— poate o credinţă comună într-o anumită viziune religioasă sau 
metafizică despre viaţă, de exemplu, poate că suntem într-un grup de 
prieteni care cred cu pasiune în sângele mielului, Isus Cristos, pentru a 
primi mântuirea -— atunci perceperea nondualităţii poate căsca brusc o 
prăpastie uriaşă de semnificaţii, interpretări şi interes între noi şi 
oamenii pe care poate că îi iubim, de care ne simţim foarte apropiaţi, dar 
nu mai putem vedea niciun sens în poveştile după care îşi conduc traiul. 

Astfel, ne putem simţi înstrăinaţi de prietenii şi familia noastră. Şi ei, 
la rândul lor, se pot simţi înstrăinaţi de noi, se pot îngrijora foarte mult în 
privința noastră. 

Dacă familia sau prietenii noştri au o mentalitate pragmatică, pot 
avea impresia că trecem printr-o cădere nervoasă şi să ne recomande 
ajutorul terapeutic sau chiar psihiatric. Probabil că va fi cel mai bine să 
evităm această presiune din partea familiei sau prietenilor noştri. 

Dacă familia sau prietenii noştri sunt dedicați unei poveşti 
religioase, o poveste despre impactul profund pe care-l avem pentru 
scopul universului, ei pot simţi că ne-am pierdut credinţa, ne-am pierdut 
convingerile, ne-am pierdut calea şi pot simţi că este foarte important să 
ne readucă cumva pe ceea ce ei consideră a fi drumul cel drept. Ne-am 
putea pomeni că au invitat acasă vicarul local sau swami-ul local sau 
guru-ul local sau yoghinul local — chipurile, „doar pentru o mică 
conversaţie plăcută la o ceaşcă de ceai” O) — ca să ne descoasă şi să afle ce 
suferinţă teribilă ne-a lovit. 

Deci există multe motive pentru care o deschidere bruscă sau chiar 
treptată către conştientizarea golului-plin al tuturor lucrurilor şi 
inexistența „persoanei” — căci, într-adevăr, trecutul şi vicarul şi 
vindecarea, toate acestea par brusc să nu mai aibă importanţă — poate să 
ne creeze dificultăţi, mai ales dacă este vorba de iubitul, partenerul, soţia 
sau soţul, cu care împărtăşeam o anumită credinţă profundă, dar acum 
simţim că ea nu mai face parte din lipiciul care ne ţine legaţi. 

Sunt deseori contactat de oameni care trec exact prin acest fenomen, 
acest sentiment de pierdere a legăturii cu persoanele apropiate, care se 
simt tulburaţi de acest lucru şi totuşi nu pot face nimic. În fond şi la urma 
urmei, dacă am văzut lipsa de sens a poveştilor religiei, a guru-şilor 
spirituali, a trecutului spiritual, atunci nu mai putem fi iluzionaţi şi 
devine imposibil fie să regăsim vreo semnificaţie în aceste poveşti, fie să 
ne prefacem că mai găsim vreo semnificaţie în aceste poveşti, doar 

pentru a calma neliniştile prietenilor sau ale vicarului local sau ale 
persoanei care este interesată de noi. 

Desigur, nu fac aceste videoclipuri pentru a aduce alinare cuiva — cu 
adevărat, nu există nimic în non-dualitate care ne-am putea imagina că 
ar aduce vreo mângâiere cuiva O — dar pe de altă parte, ştiu bine că 
aceasta este o experiență comună, pe care am avut-o şi eu şi care mi-a 
fost prezentată de foarte mulţi oameni de-a lungul anilor în e-mailuri, la 
telefon şi faţă în faţă. 

Deci, deşi cuvintele mele nu au menirea să consoleze pe cineva, pe 
de altă parte, este bine de ştiut că, dacă treceţi prin aşa ceva, nu sunteţi 
singuri. O) Pur şi simplu, este unul dintre fenomenele care apar, căci 
perceperea non-dualităţii sau simplul fapt de a fi cuprins de entuziasm 
pentru non-dualitate poate produce o majoră reorientare a celui care 
pare a fi o persoană, dar nu este cu adevărat o persoană. 

Aşa că, dacă vi s-a întâmplat sau vi se întâmplă acest fenomen, vă 
doresc tot binele şi, dacă aveţi ocazia să petreceţi ceva timp împreună sau 
să comunicaţi cu alte persoane care împărtăşesc acelaşi entuziasm pentru 
non-dualitate, vă garantez că ar fi un lucru foarte, foarte sănătos. 


7 august 2022 


Video: https://www.youtube.com/watch?v=JdOiR2UbdSk 

Ce este nondualitatea (18) 
Richard Sylvester spune că, orice ai face, nu eşti tu făptuitorul. 


Esenţa non-dualităţii este că nu există un sine 


Foarte multe s-au scris şi vorbit despre non-dualitate. Şi trebuie să 
ridic mâna şi să recunosc că şi eu sunt vinovat de adăugarea multor 
cuvinte vorbite şi scrise la imensul munte de cuvinte despre non- 
dualitate. Dar, în esenţă, ceea ce spunem aici şi ceea ce scriem în alte 
locuri este cu totul şi cu totul foarte simplu. Şi poate fi rezumat în câteva 
cuvinte. 

Esenţa non-dualităţii este că nu există un sine. Nu există un eu. Dacă 
percepţia non-duală înseamnă ceva, înseamnă să percepi sau să observi 
că nu există un eu. Dacă acele cuvinte dificile şi oarecum înşelătoare 
precum „iluminare, eliberare, trezire” înseamnă ceva, atunci, repet, 
miezul acestora este că nu există un sine. E o simplitate absolută în acest 
mesaj. Este cu totul şi cu totul extrem de simplu. Este vorba doar de 
observarea faptului că nu există niciun eu. Aceasta este non-dualitatea. 

Dar apare, desigur, o problemă. Iar problema este că, deoarece nu 
există un sine, acest adevăr nu poate fi observat de nimeni. O Am putea 
spune că, deoarece nu există niciun sine, „noi” nu putem observa acest 
lucru, din cauză că „noi” nu existăm. Ideea este că nu există nimeni aici 
(Richard) şi nu există nimeni acolo (ascultătorul) care să observe că el nu 
există, că sinele său este inexistent. 

Sună ca un paradox teribil. Este chinuitor pentru minte. De fapt, 
mintea poate fi complet zăpăcită. Poate rămâne năucă ani de zile. 

Deci ceea ce se spune aici — care poate suna iremediabil de 
paradoxal, chiar contradictoriu, dar vă garantez că nu-i aşa — este că nu 
există un sine. Şi acest lucru poate fi perceput, dar nu de către „mine”. Nu 
a fost perceput de „eu”, nu poate fi perceput de „tine”, nu va fi perceput 
de „voi”. Cu toate acestea, senzaţia că există cineva care stă aici şi caută 
non-dualitatea, eliberarea, trezirea, iluminarea, sau oricum vrem să-i 
spunem, senzaţia că există cineva aici care o caută şi, poate, că există 
cineva acolo — n-am cum să nu presupun asta — care caută non- 
dualitatea, această senzaţie poate, pur şi simplu, să dispară. Şi dacă acea 
senzaţie dispare, atunci ce rămâne? Atunci ce este acolo? 

Dacă acea senzaţie dispare, atunci ceea ce rămâne este, pur şi 
simplu, orice se întâmplă, tot ceea ce există, pur şi simplu, tot ceea ce 
apare în Unime, tot ceea ce se iveşte în Vacuitate. Iar tot ceea ce apare în 

Vacuitate nu conţine un sine, nu va conţine un sine, nu poate conţine un 
sine. Pentru că sinele nu există. 

Aşadar, dacă ne simţim confuzi în privinţa non-dualităţii, O derutaţi 
de toate lucrurile care se spun şi de limbajul specific şi de neînțelegerile 
dintre diferiţi vorbitori şi de disputa dacă poate exista sau nu o cale şi 
practici nondualiste, într-un fel, toate acestea pot fi lăsate deoparte, căci 
totul este minunat de irelevant, este glorioasa minte de maimuţă care îşi 
face lucrarea ei de a ne ameţi cu confuzii atractive — mintea de maimuţă 
care nici măcar nu există, dar care pare, totuşi, să existe. 

Putem uita de toate astea. Aici vorbim despre ceva atât de minunat şi 
de şocant şi de absolut de simplu. Sfidează orice logică, sfidează 
experienţa personală — mai bine zis, ceea ce pare a fi experienţa „mea 
personală”, pentru că, de fapt, nu există aşa ceva. Sfidează bunul simţ, 
sfidează experienţa de zi cu zi, sfidează toate astea. 

Şi totuşi, atunci când este perceput, este totalmente inevitabil şi 
absolut incontestabil: nu există vreun sine. 

Dar dacă nu aveţi suficienta înţelepciune de a nu vă lăsa atraşi într-o 
conversaţie sau chiar o dispută într-un pub, bar sau cafenea, ştiţi voi, cu 
nişte prieteni sau chiar, Doamne fereşte, cu un străin care vrea să ştie 
care-i treaba cu non-dualitatea asta în care v-aţi băgat, probabil că cel 
mai bine ar fi să evitaţi acest tip de discuţii, dacă se poate. Dar dacă nu le 
puteţi evita absolut deloc şi vreţi să limitați explicaţiile la nivelul cel mai 
simplu, căci nu-i o idee bună să intraţi în complexităţi, atunci menţionaţi 
că puteţi să le oferiţi doar această sumară descriere: Ce este 
nondualitatea? Este percepţia faptului că nu există un sine. lar dacă 
sunteţi norocoşi, fraza asta ar trebui să încheie definitiv discuţia O şi 
toată lumea să continue apoi să-şi bea fericită berea şi să vorbească 
despre politică, fotbal şi religie sau orice altceva este pe ordinea de zi. 

Mă opresc aici. Acesta este un mesaj extrem de simplu, în ciuda 
numeroaselor complexităţi care par să fie agăţate de el. Dacă trezirea 
înseamnă ceva, dacă eliberarea înseamnă ceva, dacă percepţia non- 
dualității înseamnă ceva, este percepţia, înţelegerea, recunoaşterea 
directă a faptului că nu există un „eu”. 

Vă las cu asta, în timp ce mă chinui să găsesc butonul de oprire al 
acestei înregistrări. 

14 august 2022 


Video: https://www.youtube.com/watch?v=xp7eMInDBbE 

Ce este nondualitatea (19) 


Richard Sylvester esenţializează mii de ore de discuţii despre 
nondualitate în 3 minute. 


Fundamentele non-dualităţii în şapte propoziţii 


În acest foarte scurt videoclip voi încerca să descriu fundamentele 
absolute ale non-dualităţii în şapte propoziţii distincte. 

Numărul unu. Asta este deja totul. Asta este deja ceea ce căutăm. 

Numărul doi. Ceea ce este, este şi ceea ce nu este, nu este. Ceea ce 
există, există şi ceea ce nu există, nu există. 

Numărul trei. Nu există timp sau spaţiu. Nu există decât veşnica 
Asta, adică orice aparent se iveşte, orice aparent se întâmplă. 

Numărul patru. În Asta, apare un vis despre timp şi spaţiu şi, de 
asemenea, un personaj care aparent locuieşte în acel timp şi spaţiu şi 
pare să trăiască în separare, separare de tot şi de toate. 

Numărul cinci. Poate apărea convingerea că personajul din vis 
deţine nişte daruri preţioase, cunoscute sub numele de alegere liberă şi 
acţiune liberă, iar prin exercitarea acestor daruri preţioase, personajul 
poate crea ceva numit „viaţa mea”. 

Numărul şase. Acest personaj visat care, aparent, s-a ivit nu are cum 
să nu se lase amăgit de vis, tocmai pentru că este un personaj în vis. 

În sfârşit, numărul şapte. Şi totuşi, cu toate acestea, personajul din 
vis poate dispărea spontan şi atunci toate acestea se pot revela, pot fi 
percepute aşa cum sunt în realitate, dar de către nimeni. Uneori, acest 
fenomen este cunoscut sub numele de trezire. 

25 august 2022 


Video: https://www.youtube.com/watch >v=J5W5iEkc3Pw 

Ce este nondualitatea (20) 


Richard Sylvester ne şochează cu un slogan paradoxal, dar pe deplin 
justificat în cazul nondualităţii. 


Dacă nu ești confuz, înseamnă că nu ești atent 


Există o zicală care spune aşa: „Dacă nu eşti măcar puţin trist, 
înseamnă că nu eşti atent la ce se petrece în lume”. Ei bine, pentru 
intenţiile noastre, vreau s-o schimb puţin şi, în contextul non-dualităţii, 
voi spune astfel: „Dacă nu eşti confuz, înseamnă că nu eşti atent”. 

De fapt, ceea ce încerc să subliniez aici este totala imposibilitate de a 
vă dumiri ce este non-dualitatea sau, dacă vreţi, de a înţelege non- 
dualitatea. Am putea spune despre cineva care a studiat şi cercetat mult 
că „înţelege” non-dualitatea, în sensul că a acumulat o mulţime de 
cunoştinţe despre ea. Dar asta nu înseamnă că chiar a desluşit non- 
dualitatea. Non-dualitatea nu poate fi înţeleasă de minte. Nu poate fi 
cunoscută de minte. O Aşa că, dacă credem că am înţeles Asta, cu 
siguranţă că nu am fost atenţi. 

Există câteva motive pentru care non-dualitatea nu poate fi 
înţeleasă. Unul dintre ele este, pur şi simplu, natura cuvintelor. Tot ceea 
ce avem la dispoziţie fie pentru a comunica despre Asta cu alţi oameni, 
fie pentru a ne gândi la Asta, a ne lămuri în mintea noastră, tot ceea ce 
avem la dispoziţie sunt doar cuvinte, concepte alcătuite din cuvinte. Iar 
problema cu cuvintele este că ele pot descrie numai aspecte ale dualității. 

Cuvântul „împărtăşire” descrie un aspect al dualității. Cuvântul 
„existenţialism” descrie un aspect al dualității. Chiar şi cuvântul 
„nondualitate” descrie un aspect al dualității, pentru că descrie un gând, 
un concept, un „lucru”, dacă vreţi — pentru că doar atât pot face 
cuvintele. Şi, desigur, este un truism, după cum ştim cu toţii, cuvântul 
„pisică” nu este o pisică, O expresia „ceaşcă de ceai” nu este o ceaşcă de 
ceai, nu o putem bea, iar cuvântul sau expresia „nondualitate” nu este 
non-dualitatea. Cuvintele ne induc în eroare permanent şi inevitabil. Ele 
sugerează în mod continuu şi inevitabil, de exemplu, că „lucrurile” există 
şi că pot fi împachetate sub formă de idei, deci şi că Asta poate fi 
împărţită şi divizată şi definită şi categorisită. 

Non-dualitatea nu se pretează la niciuna dintre aceste abordări. Deci 
cuvintele sunt veşnic înşelătoare, ne înşală chiar şi atunci când vine 
vorba de lucrurile foarte obişnuite. Dar, cu toate acestea, cuvintele sunt 

extrem de utile, O ele sunt, la urma urmei, tot ceea ce avem la dispoziţie 
pentru a comunica idei, gânduri, imagini mentale. 

Prin urmare, să nu desconsiderăm cuvintele, dar în acelaşi timp să le 
recunoaştem limitările foarte drastice. Este imposibil să transmiţi în 
cuvinte chiar şi o experienţă foarte simplă cum ar fi, de exemplu, cum 
simt eu căldura soarelui, senzaţia de căldură a soarelui care îmi 
luminează faţa. Cu cât mai imposibil devine când vorbim despre non- 
dualitate. 

Un alt motiv pentru care putem spune că „dacă nu eşti confuz, 
înseamnă că nu eşti atent” atunci când vine vorba de non-dualitate, este 
că, lăsând la o parte dificultatea de a pune Asta în cuvinte, oricum, 
nimeni nu înţelege non-dualitatea. Chiar vreau să accentuez: nimeni nu 
înțelege non-dualitatea. Nici căutătorul care asistă la o întâlnire despre 
nondualitate, nici căutătorul care citeşte o carte pe acest subiect, nici 
autorul care a scris cartea, nici vorbitorul care stă în faţa ascultătorilor, 
nimeni. Nimeni, indiferent de cât de mare i-ar fi pălăria de guru O şi de 
cât de lungă i-ar fi barba de guru şi oricât de multe ghirlande de flori ar 
avea la gât, nimeni nu înţelege non-dualitatea. 

Cum este posibil să spun aşa ceva? Este absolut normal să o spun. 
Este posibil, pentru că non-dualitatea nu se pretează la vreo înţelegere. 
Înțelegerea ţine de minte. Repet, înţelegerea aparţine gândirii. 
Înțelegerea aparţine, repet, în parte, lumii limbajului şi cuvintelor. Non- 
dualitatea nu poate fi înţeleasă. Însă conceptele despre non-dualitate pot 
fi înţelese. Descrierea unei experienţe pe care cineva a avut-o la 
perceperea non-dualităţii poate fi înţeleasă, până la un punct. Dar non- 
dualitatea nu poate fi înţeleasă. 

Non-dualitatea, aşa cum am spus de multe ori şi cum au spus-o şi 
alţii, non-dualitatea fie este percepută, fie nu este percepută. Iar când 
este percepută, în niciun caz nu este percepută de „mine” şi nu este 
percepută de „tine”. „Eu” şi „tu” suntem, cum s-ar spune, pe vecie 
împiedicaţi de a percepe non-dualitatea. Poate că sună cam tragic: „O, 
nu, iată că cineva este exclus pentru totdeauna de la bucuria 
nondualităţii!”. O Nu, nu asta spunem aici. 

Motivul pentru care „eu” şi „tu” nu putem percepe niciodată 
nondualitatea este acela că nici „eu” şi nici „tu” nu există. În momentul 
perceperii non-dualităţii, nu de către cineva, nu de către un „eu” şi nu de 
către un „tu”, se poate recunoaşte — aş spune chiar că se va recunoaşte 
aproape cu certitudine — că „eu” nu exist, „tu” nu exişti, „noi” nu existăm. 
Aşa că nu ar trebui să fim neliniştiţi sau trişti când auzim pe vreun 
vorbitor spunând: „Tu nu vei percepe niciodată non-dualitatea”. Aceasta 


Răzvan- Alexandru Petre — Traduceri spirituale 2022 pag. 271 


nu este o sentinţă. Ci este o expresie, n-aş zice neapărat de speranţă, ci 
expresia posibilităţii ca atunci când „tu”, cel ce crezi că eşti, dispare, 
atunci să se dezvăluie şi non-dualitatea. 

Se dezvăluie, dar nu este niciodată înţeleasă. Iar dacă cel care mă 
ascultă acum simte că a înţeles-o sau crede că este posibil să o înţeleagă, 
nu-i mai mult decât un sentiment, un gând că acest ceva ar putea fi 
înțeles — lucru absolut zadarnic şi inutil. Nu contează deloc dacă 
cuvintele şi frazele despre non-dualitate sunt înţelese sau nu. O voi 
repeta, căci vreau să subliniez asta. Nu contează deloc dacă cuvintele şi 
frazele despre non-dualitate sunt pricepute. Cui îi pasă dacă cuvintele şi 
frazele şi ideile despre non-dualitate sunt înţelese?! Ar fi doar un alt 
ornament pe raftul înţelegerii. La ce bun?! N-are niciun rost, nu 
înseamnă nimic. 

Nicio atitudine pe care aş avea-o „eu” faţă de Asta — faţă de non- 
dualitate şi această aparenţă -— nu are vreo utilitate. Şi totuşi, totuşi — 
merită spus întreit — totuşi, Asta, non-dualitatea — în lipsa altui cuvânt 
mai bun, pentru că „non-dualitate” nu este un cuvânt potrivit, dar nu 
există altul mai adecvat — Asta, non-dualitatea, se poate dezvălui, dar nu 
„mie”, nu „ţie”, nu „nouă”. Însă chiar şi atunci când se va dezvălui, 
confuzia noastră poate rămâne, confuzia poate chiar să crească, cine ştie. 
Nu contează. Aici nu este vorba despre a fi sau nu confuz, nu este vorba 
despre a fi sau nu fericit, nu este vorba despre faptul că „eu” sau „tu” am 
realiza ceva în vreun fel. 

Dacă non-dualitatea se dezvăluie, atunci se dezvăluie, şi gata. Ce 
frumoasă tautologie pentru a termina acest scurt episod! 

Aşadar, voi repeta cu ceea ce am început: dacă nu eşti confuz, 
înseamnă că nu eşti atent. Iar dacă eşti confuz, ei bine, chiar nu ştiu ce să 
spun, (O dar aş spune totuşi: dacă eşti confuz, atunci poate că ai un motiv 
de sărbătoare. Pentru că, deşi nu te poţi apropia de nondualitate, poate 
că, în mijlocul acestei confuzii, eşti un pic mai aproape de ea. Da, sunt 
foarte conştient de paradoxul sau chiar flagranta contradicţie a ceea ce 
tocmai am spus. O Dar, din nou, simt nevoia să spun că, dacă asculţi sau 
citeşti ceva despre non-dualitate şi nu începi să detectezi destul de repede 
paradoxuri şi, probabil, chiar contradicții, atunci probabil că citeşti sau 
asculţi ceva care nu merită cu adevărat. 9 

Aşadar, voi concluziona, ba nu, nu voi trage nicio concluzie, ci mă 
limitez la asta: Dacă nu sunteţi confuzi, înseamnă că nu aţi fost atenţi. 

Sper că v-a plăcut acest episod şi că vă veţi bucura pe deplin de 
confuzie. 8 septembrie 2022 


Video: https://www.youtube.com/watch?v=BtnAyjFDMhQ 

Ce este nondualitatea (21) 


Richard Sylvester ne vorbeşte despre pretenţia pe care o au unii de la 
nondualitate. 


„Dacă Asta-i tot, n-ar trebui să fie ceva mai bine?!" 


Uneori, în cadrul întâlnirilor, mi se pun unele întrebări care mi se 
pare că au la bază o altă întrebare. Iar întrebarea fundamentală pe care o 
depistez este un fel de plângere, care sună cam aşa: «Dacă Asta-i tot, 
dacă Asta este tot-ce-există şi nu există altceva, atunci n-ar trebui oare să 
fie mai bine decât este?!». Deci se presupune că perceperea nondualităţii 
ar trebui să ne îmbunătăţească viaţa. 

Dar ceea ce spun eu este că nondualitatea nu înseamnă că trebuie să 
îmi facă „mie” viaţa mai bună sau să îţi facă „ţie” viaţa mai bună. Ea este 
acea percepţie că nu există un cineva care să aibă o viaţă, „eu” nu am o 
viaţă şi nici „tu” nu ai o viaţă. Viaţa se desfăşoară, pur şi simplu, şi se 
desfăşoară întotdeauna şi inevitabil exact aşa cum o face — uneori mai 
bine, alteori mai rău, am putea zice. Deci viaţa se desfăşoară exact aşa 
cum se desfăşoară, fie că „noi”, „eu”, „tu” vrem sau nu vrem. 

Prin urmare, aici nu se promite nimic, în orice comunicare autentică 
despre non-dualitate nu există nicio promisiune specială. Aceasta nu este 
o cale pentru ca cineva să dobândească o viaţă mai bună. Ci este vorba 
despre recunoaşterea faptului că nu există vreun cineva care să aibă o 
viaţă a sa, dacă vreţi, nimeni nu-şi deţine viaţa. 

Ramana Maharshi spunea aşa: «Dacă ţi-a intrat capul în gura 
tigrului, atunci nu mai există scăpare». Am putea parafraza această 
afirmaţie astfel: „Dacă nondualitatea te prinde, dacă te captivează 
entuziasmul pentru nondualitate, dacă capeţi dependenţă pentru 
nondualitate — iar dacă ţi s-a întâmplat deja, vei înţelege ceea ce spun — 
atunci nu există nici o posibilitate de a o evita. Dacă eşti pasionat de 
nondualitate, atunci asta se va întâmpla. 

Aşa că, repet, nu înseamnă că acest lucru îţi va face viața mai bună 
sau că îţi va face viaţa mai rea — din fericire, nu-i vorba nici despre asta 
din urmă. O Viaţa este imprevizibilă, viaţa este imprevizibilă, indiferent 
dacă nondualitatea a fost sau nu a fost percepută. Cum spuneam, este 
vorba despre perceperea faptului că nu există vreun cineva care să posede 
o viaţă, care să aibă viaţa lui personală. 

Prin urmare, dacă te-a prins tigrul nondualităţii, te va târî spre 
nondualitate, indiferent de orice ai dori tu. O lar dacă tigrul 

nondualităţii nu a pus stăpânire pe tine, probabil că oricum nu vei privi 
acest videoclip, va fi o chestiune irelevantă pentru tine. 
Cam atât, deocamdată. Un alt episod va veni la timpul său. 


22 septembrie 2022 


Video: https://www.youtube.com/watch?v=hOzr uHtFul 

Ce este nondualitatea (22) 


Richard Sylvester recunoaşte că şi nondualismul este tot o poveste, dar 
nu oricare, ci "muma tuturor poveştilor”. 


Este Nondualitatea doar o poveste? 


Pe măsură ce creştem mari, ni se umple capul cu poveşti. Pot fi 
poveşti religioase, poveşti despre semnificaţia şi scopul vieţii, poveşti 
despre politică, poveşti despre ce înseamnă să fii o fiinţă umană şi cum ar 
trebui să ne comportăm ca atare. Multe dintre aceste poveşti sunt pline 
de semnificaţii, care ni se oferă în speranţa că le vom urma pentru tot 
restul vieţii. Deseori, suntem fascinaţi de aceste sensuri, le urmăm, fac 
parte din condiţia noastră umană. Uneori, denumesc fiinţele umane 
drept „rachete balistice căutătoare de sensuri”. E de ajuns să ni se 
prezinte un sens, iar noi adulmecăm aerul, devenim interesaţi şi plecăm 
imediat după el. Şi poate chiar ne ataşăm de acel sens, oricare ar fi el, un 
sens religios, un sens spiritual, un sens despre progres. Ne putem ataşa 
de acel sens pentru întreaga noastră aparentă viaţă. 

Uneori, când spuneam aceste lucruri în cadrul unor întâlniri, eram 
provocat, chiar destul de des, de cineva din public care îmi replica: „Dar 
oare nu este non-dualitatea tot o poveste, faptul că staţi aici şi ne vorbiţi 
despre non-dualitate nu este oare la fel de mult o poveste ca şi dacă ne- 
aţi vorbi despre, să zicem, dragostea lui Isus sau vreun crez politic sau 
altceva de genul acesta?”. 

Iar răspunsul meu la această întrebare este întotdeauna acelaşi. 
Anume: sigur că da, non-dualitatea este, de asemenea, o poveste, nu 
există niciun dubiu în privinţa asta. Nimic din ce poate fi pus în cuvinte 
nu are cum să nu fie o poveste. Prin simpla punere în cuvinte a ceva, prin 
simpla exprimare verbală, intrăm într-o poveste. Deci, da, povestea non- 
dualității este tot o poveste. 

Dar... Poate că aţi intuit deja că urmează şi un „dar”. Afirmația pe 
care o voi face, pretenţia absolută este că, deşi şi non-dualitatea este o 
poveste, ea este „muma tuturor poveştilor”. Este, să zicem, povestea de 
bază, povestea fundamentală. Este povestea care se apropie cel mai mult 
de realitate, deşi nicio poveste pusă în cuvinte nu este prea aproape de 
realitate, totuşi, este povestea care descrie realitatea cel mai fidel posibil. 
Este povestea care are cele mai puţine ornamente, cele mai puţine 
decoraţiuni — uneori spun că are cele mai puţine onduleuri şi turnulețe 
care se pot vedea în arhitecturile foarte fanteziste. Povestea non- 

dualității este, de fapt, foarte simplă şi clară. Iar unora dintre noi li se 
pare foarte frumoasă tocmai datorită simplităţii ei, pentru că nu i se 
adaugă ornamente inutile. 

Dacă vă gândiţi la unele oferte de poveşti, în special cele religioase, 
ele sunt incredibil de decorative. Într-un fel, chiar asta ne atrage la ele. 
Dar, de asemenea, ar trebui să fim conştienţi de faptul că, cu cât o 
poveste devine mai împodobită, cu atât se îndepărtează de descrierea 
realităţii sau de Asta. 

De exemplu, dacă luăm povestea catolicismului: pentru unii este o 
poveste foarte frumoasă, dar pentru alţii, cu siguranţă că nu este. Însă 
indiferent de poziţia noastră, putem vedea foarte uşor că este un sistem 
extrem de complex. Sunt straturi peste straturi peste straturi de 
complexitate suprapuse în povestea — poate că ar trebui să spun multele 
poveşti — ale catolicismului. 

Dacă luăm căile spirituale yoghine, iarăşi am putea vedea că — deşi 
poate că la bază există ceva foarte, foarte simplu, căci în centrul acestor 
poveşti există non-dualitatea — poveştile în sine devin extrem de 
complexe şi extrem de împodobite. Am putea iubi aceste poveşti — eu 
însumi sunt atras de poveştile cu Hanuman, zeul maimuţă O, şi cum am 
putea să ne îndeplinim mai bine dorinţele. Şi ce ar putea să nu ne placă la 
Ganesha, atât zeu, cât şi elefant, ce minunat! 

Şi totuşi, putem observa că este un construct foarte ornamentat al 
minţii. Şi deşi, într-un fel, poate sugera realitatea, o sugerează prin multe 
năucitoare — hai să le spunem ornamente, dar cuvântul care mi-a răsărit 
în minte era aiureli O — prin multe aiureli năucitoare. O, vai, uite că deja 
am rostit cuvântul ăsta, aşa că nu mai pot da înapoi. O Este minunat, 
este frumos — pentru unii dintre noi este minunat şi frumos — este un fel 
de piesă de teatru frumoasă, o piesă frumoasă şi absurdă. 

Prin urmare, da, non-dualitatea este o poveste, dar ea indică spre 
ceea-ce-există. Când spun realitate, mă refer la ceea ce există, la Asta, la 
Asta. Asta este ceea ce există, Asta este singura realitate. Deci 
nondualitatea indică spre ceea ce există. Indică spre plinătatea care este 
realitatea, ca şi spre golul care este realitatea. Şi indică spre ea, nu direct, 
pentru că cuvintele nu pot niciodată să indice direct, dar indică spre ea pe 
cât de direct este omeneşte posibil. 

Aşadar, dacă ne plac decoraţiile, onduleurile şi ornamentele, atunci 
poate că ne-ar putea încânta poveştile despre Shiva şi Kali, sau despre 
sfinţii catolici, şi despre sângele lichefiat în flacoanele de la Vatican sau 
altele de acest gen, s-ar putea să ne încânte aceste poveşti. Dar dacă vrem 
să auzim, dacă ceva din noi simte atracţia către o poveste sau acea 

Poveste care indică mai direct decât oricare alta spre Asta, spre realitate, 
atunci o vom găsi, fără îndoială, în Povestea nondualităţii. 

Aş dori să închei acest scurt video spunând că, pe când mă gândeam 
la chestiunea asta mai devreme, mi s-a părut relevant să închei cu un, să 
zicem, „citat” din Buddha -— nu avem nicio certitudine, desigur, dacă este 
într-adevăr un citat din Buddha sau nu, O dar aşa este el prezentat şi ar 
trebui să mă explic. 

Am dat peste acest citat, scris pe un covoraş pentru bere, într-un pub 
din "Țara Galilor — care nu-i deloc un loc obişnuit pentru sutre buddhiste. 
O Dar în acest pub din Ţara Galilor, unde am fost acum câţiva ani, era un 
set de covoraşe de bere foarte filozofice, care aveau citate din Nietzsche, 
din Karl Marx, din Buddha, din alte câteva personalităţi, cred că avea 
chiar şi un citat din W.C. Fields, marele „filozof” W.C. Fields O [de fapt, 
un comedian - n.tr.]. Şi am impresia că este un citat bine-cunoscut, dar 
mi se pare foarte relevant pentru ceea ce vorbesc aici. 

Deci, conform covoraşului galez, Buddha ar fi spus următoarele: 
«Nu credeţi nimic, indiferent cine a spus-o, nici măcar dacă am spus-o 
eu, dacă nu este în acord cu propria rațiune şi cu propriul bun simţ.» 

Cred că e potrivit să încheiem cu acest citat. Cu alte cuvinte, nu 
există cu adevărat nicio autoritate, nu există nicio autoritate în afară de 
ceea ce percepi direct. Nu există vreo altă autoritate. 

În concluzie, lumea este plină de poveşti, lumea — care nu există — 
este plină de poveşti — care nu există — pe care eu le pot crede — care nu 
exist. O) Non-dualitatea este, de asemenea, o astfel de poveste. Dar este 
Muma tuturor poveştilor. Ea indică cel mai direct spre Asta — spre ceea 
ce există, spre Asta, spre existenţa aşa cum este ea — mai mult decât orice 
altă poveste. 

Voi încheia acest scurt videoclip aici. 

29 septembrie 2022 


Video: https://www.youtube.com/watch?v=3MGefTNqjsk 

Ce este nondualitatea (23) 


Richard Sylvester susţine că iubirea necondiționată nu este accesibilă 
persoanei, ci doar când eul s-a evaporat. 


Iubirea necondiționată nu este personală 


Iubirea necondiționată nu ţine de persoană, de individ, de cel care se 
simte separat. Singurul gen de iubire pe care îl poate cunoaşte persoana, 
individul, cel separat este iubirea condiţionată: iubirea unor persoane, 
iubirea de lucruri, iubirea de evenimente, iubirea de cine ştie ce. Dar 
întotdeauna există o condiţionalitate. Iubirea personală nu poate fi 
niciodată atotcuprinzătoare şi necondiționată. 

Desigur, destul de multe căi spirituale şi chiar şi unele tradiţii 
religioase sugerează că omul ar putea iubi necondiţionat. Problema cu 
această sugestie este că poate crea multă, să-i spunem, indigestie 
emoţională şi stres emoţional. În calitate de individ, aş putea resimţi acea 
senzaţie „delicioasă” de vinovăţie, din cauză că vreun swami, vreun guru, 
vreun învăţător, vreun reverend sau cine ştie cine mi-a sugerat că ar 
trebui să devin mai iubitor şi chiar să iubesc necondiţionat. Iată că s-a 
ivit aici un „trebuie” care, destul de probabil, îmi va da o dispoziţie 
proastă sau oricum, îmi va genera o reacţie adversă. 

Iar dacă cred în povestea că iubirea necondiționată ar putea fi 
obţinută de, să zicem, „aspiranţii spirituali”, atunci mă aşteaptă o 
perioadă foarte nefericită şi, posibil, plină cu învinovăţiri de sine. Aş 
putea chiar ajunge să mă „bucur” de un imens sentiment de vinovăţie de 
fiecare dată când nu reuşesc să „iubesc necondiţionat", de fiecare dată 
când am vreun gând negativ sau vreun sentiment negativ faţă de o 
persoană oarecare sau cineva din viaţa mea. 

Problema cu iubirea necondiționată este că ea nu ţine de persoană. 
Persoana trăieşte întotdeauna într-o stare de condiţionalitate. Acest 
cuvânt „stare” este puţin înşelător, aşa că hai să renunţăm la el. Persoana, 
individul, cel care se simte separat trăieşte întotdeauna în 
condiţionalitate. Şi trăieşte întotdeauna între opuse: lumină şi întuneric, 
iubire şi ură, simpatie şi antipatie. 

Iubirea necondiționată este percepută sau cunoscută doar atunci 
când nu mai este prezentă persoana. Doar atunci când persoana dispare 
poate fi percepută natura de iubire necondiționată a lui „Asta”, a tuturor 
lucrurilor, a lui Totul-şi-nimic. Şi această iubire, fiind necondiționată, 

îmbrăţişează orice. Voiam să spun „orice lucru”, dar am ezitat, pentru că 
este o expresie inadecvată. Dar o vom folosi, totuşi. 

Am fost întrebat odată, la o întâlnire (am mai povestit asta), am fost 
întrebat de o tânără dacă iubirea necondiționată include şi rahatul de 
câine. l-am răspuns: „Sigur că da, desigur. Iubirea necondiționată 
include totul, nu exclude nimic”. Ea a părut foarte mulţumită de acest 
răspuns, părea să fie răspunsul pe care-l aştepta. Într-un fel, întrebarea 
poate părea ca o glumă, dar atinge, de fapt, esenţa a ceea ce discutăm 
aici. 

Deci, ca persoană, ca personaj, ca maşină minte-corp, ca păpuşă 
divină, oricum am numi această chestie aparentă de carne şi sânge şi 
minte şi emoţii şi limitări, oricum am vrea să numim asta, ea trăieşte, eu 
trăiesc, noi trăim totdeauna ca personaje în cadrul condiţionalităţii. 

Sugestia mea este că iubirea necondiționată poate fi percepută. Ezit 
puţin, pentru că nu ştiu dacă să folosesc cuvântul „percepută” sau 
„cunoscută”, ambele expresii fiind, desigur, total nepotrivite. Deci 
sugestia aici este că „Asta” are o natură de plinătate, iar această plinătate 
este iubire, care este necondiționată. Aceasta este sugestia mea. 

Dar sugestia mai continuă şi că „eu”, ca personaj, „tu”, ca personaj, 
nu o poţi percepe niciodată şi nu o vei percepe niciodată. Cu toate 
acestea, sugestia este că, totuşi, poate fi percepută. 

În schimb, sugestia că noi am putea deveni mai necondiţionaţi şi 
chiar să iubim necondiţionat, existentă în căile spirituale sau conform 
unor autorităţi religioase, poate fi extrem de dăunătoare pentru sănătatea 
noastră mentală şi emoţională. O Cu certitudine, ne poate genera o mare 
dispepsie sau, îmi vine în minte expresia, „indigestie a sufletului”. 

Nu afirm că avem un suflet sau că sufletul există. Cu toate acestea, 
„indigestia sufletului” mi se pare o expresie potrivită pentru ceea ce ni se 
poate întâmpla dacă credem în vreo poveste provenită de la învățătorii 
spirituali, de la liderii religioşi sau alţii: că acesta ar fi scopul nostru, 
poate chiar destinul nostru, de iubi necondiţionat ca oameni, ca 
persoane, ca personaje. Aia nu va fi niciodată o iubire necondiționată şi 
„ăsta” [aratând către ascultător], îmi pare rău să ţi-o spun, nu va iubi 
niciodată necondiţionat. O lar dacă „ăsta” face efortul de a iubi 
necondiţionat, probabil că va căpăta o severă durere de cap destul de 
rapid. 

O problemă ivită când încerci să iubeşti necondiţionat sau, pur şi 
simplu, să devii mai iubitor este că apare aici un „ar trebui”, un „e 
necesar” şi poate chiar un „e obligatoriu”. Şi, aşa cum am spus de multe 

ori, aceste imperative tind să ne dea o cumplită, voi folosi aceeaşi 
expresie, indigestie a sufletului, indigestie a spiritului. 

Aşa că, referitor la iubirea necondiționată, ei bine, putem s-o lăsăm 
mai moale şi să ne relaxăm. Sugestia mea este mereu, dacă există 
posibilitatea de a ne relaxa, atunci să ne relaxăm (nu că ar şi exista cineva 
care s-o facă!). Cu toate acestea, dacă aceste cuvinte sunt auzite, în 
privinţa iubirii necondiționate, ca şi a orice altceva, dacă ne este posibil, 
să fim relaxaţi. Să uităm că „trebuie” şi „e necesar” şi „e obligatoriu” să 
devenim mai iubitori, să iubim necondiţionat. 

O să vă spun ceva — fraza tocmai mi s-a ivit în minte, aşa că o voi 
spune. Vreau să spun că are grijă universul de treaba asta. Are grijă 
universul de chestiunea asta. Dar chiar în timp ce spun aceste cuvinte, o 
parte din mine se revoltă cu groază. O 

Hai să o luăm doar ca pe o metaforă. Ca pe o metaforă. Nu vreau să 
atrag atenţia „Poliţiei Advaita” fiindcă am spus ceva atât de aberant 
precum „universul are grijă de iubirea necondiționată”. Dar atâta timp 
cât o considerăm o metaforă, o imagine, un simbol dacă vreţi, atunci o 
putem afirma şi chiar am făcut-o. 

Prin urmare, ne putem relaxa. Ne putem destinde. Iubirea 
necondiționată fie nu este percepută, fie este percepută. Iar în acel 
moment, ceea ce apare în viaţa personajului poate fi iubire, pot fi multe 
alte emoţii şi sentimente şi experienţe. Oricum, când este percepută 
iubirea necondiționată, asta se întâmplă datorită faptului că nu există o 
persoană care să o perceapă. 

6 octombrie 2022 


Video: https://www.youtube.com/watch?v=f4TQV5Svf24 

Ce este nondualitatea (24) 


Richard Sylvester răspunde la două întrebări ce revin mereu de la cei 
interesaţi de nondualitate. Totuşi, răspunsurile sunt ambivalente, iar el explică 
de ce. 


Este Asta reală sau ireală? Trezirea este ceva 
obișnuit sau extraordinar? 


O întrebare care se pune adesea este: „Asta — Asta fiind lumea — este 
reală sau ireală?”. Iar răspunsul cel mai exact este „Da... şi nu”. Destul de 
frustrant! 

Cu alte cuvinte, „Asta” este atât reală, cât şi ireală. Într-un sens, 
„Asta” — prin care înţeleg, orice se iveşte, orice experienţe ce apar — este 
singura realitate — dacă cuvântul real sau realitate înseamnă ceva — şi 
vreau să vă sugerez că, în mod clar, înseamnă ceva. Deci dacă cuvintele 
real şi realitate înseamnă ceva, înseamnă Asta — spre Asta indică, pentru 
că vorbele nu pot decât să indice spre ceva. 

Deci „Astă” experienţă, indiferent ce se întâmplă — sunetul unei voci, 
vederea a ceva care se iveşte, senzaţia de presiune a şezutului pe scaun, 
senzaţia de căldură în această zi (care este una dintre cele mai călduroase 
zile ale anului de până acum) — toate acestea sunt experienţe şi Asta este 
ce-i real. Sunetul unei voci este real. Un gând este real, este un gând real. 

Totuşi, putem spune şi că, într-un alt sens foarte important, este 
ireal. Ar fi mai clar să spunem că este o iluzie. 

Cuvântul „iluzie” este important şi este adesea înţeles greşit, pentru 
că atunci când folosim cuvântul iluzie, de multe ori este luat ca 
însemnând ceva ce nu există. Ca fiind mai degrabă imaginar decât real. 
Dar nu asta înseamnă cu adevărat. Cuvântul iluzie înseamnă că ceea ce 
apare este diferit de ceea ce considerăm că ar fi. Dacă este o iluzie, 
înseamnă că-i diferită de ceea ce considerăm ca „realitate”. 

Prin urmare, ceea ce am putea spune despre „Asta” este că-i o „iluzie 
reală”. 

De exemplu, pare a fi plină, dar în realitate este goală. Deci nu este 
ceea ce pare a fi. Acolo unde pare a fi plin de tot felul de lucruri şi de 
experienţe, de tot felul de emoţii, totuşi, în realitate, „Asta” este o 
revărsare, am putea spune, de Iubire necondiționată. Şi totuşi, pentru cel 
care stă pe un scaun sau într-un autobuz sau merge pe stradă trăind-o, s- 
ar putea să nu pară deloc ceea ce este. Deci este o iluzie, în sensul că este 
ceva diferit faţă de cum apare. 

Prin urmare, lumea, realitatea, experienţa, oricum am numi-o, este 
atât reală, cât şi ireală. 

Problema pentru persoană — omul care se simte separat şi solid, 
trăind în ceva ce pare a fi o lume exterioară — problema pentru persoana 
respectivă este că „Asta” pare a fi exclusiv reală. Irealitatea ei nu este 
percepută. 

Desigur, persoana poate deveni interesată de chestiuni filosofice sau 
spirituale şi poate intelectualiza în tot felul de moduri că „Asta” nu este 
reală în fapt. Dar nu are nicio valoare, pentru că nu-i decât un alt gând 
sau un alt mod de a gândi. Cu adevărat transformator este ca „Asta” să fie 
percepută ca fiind ireală. În acelaşi timp, continuă şi percepţia realităţii 
sale. 

Acum, se iveşte o întrebare conexă: „Trezirea spirituală este 
ceva obişnuit sau ceva extraordinar?”. Iarăşi, ca şi în cazul 
răspunsului la prima întrebare din acest scurt video, poate frustrant, 
poate chiar enervant, răspunsul la această întrebare este atât da, cât şi 
nu. 

Într-un sens, am putea spune că Trezirea este cel mai obişnuit lucru 
din lume. Pentru că, odată cu Trezirea, nu se schimbă nimic. Prin Trezire, 
se percepe că aparentul trăitor al tuturor experienţelor, pur şi simplu, nu 
există, este vid. Astfel, am putea spune că, în Trezire, totul continuă ca 
înainte. Fără lumini strălucitoare, fără îngeri exuberanţi zburdând prin 
jur. Totul rămâne perfect cotidian şi perfect „normal”. Doar se recunoaşte 
că nu se petrece în fața nimănui sau că nu este trăit de cineva anume. 
Trăirile există, dar nu există un trăitor. 

Aşa că, într-un sens, am putea spune că este complet ordinar, total 
banal. Dacă o persoană îşi bea ceaşca de ceai şi în clipa următoare se 
percepe „Asta”, rămâne doar băutul ceştii de ceai, nemaiexistând cineva 
care face asta. 

Şi, da, există şi un alt sens în care putem spune că Trezirea este, cu 
siguranţă, extra-ordinară. Pentru că este extraordinar să vezi că cineva 
care, aparent, şi-a „trăit o viaţă personală” — indiferent câţi ani a trăit pe 
această planetă, 20, 30, 40, 50, vârsta nu contează — este absolut 
extraordinar pentru cel care a simţit că este o persoană separată, să vadă 
că acea persoană nu există în realitate. Dacă vreţi, există doar vid acolo 
unde pare să fie o persoană. Astfel încât toate acestea, totul, fiecare parte 
a realităţii apare, dar nu ca percepută de cineva. Apare, dar nu apare 
cuiva sau pentru cineva. 

În loc de o persoană care trăieşte toate acestea, s-ar putea, eventual, 
percepe că apare Iubirea necondiționată. Or, lucrul acesta nu poate fi 
descris, în niciun caz, ca fiind ceva obişnuit. 

Aşa că, da, Trezirea este obişnuită, în sensul că totul continuă ca 
înainte. Şi este extraordinară, în sensul că apare percepţia că tot ceea ce 
se întâmplă nu se întâmplă pentru cineva anume, ci pentru iubirea 
necondiționată. Iar această iubire necondiționată nu are nimic de-a face 
cu „mine”, cu cine credeam eu că sunt. Acesta este un subiect la care ar 
merita să revenim mai târziu, într-o altă discuţie, în cadrul acestei serii. 

Voi încheia aici cu un mic rezumat. Este Asta reală sau ireală? 
Ambele. Este Trezirea ceva obişnuit sau extraordinar? Ambele. 


28 octombrie 2022 


Video: https://www.youtube.com/watch?v=5T3K3X3nado 

Ce este nondualitatea (25) 


Richard Sylvester trece în revistă absurdităţile credinţei catolice, care 
este una din poveştile pe care am putea s-o alegem în locul poveştii 
nondualităţii. 


Povești alternative la non-dualitate: "Povestea 
catolicilor" 


Într-un episod anterior am vorbit despre cum perceperea Non- 
dualității tinde să răstoarne toate poveştile despre sens şi scop din viaţa 
cuiva, inclusiv toate poveştile religioase. Desigur, această afirmaţie 
provoacă obiecţia, pe care chiar am auzit-o de la mulţi oameni prezenţi la 
întâlnirile pe care le-am ţinut, obiecţia fiind „Păi, nu este şi Non- 
dualitatea tot o poveste?”. 

Iar răspunsul este: Bineînţeles că da, absolut, sigur că este. Orice 
poate fi pus în cuvinte sau idei este o poveste. Cu toate acestea, eu susţin 
că Non-dualitatea este mama tuturor poveştilor. Este povestea care are 
cele mai puţine detalii ciudate şi înflorituri şi ornamente inutile în 
comparaţie cu alte poveşti despre sens şi scop, cum ar fi religiile lumii 
sau poveştile spirituale. 

Aşadar, aş dori ca — în unul sau două sau poate chiar trei sau mai 
multe episoade — să analizez unele dintre aceste poveşti alternative şi 
mult mai complicate, prin care dăm semnificaţie şi scop vieţii noastre. 
Voi începe astăzi cu povestea catolicismului. Şi am să citesc un capitol 
din cartea mea „Confesiunile unui căutător spiritual”, care se 
numeşte „Printre catolici”. 

«Voi petrece o după-amiază la o mănăstire benedictină. Acesta este 
un fapt neobişnuit pentru mine. De fapt, nu am mai făcut-o niciodată 
până acum. Şi nici nu am mai făcut-o vreodată de atunci. Am fost invitat 
de un prieten ca oaspete într-un retreat de weekend pentru membrii 
Bede Griffiths Sangha. Aceasta este o comunitate care caută să combine 
spiritualitatea occidentală cu cea orientală, aşa cum a făcut însuşi Bede 
Griffiths, un călugăr benedictin. Deşi era romano-catolic, a ajutat la 
înfiinţarea unui ashram în Kerala, bazat parţial pe modelul hindus, şi a 
trăit mulţi ani într-un alt ashram în Tamil Nadu. Şi-a luat un nume 
sanscrit, devenind cunoscut sub numele de Swami Dayananda. 

Am asistat la discuţii, la cântece şi la o meditaţie, apoi la un 
exerciţiu, în care suntem împărţiţi în subgrupuri şi ni se dă o foaie de 
hârtie. Pe aceasta sunt scrise o serie de citate la care trebuie să reflectăm. 

Fiecare dintre noi trebuie să alegem un citat scris pe prima pagină a 
hârtiei. Pe rând, îl vom citi în faţa subgrupului nostru şi apoi vom vorbi 
pe scurt despre motivul pentru care l-am ales. 

Edward, care este liderul subgrupului nostru, ne explică faptul că 
acestea sunt instrucţiunile, dar că el este un lider cu vederi liberale al 
unui grup cu vederi liberale, aşa că le putem interpreta cât de liberal 
dorim. Încep să-l plac pe Edward. 

Îmi place în mod deosebit un citat de pe verso-ul foii de hârtie. Este 
uşor de recunoscut că-i despre Non-dualitate, un subiect care mă 
fascinează. Aşa că, atunci când îmi vine rândul, cer subgrupului meu să 
întoarcă pagina pe verso, ca să-l urmărească în timp ce eu îl citesc. 
Edward intervine imediat: „Vi s-a cerut”, îmi aminteşte el cu severitate, 
„să alegeţi un citat de pe prima pagină. Vă rog să urmaţi instrucţiunile!”. 

Liberalismul său a dispărut în mod misterios. Tonul său sugerează 
faptul că, din cauza unei astfel de insubordonări, s-ar putea prăbuşi 
imperii. Şi că, fiind un oaspete, aproape un intrus, refuzul meu deliberat 
de a urma instrucţiunile care mi-au fost date atât de clar este şi mai 
odios. Dacă nu voi fi împiedicat, este posibil să dezlănţui dulăii haosului 
şi să ameninţ însăşi ordinea lumii. 

Se pare că citatele de pe pagina doi a suportului de curs sunt pentru 
o sesiune din ziua următoare. Tocmai am fost împiedicat să sabotez acea 
şedinţă. O victorie la limită, într-adevăr. Nu-l mai agreez pe Edward. 
Înţeleg acum mai bine expresia „un pumn de fier într-o mănuşă de 
catifea”. 

Prietenul meu îmi spune mai târziu că Edward suferă de depresie. 
Nu mă surprinde. Nu mă surprinde nici că şi alte persoane de la retreat 
suferă de crize de depresie şi că, după patru sau cinci ore petrecute cu ei, 
am impresia că sunt un grup de oameni foarte tulburaţi. 

La acel moment, credeam că reprimarea emoţiilor duce la depresie. 
Cred asta şi acum. La acel moment credeam că cea mai rapidă cale spre 
eliberare este să ne îngăduim să ne simţim emoţiile. Cred asta şi acum. 
Mă refer la eliberarea de bolile psihologice, nu la libertate în vreun sens 
filozofic. Această cale spre libertate este uneori numită de psihoterapeuţi 
„ne-evitarea trăirilor psihologice”. Cred că această expresie vorbeşte de la 
sine. 

Participanţii la retreat sunt oameni în mod conştient virtuoşi şi 
morali. Sunt decişi să facă intenţionat binele şi să evite intenţionat răul. 
Dar, ascultându-le discuţiile, mă frapează cât de chinuiţi par mulţi dintre 
ei. Ce loc bun au găsit aici! Edward este doar o extremă. 

Problema lor pare a fi că au descoperit falsurile care le-au fost spuse 
de Biserica catolică prin educaţie. Dar, în ciuda enervării, sunt încă prea 
prinşi în propaganda Bisericii pentru a se elibera complet de ea. Pe scurt, 
sunt extrem de confuzi şi încă hipnotizaţi, într-o oarecare măsură. 
Aproape că se aude zumzetul disonanţei cognitive bâzâindu-le în creier. 

Nu vorbim aici de fundamentalişti şi evanghelişti. Aceşti membri din 
Sangha sunt oameni inteligenţi şi chibzuiţi. Fi şi-au dat seama de multe 
absurdităţi prezente în miezul doctrinei catolice, precum şi de 
groaznicele rele comise de Biserica lor: 

Unu. Virginitatea ante-partum, in-partum şi post-partum a Mariei? 

Doi. Înălţarea fizică a Mariei la ceruri, poate înainte de a avea loc 
degradarea trupului? 

Teologii catolici se ceartă în legătură cu aceste prime două puncte. 
Faceţi o pauză şi digeraţi acest fapt. Nişte fiinţe umane inteligente şi 
foarte educate, dintre care unele au probabil doctorate de la universităţi 
respectabile, se contrazic în legătură cu aceste prime două puncte... 

Trei. Transformarea reală a pâinii şi vinului de împărtăşanie în carne 
şi sânge uman real? 

Patru. Secolele de măceluri sângeroase? Măcel peste măcel...? 
Măcelărirea păgânilor, măcelărirea catharilor, măcelărirea evreilor, 
măcelărirea femeilor nevinovate acuzate de vrăjitorie, măcelărirea 
hughenoţilor, poate 20.000 de oameni masacrați în ziua Sfântului 
Bartolomeu şi în săptămânile următoare? 

Cinci. Cruciada copiilor ? 

Şase. Inchiziția? Torturarea şi executarea ereticilor? 

Şapte. Violarea copiilor de către preoţi? Bătăile aplicate copiilor de 
către călugăriţe şi preoţi? 

Opt. Cei 350 de ani câţi au fost necesari până ca Biserica să îi ceară 
scuze lui Galileo, recunoscând că el avea dreptate şi că, în mod uimitor, 
Pământul se învârte în jurul Soarelui? 

Nouă. Secolele de minciuni calomnioase împotriva evreilor, falsele 
acuzaţii că beau ritualic sângele unor băieţi creştini, pogromurile şi 
crimele sângeroase? 

Zece. Interdicţiile împotriva contracepţiei de tip barieră? Biserica să 
provoace răspândirea sifilisului şi a SIDA în întreaga lume, în special în 
rândul celor săraci şi needucaţi? Căci catolicii din clasa de mijloc din 
Occidentul îmbelşugat au bunul simţ de a-şi ignora Papii, cel puţin în 
această problemă care îi afectează atât de direct. 

Unsprezece. Toate acele false promisiuni, de care doar Homo 
sapiens este suficient de inteligent pentru a se lăsa păcălit? Yuval Harari 

scrie: „Nu poţi convinge o maimuţă să-ţi dea o banană în schimbul 
promisiunii de banane nelimitate după moarte, în Raiul maimuţelor”. 

Doisprezece. Toate acele cărţi interzise? Toată acea încătuşare a 
minţii umane? Distrugerea aproape totală a învățăturilor antice, 
civilizaţia occidentală fiind dată înapoi cu, poate, o mie de ani? 

Treisprezece. Toate acele taxe de protecţie dirijate de biserică? 
Vânzarea de indulgenţe, zeciuiala „dă-ne banii tăi sau vei fi torturat în 
purgatoriu”? Toate acele şantaje? 

Prostii peste prostii. Prostii periculoase. Prostii care îi determină pe 
oamenii buni să facă lucruri îngrozitoare. „Primul lucru pe care îl va face 
cineva pentru idealurile sale”, scrie Joseph Schumpeter, „este să mintă”. 
Iar Biserica protestantă nu este cu nimic mai brează în multe dintre 
aceste chestiuni. 

Care persoană inteligentă şi bine intenţionată ar vrea să facă parte 
din astfel de cluburi? Şi totuşi, membrii Bede Griffiths Sangha nu prea 
reuşesc să se elibereze. În loc să respire aerul pur al libertăţii, ei se agaţă 
de toate fragmentele de credinţă pe care le pot păstra. Se tem că, dacă le 
vor abandona complet, se vor îneca. Şi totuşi, dacă ar renunţa complet, în 
loc să se înece, s-ar putea să se pomenească plutind liber. 

Ceva mai târziu, încerc să-i vorbesc prietenei mele despre experienţa 
mea cu membrii Sangha. Nu-i deloc încântată. În copilărie, a fost 
infectată de acelaşi virus ca şi ei. Deşi este extrem de inteligentă şi nu mai 
este deloc o practicantă, nici ea nu se poate elibera cu totul de influenţa 
nefastă a Bisericii. 

Neagă chiar că Biserica ar interzice contracepţia de tip barieră. Ei 
bine, poate că ne putem contrazice în privinţa unor cuvinte, dar am fost 
martor când un cardinal din America de Sud a declarat direct în faţa 
camerei, în contradicţie cu dovezile ştiinţifice, că „Oricum, prezervativele 
nu oferă nicio protecţie împotriva SIDA. Latexul are găuri suficient de 
mari pentru ca virusul SIDA să treacă prin el”. E prost sau mincinos? Cu 
siguranţă că trebuie să fie una din aceste două. 

Prostii peste prostii. Minciuni. Femei ucise. Copilaşi morţi. Biserica 
impunând pedepsa pentru ceea ce consideră a fi păcat: „Plata păcatului 
va fi moartea”. (Romani 6:23 - n.tr.) 

În cele din urmă, eu şi prietena mea cădem de acord să nu fim de 
acord, deşi tensiunea generată între noi nu va dispărea cu totul. 

Nu mai sunt invitat niciodată la Bede Griffiths Sangha.» 

5 noiembrie 2022 


Video: https://www.youtube.com/watch?v=FrWulJO9eTM 

Ce este nondualitatea (26) 


Richard Sylvester ne oferă un sfat psihologic foarte eficient pentru 
îndepărtarea disconfortului creat de stările neplăcute de tristeţe, anxietate, 
iritare şi alte emoţii nevrotice. 


Ești bucuros, furios, înfricoșat sau trist? 


Te simţi bucuros, furios, trist sau înfricoşat? Poate că pare o 
întrebare ciudată, dar este o întrebare pe care o pun uneori terapeuţii 
clienţilor lor sau facilitatorii de grup sau terapeuţii de grup în grupurile 
lor. Are rolul de a obţine un fel de reacţie la emoţii. 

Ideea din spatele întrebării este că, de fapt, există foarte puţine, să le 
zicem, emoţii reale, foarte puţine simţăminte reale. Uneori, psihologii le 
numesc sentimente naturale sau emoţii fundamentale. Sugestia este că, 
în esenţă, acestea sunt doar patru. 

Există furia, există tristeţa, există frica şi există bucuria — căreia i-am 
putea spune iubire sau, dacă vrem, fericire. 

Deci sugestia este că, în esenţă, emoţiile sunt foarte simple, dar ceea 
ce se întâmplă pentru mulţi dintre noi este că intră în scenă nevroza, 
începe o poveste nevrotică. Şi, de fapt, ceea ce ne permitem să simţim 
este un amestec de emoţii diminuate — uneori acestea sunt numite emoţii 
nevrotice sau pseudo-emoţii. Ele sunt considerate fie variante atenuate 
ale emoţiilor de bază, fie un amestec de emoţii de bază. 

Iată un exemplu foarte evident: am putea spune că ne simţim 
anxioşi, neliniştiţi fără motiv, dar anxietatea este, desigur, o versiune 
redusă sau atenuată sau oarecum îngrădită a fricii. Sau am putea spune 
că ne simţim iritaţi şi, desigur, a te simţi iritat sau deranjat este, pur şi 
simplu, un fel de versiune a furiei — pe care nu ne permitem fie să o 
simţim pe deplin, fie să o recunoaştem că există. 

Prin urmare, ideea este ca, pentru a ne raporta într-un mod sănătos 
la emoţiile noastre, ar fi bine să trecem dincolo de aceste emoţii atenuate 
sau diminuate — să zicem, acest sentiment de enervare, de iritare — şi să 
luăm contact cu emoția reală, cea de furie, i-am putea spune emoția de 
furie pură, care stă la baza lui. 

Una dintre problemele aduse de aceste emoţii diminuate sau 
atenuate — uneori numite emoţii nevrotice sau pseudo-emoţii — este că 
ele sunt însoţite de o poveste repetată mereu în minte. Iar problema ar fi 
că, astfel, ele tind să se prelungească, să dureze foarte mult. În unele 
cazuri, o pseudo-emoţie precum iritarea sau agasarea poate dura la 

nesfârşit — din cauza poveștii din minte despre motivul pentru care sunt 
enervat, despre lucrul care mă enervează, pe care o pot repeta aproape la 
nesfârşit. Oricare dintre noi ne putem aminti, probabil, de cel puţin o 
persoană pe care am întâlnit-o sau pe care o cunoaştem care este în stare 
să rămână indispusă sau iritată ore, zile, săptămâni, luni, poate chiar ani. 

În schimb, o emoție naturală — fie o emoție naturală de furie, fie o 
emoție naturală de supărare, fie o emoție naturală de frică — datorită 
faptului că nu este blocată într-o poveste nevrotică, va tinde să iasă din 
sistemul nostru psihic relativ repede şi fără a cauza prea multe daune 
psihologice, eventual niciunul, care apar atunci când suntem captivi într- 
o poveste nevrotică. 

Deci furia pură poate apărea, este simțită, poate fi exprimată sau 
poate să nu fie exprimată şi apoi dispare. În schimb, iritarea, enervarea, 
supărarea, îmbufnarea, acestea pot fi menținute şi continuă şi tot 
continuă, măcinând şi iar măcinând nervii sistemului nostru psiho-fizic. 

Prin urmare, sugestia noastră ar fi că, practic, este foarte dificil să 
prelucrăm emoţiile nevrotice sau pseudo-emoţiile. Este foarte dificil să 
prelucrăm iritarea sau agasarea. De exemplu, este foarte dificil să 
depăşim anxietatea, în parte, din cauza acestei tendinţe de a ne lăsa 
prinşi în povestea recirculată în capul nostru despre motivul agasării, 
tristeţii, anxietăţii. 

Sugestia noastră — de fapt, venită, de asemenea, din multe alte locuri 
şi de la mulţi alţi oameni — este că ne vine mult mai uşor şi durează mai 
puţin timp să procesăm aceste simţăminte inconfortabile dacă putem 
ajunge la emoția de bază, care se află dedesubt. Nu se află cu adevărat 
dedesubt, ci este, pur şi simplu, emoția cea adevărată, dacă putem trece 
dincolo de poveste, dincolo de emoția atenuată şi să ne permitem să 
simţim emoția reală de dedesubt. 

Iar pentru cei mai mulţi dintre noi nu este foarte dificil să facem 
acest lucru. Deci, când, de exemplu, avem o iritare sau ne macină un 
deranj, dacă recunoaştem că, probabil, dedesubt zace o furie, cei mai 
mulţi dintre noi vom putem intra destul de uşor în contact cu ea — dacă 
ne aşezăm într-un loc liniştit, dacă suntem atenţi la corp mai degrabă 
decât la povestea din minte, dacă intrăm în rezonanţă cu corpul nostru şi 
simţim unde se află senzaţia fizică reală, fiindcă întotdeauna va exista şi o 
senzaţie fizică care însoţeşte emoția. Iar dacă nu reuşim să o localizăm, 
este probabil din cauză că suntem prea captivaţi de povestea din mintea 
noastră. 

Deci, dacă mă simt iritat de Fred, să zicem, din cauza a ceva ce mi-a 
spus ieri, atâta timp cât repet în capul meu povestea despre ce a spus 

Fred, probabil că îmi va fi foarte greu sau imposibil să localizez acea 
senzaţie de furie. Dar dacă mă aşez liniştit, dacă pot lăsa să dispară 
povestea despre cât de mult sunt supărat pe Fred, dacă o las să dispară 
pentru o vreme şi, în schimb, sunt atent la corp, probabil că voi reuşi să 
localizez emoția. Emoţia se va regăsi aproape întotdeauna undeva în 
trunchiul corpului meu. Va fi, probabil, legată de locul în care simt că se 
va află unul dintre organele majore ale trupului. 

Dar dacă pot să mă detaşez, să-mi distrag, atenţia de la povestea din 
minte şi să localizez senzaţia în corp şi să-i îngădui să existe, doar să-i 
acord puţină atenţie, atunci probabil că nu mai trebuie să fac nimic 
altceva sau foarte puţin. Probabil că tot ce trebuie să fac este să îi acord 
atenţie. 

Deci, dacă simt tristeţe, localizez tristeţea în corp şi doar sunt atent 
la ceea ce simt. Dacă simt furie sau frică, fac acelaşi lucru, localizez 
senzaţia şi doar îi acord atenţie. Îi acord atenţie pentru o vreme şi apoi 
fac altceva. Iar apoi, dacă mai apare, mă aşez din nou şi îi ofer din nou 
atenţie pentru o vreme, iar apoi mă duc să fac altceva. 

Nu e nimic rău cu distragerea atenţiei. Nu-i bine să acord prea multă 
atenţie acestor senzaţii prea mult timp. Dar asta-i o modalitate mult mai 
nevinovată de a face faţă, „problemei” emoţiilor deranjante. Este o 
modalitate mult mai inocentă, decât să mă las prins în repetarea la 
nesfârşit în minte a poveştii, ca apoi, poate, să fiu nevoit să merg la un 
terapeut şi să plătesc sute şi sute şi sute de euro pentru a desluşi despre 
ce este vorba în acea poveste. Şi cred că nu este necesar. 

N-aş spune nici că ar fi un lucru rău, deloc, dar cu toate acestea, în 
privinţa multor probleme, dacă pot localiza care este emoția reală, emoția 
esenţială — o variantă de furie, o variantă de frică, o variantă de tristeţe 
sau un amestec din acestea — dacă pot localiza acea emoție de bază şi să-i 
acord atenţie, foarte adesea, aceasta este una dintre cele mai rapide 
modalităţi de a rezolva măcar disconfortul provocat de aceste emoţii. 

Nu voi vorbi aici despre problema emoţiei în sine. Emoţia poate fi 
sau nu o problemă. De ce să o transformăm într-o problemă? Ci vorbesc 
despre neplăcerea pe care o provoacă. 

Prin urmare sunt furios, înfricoşat, trist sau bucuros? Eşti furios, 
înfricoşat, trist sau bucuros? Dacă eşti bucuros, să sărbătorim! Dacă sunt 
bucuros, să sărbătorim! Dar dacă tu şi cu mine suntem furioşi, înfricoşaţi 
sau trişti, poate că există o modalitate mai rapidă de a procesa asta, de a 
o rezolva. Asta-i sugestia noastră: aşază-te, stai liniştit, fii atent la ceea ce 
spune corpul, doar fii atent şi lasă-l într-ale lui. 


15 nov 2022 Video: https://www.youtube.com/watch?v=fvTISEx6D7E 

Simcha Lev — Distincția dintre iubire şi 
Starea naturală 


lluminata Simcha Lev, din Israel, ne explică diferenţa dintre, pe de o 
parte, iubirea omenească, chiar şi cea mai înaltă cu putinţă, anume iubirea 
necondiționată, şi, pe de altă parte, Starea naturală, autentică, divină. 


Dar despre iubire? 

Eu nu folosesc acest cuvânt şi ştiu exact de ce nu folosesc acest 
cuvânt atunci când descriu Starea naturală sau iluminată. Pentru că 
observ o mare confuzie în privinţa cuvântului „iubire”, la fel ca şi în cazul 
cuvântului „Dumnezeu”. 

Pentru mine, iubirea este un cuvânt infectat de mentalitatea 
omenească. Este un cuvânt ce ridică anumite întrebări şi nu poate fi 
folosit pentru a descrie Starea naturală. Şi mă refer la toate felurile şi 
tipurile de iubire, chiar şi la cea necondiționată. 

Unii spun că iubirea necondiționată ar fi sinonimă cu Starea 
iluminată, pentru că iubeşti totul şi iubirea ta nu depinde de ceva, nu 
câştigi nimic prin ea, ci doar iubeşti. Însă, pentru că Starea naturală 
recunoaşte faptul că nu există nimic şi nu există nimeni, înseamnă că nu 
poţi oferi iubire necondiționată nimicului, nu există cineva care să dăruie 
această iubire necondiționată şi nici cineva care să o primească. Iubirea 
este o emoție care ţine de forma separată, la fel cum şi celelalte emoţii 
aparţin formei separate: ura, gelozia, frica, îngrijorarea. 

Totuşi, în această gamă de emoţii, iubirea este cel mai înalt mod în 
care se poate exprima o formă separată, pentru că iubirea o face să se 
deschidă. Atunci când iubim ceva sau pe cineva, vrem să îi oferim ceva, 
suntem fericiţi să îi acordăm atenţia noastră persoanei sau lucrului pe 
care îl iubim, suntem bucuroşi să ne dăruim lucrului sau aceluia pe care îl 
iubim, pentru că este al nostru, ne identificăm cu el. Atunci când iubim 
ceva, devenim una cu acela, în condiţia noastră de formă separată. Astfel 
experimentăm unirea cu lucrul pe care îl iubim. Acesta este un mecanism 
al Unimii. 

Dar Unimea însăşi nu poate fi acest mecanism, deoarece forma 
separată are motivele sale pentru a iubi, iar în Starea naturală, Starea 
iluminată, nu există motive. 

Celălalt aspect al acestei deschideri, a dăruirii şi a iubirii a ceva, 
cealaltă latură este posesiunea. Atunci când iubim ceva, îl iubim pentru 
că este al nostru, îl iubim pentru că ne aparţine. Îl posedăm şi aşa putem 

să devenim una cu el. Astfel ne agățăm de el. Deci aceasta este condiţia 
pe care o punem: „Voi iubi acest lucru pentru că este al meu, îl voi ţine 
pentru mine”. 

Chiar şi în iubirea romantică în care cineva iubeşte pe altcineva, dar 
cealaltă persoană nu-l iubeşte, putem spune că există o iubire — iubeşti 
acea formă separată şi nu o ai, nu o deţii. Dar chiar şi în acest caz, când 
iubeşti pe cineva şi iubirea nu e reciprocă, persoana tot îţi aparţine. Tu 
eşti „eroul” care iubeşte pe cineva şi acesta nu îţi înapoiază iubirea, dar el 
tot îţi aparţine, sub forma acelui personaj ce nu-ţi pretinde iubirea. Deci 
ceva îţi aparţine şi anume dezamăgirea ta, durerea ta şi acela care nu te 
iubeşte, dar îţi aparţine, în această poveste. Tot îl poţi iubi, chiar dacă nu 
te iubeşte la rândul său, pentru că el îţi aparţine în imaginaţie, în această 
poveste. 

Aşa că, atunci când vorbim despre iubirea trăită de forma separată, 
se pot spune următoarele trei lucruri: 

1) Iubirea te deschide sufleteşte şi te poţi exprima şi poţi deveni una 
cu lucrul sau cu persoana pe care o iubeşti — este un proces minunat. 

2) Apoi, te agăţi de ceea ce iubeşti, chiar dacă nu îl posezi fizic, îl faci 
al tău iubindu-l, devine al tău. Repet, aşa este mecanismul unirii. 

3) Şi în al treilea rând, nu putem compara această iubire omenească 
din starea de separare cu Starea naturală, chiar dacă o numim iubire 
necondiționată. Pentru că şi iubirea necondiționată în cadrul formelor 
separate tot iubeşte ceva. Or în Realitatea absolută nu există nimic, nu 
există niciun iubit şi nimic de iubit. 

Poate că ce spun aici pare extrem de lipsit de afecţiune, pentru că noi 
idolatrizăm iubirea, atât de multe lucruri se fac în numele iubirii. Uneori 
se fac şi lucruri groaznice, la fel ca şi în numele lui Dumnezeu. În numele 
iubirii se justifică şi se fac multe lucruri, pentru că ea are o putere. 
Oamenii îşi pot ruina vieţile, pe ei înşişi şi familiile lor din cauza „iubirii”. 

Când, de fapt, este doar nevoia lor de a se agăța de ceva, de a poseda 
ceva al lor şi de a se simţi foarte bine, pentru că pot trăi această emoție 
înaltă şi o pot dărui cuiva, şi atunci se simt mai bine în pielea lor. 

Dar acesta este jocul pe care forma separată îl joacă cu ea însăşi: „cât 
de bun sunt eu, cât de bună este viaţa mea, eu pot fi o persoană iubitoare 
şi pot dărui dragostea mea altora, deci devin o persoană mai bună.” 

Şi este adevărat că a dărui iubire este un lucru minunat. Este cel mai 
uimitor lucru pe care forma separată îl poate face. Dar aici nu vorbesc 
despre ce este mai bine de exprimat în această realitate. Dintre toate 
sentimentele, desigur că iubirea este cea mai înaltă, este cea mai nobilă şi 

trebuie să aspirăm să iubim, să iubim necondiţionat, să simţim această 
emoție şi să ne deschidem sufletul. 

Dar dacă o comparăm cu Starea naturală şi încercăm să facem 
diferenţa între ele, atunci trebuie să dăm la o parte conceptul de iubire 
aşa cum o vedeţi voi acum. Pentru că acum există CEVA ce iubeşti şi cu 
care devii una şi încă iubeşti ceva doar pentru tine însuţi. Chiar dacă este 
o iubire necondiționată, tot există un cineva care oferă această iubire 
necondiționată. 

Ar trebui să nu existe vreun cineva care să exprime iubirea. Aceasta 
este cea mai înaltă Stare posibilă, când nimicul nu exprimă nimic faţă de 
nimic. Folosesc cuvântul „nimic” şi poate că vă sună groaznic şi, 
rostindu-l, mă gândesc „oare ce cred cei care mă ascultă şi încă nu se află 
în poziţia mea de acum?!”. Aceste cuvinte par dure şi reci şi teribile. 

„Iubirea de nimic... Nimeni nu iubeşte... Iubirea este pentru Sine... 
Nu există iubire necondiționată”. E cumplit! Dar Realitatea absolută, cea 
încă atât de bine ascunsă... nici măcar nu îndrăznesc să o descriu, pentru 
că este atât de diferită de experienţa trăită de omenire în fiecare 
milisecundă. Nu se poate înţelege despre ce fel de Stare vorbesc. Iar când 
afirm că „nimicul e cel ce iubeşte”, că „nu există ceva de iubit”, că „iubirea 
nu are nevoie să se exprime”, mă refer la altceva decât ceea ce credeţi voi. 

A iubi ceva înseamnă a deveni una cu acel ceva. Or Asta este deja 
una cu Ea însăşi, aşa că nu are nevoie de procesul de iubire pentru a-şi 
exprima iubirea. Pur şi simplu, este singurul lucru care există. 

Un cuvânt mai potrivit decât iubirea pentru această Stare este 
Compasiune şi Dăruire. Iar când spun că această Stare este Compasiune 
şi Dăruire de sine fără să existe cineva care să primească sau să fie 
compătimit, înseamnă că există doar Ea. Deci elimin procesul de 
exprimare a acestui sentiment. 

Ceea ce facem noi aici, ca forme separate, este să exprimăm aceste 
emoţii. Dar în Starea naturală nu-i nevoie să facem nimic pentru a o 
exprima, pentru că Ea este deja Asta. Este vie, este minunată, este plină, 
este profundă şi nu are nevoie să o dovedească. Pe când iubirea 
omenească este o provocare zilnică să îţi demonstrezi iubirea, să îţi 
exprimi iubirea şi să faci lucrurile cu iubire. 

În Starea naturală nu trebuie s-o faci, pentru că Ea este deja Asta. Şi 
nici nu-i nevoie să simţi ceva special, pentru că Asta este deja specială. 
Este atât de curată, debarasată de tot spectacolul. Este pură, este o Stare 
pură, pentru că există doar Ea în sine. Poate exista o intensă acţiune de 
iubire în această Stare şi poţi exprima această Iubire în lume. Dar 
aflându-te în această Stare, nu vei simţi iubire sau compasiune sau orice 

„sentimente bune” pe care crezi tu că ar trebui să le simţi când faci aceste 
lucruri minunate. Le vei face, pur şi simplu. Ele se vor întâmpla de la 
sine. 

Nu există cineva care să-ţi accepte Iubirea. Nu există cineva care să- 
ţi primească Compasiunea. Există doar Asta. Este ca un cuvânt din 
dicţionar, doar definiţia Dăruirii, cam cum arată Ea. 

Poate că acum vă gândiţi „O nu, aş prefera mai degrabă acest carusel 
al iubirii omeneşti, atât de minunată în toate expresiile ei: iubirea unei 
mame pentru copil sau iubirea romantică — cea care ne farmecă, care ne 
transformă ca oameni, care ne schimbă priorităţile şi ne deschide 
sufletele şi devenim atât de diferiţi când iubim pe cineva.” 

Deci aţi putea spune: „Nu vreau să fiu în acea Stare în care nimicul 
iubeşte nimicul şi totul decurge după o linie dreaptă şi se întâmplă de la 
sine. Sună atât de plictisitor. Nu asta cred eu despre dragoste.” 

Şi totuşi, când ne gândim la acest cuvânt, poate că tocmai acesta este 
motivul pentru care nu sunteţi încă realizaţi sau iluminaţi: pentru că 
iubiţi povestea, iubiţi caruselul. Vă place să existe un efect şi o cauză, 
iubiţi spectacolul. Credeţi că această Simplitate este prea simplă — doar 
să exişti în mijlocul a ceea ce există împrejur. 

De aceea omenirea este captivă în forma separată: pentru că îi place. 
Îi place lumea din jur, cu tot spectacolul ei, cu lucrurile rele şi bune şi cu 
poveştile. Iar când vine vorba de iubire, vrea să iubească, vrea să simtă 
senzațiile tari ale acestui carusel nebunesc şi să se sacrifice în numele 
iubirii şi să se transforme în numele iubirii. 

Şi atunci se întâmplă acel declic şi simţiţi că iubiţi, totul vine din 
interior şi sentimentele sunt atât de puternice când iubiţi ceva, este o 
senzaţie atât de intensă şi elevată. Aşa că vă place şi asta este ceea ce vreţi 
să aveţi. 

Nu vreţi Starea naturală pe care o descriu eu, care este atât de simplă 
şi plictisitoare şi fără inimă... 

De aceea vreau să fac o afirmaţie clară, definind iubirea ca fiind 
foarte, foarte diferită de Starea naturală. După descrierea Stării naturale, 
poate părea că iubirea în cadrul formelor separate ar fi mai înaltă decât 
Starea naturală. 

Dar încercaţi să vă imaginaţi Ceva care nu este o emoție a cuiva, care 
doar-este, iar în interiorul ei se află tot ceea ce cunoaşteţi: mediul 
înconjurător, inclusiv tot ceea ce vedeţi, toate peisajele, frumoasele 
apusuri de soare şi cerul nemărginit şi stelele şi persoanele din jurul 
vostru, toate acestea; şi toate emoţiile voastre apărute în cadrul formei 
separate, toată dragostea pe care aţi oferit-o şi toate sentimentele pe care 

le-aţi avut de-a lungul vieţii, toată frica, toată ruşinea, tot ceea ce aţi 
simţit, toate aceste lucruri pe care le cunoaşteţi ca expresii ale voastre şi 
modul în care înțelegeţi lumea, încercaţi să vi le imaginaţi ca fiind un 
singur lucru, inclusiv toată dragostea pe care aţi simţit-o în întreaga 
voastră viaţă, şi încercaţi să vedeţi că totul — fie că are o formă fizică, fie 
că este o emoție — este această Stare unică. 

Deci gândiţi-vă aşa: dacă iubirea umană este atât de profundă, de 
deschisă şi de uimitoare, atunci cum oare este Asta, cât de imens de 
mare, de profundă, de sălbatică, de sănătoasă este Ea în comparaţie cu 
această concepţie îngustă a iubirii omeneşti?! Este cu mult mai mare 
decât această iubire. Nici nu se poate pune pe aceeaşi scală de măsură. 
Nu există comparaţie. Nu există nicio legătură între acestea două. 

Iubirea aparţine formei separate şi gamei sale de emoţii. Şi, în 
această gamă, este uimitoare. Dar această Stare naturală, această Stare 
naturală liniştită şi simplă este cea absolut autentică. Dacă vreţi să 
folosiţi cuvântul Iubire — şi îl voi folosi o singură dată acum -— dacă îl 
comparaţi cu iubirea umană, este cu mult, mult mai mare decât iubirea 
necondiționată, care este cea mai înaltă iubire posibilă în cadrul formei 
separate. 

Este minunat să simţim şi să experimentăm iubirea omenească. Eu o 
încurajez. Mi-ar plăcea să văd că oamenii se iubesc pe ei înşişi şi pe 
ceilalţi şi se deschid sufleteşte şi manifestă iubire şi fac ceea ce este corect 
în numele iubirii, nu distrug în numele iubirii, ci construiesc în numele 
iubirii. Dar vreau să fac această distincţie foarte, foarte clară. Această 
iubire nu este Ceea-ce-Este. Această iubire nu este Starea iluminată, nu 
are nicio legătură cu Starea iluminată. 

Iar dacă te gândeşti „poate că, practicând iubirea, prin această iubire 
voi ajunge la Starea iluminată şi prin compasiune voi ajunge la Starea 
iluminată”, părerea mea este că nu te poţi forţa să iubeşti pe toţi şi pe 
toate, nu este ceva normal. Eu nu-ţi voi spune: „lubeşte tot ce te 
înconjoară, de la furnica de pe jos până la persoana pe care o admiri în 
secret, sau până la socrii tăi...”. Deci nu pot să afirm „practică iubirea 
tuturor, pentru că, fiind o iubire necondiționată, te va conduce la 
realizare”. Nu ai cum să faci asta. Poţi doar să-ţi urmezi intuiţia. Iar 
intuiţia îţi va arăta ce să iubeşti. 

Şi atunci vei vedea ce fel de iubire oferi şi cum face ea ca totul să se 
transforme, fiind legată de acţiune şi fapte. Pentru că simpla iubire nu 
este suficientă. Ea trebuie să fie demonstrată de ceea ce faci pentru alţii şi 
pentru tine însuţi. Trebuie să-ţi exprimi iubirea într-un mod util pentru 
ca ea să fie o practică. 

Însă nu puteţi practica această Iubire. Nu puteţi practica 
Compasiunea. Puteţi şti că Starea naturală este Compasiune, dar nu o 
puteţi practica. 

Nu poţi alege tu ce să iubeşti, căci — aşa cum am făcut şi eu până în 
momentul în care percepţia mea s-a schimbat - iubirea este foarte 
misterioasă şi alege singură: inima vrea ceva şi este atrasă de acel ceva. 
Din acest motiv iubeşti pe cineva sau ceva. Şi pentru că îţi aparţine. Deci 
nu poţi tu alege. Aşa este implementat acest proces în povestea ta. 

Dar tu poţi fi conştient că această iubire face parte din forma 
separată. Ca parte a formei separate este minunată, dar nu este finalul, 
nu este cel mai înalt aspect, care eşti Tu. Este doar o altă stare a formei 
separate, o stare minunată, dar nu este acea Stare autentică. Iar Starea 
autentică este Tăcere. 

Prin urmare, iubeşte, iubeşte cât de mult poţi, fă cu această iubire 
cât de mult bine poţi. Dar să ştii că această iubire este foarte, foarte 
limitată şi diferită ca natură de Ceea-ce-Este. Iar Ceea-ce-Este, cum să 
zic... nici măcar nu pot încerca să spun ce este. Gândiţi-vă doar că este 
atât de mult, atât de mult, atât de mult mai mult... 

Acest Nimic complet în sine — care înseamnă tot ceea ce vedeţi şi 
simţiţi în jurul vostru ca formând realitatea voastră şi decurgând după o 
linie dreaptă, o sfântă linie dreaptă şi liniştită - este Asta. Nu are nevoie 
de exprimări. Aici doar te odihneşti. Nu ai nevoie să iubeşti. 


23 decembrie 2022 


Video: https://www.youtube.com/watch?v=dYIGSofti_k 

„Sper să mori curând” (1) 
Richard Sylvester ne oferă cartea sa "SPER SĂ MORI CURÂND. 
Cuvinte despre non-dualitate şi eliberare" în propria lectură audio (orig. "| 


Hope You Die Soon. Words on Non-duality and Liberation), în serial. 


Motto: Nu-i uşor să scrii o carte despre nimic 


SUMAR: 
INTRODUCERE 2. LUCRURILE CARE SE ÎNTÂMPLĂ 
- Limbajul 
1. DESPRE ELIBERARE - Mintea 
- Preliminarii - Experiențele spirituale 
- Trezirea: Să vezi că nu există - A fi o persoană 
nimeni - Marea mantră 
- Eliberarea: Să vezi că "Eu" sunt  - Comportamentul impecabil al celor 
Totul iluminaţi 
- Să fii trezit şi să fii adormit - Contracţia şi localizarea 
- Sper să mori curând - Moartea şi religia 
INTRODUCERE 


Cea mai răspândită concepţie greşită despre eliberare este că ar 
putea fi obţinută de către persoană. Dar eliberarea este o pierdere — 
pierderea senzaţiei că a existat vreodată un individ separat care ar fi ales 
să acţioneze cumva pentru a obţine eliberarea. 

Când se percepe că nu există nicio separare nicăieri, dispare 
sentimentul de vulnerabilitate şi frică ataşat de persoană, iar ceea ce 
rămâne este minunea vieţii care se întâmplă, pur şi simplu. În loc de vreo 
semnificaţie, vezi doar o veveriţă nemişcată pe un trunchi de copac gri, cu 
picioarele desfăcute, cu capul ridicat, privind direct la tine. În loc de 
vreun scop, vezi textura uimitoare a blănii pisicii sau modul incredibil în 
care o furnică se târăşte pe o creangă. Pierderea speranţei nu este nicio 
pierdere atunci când este înlocuită de lişiţele care plonjează în lac. 

Atunci când încetează senzaţia că ai deţine controlul asupra vieţii 
tale şi că ar trebui să o faci să se desfăşoare într-un anumit fel, atunci 
trăieşti într-o stare de relaxare. Te simţi comod faţă de orice apare şi nu 
te mai agăţi de vreo preferinţă despre ce ar fi putut fi. 

1. DESPRE ELIBERARE 


Preliminarii 


Eliberarea nu poate fi descrisă în cuvinte. Ea nu poate fi înțeleasă de 
minte. Ea nu poate fi percepută până când nu se dezvăluie singură. Iar 
atunci, niciun cuvânt sau idee nu o poate exprima şi nicio minte nu o 
poate înţelege. 

Totuşi, eliberarea este tot ce există. Chiar acum. 

Un paradox. 

Perceperea eliberării nu are nimic de-a face cu mintea. Şi totuşi, iată 
eliberarea chiar aici, acoperită de minte. Acoperită de mintea care nici 
măcar nu există. 

Un paradox. 

Eliberarea este sfârşitul căutării şi sfârşitul sensurilor. Eliberarea 
dezvăluie că sensul vieţii este viaţa însăşi. Nu mai poate exista o căutare a 
ceea ce este evident că deja există. 

Prin natura sa, limbajul descrie dualitatea — evenimente, experienţe, 
lucruri, gânduri, sentimente. Fenomene. Lucrurile care se întâmplă. Nu 
există însă niciun limbaj care să descrie non-dualitatea. Cel mult, putem 
să o sugerăm. 

Deci, să facem nişte sugestii. 


Trezirea: Să vezi că nu există nimeni 


Totul începe cu după-amiezile de sâmbătă în Hampstead, când 
ascult discuţiile despre non-dualitate susţinute de Tony Parsons. Nu 
înţeleg multe din ceea ce se spune, dar ceva mă tot cheamă acolo. Şi îmi 
plac glumele, conversațiile şi băutura de după, aşa că revin din nou şi din 
nou. 

Apoi, într-o gară din centrul Londrei, într-o seară călduroasă de 
vară, persoana, sentimentul de sine dispare brusc şi complet. Totul 
rămâne ca mai înainte — oameni, trenuri, peroane, alte obiecte — însă 
totul este văzut pentru prima oară fără ca o persoană să medieze sau să 
interpreteze. Nu-mi apar lumini orbitoare, nici focuri de artificii, niciunul 
dintre vârtejurile date de LSD sau de ciupercile halucinogene. Dar acesta 
este adevăratul „Wow!”, să vezi o gară obişnuită, pentru prima dată fără 
senzaţia de sine. Aici este obişnuitul văzut ca fiind neobişnuit, răsărind în 
Unime, fără să existe cineva anume care să îl experimenteze. 

În această clipă, se percepe că nu există nimeni. Sentimentul că 
există o persoană a fost permanent până în acest moment şi a dat sens 
acestei vieţi. Timp de atâţia ani, nu a fost niciodată pus la îndoială. Era 
atât de clar că aş fi eu, centrul meu şi poziţia mea, încât nici măcar nu a 
fost remarcat. Acum se vede ca fiind o totală inutilitate. Dintr-o dată, 
devine clar că nu am avut niciodată o viaţă a mea, pentru că nu a existat 
niciodată vreun „eu”. Într-o fracțiune de secundă de eternitate, fără un 
„eu”, totul este văzut pentru prima dată, pur şi simplu, aşa cum este. Eu 
nu trăiesc, ci sunt trăit. Nu eu acţionez, ci acţiunile se petrec prin mine, 
marioneta divină. 

Dispare într-o clipă orice grijă a acestei mici, dar atât de importante 
aparente vieţi. 

După o secundă, sinele se întoarce, întrebându-se „Ce naiba a fost 
asta?”. Dar acea fracțiune de secundă de ființare ca nimeni aduce 
schimbări irevocabile în peisajul intern. Căci această percepţie te poate 
buimăci complet. 

Trecutul devine bidimensional. Înainte de asta, trecutul era un peisaj 
tridimensional pe care îl vizitam frecvent. Mă aruncam în el, sărind din 
loc în loc; fiecare scenă avea energie şi o realitate a ei. Această energie 
apărea sub forma unor emoţii şi gânduri, majoritatea legate de regrete şi 
vinovăţii derulate la nesfârşit, de genul „Ce-ar fi fost dacă...” şi „Dacă ar fi 
fost altfel...”. În consecinţă, trecutul era şlefuit şi reevaluat, imaginând 
inutil diferite posibilităţi, ca şi cum această revedere obsesivă ar fi putut 
schimba cumva geografia sau aduce înapoi o iubită pierdută sau şterge 
vreo ofensă aruncată sau primită. Acum, după acea fracțiune de secundă 
în care nu mai exista nimeni, deşi persoana s-a întors, trecutul pare ca un 
tablou plat. Toate scenele sunt încă acolo — căci nu-i vorba de Alzheimer 
aici — dar nu mai au energie, nu mai au realitate şi nu prea mai există 
impulsul de a vizita vreuna dintre ele. Din când în când, o scenă sau alta 
din trecut se trezeşte la viaţă pentru o vreme, dar apoi se stinge din nou. 
Regretul şi vinovăția îşi slăbesc strânsoarea. 

Încă mai apar unele dificultăţi şi probleme, dar ele nu mai persistă 
ca înainte. Începe să se prăbuşească peretele de stâncă care le oferea o 
priză fermă pentru a se căţăra şi a mă strânge de gât. Peisajul intern a 
devenit alunecos. Aşa cum spune Nisargadatta, lumea este plină de 
cercuri, dar cârligele ne aparţin nouă. Acum cârligele se dizolvă. Cu toate 
acestea, pe parcursul anului următor, sinele încearcă cu frenezie să se 
reafirme, uneori cu mult succes aparent când problemele reapar, căci se 
pare că plictiseala, disperarea, durerea emoţională încă trebuie să fie 
trăite. 

Un lucru care se observă imediat este natura tuturor aparentelor 
experienţe spirituale ivite în timpul anilor de căutare şi de urmare a unor 
căi false şi guru falşi. Dintr-o dată, ele sunt văzute cum sunt cu adevărat, 
adică nişte experienţe emoţionale şi psihologice petrecute unei persoane 
ireale şi care nu sunt mai importante decât încălţarea unui pantof sau 
sorbirea unei ceşti de cafea. 

Experiențele spirituale nu sunt greu de provocat. Meditaţi intensiv, 
cântaţi lungi perioade de timp, ingeraţi anumite substanţe, nu mâncaţi şi 
nu dormiţi, puneţi-vă în situaţii extreme. Probabil că vor da rezultate. Eu 
făcusem toate acestea şi au apărut multe experienţe spirituale. Cântasem 
ore întregi şi meditasem în bătaia unor gonguri tibetane puternice. L-am 
văzut pe guru, aşezat pe un podium, îmbrăcat în haine impresionante, 
cum s-a dizolvat într-o lumină aurie în faţa ochilor mei. Identitatea 
personală se rafinase şi se dizolvase în beatitudinea transcendentală. 
Universul respira prin mine pe măsură ce conştiinţa mea se extindea 
pentru a umple totul. 

Şi ce dacă? 

Întotdeauna era cineva acolo care avea acea experienţă spirituală. 
Persoana mea, oricât de rafinată, era întotdeauna prezentă. Toate aceste 
evenimente mi se întâmplaseră „mie”. Niciuna dintre ele nu a avut vreo 
legătură cu eliberarea mai mult decât mângâierea unei pisici. 

Şi, oricum, „Nu poţi sta prea mult timp în lumea lui Dumnezeu. 
Acolo nu există restaurante sau toalete.” 

Eliberarea nu este personală şi nu are nimic de-a face cu nicio 
experienţă psihologică, emoţională sau „spirituală”, oricât de rafinată ar 
fi ea. O experienţă spirituală sau psihologică este doar o experienţă 
personală. Odată ce se percepe că eu sunt nimic, se percepe, de 
asemenea, că orice experienţă apare doar pentru o aparentă persoană şi 
se dizolvă iar în Unime, fără să aibă nicio semnificaţie. Experienţa nu 
apare într-o persoană reală şi nu există nici posibilitatea să aibă vreo 
semnificaţie. 

Iar eliberarea nu are nimic de-a face cu absenţa sau prezenţa 
problemelor sau a dificultăţilor, care pot continua să apară sau nu. 

Eliberarea nu aduce fericirea fără de sfârşit. Pentru asta, încearcă cu 
heroină, prozac sau o lobotomie. 

Ce uşurare! Eliberarea nu-ţi cere să fii în vreun fel anume. 

Eliberarea nu cere nici măcar să existe un „tu”. Nu o persoană scrie 
aceste cuvinte. Unimea este cea care scrie aceste cuvinte. Şi tot Unimea le 
citeşte. 


8ian 2023 Video: https://www.youtube.com/watch>?v=Ik1HiCV-nQk 

„Sper să mori curând” (2) 


Richard Sylvester ne oferă cartea sa "SPER SĂ MORI CURÂND. 
Cuvinte despre non-dualitate şi eliberare", în propria lectură audio (orig. "| 
Hope You Die Soon. Words on Non-duality and Liberation). 


kk 

În poveste, perioada de trezire durează un an. În acest răstimp, 
simţul persoanei se reafirmă, uneori puternic, apoi se topeşte şi revine 
iar. Pentru o vreme, este un deşert în care durerea personală e la fel de 
intensă ca înainte, dar toate vechile consolări şi mecanisme de a-i face 
faţă şi-au pierdut sensul. Una din încurajări fusese credinţa că durerea 
avea sens, că era necesară pentru evoluţia mea spirituală. „Nu există 
câştig fără suferinţă”. Acum acel gând îmi pare de-a dreptul ridicol. Încep 
să înţeleg că această trezire este nemiloasă, înlăturând orice credinţă de 
care m-am agăţat vreodată. Acum nu mai există nicio barcă de salvare, 
nici măcar o bucată de lemn de care să mă prind. 

Se spune uneori că Asta îţi distruge viaţa. Ei bine, îţi distruge ceea ce 
credeai că este viaţa ta. Şi îmi amintesc o vorbă acum. „De ce vrei 
eliberarea? De unde ştii că ţi-ar plăcea?”. 

Doamne! Lucrurile s-au înrăutățit, nu s-au îmbunătăţit. Înainte, 
măcar exista speranţa. 


Eliberarea: Să vezi că „Eu“ sunt Totul 


În poveste, la un an de la trezire, mă aflu într-un magazin dintr-un 
oraş obişnuit de la ţară. Dintr-o dată, dar cu mare blândeţe, obişnuitul 
este înlocuit de neobişnuit. Persoana dispare din nou complet şi acum se 
vede clar că conştiinţa este pretutindeni şi totul. Senzaţia de sine 
localizată se dovedeşte a fi doar o aparenţă. Nu există nicio locaţie, nu 
există un aici sau un acolo. Există doar Unimea care apare ca fiind totul şi 
asta sunt „eu” cu adevărat. „Eu” sunt magazinul, oamenii, tejgheaua, 
pereţii şi spaţiul în care totul apare. Când eul dispare şi se percepe 
conştiinţa ca fiind totul, atunci vezi cu adevărat ceea-ce-există, o 
minunată hologramă susţinută de iubire. 

La un moment dat în copilărie, conştiinţa pare să se coaguleze într- 
un spaţiu distinct, devenind solidă şi separată de orice altceva. Asta 
creează sentimentul de „eu”, cu speranţele şi temerile, iubirile şi 
responsabilităţile sale  împovărătoare. Gândurile şi emoţiile şi 
fenomenele senzoriale — care doar apar în conştiinţă, şi atât — sunt acum 

deţinute de cineva, sunt acum resimţite ca aparţinând „mie”. Şi astfel 
începe drama de a fi o persoană. 

Conştiinţa nu are altă locaţie decât „pretutindeni”. Există doar 
libertatea. Dar în această libertate poate apărea şi chiar apare senzaţia că 
„eu” nu sunt eliberat. Ea se manifestă ca senzaţia de separare, de a fi 
localizat aici şi nu acolo, separat de toţi ceilalţi oameni şi lucruri. Asta 
provoacă teamă, dorinţă şi speranţă şi este foarte persuasivă. Nu se poate 
observa pe ea însăşi şi poate continua timp de şaptezeci sau optzeci de 
ani, până când se termină la moarte. Sau se poate sfârşi mai devreme, 
oriunde, în orice moment. 

kk 

Eliberarea înseamnă eliberarea de povara de a fi o persoană care, în 
aparenţă, trebuie să facă alegeri şi să ia decizii; alegeri şi decizii care au 
consecinţe. Ce minunată uşurare e să vezi că nu există nici alegere, nici 
persoană, nici separare. Nimic din ceea ce ai făcut vreodată nu a condus 
la ceva, pentru că nu ai făcut niciodată nimic. Nimeni nu a făcut vreodată 
nimic, deşi se pare că s-au realizat multe lucruri. 

Nu-i aşa că-i minunat că nu ai făcut niciodată vreo alegere în viaţa 
ta?! Nu ai nimic de regretat, nimic pentru care să te simţi vinovat. Nimic 
nu ar fi putut fi diferit, nimic nu ar fi putut fi altfel. Nu-i asta o uşurare?! 
Nimic nu contează. Nu trebuie să te duci nicăieri. Nu trebuie făcut nimic. 
Nu există nimic important şi nici principii morale. Nu există ajutor şi nici 
speranţă. Poţi lăsa totul să se ducă, poţi elibera toată tensiunea. Poţi 
începe să te bucuri de minunea lipsei de speranţă şi de darul lipsei de 
sens. Poţi începe să te bucuri de totala ta neajutorare. 

În eliberare, se vede că nimic nu are vreo semnificaţie deosebită, ci 
este doar ceea-ce-este. Povestea ta nu se opreşte. Povestea continuă, dar 
acum se vede că este doar o poveste. Toate pasiunile din aparenta ta viaţă 
sunt doar nişte lucruri care se întâmplă. Conflictele, iubirile, luptele 
pentru control şi putere, victoriile şi înfrângerile sunt doar nişte 
fenomene care apar în Unime şi apoi se destramă, fără nicio importanţă. 

Nimic nu are mai multă importanţă decât orice altceva şi nimic nu ar 
putea fi mai mult sau mai puţin. Războiul troian şi un pahar de bere sunt 
egale. 

Dar nu şi în viziunea minţii, bineînţeles. 

kk 

Tu nu poţi câştiga eliberarea. Eu nu am câştigat eliberarea. Nimeni 
nu va câştiga vreodată eliberarea. Nu poţi deveni suficient de bun, nu 
poţi munci suficient de mult sau nu poţi fi suficient de sincer pentru a o 
merita. Eliberarea nu mi s-a întâmplat mie şi nici ţie nu ţi se va întâmpla. 

Şi totuşi, eliberarea există. Nu există decât libertatea. Perfecţiunea este 
deja aici. Ceea ce eşti este deja divin. 

Căutarea nu te va duce nicăieri, dar nu-i nimic rău în a căuta. În 
acest aparent proces, ai putea auzi că nu are niciun sens să cauţi, dar nu 
vei putea renunţa la căutare până când ea nu se opreşte. Când se termină, 
apare percepţia că ceea ce căutai a fost întotdeauna cu tine, de fapt, a fost 
mereu chiar ceea ce eşti. 

Dar sugestia să renunţi la căutare pentru a găsi libertatea este 
inutilă. Nu contează dacă te îmbeţi, meditezi, citeşti ziarul, stai cu gurul 
sau mergi la curse. Niciuna dintre acestea nu va face mări sau micşora 
şansele de eliberare. A căuta sau a nu căuta, a medita sau a nu medita, 
ideile astea nu au legătură cu eliberarea. Pentru că nu există nimeni care 
să poată alege să facă vreunul dintre aceste lucruri. Dacă meditaţia se 
întâmplă, se întâmplă şi va continua să se întâmple până când nu se va 
mai întâmpla. La fel e şi cu îmbătatul. Ar fi bine să renunţi la credinţa că 
poţi alege ceva, orice. 

Doar că nici asta nu poţi face... 

până în clipa când o vei face. 

kk 

Eliberarea este ceea ce rămâne atunci când eul dispare. 

Dar eul este, pur şi simplu, libertatea care apare ca un sine limitat. 

Eliberarea este tot ceea ce se întâmplă în timp ce tu cauţi eliberarea. 

În interior, ştii deja acest lucru. 


Să fii treaz și să fii adormit sunt același lucru - cu 
excepția cazului în care dormi 


Când se percepe libertatea, se înţelege că a fi treaz în eliberare nu 
diferă de a fi adormit. Ambele sunt văzute, pur şi simplu, ca fiind Unimea 
ce se manifestă ca somn sau ca trezvie. În eliberare, sunt înlăturate toate 
confuziile despre iluminare şi se dezvăluie caracterul său absolut 
obişnuit. Munţii sunt văzuţi doar ca munți. 

Dar pentru căutătorul care încă doarme şi care, în somn, caută 
neobosit să pună capăt sentimentului de separare, pare să existe o 
prăpastie între stare sa şi eliberare. Eliberarea pare a fi un minunat 
premiu care trebuie dobândit, promițând sentimente de fericire, salvarea 
de durere şi suferinţă, sfârşitul tuturor problemelor, poate puteri magice 
şi, desigur, admiraţia pizmaşă a prietenilor. Acesta este motivul pentru 

care căutarea eliberării poate fi atât de disperată şi întrebarea „O voi 
obţine oare?”, atât de intensă. 

Tot ceea ce împiedică perceperea eliberării este gândul „nu sunt 
eliberat”. Prin urmare, unii spun că ceea ce trebuie să faci pentru a 
percepe eliberarea este să renunţi la acest gând. Dar nu există un cineva 
care să poată alege să facă asta. Gândul că „asta nu-i eliberarea” — care-i 
acelaşi cu gândul „sunt separat” sau „sunt în căutare” — continuă până 
când se dizolvă de la sine. Aparentul eu nu poate face nimic pentru a 
descoperi că el însuşi este o iluzie — o aparenţă nu poate descoperi 
realitatea. 

Eliberarea este percepută fie în timp ce mintea-corp încă 
funcţionează, fie la moartea minţii-corp — şi nu contează care din cele 
două, decât în cadrul poveştii. „La moarte, există doar eliberarea. Numai 
că-i mai şic să percepi eliberarea când eşti în viaţă.” 

În eliberare se vede că nu a existat niciodată nimic de căutat. Ceea ce 
cauţi a fost întotdeauna cu tine, ceea ce eşti a fost întotdeauna ceea ce 
eşti. Când se percepe asta, orice căutare se sfârşeşte. 


Sper să mori curând 


Odată ca niciodată, eram un căutător spiritual foarte dedicat. 
Meditam sincer, aveam grijă de karma mea, primeam shaktipat, chakrele 
îmi erau deschise şi purificate de guruşi binecuvântaţi, şi credeam că mă 
îndrept către undeva. 

Apoi s-a produs catastrofa. L-am întâlnit pe Tony Parsons. Şi acela a 
fost sfârşitul a ceea ce credeam că fusese viaţa mea. Tony, cel care m-a 
îmbrăţişat la sfârşitul uneia dintre întâlnirile sale şi mi-a spus: „Sper să 
mori curând”. Tony, cel faţă de care simt cea mai profundă recunoştinţă, 
chiar dacă nu există nimeni. 

Nu găsesc un mod mai potrivit de a încheia acest capitol. Permiteţi- 
mi să vă transmit binecuvântarea care mi s-a dat şi să vă urez „Sper să 
muriţi curând”. 

11 ianuarie 2023 


Video: https://www.youtube.com/watch>?v=odZKa1MeDpw 

„Sper să mori curând” (3) 


Richard Sylvester ne oferă cartea sa "SPER SĂ MORI CURÂND. 
Cuvinte despre non-dualitate şi eliberare", în propria lectură audio (orig. "| 
Hope You Die Soon. Words on Non-duality and Liberation). 


2. LUCRURILE CARE SE ÎNTÂMPLĂ 
Limbajul 


Un cuvânt nu este fenomenul pe care îl denumeşte. O descriere a 
mirosului de iarbă cosită nu este mirosul de iarbă cosită. Cuvintele pot 
indica către eliberare, dar chiar şi atunci, doar într-un mod înşelător. O 
descriere a eliberării — care oricum este o imposibilitate — nu ar putea 
transmite parfumul eliberării. 

Cuvintele pot descrie doar fenomenele. Eliberarea nu este nici un 
fenomen, nici o colecţie de fenomene. 

Cu toate acestea, dacă trebuie să existe un discurs despre ceva, 
inclusiv despre eliberare, acesta nu poate fi oferit decât în cuvinte. 

Dar aici există şi tăcere. La fel cum literele negre au sens doar pentru 
că apar pe un fundal alb. 

Orice limbaj este îndoielnic. Iar în această carte, următoarele cuvinte 
trebuie privite cu extremă suspiciune şi trebuie citite întotdeauna ca şi 
cum ar fi între ghilimele, deoarece premisa conținută în fiecare dintre ele 
este falsă: 

minte, persoană, trecut, viitor, acum, atunci, timp, loc, aici, acolo, 
eu, tu, mie, alegere, libertate. 

Cuvântul „eu” din propoziţia „eu sunt fericit” are exact aceeaşi forţă 
ca şi impersonalul din propoziţia „plouă”. Nu plouă „cineva”. Nu există 
un „eu”. Ploaia cade, pur şi simplu. Fericirea apare, pur şi simplu. 

Majoritatea scrierilor care se pretind a fi despre non-dualitate sunt 
total dualiste. Când un scriitor sugerează că există cineva care poate 
acţiona cumva pentru a aduce eliberarea, citiţi baliverne. Adesea, vor fi 
nişte baliverne extrem de bine articulate, fluente, complexe şi 
convingătoare. 


Mintea 


Dacă eliberarea este percepută, este percepută. Dacă nu, nu. Aşa 
stau lucrurile. 

În Upanishade se spune: «Advaita nu este o idee. Ea ESTE! Fulgerul 
fulgeră, ochiul clipeşte... Şi apoi? Fie ai înţeles, fie nu ai înţeles... Dacă nu 
ai înţeles, păcat!». 

Tare, nu-i aşa?! 

Pentru minte, pare atât de nedrept că nu se poate face nimic. 

Mintea poate deruta şi tot mintea poate clarifica. De cele mai multe 
ori, e buimacă. Ocazional, e lucidă. Mintea trăncăneşte neîncetat, 
insistând că prostiile sale au sens. 

Mintea este ca o casetă audio care rulează toată ziua în buclă, având 
un singur mesaj înregistrat pe ea. „Vezi, am dreptate. Vezi, am dreptate.” 
Şi are în dotare un dispozitiv care elimină toate dovezile contrare. 

Mintea insistă că ne poate conduce la iluminarea personală. Şi 
totuşi, trebuie să recunoască faptul că iluminarea încă nu a avut loc. 
Mintea nu-şi poate îndeplini niciodată promisiunea, aşa că zice că nu am 
meditat suficient sau nu am intonat suficiente mantre sau nu am dovedit 
suficientă devoțiune faţă de guru. Sau nu am fost suficient de sinceri sau 
nu am lucrat îndeajuns pentru a ne curăța chakrele sau nu am îndeplinit 
suficiente ritualuri de purificare. Sau nu am căutat suficient de mult 
pentru a găsi secretul ultim. Sau, desigur, că am căutat prea mult. 

Mintea crede în dreptate, în echitate. Mintea crede că virtutea şi 
efortul ar trebui să fie recompensate. „Dacă m-aş strădui mai mult să 
devin o persoană mai spirituală, a mea va fi fericirea.” Mintea crede că 
eliberarea trebuie să aducă o stare de beatitudine permanentă, deoarece 
vede eliberarea ca pe o recompensă pentru munca grea depusă, ca pe 
rezultatul unui har absolut meritat. 

Şi astfel, moara de credinţe şi căi spirituale continuă să se învârtă şi 
guruşii prosperă. 

kk > 

Atunci când se percepe pentru prima dată că nu există nimeni, 
mintea poate fi foarte zdruncinată. Dar, de obicei, ea îşi reia rapid 
controlul. Mintea nu poate vedea trezirea decât ca pe o experienţă 
personală. „Cu siguranţă”, spune mintea, „trebuie să existe o cale prin 
care să pot recrea această întâmplare minunată, să o menţin mai mult 
timp, să-i extrag, esenţa, să trăiesc, în sfârşit, în ea pentru totdeauna”. 

Eşecul minţii în a reuşi oricare dintre aceste lucruri poate duce la 
disperare. 

+ kk > 

Atunci când are loc o trezire bruscă — dispariţia completă a 
persoanei pentru o fracțiune de secundă -— toate grijile care au însoţit 
viaţa respectivă dispar imediat, pentru că, dintr-o dată, nu mai există 

nimeni care să se îngrijoreze. Într-o clipă, mintea este spulberată şi toată 
contracția energetică legată de „trecut” şi „viitor” este eliberată. Se 
percepe atunci că nu există absolut nicio posibilitate pentru vreo 
suferinţă personală sau ca să conteze ceva, deoarece acum se percepe că 
persoana nu există. Depresia? Neliniştea în legătură cu un interviu de 
angajare? Speranţa că Louise mă iubeşte? Teama de rezultatele testelor 
medicale de săptămâna viitoare? Dintr-o dată, în vid, nu mai există 
nimeni care să aibă nimic din toate acestea. 

Dar, o fracțiune de secundă mai târziu, este probabil ca sinele să se 
întoarcă cu toate grijile sale pentru sine. 

kk 

Acest personaj (Richard), în timpul perioadei de trezire, percepe 
fragilitatea absolută a aparenţelor. Străzile, oamenii, clădirile, câmpurile, 
dealurile, toate sunt văzute ca neavând nici substanţă, nici durată. Totul 
este doar un joc de culori, o peliculă de lumină suspendată în neant şi 
care nu durează nici măcar un moment. Un moment tot mai are o durată 
cu un început, un mijloc şi un sfârşit, dar aparenţa nu are nimic din toate 
acestea. Totul apare în două dimensiuni, ca o carte poştală cu imagini. 
Vocea de la telefon nu provine de la vreun trup — este tulburător să 
realizez că vocile prietenilor mei, atunci când îmi telefonează, sunt total 
imateriale. 


Experiențele spirituale 


Experiențele spirituale sunt, pur şi simplu, o formă personală de 
experienţă psihologică, emoţională şi fizică. Chiar şi în cele mai rafinate 
stări de transcendenţă există întotdeauna un cineva care trăieşte această 
experienţă. Totuşi, treaba asta nu poate fi observată până când nu se 
vede, chiar şi pentru o fracțiune de secundă, că nu există nimeni. 

Experiențele spirituale pot fi provocate prin efort personal, la fel 
cum un perete poate fi zugrăvit prin efort personal. Dar ele nu pot fi 
susținute pentru mult timp, aşa cum nicio experienţă nu poate fi 
susţinută pentru mult timp. 

Mintea adoră să depună efort pentru a crea experienţe spirituale şi 
se bucură de recompensele pe care acestea le aduc. Minţii i se pare atât 
de corect. „Fac un anumit efort şi primesc o anumită recompensă.” 

E la fel ca atunci când coacem plăcinte cu mere la cuptor. 

Mintea spune că, „după ce voi depune suficient efort spiritual, 
iluminarea va fi a mea, poate peste încă zece vieţi”. Dar odată cu 

percepţia că nu există nimeni, se percepe că „eu” nu am depus niciodată 
niciun efort, „eu” nu am făcut nicio muncă şi nu mi se dă nimic ca 
răsplată. Niciun aspect al vieţii mele nu are cum să aibă vreo legătură cu 
„mine”. 

Într-o fracțiune de secundă de trezire, toate satisfacţiile căii 
spirituale pot dispărea. Toate eforturile depuse, distracţia şi preocuparea 
de a face bagajele pentru a pleca în India, ashram-urile vizitate cu 
ardoare, traseele importante prin bazarul spiritual, trezirile lui kundalini 
şi shaktipat-urile (transmisiile energetice) primite pot fi percepute că nu 
au dus nicăieri şi că nu au contat pentru nimic. 

Perceperea acestui lucru poate produce hohote de râs sau un pustiu 
de disperare. Căci, întorcându-mă după trezire, s-ar putea fie să fi înţeles 
gluma, fie să mă simt cu adevărat singur şi fără speranţă. 

Asta poate conduce la o perioadă de pasivitate inertă. În râs sau 
disperare. 

13 ianuarie 2023 


Video: https://www.youtube.com/watch?v=SnAEEPBPAj3 

MUZICALE 
— traduceri de versuri şi subtitrări 


NONDUALITATEA ÎN MELODII NOI 
SAU CELEBRE 


«Nimeni nu pune versuri noi în cântece vechi» (Matei 9:17) =="2 


Povestea 


Este un obicei firesc ca muzicanţii să interpreteze melodii cunoscute 
în stilul lor propriu. Rezultatul se numeşte, în jargonul muzical, „cover”. 
Foarte rar găsiţi însă melodii care să aibă schimbate versurile în limba 
originală, cu excepţia parodiilor. Cu asta se ocupau brigăzile artistice 
studenţeşti de pe timpul comunismului. 

Dar ce ziceţi de o nouă formă de exprimare artistică în care, peste 
fundalul orchestral original, suprapunem o voce cu alte versuri, de data 
asta, nu în scop de distracţie, ci de a transmite un nou mesaj artistic?! 
Melodia originală ne sugerează o anumită stare sufletească care se 
doreşte a fi transpusă în nişte versuri mai potrivite, în opinia noastră. 

Asta am păţit eu, vizionând un videoclip cu o persoană trezită 
spiritual (Simcha Lev), care avea inserate câteva secunde muzicale dintr- 
un hit pop al anilor 1970. Ea simţise că acea melodie rezona, parţial, cu 
mesajul său nondualist. Asta am simţit şi eu. 

Am căutat cele câteva versuri pe internet şi am dat peste melodia pe 
care n-o mai auzisem niciodată. Desigur că nu avea legătură cu 
nondualitatea, dar mi-a fulgerat prin minte să o adaptez eu la noile idei. 
Şi aşa am realizat o nouă versiune în limba originală (engleză), cu aportul 
unei voci sintetizate. Practic, este o nouă expresie artistică, ce beneficiază 
atât de calitatea foarte bună a muzicii originale, cât şi de o profunzime 
spirituală neaşteptată pentru o melodie pop. 

De acum înainte, „the sky is the limit”, cum spun englezii. Găseşte o 
melodie de suflet, pune-i versurile proprii şi ai devenit coautor. Cineva 
ar putea chiar iniţia concursuri de karaoke next-level, în care 
competitorii îşi prezintă propriile creaţii literare pe hit-uri vechi. În fond, 
Bob Dylan a primit în 2016 premiul Nobel pentru versuri, nu pentru 
muzica cântecelor sale... 

În final, am obţinut o expresie artistică hibridă ***. Vă prezint 
produsul artistic mai jos. Am simţit imboldul să-l fac şi l-am făcut, şi 
gata. Mai departe, voi veţi decide dacă este o creaţie umană frumoasă sau 


un karaoke al unui robot care a luat-o razna. 

Notă: În cazul traducerilor unor melodii străine, efortul poeţilor este 
similar, traducerea fiind un act creator în sine. Am scris un articol dedicat 
acestei chestiuni, intitulat „Traduceri de texte muzicale”. 


Tutorial robot-karaoke 


Pentru cei care simt fiorul creator, vă prezint un scurt tutorial cum 
puteţi realiza şi voi ceva similar. 

1. Scrieţi sau tipăriţi versurile cântecului original şi înlocuiţi-le cu 
noile voastre versuri, silabă cu silabă. 

2. Găsiţi un fişier audio mp3 instrumental fie de la o versiune 
pentru karaoke, fie eliminând vocea din melodia originală printr-un site 
de pe internet (voice remover). 

3. Găsiţi pe internet un fişier midi cu linia melodică respectivă 
şi importaţi-l în programul gratuit Musescore. Dacă nu-l găsiţi, creaţi voi 
înşivă linia melodică de la zero. Este important să ajustaţi precis tempo- 
ul (bpm sau numărul de pătrimi pe minut) după varianta originală 
instrumentală (eventual, transpuneţi melodia în tonalitatea originală). 

4. Importaţi în programul Synthesizer V Studio fişierul midi cu 
melodia şi folosiţi vocea sintetizată Eleanor în varianta de limbă 
engleză pentru a cânta versurile voastre. Apoi exportaţi rezultatul într-un 
fişier mp3 (folosind programul gratuit Audacity). 

5. Tot în Audacity, suprapuneţi cele două fişiere mp3 (Eleanor şi 
orchestra), apoi aliniaţi perfect fragmentele vocale cu acompaniamentul. 
În final, exportaţi fişierul mp3 rezultat. 


NOTĂ: O voce sintetizată de calitate muzicală mai bună şi cu care se 
lucrează mai uşor într-un DAW este plug-in-ul Emvoice. 


Melodia NOTHING 'S ALL 


Melodia originală se numeşte „Nothing Rhymed”, un hit al anului 
1971, compus şi interpretat de Gilbert O'Sullivan. 

lată etapele şi elementele creative pentru melodia intitulată 
„Nothing's All”: 


Noile mele versuri în limba engleză şi traducerea lor în limba română. 

Nothing's All Nimicul este Totul 


1. In the day I was robbed by those rascals 1. În ziua când m-au jefuit ticăloşii ăia 


I wake up in the hospital bed Mă trezesc în patul de spital 

While an angel so bright Când un înger atât de strălucitor 
Takes my pain with its light Îmi ia durerea cu lumina sa 

I'm in heaven and happy instead Şi, în schimb, mă găsesc în rai, fericit. 
2. And as huge is the scale of creation 2. Pe cât de mare este scara creaţiei 
Or as small are the beings of dust sau pe cât de mici sunt fiinţele de praf 
It's a joke or a game Totul e o glumă sau un joc 

Playing tricks in the brain Ce joacă feste în creier 

Or a day-dream that's fueled by trust Sau un convingător vis cu ochii deschişi 
Bridge: 

And thoughts come inside me Îmi vin tot felul de gânduri 

and sorrow surround me: care mă înconjoară cu tristeţe: 

“You'll never get too much above” "Nu vei ajunge niciodată prea sus" 
But I cover the noise Dar le acopăr zgomotul 

With my small inner voice: cu mica voce lăuntrică: 

“It's all love” "Totul e iubire" 


3. In the moment of truth P'm bewildered 3. În clipa adevărului sunt uluit 


Finding all that I've known is a lie Descoperind că tot ce ştiam e o minciună 
And I'm begging same grace Şi implor aceeaşi graţie 

For the whole human race pentru întreaga rasă omenească 

But there's no one to whom can apply Dar nu există nimeni căruia să i se aplice. 
Chorus1: Refren: 

Nothing old, nothing new, nothing Nimic vechi, nimic nou, nimic nu lipseşte 
missing Nimic câştigat, nimic eşuat sau pierdut 
Nothing gained, nothing still-born or lost Nimic altceva decât Asta 

Nothing other than This Nimic mai puternic decât pacea 

Nothing, stronger than peace Nimic ce ar trebui ascuns 

Nothing you have to hide Nimic greşit, nimic corect 

Nothing wrong, nothing right Nimic nu lipseşte nicăieri 

Nothing lacking worldwide Nu există tu, nu există eu 

There's no you, there'snol Nimeni nu controlează nimic 

There's no one in control Nu există timp, nu există suflet 

There's no time, there's no soul Nimicul este Totul 

Nothing;s All 


Bridge2: Această Fiinţă lăuntrică 
This Being inside me N-ar fi putut vreodată să-mi refuze 
Could never deny me Visul de a crede că am o voinţă liberă. 
The dream to believe I could choose Şi simt această plăcere, 
And this pleasure I get de pildă, la câştigarea unui pariu, 
From, say, winning a bet De a pierde. 
Is to lose 

Refren: 
Chorus2: Nimic bun, nimic rău, nimic nu lipseşte 


Nothing good, nothing bad, nothing 
missing... 


Fişierul midi cu linia melodică l-am găsit în baza de date 
musescore.com şi l-am copiat manual, notă cu notă, în programul 
Musescore. A rezultat fişierul Nothing's All.msez, care poate fi audiat 
şi online pe musescore.com. Iată şi partitura Nothing's All.pdf 

La varianta video pentru YouTube, am folosit programul de editare 
video VSDC pentru a adăuga versurile în stil karaoke. (19 aug 2022) 


Video: https://www.youtube.com/watch?v=xRJiSRE1KYw 


Melodia HOW SILLY AND HAPPY 


Am creat noi versuri în ton cu nondualitatea pentru melodia „She's 
always a woman”, un hit al anului 1978, compus şi interpretat de Billy 
Joel. 

Iată etapele şi elementele creative pentru melodia intitulată „How 


Silly and Happy”: 
Noile mele versuri în limba engleză şi traducerea lor în limba română. 


How Silly and Happy Cât de prostuţ şi fericit 
1. You're ambitious and fast, you aim only 1. Tu eşti iute şi ambițios, ţinteşti numai 
highs sus 
But I cherish my minutes in counter- Dar eu îmi preţuiesc minutele în sens 
clockwise anti-orar 


They say Chariots of Fire's a film you must Se spune că Chariots of Fire este un film 

see 
It shows an example of how silly and 
happy to be 


2. And you're fighting to win and to make 
a career 

But I'm spending my time as a proud 
volunteer 

If only a person that's none can be free 
How can you tell me darling how silly and 
happy I be?! 


Chorus: 

Oh, in the sky birds don't sow * 
Neither reap, they just flow 
Life takes care of its own 

I like to sing and to dance 
Paint or sit in a trance 

Make some poems, unknown 


3. And they say all your troubles will end 
in the grave 

But I'm already dead and have nothing to 
save 

If only your body were empty ofa “me” 
You would have no free will of how silly 
and happy you be 


Chorus: 

Oh, in the sky birds don't sow * 
Neither reap, they just flow 
Life takes care of its own 

I like to sing and to dance 
Paint or sit in a trance 

Make some poems, unknown 


4. You believe you are grounded and 
guided by news 

But if you think it's all clear, you are 
simply confused 

care trebuie văzut 
Arată un exemplu de cât de prostuţ şi 
fericit poţi fi 


2. Tu lupţi ca să câştigi şi să-ţi faci o 
carieră 

Dar eu îmi petrec timpul ca un vajnic 
voluntar 

Dacă poate fi liberă doar persoana care nu 
există 

Cum atunci, dragă, îmi spui tu cât de 
prostuţ şi fericit să fiu?! 


Refren: 

O, păsările cerului nu sădesc * 

Şi nici nu culeg recolta, doar plutesc 
Viaţa are grijă singură de ea 

Îmi place să cânt şi să dansez 

Să pictez sau să intru în transă 

Să scriu poezii, neştiut de nimeni 


3. Se spune că toate necazurile se sfârşesc 
în mormânt 

Dar eu sunt deja mort şi n-am nimic de 
pierdut sau câştigat 

Dacă trupul tău nu ar mai avea un “eu” 
N-ai avea liber-arbitru cât de prostuţ sau 
fericit să fii 


Refren: 

O, păsările cerului nu sădesc * 

Şi nici nu culeg recolta, doar plutesc 
Viaţa are grijă singură de ea 

Îmi place să cânt şi să dansez 

Să pictez sau să intru în transă 

Să scriu poezii, neştiut de nimeni 


4. Crezi că eşti cu picioarele pe pământ şi 


bine informat 
Dar dacă ai impresia că totu-i clar, eşti 

If yow're lucky enough to dissolve in this doar confuz 

This Dacă vei fi destul de norocos să te dizolvi 
Then you'll maybe discover în Asta 

how silly and happy and timeless a non- Poate că atunci vei descoperi cât de 
person is prostuţă şi fericită şi în afara timpului este 
e o “non-persoană” 


* «Look at the birds of the air; they 


neither sow nor reap nor gather into * «Priviţi la păsările cerului, că nu 
barns, and yet your heavenly Father seamănă, nici nu seceră, nici nu adună în 
keeps feeding them.» (Mathew 6.26) hambare, şi Tatăl vostru Ceresc le 


hrăneşte.» (Matei 6.26) 


Fişierul midi cu linia melodică l-am găsit în baza de date 
musescore.com şi l-am copiat în programul Musescore. A rezultat fişierul 
How silly and happy.msez, care poate fi audiat şi online pe 
musescore.com. lată şi partitura How silly and happy.pdf 

Am folosit programul de editare video VSDC pentru a combina 
muzica cu imagini şi secvenţe video de pe internet pentru a obţine 
videoclipul de mai jos. (2 sep 2022) 


Video: https://www.youtube.com/watch?v=Ob-h1j5Ylgw 


Melodia PACIFICĂ 


Prima melodie a mea interpretată de vocea sintetică Eleanor se 
numeşte "PACIFICĂ", fiind cântată în limba română. Am compus-o încă 
din 1986, pentru voce şi chitară, am orchestrat-o în 2014 cu programul 
online Noteflight şi am refăcut-o cu Musescore în 2021. 

În piaţa desenelor anime din Japonia, China şi Coreea sunt în mare 
vogă melodiile interpretate de personaje anime. Vocile lor sunt 
sintetizate, bazate pe samples şi AI. Am găsit pe internet cântăreaţa 
virtuală (vocea sintetizată) Eleanor, produsă de Dreamsonic.com, care 
vorbeşte englezeşte şi am pus-o să cânte linia melodică de la piesa mea 
"Pacifică". Rezultatul este uimitor, cu excepţia faptului că are un puternic 
accent englezesc. Nu cred că vom avea prea curând o voce muzicală 
sintetică în limba română, pentru că nu există încă un interes pentru aşa 
ceva. (1 sep 2021) 


Video: https://www.youtube.com/watch ?v=lu-EWBXSjwA 

Alți artiști 


În peisajul muzical românesc, celebrul muzician Dan Andrei Aldea s- 
a ocupat în ultimii ani de viaţă cu vocile şi instrumentele sintetizate. EI a 
introdus o asemenea voce electronică în melodia prietenului său Doru 
Stănculescu, intitulată "Epifanie" . 

Există în lume destui oameni sensibili care au descoperit 
nondualismul şi încearcă să-l exprime în artă. Unul dintre ei este John 


Wheeler, care_ interpretează aici nişte cântece inspirate. El oferea şi 


satsanguri nondualiste plăcute. 
Nu în ultimul rând, merită menţionată melodia regretatului John 


Lennon "Watching the Wheels", cu nişte versuri superbe. 

Arta hibridă Om - A.L. 


*** Prin artă hibridă înţeleg combinaţia dintre creativitatea umană 
şi punerea ei în practică de către inteligenţa artificială. În cazul 
melodiilor de mai sus, am folosit o voce sintetizată electronic, care 
foloseşte algoritmi inteligenţi de A.I. pentru a cânta omeneşte. 

O altă posibilitate este aplicarea A.I. în arta grafică. Am profitat de 
noua ofertă disponibilă publicului larg numită DALI.E pentru a ilustra 
ideea abstractă şi, oarecum, incompatibilă, de "Nondualitatea în 
muzica modernă". Am descris în câteva cuvinte ce vreau să văd, iar 
algoritmul mi-a propus nişte variante, dintre care le-am ales pe cele de 
mai jos, pe care apoi le-am cizelat şi modificat în Photoshop. 


Derviş învârtindu-se în extaz într-un pian 


Explicaţie: Dervişii rotitori sunt un simbol al curentului esoteric sufit, 
fondat de celebrul poet iluminat Rumi. Muzica lor tipic orientală nu are nicio 
legătură cu pianul, care este un instrument occidental relativ modern. 

Uroborus cântă la propria coadă 


Explicaţie: "Şarpele care-şi înghite coada", Uroborus, simbolizează, în 
unele vechi tradiţii spirituale, unitatea primordială şi timpul fără sfârşit, adică 
nondualitatea. Aici îşi foloseşte coada pe post de microfon muzical, în loc să 
şi-o înghită. 


Am mai găsit acest logo pe internet şi mi s-a părut semnificativ pentru 
subiectul ales, "Nonaualitatea în muzică". Simbolul muzical â uneşte yin şi 
yang &, simbolul Tao — care este un alt nume pentru nondualitate. 

Animaţie pe tema nondualităţii 


Am scris un mic dialog cu titlul "The story of the Me and the 
Non-me" (Povestea Eu-lui şi a Non-eului), pe care l-am animat cu 
programul CrazyTalk şi vocile sintetice Fabineu Topshot şi Ana (child). 
Filmuleţul este subtitrat în limba română. Pentru reflecţie şi 
amuzament... 


Video: https://www.youtube.com/watch?v=o0SD-87000G0 


Characters: Fabineu, professor, scientist + Ana, child 


The storytale of the Me and the non-Me 


This is the story of the me and the non-me. Let's go back in time 
immemorial. 

- Yowza! 

The me, is here. and now. The non-me, is there. in the past or in the 
future. So, the me is this. center point. and the non-me is that. space and 
time. 

- Wait a minute! Who is the me? 

The me is who's asking. Self-consciousness. 

- A-ha! 

The me is a sentient bubble. gliding, through space-time. It feels like 
no-thing, dropped in everything and. separate. 

- Ouch! 

All the me can have it gets from outside. It is totally empty inside. 
That's why it is forever eager to grab something: objects, persons, ideas. 

- Hmm! Does the me. have wings? 

Oh no! But it has dreams. 

- Cool! What is it dreaming of? 

It is dreaming of the past or the future. You see, the me has only the 
present. 

- And what's the present? Is it a pie? Yummy! 

Sort of. The present is like a sensation. The past and the future are 
just concepts. You can never touch a concept. 

- Why? 

Because a concept is contained within the brain. 

- Aha! 

The me is the sensation of “here”, the center. And space is what 
surrounds the center. So, “there”, is also a concept, because the second 
you touch it, it becomes, “here”. 

- Like magic! Poof! 

Bravo! So space and time are concepts, while the only raw sensations 
are here and now. 

- Don't animals live in space and time, too? 

Well, animals and small kids are simply imersed in this natural 
Reality like a droplet of water in the ocean. 

- Im a kid, too. But I'm trying to grasp the meaning of your saying. 

Fine. Then, you'll get a purpose and meaning in the end. 

- And I will have a real mind, like adults, won't 1? 

Absolutely! Except that the mind is not quite real. It interprets 
Reality. 

- Aha! As an actor interprets a role in a movie. 

Ah, the real Reality is made of the screen and the chairs and the hall 
of the cinema theatre. While the movie is not real. The me lives in an 
abstract reality, which is parallel with natural Reality. Yikes! 

- Jeez! Maybe the world would be better if the me didn't existed. 

The me is simply an illusion, a mind trick, which considers itself to 
be absolutely solid, self-assured of its existence. 

- If it's an illusion, then why are you telling me this story? 

You like stories, don't you? Moreover, this one has a happy ending. 

- Hooray! Let's hear it. 

The me and the non-me are one and the same. They never parted. 
There is only One reality. Oneness. 


- Oneness... One-ness. Oneness. OK! Then who are you? 
I am you. And you are me. This is not a dialogue, but a monologue. 
- Gosh! Ha-ha-ha! What a joke, isnt it? 


Traducerea în limba română 
Personaje: Fabineu, profesor, savant + Ana, copil 


Povestea Eu-lui și a Non-eului 


Aceasta e povestea Eu-lui şi a Non-eului. Să ne întoarcem în vremuri 
de demult. 
- Minunat! 

Eul înseamnă aici şi acum. Non-eul înseamnă acolo, în trecut sau în 
viitor. Deci Eul este ACEST punct central. Iar Non-eul este ACEL spaţiu 
şi timp. 

- Stai puţin! Dar cine este Eul? 

Eul este cine întreabă. Conştiinţa de sine. 

- Aha! 

Eul este o bulă simţitoare care alunecă prin spaţiu-timp. Se simte ca 
un nimic cufundat în totul şi separat. 

- Au! 

Tot ceea ce are Eul provine din exterior. Este complet golit pe 
interior. De aceea este mereu nerăbdător să apuce câte ceva: obiecte, 
persoane, idei. 

- Hm! Eul are aripi? 

O, nu! Dar are visuri. 

- Mişto! La ce visează? 

Visează la trecut sau la viitor. Vezi tu, Eul nu are decât prezent 
(/cadou). 

- Şi ce este prezentul? Este o plăcintă? Mm...! 

Un fel de. Prezentul este precum o senzaţie. Trecutul şi viitorul sunt 
doar nişte concepte. Nu poţi atinge niciodată un concept. 

- De ce? 

Fiindcă un concept este conţinut în creier. 

- Aha! 

Eul este senzaţia de "aici", centrul. Iar spaţiul este ceea ce înconjoară 
acest centru. Deci şi "acolo" este tot un concept, fiindcă în clipa când îl 
atingi, devine "aici". 

- Ca prin magie! Puf! 

Bravo! Deci spaţiul şi timpul sunt concepte, pe când singurele 
senzaţii sunt aici şi acum. 

- Dar animalele nu trăiesc şi ele în spaţiu şi timp? 

Păi, animalele şi copiii mici se simt cufundaţi în această Realitate 
naturală, precum o picătură de apă în ocean. 

- Şi eu sunt copil. Dar încerc să pricep ce spui. 

Fain. Înseamnă că vei căpăta un scop şi un sens până la urmă. 

- Şi voi avea şi eu o minte adevărată, ca a adulților, nu-i aşa? 

Absolut! Doar că mintea nu este chiar reală. Fa interpretează 
Realitatea. 

- Aha! Aşa cum un actor interpretează un rol într-un film. 


Răzvan- Alexandru Petre — Traduceri spirituale 2022 pag. 320 


Aa! Realitatea adevărată este formată din ecran şi scaune şi sala de 
cinema. În schimb, filmul nu este real. Eul trăieşte într-o realitate 
abstractă, care este paralelă cu Realitatea naturală. Văleu! 

- Doamne! Poate că lumea ar fi fost mai bună dacă Eul n-ar fi 
existat. 

Eul este o simplă iluzie, un truc al minţii, care se consideră a fi 
absolut solid, sigur de propria existenţă. 

- Dar dacă este o iluzie, de ce îmi povesteşti asta? 

Îţi plac poveştile, nu-i aşa?! În plus, aceasta are un final fericit. 

- Ura! Să-l auzim. 

Eul şi Non-eul sunt unul şi acelaşi. Nu s-au separat niciodată. Există 
o singură unică Realitate. Unimea. 

- Unimea... U-ni-mea. Unimea. OK! Atunci tu cine eşti? 

Eu sunt tu. Iar tu eşti eu. Ăsta nu-i un dialog, ci un monolog. 

- Doamne! Ha-ha-ha! Ce ditamai gluma, nu-i aşa? 


Unimea Este. Oneness Is. 


Am descoperit un interesant plugin pentru DAW cu muzică de 
coarde, numit "Fractured Strings" de la Spitfire Audio, şi m-am gândit 
că l-aş putea folosi pentru o coloană sonoră. Şi aşa am creat un script 
despre nondualitate, pe care l-am ilustrat cu mostre muzicale atent 
selecţionate. A fost un interesant exerciţiu de creativitate. Iată textul, cu 
traducerea în limba engleză. 


Videoclip: https://www.youtube.com/watch?v=ePhg74vCF2k 


Videoclip în engleză https://www.youtube.com/watch ?v=keRqg8hm43jw 


UNIMEA ESTE. ONENESS IS. 
Motto: Motto: 
«Atunci când doi oameni sau două « When two people or two nations fight, 
națiuni se luptă, Oneness is at play on both sides, 
Unimea se manifestă de ambele părți, playing the various roles necessary for 
jucând diferitele roluri necesare pentru conflict. 
conflict. Conflict is one way that Oneness is 
Conflictul este o modalitate prin care exploring life — 
Unimea explorează viaţa — through two-ness 
prin intermediul dualității and through two people or nations 
şi prin faptul că doi oameni sau două hating or loving each other.» 
națiuni 
se urăsc sau se iubesc.» Message from Mother Mary 

channeled by Gina Lake 

Mesaj de la Maica Domnului 
prin mediumul Gina Lake 

In cartea 

"Zece învățături pentru o singură lume", 


UNIMEA ESTE. 
Naraţiune de Răzvan A. Petre 


Unimea este Tao 
sau Absolutul 

sau Pura Conştiinţă 
sau Dumnezeu 


Unimea este paradoxul 

că totul şi toate sunt Una. 
Unimea este multitudinea. 
Dumnezeu este, simultan, 
Creator şi creatură. 


Pare o absurditate, pentru minte: 
„Cum să fie Unul o mulţime?!” 


E ca şi cum 

Unimea s-ar afla într-un labirint de 
oglinzi, 

privindu-se în multiple reflexii. 


Creatura este doar o imagine, 
nu-i palpabilă, concretă, 
ci un fel de „iluzie”. 


Creatorul ESTE fiecare creatură, 
lumea, universul. 


Pânza păianjenului este chiar trupul său. 
Tot aşa, universul manifestat 
este trupul Unimii ne-manifestate. 


Dualitatea apare când Unul se divide în 
doi. 

Dar acest lucru nu s-a întâmplat 
niciodată, decât în imaginaţia Unimii. 


Separarea dintre eu şi lume este 
imaginară. 

Fiecare creatură se crede autonomă, 
este hipnotizată că are o conştiinţă 
individuală. 


Dar „eu” este o senzaţie ca oricare alta. 
Ea poate dispărea oricând, printr-o vrajă 
inversă, 

from the book 
“Ten Teachings for One World” 


ONENESS IS. 
A narrative by Răzvan A. Petre 


Oneness is Tao 

or the Absolute 

or Pure Consciousness 
or God 


Oneness is the paradox 
that all is One. 
Oneness is multitude. 
God is, simultaneously, 
Creator and creature. 


It sounds absurd, to the mind: 
„How can One be many?!” 


It's as if 
Oneness would be in a mirror maze, 
looking at Itself in multiple reflections. 


The creature is just an image, 
it's not tangible, real, 
its nothing but a sort of “illusion”. 


The Creator IS each and every creature, 
the world, the universe. 


The spider's web is its own body. 
Likewise, the manifested universe 
is the body of the un-manifested Oneness. 


Duality appears when the One divides into 
two. 

Yet, this never happened 

except in Oneness” imagination. 


The separation between me and the world 
is imaginary. 

Each creature believes themselves to be 
autonomous, 

by being hypnotized they have an 
individual consciousness. 


Yet, the “me” is merely a senzation like 


any other. 
It may vanish anytime, through a reversed 

la fel cum îţi piere gustul sau mirosul când magic, 


eşti răcit. 


Foarte puţini oameni, de-a lungul istoriei, 
S-au trezit din această hipnoză divină: 
Lao Tzi, Shankara, Rumi, Ramana şi alţi 
iluminaţi. 


Graţia se oferă sporadic, când vrea Ea. 
Pentru că nu contează deloc 
dacă o persoană se trezeşte sau nu. 


Se trezeşte din vis chiar Tao, 
recunoscând 

că nu a existat nicio persoană autonomă. 
Ci doar o mască a Lui Însuşi. 


Ca să percepi direct acest adevăr 
cutremurător, 

că „tu” nu ai existat niciodată, 
chiar trebuie să dispari. 


Şi rămâne doar Pura Conştiinţă, cea 
dintotdeauna. 


«Nimeni nu poate vedea pe Dumnezeu 
Şi să rămână viu» (Biblia). 

Dar nu moare nimeni cu adevărat. 

Ci doar se dă la o parte vălul iluziei 
separării 

de pe o părticică a Unimii. 

În starea de iluminare, 

corpul trăieşte în continuare, 

mintea gândeşte în continuare. 


Doar „eul” a murit. 


Şi oamenii din jur nu-şi dau seama, 
fiindcă ei văd o faţă zâmbitoare. 


„Eu” a fost de la bun început o iluzie. 
Iar viaţa corpului-minte poate continua 
nestingherită 


fără acel „eu” iluzoriu. 


Unimea sau Non-dualitatea este simplă. 

it's like the loss of taste and smell when 
you get a cold. 


Very few people awakened from this 
divine hypnosis along history: Lao Tzu, 
Shankara, Rumi, Ramana and other 
enlightened beings. 


Grace is offered occasionally, only when It 
wants to. 

Because it doesn't really matter 

if a person awakens or not. 


That which awakens is Tao Itself, 

by recognizing that has never been 

any autonomous person. 

But a mask of Its own. 

For you to directly perceive this terrible 
truth, 

that “you” have never existed, 

you really must disappear. 


And what's left is the eternal Pure 
Consciousness. 


«No one can see God's face and stay 
alive» 

(The Holy Bible) 

But nobody really dies. 


It's simply a lifting of the veil of illusion of 
separation from a small part of Oneness. 


In the state of enlightenment, 
the body still lives, 

the mind still thinks. 

It's just the “me” that has died. 


And other people don't realize that, 
because they're just seeing a smiling face. 


The “me” was an illusion from the 
beginning. 


And the body-mind continues to live 
unhidered by that illusory “me”. 


Oneness or Non-duality is simple. 

Mai simplă decât gândul „simplu”. 


Este goală de conţinut. Nimic. 
Şi totuşi, ESTE, 
dar nu seamănă cu nimic creat de Ea. 


De aceea, i se spune „nimic” sau „vid”. 


Iar această simplitate îşi imaginează 
lumea 
cu toată multitudinea de forme. 


Ce poate fi mai paradoxal?! 


Nu poţi vorbi de Non-dualitate sau Tao 
decât în paradoxuri şi contradicții. 


Şi nici atunci nu descrii Realitatea, 
doar că te apropii mai mult de esenţa 
Adevărului. 


Dumnezeu îl înfricoşează 
pe cel ce se crede separat de EI. 


Este înspăimântător! 
Pare neantul absolut... 


Dar când îţi dai seama că „tu” erai 
Dumnezeu, deghizat, 
te relaxezi şi râzi. 


Nimeni nu este separat de Tao. 


Toţi, toate, totul şi fiecare este Unicul 
Absolut, 
fiindcă numai EI există. 


Viaţa merge înainte şi după această 
revelaţie. 
Aparent, nimic nu se schimbă. 


Vezi aceleaşi prostii şi răutăţi când apar în 
jur, 

însă acum ştii că nimeni nu e de vină 
pentru nimic. 


Dumnezeu însuşi este 
Cel care se prosteşte şi face pe răul 
prin orice netot şi vrăjmaş. 


Nu s-ar zice că-i doar o joacă inocentă... 
Suferinţă, distrugere, cruzime, 

Simpler than the thought “simple”. 


It's empty. Nothing. 

And yet, It IS, but It does not resemble 
anything 

that It created. 


That's why It is called “nothingness” or 
the “void”. 


Still, this simplicity imagines the world 
with all its many forms. 


What can be more paradoxical than that?! 
You cannot talk about Non-duality or Tao 
unless you use paradoxes and 


contradictions. 


And still you cannot describe Reality, 
you just get nearer to the essence of Truth. 


God terrifies those who think 
they are separate from It. 


It is frightening! 
It is a total nothingness. 


But when you realize that “you” have been 
God, in disguise, you relax and laugh. 
Nobody is separated from Tao. 


AI, everything, each and everyone is the 
Unique Absolute, ecause only It exists. 


Life goes on after this revelation. 
Nothing changes, apparently. 


You see the same old stupidity and 
wickedness when they arise, but now you 
know that is nobody's fault for anything. 


God Itself is the One that is fooling around 
and makes evil things through each idiot 
and enemy. 


You wouldn't say it's just an innocent 
play... 

moartea hrănindu-se cu viaţa... 
Dacă toate acestea ar fi reale, 

ar fi o tragedie cosmică. 

Din fericire, este doar un film, cu 
personaje imaginate, 


foarte convingătoare... 


Dar nimic nu durează. Totul trece şi se 
schimbă. 


Ca un fum e şi viaţa, şi moartea... 

Nu te teme! 

Doar visezi că exişti... 

Bucură-te de acest vis! 

Şi nu te întrista 

că nu ai profitat mai mult. 

Nu putea fi altfel decât a fost. 
Întotdeauna nu există decât o variantă de 
viitor: 


cea care s-a petrecut. 


Clipă de clipă, îndeplineşti scopul divin, 
chiar dacă nu ştii. 


In Unime nu există timp. 


Viaţa ta s-a terminat demult. 

Ce trăieşti acum este reluarea ei cu 
încetinitorul 

ca să o savurezi mai din plin. 


Nu te teme de întuneric! 
E doar umbra ta... 


Lumina are grijă de viaţă. 


Sfârşit 

Suffering, destruction, cruelty, 
death feeding with life... 


If all these were really real, it would be a 
cosmic tragedy. 


Fortunatety, it's just a movie, with 
imagined characters, very convincing, 
indeed... 


But nothing lasts. Everything goes and 
changes. 


Like smoke pass away life and death... 
Do not fear! 

You are simply dreaming that you exist... 
Enjoy this dream! 

And don't regret 

that you didn't seize the day. 

It couldnt be otherwise. 

Always, there is only one future 
possibility: 

that one that happened. 

Moment by moment, you are fulfilling the 
divine purpose, although you don't know 
it. 

There is no time in Oneness. 

Your life finished long ago. 

What you are living right now is life in 
slow motion replay 


for you to enjoy it more fully. 


Don't be afraid of darkness! 
It's just your shadow... 


Light takes care of life. 


The End 


19 august 2022 

Campanie pentru clape înguste 


Ce înseamnă „clape înguste”? 


Pare o chestiune de care nimeni nu este conştient: mărimea clapelor 
pianului. Totuşi, ea afectează nu numai pianiştii profesionişti, ci şi pe cei 
amatori, care ar cânta mult mai uşor dacă ar dispune de nişte clape pe 
măsura mâinii lor. Pianul este, pentru prea mulţi, un chin, în loc de a fi o 
plăcere. Spre diferenţă, alte instrumente sunt croite pe mai multe 
dimensiuni (vioară, violă, violoncel, chitară, instrumente de suflat etc). 
Numai claviaturile au o singură dimensiune pentru bărbaţi, femei şi 
copii. Ciudat, nu?! 

Avem, mai jos, o mărturie tulburătoare a unui pianist profesionist 
care, timp de 26 de ani, nu a ştiut de această alternativă ergonomică şi a 
preferat să rabde durerile. Parcă ar fi o conspirație a prostiei planetare. 
Oare câte altele mai sunt?! 


Mişcarea mondială PASKPIANO.ORG Pianiştii cu mâna mică cer să 


se fabrice clape reduse ca dimensiuni. Copiii şi femeile nu pot cânta bine pe 
claviaturi destinate mâinilor mari. 


Fapt: Chopin avea palma mai mică, dar cânta pe o claviatură redusă (6.0" 
15/16), aşa cum se construiau pe vremuri. 


Se spune că i-ar costa prea scump pe producători să facă claviaturi 
ergonomice. În realitate, nu i-ar costa mai nimic să le producă pentru 
pianele digitale. Acelea sunt din plastic şi uşor de modificat. Mai greu 
este cu clapele de lemn pentru pianele clasice, dar iată că ingeniosul 
David Steinbuhler a rezolvat chiar şi această problemă, realizând 
claviaturile DS 6.0” şi DS 5.5”, alternative la cea “normală” de 6.5”. 


LL] Tube 


YOuRELJFi-st Steinbuhier Encounter 
CT] Tube] 


ianist for Alternatively Sized Keyboards 


nterview with David Steinbuhler, Developer of Smaller Piano Keyboards 


lată, mai jos, câteva date ştiinţifice privind ergonomia cântatului la pian în 
funcţie de proporţiile mânii. 

Proportions of adult pianists with "small" or "large" hands 


"Smal!' hands: “Large” hands: 
| 1-5 spans less than 8.5” | 1-5 spans 8.5” or more 
Al males* 23.85% 76.2% 
All females” 87.1% 12.9% 


| Caucasian males 20.2% 79.58% 


Caucasian females 82.3% 17.7% 
[Asian males 29.9% 170.1% 
Asian females 94.0% 6.0% 


"Based on the ethrc m in this parbeular sample of Adu Pranists 


Zone A Zone B Zone D 
Less than 7.6” 7.6” to 8.5 i i 9.4” or more 


Females 


15253'455167738595152055A45555578 99 1 2 3456 
Zone A Zone B Zone C 
M: 1% F: 29% M: 23% F: 59% M: 58% F: 13% M: 19% F: 0% 
Zones A&B Zones C&D 
M: 24% F: 87% M: 76% F: 13% 


ZonesA,B&C 
M: 81% F: 100% 


Distribuţia dimensiunilor mâinilor umane 


RED LINE: 
Minimum hand size needed to play the piano 
the way it was meant to be played. 


D...... 


La stânga de linia roşie, nu se poate cânta la pian aşa cum ar trebui (dacă 
deschiderea dintre degetul mare şi cel mic este sub 21,6 cm). 


La un pian, puteţi cuprinde un interval de o decimă (16 semitonuri)? 
Dacă nu, aţi avea o experienţă mai plăcută cu o claviatură mai îngustă. 

Avantajele unei claviaturi înguste: abilitatea de a cuprinde 
acordurile mult mai confortabil; o mai mare muzicalitate în pasajele 
legato; eliminarea durerilor articulare cauzate de cântatul la pian; o mai 
mică probabilitate de abandon al studiului pianului. 

Printre singurele manufacturi din lume care fabrică claviaturi 
înguste MIDI controller (care trebuie conectat la computer) identice 
tactil cu cele de pian acustic, NK5.5: vezi www.narrowkeys.com 
(prof. Linda Gould) 


Claviaturi diferite 
pentru mâini diferite 


ambele au 88 de clape 

Video: Cel mai sumbru secret al pianului - 
Dimensiunea mâinii 


(video tradus în limba română). O mărturie despre cât de aproape suntem 
de ideal, dar nu ne propunem să-l găsim 


Video: https://www.youtube.com/watch?v=MjyEI-Pe3NU 


Descriere: 

O mărturie despre cât de aproape suntem de ideal, dar nu ne punem 
problema să-l găsim. 

Pare o chestiune de care nimeni nu este conştient: mărimea clapelor 
pianului. Totuşi, ea afectează nu numai pianiştii profesionişti, ci şi pe cei 
amatori, care ar cânta mult mai uşor dacă ar dispune de nişte clape pe 
măsura mâinii lor. Pianul este, pentru prea mulţi, un chin, în loc de a fi o 
plăcere. 

Iată o mărturie tulburătoare a unui pianist profesionist care, timp de 
26 de ani, nu a ştiut de această alternativă şi a preferat să rabde durerile. 
Parcă ar fi o conspirație a prostiei planetare. Oare câte altele mai sunt?! 

Se spune că i-ar costa prea scump pe producători să facă claviaturi 
alternative. În realitate, nu i-ar costa mai nimic să le producă pentru 
pianele digitale. Acelea sunt din plastic şi uşor de modificat. Mai greu 
este cu clapele de lemn pentru pianele clasice, dar iată că ingeniosul 
David Steinbuhler a rezolvat chiar şi această problemă, realizând 
claviaturile DS 6.0” şi DS 5.5”, alternative la cea “normală” de 6.5”. 


Text video: 

De când am devenit pianist profesionist, un gând m-a bântuit 
mereu, anume că mi-aş dori ca mâinile mele să fie cu 10% mai mari, doar 
cu 10%, pentru a putea ajunge la mai multe note şi a putea cânta pasaje 
rapide mai uşor, fără să mă chinui. 

Şi nu sunt doar eu. În calitate de youtuber, văd o mulţime de opinii 
şi comentatori care spun că au mâinile prea mici. Iar acesta este doar un 
procent infim din pianiştii care au aceeaşi problemă. 

Acesta este secretul întunecat al lumii pianistice. Anume, că peste 
80% dintre femei şi 25% dintre bărbaţi au mâinile prea mici pentru 
clapele moderne. Întreaga lor viaţă cântă la pian chinuindu-se. Nu şi-au 
dat seama niciodată că o claviatură de dimensiuni mai mici le-ar rezolva 
multe dintre probleme. Este o soluţie surprinzător de simplă. 

Nu e nevoie să te operezi pentru a-ţi mări dimensiunea mâinii cu 
10%. Tot ce trebuie să faci este să cumperi o claviatură cu clape mai 
înguste. 

Totuşi, dacă încerci să cumperi una, fie online, fie într-un magazin 
de piane, nu vei reuşi. De ce? De ce companiile producătoare de piane şi 
claviaturi, cum ar fi Yamaha, Roland, Kawai etc., al căror unic scop este 
să vândă mai multe piane, oare de ce nu oferă şi dimensiuni alternative 
pentru pianiştii cu mâini mai mici? 

Acesta este misterul pe care îl vom dezlega astăzi. 

Pianul modern nu a avut întotdeauna dimensiunea actuală. Pe 
vremea lui Chopin şi Beethoven existau piane de toate formele şi 
dimensiunile. 

Iată-l pe legendarul pianist francez Jean-Yves Thibaudet, cântând pe 
un pian original pe care a cântat Chopin însuşi. 

«Aş dori să vă spun câte ceva despre acest pian. A fost construit în 
1848 pentru Chopin, care a cântat la el în recitalul său de la Londra din 
1848. A fost o adevărată provocare pentru mine să cânt la acest pian, 
deoarece este foarte diferit de pianul modern cu care sunt obişnuit. Totul 
este la o scară mai mică. Clapele, fiecare clapă este mai scurtă şi chiar 
mai îngustă decât pe un pian modern, ceea ce înseamnă că toate 
distanţele erau cumva greşite. Dacă făceam un salt sau cântam o octavă, 
eram întotdeauna decalat cu atâtica, ceea ce înseamnă că, de fapt, nu era 
nimic greşit.» 

Abia la sfârşitul anilor 1800, pianul modern a fost standardizat la 
lăţimea actuală a clapelor: 6,5 inci per octavă sau aproximativ 0,93 inci 
per clapă. 

Când am aflat despre claviaturile mai înguste, am ştiut că trebuie să 
cânt şi eu pe una. 

Să ne întoarcem cu câteva luni în urmă, în 2 octombrie 2021. Era cu 
două zile înainte de concertul meu de la Heidelberg, Germania. În loc să- 
mi petrec ziua exersând, am condus 2,5 ore până la Stuttgart, pentru a 
cânta pe Sirius 6.0, singura claviatură cu octava de 6,0 inci din Europa. A 
fost extraordinar. "La Campanella" a fost mult mai uşor de cântat pe 
clapele uşor mai înguste. 

Cu doar două zile înainte de concert, am vrut să testez ipoteza: “Oare 
faptul de a cânta pe o claviatură de dimensiuni mai mici mă va face să 
cânt mai prost după aceea pe o claviatură de dimensiuni normale?” După 
cum am aflat la concertul meu, răspunsul este un NU clar. Am cântat mai 
bine decât o făcusem vreodată, în special piesele mai dificile din 
programul meu, cum ar fi “La Campanella” şi “Fight for freedom”. 

Cântând pe clape mai înguste, mi-am învăţat mâinile cum să stea într-o 
poziţie relaxată şi netensionate, fapt ce şi-a transmis beneficiile chiar şi la 
clapele de dimensiuni normale. 

După ce am încercat claviatura mai mică, mi-am dat seama că ea îmi 
va rezolva multe blocaje legate de exersarea pieselor dificile. Am ştiut că 
trebuie să-mi cumpăr una cu orice preţ, indiferent dacă mă va costa 500, 
5000 sau chiar 50000 de dolari. 

Însă, desigur, ştim că clapele de dimensiuni mai mici sunt imposibil 
de cumpărat online sau din orice magazin de muzică. Se pare că există un 
singur loc în toată America unde poţi găsi o claviatură de pian mai mică. 
Este în Titusville, Pennsylvania, un orăşel rural, la aproximativ două ore 
la nord de Pittsburgh, aproape de graniţa cu Canada. Mi-am luat câinele, 
pe Cooper, şi am pornit într-o călătorie de şase ore cu maşina. Am ajuns 
în vizită la un om pe nume David Steinbuhler, proprietarul unei fabrici 
de textile, care s-a apucat să facă claviaturi de piane din pură pasiune. 

- Oameni buni, sunt foarte bucuros să fiu aici cu David Steinbuhler. 
El este omul din spatele acestei inovaţii incredibile, care construieşte 
clape de dimensiuni diferite. 

Încă din anii 1990, David este singurul producător de claviaturi 
înguste din America. Face totul într-o mică subsecţiune de la etajul al 
doilea al fabricii sale din Titusville. De unul singur, a scris mii de linii de 
cod pentru a automatiza procesul de fabricaţie a unor claviaturi de pian 
din fildeş de înaltă calitate cu o lăţime mai mică. 

Când am cântat pe aceste clape, nu am simţit nicio deosebire faţă de 
calitatea clapelor obişnuite pe care le găseşti la pianele Steinway şi 
Yamaha. Un singur om, lucrând în timpul liber pe cont propriu, a reuşit 
să construiască un produs care rezolvă problemele a milioane de pianişti. 
Motivul pentru care l-am vizitat a fost acela că am vrut să-mi înlocuiască 
clapele de la instrumentul electronic Kawaii MP11SE cu clape de lăţime 
mai mică. 

- Cele 88 de taste obişnuite pe care le găsiţi pe orice pian digital au 
fost micşorate de aici până aici. 

Mă va costa peste cinci mii de dolari, dar merită. La urma urmei, 
eram dispus să plătesc peste cincizeci de mii de dolari pentru asta. L-am 
întrebat “Câţi bani ai făcut din toată această muncă în ultimii 30 de ani?” 

- David, câţi bani ai făcut în total din acest proiect? 

- Oh, nu, doar am băgat bani. Nu scoatem niciun ban. 

- Deci îţi dă pe minus, cam minus cinci mii, minus douăzeci de mii? 

- Oh, nu... Un milion. 

- Minus un milion! 

- Oh, cel puţin. 

- Serios? 

- Da. 

Într-adevăr. Acest tip de producţie specializată de înaltă precizie nu 
este deloc uşoară sau ieftină. Şi totuşi, David a reuşit să o realizeze de 
unul singur. 

Producătorii de piane precum Yamaha şi Steinway au mii de ingineri 
care lucrează cu normă întreagă la nenumărate îmbunătăţiri ale pianelor 
lor. În fiecare an, auzim de ultimele îmbunătăţiri aduse calităţii 
sunetului, acţiunii ciocanului, funcţiilor pentru sunete de sintetizator şi 
ecrane pe claviatură etc., dar lipseşte singura îmbunătăţire care ar avea 
un impact mult mai mare asupra experienţei muzicale a clienţilor, mai 
mult decât orice caracteristică cosmetică sau tehnică. O claviatură care să 
se potrivească mâinilor pianistului. 

Hai să încercăm să răspundem la întrebarea: de ce nu fac 
producătorii de piane claviaturi mai înguste? 

După multe cercetări, am ajuns la patru motive importante. 

Primul este tradiţia. Pianul este unul dintre cele mai prestigioase 
instrumente, care a marcat în mod fundamental istoria muzicii. Marea 
majoritate a compozitorilor de-a lungul istoriei au folosit pianul ca 
instrument principal. Iar dispunerea celor 88 de clape la dimensiunile 
actuale este considerată aproape sacră şi nimeni nu vrea să fie cunoscut 
ca fiind compania care încalcă tradiţia. 

Dar răspunsul meu este următorul: Să fim serioşi, este anul 2022. 
Astăzi, oamenii cântă la pian în realitatea virtuală, mascaţi în personaje 
anime. Cu siguranţă, modificarea clapelor este mai puţin revoluţionară. 

Al doilea mare motiv este, aţi ghicit, banii. Am contactat un 
reprezentant al uneia dintre cele patru mari companii producătoare de 
piane, întrebându-l de ce nu fac şi claviaturi mai înguste şi iată care a fost 
răspunsul: “Recunosc că unii instrumentişti ar aprecia o claviatură mai 
mică, dar investiţia în cercetare şi dezvoltare necesară pentru proiectarea 
şi fabricarea unei claviaturi mai înguste ar depăşi veniturile potenţiale 
obţinute din vânzări, ceea ce face ca acest proiect să nu fie viabil din 
punct de vedere financiar”. 

Nu sunt de acord că doar o mică parte dintre pianişti ar beneficia de 
acest lucru şi voi explica de ce. Dar înainte de orice, acest răspuns arată 
că ceea ce motivează aceste companii sunt banii, nu ideea că ar putea 
schimba viaţa cuiva. 

- O decimă, Doamne! 

(Pianistă încercând o claviatură îngustă de 5,5") 

Viaţa a nenumărați pianişti, doar cu o modificare pe care cineva ca 
David Steinbuhler a reuşit să o realizeze singur... 

- Doamne, mâinile mele arată enorm. Stai puţin. 

- O să te las să te obişnuieşti. 

(Tiffany Goff încearcă pentru prima dată DS 5,5".) 

- Doar la vederea mâinilor pe pian... 

Dar haide să lămurim chestiunea câţi pianişti ar putea beneficia. 

Eu am o deschidere a mâinii de 8 inci (20,5 cm) de la degetul mic la 
degetul mare. Aşa cum v-am arătat mai devreme, 80% dintre femei şi 
25% dintre bărbaţi au mâini cu o deschidere sub 8,5 inci (21,5 cm). Nu 
este deloc o “proporţie mică” din comunitatea de pianişti. De ce se 
vorbeşte de 8,5 inci? 8,5 inci sau 21 de centimetri este distanţa unui 
interval de decimă pe claviatura modernă. În muzica obişnuită nu prea 
găsim decime, dar none găsim peste tot. Şi doar o mână cu o deschidere 
de 8,5 inci poate cânta confortabil intervalul de nonă. 

În plus, atunci când cânt pasaje rapide cu multe arpegii sau salturi, 
cum ar fi coda la “Balada cascadei” nr.1 de Chopin, “Rapsodia ungară” 
nr.2 - “La Campanella”, “Preludiu în sol minor” de Rachmaninov - 
“Moment muzical” nr.4, sau chiar “Furia bănuţului pierdut” de 
Beethoven, o deplasare mai mică între clape m-ar ajuta enorm ca 
degetele să atingă mai repede notele. La viteze mari, fiecare milisecundă 
contează. 

Apar, de asemenea, tot mai multe dovezi că mâinile cu dimensiuni 
sub 8,5 inci sunt mai predispuse la leziuni. Într-un studiu realizat de 
Yoshimura şi Chesky, cercetătorii au măsurat durerea resimţită de 
pianişti în timp ce cântau un pasaj din Debussy. Coborând de la o 
deschidere a mâinii de 22 cm, durerea începe să crească exponențial pe 
măsură ce mâinile devin mai mici. Cercetătoarea Rhonda Boyle remarcă 
faptul că pianiştii cu o deschidere a mâinilor mai mare de 8,6 inci nu 
resimt nicio durere. Aceste constatări sunt în concordanţă cu un alt 
studiu realizat în 2002 de Nakota Sakai. Toată viaţa am resimţit durere 
cântând unele piese mai dificile. Dar, la fel ca mulţi alţi pianişti, nu 
vorbesc despre asta. 

Al treilea mare motiv este stigmatul social, care pare puţin subiectiv, 
dar îl voi explica. Deoarece clapele mai înguste aduc beneficii mai mult 
femeilor decât bărbaţilor, se pare că producătorii de piane nu doresc să 
fie cunoscuţi ca fiind compania care creează o claviatură feminină. Dintr- 
un motiv sau altul, există un mit în rândul oamenilor care cântă la pian, 
indiferent de sex, conform căruia, mâinile mai mici sunt cumva un semn 
de imperfecţiune. 

- Veneau femei pianiste jenate de mâinile lor, iar eu le spuneam că 
nu e nimic în neregulă cu mâna lor. 

- Femeile se simt jenate, pentru că nu pot cuprinde aceleaşi distanţe 
între note. 

- Exact. O profundă discriminare. 

Şi se pare că producătorii de piane nu vor ca marca lor să aibă 
această conotaţie. Este un subiect sensibil, mai ales pentru bărbaţi. 

- Ştiţi ce se spune despre bărbaţii cu mâini mici... 

Mitul conform căruia mărimea mâinii este cumva corelată cu 
mărimea membrului şi-a făcut loc în conştiinţa generală. Poate credeţi că 
glumesc, dar cred sincer că acest stigmat este o barieră din cauza căreia 
pianiştii bărbaţi nu vorbesc deschis despre această problemă. 

De exemplu, Daniel Barenboim, unul dintre cei mai faimoşi pianişti 
ai vremurilor noastre, cântă pe un Steinway personalizat, cu clape mai 
înguste, făcute special pentru el. La fel şi legendarul pianist Joseph 
Hoffman. Dar niciunul dintre ei nu a dezvăluit vreodată în mod public că 
pianele lor au altfel de clape. Chiar eu însumi, când m-am gândit să fac 
acest videoclip, acesta a fost primul gând care mi-a venit în minte, oricât 
de pueril ar părea. 

Ultimul motiv este cel pe care îl consider cel mai important, pentru 
că, sincer, celelalte trei motive pălesc în comparaţie cu acest al patrulea şi 
ultim motiv. Şi anume: lipsa de conştientizare. Oamenii, pur şi simplu, 
nu ştiu că există şi claviaturi mai înguste. Este chiar amuzant, dacă nu ar 
fi atât de trist. Atât de mulţi pianişti de pe Youtube, din universităţi şi din 
sălile de clasă din întreaga lume se plâng şi îşi doresc să aibă mâini mai 
mari. Dar, ca şi mine, niciunul dintre ei nu s-a gândit vreodată să ceară 
companiilor producătoare de piane să facă o claviatură de dimensiuni 
mai mici. 

Timp de 26 de ani din viaţa mea de pianist, nu am ştiut niciodată că 
există claviaturi de dimensiuni mai înguste. Am vorbit cu sute de pianişti, 
am urmat cursuri la Juilliard, Peabody, NYU, am cântat la Carnegie Hall, 
am vizionat mii de videoclipuri pe Youtube despre pian, am citit mii de 
articole şi discuţii pe internet despre pian, şi totuşi niciunde nu se 
menţiona posibilitatea unor claviaturi mai înguste. 

Îmi amintesc că, la mijlocul lunii septembrie 2021, căutam pe Piano 
World Forums ceva fără nicio legătură, când am dat peste această postare 
pe forum despre “concursul internaţional de pian de la Dallas”, care, la 
vremea respectivă, permitea concurenţilor să cânte pe piane de 
dimensiuni alternative, dacă doreau. 

Când am citit această postare, am fost oarecum buimăcit. 

(Nu înţelegeam ce înseamnă "mărime alternativă”.) 

E ca şi cum te-ai uita printr-un dulap vechi şi ai revedea ceva ce îţi 
plăcea în trecut, dar de care ai uitat: o jucărie veche, o carte sau o piesă 
de îmbrăcăminte. La început, obiectul pare un pic străin, dar la o privire 
mai atentă, devine izbitor de familiar. Şi atunci îţi dai seama că “ăsta e 
făcut pentru mine”. Acesta a fost sentimentul pe care l-am avut când am 
atins pentru prima dată claviatura DS 6.0”. A fost un sentiment de 
întoarcere acasă după o călătorie lungă. Ştiam că aici pot, în sfârşit, să mă 
simt confortabil. 

Recunoştinţa mea cea mai profundă pentru toţi cei care luptă pentru 
această cauză de peste 30 de ani... 


19 februarie 2022 

Video: Pianul meu are un secret 
Video: https://www.youtube.com/watch?v=IK4feaxXg24 


19 iunie 2022 


Text video: 

Bună ziua, numele meu este Linda Gould şi pianul meu are un 
secret. 

[Muzică] 

N-aş putea să cânt aşa la pianul vostru. 

Sunteţi gata să aflaţi secretul? Ia priviţi aici. 

PIANUL MEU ARE CLAPE MAI ÎNGUSTE. 

Pot cuprinde chiar o decimă. 

Iar asta-i fabulos. 

Pentru a putea cânta acel studiu de Chopin, trebuie să pot cuprinde 
o decimă, ca să ating confortabil ceea ce pretinde Chopin. 

Aceasta este dimensiunea claviaturii voastre. Observaţi că am aliniat 
cele două clape negre aici, iar restul sunt ceva mai depărtate şi priviţi ce 
diferență rezultă. Pe această claviatură, o octavă are 16,5 cm. Dar pe 
pianul meu, o octavă are 14 cm. Şi există în lume circa 200 de astfel de 
claviaturi până acum. 

Dacă nu mă credeţi, să mergem la pianul soţului meu şi vă voi arăta 
că aceasta este dimensiunea claviaturii voastre. 

Mi-am luat telefonul şi clapele de plastic şi vom merge la pianul 
soţului meu. Da, avem în casă pianul bărbatului şi pianul femeii. Iată-l. 
Este exact ca pianul vostru. Îmi aşez clapele de plastic şi uitaţi că se 
aliniază perfect. 

Aproape tuturor pianiştilor de concert, claviatura li se potriveşte 
perfect cu dimensiunea mâinii, pentru că au mâinile mari. De la uriaşul 
Oscar Peterson la micuța Alicia de la Rocha, toţi pot cuprinde o decimă 
sau chiar mai mult. Acesta pare să fie intervalul magic care hotărăşte 
dacă este posibil să faci o carieră de pianist de concert. 

Aceasta este distanţa pe care eu o pot cuprinde la un pian de 
dimensiuni normale. Abia dacă pot atinge o nonă. lar acesta este 
intervalul pe care îl pot cuprinde pe pianul meu, o decimă confortabilă. Şi 
acesta este ghipsul pe care l-am purtat timp de trei ani, când nu am putut 
cânta deloc. Dar detalii despre asta, mai târziu. 

Mă gândeam că, dacă vă arăt cum cânt acelaşi studiu de Chopin pe 
ambele claviaturi în acelaşi timp, aţi înţelege prin ce am trecut. Din 
păcate, chiar dacă încetiniţi viteza de redare a videoclipului, nu este 

foarte evident. Un pianist experimentat, la o observaţie atentă, poate 
vedea diferenţa, dar ea nu este evidentă. Micile distanţe fac o mare 
diferenţă atunci când cânţi un repertoriu avansat. Aceste mici distanţe 
fac diferenţa dintre a cânta o piesă şi a nu cânta o piesă, a face o carieră şi 
a nu face o carieră, a te bucura de sonatele lui Beethoven şi de decimele 
folosite în jazz sau a te chinui cu ele. 

Chiar dacă nu puteţi vedea diferenţa, o puteţi auzi. S-ar părea că mă 
descurc foarte bine pe clapele mari, numai că coloana sonoră pe care o 
auziţi este de la claviatura cea mică. 

[ Muzică] 

Vreţi să auziţi cum suna când cântam pe clapele mari? 

[ Muzică] 

Au! Este dureros să cânt şi să ascult aşa ceva. Dar ceea ce nu puteţi 
vedea este durerea din antebraţul meu când încerc să iau acorduri la care 
degetele nu-mi ajung. Dar ia uitaţi-vă aici! 

Când iau un acord pe clapele mici, mâna mea este uşor curbată şi 
acţionează ca un amortizor de şocuri în timp ce lovesc clapele. Şi puteţi 
vedea că, pe clapele mari, degetele sunt întinse la maxim, nu există 
niciun amortizor de şocuri şi o durere ascuţită îmi suie pe braţ. 

Iată un alt acord şi exact aceeaşi situaţie. Iar când acest lucru se 
întâmplă de nenumărate ori, provoacă vătămări. Tocmai aceste 
amortizoare de şocuri care apar atunci când mâinile noastre cântă pe 
clape de dimensiunea potrivită sunt secretul pentru a cânta cu deplin 
control şi cu o tehnică frumoasă. 

Şi, în sfârşit, puteţi vedea că, pe clapele înguste de mai sus, am atins 
deja nota, în timp ce pe clapele mari, încă mai am un drum lung de 
parcurs şi foarte puţin timp la dispoziţie. 

Am iubit pianul toată viaţa mea. Am studiat la universitate, am 
cântat la diverse concursuri şi am luat toate examenele RCM (Royal 
Conservatory of Music, Canada). Acesta-i nepotul meu, cântând la vioară. 
Dar până să primesc aceste clape înguste pentru pianul meu, acum 20 de 
ani, mă simţeam de parcă urcam pe munte în bocanci cu câteva numere 
mai mari. 

Când înveţi vioara, începi cu mărimi graduale. Şi chitarele se produc 
în mărimi diferite. Chiar şi violoncelul are diverse mărimi. Ba chiar, 
există şi o mărime dedicată doamnelor, ce minunat! 

Oare când vom avea piane şi claviaturi pentru copii, femei şi bărbaţi 
care nu au mâinile mari?! Noi formăm majoritatea. 

Deci, în ceea ce priveşte ghipsul. Am purtat acest ghips pe la vârsta 
de 20 de ani şi ceva, timp de 3 ani. Nu puteam să-mi folosesc mâna. 

Accidentul s-a produs chiar într-un concert, pe când terminam de 
interpretat Sonata a şaptea pentru pian de Prokofieff. 

AM SUFERIT O INTERVENŢIE CHIRURGICALĂ CARE A 
CORECTAT 98% DIN PROBLEMA CARE ÎMI PARALIZASE MÂNA. 

Celor suficient de deştepţi să nu cânte piese dificile ca să nu-şi 
vatăme mâinile: Bravo! Şi totuşi, nu v-ar plăcea să cuprindeţi o decimă?! 
Nu v-ar plăcea să interpretaţi piese importante?! Nu v-ar plăcea o 
claviatură ca aceasta?! Am această claviatură de 20 de ani şi nu a mai 
trebuit să port niciodată ghips. Nu mai am dureri. Şi pot cânta orice 
doresc. 

Mi-ar plăcea să discut cu voi chiar aici, pe YouTube, în comentariile 
de mai jos. Sunteţi de acord cu mine? Credeţi că e o nebunie? Vreţi să 
încercaţi aşa ceva? Aţi încercat aşa ceva? Eşti unul dintre cei 200 de 
oameni din lume care deţin un astfel de pian? Mie mi-a schimbat total 
viaţa şi ştiu că există mii de pianişti care iubesc pianul la fel de mult ca şi 
mine. lar când găseşti ceva atât de uimitor, vrei să îl împărtăşeşti cu 
întreaga lume. Asta fac în acest videoclip, vă împărtăşesc entuziasmul 
meu. 

Vă mulţumesc foarte mult pentru că m-aţi ascultat. Vă rog să scrieţi 
comentarii. Şi ar fi perfect dacă aş putea avea o claviatură ca aceasta pe 
care s-o iau cu mine la concerte. 

O CLAVIATURĂ DIGITALĂ PROFESIONALĂ PORTABILĂ 

Ceva ce şi-ar putea permite oricine. Poate că va veni şi asta. 
Mulţumesc pentru că m-aţi ascultat! 

PRIVIȚI CÂT DE RELAXATĂ ESTE MÂNA MEA DREAPTĂ PE 
TASTELE ÎNGUSTE ! 

